
Sažetak 


Analizom sadržaja odabranih časopisa za djecu i mladež nastalih u razdoblju Banske 
Hrvatske od 1864. do 1914. godine, cilj je doktorske disertacije istražiti i utvrditi njihovu 
ulogu u razvijanju odgojnih ideja 1 vrijednosti u hrvatskom pedagogijskom i kulturnom 
prostoru. 

U prvom dijelu disertacije razmatraju se teorijska polazišta važna za razumijevanje 
teme istraživanja. Pristupa se prikazu odgoja kao temeljnog pojma proučavanja pedagogijske 
znanosti. Odgoju se pristupa iz perspektive vrijednosne kategorije. Teorijski se objašnjava 
odgojna uloga oblika dječje književnosti u odgoju te prikazuje razvoj hrvatske dječje 
književnosti 1 učitelja kao pokretača. Obrazlaže se pojam časopisa za djecu i mlade i njihov 
razvoj na prostorima Hrvatske u istraživanom razdoblju. Rad u teorijskome dijelu završava 
pregledom povijesnih prilika na prostorima Hrvatske u vremenu od 1864. do 1914. godine 1 to 
iz perspektive društveno-političkih te prosvjetnih događanja. 

Istraživanje je utemeljeno na postavkama kvalitativno-hermeneutičkoga znanstvenog 
pristupa, a najzastupljenija je metoda analiza sadržaja pedagoške literature i dokumentacije uz 
detaljnu deskripciju. Uzorak analize sadržava 12 časopisa za djecu i mladež koji se tiskaju u 
razdoblju od 1864. do 1914. godine. Za potrebe istraživanja, posebno su osmišljeni protokoli 
analize kojima se sustavno i detaljno prepoznaju i izdvajaju odgojni ciljevi, značajniji nositelji 
odgojnih sadržaja, odgojna sredstva i metode te odgojni sadržaji i vrijednosti. 

Rezultati istraživanja potvrđuju da časopisi svoje ciljeve sadržajno uokviruju u 
područjima intelektualnoga, moralnoga, vjerskoga i građanskoga odgoja. Analiza pokazuje da 
su pokretači, urednici i autori analiziranih tekstova učitelji. Pronađena su i opisana odgojna 
sredstava i metode korištene u prenošenju odgojnih ideja i vrijednosti prema djeci i mladima. 
Uvid u odabranu pedagošku periodiku potvrđuje da se djeci 1 mladima promovirao sadržaj u 
okvirima intelektualnoga, moralnoga, vjerskoga, ekološkoga, građanskoga, obiteljskoga, 
tjelesno-zdravstvenoga, radnoga i estetskoga odgoja. Odgojne vrijednosti pronađene i opisane 
unutar odabrane i analizirane pedagoške periodike svrstavamo u kategorije obilježja 
osobnosti, univerzalnih, religijskih, ekoloških, obiteljskih, nacionalnih i demokratskih 
vrijednosti. Ovim radom prikazano je pedagoško bogatstvo u sadržajima časopisa za djecu i 
mlade, a rezultati istraživanja pridonose kvalitetnijem 1 opsežnijem razumijevanju povijesti 
razvoja djetinjstva i mladenaštva te pedagogije na povijesnim prostorima Hrvatske. 

Ključne riječi: djeca i mladi, odgojni sadržaji, odgojna sredstva i metode, odgojne 


vrijednosti, nositelji 


Summary 


Analyzing the contents of the magazines for children and youth published from 1864 
until 1914, this doctoral dissertation aims to study their role in developing educational ideas 
and values in the Croatian pedagogical and cultural area. Using available magazines for 
children and youth published in the Civil Croatia in the studied period, a qualitative content 
analysis was performed. The first studied year is 1864 because the first magazine for children 
and youth, entitled Bosiljak, was published then and the last studied year is 1914 when the 
First World War started. 

Upon introduction, a review of theoretical background relevant to the dissertation 
topic is provided in the first part. The theoretical part opens with a review of education 
(nurture) as an essential part of pedagogical sciences and its characteristics. 

The theoretical section elaborates on education (nurture) from the perspective of 
values. The term values is defined from the philosophical, psychological, sociological and 
anthropological perspective. The chapter is finished with defining the term values from the 
perspective of educational sciences. 

The role of children's literature and its development in the Civil Croatia as well as the 
teachers* roles are defined. Types and forms of children's literature and their role in the 
education of children and youth are explained. The theoretical section continues with defining 
a magazine paying a special attention to a magazine for children and youth. A historical 
development of magazines for children and youth in the Civil Croatia in the period from 1864 
until 1914 is provided. 

The theoretical section continues with defining a magazine with a special emphasis on 
a magazine for children and youth. 

A historical development of magazines for children and youth accompanied by a 
definition of children's literature and its development in the Civil Croatia in the period from 
1864 until 1914 are provided. Types and forms of children's literature and their role in the 
education of children and youth are explained. 

The last part in the theoretical section is an overview of a historical situation in the 
Civil Croatia in the period from 1864 until 1914 from the social, political and educational 
perceptive. 

The content analysis of pedagogical literature and detailed description are used in the 
dissertation. The magazines for children and youth published in the period from 1864 until 
1914 in the Civil Croatia are studied in the research. Applying the sampling method, 12 


magazines for children and youth, 46 volumes, 584 numbers and 10,967 pages are examined. 


The research aims to study the educational role of magazines for children and youth published 
in the examined period and territory by elaborating on educational goals, listing the founders 
and educational ideas promoters, describing educational contents, means, methods and values. 

For the purpose of the dissertation, specialized protocols, pursuant to the research aim 
and tasks, are designed. There are five research protocols — one for each research task. The 
protocols are as follows: PAOC — Protocol for the analysis of educational aims; PANOS — 
Protocol for the analysis of educational ideas promoters; PAOSM — Protocol for the analysis 
of educational means and methods; PAOS — Protocol for the analysis of educational contents 
and PAOV — Protocol for the analysis of educational values. 

The research results confirm that the magazines? contents are related to the fields of 
intellectual, moral, religious and civil education. By analyzing the contents, 1,298 educational 
ideas promoters are identified out of whom, there are 971 (75%) teachers, catechists and 
writers and 327 (25%) primary and secondary school students as well as some university 
students. The founders and editors of magazines for children and youth are teachers and 
catechists who, in addition to working in schools, promote the importance of education and 
publishing industry development as well as writing and publishing in the Croatian language. 
The educational means and methods used for promoting educational ideas and values to 
children and youth are identified and described. The identified educational means are songs, 
novels, riddles, educational articles, pictures, stories, anecdotes, proverbs, photographs, 
fables, crossword puzzles, mathematical homework assignments, fairytales, games and 
nursery rhymes. The most represented educational methods are examples, morals, advice, 
punishment, models, rewards and warnings. In the studied corpus, the contents can be 
categorized in the fields of intellectual, moral, religious, environmental, civil, family, 
physical, work and esthetic education. A total of 1,802 educational values are identified. The 
found and described educational values are categorized in the fields of personal, universal, 
religious, environmental, family, national and democratic values. 

The research results of the doctoral dissertation entitled “Educational role of 
magazines for children and youth in the Civil Croatia" accentuate the under-researched area in 
the history of Croatian pedagogy by analyzing the pedagogical documentation in the form of 
magazines for children and youth. The research contributes to a systematic analysis of 
educational role of magazines for children and youth in terms of developing educational 


thoughts and studying the history of childhood and juvenility in Croatia. 


Keywords: children and youth, educational contents, educational means and methods, 


educational values, promoters 

UVOD 


Razdoblje druge polovice 19. stoljeća donosi značajne promjene u političkim, 
društvenim i prosvjetnim prilikama na prostorima tadašnje Hrvatske. Ovo je vrijeme u kojem 
se nazire raspad velikog Austrijskog Carstva (prethodno Habsburška Monarhija) u kojemu su 
Hrvati tražili priliku za osamostaljivanje i jačanje nacionalnog identiteta. Borba za 
ravnopravnost može se ostvariti ukoliko je narod obrazovan, što nije moguće ostvariti ako ne 
postoji jedinstven sustav obrazovanja. U odgoju i obrazovanju treba njegovati materinji jezik, 
a nastavu temeljiti na udžbenicima i literaturi napisanoj na hrvatskom jeziku. Upravo je druga 
polovica 19. stoljeća plodonosan pedagogijski prostor u kojemu se razvija autonomno 
hrvatsko školstvo, počinje uzlet u izdavanju pedagogijske literature i osnivaju se udruge za 
jačanje hrvatskog učiteljstva. Osim formiranja jakih političkih struja koje vode borbu 
očuvanja hrvatskih prostora i integriteta, javljaju se i snažne pedagogijske struje i pokreti koji 
rade na stvaranju i očuvanju hrvatskoga školstva. 

Nakon raspada Austrijskog Carstva i uspostavljanja Austro-Ugarske Monarhije (1868. 
godine), prostor Hrvatske dobiva autonomiju u područjima sudstva i škole. Time započinju 
ozbiljni pokreti osmišljavanja 1 razvijanja autonomnoga hrvatskog školstva. Snagu pokreta i 
promjena u području školstva podupiru učitelji koji djeluju pisanjem znanstveno-stručnih 
knjiga 1 literature, ali bave se i pisanjem literarnih djela za djecu i mlade. Na krilima stvaranja 
i pisanja pedagogijske literature počinju se osmišljavati prvi časopisi za djecu i mladež koji 
imaju namjenu zabaviti, ali 1 pružiti dodatan obrazovni materijal uz već propisane nastavne 
planove i programe. Pokretači i urednici časopisa za djecu i mladež u razdoblju Banske 
Hrvatske u vremenskom razdoblju od 1864. do 1914. godine najčešće su učitelji. U 
časopisima djeluju i objavljuju svoje radove i najznačajniji onovremeni pedagozi i učitelji 
poput Ivana Filipovića, Franje Bartuša, Stjepana Širole, Mijata Stojanovića, Vjenceslava 
Zaboja Mafika, Jakova Majnarića, Marije Tomšić — Im., Milana Kobalija, Antuna Truhelke, 
Marije Marošević i drugih. Upotrebom tekstova objavljenih u časopisima, zabavnim i 
poučnim štivom, učitelji prenose odgojne sadržaje 1 vrijednosti djeci i mladima. 

Prvi časopis na prostorima Hrvatske izlazi 1864. godine pod nazivom ,,Bosiljak“, a 
pokretač i urednik mu je učitelj Ivan Filipović. U razdoblju od 1864. do 1914. godine iz tiska 
na prostorima Hrvatske izlazi ukupno petnaest časopisa za djecu i mlade. U njihovim 
sadržajima pronalazimo vrlo bogat pedagogijski utjecaj. Svrha je ovoga istraživanja, 
posredstvom kvalitativno-hermeneutičkoga pristupa, istražiti odgojnu ulogu sadržaja časopisa 
za djecu i mladež u razdoblju Banske Hrvatske, odnosno od 1864. do 1914. godine. Analizom 

sadržaja odabranih časopisa koji su izlazili na prostorima tadašnje Hrvatske, izdvajaju se 
odgojni ciljevi, imenuju pokretači i nositelji sadržaja, opisuju odgojna sredstva i metode, 
odgojni sadržaji i vrijednosti promovirane djeci i mladima. Polazište istraživanja temelji se na 
pretpostavci kako časopisi istraživanog razdoblja, osim zabavnoga, imaju odgojni, ali i 
obrazovni karakter, a služili su i kao dopuna postojećim propisanim nastavnim programima. 
U njihovim se sadržajima mogu pronaći i opisati odgojni pristupi i vrijednosti usmjereni djeci 
i mladima. 

Proučavanjem odgojnog doprinosa 1 važnosti odgojnih sadržaja časopisa za djecu i 
mladež u istraživanom razdoblju, iz perspektive pedagogijske znanosti, prema nama 
dostupnim spoznajama, do sada se nitko nije sustavno bavio. Uvidom u postojeću recentnu i 
relevantnu literaturu, nameće se zaključak da pedagogijska teorija i praksa pridaje časopisima 
za djecu i mladež slab pa čak 1 beznačajan znanstveni doprinos. Postoje istraživanja i radovi 
koji određene časopise uzete u korpus istraživačkog dijela rada analiziraju najčešće s polazišta 
književnosti. Upravo u toj činjenici ovaj doktorski rad dobiva na svojoj opravdanosti i 
svrsishodnosti jer pridonosi boljem razumijevanju povijesti pedagogije 1 školstva u Hrvatskoj. 
Zanimljivost odabrane teme ,,Odgojna uloga časopisa za djecu i mladež u Banskoj Hrvatskoj“ 
proizlazi iz proučavanja pedagoške literature, u ovom slučaju periodike, koja nije uvjetovana 
propisanim nastavnim standardima promatranog razdoblja, nego počiva na dopunskom 
sadržaju koji djeca i mladi biraju samostalno, a autori imaju slobodu odgojnoga izražavanja. 
Smatramo da ovaj rad doprinosi boljem razumijevanju odgojnih i obrazovnih promišljanja i 
trendova iz zabavno-poučne perspektive u tom povijesnom vremenu hrvatske pedagogije i 
školstva. Znanstveni doprinos istraživanja ogleda se u proučavanju sadržaja časopisa za djecu 
i mladež iz razdoblja Banske Hrvatske iz perspektive pedagogijske znanosti i time se teži 
potaknuti mogućnosti daljnjih istraživanja pedagoške periodike. 

Doktorska disertacija je strukturirana u četiri dijela - teorijska polazišta, metodologija 
istraživanja, rezultati istraživanja i zaključak. 

U prvome se dijelu prikazuju teorijski aspekti odgoja kao predmeta znanstvenoga 
proučavanja pedagogije. Teorijskom se objašnjavanju odgoja najviše pristupa iz perspektive 
vrijednosnih kategorija sa stajališta filozofije, psihologije, antropologije i pedagogije. Ukratko 
se zatim teorijski opisuju oblici dječje književnost i njezin razvoj unutar promatranoga 
razdoblja, to jest u razdoblju od 1864. do 1914. godine. Ovaj je pregled važan jer se, 
usporedno s razvojem hrvatske dječje književnosti, tiskaju prvi dječji časopisi na prostoru 
Hrvatske. Nastavlja se s definiranjem pojma časopisa za djecu i mladež te prikazuje povijesni 


pregled razvoja časopisa na prostorima Hrvatske od 1864. do 1914. godine. Teorijski dio 

disertacije sadrži i povijesni prikaz političko-društvenih i prosvjetnih zbivanja u razdoblju od 
1864. do 1914. godine kada je promatrani hrvatski prostor pod vlašću i utjecajem Austro- 
Ugarske Monarhije, a brojna su politička previranja u kojima hrvatski narod traži 
samostalnost i identitet. 

U drugome se dijelu rada objašnjavaju metodološki okviri istraživanja. Doktorski rad 
temelji se na kvalitativnom istraživačkom okviru u kojemu prevladava povijesna metoda 
analize sadržaja izvorne literature, odnosno periodike. U poglavljima ovoga dijela rada, 
postavljaju se predmet, cilj i zadaci istraživanja. Opisuju se istraživačke metode, uzorak 
istraživačkoga rada, način prikupljanja podatka, instrumentarij analize sadržaja i načini 
obrade podataka. 

U trećemu dijelu rada ,,Rezultati istraživanja“ predstavljaju se rezultati provedene 
analize pedagoške periodike i sadržaja časopisa za djecu i mladež u razdoblju Banske 
Hrvatske od 1864. do 1914. godine. On se sastoji od pet poglavlja koji predstavljaju 
istraživačke zadatke definirane i postavljene u metodološkom okviru, a nakon svakog se 
poglavlja donose zaključci provedene analize i interpretacije. 

U posljednjem, četvrtom, dijelu rada iznose se zaključci provedenoga istraživanja, 
ističu pedagoške implikacije i daju prijedlozi za daljnja znanstvena istraživanja ovoga 
pedagogijskog područja. Rad završava prikazom korištenih primarnih izvora i literature, 
popisom tablica 1 slika te životopisom autora istraživanja. 

Ovim se doktorskim radom apostrofira nedovoljno istraženo znanstveno područje 
pedagogije, čime se nastoji doprinijeti razvoju i obogaćivanju nacionalne povijesti hrvatskog 
školstva. Sustavnom analizom sadržaja časopisa za djecu i mladež znanstveno se opisuju 
odgojne ideje, načela i vrijednosti unutar sadržaja pedagogijske literature i dokumentacije 
tiskane na prostoru Banske Hrvatske, čime se dodatno obogaćuju istraživanja povijesti 
djetinjstva i mladenaštva na povijesnim prostorima Hrvatske te pregled razvoja pedagogije 


Hrvata unutar pedagoške periodike. 


I. TEORIJSKA POLAZIŠTA 


1. Odgoj 


Mladež odgojivati umjetnost je, a to najveća. Ovu umjetnost uči pedagogija “ (Rieger, 
1868, 195). 

U pedagogijskoj literaturi pronalazimo tijekom povijesnog kontinuiteta brojna 
određenja pedagogije, a neka od njih su: ,,Pedagogija je nauka o odgoju mladog naraštaja“ 
(Pataki, 1948, 11); ,,Pedagogija je znanost o odgoju“ (Šimleša, 1973, 7; Malić i Mužić, 1986, 
30; Mušanović i Lukaš, 2011, 3); ,,Pedagogija kao teorija odgoja 1 obrazovanja“ (Mužić, 
1999, 103); ,,Naziv za znanost koja istražuje intenacionalne i funkcionalne fenomene odgoja“ 
(Mijatović, 2000, 216) te ,,Pedagogija je znanost o odgoju i proučava zakonitosti u području 
odgoja“ (Matijević, 2016, 16). U navedenim znanstvenim određenjima pojma pedagogije 
ističe se pojam odgoja, stoga zaključujemo da je odgoj temeljni fenomen proučavanja 
pedagogije kao znanosti. 

Pedagogija za predmet znanstvenoga proučavanja uzima odgoj. Ona nema samo svrhu 
istraživanja odgoja 1 odgojnih procesa, nego 1 namjenu njegova znanstvenoga unapređenja. 
Odgoj kao društveni fenomen stavlja pedagogiju u prostor društvenih znanosti. 

,Pod pedagogijom se obično razumieva cjelokupna nauku - ob uzgoju i obuci. 
Medjutim se pod tim imenom češće razumieva i sam uzgoj u užjem smislu, to jest gola 
mekanička nauka ob uzgoju i njegi djeteta. Po našem se mnenju ne može ni pomisliti uzgoj 
bez obuke, kao što opet ni obuka bez uzgojnog upliva ne odgovara svojoj svrsi, pa stoga se 
pod pedagogijom ima razumievati ne samo teorija uzgoja, nego cjelokupna nauke uzgoja i 
obuke zajedno “ (Basariček, 1870, 353). 

predmet pedagogije uzet općenito jest odgoj djece i mladog naraštaj uopće“ (Pataki, 
1951, 5). 

»Odgoj se pojmovno definira kao oblikovanje ili izgrađivanje ljudskoga bića“ 
(Vukasović, 1995, 39). 

Razvojne pojave kod čovjeka su specifične iz razloga što on svjesno djeluje na svoj 
razvoj i razvoj drugih. Taj fenomen i djelatnost nazivamo odgojem (Malić i Mužić, 1986). On 
je »međuljudski odnos u kojemu se čovjeku pomaže da svojim nastojanjima realizira svoje 
mogućnosti i sposobnosti i da se samoaktualizira“ (Bognar, 1988, 21). Posebna je ljudska i 
društvena kategorija koja je nedjeljiva od ljudske prirode i egzistencije. U sebi isprepliće 
fizičke, moralne i intelektualne aspekte jer bez tih triju elementa ne bi zadovoljio svoj smisao 


(Bognar, 1999). 


Promatran u širem terminološkome značenju, odgoj obuhvaća pedagoško djelovanje 
na cjelokupan razvoj čovjeka kao bića. Usmjeren je izgrađivanju ukupne ljudske 
individualnosti od intelekta, emocija, volje i karaktera. Šira definicija objašnjava odgoj kao 
fenomen koji se sastoji od više sastavnih dijelova u koje ubrajamo intelektualni, moralni, 
estetski, radni i tjelesni odgoj. U skladu sa širim shvaćanjem odgoja, značajna su njegova tri 
razvojna procesa: a) proces usvajanja znanja, umijeća 1 navika; b) razvoj tjelesnih i 
intelektualnih sposobnosti i c) razvoj izgrađivanja osobnosti i karaktera. U užem 
terminološkome definiranju, odgoj je usmjeren na izgrađivanje 1 oblikovanje osobnosti i 
karaktera, odnosno ostvarivanje pozitivnih osobina. U užemu je smislu odgoj definiran prema 
oblikovanju moralnih shvaćanja i uvjerenja, oblikovanju pozitivnih osjećaja te razvoju 
pozitivne volje 1 karaktera (Vukasović, 1995). Prema navedenome, odgoj je komplementarno 
prožet individualnom i društvenom dimenzijom. 

Odgoj određujemo kao svjesnu djelatnost kojom razvijamo psihofizičke i fizičke 
osobine, bilo da ih ostvarujemo na sebi samima ili ih potičemo i aktualiziramo u drugima 
(Malić i Mužić, 1986). To je ,,proces formiranja čovjeka, izgrađivanja 1 oblikovanja ljudskoga 
bića sa svim njegovim tjelesnim, intelektualnim, moralnim, estetskim i radnim osobinama“ 
(Vukasović, 1995, 39). Zasniva se na izgradnji skladne, harmonijske mlade osobnosti pa se u 
skladu s time obavezno ostvaruju intelektualne, moralne, estetske, radne i fizičke komponente 
razvoja osobnosti (Stevanović i Ajanović, 1997). 

U suvremenoj hrvatskoj pedagogijskoj terminologiji, odgoj označava proces 
formiranja čovjekove individualne i socijalne osobnosti, razvoj moralnih osobina i karaktera 
(Previšić, 2007). Budući da je čovjek društveno biće, a sam pojam čovjeka implicira i ljudsko 
društvo u kojemu on egzistira i ostvaruje svoju funkciju, odgoj je stalna i važna društvena 
funkcija. Njega ne možemo prihvaćati kao gotovo učenje vrijednosti, navika, stavova i 
uvjerenja, nego kao rezultat ukupnoga razvojnoga procesa pojedinca u kojemu on realizira 
svoje osnovne ljudske potrebe te prihvaća određena društvena postignuća i vrijednosti 
(Cindrić, Miljković, Strugar, 2010). On se promatra kao univerzalna kategorija koja je 
specifična za ljudski rod. U odgoju se krije ,,conditio sine qua non kada je u pitanju čovjekov 
razvojni put i njegovo transformiranje u svjesno ljudsko biće“ (Tufekčić, 2012, 13). 

Odgoj ima individualni i društveni cilj i zadaću. Individualni cilj pronalazi se u 
stvaranju atmosfere podrške 1 poticanja optimalnoga razvoja ljudskih mogućnosti svake 
individue. Društveni cilj promatra se kao usvajanje specifičnih vrijednosti, normi i stavova 
društvenoga ponašanja i odnosa pomoću kojih se osigurava opstojnost postojećega društva ili 


mogućnost razvoja (Bognar, 1999). 


Individualni cilj ostvaruje se zadacima zadovoljavanja osnovnih potreba. One mogu 
biti biološke (hrana, voda, kretanje, zdravlje, sigurnost, zaštita), socijalne (ljubav, pripadanje, 
osjećaj vlastite vrijednosti) i samoaktualizirajuće potrebe (razvoj pozitivne slike o sebi, 
osmišljavanje = vlastitoga života, ostvarenje = vlastitih mogućnosti). Društveni cilj 
realizira se ostvarivanjem zadataka egzistencijalnoga odgoja (usvajanje normi i vrijednosti 
vezanih za rad, zaštitu života i zdravlja, zaštitu okoliša), socijalnog odgoja (vrijednosti i 
norme kojima se reguliraju odnosi među ljudima) i humanističkoga odgoja (ljudska prava i 
dignitet ljudske ličnosti). Cilj se odgoja ,,mijenja i prilagođava u zavisnosti od promjena i 


razvitka cjelokupnoga društva“ (Bognar, 1999, 46-47). 


Područja i sadržaji odgoja 


U skladu s razvojem pedagogije kao znanosti proširivalo se i shvaćanje odgoja. 
Znanstvenim pristupom i istraživanjima nastojala su se identificirati područja razvoja osobe 
kao individue i usporedno s time, u stručnoj se pedagogijskoj literaturi mogu pronaći i 
različite podjele područja odgoja. 

Veliki utjecaj u hrvatskoj pedagogiji na razumijevanje podjele odgoja na područja 
imala je sovjetska pedagoška literatura. Ona se oslanjala na polazišta marksizma i po njoj je 
odgoj usustavljen u područjima fizičkog, intelektualnog, politehničkog (radnog), moralnog i 
estetskog razvoja. Ovu znanstvenu podjelu slijede i hrvatski pedagozi Stjepan Pataki (1905. — 
1953.) u svojoj knjizi ,Opća pedagogija“ iz 1951. godine te Pero Šimleša (1910. — 1988.) u 
udžbeniku ,,Pedagogija“ iz 1971. godine. Pedagozi Josip Malić (1929. — 1992.) i Vladimir 
Mužić (1925. — 2012.) u knjizi ,,Pedagogija“ iz 1981. godine također slijede logiku podjele 
odgoja, ali ne pišu o područjima nego o sadržajima odgoja. Na sličnim teorijskim osnovama i 
logici podjele odgoja na područja piše i Ante Vukasović (1929.) koji u više znanstvenih 
udžbenika i monografija donosi zakonitosti intelektualnoga, estetskoga, moralnoga, fizičkog i 
radno-tehničkog odgoja (Matijević, 2016, 142). 

Polazeći od ljudskih potreba i područja društvene strukture, odgoj se može dijeliti na 
egzistencijalni, socijalni i humanistički odgoj. Egzistencijalni odgoj zastupa tezu 
zadovoljavanja osnovnih potreba čovjeka za samoodržavanjem, a odnosi se na usvajanje 
vrijednosti koje tome doprinose. Potkategorije su egzistencijalnoga odgoja zdravstveni odgoj, 
radni odgoj, samozaštitni odgoj i ekološki odgoj. S druge strane, socijalni odgoj prihvaća 
postavku zadovoljavanja potreba socijalne sigurnosti, zadovoljavanje potrebe za ljubavlju 1 
pripadanjem te osjećaja prihvaćenosti vršnjaka i odraslih osoba. U ovu potkategoriju svrstava 


se odgoj za život u zajednici, odgoj za humane odnose među spolovima, odgoj za nenasilno 

rješavanje sukoba i odgoj za mir. Humanistički odgoj ima za cilj razviti osjećaj vlastite 
vrijednosti i pozitivne slike o sebi, poticati aktualizaciju vlastite osobnosti i stvarati 
originalnost sustava vrijednosti. U potkategorije ovoga odgoja svrstava se odgoj pozitivne 
slike o sebi, emancipacijski odgoji i odgoj za ljudska prava (Bognar, 1999, 59-85). 

U suvremeno vrijeme možemo nabrojati još nekoliko vrsta podjele odgoja prema 
određenim specifičnim kriterijima pa možemo razlikovati odgoj za ljudska prava, odgoj za 
mir i nenasilje, odgoj za solidarnost, odgoj za razvoj, odgoj za interkulturalizam, odgoj za 
okoliš, odgoj za kreativnost, odgoj za demokratsko građanstvo, tehnički odgoj, zdravstveni 
odgoj, sportski odgoj, umjetnički odgoj, vjerski odgoj, obiteljski odgoj i mnoge druge (Bilić, 
2016, 84; Matijević, 2016, 145). 

Kao polazišnu točku razumijevanja odgojnih sadržaja, za potrebe ove doktorske 
disertacije i empirijskog dijela istraživanja, služimo se ponajviše okvirima temeljnih odgojnih 
područja i njihovih sadržaja preuzetih iz knjige ,,Pedagogija“ profesora Ante Vukasovića iz 
1995. godine. U knjizi su opisana temeljna odgojna područja - tjelesni, intelektualni, moralni, 
estetski i radni odgoj. 

Područje tjelesnog odgoja u funkciji je očuvanja zdravlja kao jedne od temeljnih 
vrijednosti života. Tjelesnim odgojem označavamo cjelokupnu odgojnu djelatnost kojoj je 
svrha pravilan tjelesni rast i razvitak te unapređivanje zdravlja i opće fizičke sposobnosti. U 
sebi sadržava zdravstveni, obrazovni, odgojni i rekreativni cilj i zadatak. Tjelesni se odgoj 
može ostvarivati u obitelji, školi, različitim društvenim i sportskim organizacijama te 
individualno (Vukasović, 1995, 81-98). 

Intelektualno područje odgoja zasniva se na razvoju misaonih ili kognitivnih 
sposobnosti. To je područje odgoja u kojem se usvajaju znanja, vještine i navike te razvijaju 
sposobnosti pamćenja, vježbanja i mišljenja. Zadaci su intelektualnog područja odgoja 
usvajanje sustava znanja, formiranje umijeća i navika, razvijanje intelektualnih sposobnosti, 
ovladavanje intelektualnim radom te oblikovanje pozitivnih osobina ličnosti. Smisao je ovog 
područja odgoja razvijanje individualnih intelektualnih potencijala, što se ostvaruje 
obrazovnim sadržajima (Vukasović, 1995, 99-120). 

Područje moralnog odgoja zasniva se na razvoju morala kao jednog od primarnih 
životnih potreba. Moral se očituje u aktivnom oblikovanju, usmjeravanju i vrednovanju 
ljudskih postupaka kao dobrih ili loših. On regulira odnose među ljudima, etika ga proučava i 
unapređuje, a moralni odgoj podržava i ostvaruje. Moralni je odgoj organizirana, svjesna 
namjerna 1 svrsishodna djelatnost određene društvene zajednice s ciljem prihvaćanja i 


ostvarivanja temeljnih etičkih načela i moralnih postavki ljudske zajednice. Zadaci područja 

moralnog odgoja obuhvaćaju formiranje moralne svijesti, moralnih uvjerenja i stavova te 
moralnog ponašanja i djelovanja. Sadržaj kojim se ostvaruje moralni odgoj podrazumijeva 
usvajanje određenih moralnih načela i odgovarajućih moralnih normi, kategorija i pravila 
(Vukasović, 1995, 121-144). 

Estetsko područje odgoja zasniva se na razvijanju 1 izgrađivanju smisla za estetske 
vrijednosti, poticanju osjećaja za lijepo te formiranju i njegovanju estetskog ukusa kod 
odgojenika. Uočavanje, doživljavanje, vrednovanje i stvaranje lijepog pretpostavlja određene 
sposobnosti, a te sposobnosti nisu biološki dane nego pedagoški zadane i ostvaruju se 
odgojem. Estetskim se sadržajima nastoji potaknuti interes odgojenika za estetskim 
doživljajem, djelovati na njegovu emocionalnu sferu i razvijati sposobnosti za aktivnim 
bavljenjem umjetnošću. Zadaci su ovog odgoja formiranje sposobnosti estetskog 
doživljavanja, izgrađivanje stvaralačkih sposobnosti i njegovanje estetskog vrednovanja 
(Vukasović, 1995, 146-166). 

Radno područje odgoja pronalazi smisao u omogućavanju svestranog razvoja 
osobnosti, a ovladavanje kulturom rada jedan je od zadataka odgoja. Kao jedno od temeljnih 
odgojnih područja, radni odgoj smisao i svrhu pronalazi u pripremanju i osposobljavanju 
odgojenika za ekonomičan, visokoproduktivan i stvaralački rad, a u isto vrijeme omogućava 
potpun razvoj individue kao praktičnog, produktivnog i stvaralačkog bića. Radni odgoj sadrži 
četiri zadatka, a to su odgojni zadatak (izgrađivanje osobnosti), obrazovni zadatak (stjecanje 
umijeća i iskustva), rekreativni zadatak (aktivni odmor i razonoda) te radno-profesionalni 
zadatak (posao i rad). Sadržaji radnog odgoja obrazovnog su karaktera, a obuhvaćaju osnovna 
znanja, umijeća 1 navike iz područja tehnike i proizvodnje (Vukasović, 1995, 167-186). 

U suvremenom razvoju teorije i prakse odgoja i obrazovanja proširuje se 
razumijevanje odgojnih područja važnih za razvoj pojedinca. Suvremeni pogledi na razvoj 
individue ističu potrebu korištenja sadržaja i iz područja vjerskog, obiteljskog, građanskog, 
zdravstvenog i ekološkog odgoja. U narednim će se odlomcima pružiti kratak pregled i prema 
tim odgojnim područjima. 

Religijska je kultura sastavni dio kulture čovječanstva, a time je vjerski odgoj 
komponenta odgoja uopće, dok su religijske vrijednosti dio ukupnosti općeljudskih 
vrijednosti. Odgojna se važnost vjerskog odgoja pronalazi u potrebi uspostavljanja istinskog i 
miroljubivog suživota u pluralističkom društvu (Razum, 2007, 622). Vjerski odgoj ili odgoj u 
vjeri podrazumijeva raznolikost pedagoških djelatnosti vezanih uz pojam religije 1 vjere kao 
što su formalna i neformalna pouka, proučavanje vjerskih knjiga, moralni odgoj, vjerska 


socijalizacija i ostalo (Rukavina Kovačević, 2018, 21). 


Temeljna je svrha obiteljskog odgoja razvitak i izgrađivanje sposobnog, čestitog, 
marljivog i kulturnog čovjeka. U skladu s ovim općim odgojnim ciljem, u obitelji se 
postavljaju sadržaji i zadaci tjelesnog, intelektualnog, moralnog, estetskog i radnog odgoja 
(Vukasović, 1995, 194). Obiteljski odgoj ili odgoj u obitelji pripada pedagoškoj disciplini 
koja se naziva obiteljska pedagogija, a znanstveno i sadržajno se bavi problemima djelovanja 
obitelji i obiteljske sredine na razvoj, odgoj i obrazovanje djece i mladih (Mijatović, 2000, 
203). Za obiteljsku pedagogiju, odgoj u užem smislu je plansko, namjerno djelovanje 1 
utjecaj, prije svega, na mlađe pripadnike (Lukaš, 2010, 36). Prva znanja, vještine i navike 
dijete stječe u obitelji. Roditelji su prvi učitelji i njihov utjecaj na odgoj i obrazovanje djeteta 
od neizmjerne je važnosti. U obitelji dijete dobiva temelje na kojima se postupno razvijaju 
sfere kognitivnog, emocionalnog i fizičkog razvoja i to najviše djelovanjem škole kao 
odgojno-obrazovne institucije (Maleš, 2015, 45). 

Građanski odgoj i obrazovanje podrazumijeva osposobljavanje i osnaživanje učenika 
za aktivno i učinkovito obavljanje građanske uloge. To podrazumijeva razvijanje odgovornih 
članova razrednih, školskih, lokalnih, nacionalnih, europskih 1 globalnih zajednica. Građanski 
odgoj omogućava učenicima lakše snalaženje u pluralističkome društvu u kojem žive, 
samopouzdanje i pronalaženje vlastitih odgovora i rješenja za aktualne društvene probleme i 
izazove. Obuhvaća znanja o ljudskim pravima, obilježjima demokratske zajednice 1 političkim 
sustavima (Odluka o donošenju kurikuluma za međupredmetnu temu Građanski odgoj i 
obrazovanje za osnovne i srednje škole u Republici Hrvatskoj, NN 10/2019). 

Zdravstveni odgoj ili zdravstveni odgoj i obrazovanje za zdravlje jest ,,medicinsko- 
pedagoška disciplina koja se bavi unapređenjem zdravstvene kulture društva. Zdravstveni je 
odgoj u školama temelj prevencije, unapređenja zdravlja, sprječavanja bolesti i osiguravanja 
kvalitete života. On dodatno promiče pozitivan i odgovoran odnos učenika prema zdravlju, 
sigurnosti, zaštiti okoliša 1 održivu razvoju i na taj način osigurava punoću cjelokupnog 
razvoja tjelesnog, duševnog i socijalnog razvoja“ (Priručnik za učitelje i stručne suradnike u 
osnovnoj školi - Zdravstveni odgoj, 2013, 7). 

Ekološki odgoj podrazumijeva ,,stjecanje suvremenih znanja, vještina, navika i 
stavova o ekološkim osobenostima, procesima i zakonima u životnoj sredini; upoznavanje o 
djelovanju čovjeka na životnu sredinu u različitim fazama i dimenzijama; razumijevanje 
suvremenih težnji i mogućnosti nauke, tehnologije, društvenih nauka i umjetnosti za cjelovitu 
zaštitu i unapređivanje životne sredine..., kao i navikavanje na ispravan odnos prema 
objektima u prirodi, kulturnim vrijednostima, radom stvorenim vrijednostima, posebno prema 


sveukupnim međuljudskim odnosima“ (De Zan, 1990, 304 prema Jukić, 2011, 271). Ekološki 

se odgoj temelji na ideji da se sustav koji tvori čovjek i njegova okolina ne sastoje od 
subjekata i objekata, već od njihovih relacija i odnosa. Ekološki pristup odgoju uključuje 
utjecaj obitelji, predškolske ustanove, odgajatelja, vršnjaka, skrivenog kurikuluma kao i 
stavova roditelja i lokalne zajednice prema problemima ekološkog odgoja (Lipovac i 


suradnici, 2017, 140). 


Sredstva i metode odgoja 


Istaknuli smo da je odgoj dugotrajan proces i da bi bio uspješan, mora se odvijati u 
harmoniji s postulatima odgojnih načela, odgojnih metoda i sredstava. 

Odgojna načela služe kao opća pravila kojima se služimo pri izboru i primjeni 
odgojnih metoda i sredstava, a možemo ih razvrstati na načelo svrsishodnosti, aktivnosti, 
pozitivne orijentacije, mnogostranosti,  primjerenosti,  individualizacije, socijalizacije, 
jedinstvenosti i dosljednosti (Vukasović, 1995, 334-335). Kada govorimo o primjeni odgojnih 
načela u procesu obrazovanja i nastave, tada razlikujemo načela poput nenasilne 
komunikacije, povjerenja, poštovanja ličnosti, altruizma i empatije, emocionalne 
uravnoteženosti, objektivnosti i angažiranosti (Suzić, 2005, 415-426). Načela služe kao 
smjernice za djelovanje u organizaciji nastave, a rezultat su pedagoških istraživanja te ih 
pedagozi različito formuliraju (Matijević, 2016). 

Metode odgojnog rada smatraju se temeljnim načinima pomoću koji se ostvaruje 
odgojni smisao i svrha. Pomoću njih se obrađuju odgojni zadaci i sadržaji, odnosno, u njima 
su objedinjeni postupci pomoću kojih se teži izgradnji i oblikovanju ljudske osobnosti — 
aktualizacija pojedinaca. Izdvajamo četiri glavne metode odgojnoga rada, a to su metoda 
poučavanja, uvjeravanja, navikavanja i sprječavanja (Vukasović, 1995, 348-361). U 
pedagogiji su metode odgoja načini rada i poticanja, odnosno modaliteti komuniciranja 
odgojno-obrazovnih subjekata u procesu ostvarivanja zadanih ciljeva (Bognar 1 Matijević, 
2002). 

U uskoj povezanosti s metodama nalaze se odgojna sredstva koja možemo objasniti 
kao organe ili činove kojima neko živo biće utječe na drugo živo biće s nekom odgojnom 
svrhom ili stvari kojom se činitelj služi pri svome odgojnom djelovanju (Bezić, 1990a). 
Prema navedenom, odgojno je sredstvo sam čin ili stvar koju koriste odgojni subjekti, a 
usmjeren je isključivo prema ispunjenju zadanoga odgojnog cilja. 

Sredstva odgojnoga rada su sredstva usmjeravanja, poticanja i sprječavanja 


(Vukasović, 1995, 361). 

Drugačiji pogled na odgojne metode ima Bognar (1999, 119) navodeći da sve odgojne 
metode možemo svrstati u tri osnovne strategije - strategiju egzistencije, socijalizacije i 
individuacije. Strategija egzistencije obuhvaća metode i postupke kojima se ostvaruju zadaci 
egzistencijalnog odgoja u kojima se razlikuju tri osnovne metode - metoda zdravog načina 
života, praktičnih radova te sigurnosti. Svaka metoda može se ostvariti pomoću triju grupa 
postupaka - igrom, simulacijom i akcijom ili kampanjom (Bognar, Matijević, 2002, 277). 
Strategija socijalizacije podrazumijeva metode i postupke kojima se ostvaruju zadaci 
socijalnog odgoja. Njih se može grupirati u tri osnovne metode - metodu komunikacije, 
afirmacije i kooperacije, a unutar svake metode mogu se razlikovati postupci koji imaju 
obilježje igre, simulacije ili akcije (Bognar, Matijević, 2002, 278). U strategiju individuacije 
ubrajaju se metode i postupci kojima se potiče razvoj individue u samostalnu i autonomnu 
ljudsku jedinku, odnosno autentičnu ličnost. Ona se shvaća najosjetljivijom strategijom jer 
uspješnost ovisi o kvaliteti individualnosti osobe kojoj su postupci namijenjeni. Isti postupak 
kod druge individue neće polučiti istim rezultatom. U ovu strategiju svrstavaju se metoda 
slušanja, razgovara (aktivno i pasivno slušanje), poticanja i terapije (Bognar i Matijević, 2002, 
2718-279). 

Zbog javljanja poteškoća u jasnijem terminološkom razlikovanju strategija, metoda i 
postupaka u recentnijoj pedagogijskoj literaturi, pronalazimo i izraz metodički scenarij. On 
podrazumijeva razne događaje u kojima mogu sudjelovati odgojitelj 1 odgojenik, učitelj i 
učenik, a razlikuju se po obliku, sadržaju, svrsi 1 trajanju. U metodičkom scenariju može 
sudjelovati od pet do dvadeset 1 pet sudionika, a može se izvodi u učionici, na igralištu, u 
gradu ili prirodi (Matijević, 2016, 154). 

Suvremeniji pogled i podjela strategija i metoda u odgoju pronalazi se kod njemačkog 
pedagoga Kerstena Reicha (1948). On svoju znanstvenu pozornost usmjerava pedagoškim i 
didaktičkim metodama, odnosno metodama odgoja i obrazovanja iz konstruktivističke 
perspektive. U ovoj se perspektivi zagovara metodički pluralizam kojem su učitelj 1 učenik 
istraživači i pronalazači, a učenje je proces istraživanja, pronalaženja i otkrivanja. Osnovni su 
pojmovi ove teorije konstrukcija, rekonstrukcija i dekonstrukcija. Svojom teorijom on nudi 
bogat popis strategija i metoda odgoja poput radnog atelijera, bljeskalica, oluje ideja, pričanja, 
maštovitog putovanja, razgovora, konstruktivističke igre znanja, dopisivanja, igre pamćenja, 
metakognicije, metaplana, mnemotehnike, umne mape, organizatora sadržaja učenja i drugo. 
Uz ove jednostavne metode, nudi i metodičke scenarije poput povratne sprege, psihodrame, 
reflektirajućih timova, reinterpretacije, scenske igre, timske nastave i ostalo (Matijević, 2016, 


155-158). 

Za potrebe doktorske disertacije i empirijskog dijela istraživanja transformirana su 
odgojna sredstava usmjeravanja, poticanja i sprječavanja preuzeta iz knjige ,,Pedagogija“ 
profesora Ante Vukasovića iz 1995. godine u funkciji metode odgoja koju promatramo u 
sadržajima uzorkom odabranih časopisa za djecu i mladež u razdoblju Banske Hrvatske 
(1864. — 1914.). 

U skupinu sredstava usmjeravanja koje preoblikujemo u metode odgoja ubrajamo 
savjet, pouku, primjer, stvaranje ideala, dnevni red, igru, rad i kulturnu razonodu. Navedenim 
metodama nastoji se mlade osobe uputiti pridržavanju reda, poštivanju obveza i kulturnom 
ponašanja i ophođenju. Savjet ili pouka je metoda kojim se upućuje odgojenika kako se treba 
ponašati u određenim situacijama da bi se izbjegle neprilike i opasnosti. Savjet mora biti 
aktualan, mora se odnositi i na odgojenikove potrebe, sklonosti i interese te mora biti logičan, 
prirodan, uvjerljiv i prihvatljiv. Primjer kao metoda ima veliko značenje u odgoju, a ogleda se 
u konkretnosti, zornosti i uvjerljivosti. Najneposrednije odgojno djeluju živi primjeri iz života 
obitelji i škole. Stvaranje ideala kao odgojna metoda koristi uzor kao središte razvijanja 
pozitivnih odgojnih osobina. Mlade se osobe ugledaju na svoje uzore i nastoje biti kao oni u 
svakom pogledu. Zbog toga je u odgojnom radu težnja na pozitivnim uzorima i idealima. 
Dnevnim redom kao metodom odgoja poučava se odgojenika navikama rada, odmora, 
spavanja, igre, učenja, jela, aktivnosti, higijene 1 slično. Polaskom u školu pojavljuje se 
školski red i disciplina. Igra je osnovni oblik dječje aktivnosti i razvoja. Igrom se dijete 
razvija na prirodan i slobodan način, stoga je ova metoda poželjna u razvoju i odgoju djece. 
Metoda odgoja radom pronalazi svoj smisao u potrebi da se odgojenika pripremi za život u 
društvu, razviju radne navike i time oblikuje njegov karakter. Ovom se metodom u 
odgojenika razvijaju osjećaj dužnosti, pomaganja, prijateljstva, suradnje te društvene 
odgovornosti. Kulturna razonoda je metoda koja se ostvaruje u slobodnom vremenu 
pojedinca. Smisao je da odgojenik svoje slobodno vrijeme provodi aktivno i prema svojim 
osobnim interesima (Vukasović, 1995, 362-367). 

U skupinu sredstava poticanja koje preoblikujemo u metode odgoja ubrajamo 
priznanje, pohvalu, nagradu, obećanje i natjecanje. Ove metode imaju zadaću motiviranja 
odgojenika na činjenje dobrih djela. Priznanje je metoda koja se koristi kada odgojenik 
postigne određeni uspjeh, učini dobro djelo, pokaže primjereno vladanje, odradi obveze i 
slično. Priznanje se izražava u obliku ocjenjivanja, odobravanja, hrabrenja ili podržavanja. 
Pohvala kao metoda odgoja odobrava postupak odgojenika, a izriče se kao priznanje dobrog 
rada, ponašanja, rezultata i slično. Ona može biti usmena, pisana, pojedinačna ili grupna. 


Nagrada je najsnažnija metoda poticanja. Nagrađivanje je motivirajuće za odgojenika, ali 

mora se pripaziti da nagrada ne postane sam sebi svrhom nego da bude put postizanja viših 
društvenih i moralnih ciljeva. Nagradu treba upotrebljavati rijetko i pravedno i prikladno 
uzrastu kako bi njezin doprinos i učinak bili odgojni. Obećanje je metoda odgoja koja 
unaprijed odgojeniku najavljuje ugodu, pohvalu ili nagradu. Kao metoda djeluje snažno 1 ima 
motivirajuću moć na odgojenika. Metoda odgoja može biti i natjecanje kao aktivnost u kojoj 
se pojedinac ili grupa zalažu za kvalitetnije ili brže ostvarivanje ponuđenog zadatka. Ono 
djeluje motivirajuće i razvija zalaganje, osjećaj živosti, borbenosti, vedrine i želju za 
pobjedom (Vukasović, 1995, 367-371). 

U skupinu sredstava sprječavanja koje preoblikujemo u metode odgoja ubrajamo 
nadzor, skretanje, upozorenje, zahtjev i kaznu. Ove metode imaju namjenu sprječavanja i 
potiskivanja negativnih utjecaja na odgojenika, odnosno sprječavanja da odgojenik čini 
društveno neprihvatljive postupke. Nadzor je metoda odgoja čija se svrha pronalazi u zaštiti 
odgojenika od loših utjecaja, a ostvaruje se praćenjem. Skretanje kao metoda odgoja djeluje 
preventivno u situacijama kada se nastoji odgojenikove težnje i želje preusmjeriti u 
pozitivnom smjeru. Upozorenje kao metoda odgoja djeluje kao podsjetnik odgojeniku na 
njegovu dužnost te na ono što smije, a što ne raditi u skladu s društvenim normama. 
Upozorenje kao metoda sprječavanja ne smije se često koristiti jer onda gubi na učinkovitosti. 
Može se javiti u više oblika, kao primjedba, opomena, kritika i prijetnja. Metoda zahtjeva u 
svrhu odgoja traži od odgojenika da poštuje obveze, ostvaruje započete poslove i traži 
napuštanje negativnih postupaka. Zahtjev mora biti jasan i razumljiv, kratak, odlučan i 
precizno određen. Kazna je najsnažnija odgojna metoda sprječavanja. Za cilj ima izazivati u 
odgojenika osjećaj neugode, krivnje i stida kao posljedicu određenog neprihvatljivog 
postupka ili ponašanja. Njezin je smisao uspostavljanje moralne ravnoteže koja je određenim 
neprihvatljivim ponašanjem narušena, ali ne smije biti u svrsi ponižavanja, sramoćenja ili 
osvećivanja. Ona mora biti individualna, primjerena prilici te uzrastu odgojenika (Vukasović, 


1995, 371-375). 

1.1 Vrijednosti u odgoju 


Određivanje pojma vrijednosti, kao svojevrsnoga društvenoga fenomena, upućuje na 
postojanje različitih pristupa u proučavanju, što stvara određene poteškoće u jasnome 
određenju samoga pojma (Ferić, 2009). Proučavanjem teorija vrijednosti bavi se filozofska 
disciplina aksiologija. To je ,,teorija koja ispituje opće karakteristike svih oblika vrijednosti - 
ekonomskih, običajnih, moralnih, pravnih, političkih, religioznih, umjetničkih i drugih te 
njihove uzajamne odnose, uvjete nastanka, forme i sadržaje stvaranja vrijednosti, uvjete 
važenja i promjene sadržaja vrijednosti, kao i procjenu samih vrijednosti“ (Životić, 1986, 23). 
Sa stajališta aksiologije, vrijednost je termin kojim se u svakodnevnome govoru označava ono 
što je ,,dobro, istinito, lijepo, pravedno i napredno, drugim riječima opće ime za sadržaje 
morala, umjetnosti, prava, običaja, politike i drugih formi društvene svijesti“ (Životić, 1986, 
48-49). 

Vrijednost kao pojam potječe iz područja ekonomije gdje terminološki označava 
određivanje cijene usluga, roba, razmjena, rada i slično. Zaslugom brojnih filozofa i 
sociologa, tijekom 20. stoljeća pojam vrijednosti ulazi u opću upotrebu. Sam pojam ima jedno 
od najbogatijih i najsloženijih značenja koja je teško odrediti. Reći samo da neka stvarnost 
ima vrijednost istodobno znači implicitno priznati da ostvaruje neko dobro, dok razmišljati o 
vrijednostima podrazumijeva misliti o onome što je dobro na individualnoj i društvenoj razini 
(Hoblaj, 2007, 311-315). 

U istraživanjima teoretičara vrijednosti uvriježeno je razmišljanje koje pokazuje da se 
one oblikuju međusobnim  ispreplitanjem povijesno-tradicijskih, aktualno socijalnih i 
individualnih čimbenika. Vrijednosti su ,,društveno-historijski uvjetovane, relativno stabilne, 
specifične tvorevine i konstituente individualne, grupne i/ili društvene svijesti koje nastaju iz 
iskustva i/ili se preuzimaju iz kulture na osnovi potrebe za orijentacijom, reguliranjem 1 
prevladavanjem odnosa prema svijetu koji nas okružuje i sebi samima“ (Janković, 1998, 14). 
One nadahnjuju i motiviraju pojedinca kroz cjelokupni život, ali ih je nemoguće svesti na 
određeni trenutak ili postupak pojedinca ili čak društva. Samo razmišljanje o vrijednostima 
otvara pitanje umijeća življenja, načinima postojanja i upravljanja životom (na individualnoj i 
društvenoj razini), stoga je razmišljanje o njima izuzetno složeno, no i značajno (Hoblaj, 
2007, 319). 

Sve dok bude postojao čovjek, postojat će i njegov vrijednosni odnos prema sebi i 


svijetu koji ga okružuje (Tanović, 1972, 15). Vrijednosti se svrstavaju u najviše izvorne 

kategorije koje se ne mogu definirati jer pomoću njih definiramo druge pojmove (Tanović, 
1972, 18). 

Čovjek je prirođeno vrijednosno biće i njegova se ljudskost očituje u prožimanju 
vrijednog i vrjednijeg, stoga, ostvarujući određene vrijednosti, teži za još većim vrijednostima 
(Vukasović, 1977, 360). Prema ovoj tvrdnji, neizbježan je zaključak da je čovjek, odnosno 
ljudskost zapravo sinonim za vrijednost. Vrijednosti su ljudske tvorevine i kao takve nisu 
apsolutne u smislu vječnosti i nepromjenjivosti; one su ljudska pojava i postoje u ljudskome 
svijetu, životu i društvenim odnosima (Vukasović, 1977). One su ljudski orijentiri; prikazuju 
se kao dobra koja nas privlače, koja su potrebna za život i duhovni razvoj, ciljevi prema 
kojima usmjeravamo svoja nastojanja 1 ideale. Vrijednosti su istinske sastavnice svakoga 
ljudskog odgajanja (Vukasović, 2007, 20084). 

Postoje razna polazišta i viđenja o teoriji vrijednosti zavisno od područja znanstvenoga 
interesa. Prevladava zajedničko razmišljanje da su ,,...vrijednosti ideje i odnosi koji su 
pojedincima, skupinama i društvima jako važni i poželjni, a identifikacija ljudi s 
vrijednostima osigurava integraciju i održavanje društva“ (Mrnjaus, 2008b, 8-9). 

Vrijednosti predstavljaju ,,...skup općih uvjerenja, mišljenja i stavova o tome što je 
ispravno, dobro ili poželjno, a koje se oblikuje procesom socijalizacije“ (Mlinarević, 2014, 
125). 

Nema univerzalno prihvaćene definicije pojma vrijednosti. U literaturi se mogu 
pronaći dvije pretpostavke. Prema jednoj, vrijednosti se grupiraju u različite kategorije kao što 
su moralne, obrazovne, estetske, socijalne, političke, religijske, intelektualne, kulturne, 
ekonomske, a prema drugoj, one su moralne vrijednosti (Rakić i Vukušić, 2010). 

Često se vrijednosti terminološki izjednačavaju sa srodnim pojmovima stav“ i 
norma“. Bitno je istaknuti da su takva izjednačavanja potpuno pojmovno i terminološki 
neispravna. Vrijednosti su u pojmovnom raščlanjivanju apstraktne i čvršće utkane u svijest 
osobe i teže ih je otkriti u čovjekovom svakodnevnom ponašanju (Mlinarević, 2014). 
Vrijednosti su relativno stabilna karakteristika pojedinaca ili skupina. One su trajnije i teže se 
mijenjaju od stavova, no isto tako nisu zauvijek zacementirane, nego su podložne mijenjanju 
(Miliša, Dević, Perić, 2015, 10). Stavovi su trajni sustavi pozitivnih ili negativnih procjena, 
emocionalnih osjećaja i tehnika za prihvaćanje ili odbijanje društvenih objekata (Reich i 
Adcock, 1976, 26). Stav je sklonost da se pozitivno ili negativno reagira prema određenim 
ljudima, stvarima, idejama ili situacijama (Zvonarević, 1981). Stavovi mogu biti pozitivni ili 
negativni i predstavljaju opće prihvaćanje ili odbijanje određenoga sadržaja. Norme se 


objašnjavaju kao skup pisanih pravila i propisa kojih se treba pridržavati u društvu i 

međusobnim odnosima. Norme nam govore što ,,moramo“ 1 ,trebamo“ učiniti, ali i što ,,ne 
smijemo“ i ,ne trebamo“ činiti u određenim situacijama i temelje se na zajedničkim 
društvenim vrijednostima (Mijatović, 2000). 

Vrijednosti nam nisu urođene; usvajamo ih tijekom života, podložne su promjeni i 
nužne za život u društvu, dio su našeg svijeta kvalitete i vezane su uz osobe, stvari i događaje. 
(Rakić i Vukušić, 2010, 771-775 prema Jukić, 2013, 403). One predstavljaju ,,temelj 
društvenoga ponašanja čije ciljeve slijede članovi jednoga društva“ (Piršl i Vican, 2004, 92). 
Sastavni su dio života čovjeka i njegovih odnosa s drugim ljudima, a protežu se od rođenja do 
starosti i funkcioniranja individue u svim razdobljima i aspektima života (Despot, 2012). 
Služe nam kao sredstva za postizanje ciljeva 1 nemaju smisao u sebi, nego ga dobivaju po 
izvanjskoj svrsi, to jest one odražavaju društveni odnos (Cifrić, 2012). 

Ukoliko bi sumirali glavne iskaze poznatih teoretičara vrijednosti, glavne bi postavke 
bile sljedeće: 

* vrijednosti su čvrsto utemeljena uvjerenja koja su neraskidivo vezana s 
emocijama, što podrazumijeva da nisu uvijek racionalne i objektivne; 

* vrijednosti su motivacijski konstrukti koji se odnose na željene ciljeve koje ljudi 
žele postići; 

* vrijednosti nadilaze specifične radnje i situacije. One su svojevrsna apstrakcija 
ciljeva. Takva priroda vrijednosti razlikuje ih od koncepata poput normi i 
stavova; 

* vrijednosti usmjeravaju odabir ili procjenu djelovanja; 

* vrijednosti pojedinaca formiraju svojevrstan uređen sustav vrijednosnih 
prioriteta koji su karakteristični za određenoga pojedinca. Ovo hijerarhijsko 
obilježje vrijednosti također ih razlikuje od koncepata normi i stavova (Švigir, 


2016, 3-4). 


Poteškoće nastaju u definiranju vrijednosti i u njihovoj interpretaciji. Usprkos brojnim 
pokušajima ipak se može implicitno i eksplicitno utvrditi pet zajedničkih svojstava vrijednosti 
- ,poželjnost, pozitivnost, stabilnost, selekcija 1 sustavnost“ (Ilišin, Marinović Bobinac, 
Radin, 2001, 87). 

Neophodno je navesti i distinkciju između vrijednosti 1 vrijednosnih orijentacija. Dok 
su vrijednosti poželjne i cijenjene ideje i ciljevi, vrijednosne orijentacije predstavljaju opća 
načela ponašanja, djelovanja i življenja koja su usko povezana s određenim ciljevima čijem se 


ostvarenju teži. Prema navedenoj razlici, vrijednosti bi bile ,,poštenje, dostojanstvo i sloboda, 

dok bi vrijednosne orijentacije predstavljale liberalizam, tradicionalizam, konzervatizam, 
individualizam i slično“ (Piršl i Vican, 2004, 92). Vrijednosne su orijentacije ,,opći modeli“ 
ponašanja u funkciji ostvarivanja konkretnih vrijednosti (Miliša 1 suradnici, 2015, 13). Bez 
obzira na definiciju vrijednosti i vrijednosne orijentacije, zajednički referentni okvir 
definiranja temelji se na dvama elementima, a to su ,,osobnost pojedinca te društvo koje nosi 
svoje duhovne, kulturne, tehnološke 1 ideološke karakteristike“ (Bojović, Vasilijević, 
Sudzilovski, 2015, 13). Vrijednosne se orijentacije razlikuju od vrijednosti po tome što se pod 
vrijednosnim orijentacijama podrazumijevaju opća načela ponašanja i djelovanja u vezi s 
određenim ciljevima kojima se teži, dok su vrijednosti prihvaćene i cijenjene ideje o 
društvenim odnosima koje nastojimo ostvariti (Rot, 1983 prema Miliša i suradnici, 2015, 13). 

Kada govorimo o klasifikaciji i određivanju vrijednosti, treba istaknuti da ne postoji 
strogo određena univerzalna klasifikacija, ali u skupu ,,univerzalnih vrijednosti“ akcentuira se 
važnost vrijednosti poput ljubavi, istinitosti, poštenja, slobode, jedinstva, tolerancije, 
odgovornosti i poštovanja života (Mlinarević, 2014). 

U literaturi se ne pronalazi univerzalan pristup ljudskim vrijednostima jer svaki autor 
donosi svoju subjektivnu prosudbu i selekciju. Analizom literature izdvajaju se vrijednosti 
koje su više zastupljene nego druge, poput mira, ljubavi, radosti, samopouzdanja, 
samokontrole, iskrenosti, povjerenja, tolerantnosti, poduzetnosti, kreativnosti, suradnje, 
poštenja, samostalnosti, pravednosti, osjećajnosti, suosjećajnosti, prijateljstva, ljubaznosti, 
strpljivosti, solidarnosti i empatičnosti (Mrnjaus, 2008a, 27). 

Taksonomski se vrijednosti mogu odrediti na opće ili životne te vrijednosti prema 
važnim područjima. Opće se vrijednosti dijele na osobne vrijednosti koje su usmjerene na 
osobu i na društvene vrijednosti koje su usmjerene na odnose između ljudi i društva. Među 
najčešće isticanim društvenim vrijednostima su one koje uključuju moć (društvenu ulogu i 
status), univerzalizam, dobronamjernost, tradiciju, uljudnost, poštenje i sigurnost. U skupinu 
vrijednosti prema važnim životnim područjima smještene su ,obiteljske vrijednosti, radne 
vrijednosti i znanstvene vrijednosti“ (Krizmanić i Kolesarić, 2007, 389). 

Interes za proučavanjem vrijednosti proizlazi iz različitih područja društvenih znanosti 
- psihologije, sociologije, pedagogije, antropologije, filozofije, politologije pa i ekonomije. 
Oni promatraju vrijednosti unutar konteksta vlastitoga znanstvenog djelovanja (Ferić, 2009). 
Definirati pojam vrijednosti samo iz perspektive jedne znanosti bilo bi vrlo unilateralno jer 
pitanje vrijednosti nije samo pitanje jedne discipline, nego ga treba promatrati i proučavati 
interdisciplinarno (Piršl i Vican, 2004). Filozofskom, sociološkom i psihološkom pristupu 


zajedničko je razumijevanje vrijednosti kao temeljnih i stabilnih ljudskih vjerovanja koje ih 

usmjeravaju prema ,,višim? ili ,,nižim", ,,važnim? ili ,manje važnim", ,,boljim? ili ,,lošijim", 


“poželjnim? ili nepoželjnim" ciljevima u životu (Mlinarević, 2014, 126). 


1.1.1. Interdisciplinarnost u pristupu vrijednosti 


Proučavanje vrijednosti možemo pratiti razvojem filozofskih misli uopće, čime one 
postaju predmetom njenoga bavljenja od postanka do danas. Prve začetke teorija o 
vrijednostima pronalazimo u Platonovim učenjima o idejama, a posebno se to pronalazi u 
ideji dobra kao vrhovnoj ideji. Platon (428. pr. Kr. - 348. pr. Kr) već tada postavlja četiri 
vrijednosti poznate kao antičke vrijednosti - mudrost, hrabrost, umjerenost i pravednost. 
Ovakvim postavljenjem određenih vrijednosti ispred drugih, Platon stvara prvi poznati sustav 
vrijednosti (Tanović, 1972). 

Iz perspektive filozofije, vrijednosti su općenite osobine koje se vrijednosnim 
pojmovima pridaju nositeljima vrijednosti ili dobrima u procesima vrednovanja, primjerice 
istinit, moralno dobar, lijep, koristan, zdrav i slično. (Mrnjaus, 2008a; Ferić, 2009). 

Poznati hrvatski filozof Pavao Vuk-Pavlović zastupao je stajališta vrijednosne 
pedagogije i u svome poznatome djelu ,,Vrednota u svijetu“ pojašnjava da su vrijednosti 
ukorijenjene u osobnoj vjeri svakoga čovjeka i ne mogu se unaprijed teorijski izvesti ni 
dokazati, nego se tek naknadno stvaralačkim procesom dokazuju i potvrđuju. Dakle, da bi se 
vrijednost ostvarila i potvrdila, čovjek je svojim življenjem mora ,,kušati“, to jest doživjeti 
(Vuk-Pavlović, 2007, 15). Prema njemu je sloboda temeljna ljudska vrijednost 

U filozofiji su vrijednosti objektivne ili subjektivne kvalitete bitka ili bića različite 
obvezatnosti na različitim stupnjevima promatranja. Predmetom filozofijskih promišljanja 
vrijednosti su postale u 19. stoljeću, a razlikuju se s obzirom na svoj odnos prema bitku, 
prema karakteru svoje realnosti i prema subjektu. U etičkoj sferi one imaju normativni 
karakter ili karakter ,,trebanja“ iz kojega proizlazi problem odgovornosti u kontekstu određene 
situacije analizom, čime se stječe uvid u doraslost ili nedoraslost subjekta zahtjevima 
vrijednosti i samoj toj situaciji (Hrvatska enciklopedija). 

Vrijednosti s filozofskog stajališta imaju dvije perspektive. Prva je objektivna 
perspektiva koja vrijednosti određuje kao svojstvo objekata, ciljeva 1 postojanja neovisno o 
pojedincu kao subjektu. Prema drugoj, subjektivnoj perspektivi, vrijednosti se odnose na 


kriterije, referentne okvire izražene kroz potrebe, interese, motive, osjećanja, preferencije, 


! Hrvatska enciklopedija — mrežno izdanje — Vrijednost; preuzeto 8.11.2017. 
http://www.enciklopedija.hr/Natuknica.aspx?ID=65496. 

dispozicije što proizlaze iz pojedinčeve svijesti ili cjeline motivacijskoga sustava koji postoji 
u društvu ili kulturi (Rafajac, 1991 prema Lukaš, 2010, 39). 

Psihologijska znanost pojam vrijednosti promatra kroz značenje koje imaju na 
ponašanje i razvoj ličnosti. Pod pojmom vrijednosti govori se o psihičkim dispozicijama, 
gledištima, uvjerenjima ili subjektivnim orijentacijama prema vrijednostima (Rokeach, 1973). 
Opravdano je za definiciju vrijednosti sa psihologijskog stajališta smatrati sve dispozicije koje 
su usmjerene na ciljeve čije ostvarenje pojedinac veoma intenzivno i kontinuirano želi 
ostvariti (Piršl i Vican, 2004, 91). One su paradigma ponašanja i, uspoređujući ih sa 
psihološkim stanjima, motivacija su za akciju ili angažiranost (Ilišin i suradnici, 2001). 

Teoretičari vrijednosti u psihologiji polazili su od pretpostavki da ličnost pojedinaca 
predstavlja organizirani sklop osobina, navika, stavova i vrijednosti pa su svoju pozornost 
usmjeravali na proučavanje individualnosti u sklopu ličnosti. Odmak od prvotnog polazišta 
pronalazi Eduard Spranger (1882. - 1963.) u svojoj knjizi ,,Tipovi ljudi“ (Types of Men, 
1928) gdje opisuje šest tipova ljudi na osnovi prevladavajuće vrijednosne orijentacije 
pojedinaca. Spranger smatra da u svim ljudima postoji šest tipova vrijednosti — teorijski, 
ekonomski, estetski, socijalni, politički i religiozni. Nastavno na njegov rad, Gordon Allport 
(1897. - 1967.) ozbiljnije započinje empirijska istraživanja vrijednosti pa je u suradnji s 
Philipom Vernonom (1905. - 1987.) i Gardnerom Lindzeyem (1920. - 2008.) izradio upitnik o 
vrijednostima — ,,Study of Values“ (SOV). Ovaj je upitnik u suvremenoj literaturi poznatiji 
kao Allport-Vernonova ljestvica ili Allport-Vernon-Lindzeyjeva ljestvica, a razlikuje šest 
temeljnih tipova vrijednosti — teorijski, ekonomski, estetski, socijalni, politički i religijski tip 
(Ferić, 2009, 16-17). 

Poznati svjetski psiholog koji se bavio fenomenom vrijednosti Milton Rokeach (1918. 
- 1988.) ih opisuje kao ,,trajna vjerovanja o tome da su određeni načini ponašanja ili krajnja 
stanja postojanja, osobno ili društveno poželjniji od oprečnih ili suprotnih načina ponašanja ili 
stanja“ (Ferić, 2009, 23). Rokeach je vrijednosti podijelio u dvije skupine - terminalne i 
instrumentalne. Terminalne se vrijednosti odnose na poželjna ili idealna krajnja stanja 
ponašanja, a instrumentalne vrijednosti na poželjne načine ponašanja (Ferić, 2009; 
Mlinarević, 2014). Na osnovu svoga istraživanja, Rokeach je osmislio poznati upitnik ,/The 
Value Survey“ (Upitnik vrijednosti) koji se sastoji od 18 terminalnih i 18 instrumentalnih 
vrijednosti (Ferić, 2009). 

Drugi poznati psiholog koji se bavio teorijom vrijednosti, a čiji se rezultati koriste u 
svjetskim razmjerima jest Shalom Schwartz (1940). Njegova teorija univerzalnih sadržaja i 


strukture vrijednosti opisuje vrijednosti kao poželjne ciljeve različite važnosti koji djeluju kao 

usmjeravajuća načela u čovjekovu životu (Schwartz, 1992). Prema toj teoriji, postoji deset 
različitih motivacijskih tipova vrijednosti koji su sadržajno određeni (motivacijskim) 
ciljevima kojima su usmjereni i specifičnim vrijednostima koje ih predstavljaju. Deset 
motivacijskih tipova, Schwartz je sadržajno oblikovao s ukupno 56 specifičnih vrijednosti 
(Ferić, 2009, 24). 

Koncept vrijednosti jedan je od ključnih pojmova sociologije kojima ona pristupa 
istraživanju i objašnjenju društvene realnosti. Prema sociološkoj perspektivi, ,,vrijednosti se 
pokazuju kao determinante svih vrsta društvenoga selektivnoga ponašanja - društvenih akcija, 
ideologija, vrednovanja, stavova i moralnih prosuđivanja, opravdavanja sebe i drugih te 
uspoređivanja sebe s drugima“ (Matić, 1990, 521). 

Vrijednosti se sa stajališta sociologije mogu shvatiti i kao manifestacije ponašanja 
ljudi; kao kriteriji koje pojedinac primjenjuje i na vlastito ponašanje i na ponašanje u svojoj 
okolini (Haralambos, 1994). 

Sociologija pristupa vrijednostima kao društvenim standardima ponašanja, ali 
istovremeno reducira njihovo značenje jer su vrijednosti sastavni dio složenijega odnosa 
čovjeka i društva kao i čovjeka prema samome sebi (Miliša, 1999). Utemeljitelji moderne 
sociologije Emile Durkheim i Max Weber smatraju da vrijednosti upravljaju djelovanjima 
pojedinca i tako drže društvo zajedno; vrijednosti su institucionalizirane u društvu, a u 
osobama internalizirane; one su važan mehanizam socijalne integracije (Mrnjaus, 2008b). 

Najobuhvatniju 1 najrazrađeniju, a istovremeno i najkoncizniju definiciju vrijednosti iz 
rakursa sociologijske znanosti formulirao je Clyde Kluckhohn 1962. godine, a ona glasi: 
,, Vrijednost je koncepcija, eksplicitna ili implicitna, svojstvena pojedincu ili karakteristična za 
grupu, nečeg poželjnog što utječe na selekciju prikladnih načina, sredstava 1 ciljeva akcije“ 
(Matić, 1990, 522). Poznati njemački sociolog Heiner Meulemann (1944.) apostrofira da su 
vrijednosti ,, predodžbe željenoga“ prema kojima ljudi u jednome društvu usmjeravaju svoja 
djelovanja jer identifikacija ljudi s vrijednostima osigurava integraciju i povezanost društva 
(Mrnjaus, 2008a, 19). Za sociologe Richarda i Ann Levine vrijednosti su općeniti, apstraktni 
ideali o tome što je ispravno, poželjno i vrijedno poštovanja. Tako su vrijednosti općenite 
kategorije, one nisu stalne, nego su podložne promjenama i na individualnoj razini (kod 
svakog člana društva) i na kolektivnoj, društvenoj razini (Piršl i Vican, 2004, 92). 

Antropologija kao znanost o čovjeku te društvenim i kulturnim fenomenima nalazi da 
društvene vrijednosti nisu nešto stalno i nepromjenljivo, nego su podložne promjenama 
tijekom povijesti. Isto tako, čovjek rođenjem nalazi određen sustav vrijednosti koji tijekom 


svojega života prihvaća, mijenja i stvara novi. Priroda vrijednosti analogna je antropološkoj 

prirodi čovjeka jer vrijednosti koje objektivno vrijede u jednome društvu, izražavaju 
zajedničke potrebe njegovih pripadnika (Skledar, 1996, 44). 

Vrijednosti predstavljaju eksplicitna ili implicitna shvaćanja svojstvena pojedincu ili 
grupi o nečem poželjnom, što utječe na selekciju među mogućim načinima, sredstvima i 
ciljevima djelovanja (Kluchohn, 1962 prema Koivula, 2008, 5). 

Svaka vrijednost ne može biti vrijednost, već se priznaju samo one društveno 
preferirane koje imaju određenu moralnu prizmu zajednice. Tako da ono što nazivamo 
ljudskim/društvenim vrijednostima nisu samo priželjkivani predmeti i situacije, nego i 
poželjni (Erlich, 1968). Antropologija tvrdi kako samo jedan dio vrijednosti određuje društvo 
kao svoje ciljeve priznate od zajednice i potrebne za održavanje i funkcioniranje toga društva, 
no u situacijama krize, pojedinci donose individualne odluke prožete vrijednosnim 
konotacijama i tako mijenjaju formulaciju društvenih vrijednosti (Erlich, 1968). 

Pojam vrijednosti zauzima važno mjesto u kulturnoj antropologiji budući da je 
nezaobilazan element brojnih definicija kulture koje pojam vrijednosti smatraju važnim 
konstituentom kulture. Značajan doprinos kulturne antropologije proučavanju vrijednosti 
ogleda se u komparativnim istraživanjima sličnosti i razlika u vrijednosnim sustavima (Piršl i 


Vican, 2004, 90). 


1.1.2. Odgojne vrijednosti 


Prema Leksikonu temeljnih pedagogijskih pojmova, odgojne se vrijednosti definiraju 
kao ,,...trajni cilj u odgoju i obrazovanju, što ih pojedinac i skupine ljudi žele postići odgojem 
i obrazovanjem. Vrijednosti tvore svaki sustav odgoja i obrazovanja i svaki odgoj 1 
obrazovanje tvore određene sustave vrijednosti koji redovno korespondira s hijerarhijom 
univerzalnih vrijednosti. Iz njih se izvode ili usuglašuju vrijednosni sustavi kad je riječ o 
općim vrijednostima. Pojedinac, međutim, uči i prema vrijednostima koje je sam odabrao, 
prema svojim sposobnostima, okolnostima i prilikama u kojima živi, pa su utoliko i konačni 
vrijednosni orijentiri u životu pojedinca veoma različiti“ (Mijatović, 2000, 283-284). 

Polazeći od tvrdnje da u ljudskome mišljenju, doživljavanju i djelovanju nije lako 
odvojiti područje ljudske spoznaje i područje vrijednosnoga shvaćanja, odgoj promatramo kao 
vrijednosnu kategoriju. Čovjek, kao razumno i vrijednosno biće, ne smije dopustiti da 
njegovo potomstvo luta bez kompasa i da se opredjeljuje za stavove koji negiraju ljudske 
stečevine i vrijednosti (Vukasović, 2008b, 9). Čovjek, kao vrijednosno biće, zauzima 
vrijednosno stajalište prema svemu što ga okružuje 1 prema usvojenim vrijednosnim 


kriterijima i na taj način procjenjuje i usmjerava svoje postupke. Bez vrijednosnih kriterija i 

doživljaja čovjek bi izgubio svoju sposobnost ljudskoga vrednovanja; nestao bi osjećaj 
ljudskosti 1 dostojanstva, iščezla bi čovječnost, a to je zapravo ono bitno ljudsko određenje. 
Vrijednosti osmišljavaju čovjekov život, izgrađuju ga i oplemenjuju, a sam je život bez 
vrijednosti bezvrijedan život pa je njegovanje i razvijanje smisla za vrijednosti prva odgojna 
zadaća (Vukasović, 2008b, 9). 

Odgoj u svojoj biti aspirira ostvarenju vrijednosti i pokušava primjenjivati vrijednosti 
u ljudskome životu. Da bi vrijednost doista bila pedagoška, ,,ona mora imati odgojni utjecaj 
na biće u razvoju, kako s obzirom na sadržaj, tako i obzirom na težnje odgajanika. Ne samo 
da nema života bez vrijednosti, nego je i sam život vrijednost, a odgoj ga obogaćuje i 
usavršava novim vrijednostima“ (Bezić, 1990a, 138-139). Vrijednosti obilježavaju naš život i 
bez njih ne bismo mogli živjeti kao ljudska bića. One su prisutne u našim potrebama i 
željama, u našim unutarnjim stavovima i našemu vanjskome ponašanju (Baričević, 1987, 
161). One nastaju kao rezultat djelovanja individualnih i socijalnih čimbenika, to jest, 
predstavljaju kognitivni izraz individualnih potreba u socijalno prihvatljivim terminima 
(Mlinarević, 2014, 126). 

Fenomenu vrijednosti u pedagogijskoj se znanosti pristupa znatno drugačije od ostalih 
područja, a istraživanja su najčešće u skladu s prevladavajućim vrijednosnim orijentacijama u 
svrhu objašnjavanja pojma vrijednosti u uvjetima društvenoga života (Munjiza, Lukaš, Peko, 
2007, 207). Iz perspektive odgojnih nastojanja, osobitu važnost imaju duhovne vrijednosti — 
etičke, intelektualne, estetske, religijske, kulturne, racionalne, personalne 1 obiteljske 
(Mlinarević, Buljubašić- Kuzmanović, Sablić, 2007, 174). Vrijednosti su socijalno utemeljene 
i prenose se odgojem, ali i obrazovanjem kao socijalni i moralni poredak (Jukić, 2013, 409). 
One su ,,pokretački i regulacijski čimbenik“ odgoja pa time samo odgajanje za vrijednosti 
»predstavlja i čini cilj od najveće važnosti jer je vezano uz ideale koji neprestano usmjeravaju 
ponašanje i prema kojima, štoviše, život može poprimiti određen smisao“ (Miliša i suradnici, 
2015, 10). 

Djeca i mladi ne odgajaju se samo time što stječu potrebna znanja i razvijaju 
sposobnosti, nego i time što se usavršava njihov smisao za vrijednosti i vrijednosno 
doživljavanje. Odgoj je i ,,vrijednosna kategorija u kojoj se, osim obrazovnih dobara, upijaju i 
odgojne vrijednosti“ (Vukasović, 2007, 500). Kao namjerni, vrijednosnom svrhom osmišljeni 
i usmjereni proces, u kojemu se biološki dan pojedinac razvija u pedagoški i moralnu zadanu 
osobnost, odgajanje je, u samoj svojoj biti namjene, vrijednosno usmjerivanje, obogaćivanje, 
izgrađivanje i oplemenjivanje čovjeka (Vukasović, 2008a, 37). Odgojne su vrijednosti 


smjernice za ponašanje jer predstavljaju putokaze za rješavanje problema i nude smjernice za 

izbore u važnijim dijelovima ljudskoga života (Ilišin 1 Radin, 2007). Odgajanje gubi svoj 
smisao ako ne teži izgrađivanju osobnosti odgojenika u svim njegovim vrijednosnim 
doživljajima (Vukasović, 2008b). Usvajanje vrijednosti u životu djece i mladih od velike je 
važnosti za njihovo odrastanje, stjecanje identiteta i cjelokupno ponašanje kao odgovornih i 
pro-socijalno usmjerenih osoba (Mlinarević, 2014, 132). 

Proučavanjem vrijednosti iz perspektive pedagogijske znanosti bavi se vrijednosna 
pedagogija. Ona je nastala u Njemačkoj potkraj 19. stoljeća kao posebna grana kulturalne 
pedagogije pod utjecajem aksiologije. U središte odgoja ona postavlja doživljavanje 
vrijednosti iz kulturnih područja; od religije i filozofije do umjetnosti te svih područja 
znanstvenosti. Vrijednosti su u vrijednosnoj pedagogiji shvaćene kao naddruštvene i 
osamostaljene biti, a zadatak je odgoja da, prema vrijednosnim sklonostima pojedinca, 
potakne u njih usvajanje određene vrijednosne orijentacije. Odgoj bi trebao prepoznavati 
vrijednosne sklonosti pojedinaca i razvijati odgovarajuće vrijednosne orijentacije na kojima bi 
se trebalo temeljiti i profesionalno usmjeravanje. Pedagoška aksiologija polazi od uvjerenja 
da je moguće izdvojiti sustav vrijednosti u različitim vrstama odgoja (Mlinarević i suradnici, 
2007, 174). 

Životni smisao i značenje određuju duhovne vrijednosti, a one su kategorizirane kao 
spoznajne, estetske, odgojne, religijske 1 općeljudske vrijednosti (Vukasović, 1994, 327). Sa 
stajališta pedagogije, vrijednosti se promatraju kao dobra potrebna za život i duhovni razvoj; 
ciljevi prema kojima se krećemo, ideali kojima težimo, krajnje svrhe ljudskih nastojanja, a 
mogu biti materijalne i duhovne (Vukasović, 1996). Vrijednosti su važne i nezaobilazne u 
odgoju jer nam služe u određivanju odgojnoga ideala, glavnih ciljeva, svrhe i zadaće 
odgajanja (Vukasović, 2007, 38). U odnosu na druge vrijednosti, odgojne imaju dvostruku 
funkciju kao cilj, ali i kao sredstvo odgoja jer usvajanje vrijednosti svrha je odgoja, ali 
istovremeno i sredstvo. Čitav odgoj vodi prema njima i vodi se pomoću njih (Munjiza i 
suradnici, 2007, 209). 

Vrijednosti možemo promatrati i kao tradicionalne, moderne i postmoderne. 
Tradicionalne su vrijednosti obitelj, poštenje, prijatelji, novac, brak, religija, poštivanje 
zakona i zdravlje; moderne su vrijednosti tolerancija, solidarnost, informiranost i obrazovanje; 
postmoderne su vrijednosti ravnopravnost spolova, prava manjina, ekologija, prava djece 1 
ljudska prava (Bognar, 20074, 5). 

Kao suvremene pedagoške vrijednosti, Ekcart Liebau (1949) izdvaja autonomiju i 
solidarnost, slobodu i odgovornost, prava i obveze, pravednost, toleranciju i težnju za srećom, 


a kao klasične vrijednosti izdvaja mudrost, pravednost, hrabrost, umjerenost, vjeru, ljubav, 

nadu, dok je odgoj za dobro uvijek najviša moguća vrijednost (Mrnjaus, 2008b). Hartmut von 
Hentig sačinio je tablicu vrijednosti ili skupinu vrijednosti za koje smatra da su glavne, a 
ostale se od njih mogu supsumirati. Ukupno ih ima dvanaest - život, sloboda, razvitak samoga 
sebe, samoodređenje, mir (ljubaznost, nenasilje), duševni mir, pravednost, solidarnost 
(bratstvo, zajedništvo), istina, obrazovanje (znanje, mudrost), moći voljeti (biti voljen), 
tjelesno dobro (zdravlje), odanost (poštivanje, čovjek) i ljepota (Mrnjaus, 2008). 

U knjizi ,,Moralne kvalitete naših učenika“ iz 1977. godine Ante Vukasović, nakon 
opsežnoga ispitivanja moralnih osobina učenika osnovnih i srednjih škola, konstruirao je 
inventar moralnih osobina prema kojima su učenici davali svoje procjene. U knjizi se moralne 
osobine egaliziraju s ljudskim vrijednostima. Inventar osobina sastoji se od devet glavnih 
kategorija: 1) Odnos prema sebi; 2) Odnos prema drugima; 3) Smisao za obiteljski život; 4) 
Odnos prema zajednici; 5) Odnos prema domovini; 6) Odnos prema drugim narodima; 7) 
Odnos prema radu; 8) Odnos prema kulturnim i materijalnim vrijednostima te 9) Važnija 
obilježja ličnosti i karaktera (Vukasović, 2008b). U djelu ,,Etika, moral i osobnost“ iz 1993. 
godine Ante Vukasović ne definira strogu klasifikaciju 1 hijerarhiju vrijednosti, ali je 
iščitavanjem moguće identificirati sljedeće vrijednosti - apsolutne, duhovne, ekonomske, 
estetske, etičke, humane, intelektualne, klasične, materijalne, moralne i odgojne (Lukaš, 2010, 
40). 

Odgojne vrijednosti mogu doprinijeti u poticanju snažnoga pozitivnog odnosa s 
obrazovnim uspjehom, pozitivnim sklonostima učenja i stvaranju pozitivnoga okruženja 
poučavanja i učenja. One njeguju različite dimenzije intelektualnih 1 komunikacijskih 
sposobnosti te razvijaju u učenika samoregulaciju i samosvijest (Dagnew, 2017). 

Kada razmatramo odgojne vrijednosti, onda je neizbježno govoriti o vrijednostima 
koje se pokušavaju implementirati procesom odgoja i obrazovanja. Iako djeca svoje prve 
životne navike i vrijednosti stječu u svojim obiteljima, neupitno je da škola, uz obitelj, ima 
najveću odgovornost u promicanju i usvajanju vrijednosti jer većinu svoga djetinjstva djeca 
provedu u školi. Sasvim je nepotrebno postavljati pitanje je li vrijednostima mjesto u 
obrazovanju jer mnogi tvrde da se cjelokupno obrazovanje temelji na vrijednostima (Rakić i 
Vukušić, 2010). Izvori koji izravno utječu na formiranje vrijednosti djece i mladih su obitelj, 
pripadnost skupini, uzori, društvene institucije te suvremeni informatički mediji (Miliša 1 
suradnici, 2015). Škola kao odgojno-obrazovna institucija ima obvezu dograđivati vrijednosti 
koje je dijete već počelo razvijati u svome primarnome okruženju. Socijalna uloga škole 
pronalazi se u tome da izloži dijete širokom rasponu vrijednosti prihvaćenih u društvu i 


kulturi (Rakić i Vukušić, 2010). 
2) 


U kontekstu odgoja i obrazovanja nerijetko se ističe važnost moralnih vrijednosti 
utemeljenih na prosudbi dobroga i lošega, ispravnoga i neispravnoga, poželjnoga i 
nepoželjnoga ponašanja prema drugima, sebi samome te prema ljudskome stvaralaštvu i 
prirodi u određenome društvenom i kulturnom okruženju, a na kraju ,rezultira htijenjem, 
djelovanjem, odnosom, stavovima, vrednovanjem, kriterijima razlikovanja dobra 1 zla, 
vrijednosnim definicijama, prosudbama, uputama i zahtjevima što treba činiti, a što ne" 
(Skledar, 1998 prema Vican, 2006, 11). Moralne vrijednosti smatramo najvišim naravnim 
vrijednostima. Čovjekova dobrota, čistoća, istinoljubivost, pravednost, čestitost i poniznost 
čine ga ljudskim bićem koje nije određeno isključivo biološkim ili društvenim 
pretpostavkama, a preduvjet razvijanja moralnih vrijednosti je sloboda, a iz koje proizlazi 1 
odgovornost (Jukić, 2013, 405). 

Obrazovanje za vrijednosti može se provoditi izravnim i neizravnim načinom ili 
pristupom. Izravni se pristup odnosi na otvoreno i izravno poučavanje temeljnih moralnih 
vrijednosti ili vrijednosti koje se smatraju zajedničkim svim ljudima, a uglavnom se odnose 
na razvoj karaktera. U izravnom pristupu odgoja i obrazovanja za vrijednosti se naglašava 
važnost škole, klime 1 aktivne uloge nastavnika u vođenju te izravno poučavanje univerzalnih 
vrijednosti koje djeca i mladi trebaju usvojiti (Rakić i Vukušić, 2010, 775-777). Neizravni se 
pristup odnosi na razvoj kritičnoga i kreativnoga razmišljanja, rješavanje problema i 
zaključivanje kako bi djeca sama naučila što je moralno i ispravno. Neizravni pristup u sebi 
sadržava metode koje polaze od toga da je najbolji način poučavanja vrijednosti ili moralnoga 
razvoja poticanje i razvijanje mišljenja u učenika te da učenici trebaju sami razviti svoje 
vrijednosti (Rakić i Vukušić, 2010, 777-779). 

Odgoj za vrijednosti zahtijeva donošenje operativnih definicija ciljeva odgoja i 
obrazovanja. Ciljevi i zadaće odgoja i obrazovanja nisu unošenje odgojno-obrazovnih 
sadržaja u smislu govorenja o vrijednostima, nego odgoj i obrazovanje za određene 
vrijednosti poput odgoja i obrazovanja za demokraciju, odgovornost, interkulturno 
razumijevanje i drugo (Vican, 2006, 15). U planiranju odgojnih i obrazovnih ciljeva, 
vrijednost je važna komponenta jer odgoj bez vrijednosnih ciljeva nije usmjeren prema ičemu 
(Mlinarević, 2014, 132). 

Svako društvo stremi određenim vrijednostima, a država kreira dugoročne planove i 
programe temeljeći ih na vrijednostima (Vican, 2006). U hrvatskom se društvu temeljne 
vrijednosti promoviraju u dvama važnim dokumentima. Prvi je dokument Ustav Republike 
Hrvatske, a drugi je Nacionalni kurikulum. Ustavom Republike Hrvatske propisano je 10 


najviših temeljnih vrijednosti ustavnog poretka ,,sloboda, jednakost, nacionalna ravnopravnost 

i ravnopravnost spolova, mirotvorstvo, socijalna pravda, poštivanje prava čovjeka, 
nepovredivost vlasništva, očuvanje prirode i čovjekova okoliša, vladavina prava i demokratski 
višestranački sustav“ (Ustav Republike Hrvatske, 2010, članak 3). U Okviru nacionalnoga 
kurikuluma iz 2016. godine naglašava se potreba za identificiranjem i ujednačavanjem 
zajedničkih društvenih i kulturnih vrijednosti te dugoročnih obrazovnih ciljeva koji podupiru i 
usmjeravaju odgojno i obrazovno djelovanje. Osnovne vrijednosti koje se trebaju promicati u 
odgoju i obrazovanju djece i mladeži dostojanstvo su osobe, sloboda, pravednost, 
domoljublje, društvena jednakost, dijalog 1 tolerancija, rad, poštenje, mir, zdravlje, očuvanje 
prirode i čovjekova okoliša te demokratske vrijednosti. Posebna pozornost u Okviru 
nacionalnog kurikuluma pridaje se vrijednostima poput znanja, solidarnosti, identiteta, 
odgovornosti, integriteta, poštivanja, zdravlja i poduzetnosti (Okvir nacionalnoga kurikuluma, 


2017, 12-13). 


1.1.3. Prikaz istraživanja odgojnih vrijednosti za potrebe empirijskog dijela rada 


Za potrebe ovog doktorskog rada i konstruiranja istraživačkog protokola za praćenje i 
analiziranje odgojnih vrijednosti u časopisima za djecu i mladež u razdoblju od 1864. do 
1914. godine, služimo se modificiranim kategorijama odgojnih vrijednosti preuzetih iz 
znanstvene studije profesorice Jasminke Ledić ,Škola i vrijednosti“* iz 1999. godine te 
znanstvenog rada Vesnice Mlinarević, Vesne Buljubašić- Kuzmanović i Marije Sablić naziva 
»promicanje odgojnih vrijednosti mitovima i legendama u čitankama nižih razreda osnovne 
škole“? iz 2007. godine. Razlog odabira studije i znanstvenog rada kao osnove konstruiranja 
protokola praćenja analize odgojnih vrijednosti pronalazi se u tome što isti sadržavaju vrlo 
obiman inventar prepoznatih odgojnih vrijednosti proizašlih iz provedenih istraživanja. 
Upravo bogatstvo pronađenih odgojnih vrijednosti pruža mogućnost kreiranja protokola 
praćenja koji isključivo služi kao smjernica istraživaču u lakšem i kvalitetnijem 
prepoznavanju odgojnih vrijednosti prilikom analiziranja sadržaja časopisa za djecu i mladež 
u razdoblju Banske Hrvatske. Nadalje, odabir spomenutih radova kao temelja konstrukcije 
protokola praćenja odgojnih vrijednosti je u tome što su pronađene i opisane vrijednosti 


proizašle iz analize sadržaja i prikazuju promovirane odgojne vrijednosti, a ne prakticirane. 


? Ledić, J. (1999). Škola i vrijednosti. Rijeka: Filozofski fakultet. 

* Mlinarević, V., Buljubašić - Kuzmanović, V., Sablić, M. (2007). Promicanje odgojnih vrijednosti mitovima i 
legendama u čitankama nižih razreda osnovne škole. U: A. Pintarić (ur.): Mitovi i legende: zbornik radova s 
međunarodnoga znanstvenoga skupa Zlatni danci 8 (173-186). Osijek: Sveučilište Josipa Jurja Strossmayera u 
Osijeku, Filozofski fakultet, Filozofski fakultet u Pečuhu i Matica hrvatska Osijek. 

Znanstvena studija profesorice Jasminke Ledić (1999) pod nazivom Škola i 
vrijednosti“ ima za svrhu sadržajnom analizom prikazati vrijednosti koje se promoviraju u 
početnicama i čitankama za hrvatski jezik dvaju promatranih razdoblja, odnosno školske 
1986./1987. godine i 1996./1997. godine. Glavni je cilj istraživanja bio utvrditi koliko su 
suvremene temeljne vrijednosti bile promovirane u tada recentnoj odgojno-obrazovnoj 
literaturi (1996. godina) u odnosu na vrijednosti koje su bile promovirane deset godina ranije 
(1986. godine). Točnije, promatrana literatura školske 1986./1987. godine bile su početnice za 
prvi razred i sve čitanke za učenike osnovne škole, a u školskoj 1996./1997. godini 
analizirana je hrvatska početnica 1 sve hrvatske čitanke za učenike osnovne škole. U 
istraživačkom dijelu nisu se unaprijed odredile skupine vrijednosti koje će se promatrati. 
Svakom promatranom tekstu bila je dodijeljena jedna dominantna vrijednost. U prvoj fazi 
analize, rezultati su iznjedrili 13 kategorija vrijednosti za školsku 1996./1997. te 14 kategorija 
za školsku 1986./1987. godinu. U drugoj fazi analize, konstruirana je zajednička skupina od 
14 kategorija vrijednosti koje su poslužile za međusobnu usporedbu zastupljenosti određene 
kategorije vrijednosti u promatranim razdobljima. Prepoznate su sljedeće kategorije 
vrijednosti - nacionalne vrijednosti, religijske vrijednosti, obiteljske vrijednosti, demokratske 
vrijednosti, čovjekoljublje, obilježja ličnosti, radost življenja, ljubav, čovjekova egzistencija, 
estetske i kulturne vrijednosti, društvena kritika, priroda i životinje, socijalističke vrijednosti 
te neodređene vrijednosti. 

Unutar kategorije nacionalnih vrijednosti, utvrđeno je pojavljivanje čestica odgojnih 
vrijednosti ljubavi prema hrvatskoj domovini i ljubavi prema hrvatskom jeziku. 

Unutar kategorije religijskih vrijednosti, analizom su identificirane odgojne čestice 
religijske vrijednosti i radosti vjerskih blagdana. 

Unutar kategorije obiteljskih vrijednosti, prepoznata je čestica obiteljskih vrijednosti. 

Unutar kategorije demokratskih vrijednosti, pronađene su čestice odgojnih vrijednosti 
poput antiratne ideje, pravde, slobode, zaštite prirode, protivljenja ropstvu, mira te rasne i 
nacionalne tolerancije. 

Unutar kategorije čovjekoljublja, identificirane su čestice odgojnih vrijednosti dobra, 
vrijednosti davanja, prijateljstva, suosjećanja, pomaganja, suradnje, brižnosti, plemenitosti, 
žrtvovanja za druge, opraštanja i vrijednosti života u zajednici. 

Unutar kategorije obilježja ličnosti, prepoznate su čestice odgojnih vrijednosti opreza, 
vrijednosti rada, vrijednosti znanja, vrline lijepa ponašanja, ustrajnosti, dosjetljivosti, 
umjerenosti, postojanosti, individualnosti, radoznalosti, zbližavanja,  istinoljubivosti, 


otkrivanja nepoznatog, skromnosti, pameti, snalažljivosti, poštenja, lukavstva, sloge, 

maštovitosti, hrabrosti, nježnosti, ponosa, ljubavi prema tradicionalnim vrijednostima, 
vrijednosti zdravoga načina života, odanosti, odgovornosti, prekaljenosti i nade. 

Unutar kategorije radosti življenja, identificirane su čestice odgojnih vrijednosti 
radosti življenja, ljepote djetinjstva i životnog optimizma. 

Unutar kategorije ljubavi, pronađena je čestica odgojne vrijednosti ljubavi. 

Unutar kategorije čovjekove egzistencije, prepoznate su čestice odgojnih vrijednosti 
biti čovjek, prolaznosti, svrhovitosti, postignuća čovjeka, vrijednosti čovjeka i promjenjivosti. 

Unutar kategorije estetskih i kulturnih vrijednosti, identificirana je čestica odgojne 
vrijednosti estetske i kulturne vrijednosti. 

Unutar kategorije društvene kritike, pronađene su čestice odgojnih vrijednosti kritike 
siromaštva, protesta protiv političke nedjelotvornosti, ironizirane vrijednosti socijalizma, 
borbe/otpora prema ugnjetaču/tuđincu i društvene nepravde. 

Unutar kategorije prirode i životinja, prepoznate su čestice odgojnih vrijednosti ljepote 
prirode, vrline životinja i ljubavi prema životinjama. 

Unutar kategorije socijalističkih vrijednosti, identificirane su čestice odgojnih 
vrijednosti vrline partizana, veličanja Tita, ljubavi prema Republici, veličanje JNA, praznika 
rada, hrabrosti, veličanja NOB-a, vrijednosti socijalizma, osvete/prezira prema neprijatelju te 
slobode (NOB). 

Unutar kategorije neodređenoga, pronađena je čestica odgojne vrijednosti 
neodređenoga (nespecifično). 

Završni rezultati znanstvene studije pokazuju da su promovirane vrijednosti u visokom 
postotku u obama promatranim razdobljima zapravo neodređene vrijednosti, obilježja 


ličnosti, priroda i životinje, čovjekoljublje te obiteljske vrijednosti. 


Svrha znanstvenog rada ,,Promicanje odgojnih vrijednosti mitovima i legendama u 
čitankama nižih razreda osnovne škole“ autorica Mlinarević, Buljubašić- Kuzmanović i Sablić 
(2007) bila je ispitati važnost odgojne uloge mitova“ i legendi* te njihovu zastupljenost u 
početnicama i čitankama nižih razreda osnovne škole. Ovaj je rad nastojao ilustrirati kako 
mitovi i legende u svojim sadržajima imaju prikrivene odgojne vrijednosti koje se 


promoviraju djeci. Za potrebe istraživanja, autorice su analizirale 9 čitanki nižih razreda 


4 Mit je priča iz narodne tradicije; govori o nadnaravnim bićima, precima ili junacima koji služe kao praiskonski 
tipovi i obrasci ponašanja u primitivnom gledanju na svijet - Hrvatski jezični portal — mrežno izdanje — Mit; 
preuzeto 22.02.2019. http://hjp.znanje.hr/index.php?show=search_by_id&id=e1lkXxM%3D&keyword=mit. 

5 Legenda je pripovijest u prozi ili stihu u kojoj su povijesno-bibliografski podaci isprepleteni s fantastičnim 
događajima; priča o neobičnom događaju - Hrvatski jezični portal — mrežno izdanje — Legenda; preuzeto 
22.02.2019. http://hjp.znanje.hr/index.php?show=search_by_id&id=e19nURM%3D&keyword=legenda. 

osnovne škole (2 početnice za 1 razred, 2 čitanke za drugi razred, 2 čitanke za treći razred 1 3 
čitanke za četvrti razred). Analizom sadržaja mitova i legendi konstruirano je 8 kategorija 
odgojnih vrijednosti pronađenih unutar tekstova. Kategorije pronađenih odgojnih vrijednosti 
su univerzalne vrijednosti, demokratske vrijednosti, religijske vrijednosti, nacionalne 
vrijednosti, obiteljske vrijednosti, obilježja ličnosti, ekološke vrijednosti te estetske i kulturne 
vrijednosti. 

Analizom kategorija univerzalnih vrijednosti, autorice su pronašle 15 čestica odgojnih 
vrijednosti. Pronađene odgojne čestice su dobrota, sreća, ljubav, prijateljstvo, suradnja, 
vrijednost pomaganja u zajednici, suosjećanje, pomaganje, rad, zdravlje, žrtva, žalovanje, 
poštivanje starih i nemoćnih, odnos siromaštvo/bogatstvo, pobjednik/gubitnik i zabava. 

Unutar kategorije demokratskih vrijednosti, pronađeno je 7 čestica odgojnih 
vrijednosti. Analizom su prepoznate odgojne čestice pravde, mira, slobode, humanosti, 
protivljenja ropstvu, rodne i nacionalne tolerancije, jednakosti, nadređenosti/podređenosti. 

Unutar kategorije religijskih vrijednosti, analizom je prepoznato 11 čestica odgojnih 
vrijednosti. Pronađene su čestice odgojnih vrijednosti vjere, opraštanja, radosti vjerskih 
blagdana, molitve, utjehe, nade, milosti, izdaje, zahvalnosti, kazne i opraštanja. 

Unutar kategorije nacionalnih vrijednosti, autorice su prepoznale 6 čestica odgojnih 
vrijednosti. Prepoznate su čestice ljubavi prema domovini, ljubavi prema hrvatskom jeziku, 
rodoljublje, pobune i mučeništva. 

Unutar kategorije obiteljskih vrijednosti, pronađeno je 7 čestica odgojnih vrijednosti. 
Analizom su prepoznate čestice odgojnih vrijednosti doma, obitelji, majčinske ljubavi, 
sigurnosti, zaštite, snova i želja. 

Unutar kategorije obilježja ličnosti, prepoznato je 10 čestica odgojnih vrijednosti. 
Prepoznate su odgojne vrijednosti hrabrosti, umjerenosti, plemenitosti, oholosti, skromnosti, 
požrtvovnosti, zahvalnosti, marljivosti, iskrenosti i odgovornosti. 

Unutar kategorije ekoloških vrijednosti, identificirano je 7 čestica odgojnih 
vrijednosti. Prepoznate su vrijednosti čiste vode, naselja, gradova, nacionalnih parkovi, brige 
za životinje, očuvanja planeta i sklada prirode. 

Unutar kategorije estetskih i kulturalnih vrijednosti, prepoznato je 5 čestica odgojnih 
vrijednosti. Pronađene su vrijednosti naselja, gradova, spomeničke baštine, narodnih običaja i 
ljepote i sklada. 

Rezultati istraživanja pokazuju da su univerzalne, religijske, obiteljske vrijednosti te 


obilježja ličnosti najzastupljenije odgojne vrijednosti u svim četirima nižim razredima 

osnovne škole. Povećanjem dobi učenika povećava se i zastupljenost mitova i legendi unutar 


čitanki, a usporedno s njima povećava se i broj promoviranih odgojnih vrijednosti. 

2. Odgojna uloga oblika dječje književnosti 


U uvjetima svakodnevne komunikacije postoje općenita razumijevanja što je to dječja 
književnost. Za jedne je dječja književnost primarno skup knjiga na policama dječjih 
knjižnica ili dječjih odjela u knjižarama, za druge ona obuhvaća knjige koje su čitali u 
djetinjstvu, za treće pak knjige koje prema njihovom mišljenju danas čitaju djeca (Hameršak 1 
Zima, 2015, 13). 

Dječja književnost jest književnost namijenjena djeci. To je dio književnosti koji 
obuhvaća djela koja po tematici i formi odgovaraju dječjoj dobi, grubo uzevši od 3. do 14. 
godine (Crnković, 1982; Crnković i Težak, 2002). U pojmovnom objašnjenju javljaju se dvije 
definicije poput ,,dječja književnost“ i ,književnost za djecu“, međutim, oba su pojma 
zapravo sintagme i međusobno se dopunjuju (Crnković, 1982). Do prihvaćanja obaju 
pojmova dolazi kada se u produkciju književnosti sve više počinju uključivati djeca, pa se 
pojmom dječje književnosti nije više jednoznačno upućivalo na književnost za djecu, nego se 
počela obuhvaćati i književnost djece. Problem se nastojalo terminološki riješiti uvođenjem 
distinkcije između ,,književnosti za djecu (mladež)“, što ju stvaraju odrasli za djecu, i 


«< s 


»Književnosti djece (mladih)“, što ju stvaraju sama djeca, odnosno, literarni produkti djece i 
mladeži (Hameršak i Zima, 2015, 92). Terminološkoj razlici pokušao je doskočiti i Slobodan 
Marković 1965. godine kada je u jednom svome članku pozivao da se za književne tekstove 
namijenjene djeci koristi termin ,,književnost za djecu“, a za književnu produkciju same djece 
koristi termin ,,dječja književnost“ (Hameršak i Zima, 2015). Njegovi pokušaji nisu nalazili 
previše uporišnih točaka jer su oba pojma tijekom dugih desetljeća opisivala istu književnost, 
a to je književnost koja je primarno stvarana za djecu i mladež, stoga se oba pojma i dalje 
koriste u njezinom definiranju. Ono što pišu djeca obično zovemo dječjim stvaralaštvom ili 
dječjim literarnih pokušajem, a takva djela ne moraju nužno biti smatrana niti pripadati 
dječjoj književnosti (Crnković, 1982). 

U definiciji dječje književnosti nalazimo bitne pojmove koji ju određuju, a to su 
književnost, djeca i namjena. Brojni teoretičari književnosti negiraju postojanje dječje 
književnosti i smatraju ju tek dijelom književnosti uopće. Pod pojmom djece 
podrazumijevamo ljudska bića koja još nisu dosegla stupanj zrelosti tjelesnog i duševnog 
stanja. Poimanje prihvaćene dječje dobi unutar koje se odražava dječja književnost 
razlikovalo se tijekom prošlosti. Raniji su se pisci obraćali djeci do 16. godine života, dok je 
danas ta granica spuštena na 12 do 13 godina života. U današnje vrijeme vrlo se jasno 


razlikuje  adolescentska dob koja obuhvaća razdoblje od 14. do 20. godine života. Treći 

pojam koji definira dječju književnost jest namjena, a knjiga ili časopis namijenjen je djetetu 
kada svojim sadržajem privlači i odgovara njegovim interesima i potrebama (Crnković i 
Težak, 2002). Vrlo važna obilježja koja knjigu ili djelo svrstavaju u područje dječje 
književnosti jesu svjesna namjera autora da djelo namjeni djeci, da ga je publicirao dječji 
nakladnik i da se u knjižarama nalazi na policama predviđenima za djecu. 

lako je dječja književnost namijenjena djeci, ona se dodatno prilagođava. Dječji je 
razvoj vrlo specifičan i brz pa postoji velika razlika unutar dvogodišnjeg razvoja djeteta u 
odnosu na odraslu dob. Zapravo, dječji pisci moraju dobro poznavati osnove dječjeg razvoja i 
odgoja i dječje psihologije da bi njihova djela postala popularna 1 prihvaćena među djecom. 
Razdoblje od treće do četvrte godine pripada slikovnicama; razdoblje od četvrte do sedme 
godine pripada bajkama; razdoblje od sedme do osme godine pripada bajkama i pričama; 
razdoblje od osme do desete godine pripada pripovijetkama; razdoblje od desete do trinaeste 
godine pripada avanturističkim romanima, a nakon trinaeste godine djeca preferiraju putopise 
i ozbiljnija adolescentska djela (Crnković, 1982, 10-11). 

Dječja se literatura piše zbog odgoja. Pomoću nje djeca lakše usvajaju odgojne i 
obrazovne sadržaje, a da toga nisu niti svjesna. Iako dječja književnost nije u služenju 
pedagogije, ona itekako sadržajno i praktično pridonosi ostvarenju odgojnih, a velikim 
dijelom i obrazovnih ciljeva te je neizostavan instrument u radu učitelja i odgajatelja. Dječje 
se knjigu pišu ,,...radi odgoja, odgoj je velika stvar.... Dječja literatura samo je slatki 
korigens u lijeku, čokoladna korica koja pomaže da dijete lako, s užitkom i bez otpora proguta 
gorku sadržinu, određenu odgojnu, ili čak i obrazovnu jedinicu... Dječja književnost nije 
sluškinja pedagogije u prakticističkom smislu, mada itekako pridonosi ostvarivanju odgojnih, 
a dobrim dijelom čak 1 obrazovnih ciljeva, kao 1 književnost uopće čiji je ona dio“ (Crnković, 
1982, 12). Dječja je književnost umjetnost koja se služi riječima 1 opisuje život na način 
dostupan djetetu (Crnković, 1967, 13). Dječji pisac koji piše za svoju ciljanu skupinu mora 
poznavati jako dobro narav i prirodu dječjeg razmišljanja. On mora prilagoditi tekst djetetu i 
sam postati dijete (Hranjec, 2006). 

Razvoj dječje književnosti potaknut je spoznajom da djeca ne mogu čitati literaturu 
koja je namijenjena odraslima i zbog toga je bilo potrebno stvoriti djela prilagođena njima. 
Ona, kao i ,,velika književnost“, u sebi sadrži ne samo umjetničko-književne vrijednosti nego 
odgojno djeluje u području morala, vjere, dobrog ponašanja, ljudskih odnosa te širenja i 
obogaćivanja znanja i postojećih informacija (Crnković 1 Težak, 2002). Mnoga djela iz dječje 
književnosti nisu prvotno bila književno namijenjena djeci, ali su tijekom vremena poprimila 


prikladna obilježja da se uvrste u to područje. Brojni pjesnici i pisci druge polovice 19. 

stoljeća, a u to je vrijeme veliki postotak njih dolazio iz redova učitelja, prihvaćali su 
elemente dječje književnosti kao sredstvo promicanja nacionalnih, vjerskih, odgojnih i 
obiteljskih vrijednosti (Hranjec, 2006). Povezanost hrvatske dječje književnosti i pedagogije, 
pronalazimo u činjenici da se pokretačem dječje književnosti na našim prostorima smatra 
učitelj i pedagog Ivan Filipović (Idrizović, 1984). 

Govoreći o oblicima dječje književnosti, moramo istaknuti da i u njoj, kao i u 
književnosti za odrasle, postoje razne podjele na rodove, vrste i podvrste. Sve zavisi od kojeg 
autora koristimo i preuzimamo podjelu. Uglavnom su podjele jednake, ali su drugačije 
opisane i obrazložene. Osnovne vrste/oblici dječje književnosti su dječja poezija, priča ili 
bajka, roman ili pripovijetka o djeci. U dječju književnost ubrajaju se i basne, a ostali su 
oblici roman i pripovijetka o životinjama ili djela s tematikom prirode uopće, avanturistički 
roman, historijski roman, putopis i naučno-popularna literatura (Crnković, 1982; Crnković i 
Težak, 2002). 

Kao elementi dječje književnosti izdvajaju se usmeno književni oblici, a ovdje 
ubrajamo bajku, legendu i predaju, anegdotu, basnu, brojalicu, rugalicu, izmišljalicu, 
uspavalicu (uspavanke), poslovicu i pitalicu. Oblici dječje književnosti mogu biti i slikovnica, 
dječja pjesma, dječja proza — koju čine priča (pripovijetka, novela) i roman, i na kraju dječji 
igrokaz (Hranjec, 2006). 

U podjelama se navodi i slikovnica kao oblik dječje književnosti, no mnogi teoretičari 
istu ne smatraju čistom književnom vrstom, nego više kombinacijom likovnog i književnog 
izražaja (Hranjec, 2006). Danas postoje i slikovnice bez teksta, ali i s tekstom kojima je slika 
tek popratna stvar i u tome slučaju govorimo o ilustriranim pričama. Slikovnica je prva knjiga 
koju dijete dobiva u ruke i namijenjena je malom djetetu. Slikovnici bi trebalo dati prvo 
mjesto u izučavanju dječje književnosti (Crnković, 1967, 10). One se smatraju integrativnim 
djelom dječje književnosti, dok se s druge strane smatraju zasebnim područjem likovno- 
književnog izričaja. 

Područje dječje književnosti primjereno je znanstvenim istraživanjima i iz perspektive 
pedagogijske znanosti jer knjige 1 časopisi za djecu i mlade itekako dokumentiraju odgojni 
kontekst. Dječja književnost zauzima važno mjesto u istraživanju povijesti djetinjstva. Kao 
posebna vrsta književnosti, ona je nastala u 18. stoljeću, ali prije svega kao odgojno sredstvo, 


odnosno kao medij preko kojega su učitelji slali svoje odgojne poruke (Batinić, 2005). 

2.1. Učitelji u ulozi pokretača razvoja dječje književnosti u razdoblju od 1864. do 
1914. godine 


Razvoj dječje književnosti u okvirima svjetske povijesti započinje u 17. stoljeću. 
Početne knjige 1 djela namijenjena djeci bila su najčešće ispletena sadržajem kršćanske 
povijesti zbog utjecaja Crkve na odgoj i obrazovanje djece. Od vjerskih sadržaja, dječja 
književnost kretat će se prema vrlo snažnim moralnim pričama s izraženom dozom sadržajne 
pouke pa sve do bajki, pripovijesti i romana za djecu. Moralistička priča zadržat će se dosta 
dugo kao važan aspekt dječje književnosti, a ponajprije zbog dugog utjecaja i stvaranja djela 
pedagoga 1 učitelja (Crnković i Težak, 2002). Upravo su u samim počecima razvoja dječje 
književnosti brojni dječji pisci bili učitelji i odgajatelji. Razlozi su tome u činjenici da u 
vrijeme nastajanja dječje književnosti obrazovanje nije bilo dostupno široj populaciji ljudi, a 
među obrazovanije su spadali plemići, svećenici i učitelji. 

Prva djela koja se pripisuju području dječje književnosti pridaju se poznatom češkom 
pedagogu i prosvjetitelju Janu Amosu Komenskom (1529. - 1670.). On je izradio prvu dječju 
slikovnicu pod nazivom ,,Orbis sensualium pictus“ (Svijet u slikama) izdanu 1658. godine. 
Komensky je bio češki reformator i u svome poučavanju polazio je od osjetila kojima 
zapažamo svijet. Smatrao je da su slike izvanredno sredstvo pomoću kojih se može poučavati 
i razvijati pismenost, a slikovnica je zasnovana na didaktičkim principima (Crnković i Težak, 
2002). Dječja je književnost doživjela mnoge promjene od svojih početaka do suvremenih 
dana. Napisana su mnogobrojna djela, a danas se pisanjem bave isključivo dječji pisci koji su 
većinom i svojom profesijom književnici. 

Iskru početaka pisanih djela namijenjenih djeci na prostorima Hrvatske pronalazimo 
sredinom 18. stoljeća, točnije 1754. godine i to u djelu Antuna Kanižlića (1699. - 1777.) pod 
nazivom ,,Obilato mliko duhovno“. Bilo je to prvo djelo namijenjeno djeci u kojem je ujedno 
prevladavala vjerska tematika (Crnković 1 Težak, 2002). Od tada se na polju dječje 
književnosti ne događa ništa značajno gotovo sljedećih sto godina. Razvoj hrvatske dječje 
književnosti izrazito kasni u usporedbi s drugim europskim zemljama. Razlozi za to su 
ponajprije siromaštvo zemlje, ratovi za oslobođenje, nesređeno pitanje književnosti jezika, 
nerazvijeno građanstvo, knjige na stranim jezicima i slaba ili gotovo nikakva mreža 
nakladnika za izdavanje knjiga za djecu (Crnković i Težak, 2002). 

U 19. stoljeću počinju se razvijati nakladničke kuće koje se bave izdavanjem i 
tiskanjem knjiga i časopisa namijenjenih djeci i mladeži. Prvu značajniju nakladničku kuću 


osniva Ivan Filipović 1845. godine pod nazivom ,,Zabavna čitaonica“ u čijoj je nakladi 

tiskano 17 djela za djecu. Druga je nakladnička kuća bila ,,Zbor duhovne mladeži zagrebačke“ 
osnovana 1857. godine. Obje spomenute nakladničke kuće većinom su izdavale prijevode s 
njemačkog govornog područja, a Christoph Schmid (1768. - 1854.) i Franz Hoffmann (1814. - 
1882.) bili su najutjecajniji pisci čija su djela prevođena na hrvatski jezik (Crnković 1 Težak, 
2002). 

Za službeni početak razvoja hrvatske dječje književnosti uzima se 1850. godina i 
tiskanje knjižice Ivana Filipovića pod nazivom ,,Mali tobolac raznog cvetja za dobru i 
pomnjivu mladež“ (Hranjec, 2009, 114). Knjiga je izričito namijenjena mladeži i djeci. Sadrži 
osim prevedenih pjesama i one s preuzetim motivom, ali i posve izvorne, kako se to ističe u 
predgovoru te sadržava određenu vrstu manifesta i pokušaja definiranja dječje književnosti. 
Njome započinje hrvatska dječja poezija, a uvodi se i prevedena kratka pripovijest koja će 
dugo dominirati. Ona predstavlja prvog hrvatskog pisca, Ivana Filipovića, koji piše za djecu 
(Crnković, 1978, 16). 

Cijelo je 19. stoljeće razdoblje velikog razvoja dječje književnosti na svjetskoj sceni, 
dok se na prostorima Hrvatske tek stvaraju ozbiljniji uvjeti za njezin razvoj. Razvoj dječje 
književnosti u Hrvatskoj dijelimo u nekoliko razdoblja. Periodizaciju je prvotno predložio 
Milan Crnković u svojoj studiji ,,Sto (i nešto) godina hrvatske dječje književnosti“, 1 u njoj 
predlaže četiri razdoblja. Prvo je razdoblje pripremno i ono započinje Filipovićevim ,,Malim 
tobolcem“; drugo razdoblje započinje s prvim umjetnički visoko vrijednim djelom, odnosno 
romanom ,,Šegrt Hlapić“ Ivane Brlić-Mažuranić (1874. - 1938.); treće razdoblje započinje 
prvim romanom Mate Lovraka (1899. - 1974.), a četvrto razdoblje prvom knjigom zrele 
poezije iz pera Grigora Viteza (1911. — 1966.). Spomenuta razdoblja periodizacije hrvatske 
dječje književnosti mogu se prikazati i na sljedeći način: 

Po godinama: 
od početaka do 1913. godine; 
od 1913. godine do 1933. godine; 
od 1933. godine do 1956. godine; 
od 1956. godine pa nadalje. 
Po djelima: 
od Malog tobolca do Šegrta Hlapića; 
od Šegrta Hlapića do Družbe Pere Kvržice; 
od Družbe Pere Kvržice do Prepelice; 


od Prepelice pa nadalje. 

Po glavnim predstavnicima: 
Filipovićevo doba; 
doba Ivane Brlić-Mažuranić; 
Lovrakovo doba; 


Vitezovo doba (Crnković i Težak, 2002, 125). 


Važnost Ivana Filipovića vidljiv je iz citata: ,,Filipovićev je pedagoški, prosvjetni i 
organizatorski rad poznat. Svi koji su pisali o njemu bavili su se najviše ili isključivo 
njegovom borbom za reorganizaciju i osamostaljenjem hrvatskog osnovnog školstva, za 
osnivanjem institucija, idejnom borbom za odcjepljenjem školstva od crkve i stručnim 
radovima. No, Filipovićev izravan i neizravan utjecaj jednako je važan i u razvoju, tijekovima 
i stvaranju profila hrvatske dječje književnosti do kraja stoljeća, toliko važan da se to 
razdoblje može nazvati Filipovićevo doba..... Ivan Filipović pisao je za djecu - i to upravo za 
djecu, iako on najčešće govori o mladeži - pjesme i pripovijetke, a prevodio je i prerađivao, 
kako se to u ono doba radilo, u prvom redu pripovijetke, zatim basne, pjesme, priče i 
igrokaze“ (Crnković, 1978, 21-22). 

Za razvoj dječje književnosti na našim prostorima, osim rada Ivana Filipovića veže se 
i nekoliko bitnih povijesnih trenutaka. Značajniji trenutak je početak tiska prvog dječjeg 
časopisa ,,Bosiljak“ godine 1864. pod vodstvom i uredništvom Ivana Filipovića. Časopis je 
pružao učiteljima mogućnost da pomoću njega šire svoje pedagoške i svjetonazorske ideje. 
Drugi važniji događaj je pojava nakladnika Lavoslava Hartmana (1812. - 1881.) na 
izdavačkoj sceni dječje književnosti. Ovaj bivši učitelj u Velikoj Kaniži, preuzeo je 1856. 
godine Gajevu knjižarnicu, a 1865. godine sustavno počinje izdavati knjige za djecu i 
mladež. Nakon Hartmanove smrti (1881. godine), njegovi nasljednici će 1883. godine 
pokrenuti posebnu biblioteku za mladež, najprije pod imenom ,,Hrvatska biblioteka za 
mladež“, a kasnije pod nazivom ,,Spisi za mladež“. Ista će razviti veliku izdavačku djelatnost 
pri kraju osamdesetih i u devedesetim godinama 19. stoljeća, a što će dati veliki zamah u 
razvoju dječje književnosti u Hrvata (Crnković, 1978, 18). Među važne događaje treba 
istaknuti i osnutak Hrvatskog pedagoško-književnog zbora 1871. godine čime je dječja 
književnosti dobila instituciju koja se mogla kvalificirano i profesionalno, a posebno u skladu 
sa svojim odgojno - obrazovnim ciljevima, oslobođena od konfesionalnih utjecaja boriti 1 
brinuti za razvoj i opstanak dječje književnosti (Crnković, 1978, 19). Upravo pod 


nakladništvom spomenutih dvaju izdavačkih kuća 1 angažmanom velikog broja učitelja, 


odi 


kateheta 1 općenito prosvjetnih radnika, dječja književnost će do kraja 19. stoljeća razviti 
plodno tlo za svoj procvat tijekom 20. stoljeća pa sve do danas. 

Razdoblje druge polovice 19. stoljeća, prema spomenutim podjelama od 1850. pa do 
1913. godine, pojedini teoretičari nazivaju razdobljem didaktičke književnosti, školske ili 
književnosti učitelja. Razlozi za to su velika angažiranost učitelja u pisanju i razvijanju dječje 
književnosti. Sama književnost nije toliko bila prožeta umjetničko-književnih elementima, 
koliko je pozornost bila usmjerena na odgojne i obrazovne segmente. 

Potvrdu o velikoj zastupljenosti učitelja i razloga za nazivom ,razdoblje didaktičke 
književnosti“ pruža nam Milan Crnković koji je svojim istraživačkim radom u području 
razvoja dječje književnosti iznjedrio podatak o važnosti i velikoj zastupljenosti učitelja kao 
pisaca: ,,...učitelja je 66, profesora 11, svećenika (koji su radili kao katehete, učitelji 1 
profesori) 18, a ostalim zanimanjima pripada 37 pisaca. Samih učitelja bilo je dakle 52%, a 
učitelja s profesorima i svećenicima, dakle, školskih radnika, 75%. Kad bi se brojili samo 
suradnici dječjih časopisa u drugoj polovici 19. stoljeća, bez đaka, taj bi omjer bio još 
povoljniji u korist učitelja (vjerojatno samih učitelja preko 60%, a svih prosvjetara više od 
80%)“ (Crnković, 1978, 160 prema Hameršak i Zima, 2015, 102). Učitelji su shvaćali stih kao 
sredstvo za promicanjem nacionalnih, vjerskih, odgojnih 1 obiteljskih vrijednosti (Hranjec, 
2006). 

S reformom školstva i demokratizacijom nastave, u drugoj polovici 19. stoljeća 
započinje intenzivniji rad na prevođenju i preradi literature namijenjene djeci. Prvi koji su s 
puno ljubavi i entuzijazma prihvatili tog pionirskog posla bili su učitelji koji su po definiciji 
svoga zvanja najjasnije osjetili potrebu za čitankama 1 dopunskim štivom i koji su u 
neposrednom radu s djecom najbolje mogli ne samo provjeriti njihove interese, već i 
nametnuti ima vlastito viđenje literature podobnije za njihov uzrast (Pašagić, 1998, 13). 

U pisanju djela iz područja dječje književnosti tijekom druge polovice 19. stoljeća 
pojavljuju se često i žene kao autorice. U prosjeku svaki deseti autor nekog djela bila je 
autorica (Hameršak i Zima, 2015). Moramo uzeti u obzir da su žene u tome razdoblju još 
uvijek bile marginalizirane i bez većih društvenih prava, no, u to vrijeme i sama dječja 
književnost na prostorima Hrvatske je bila marginalizirana pa 1 ne čudi da su one ovdje tražile 
svoj prostor za afirmacijom. Od polovice 19. stoljeća podučavanje i odgajanje djece bilo je 
gotovo jedina društveno — javna djelatnost koje su žene smjele obavljati. Osobito važno 
razdoblje za njih je bilo od 1888. do 1918. godine kada je na snazi bila zakonska odredba da 
se učiteljice ne smiju udavati, odnosno one učiteljice koje bi to učinile morale bi napustiti 


učiteljsku profesiju. Upravo uskraćenost za brakom, obitelji i majčinstvom je dala dodatan 

poticaj da se one aktiviraju u prostoru dječje književnosti i uključe u područja socijalne skrbi 
za djecu (Hameršak i Zima, 2015). 

Zasluga za ideju stvaranja nacionalne dječje književnosti pripada učiteljima jer su oni 
bili glavni protagonisti pokretanja dječjih časopisa. Oni su ti koji su oko svojih dječjih 
časopisa najviše okupljali druge učitelje. Zapravo su sami učitelji u tome razdoblju jedini 
najispravnije shvaćali kakav treba biti primjeren odgoj za djecu i mlade. Put koji su utrli 
učitelji, a koji je prvenstveno bio utkan odgojnim pisanjem za djecu s puno moralnih pouka, 
nastavit će kasnije književnici koji će pisati tako da djeca čitanjem osjećaju da im je užitak 
prigrliti moralne vrijednosti društva (Pašagić, 1998, 17). 

Za potvrdu navedene tvrdnje da su upravo učitelji zaslužni za razvoj dječje 
književnosti u Hrvata, koristit ćemo se popisom zaslužnih pisaca prvog i najvažnijeg 
razdoblja za razvoj dječje književnosti, vrijeme od 1850. do 1913. godine: Mijat Stojanović 
(1818. - 1881.); Antun V. Truhelka (1832. - 1877.); Milan Kobali (1840. — 1897.); Janko 
Tomić (1842.-1902.); Ljudevit Tomšić (1843.-1902.); Tomislav Ivankec (1844.-1912.); 
Davorin Trstenjak (1848.- 1921.); Ivan Lepušić (1855.-1906.); Ivan Devčić (1857.-1908.); 
Vjenceslav Novak (1859.-1905.); Franjo Bartuš (1860.-1934.); Milka Pogačić (1860.-1936.); 
Antonija Kassowitz-Cvijić (1865.-1936.); Stjepan Širola (1867.-1923.); Ivan Tomašić (1868.- 
1956.); Rikard Katalinić Jeretov (1869.-1954.); Jelica Belović-Bernadzikowski (1870.-1946.); 
Marija Tomšić-Im (1870.-1950.) i Josipa Gazvoda-Radošević (1872.-1959.) (Crnković 1 
Težak 2002, 218). 

2.2. Oblici dječje književnosti u funkciji odgoja 


U odgojnom i obrazovnom radu s djecom i mladeži učitelju je pisana riječ od velikog 
značaja. Upravo upotrebom raznolikih vrsta ili oblika dječje književnosti, učitelj u svome 
radu može na prikriven i zabavan način djeci prenijeti društvene vrijednosti i norme, oblike 
primjerenog ponašanja, upozoriti na moguće opasnosti u svakidašnjem životu, nasmijati ih, 
zabaviti i zainteresirati dječju maštu. 

Pričama za djecu mogu se objasniti i približiti razne pojave u prirodi i društvu, 
prikazati neobični likovi i razvijati mašta, vježbati pamćenje i razmišljanje, stoga je dječja 
književnost sa svim svojim vrstama i oblicima od neprocjenjive vrijednosti i značaja za odgoj 
i obrazovanje djece jer se njome djeluje na spoznajnu, emocionalnu i voljnu sferu ličnosti 
(Jusić-Sofić, 2015). 

Unutar sadržaja raznih oblika dječje književnosti, djeca mogu usvojiti različite forme 
ponašanja, ophođenja, kulturne i higijenske navike, ali mogu usvojiti i pozitivne osobine 
poput požrtvovnosti, izdržljivosti, strpljenja, hrabrosti, istinoljubivosti i slično, a zanemariti 
negativne osobine i emocije poput zavisti, ljubomore, laži, pohlepe, škrtosti i ostalih 
(Grgurević i Fabris, 2012, 157). 

Za potrebe doktorske disertacije i empirijskog dijela istraživanja, vrste/oblici dječje 
književnosti transformirani su u funkciju sredstava odgoja koja promatramo u sadržajima 
uzorkom odabranih časopisa za djecu i mladež u razdoblju Banske Hrvatske (1864. — 1914.). 

U sljedećim odlomcima prikazuju se vrste/oblici dječje književnosti koji se pronalaze 
unutar sadržaja časopisa za djecu i mladež i koji će poslužiti za prikazivanje njihovih 
odgojno-obrazovnih uloga 1 vrijednosti. 

Priča 

Priča je glavni i najobuhvatniji oblik dječje književnosti. Ona prati djecu od trenutaka 
kad počinju usvajati jezični sustav i ne napušta ih do kraja djetinjstva. Određeni elementi 
priče pojavljuju se i u modernom dječjem romanu. Čarobno ili fantastično, kao odstupanje od 
realnog svijeta, sastavni je dio priče jer bez njihova miješanja u bilo kojem obliku, nema priče 
(Crnković i Težak, 2002, 21). Postoje razna pojmovna tumačenja priče gdje se ona 
izjednačava s bajkom ili pripovijetkom, no važno je naglasiti da priča zapravo označava 
termin koji obuhvaća sve vrste dječje književnosti. Priča je, dakle, nadređen pojam svim 


ostalim tipovima ili podvrstama kao što su narodna priča, umjetnička priča, bajka, legenda, 


saga ili predaja, fantastična priča i drugo (Crnković, 1987, 8). 

U mnogim pričama prepoznajemo i susrećemo pedagoške pojmove, shvaćanja, 
vrijednosti, razmatranja 1 slično. Osnovna je ideja priče u tome da čovjek mora odgovarati za 
svoje postupke, a to se čini dobivanjem kazne na kraju priče koja se javlja kao moralna 
posljedica njegova djela. Unutar priče kao književne vrste leži odgojnost kao važno sredstvo. 
U pričama se mogu ispreplitati razna pitanja i problemi odgoja kao što su moralne vrijednosti, 
odnos prema radu, odnos prema pojedincima, zajedništvu i drugo. Čitanjem_ ili 
prepričavanjem priča može se s djecom 1 mladima raspravljati o pozitivnim i negativnim 
postupcima likova, razlozima njegova uspjeha i neuspjeha, a sve to priči daje pedagošku 
implikaciju (Tufekčić, 2012). 

Brojne su prednosti i mogućnosti primjene koju priča nosi, a jedna od najvažnijih 
primjena ostvaruje se u odgojnom i obrazovnom području jer se preko odgojnih poruka koje 
nalazimo u priči djeci prenose društveno prihvatljive vrijednosti i norme. Sadržaj priče može 
biti kod djece izvanredan poticaj za usvajanje općih vrijednosti kao što su razvijanje 
poštovanja za druge, osjećaja odgovornosti, samopoštovanja, jednakosti spolova, solidarnosti, 
ekološke svijesti, poštovanja i prihvaćanja različitosti te drugo (Čudina-Obradović i Težak, 


1996, 18). 


Bajka 


Bajka je svaka priča, narodna ili umjetnička, u kojoj je slika svijeta izgrađena na 
iracionalnim, nadnaravnim elementima u kojoj je, kao u crtanom filmu, sve moguće. Riječ 
bajka korijene pronalazi u riječi bajiti što znači vračati ili čarati (Težak 1 Težak, 1997, 7; 
Pintarić, 1999, 11). Bajka je priča čudesna sadržaja, neovisna od uvjeta zbiljskoga svijeta, sa 
svojim kategorijama uzroka, vremena i prostora i zato ne teži vjerodostojnosti (Hranjec, 2006, 
135). Ona je kratka poetska priča fantastična sadržaja; priča o nevjerojatnim doživljajima 
realnih bića i susreta s nerealnim bićima; raznovrsno pretjerana priča o nečemu, izmišljotina. 
Jednostavna narodna pripovijetka nevjerojatna sadržaja; izmišljotina, budalaština i praznih 
priča (Anić, 1994, 27). 

Bajke su jedinstvena književno-umjetnička forma koja u sebi sadrže izravna i 
neizravna značenja. Nisu samo zabavna djela pisana vještim stilom i ne možemo ih svesti 
samo na estetski užitak jer one dotiču i našu dušu, dubinu našeg bića u kojima se nalaze 
duboka i samo naša iskustva kao što su strah, ljubav, tuga, bijes, ponos i drugo (Velički, 2013, 
17). 

Strogo određena i prepoznatljiva struktura, stvarno i čudesno u bajci postoje 


usporedno, ne isključujući se međusobno. Bitno je nizanje događaja i epizoda bez opisa, 

likovi nisu detaljno opisani ni u fizičkom ni u psihičkom smislu. Čudesno je mitološkog 
podrijetla, a moral je specifičan i sve se događa u neodređenom vremenu i prostoru (Crnković 
i Težak, 2002, 22). 

Slušanjem bajki, djeca se uvode u svijet mašte gdje se događaju nezamislive situacije, 
javljaju neobični likovi i pojave. Djeca u ranom razvoju nemaju izgrađenu predstavu o ovome 
svijetu i realnosti pa za njih bajke predstavljaju izvrsno sredstvo za uživljavanje u neobičan 1 
imaginaran svijet. Djeca nerijetko i sama počinju izmišljati svoje bajke 1 likove. Kao što bajke 
imaju prednost u razvijanju dječje mašte 1 fantazije, tako imaju i nedostatke jer previše 
uživljavanja djece u irealan svijet moglo bi kasnije imati posljedice u snalaženju u konkretnim 
životnim situacijama (Jusić-Sofić, 2015). 

Bajka nam služi kao odgojno sredstvo i pomoć pri odrastanju jer ona prati razvoj 
djeteta od njegova puzanja do ulaska u pubertet. Mnogi se psihijatri služe bajkama kao 
terapeutskim sredstvom. Svojim sadržajem bajka uspješno prikazuje i rješava probleme oko 
suparništva i posesivnosti među djecom kao i prema odraslima, suparništva između braće 1 
sestara, rješavanja Edipovih kompleksa, incestnih misli, fiksacija na oralnu fazu, kako se 
nositi s provalama bijesa i tuge te kako se snaći u ,,čudesnoj šumi“ i svijetu općenito. Osim 
što terapeutski pomažu djeci da se nose sa svojim razvojem, ujedno pomažu i roditeljima da 
se nose s razvojnim fazama svoga djeteta (Bettelheim, 2004, 9-10). 

Didaktičnost je vrlo važna osobina bajke, a karakteristika je didaktičnosti u tome što se 
u njima ne daju opća razmišljanja i pouke, već jasne slike s uvjerljivim sredstvima ponašanja. 
Različita poučna iskustva savršeno se samostalno pohranjuju u spoznajnoj sferi čitatelja ili 
slušatelja i upravo je u tome pedagoški efekt bajke (Tufekčić, 2012, 70). 

Bajke imaju izravan utjecaj na razvijanje djetetove mašte i imaginacije. U odgojnom i 
obrazovnom smislu, moramo biti svjesni i negativnog djelovanja bajke na djecu. Njezin 
pozitivan odgojni utjecaj daleko je dublji i važniji jer negativan utjecaj na djecu ne ostavlja 
bajka, već to čini dječja mašta. Dijete razvija odnos s likom iz bajke i zajedno je s njim tužno, 
uplašeno, sretno, veselo te će na taj način lakše razumjeti i moći ovladati emocijama i 


situacijama u realnom svijetu. 


Basna 


Basna kao dio dječje književnosti svoje korijene pronalazi još u davnim vremenima 
Indije i istočnog Mediterana. Procvat doživljava u Grčkoj u perima poznatoga Ezopa (6. 
stoljeće pr. Kr.) pa se i danas vrlo često može čuti pojam ,,Ezopove basne “. Iz stare Grčke 


basna će svoj put pronaći do svih krajeva svijeta, a među najpoznatijim piscima basni najveću 

slavu dosegnuo je Jean de la Fontaine (1621. - 1695.). Klasična je basna kratka, izmišljena 
priča koja ima specifičnu pouku ili zadatak kako bi djelovala na moralno ponašanje (Grenby, 
2008, 10). 

U basnama se često kao glavni likovi pojavljuju životinje koje se opisuju u okolini 
gdje žive; njihov način života, borba za život, međusobni odnosi i odnosi s ljudima. Životinje 
u basni zapravo predstavljaju određene ljudske osobine poput - magarac predstavlja glupana, 
vuk nasilnika, ovca običan puk i slično. U basni se, osim životinja, mogu pojaviti biljke i 
stvari (Crnković, Težak, 2002, 34). 

Basna je kratka priča koja na kraju sadrži moralnu pouku u kojoj se zapravo ogleda 
cijelo njezino značenje i vrijednost. Može se izreći na početku ili na kraju priče, sažeto ili 
opširno, a njezino razumijevanje zavisi od toga koliko je priča dobro i zanimljivo napisana. 
Djeca u velikom postotku mogu shvatiti pouku basne, a samim time basna u odgoju djece 


služi kao vrlo vrijedno sredstvo usmjeravanja i poučavanja. 


Pripovijetka 


Pripovijetka je naziv koji se u hrvatskoj književno-teorijskoj terminologiji zajedno s 
pojmovima novele, pripovijesti ili priče često rabi kao oznaka za proznu vrstu manju od 
romana. Kako se za opću oznaku kratkoga proznog oblika nasuprot romanu uvriježio pojam 
novele, pripovijetkom se najčešće naziva onaj pripovjedni oblik koji duljinom i 
kompozicijskim osobinama stoji između novele i romana. Radnja pripovijetke zasniva se na 
jednom događaju koji uključuje više likova, ali je prikaz njihova karaktera, kao i prikaz 
okolnosti radnje, podređen samoj priči ili fabuli. Pojmom pripovijetke označavaju se i usmeno 
književni oblici bajke, legende i predaje (Hrvatska enciklopedija)“. 

Pokraj pjesme dječja je proza dominantan književni rod, a čine ga dvije primarne vrste 
— priča (pripovijetka, novela) i roman. Dječja se priča dijeli na tri podvrste — bajku, 
fantastičnu priču 1 pripovijetku. Dok se bajka i fantastična priča zasnivaju na irealnom svijetu 
u likovima, pripovijetka se temelji na stvarnoj slici svijeta i događaja (Hranjec, 2006, 27). 

Tijekom 19. stoljeća kao dio dječje književnosti pojavljuje se ćudoredna pripovijetka 
koja svoje korijene pronalazi u tradiciji europskih zemalja (Engleska, Njemačka, Francuska). 


Unutar hrvatske dječje književnosti prvotno se pojavljuje u prijevodima stranih autora. Naziv 


$ Hrvatska enciklopedija — mrežno izdanje — Pripovijetka; preuzeto 25.3.2018. 
https://www.enciklopedija.hr/natuknica.aspx?ID=50435. 

dolazi iz anglosaksonskog govornog područja gdje se javlja pod imenom ,,moral tales“, a kod 
nas se ustalio prijevod ćudoredna ili moralistička pripovijetka. Ćudoredna pripovijetka je 
prozna vrsta unutar dječje književnosti koja nastaje miješanjem više elemenata. U njoj ima 
nešto biblijskih parabola, primjera iz života, ponešto od narodnih priča i nešto od viteških 
priča. Ona ne poseže za čudesnim, nego pripovijeda događaje stvarnog života. Ona želi biti 
realistična pa svoje događaje u priči bira i opisuje na način da se izvuče što više pouke. 
Umjesto podjele na realni i nerealni svijet, ćudoredna pripovijetka dijeli ljude na sretne i 
nesretne, dobre i zle, bogate i siromašne 1 želi pričom pokazati kako se isplati biti dobar jer će 
biti nagrađeni pa će biti sretni, ali će biti kažnjeni (Crnković, Težak, 2002, 141-142). 
Pripovijetke, kao sastavni dio dječje književnosti, sadržajno su usmjerene na poticanje 
pozitivnih osobina koje teže da ih čitatelj (djeca) implementira u svoj moralni sustav ili 
prikazati negativne osobine na način da ih se prikaže kao nešto što nije primjereno i tako 
čitatelja (djecu) odvraća od njih. Pripovijetka kao odgojno 1 obrazovno sredstvo izrazito je 


korisno jer svojim sadržajem za cilj postavlja usvajanje društveno prihvatljiva ponašanja. 


Pjesma 


Pjesma je osnovni oblik očitovanja pjesništva, različita po opsegu, sadržaju i formi. Za 
razliku od proze, koja povezuje značenja u logičan linearni slijed, ona se temelji na 
ponavljanju zvukovno, metrički, ritmički i/ili akcenatski ekvivalentnih jezičnih elemenata 
(Hrvatska enciklopedija)“. 

Dijete se s pjesmom susreće puno ranije negoli je to slučaj s bajkom ili pričom. Još od 
davnih vremena, pjesma je služila kao sredstvo uspavljivanja, a uspavanka je sastavni dio 
djetinjstva svakog djeteta i kao takva se smatra prvom pjesmom koju je čovjek stvorio 
(Crnković, 1982, 87). 

U razvoju dječje pjesme u Hrvata možemo razlikovati tri razdoblja — starije, novije i 
suvremeno. Starije razdoblje je od izdavanja Filipovićevog ,,Malog tobolca“ do početka 20. 
stoljeća, a dominantni su bili motivi iz ruralne svakodnevnice koji su bogato bili začinjeni 
poukom te nije nimalo slučajno da su najpoznatiji autori bili učitelji. Drugo novije razdoblje 
definira se od početka 20. stoljeća do 1956. godine izlaskom djela ,,Prepelica“ Grigora Viteza. 
Za drugo je razdoblje karakteristično da se polako izostavlja poučavateljska nota, a pjesme su 


još uvijek o djetinjstvu iz perspektive odrasle osobe. Suvremeno razdoblje kreće od 1956. 


" Hrvatska enciklopedija — mrežno izdanje — Pjesma; preuzeto 27.3.2018. 
https://www.enciklopedija.hr/Natuknica.aspx?ID=48528. 

godine, a karakterizira ga da nije bitno gdje suvremeni pjesnik pronalazi svoju inspiraciju, u 
svom djetinjstvu ili tuđem, nego je važan rezultat (Hranjec, 2006, 26-27). 

Odgojna je uloga dječjih pjesama ogromna, a osnovni je zadatak razvijanje ljubavi 
prema ljepoti, izgrađivanju estetskih pogleda i ukusa. Pjesme su osmišljene za prenošenje 
etičkih, estetskih 1 odgojnih ideja. Osnovna vrijednost pjesme je u tome što se njome, osim 
učenja lijepog pjevanja, uči o dobroti i ljepoti. Dječje pjesme prate sve aspekte dječjeg 
razvoja, svakodnevnih situacija i događaje poput rada, igre, smrti, igre i slično (Tufekčić, 
2012, 58). S aspekta pedagogije, pjesma utječe na razvoj moralnog i estetskog odgoja te 


posredno ili neposredno utječe na formiranje ličnosti kod djece i mladeži. 


Ostali oblici književnih formi u svrsi odgojnog sredstva 


Uz navedene oblike dječje književnosti za koje možemo reći da su opće ili važne, u 
časopisima za djecu i mladež pronalazimo 1 druge elemente koji svojim sadržajem djeluju 
odgojno i obrazovno na razvoj djece i mladeži. U časopisima u isto vrijeme uz navedene 
oblike možemo pronaći: anegdotu (vic, pošalicu), brojalicu, rugalicu, izmišljalicu, poslovicu, 
zagonetku (pitalicu), rebus, križaljku, igru, poučni članak te računsku zadaću. 

Anegdota je minimalna prozna struktura sa šaljivom poantom, a blizak joj je vic kao 
mini struktura urbanog života. Kratka, duhovita (često i zajedljiva), značajna pričica o 
znamenitu čovjeku ili događaju (Klaić, 2004, 68-69). 

Vic je kratka književna forma, najčešće usmena, koja služi izazivanju komičnoga 
dojma sažeto zacrtavajući neku situaciju, događaj ili obilježja i otkrivajući u samom jezičnom 
izrazu ili u osobinama izraženoga paradokse koji izazivaju smijeh (Hrvatska enciklopedija)š. 
Jedno je od određenja vica 1 ,šaljiva pričica s poentom ili neočekivanom smiješnim 
raspletom“ (Anić, 2007, 619). 

Brojalica je uglavnom dječja pjesma koja ne počiva na suvislom značenju, nego na 
akustično-ritmičnom ugođaju, a opisuje se ,kao mala književna struktura unutar veće 
strukture, oblik pjesme u kojoj se izgovaraju formule — brojanjem od višega naniže“ (Botica, 
1995, 268). Veže se uz dječju igru gdje se brojenje ostvaruje ritmičkim nizanjem slogova. 
Pomoću njih se najčešće određuje mjesto u igri ili se neki igrači isključuju iz igre, a vrlo su 
zapamtljive i često korištene u svakodnevnom životu djece i mladih. 

Rugalica, nasuprot brojalici, ima svoj semantički značaj, odnosno riječima ostvaruje 


svoju funkciju i najčešće služi da se nekome napakosti. Dječje su rugalice lako pamtljive i 


Šš Hrvatska enciklopedija — mrežno izdanje- Vic; preuzeto 27.3.2018. 
https://www.enciklopedija.hr/Natuknica.aspx?ID=64470. 

time je olakšano djeci da ih zapamte i reproduciraju (Botica, 1995, 276). One najčešće imaju i 
terapeutsku ulogu jer se dijete njima koristi kada se želi nekome osvetiti zbog učinjene 
nepravde pa ono smišlja ili se koristi već osmišljenim modelom ruganja. 

Izmišljalica je plod dječje mašte, stoga je rado prihvaćena kod djece i mladih jer ju oni 
sami stvaraju, a smatra se izvornim doprinosom dječjoj književnosti. One nisu laganje, 
izokretanje ili zatajivanje istine, nego se radi o uspostavljanju novih logičnih (semantičkih) 
odnosa (Hranjec, 1995, 27). 

Poslovica je kratka, jezgrovita izreka sa značajnim zaključkom, poukom ili iskazom 
(Anić, 2007, 393). Njome se podrazumijeva poučan, slikovit iskaz moralnog karaktera tipičan 
za različite životne pojave (Tufekčić, 2012, 45). Poslovica je poznata mnogim kulturama, a 
brojni ju narodi rado i često koriste jer njome izražavaju svevremensko iskustvo koje nije 
vezano niti za prostor niti za vrijeme. Najčešće je ritmički organizirana sa stabilnom fabulom 
i zato je lako pamtljiva, što joj daje poželjnost u dječjoj književnosti (Hranjec, 2006). 
Poslovice trajno i čvrsto ostaju u pamćenju i u svakoj imaju sadržan pedagoški trenutak. 
Odgojne ideje unutar poslovica predstavljene su u različitim oblicima i mogu dati općenite 
informacije o obitelji, djeci, odgoju, roditeljima i slično. Kao nosioci specifičnih pedagoških 
ideja, poslovice pokazuju odgojnu i obrazovnu funkciju tako što sadržajem govore o 
sredstvima i metodama pedagoškog djelovanja i karakteristikama pozitivnih i negativnih 
osobina ličnosti. Najvažnija je komponenta poslovice pouka ili objašnjenje, a s pedagoškog 
stajališta, zanimljive su tri sadržajne kategorije. Prvo, sadržajno poučavaju djecu i mlade o 
dobrom karakteru i primjerenom ponašanju; drugo, pozivaju odrasle i djecu da se pristojno 
ponašaju, a treće, u sebi sadrže odgojne savjete (Tufekčić, 2012, 46-47). 

Zagonetka (pitalica) je pitanje ili izričaj skrivena ili dvosmislena značenja postavljen 
kao problem koji treba riješiti. Izriče se u metaforičnu jeziku, ili u moderno doba, u obliku 
igre riječima. U njoj se pitanje ili opis koji traže odgonetanje postavljaju tako da sugeriraju 
nešto drugo od točnog odgovora pa odgonetnuti zagonetku obično znači razumjeti metaforu 
(Hrvatska enciklopedija)?. U zagonetci je u prvom redu zamka, igra riječi pa je time 
zanimljiva djetetu, a svrha nije rješenje nego rješavanje zadanog pitanja (Botica, 1995, 275). 
U odgojnom smislu, ona za svoj cilj ima razvijati pamćenja kod djece, njihov obrazac 
razmišljanja, bistrinu i brzinu misaonih reakcija, razvijati moći opažanja u djeteta, a sadržajno 


su ispunjene mudrošću, visoko su poetične i sadrže moralnu crtu. Zagonetka obogaćuje dječji 


* Hrvatska enciklopedija — mrežno izdanje — Zagonetka; preuzeto 28.3.2018. 
https://www.enciklopedija.hr/Natuknica.aspx?ID=66672. 

um i pomažu u formiranju ličnosti, a um djeteta odgonetavanjem zagonetke obogaćuje se 
pametnim i moralnim mislima (Tufekčić, 2012, 54). 

Rebus je vrsta zagonetke na osnovi heteronima i šarade u kojoj se odgonetka tvori 
slikom ili tekstom s pomoću različitih zamisli, položaja 1 kombinacija (pokreta, radnje, 
personifikacije, nizanja, izostavljanja, dodavanja, mijenjanja, zamjenjivanja, približavanja, 
udaljavanja, premještanja, stavljanja ispod ili iznad). Odgonetaj su riječ, fraza ili rečenica koji 
ne smiju imati značenjsku pojmovnu vezu sa zadanim pojmovima. Rebus može biti slikovan, 
slovčan i opisan (u stihu) ili kombinacija tih kategorija (Hrvatska enciklopedija)!“. 

Križaljke su bilo koji grafički prikaz u kojem su elementi raspoređeni u obliku mreže 
(tablica, grafikon) tako da se mogu razmatrati u vertikalnom i horizontalnom smjeru. U 
enigmatici je ona jedna od osnovnih i glavnih vrsta zagonetke. Sastoji se od dijagrama s crnim 
i bijelim poljima te opisa, definicija ili sinonima riječi koje treba upisati u dijagram (Hrvatska 
enciklopedija)!!. 

Igra je aktivnost koju dijete bira samostalno, a ishod je uživanje i osobna satisfakcija. 
Ona je dječja praksa, slobodno djelovanje izvan realnog i normalnog života. Igra je fenomen 
koji obilježava djetinjstvo i dječju razvojnu kulturu. Dijete u igri mora uživati, zabavljati se, 
družiti s prijateljima 1 razvijati svoje socijalne, intelektualne i motoričke sposobnosti. Ona je 
odgojni proces koji je na dobrovoljnoj bazi, osobno usmjeren i intrinzično motiviran, a temelj 
je zdravog razvoja individue i zajednice (Klarin, 2017, 5-6). 

Poučni članak kombinacija je riječi poučan i članak. Riječ poučan ili poučno u 
definiciji podrazumijeva nešto što poučava ili u sebi sadrži pouku koja se prenosi drugome 
(Školski rječnik hrvatskoga jezika)!“. Druga riječ je članak, a po definiciji je on tekst 
objavljen u novinama ili časopisu (Školski rječnik hrvatskoga jezika)!*. U odgojnom smislu, 
poučni članak ima za cilj ponuditi čitatelju tekst koji u sebi sadrži didaktičan izričaj i nastoji 
ga kognitivno obogatiti. 

Slika je slikarsko djelo u kojemu se pomoću linija i boja na plošnoj pozadini daje 


prikaz zamišljenih ili stvarnih pojava (Školski rječnik hrvatskoga jezika)!“ Kao odgojno 


1% Hrvatska enciklopedija — mrežno izdanje — Rebus; preuzeto 28.3.2018. 
https://www.enciklopedija.hr/Natuknica.aspx?2ID=52131. 

lIHrvatska enciklopedija — mrežno izdanje — Križaljka; preuzeto 28.3.2018. 
https://www.enciklopedija.hr/Natuknica.aspx?ID=34084. 

1? Školski rječnik hrvatskoga jezika, online izdanje — Poučan; preuzeto 28.3.2018., 
http://rjecnik.hr/search/?q=pou%C4%8Dan. 

13 Školski rječnik hrvatskoga jezika, online izdanje — Članak: preuzeto 28.3.2018., 
http://rjecnik.hr/search/?q=%C4%8Dlanak. 

4 Školski rječnik hrvatskoga jezika, online izdanje — Slika; preuzeto 28.3.2018., 
http://rjecnik.hr/search/?q=slika. 

sredstvo, pomaže u naglašavanju ciljanog teksta upućenog čitatelju, ali može i samostalno 
imati snažan odgojni učinak. 

Fotografija je snimka napravljena fotoaparatom (Školski rječnik hrvatskoga jezika)!". 
Kao i slika, u odgojnom smislu pomaže čitatelju vizualno približiti gradivo koje proučava ili 


čita. 


15 Školski rječnik hrvatskoga jezika, online izdanje — Fotografija; preuzeto 28.3.2018., 
http://rjecnik.hr/search/?q=fotografija. 

3. Časopis za djecu i mladež 


Časopis definiramo kao periodičku publikaciju organiziranu u više ili manje srodnih 
tekstualnih, slikovnih i zvučnih priloga ili njihovih kombinacija dostupnih u tiskanom, 
elektroničkome ili u obama oblicima (Brešić, 2014, 303). Pojedine brojeve časopisa 
uobičajeno karakterizira različitost sadržaja i suradnika te istovjetnost naslova i formata. Više 
brojeva čini svezak ili volumen, a neki časopisi izlaze i u više svezaka tijekom jedne godine. 
Časopis se objavljuje s namjerom kontinuiranoga izlaženja i uglavnom je određenog 
tematskog broja, a svrstava se u tiskane medije (Brešić, 2005). Časopis je ,povremena 
publikacija slična novinama; može biti zabavnog, znanstvenog, političkog, umjetničkog i 
drugog karaktera“ (Hrvatski obiteljski leksikon 2005, 212). On je publikacija koja izlazi u 
određenim vremenskim razmacima i može biti zabavnog, književnog, znanstvenog, 
umjetničkog, privrednog, religioznog i drugoga karaktera, a blizak je novinama od kojih se 
donekle razlikuje po tome što nije izričito vezan uz kronološko odvijanje događaja te 
prikuplja građu relevantno trajnije vrijednosti (Silaj, 2006, 4). Pojam ,,serijska publikacija“ 
označava svaki pisani tekst s određenom tematikom bez unaprijed utvrđena kraja izlaženja, 
obično nose brojčane i/ili kronološke oznake, a obuhvaća periodičke publikacije poput 
časopisa, revija, magazina, novina, godišnjaka i nizova knjiga (Hrvatska enciklopedija)!“. 

Časopis je kao oblik publikacije nastao iz almanaha i kalendara, a prvi se časopisi 
javljaju u 17. stoljeću u Francuskoj i Engleskoj. Prvi časopis na svijetu , Journal des scavans“ 
pokrenuo je Denis de Sallo 1665. godine u Parizu, a pretežno je donosio prikaze knjiga 
(Hrvatska enciklopedija)!". 

Bitna je razlika između časopisa i novina u tome što se časopis objavljuje periodično s 
namjerom dugotrajnog izlaženja i obrađuje pojedinu temu, dok novine kao medij izlaze svaki 
dan i objavljuju svakodnevne vijesti. Prema vremenu izlaženja, časopisi mogu biti tjedni, 
mjesečni, tromjesečni, polugodišnji i godišnji. Pripadaju u skupinu tiskanih medija, a sam 
pojam medija definiramo kao sredstvo komunikacije. Osim tiskanih oblika časopisa, postoje i 
elektronički časopisi koji se isključivo objavljuju u online obliku. Povijest elektroničkih 


časopisa relativno je kratka, a prvotno pojavljivanje vezuje se uz početke 1990-ih godina. 


16 Hrvatska enciklopedija — mrežno izdanje- Serijska publikacija; preuzeto 21.3.2018. 
https://www.enciklopedija.hr/natuknica.aspx?1D=55493. 

!7 Hrvatska enciklopedija — mrežno izdanje — Časopis; preuzeto 21.3.2018. 
https://www.enciklopedija.hr/natuknica.aspx?id=13196. 

Časopis je tekuće i u pravilnim razmacima publicirano tiskano djelo koje služi 
ograničenom području izvješćivanja ili posebnoj ponudi, a kategorija izbora, odnosno 
formiranje sadržaja časopisa, ovisi o izdavaču, programu časopisa, uredniku i suradnicima 
časopisa te samoj publici ili recipijentima (Silaj, 2006). Tipologija časopisa ovisi o nekoliko 
klasifikacijskih obrazaca kao što je: a) po ritmu razlikujemo podjele prema tjednom, 
mjesečnom i godišnjem vremenu izlaženja; b) po svrsi razlikujemo časopise za zabavu, 
edukativne časopise, kombinirane časopise i slično; c) po tipu recipijenta pronalazimo stručne 
ili opće časopise; d) po temi imamo podjelu na opći časopis, književni časopis, znanstveni 
časopis, časopis za djecu, časopis za mlade, časopis za studente i ostalo (Silaj, 2006, 8). 

Časopis ima trostruku ulogu i zadaću u nekom društvu i vremenu. On je medij koji 
informira, dokumentira i transformira društvo i vrijeme u svome razdoblju izlaženja (Trnavac, 
1972, 31-32). Važne su značajke časopisa publicitet, periodičnost, univerzalnost, aktualnost i 
ažurnost. Pružajući čitateljima nove i za njih relevantne informacije dostupnima, on ažurno, 
svestrano i raznoliko i u redovitim razmacima, predstavlja odraz povijesnih i kulturnih prilika 
vremena u kojem izlazi (Košir, Ranfl, Zgrabljić, 1999, 29). 

Časopis kao medij pogodan je za promicanje i recepciju novih ideja i trendova, brže i 
bezbolnije prihvaćanje promjena te testiranje reakcija publike na promjene. Vrijednosti koje 
mediji upućuju imaju veliku ulogu u aktivnostima djece 1 mladih. U prošlosti je njihova 
temeljna uloga bila odgojna i poučna, a danas je okosnica šireg broja časopisa upravo zabavna 
funkcija (Majdak i Riman, 2015, 251). 

S obzirom na namjenu i temu, razlikujemo časopise za odrasle i časopise za djecu i 
mladež. Časopisi za odrasle prilagođeni su namijenjenoj dobi pa sadrže teme iz svijeta 
odraslih poput politike, ekonomije 1 gospodarstva, dok časopisi za djecu i mladež svojim 
sadržajem obrađuju teme bliže svojoj namijenjenoj populaciji pa tako uključuju pregršt raznih 
priča, pjesama, bajki, šala i slično. 

Djeca se tiskanim medijima susreću od najranijih dana. U obiteljima se prvotno 
susreću s raznim slikovnicama, a polaskom u školu počinju se upoznavati s raznim 
ilustriranim časopisima. 

Bitno je razlikovati časopise za djecu i mladež koji su namijenjeni djeci i mladima, a 
koje pišu i uređuju odrasle osobe, od časopisa koje kreiraju sama djeca i unutar kojih se 
nalaze radovi koje su izradila djeca ili mladi. Najčešći oblik časopisa kojeg stvaraju djeca ili 
učenici su školski časopisi ili listovi. Školski se listovi ponajprije smatraju tiskovinama 
priređenima za učenike koji pohađaju školu koja objavljuje list, njihove roditelje, učitelje 1 


nastavnike, ali i one čitatelje kojima list dođe u ruke. To su specijalizirani časopisi i 

dizajnirani su onako kako im određuje njihova namijenjena publika, a to su ponajprije 
učenici, učitelji i roditelji (Listeš, 2010, 105-106). 

Časopis za djecu i mladež izvor je učenja i pružanja informacija. On omogućuje 
izražavanje mišljenja, potiče i promiče dječje stvaralaštvo te omogućuje ostvarivanje prava 
sudjelovanja jer su za aktivno sudjelovanje i djelotvoran odnos prema zbivanjima u okolini 1 
društvu važni informiranost i mogućnost izražavanja (Stričević, 2010, 154). U ulozi sredstva 
masovnog komuniciranja časopisi za djecu imaju vrlo važan udio u razvijanju djece na 
obrazovnoj, informativnoj i zabavnoj razini. Odgojna i obrazovna uloga časopisa za djecu i 
mladež ostvaruje se raznovrsnošću sadržaja, bogatstvom = ilustracija te = popularnim, 
zanimljivim i dinamičnim prezentiranjem samoga teksta sadržaja, a sve to ga uvelike razlikuje 
od standardnog udžbenika (Trnavac, 1972, 31). 

Suvremeno uređen dječji časopis polazi od stava da treba informirati i obrazovati kroz 
odmor i zabavu. Tako njegov sadržaj, bilo da se radi o književnosti ili znanosti, mora biti 
pisan na zanimljiv način, popraćen fotografijama i ilustracijama jer na taj način privlači djecu 
i mladež na čitanje, a time obavlja funkciju obrazovanja (Trnavac, 1972). 

Časopisi za djecu i mladež posebna su vrsta čitateljskog materijala koji se od knjiga 
razlikuje ponajprije po dinamičnosti, aktualnosti, raznovrsnosti formi, kratkim prilozima o 
temama bliskima stvarnom životu i mogućnostima interakcije s kreatorima časopisa te 
mogućim utjecajem na sadržaj (Stričević, 2010, 154). 

Uloga se časopisa za djecu i mlade ponajprije sagledava u njihovoj namjeni da pružaju 
dodatne materijale za razvijanje čitanja i općenito znanja te razonodu. Učitelji su uvijek težili 
tome da pronađu odgovarajuće tiskane materijale koji uz udžbenike i knjige za djecu mogu 
potaknuti učenike na čitanje i pomoći im u razvoju vještina čitanja i bogaćenju vokabulara 
(Stričević, 2010, 156). 

Nazivi časopis za djecu, časopis za djecu i mladež, časopis za mladež ili dječji časopis 
pojmovno označavaju istu stvar, a ono što ih razlikuje jest sama namjena djeci, mladeži ili 
objema skupinama. Svi nazivi označavaju medij koji može biti u tiskanom ili online izdanju, 


načinile su ga odrasle osobe za djecu ili mladež te pokušava imati kontinuitet izlaženja. 

3.1. Pregled razvoja časopisa za djecu i mladež na prostorima Hrvatske od 1864. 
do 1914. godine 


Prvi časopis za djecu i mladež pojavljuje se na prostorima Hrvatske gotovo 100 godina 
nakon što se pojavio prvi časopis u Europi (1664. godine) i to početkom druge polovice 18. 
stoljeća, točnije 1754. godine kada je tiskano djelo ,,Obilato mliko duhovno“. Razloge za to 
pronalazimo u razjedinjenosti hrvatskih prostora i nepostojanja jedinstvene nacionalne države, 
ali i nepostojanja pojedinaca koji bi nešto slično pokrenuli (Batinić, 2004). Političke, kulturne 
i prosvjetne prilike počinju se stvarati u početnim godinama 19. stoljeća koje je povijesno 
poznato pod imenom Hrvatski narodni preporod, a za cilj je imao osvijestiti i podizati 
nacionalnu, jezičnu, književnu i kulturnu svijest. U prvoj polovici 19. stoljeća na prostorima 
tadašnje Hrvatske bilo je vrlo malo pismenih ljudi, nije postojala razvijena hrvatska 
književnost niti je obrazovni sustav bio na visokoj razini. Knjige i udžbenici tiskani su na 
latinskom ili njemačkom jeziku. Ništa bolja situacija nije bila ni u tiskanju knjiga ili djela 
namijenjenih djeci, odnosno, mogao se napraviti popis od najviše 10-ak naslova djela za djecu 
(Batinić, 2004). 

»Književnosti naša bijaše tada tako rekuć nikakova. U Zagrebu tiskalo se nešto knjiga 
nariečjem kajkavskim, a školske knjige dolazile su iz Budima, od kuda su uz druge poslove 
upravljali i našimi školami. Narod bijaše neuk, neznanja bijaše u obće dosta, a kako i ne bi, 
kad godine 1835. nije u cijeloj civilnoj Hrvatskoj i Slavoniji bilo više od 18 pučkih škola. 
Pismeni čovjek u narodu - to bijaše tada velika riedkost. Službeni jezik bijaše latinski. 
Inteligencija 1 aristokracija govorila je ili latnski ili njemački“ (Batinić, 2004, 11). 

Zapravo je bilo vrlo začuđujuće što se pojavilo tako puno entuzijasta koji su se 
odvažili na pisanje i tiskanje časopisa uzimajući u obzir postojanje visokog postotka 
nepismenog stanovništva (Pašagić, 2003). Hrvatska je 1869. godine imala čak 74,38 % 
nepismenih muškaraca i 86,81 % žena; oko 1890. godine znalo je pisati i čitati svega 32,3 %, 
a 1910. godine nešto malo preko 50 % stanovništva (Pašagić, 2003, 10; Batinić, 2004, 14). 
Prema ovim podacima, časopisi za djecu i mladež jako su teško pronalazili svoju čitateljsku 
populaciju, ali su, s druge strane, bili poželjno odgojno i obrazovno sredstvo u 
opismenjavanju naroda. 

Sredinom 19. stoljeća počinju se stvarati plodni preduvjeti za bolju izobrazbu 
hrvatskih učitelja. U Zagrebu se 1849. godine otvara prva učiteljska škola (Batinić, 2004). Na 
krilima obrazovanih učitelja i pojedinih intelektualaca započet će razdoblje hrvatske političke, 


kulturne, književne i obrazovne renesanse. Perima hrvatskih učitelja počinju se pisati i 

izdavati udžbenici iz područja odgoja i obrazovanja, stvaraju se književna djela, pišu se 
stručni i književni časopisi, ali i djela namijenjena djeci i mladeži. Takvo stvaralaštvo 
naročito dolazi do izražaja nakon pada Bachova apsolutizma 1859. godine kada je Hrvatskoj 
vraćen Ustav, obnovio se rad Sabora i hrvatski je jezik postao službenim. Još se pogodniji 
uvjeti stvaraju nakon sklapanja Hrvatsko-ugarske nagodbe 1868. godine koja je utoliko bitna 
jer je njome Hrvatska dobila samostalnost upravljanja u području uprave, sudstva i školstva. 
Dolaskom na vlast bana Ivana Mažuranića 1873. godine stvaraju se povoljni uvjeti za 
osamostaljivanje školstva pa 1874. godine Sabor donosi školski zakon kojim je Hrvatska prvi 
puta samostalno i autonomno uređivala svoje školstvo. Možemo slobodno reći da učitelji od 
tada počinju preuzimati vrlo bitnu ulogu u stvaranju i razvijanju hrvatske nacionalne svijesti i 
poticanju pisanja na hrvatskom jeziku. 

Uz dječje časopise, pri čemu se pojmom ,dječji časopis“ podrazumijevaju oni 
namijenjeni djeci od vrtićke dobi do dvanaest godina, u Hrvatskoj su izlazili i omladinski 
časopisi. Treba naglasiti da su mnogi časopisi za djecu uz svoj naslov dodavali i naziv ,,list za 
mladež“, što se u to vrijeme pojmovno opširno razmatralo, točnije, pod tim se izrazom 
ponekad podrazumijevalo djecu, omladinu, a ponekad i jedno i drugo, odnosno sve koji se 
nisu smatrali odraslima (Pašagić, 2003, 9). 

Pokretači prvotnih časopisa za djecu i mladež bili su učitelji i katehete koji su se, osim 
rada u školi, bavili i promicanjem važnosti obrazovanja i razvojem nakladništva, odnosno 
pisanjem i tiskanjem knjiga u Hrvata. 

Prvi dječji časopis ,,Bosiljak“ izlazi od 1864. do 1868. godine i to dva puta mjesečno. 
Pokretač i urednik ovog hrvatskog dječjeg časopisa bio je učitelj Ivan Filipović (1823. - 
1895.) koji je, kao organizator tadašnjeg hrvatskog školstva, okupljao oko sebe suvremenike 
koji su svoje pedagoške ideje i nazore objavljivali u časopisu putem priča, pripovijetki, basni i 
pjesama (Crnković i Težak, 2002). Ivan Filipović smatra se pokretačem i organizatorom 
hrvatskog školstva. Njegovim je zaslugama osnovan Hrvatsko-pedagogijsko književni zbor 
koji je promicao dječju književnost u školama. Filipović je smatrao da se dječjom 
književnosti mogu promicati odgojni ciljevi (obrazovni, domoljubni, ćudoredni), što je bilo 


lako upakirati preko zabavnog omotača prilagođenog dječjoj dobi časopisom za djecu. 

Slika 1. Izrezak zaglavlja prvog broja časopisa ,,Bosiljak“ 


Drugi dječji časopis tiskan je 1870. godine na prostorima Hrvatske, a zvao se ,,Zlatni 
orasi“. Ovaj je časopis izdavao i uređivao učitelj Ljudevit Tomšić (1843. - 1902.). Časopis je 
doživio samo šest izdanih brojeva. 

U ranim sedamdesetim godinama 19. stoljeća počinje svojevrsno pedagoško-književno 
zlatno doba tiskanja pedagogijskih knjiga i udžbenika zahvaljujući osnivanju Hrvatsko 
pedagoško-književnog zbora (HPKZ-a) 1871. godine. Već 1. svibnja 1873. godine tiska se 
časopis za djecu pod imenom ,,Smilje“ koji izlazi neprekinuto sve do 1945. godine. To je 
časopis za djecu s najdužim razdobljem izdavanja. Od samih početaka namijenjen je djeci 
pučke škole, što je podrazumijevalo djecu do dvanaeste godine. Tiskan je u nakladništvu 
Hrvatsko pedagoško-književnog zbora, što mu je davalo sigurnost nakladnika i mogućnost 
održavanja. Pod istim nakladništvom tiskan je i časopis za učitelje ,,Napredak“ koji je vrlo 
često promovirao i zastupao ,,Smilje“ (Crnković, Težak, 2002). U razdoblju od 1877. godine 
do 1885. godine, ,,Smilje“ je bio jedini dječji časopis koji se tiskao u Hrvatskoj pa je imao 


dovoljno vremena da učvrsti svoj položaj među dječjom populacijom (Batinić, 2004). 


Slika 2. Izrezak zaglavlja prvog broja časopisa ,,Smilje“ 

U lipnju 1873. godine započeo je izlaziti dječji časopis ,,Bršljan“ (samo mjesec dana 
nakon ,,Smilja“). Ovaj je časopis tiskan pod nakladništvom udruge učitelja ,,Narodna škola“ 
(koja je osnovana 1869. godine prvotno pod imenom Učiteljska zajednica, a od 1873. godine 
mijenja ime u Narodna škola). Časopis je nakon prva tri godišta izlaženja napravio stanku od 
trinaest godina. Ponovno je tiskan 1889. godine i izlazio je sve do 1903. godine (Crnković, 
Težak, 2002). Udruga učitelja ,,Narodna škola“ bila je prvenstveno katolički orijentirana i 
imala je svoj časopis za učitelje pod nazivom ,,Školski prijatelj“ koji je bio oprečnih pogleda i 
programa za razliku od suvremenika časopisa ,,Napredak“. Između udruga učitelja pod 
okriljem HPKZ-a i ,,Narodne škole“ postojao je određeni antagonizam, što je svakako imalo 
utjecalo i na prihvaćenost dječjih časopisa jer ,,Napredak“ nije preporučivao ,,Bršljan“, a 


»školski prijatelj“ nije preporučivao ,,Smilje“. 


Slika 3. Izrezak zaglavlja prvog broja u četvrtom tečaju časopisa ,,Bršljan“ 


Iz tiska 1885. godine u Samoboru izlazi dječji časopis ,,Hrvatska omladina“. Urednik i 
nakladnik bio je učitelj i pjesnik Josip Milaković (1861. - 1921.). Ovaj je časopis doživio 
samo jedno godište od šest brojeva. Milaković je u to vrijeme oko sebe okupio tada značajnije 
učitelje i pisce pa se časopisu predviđao veliki uspjeh što se na kraju ipak nije ostvarilo 


(Pašagić, 2003). 


Slika 4. Izrezak zaglavlja prvog broja časopisa ,,Hrvatska omladina“ 

Godine 1891. pojavljuje se novi časopis za djecu i mladež pod imenom ,,Pobratim“. 
On je izlazio u nakladništvu Ignjata Granitza (1845. - 1908.), a bio je namijenjen učenicima 
srednjih te viših pučkih škola (Batinić, 2004). Časopis je izlazio sve do 1916. godine, a 
urednici su mu bili srednjoškolski profesori. Prvi urednik bio je profesor zagrebačke realke 
Josip Vitanović (1844. - 1909.). Tijekom svojih 25 godina izlaženja ostao je dosljedan 
prvotno zamišljenoj koncepciji poučavanja, zabavljanja i odgajanja budućih intelektualaca 


(Batinić, 2004). 


Slika 5. Izrezak zaglavlja drugog broja časopisa ,,Pobratim“ 


Godine 1895. 1z tiska izlaze dva nova časopisa ,,Liljan“ i ,,Mali dobrotvor“. Časopis 
»piljan“ izlazi u samo četiri godišta (1895. — 1898.) u kojima je urednik bio učitelj Stjepan 
Širola (1867. - 1926). Časopis ,Mali dobrotvor“ tiska se do 1912. godine. Koncept se 
časopisa mijenja od 1905. godine kada više ne izlazi kao periodična publikacije, nego 
povremeno kao serija od 12 knjižica. Svaka od njih nosi drugačiji naziv: Srčike, Snježane, 
Tratinčice, Dobroslavke, Dragoljupke, Nevenke, Sa sijela i prela, Jesenčice, Božićnice, Ruže i 
lijerovi, Bršljanke, Ivančice, Domoljupke, Dobrašinke i Milovanke. Urednikom ovog časopisa 
cijelo vrijeme izlaženja bio je učitelj Franjo Bartuš (1860. - 1934.), a nakladnik je bilo 
zagrebačko društvo ,,Dobrotvor“ (Pašagić, 2003; Batinić, 2004). 

Slika 6. Izrezak zaglavlja prvih brojeva časopisa ,,Liljan“ i ,,Mali dobrotvor“ 

Časopis ,,Vjerni drug“ pokrenut je 1897. godine. Ovo je zadnji časopis za djecu i 
mladež tiskan u 19. stoljeću. On izlazi uz određene poteškoće sve do 1933. godine. 
Njegovim najuspješnijim i najdugovječnijim urednikom smatra se učitelj Julije Varžička 
(1862. - 1928.). Ovaj je časopis do samog kraja svoga izlaženja promijenio sedam 
urednika, a bio je namijenjen mladeži trgovačkih i obrtničkih škola te opetovnica (Batinić, 
2004). Sadržajno je bio prožet poučnim člancima o preradi i uporabi prirodnih bogatstava, 
trgovačkim i obrtničkim prilikama u svijetu 1 Hrvatskoj te primjerima iz prakse (Batinić, 
2004). Nakon završetka Prvoga svjetskoga rata, časopis ulazi u određene financijske i 


koncepcijske poteškoće te ne uspijeva održati prethodnu slavu. 


Slika 7. Izrezak zaglavlja drugog broja časopisa ,,Vjerni drug“ 


Godine 1901. u Koprivnici iz tiska izlazi dječji časopis ,,Anđeo čuvar“ gdje je kao 
župnik 1 vjeroučitelj službovao njegov dugogodišnji urednik Mladen Barbarić (1873. - 
1936.). Časopis je bio katolički list za djecu, a sadržajno je koncipiran za populaciju djece 
polaznika pučke škole (Batinić, 2004, 16). Izlaženjem u trajanju od pune 43 godine 


zaslužio je drugo mjesto na ljestvici najdugotrajnijih dječjih časopisa, odmah iza ,,Smilja“. 


Slika 8. Izrezak zaglavlja prvog broja u drugoj godini izlaženja časopisa ,,Anđeo čuvar“ 

Prvi istarski dječji časopis izlazi iz tiska 1906. godine u Malom Lošinju pod 
imenom ,,Mladi Istran“, a prestaje izlaziti 1908. godine. Urednik je ovog časopisa dječji 
pisac 1 učitelj Josip Kraljić (1877. - 1948.). Prvenstveno je to bio regionalni dječji časopis 
posvećen u prvom redu tužnoj i nevoljenoj siročadi naše bijedne Istre“ (Batinić, 2004, 


61). 


Slika 9. Izrezak zaglavlja prvog broja časopisa ,,Mladi Istran“ 


Godine 1909. iz tiska izlaze tri nova časopisa za djecu i mladež, a to su ,,Mladi 


Istranin“, ,,Proljetno cvijeće“ i ,,Krijes“. 
3 


Slika 10. Izrezak zaglavlja prvih brojeva časopisa ,,Mladi Istranin“ i ,,Krijes“ te zaglavlja prvog broja 
u drugoj godini izlaženja časopisa ,,Proljetno cvijeće“ 


Prvi časopis koji izašao u siječnju 1909. godine bio je ,,Mladi Istranin“. Časopis je 
nakon godinu dana izlaženja promijenio svoje ime u ,,Mladi Hrvat“. Urednici časopisa bili se 
Viktor Car Emin (1870. - 1963.) te Rikard Katalinić Jeretov (1869. - 1954.). Časopis ,,Mladi 
Istranin“ izlazio je šest godina, točnije, prestao je izlaziti 1914. godine. Drugi dječji časopis 
koji se tiska 1909. godine je ,,Proljetno cvijeće“. On počinje izlaziti u veljači, a prestaje 
izlaziti 1913. godine. Ukupno izlazi u pet godišta, a urednikom cijelog razdoblja izlaženja bila 
je učiteljica Marija Marošević (1889. - 1976.). Glavni je cilj časopisa bio širenje ideje 
organiziranja hrvatskih katoličkih učenica i na taj način pomaganje hrvatskom katoličkom 
pokretu. Časopis je bio namijenjen učenicama učiteljskih škola, liceja, viših djevojačkih i 
viših pučkih škola (Batinić, 2004, 66). U rujnu 1909. godine, zaslugom mladih katoličkih 
intelektualaca, izlazi i treći časopis ,,Krijes“. On izlazi do 1912. godine kada nakratko 
prestaje, a svoj ponovni procvat doživljava u razdoblju od 1917. do 1923. godine. Populacija 
kojoj je časopis namijenjen bila je srednjoškolska mladež, odnosno učenici nižih razreda 
gimnazije 1 viših pučkih škola. Svoju namjenu pronalazio je u tome da mladež na koristan 
način zainteresira za čitanje i time odvrati od besposličarenja i nemorala (Batinić, 2004). 

Zadnji časopis tiskan u istraživanom razdoblju je dječji časopis ,,Milodarke“. On iz 
tiska izlazi 1913. godine, a prestaje izlaziti već 1914. godine. Glavnim pokretačem i 
urednikom smatra se učitelj i pedagog Rudofo Franjin Magjer (1884. - 1954.), a mjesto 
izlaska je bio grad Osijek. Pokrenut je s ciljem darivanja časopisa koji bi bio dostupan i 
primjeren djeci i mladeži s područja tadašnje Slavonije. Nije imao dovoljno dobro razrađenu 
koncepciju sadržaja, što je u razdoblju izlaženja drugih časopisa za djecu i mladež (,,Smilje“, 
»Anđeo čuvar“ 1 ,Mali dobrotvor“) smanjilo broj zainteresiranih pretplatnika i vrlo brzo 


dovelo do prestanka tiskanja (Batinić, 2004). 


Slika 11. Izrezak zaglavlja prvog broja časopisa ,,Milodarke“ 


ab 


Zaključno, možemo ustvrditi da u promatranom istraživanom razdoblju ovoga rada od 
1864. do 1914. godine na prostoru tadašnje Hrvatske izlazi ukupno 15 dječjih časopisa!?. 

Časopisi za djecu i mladež u razdoblju Banske Hrvatske (1864. — 1914.), iz 
perspektive izlaznosti i dugotrajnosti, nisu uvijek imali veliku uspješnost. Pojedini časopisi 
zbog slabe zainteresiranosti među čitateljskom populacijom prestaju biti tiskani, a neki 
časopisi imaju kratke prekide u svome razdoblju objavljivanja. Samo je časopis ,,Smilje“ 
uspio (od svoga osnutka 1873.) zadržati kontinuitet izlaženja sve do danas kada se tiska pod 
nazivom ,,Smib“. Nedostatak financiranja časopisa i listova dovodi do problema opstojnosti 
časopisa i u današnje vrijeme, a u razdoblju Banske Hrvatske to je bilo još teže naročito za 
one časopise s predznakom hrvatski. Najčešće su opstajali časopisi pod pokroviteljstvom 
države ili crkve, takozvani ,,službeni“ časopisi u pučkim školama. Razloge kratkog vijeka 
izlaženja velikog broja časopisa u promatranom razdoblju pronalazimo u nepovoljnim 
političkim i društvenim okolnostima. Hrvatski prostori bili su politički razjedinjeni, nije 
postojala građanska klasa, a ona koja je i postojala, pretežno je bila satkana od stranaca 


(Pašagić, 1998, 2003). 


18. Konstruirano prema podacima pronađenim u Hrvatskom školskom muzeju i Nacionalnoj i sveučilišnoj 
knjižnici u Zagrebu. 

3.2. Prikaz radova na temu časopisa za djecu i mladež u istraživanom 


vremenskom razdoblju 


U ovome dijelu rada donosimo prikaz istraživanja konstruiranih s približno 
istovjetnim korpusom ove doktorske disertacije, ali s drugim istraživačkim pitanjima i 
zadacima te drugačijim znanstvenim interesom. 

Blanka Pašagić je 1998. godine u svojoj doktorskoj disertaciji ,,Tipologija hrvatske 
dječje proze u časopisima za djecu i mladež od 1864. do 1950. godine“ istraživala razvoj 
dječje proze u časopisima za djecu i mladež. U disertaciji je analizirala 25 dječjih časopisa. U 
teorijskom dijelu donosi pregled razvoja hrvatske dječje književnosti od 1864. do 1950. 
godine te pregled dječjih časopisa u Hrvatskoj od 1864. do 1950. godine. Autorica svoj rad 
nastavlja prikazom 24 časopisa koji su odabrani kao uzorak analize istraživanja. U 
istraživačkom dijelu svog rada prikazuje pronađene prozne vrste i njihovu zastupljenost u 
dječjim časopisima od 1864. do 1950. godine. Prozne vrste koje autorici pronalazi i 
interpretira su bajka, basna, crtica, legende i mitovi, biblijske priče - legende i legende iz 
života svetaca, pripovijetka, priča, pripovijest, dječji roman, igrokaz, znanstvena proza, 
putopisi i zemljopisne crtice, povijesna proza, životopisi i biografske crtice, prijevodi strane 
književnosti te narodne priče. Rad završava obrazlaganjem doprinosa dječjih časopisa u 
razvoju dječje književnosti. Rezultati rada pokazuju da je proza najrašireniji književni oblik u 
dječjim časopisima te ujedno najplodniji i najzastupljeniji žanr. Iz analiziranih proznih djela, 
autorica dolazi do zaključka da u časopisima postoje dva stilska usmjerenja dječje 
književnosti. Prvi je fantastični stil koji se realizira u sadržajima bajki, mitova, priča i 
legenda i drugi, realistički stil koji se realizira u sadržajima pripovijetki i romana. Kao 
produkt njezina istraživanja, proizašla je 2003. godine knjiga pod nazivom ,,Hrvatski dječji 
časopisi od 1864. do 1950. godine“. Knjiga donosi najvažnije podatke o mjestu i vremenu 
izlaska dvadeset četiriju dječjih časopisa, prirodi njihova izlaženja i njihovu značenju za 
razvoj dječje književnosti. U odnosu na disertaciju, autorica je u knjizi izostavila prikaz 
dječjeg časopisa ,,Smilje“. 

Štefka Batinić 2004. godine u svojoj knjizi ,,Zabava i pouka dobroj djeci i mladeži — 
Hrvatski časopisi za djecu i mladež od 1864. do 1945.“ donosi sustavni pregled pedeset i 
dvaju dječjih časopisa s detaljnim opisima i kritičkim pristupom svakom pojedinom 
časopisu, što svakom budućem istraživaču bilo kojeg znanstvenog diskursa može uvelike 


olakšati snalaženje u postojećoj građi tog povijesnog razdoblja. Autorica je načinila 


61 


katalogizaciju dječjih časopisa i time kreirala ,,osobnu iskaznicu“ svakog pojedinog časopisa, 
čime je stvorila preduvjete za daljnja istraživanja. 

Štefka Batinić je u članku naziva ,,Crna pedagogija u hrvatskim dječjim časopisima 
19. stoljeća“ objavljenom 2004. godine u časopisu ,,Anali za povijest odgoja“ prikazala 
sklonost manipulativnoj karakteristici sadržaja u pripovijetkama objavljivanima u hrvatskim 
časopisima za djecu i mladež u drugoj polovici 19. stoljeća. Autorica je na temelju analize 
moralno-poučnih pripovijetki iz časopisa za djecu ,,Smilje“, tada najpopularnijega dječjeg 
časopisa, nastojala utvrditi koje su pedagoške poruke usmjerene djeci i kakvo se ponašanje 
od njih očekivalo. Ona interpretira kakva je prema odgojnim porukama trebala biti idealna 
slika djeteta u drugoj polovici 19. stoljeća. Istraživanjem je ustanovila da je osnovna odgojna 
vrijednost koja se promovirala bila poslušnost, ponekad slijepa 1 nerazumna, a odgojno 
sredstvo kojim se ona postizala bio je strah od bolesti pa i smrti. 

Kristina Silaj je 2006. godine u svom magistarskom radu naziva ,,Hrvatski dječji 
časopisi od 1990-2003.“ iz perspektive povijesnog kronološkog pregleda, prikazala je razvoj 
časopisa za djecu i mladež iz razdoblja od 1864. do 1914. godine. Naime, u jednom poglavlju 
rada, autorica daje kratak pregled časopisa koji su izlazili od 1864. do 1950. godine služeći se 
kategorizacijom Blanke Pašagić. 

Marijana Hameršak je 2008. godine u svojoj doktorskoj disertaciji ,, Tvorbe djetinjstva 
i preobrazbe bajke u hrvatskoj dječjoj književnosti“ iz perspektive književnosti istraživala je 
povezanost predodžbe djetinjstva i bajke 19. stoljeća, a za korpus istraživačke građe poslužila 
se, između ostaloga, i časopisima ,,Bosiljak“ i ,,Smilje“. Autorica je nastojala opisati i 
rastumačiti dinamiku odnosa između predodžbe o djetinjstvu 1 produkcije bajke u hrvatskoj 
dječjoj književnosti u razdoblju posljednjih desetljeća 18. stoljeća do posljednjih desetljeća 
19. stoljeća. Rezultati analize rada pokazuju da se preobrazba bajke kretala od arhaične 
forme preko zabavne sastavnice kojoj se pospješuje pouka pa sve do igre (sna) i igračke 
(slikovnice). Preobrazbu bajke pratila je i različita predodžba djeteta 1 djetinjstva gdje je u 
početku dijete izjednačeno s narodom, nakon toga slijedi predodžba djeteta kao učenika te 
predodžba gdje je dijete samo sebi važno. 

Ana Batinić je 2011. godine u svojoj doktorskoj disertaciji ,,Animalističko čitanje 
hrvatskih dječjih časopisa“ analizirala književne i znanstveno-popularne priloge za djecu i 
mladež. Okosnicu njezinog istraživanja sačinjavali su radovi hrvatskih i stranih animalista, 
povjesničara književnosti, kulturologa, etnologa, antropologa i filozofa, a za korpus 
istraživačke građe uzeti su objavljeni radovi u časopisima ,,Bosiljak“ (1864. - 1868.), 


»smilje“ (1873. - 1945.) 1 ,,Smib: smilje i bosilje“ (od 1970). Autorica je težila ilustrirati na 

koji su način životinje prikazane unutar sadržaja proučavanih tekstova u izabranim 
časopisima za djecu. Ona je, temeljem odabranih tekstova, nastojala prikazati na koji se način 
ljudi odnose prema životinjama i životinjskom svijetu u promatranom vremenu. 

Časopisi za djecu i mladež u razdoblju od 1864. do 1914. godine isključivo su bili 
predmetom interesa i istraživanja unutar područja književnosti. Samo je autorica Štefka 
Batinić dala pregled i opis časopisa za djecu i mladež naglašavajući njihov pedagoški 
karakter ne ulazeći u odgojnu ulogu njihovih sadržaja. Druge su autorice, unutar pojedinih 
časopisa, istraživali elemente i kategorije koji su predmetom znanstvenog interesa i područja 


hrvatske književnosti. 

4. Povijesni kontekst istraživanog razdoblja 


4.1. Društveno-političke prilike na prostorima Hrvatske od 1864. do 1914. godine 


Pregled povijesnog političkog i društvenog konteksta na prostorima Hrvatske u 
razdoblju od 1864. do 1914. godine nije moguć bez uvida u procese i događanja koja su 
prethodila istraživanom razdoblju. Događanja od sredine 19. stoljeća doprinose formiranju 
stanja na političkom, društvenom i gospodarskom polju unutar tadašnjih prostora Hrvatske. 

Prije početka druge polovice 19. stoljeća, točnije 1848. godine, Austrijsko Carstvo 
zahvatio je val previranja potaknut revolucionarnim zbivanjima u Parizu. Mađari su unutar 
Austrijskog Carstva bili najeksplicitniji u traženju svoje neovisnosti i autonomije od 
Austrijskog utjecaja. Car Franjo Josip I. (1848. — 1916.), uz pomoć hrvatskog bana Josipa 
Jelačića (1801. — 1859.), uspio je ugasiti otpor Mađara te preustrojio Carstvo uvodeći 
Oktroirani ustav 1849. godine (Pavličević, 2000). Na razini Austrijskog Carstva, 1848. godine 
ukinuti su feudalni odnosi i kmetstvo. Formalno ukidanje feudalnih odnosa na prostorima 
Hrvatske donosi ban Josip Jelačić proglasom od 25. travnja 1848. godine (Goldstein, 2003). 
Za hrvatski je narod ovaj potez bio jedan od važnijih događaja koji je proizašao iz 
revolucionarnih pokreta tog vremena. Seljak je postao pravi i slobodni vlasnik svoje zemlje pa 
se više nije morao brinuti oko davanja poreza vlastelinu, nego se mogao posvetiti obradi 
zemlje za svoje potrebe. To je dovelo do povećanja blagostanja i porasta ekonomske i 
materijalne snage države. Uvođenjem Oktroiranog ustava, omogućena je centralistička 
vladavina carskog dvora u Beču i taj se Ustav doživljavao kao apsolutizam pod okriljem 
formalne ustavnosti (Perić, 1997). 

Franjo Josip I. (1830. - 1916.) u prosincu 1851. godine ukinuo je Oktroirani ustav i 
uveo apsolutizam koji je, prema njegovom glavnom provoditelju, ministru unutrašnjih 
poslova Aleksandru Bachu, nazvan ,,Bachov apsolutizam“. Prethodno je 1850. godine 
raspušten Hrvatski sabor, a prostorom tadašnje Hrvatske upravlja hrvatski ban koji je 
odgovoran vladi u Beču (Šišić, 2004). Razdoblje potpune centralizacije potrajalo je do 1859. 
godine u kojem su vremenu bila zabranjena politička udruživanja, a uvedena je i cenzura na 
tisak. Utjecaj apsolutizma i germanizacije najviše se osjećao u djelokrugu državne uprave 
gdje su kao službenici dovođeni ljudi iz Austrije, Češke i Slovenije koji su bili privrženi 
vladajućem režimu, a pisali su 1 čitali isključivo na njemačkom jeziku. Ti službenici/činovnici 
slijepo su izvršavali naređenja iz Beča, a zbog svog bahatog i strogog ponašanja nazivani su 


Bachovim husarima (Ferić, 1997; Šišić, 2004). Mnogi hrvatski političari bili su pod 

prismotrom državne policije (žandarmerija); većina je dospjela u zatvore i to najčešće zbog 
dojavljivanja da su govorili protiv cara i režima. 

Krah Bachova apsolutima dolazi 1859. godine kada Austrijsko Carstvo niže poraze u 
ratovima s Francuskom Carevinom i Kraljevinom Sardinijom, preciznije u porazima Austrije 
kod Solferina i Magente. Porazi na ratnom planu, nezadovoljstvo režimskom birokracijom i 
policijskom stegom te oslabljenja državna riznica uslijed ratnih događanja natjerala su cara 
Franju da 1860. godine napravi novi preustroj vladajućeg sustava. Taj potez ostaje zapamćen 
pod nazivom ,Listopadska diploma“ koja je bila prikrivena mješavina federalističko- 
centralističkih odredbi. Beč je i dalje ostao glavni grad, osnovano je Carevinsko vijeće s 
donjim i gornjim zastupničkim domom, a zemlje u sklopu Carstva u njega šalju svoje 
predstavnike izabrane ispred zemaljskih sabora. Diplomom je Hrvatskoj vraćen Ustav, 
uspostavljen je ponovni rad Hrvatskog sabora i hrvatski je jezik ponovno postao službenim 
jezikom (Perić, 1997). Hrvatska je imala pravo samostalno urediti svoje upravno stanje, 
odnosno uređenje po županijama. U to se vrijeme u Hrvatskoj javlja struja koja proklamira i 
potiče sjedinjenje Hrvatske, Slavonije i Dalmacije te struja koja se tome opire jer predstavnici 
Dalmacije ne podržavaju takvo ujedinjene nego traže samostalnost. Sjedinjenje 1 cjelokupnost 
hrvatskog naroda te uvođenje hrvatskog kao službenog jezika promiču predstavnici Narodne 
stranke. S druge strane, oni koji su bili protiv sjedinjenja Dalmacije s Hrvatskom i Slavonijom 
te zadržavanja talijanskog kao službenog jezika pripadnici su Autonomaške stranke. Ovime 
započinje ozbiljniji pokret razvoja političkih stranaka na prostorima Hrvatske. 

Za Hrvatsko-slavonskog bana 1860. godine izabran je Josip Šokčević (1811. - 1896.) 
koji je tu funkciju obnašao do 1867. godine (Perić, 1997). Listopadskom diplomom 
uspostavljen je ustavni poredak u Austrijskoj Carevini, no nedugo zatim, car je patentom od 
28. veljače 1861. godine konkretizirao ustavnost. Ovim patentom, koji služi kao dopuna 
Listopadskoj diplomi, ponovno je ograničen ustavni poredak dajući određenu prevlast 
austrijskom caru i središnjoj vladi u Beču nad ostatkom zemaljskih vlada. Patentom car u 
»slučaju nužde“ može vladati i bez ustava. Zemaljski sabori donosili su uredbe i pokrajinske 
zakone za svoje zemlje koji su postajali važeći tek nakon careve potvrde. Zemaljski su sabori 
sazivani 1 raspuštani na carev prijedlog. Kao zajedničko vladajuće tijelo u Austrijskom 
Carstvu ostaje Carevinsko vijeće u Beču, a sastojalo se od gornjeg (velikaši) i donjeg 
(zastupnici) doma. Prema ovom uređenju, na prostorima Hrvatske ustrojena su tri zasebna 
zemaljska sabora. Za Bansku Hrvatsku — Hrvatski sabor u Zagrebu; za Dalmaciju — 
Dalmatinski sabor u Zadru i za Istru — Istarski sabor u Poreču. U zastupnički dom u 


Carevinsko vijeće Hrvatski je sabor slao 9, Dalmatinski 5, a Istarski 2 zastupnika (Perić, 

1997; Szabo, 2005). Hrvatski sabor u Zagrebu se održava u travnju 1861. godine i na njemu 
se raspravlja o državnopravnim odnosima s Ugarskom te sastavu zastupnika za Carevinsko 
vijeće. Na Saboru su već bili vidljivi obrisi prvih modernih političkih stranaka i njihovih 
programa na prostorima Banske Hrvatske. Pristaše Narodno-liberalne stranke (Narodnjaci) 
pod vodstvom Josipa Jurja Strossmayera (1815. - 1905.) 1 Franje Račkog (1828. - 1894.) 
zalažu se za uniju s Ugarskom, ali pod uvjetom da Ugarska prizna teritorijalnu cjelokupnost 
Hrvatske. Narodno-ustavna stranka (Unionisti) pod vodstvom Levina Raucha (1819. - 1890.) 1 
Julija Jankovića (1820. - 1904.) žele bezuvjetnu povezanost s Ugarskom. Stranka prava 
(Pravaši) pod vodstvom Eugena Kvaternika (1825. - 1871.) i Ante Starčevića (1823. - 1896.) 
zalažu se da Hrvatska nema nikakve pravne veze s Ugarskom i Austrijom, nego da bude 
neovisna država (Pavličević, 2000, 270). Na političkoj sceni u Banskoj Hrvatskoj 1863. 
godine pojavljuje se i četvrta opcija pod nazivom Samostalna narodna stranka u kojoj su se 
isticali Ivan Mažuranić (1814. - 1890.) i Juraj Haulik (1788. — 1869.). Njihov je program 
isticao veću svezu s Austrijom nego Ugarskom smatrajući da će Hrvatska, priznavanjem 
zajedničkih poslova s Austrijom, brže ostvariti svoju samostalnost. 

Novi preokret u ustavnom poretku i uređenju vlasti dolazi 1867. godine kada se 
Austro-ugarskom nagodbom pravno uređuje velika država pod vlašću Habsburgovaca. Povod 
sklapanju nagodbe uzrokuje loša vanjska i unutarnja politička situacija u Austrijskom Carstvu 
uslijed ratova s Pruskom i Italijom. Nagodbom je nekad veliko Austrijsko Carstvo postala 
zajednica dviju država pod nazivom Austro-Ugarska Monarhija od kojih je svaka imala Ustav 
i zasebna državna tijela. Nagodba je diktirala i novo ustrojstvo hrvatskih prostora, a u skladu s 
njom, prostor Hrvatske i Slavonije (u literaturi pronalazimo i naziv Banska Hrvatska) dolazi u 
nadležnost Ugarske (s kojom je kasnije ona 1868. godine sklopila poseban ugovor nazvan 
Hrvatsko-ugarska nagodba); Dalmacija i Istra ostaju pod vlašću Austrije, a prostor Vojne 
krajine ostaje zasebno područje sve do ukidanja 1881. godine (Macan i Holjevac, 2013). 
Hrvatska će u sastavu Austro-Ugarske Monarhije biti sve do njezinog raspada nakon 
završetka Prvog svjetskog rata (Slika 12). Na mjesto hrvatskog bana tada dolazi Levin Rauch 


koji je u to vrijeme vođa unionista (mađarona), a obnašat će tu dužnost do 1871. godine. 

Slika 12. Austro-Ugarska Monarhija (1867. — 1918. godine)!? 


Hrvatska s Ugarskom 1868. godine sklapa nagodbu kojom je uspostavljena Hrvatsko- 
Ugarska državna zajednica koja je bila u neravnopravnom odnosu ponajviše prema hrvatskim 
aspiracijama. Nagodbom su dogovorene autonomne (zasebne) te zajedničke uredbe i poslovi. 
U dijelu zasebnih poslova, Hrvatska je dobila mogućnost samostalnog uređenja unutrašnje 
uprave, pravosuđe te bogoštovlju i nastavu, a tim je poslovima upravljao Hrvatski sabor, ban i 
zemaljska vlada. Zemaljsku je vladu vodio ban kojeg je postavljao kralj na prijedlog ugarskog 
ministra (najčešće je za bana postavljana osoba koja imala povjerenje ugarskog dijela vlade 1 
dvora). U djelokrug zajedničkih poslova, odnosile su se nadležnosti ministarstva za narodnu 
obranu, ministarstva financija, ministarstva trgovine, ministarstva poljodjelstva (Šidak i 
Gross, 1968; Perić, 1997). Hrvatsko-ugarskom nagodbom jedino nije riješeno pitanje 
pripadnosti Rijeke pa je kralj prilikom potvrđivanja nagodbe, zasebnom odlukom odredio da 
takozvani ,Riječki provizorij“ pripadne Ugarskoj (Šišić, 2004). Ovakva podjela teritorijalne i 
političke vlasti zadržat će se između dviju država sve do raspada Austro-Ugarske Monarhije 
(Slika 13). 


! Izrezak slike preuzet iz: Macan, T., Holjevac, Ž. (2013). Povijest hrvatskoga naroda. Zagreb: Školska knjiga, 
str. 220. 

—— granica pokrajine 
one granica županije 


Slika 13. Hrvatske zemlje krajem 19. stoljeća?“ 


Nakon legitimizacije Hrvatsko-ugarske nagodbe nastalo je veliko nezadovoljstvo u 
hrvatskom narodu, posebno jer je nagodba omogućila mađarsku hegemoniju nad Hrvatima. 
Među nezadovoljnima najviše su se isticali Eugen Kvatenrik i Ante Starčević ispred Stranke 
prava. Kvaternik je prethodno već upoznao moć apsolutističke vladavine na način da je bio 
prisiljen dva puta emigrirati van Hrvatske (1858. - 1861. te 1863. - 1867.). Smatrao je da se 
oslobođenje i samostalnost Hrvatske može postići jedino oružanim ustankom protiv vlasti 
(Perić, 1997). Vođen takvim razmišljanjem, Kvaternik je potaknuo ustanak 1871. godine u 
mjestu Rakovica, naselje u Vojnoj krajini. Ovaj ustanak poznat je pod nazivom ,,Rakovička 
buna“. Ustanak nije uspio, a posljedice su mu bile pogibija samog Eugena Kvaternika i 
uhićenja velikog broja ustanika od strane Austro-ugarske vojske. 

U razdoblju od 1873. do 1880. godine na mjesto Hrvatsko-slavonskog bana dolazi 
Ivan Mažuranić - prvi ban koji nije bio iz redova plemića nego običan pučanin i zato je nosio 
naziv ,,ban pučanin“. Njegovo upravljanje obilježeno je reformama koje su donijele napredak 


hrvatskim prostorima i s njime započinje moderan razvoj hrvatskih prostora. Reforme su se 


2 Izrezak slike preuzet iz: Markus, T. (2016). Trojedna kraljevina Hrvatska, Slavonija i Dalmacija od 1790. do 
1918.: osnovne smjernice političke povijesti. U: Švoger, V., Turkalj, J. (ur.) Temelji moderne Hrvatske — 
Hrvatske zemlje u dugom 19. stoljeću (3-28). Zagreb: Matica Hrvatska, str. 19. 

naročito pokazivale u području uprave, suda te na društvenom i prosvjetnom planu. 
Mažuranić se smatra začetnikom razvoja modernog građanskog društva na prostorima 
Hrvatske. Za njegova banovanja školstvo se sekulariziralo te je 1874. godine donesen prvi 
Zakon o pučkom školstvu. Iste je godine otvoreno i Sveučilište u Zagrebu s trima fakultetima 
(mudroslovni, pravni i bogoslovni). Za vrijeme bana Mažuranića pokrenut će se pitanje 
pripojenja prostora Vojne krajine Banskoj Hrvatskoj. Vojna je krajina bila obrambeni sustav 
utvrda koje su uspostavljene kao militarizirana zona u svrhu obrane protiv Osmanskog 
Carstava, a njezino pokretanje seže u 16. stoljeće. No, budući da više nije postojala opasnost 
od prodiranja Osmanlija, Mažuranić je već 1873. godine zahtijevao da se taj prostor sjedini s 
Banskom Hrvatskom te započne s procesom modernizacije i ukidanja vojničkog sustava 
upravljanja (Pavličević, 2000; Goldstein, 2003). 

Teritorij prostora Hrvatske i Slavonije (Banska Hrvatska), nakon spajanja s prostorom 
Vojne krajine 1881. godine, bit će teritorijalno podijeljen na osam županija i ovakav će sastav 


većim dijelom zadržati do 1918. godine (Slika 14). 

Slika 14. Županije na prostoru Banske Hrvatske potkraj 19. stoljeća?! 


U jesen 1883. godine, na položaj hrvatsko-slavonskog bana dolazi Karoly (Dragutin) 
Khuen-Hedervary (1849. - 1918.). Naslijedio je bana Ladislava Pejačevića (1824. - 1901.) 
koji je ovim prostorom vladao od 1881. do 1883. godine. Ono što je započeo Pejačević, 
nastavit će Khuen, a to je pojačana mađarizacija hrvatskih prostora. Khuen-Hedervary 


obnašao je funkciju bana do 1903. godine. Vrlo je brzo uspio obuzdati hrvatske političke 


2! Izrezak slike preuzet iz: Macan, T., Holjevac, Ž. (2013). Povijest hrvatskoga naroda. Zagreb: Školska knjiga, 
str. 221. 

opcije koje su se protivile vlasti Mađara, a to se ponajprije odnosilo na Stranku prava i 
Neovisnu narodnu stranku. Tijekom banovanja, Khuen-Hedervary je bio nemilosrdan, 
zabranjivao je oporbene skupštine, uvodio cenzuru na tisak, progonio zagovaratelje anti- 
mađarske politike, narušavao autonomiju sveučilišta, uvodio oštru mađarizaciju, a sudski su 
upravni organi bespogovorno provodili njegovu politiku. Ovakav način vladanja podstiče 
narodni duh Hrvata koji će se javiti pri kraju njegove vladavine u formi brojnih prosvjeda i 
političke ujedinjenosti u borbi za cjelovitost hrvatskih prostora od mađarske dominacije 
(Pavličević, 2000). 

Razdoblje nakon 1903. godine i odlaska s vlasti bana Khuena-Hedervarya u literaturi 
pronalazimo pod nazivom politika ,novog kursa“. Na bansku stolici dolazi grof Teodor 
Pejačević (1855. - 1928.) i zadržava se do 1907. godine. Politika novog kursa predstavlja 
ideal o jedinstvu hrvatskih naroda, a najviše su ju zagovarali Fran Supilo (1870. - 1917) i 
Ante Trumbić (1864. - 1938.). Zagovarala se zajednička usmjerenost hrvatske politike i 
politička sloga sa Srbima i Mađarima jer se osjećala sve veća prisutnost njemačkog utjecaja. 
U jesen 1905. godine, u Rijeci su se sastali predstavnici oporbene struje Banske Hrvatske 1 
Dalmacije te usvojili ,,Riječku rezoluciju“ kojom se definira politička suradnja s hrvatskim 
Srbima i Mađarima okupljenima oko Ferencza Kossutha (1841. - 1914.). Rezolucijom se 
podržavala mađarska inicijativa prekida svih odnosa s Austrijom, osim figure zajedničkog 
vladara, a za uzvrat se očekivalo mađarsko podržavanje u borbi za ujedinjenjem svih 
hrvatskih zemalja. U Zadru su okupljeni hrvatski Srbi podržavali riječke zaključke, no 
zahtijevali su ravnopravnost srpskog naroda u Hrvatskoj i to prvenstveno učenje povijesti 
srpskog naroda i upotrebu ćirilice. Ovaj je zahtjev u povijesnim knjigama zabilježen pod 
pojmom  ,,Zadarska rezolucija“ (Pavličević, 2000). Sve se više razvijalo ozračje 
počinje poticati Svetozar Pribičević (1875. - 1936.). 

Od 1910. do 1914. godine osjeća se na prostorima Hrvatske, kao i u svim većim 
centrima Austro-Ugarske Monarhije, jugoslavenski revolucionarni zanos nošen mladim 
osobama iz Slovenije, Hrvatske i Srbije. Pokretani su brojni časopisi 1 listovi, organizirane 
razne skupine i organizacije koje su poticale ujedinjenje i neovisnost svojih zemalja u duhu 
jugoslavenske orijentacije. Atentat na cara Franju Josipa I. u Sarajevu 28. lipnja 1914. godine 
potaknut će svijet na oružane sukobe 28. srpnja koji će u povijesti ostati zabilježeni kao 
početak Prvog svjetskog rata. Nakon završetka Prvog svjetskog rata 11. listopada 1918. 
godine, Hrvatska će stupiti u narodno ujedinjenje Kraljevine Srba, Hrvata i Slovenaca (Šišić, 


2004). 

Prilike na prostoru Hrvatske tijekom 19. i početkom 20. stoljeća obilježavaju 
gospodarsko zaostajanje i teške životne i političke situacije koje uzrokuju masovno iseljavanje 
Hrvata u prekomorske zemlje Sjeverne i Južne Amerike te Australiju i Novi Zeland (Perić, 
1997). 

Hrvatsko društvo temeljito se promijenilo na početku 20. stoljeća u odnosu na početke 
modernizacije 1848. godine. Krajem 19. stoljeća, uzrokovano industrijalizacijom, započinje i 
karakteristična transformacija iz velike u malu obitelj. Treba istaknuti da je još postojao velik 
broj seljačkih 1 građanskih slojeva koji su živjeli kao privredne jedinice, što pokazuje i 
podatak iz 1910. godine kada su obrtnička poduzeća bez radnika (samo majstor i njegova 
obitelj) činila 68 % ukupnog broja poduzeća (Goldstein, 2003, 223). U ovakvom ustroju 
obitelji izdvajale su se dvije krajnosti, bogati i siromašni. Kod bogatih je otac mogao 
uzdržavati sve članove obitelji, a kod siromašne su obitelji 1 odrasli i djeca tražili poslove 
izvan obiteljskog domaćinstva. Siromaštvo i nerazvijenost dovest će do velikog priljeva žena 
u privredu, a takvo stanje dovodi do društvene prisile njihova zapošljavanja, što smanjuje 
njihovu ulogu kao domaćice (Goldstein, 2003). 

Na hrvatskim prostorima u istraživanom razdoblju od 1864. do 1914. godine 
pronalazimo razvitak kulturne i znanstvene djelatnosti. Među značajnijim znanstvenim 
uspjesima otvaranje je Jugoslavenske akademije znanosti i umjetnosti (JAZU) 1866. godine u 
Zagrebu. Akademija je imala za cilj obavljati kulturnu misiju među južnim Slavenima. 
Godine 1874. u Zagrebu se osniva Matica Hrvatska pod čijim se nakladništvom tiskaju 
časopisi ,,Književnik“ (1864. - 1866.) i ,,Vienac“ (1869. - 1909.). U Zagrebu se 1867. godine 
osniva Društvo sv. Jeronima koje izdaje knjige pretežito vjerske tematike, ali za hrvatski 
narod. Hrvatsko pedagoško-književni zbor osniva se u Zagrebu se 1871. godine i zaslužan je 
za organiziranje učiteljskih skupova te tiskanje pedagogijske literature i časopisa. Godine 
1885. osniva se Hrvatsko naraslovno društvo (kasnije nazvano Hrvatsko prirodoslovno 
društvo); 1893. osniva se Hrvatsko starinsko društvo, a 1900. godine pokrenuto je Društvo 
hrvatskih književnika koje je 1906. pokrenulo časopis ,,Suvremenik“. Tijekom druge polovice 
19. stoljeća i početka 20. stoljeća otvarani su brojni muzeji na prostorima grada Zagreba: 
Muzej za umjetnost i obrt (1880.), Trgovačko-obrtnički muzej (1891.), Hrvatski školski muzej 
(1901.) i Gradski muzej (1906.). Na ostalim prostima Hrvatske ističemo muzej u Dubrovniku 
1872. godine, muzej u Osijeku 1877. godine, muzej u Rijeci 1892. godine i muzej u Puli 
1902. godine (Perić, 1997, 199-202). 

4.2. Prosvjetne prilike na prostorima Hrvatske od 1864. do 1914. godine 


U razdoblju u kojem su hrvatski prostori pod vlašću Habsburške Monarhije (od 1527. 
do 1804. godine) ozbiljnije uređenje školstva započinje tek u vrijeme vladavine carice Marije 
Terezije (1717. - 1791.). Razloge za uređenjem školstva Marija Terezija pronalazi u činjenici 
da bi tako velika, uređena i birokratska država mogla funkcionirati, potreban je veliki sloj 
obrazovanih ljudi, a za to mora postojati organiziran i strukturiran obrazovni sustav. Glavni 
temelj funkcioniranja administrativnog državnog aparata povećanje je razine pismenosti i 
opće razine znanja. U duhu prosvjetiteljstva započela je ona s reorganizacijom državnog 
obrazovanja i pokrenula otvaranje pučkih škola u svakom većem mjestu na prostoru 
Monarhije. Reformu školstva povjerila je Johannu Ignazu Felbigeru (1724. - 1788.) koji je 
1774. godine proveo reformu školstva pod nazivom ,,Opći školski red“ ili ,,Allgemeine 
Schulordnung“. Ova nastavna osnova vrijedila je za sve zemlje pod vlašću Habsburške 
Monarhije uključujući i Hrvatsku. Reformom se predviđalo postojanje trivijalnih, glavnih i 
normalnih škola. Svaka je škola imala propisanu nastavnu osnovu. Škole su postale državne 
pa je država postavljala učitelje i regulirala njihov rad. Ovom reformom društveni 1 
materijalni položaj učitelja nije bio uređen pa su oni i dalje ovisili o općinama, odnosno 
župama, a nadzor nad školama obavljali su svećenici (Franković, 1958; Munjiza, 2009). 
Položaj i status učitelja do reforme školstva 1774. godine nije bio uređen, lagan i jednostavan. 
U većini slučajeva učitelji su se uzdržavali od zemlje koju su dobivali od crkve ili općine. 
Novčane su nagrade dobivali za sporedne službe kao npr. orguljašku, pjevačku ili bilježničku 
(Marković, 2011, 82). 

Reforma iz 1774. godine nije naišla na odobrenje i prihvaćanje ugarske strane pa je 
carica Marija Terezija 1777. godine izdala novu nastavnu osnovu za Ugarsku, Hrvatsku i 
Slavoniju pod nazivom ,,Ratio educationis“. Prema novom školskom redu, predviđeno je 
otvaranje normalnih i narodnih škola. Normalne škole nastavile su s radom i organizacijom 
prema Općem školskog redu, a narodne su se dijelile na gradske, trgovišne i seoske škole. U 
svim školama, obvezni su predmeti bili čitanje, pisanje, računanje i vjeronauk. Obrazovanje 
na prostorima Vojne krajine nastavljeno je na principima Općeg školskog reda (Munjiza, 
2009, 32). Do novih promjena u školskom ustavu dolazi 1806. godine, a zapravo se radilo o 
novijoj i boljoj inačici prijašnjeg školskog reda imenom ,,Ratio educationis iz 1806. godine“. 
Novim se Ustavom nije puno promijenilo u nastavnoj osnovi i strukturi škola, ali je novi 
školski red donio sigurniju socijalnu komponentu učiteljima jer je predviđao sigurnu državnu 


plaću i mirovine iz državne blagajne (Munjiza, 2009, 33). Ovaj je revidirani školski zakon na 

snazi do 1845. godine kada je donesena nova administrativna naredba za školstvo Ugarske 1 
Hrvatske pod nazivom ,,Sustav početnih učiona“ ili ,,Systema sholarium elementarium“. 
Prema ovom sustavu, osnovne se škole dijele na niže s dvama razredima 1 više s četirima 
razredima. Na polazak škole bila su obavezna sva djeca od šeste do dvanaeste godine. 
Naredbom je preporučeno da se dječačke škole odvoje od djevojačkih, a u školama koje su 
polazili zajedno preporučeno je spolno odvajanje po smjenama ili prostorno odvajanje po 
klupama. Pored spolnih razlika, postojala je i razlika u obrazovanju seoske i gradske djece 
kao i klasna podjela jer djeca siromašnih roditelja nisu pohađala više osnovne škole (Župan, 
2016, 9). 

Revolucija koja je 1848. godine zahvatila europske i naše prostore, dovela je do vrlo 
važne promjene u političkom, društvenom pa i školskom području. Ukidanje kmetstva, 
odnosno feudalnih odnosa na prostoru cijele Monarhije naslijeđe je revolucionarnih 
događanja, što je dalo veliki doprinos razvoju građanskog društva i time se odrazilo na 
potrebu postojanja organiziranog školstva. Početkom pedesetih godina 19. stoljeća hrvatski 
prostori ulaze u razdoblje potpunog apsolutizma poznatog kao ,,Bachov apsolutizam“, čije je 
glavno obilježje centralističko uređenje te germanizacija. 

Početkom pedesetih godina 19. stoljeća dolazi do nove reforme pod nazivom 
»Ihunova reforma“, čiji je idejni začetnik bio Leo Thun-Hohenstein (1811. - 1888.), tadašnji 
ministar bogoštovlja i nastave. Ova reforma glavnu je promjenu učinila u području 
srednjoškolskog obrazovanja. Dvogodišnji tečaj filozofije na visokim učilištima pripojen je 
gimnazijama, a prema novim propisima, gimnazije se dijele na potpune u trajanju od osam 
godina i niže u trajanju od četiriju godine. Uvodi se obvezno polaganje ispita zrelosti na kraju 
školovanja, utvrđuje se minimum obrazovanja pri zapošljavanju gimnazijskih učitelja, nastava 
je podređena upravljanju iz Beča i gimnazije postaju uporišta širenja germanizacije na 
hrvatskim prostorima (Ograjšek Gorenjak, 2007, 63). 

Stanje školstva na početku druge polovice 19. stoljeća bilo je vrlo slabo, što se najviše 
očitovalo u nepismenosti naroda koja je iznosila više od 70 %. Bolje stanje pronalazimo 
1851. godine kada je na prostoru Hrvatske i Slavonije bilo 229 pučkih (osnovnih) škola. 
Ukupan broj učenika iznosio je 16 440, a učitelja je bilo 447. Od toga su 212 bili vjeroučitelji, 
65 svjetovni učitelji te 23 učiteljice (Franković, Ogrizović, Pazman, 1971, 11). 

Poticaj razvoju značaja učitelja i njihove obrazovanosti pojačava se 1849. godine kada 
se u Zagrebu otvara prva, dvogodišnja učiteljska škola. Opća i stručno pedagoška razina 
obrazovanosti pučkih učitelja u vrijeme otvaranja učiteljske škole bila je na niskoj razini i 


većinom su to bili učitelji koji su završili učiteljski tečaj. Samoobrazovanost i međusobno 

udruživanje bio je jedini put kojim su se učitelji mogli izdići iznad svog lošeg društvenog 
položaja. Na selu su učitelji imali još nezavidniji položaj jer su u potpunosti ovisili o milosti 
crkve i župnika (Franković, Ogrizović, Pazman, 1971, 12). Dodatan zastoj u razvoju školstva 
dogodio se 1855. godine kada je Austrija sklopila konkordat s Vatikanom i time sebi osigurala 
saveznika u provođenju apsolutističke i germanističke politike, a Crkva je utvrdila svoj 
dominantan utjecaj na rad škola i učitelja. Škole su ovim dobile još veće konfesionalno 
obilježje, a nastavna osnova temeljena je na moralno-vjerskoj podlozi (Franković, 1958, 111). 
Za razvoj obrazovanosti hrvatskog učiteljstva u kasnijim godinama od osobite će važnosti biti 
otvaranje učiteljske škole u Petrinji 1862. godine i otvaranje učiteljske škole u Arbanasima 
kod Zadra 1864. godine (Dumbović, 1999, 95). 

Krajem Bachova apsolutizma 1859. godine počinje se tiskati prvi broj časopisa 
»Napredak“ kojeg je pokrenuo i izdavao Stjepan Novotny (1833. -1867.), tada vjeroučitelj i 
nastavnik u zagrebačkoj muškoj školi. Oko ,,Napretka“ se počinju okupljati učitelji koji će 
svojim radom i zalaganjem postaviti temelje hrvatskom školstvu i pedagogiji, a među njima 
ističemo Ivana Filipovića, Ljudevita Modeca, Franju Klaića, Skendera i Mariju Fabković, 
Mijata Stojanovića, Vjenceslava Mažika te Stjepana Basarićeka (Klobučar, 1909; Franković, 
1958). Od svog prvog izlaženja, časopis ,,Napredak“ pridonosio je širenju i bogaćenju 
teorijskih dostignuća u području pedagogijske znanosti, unaprjeđivanju odgojne i obrazovne 
teorije 1 prakse te se zauzimao za stručno osposobljavanje 1 usavršavanje prosvjetnih 
djelatnika (Strugar, 1999). 

Padom Bachova apsolutizma 1859. godine, Hrvatskoj je vraćen Ustav, obnavlja se rad 
Sabora, a hrvatski jezik postaje službenim. Hrvatski sabor sastao se 1861. godine i na njemu 
od Mađara se zahtijevalo da Hrvatskoj priznaju teritorijalnu cjelovitost te samostalnost u 
upravi, sudstvu, školstvu i bogoštovlju (Munjiza, 2009). Među hrvatskim učiteljima počinju 
se razvijati prvotne ideje i rasprave oko samostalnog uređenja hrvatskog školstva. 

Učitelji zagrebačke škole okupljeni oko Franje Klaića 1861. godine izrađuju nacrt 
izgleda školskog sustava pod nazivom ,,O školskom sustavu za narodne pučke učione i 
učiteljišta u Trojednoj kraljevini Dalmaciji, Hrvatskoj i Slavoniji“ (Kirin, 1897, 2-3). Nacrt 
zakona školstva sadržavao je sljedeće značajne odredbe - osnovne se škole dijele na niže s 
trima (početne) ili više s četirima razredima (glavne); u nastavi se pažnja posvećuje narodnom 
jeziku, a njemački se jezik napušta; uređuju se plaće i mirovine učitelja, a on postaje državnim 
činovnikom; školom upravlja najsposobniji duhovni ili svjetovni učitelj, a škole uzdržavaju 
gradovi ili općine (Franković, 1958, 119). Ovaj nacrt zakona kralj nije prihvatio te nikada nije 
praktično primijenjen. 

Četiri godine kasnije, točnije 1865. godine, Ivan Filipović organizira prvo učiteljsko 
društvo pod nazivom ,,Učiteljska zadruga za pomaganje učiteljske siročadi“. Cilj Zadruge bio 
je materijalno potpomoganje djece siročadi učitelja i učiteljica svih škola u Hrvatskoj i 
Slavoniji (Cuvaj, 1910, 487). Učitelji okupljeni oko Zadruge pod vodstvom Ivana Filipovića 
iste godine šalju Saboru na raspravu novi nacrt zakona pod nazivom ,,Ustav pučke škole u 
trojednoj kraljevini“. Nacrt je sadržavao bitne odrednice poput toga da su osnovne škole niže 
s trima ili više s četirima do pet razreda; svaka općina ima svoj školski odbor koji se brine za 
materijalne potrebe škole; župnik ili koja druga sposobna osoba obavljala bi dužnost mjesnog 
školskog nadzornika nižih ili viših škola u selima; učitelji se školuju u preparandijama za 
učitelje koja ima tri tečaja, dva teoretska 1 jedan praktičan; učitelj ima uređenu plaću, ali ne 
smije vršiti druge službe osim orguljaške (Franković, 1958, 119). Ovaj nacrt zakona doživio 
je istu sudbinu kao i prethodni, odnosno, poslan je u proceduru čitanja u Sabor, ali zbog 
političke situacije u državi, Sabor nikada nije održan. 

Učitelji počinju podizati svijest da je jedini način da promjene svoj položaj u društvu i 
potaknu promjene u školstvu stručno organiziranje i povezivanje. Na temelju toga se 
organizirala ,,Učiteljska zadruga“ pod vodstvom Ivana Filipovića, a 1869. godine se pod 
vodstvom Franje Klaića organizira nova udruga naziva ,,Hrvatsko-slavonska učiteljska 
zajednica“ čiji su ciljevi bili promicanje obrazovanja svojih članova, osnaživanje pučkog 
školstva i usklađivanje obiteljskog odgoja s odgojem u školi (Munjiza, 2009, 129). Zajednica 
učitelja pod vodstvom Klaića promijenit će 1874. godine svoje ime u ,,Narodna škola“, a za 
svoje glasilo koristit će časopis ,,Školski prijatelj“. Pod vodstvom zagrebačkog nadbiskupa 
Juraja Haulika 1869. godine pokreće se udruga naziva ,,Društvo sv. Jeronima“ čiji je glavni 
zadatak bilo izdavanje ,jeftinih, dobrim duhom pisanih pučkih knjiga zabavno-poučnoga 
sadržaja“ (Cuvaj, 1910, 493). 

Sedamdesete godine 19. stoljeća donose velike promjene u radu i organiziranju 
hrvatskih učitelja te formaliziranju prvog školskog zakona. U kolovozu 1870. godine 
organizirana je ,,Prva opća hrvatska učiteljska skupština u Zagrebu“. Na skupštini je 
sudjelovalo oko 1 000 učitelja. Središnja tema prve skupštine bila je kako urediti pučku školu. 
Na skupštini je određen stav učiteljstva prema ulozi škole u društvu i definirana su prava i 
dužnosti učiteljskog staleža kao neovisnog od crkve i svećenstva. ,,Druga opća učiteljska 
skupština“ održana je u kolovozu 1874. godine u Petrinji. Središnja tema ove skupštine bila je 


organizacija permanentnog stručnog usavršavanja hrvatskih učitelja. Neposredan rezultat 

druge skupštine organizacija je kotarskih?* učiteljskih društava koji preuzimaju obvezu 
organiziranja permanentnog stručnog usavršavanja učitelja na svojim područjima djelovanja. 
U rujnu 1878. godine održana je ,,Treća opća hrvatska učiteljska skupština“ u Osijeku. Glavna 
tema raspravljanja na ovoj skupštini bio je odnos materijalizma 1 idealizma u odgoju i 
obrazovanju (Franković i dr., 1971, 19; Munjiza, 2009, 131-132). 

U rujnu 1871. godine osnovan je Hrvatski pedagoško-književni sbor čiji je glavni 
zadatak bilo izdavanje pedagogijske literature domaćih autora i prijevoda stranih autora. Prvi 
upravljajući odbor HPKZ-a formirali su osnivači, a sačinjavali su ga Ivan Filipović kao 
predsjednik, Tomislav Ivankec kao tajnik i Ljudevit Modec kao blagajnik (Šetić, 2011). Osim 
stručne pedagogijske literature, HPKZ je izdavao i djela odgojnog sadržaja za mladež i 
odrasle, školske udžbenike i priručnike te pedagošku periodiku. Pod svoje okrilje Zbor je 
preuzeo izdavanje časopisa ,,Napredak“, a pokrenuo je 1 tiskanje dječjeg časopisa ,,Smilje“. 
HPKZ je od svoga osnutka bio središte profesionalnog okupljanja hrvatskih učitelja. Osim 
tiskanja stručnih pedagogijskih knjiga, listova i časopisa, zaslužan je i za organiziranje 
učiteljskih skupština, savjetovanja i usavršavanja učitelja. Svojim radom 1 djelovanjem 
zaslužan je za osnivanje ,,Hrvatskog učiteljskog doma“ 1889. godine, ,,Učiteljskoga konvikta“ 
1899. godine, ,,Saveza hrvatskih učiteljskih društava“ 1885. godine, ,,Učiteljske knjižnice i 
čitaonice“ 1890. godine te ,,Hrvatskoga školskoga muzeja“ 1901. godine (Franković 1 dr., 
1971). 

Mukotrpan rad i zalaganje hrvatskih učitelja nagrađen je u listopadu 1874. godine 
kada je donesen prvi školski zakon naziva ,,Zakon o ustroju pučkih škola 1 preparandija za 
pučko učiteljstvo u kraljevini Hrvatskoj i Slavoniji“. Ovim Zakonom Hrvatska prvi puta 
samostalno i autonomno uređuje svoje školstvo. Zakonom je formalno uvedena školska 
obveznost. Uvodi se obvezna niža četverogodišnja pučka škola, uz koju djeluje opetovnica 1, 
po mogućnosti, početni oblici praktičnog osposobljavanja za život. Po završetku niže pučke 
škole, postoji građanska škola u najmanje trogodišnjem trajanju u kojoj se učenici početno 
profesionalno osposobljavaju za zanimanja iz obrta i trgovine. Uz državne škole, Zakon je 
predviđao i različite mogućnosti privatnih škola pa i početno obrazovanje u obitelji. Školskim 
zakonom jasno je razgraničena nadležnost između crkve i države na području pučkog 
školstva. Crkva zadržava organizaciju i nadzor vjeronauka, kao i nadzor odgoja i ima svoje 


predstavnike u mjesnim, županijskim i zemaljskim školskim odborima. Država dobiva nadzor 


22 Kotar je niža upravno-teritorijalna jedinica ili jedinica mjesne samouprave u Habsburškoj Monarhiji i Austro- 
Ugarskoj (1848. — 1918.). Godine 1974. kotari su službeno ukinuti, a umjesto njih su osnovane zajednice općina. 
Preuzeto 23.4.2019. s https://www.enciklopedija.hr/Natuknica.aspx?1D=33446. 

nad obrazovanjem koji prepušta stručnjacima 1 uvodi instituciju županijskih školskih 
nadzornika. Školski odbori upravljaju školama, a u mjesne, županijske i zemaljske školske 
odbore, osim svećenika, ulaze predstavnici učitelja i političke vlasti. Ovim zakonom je znatno 
poboljšan socijalni status hrvatskih učitelja. Oni dobivaju položaj državnih službenika, čime 
im je osigurana mjesečna/godišnja plaća, kao i mirovina nakon 30 godina rada. Prema 
posebno određenim uvjetima, učiteljsku mirovinu mogle su naslijediti udovice i djeca 
(Franković, 1958, 164-165; Munjiza, 2009, 41-43). 

Godina 1874. za povijest hrvatskog školstva značajna je i zbog preustrojstva 
Sveučilišta u Zagrebu koje je utemeljeno davne 1669. godine. Novi preustroj urađen je prema 
tada suvremenim i modernim europskim standardima, a Sveučilište je imalo u sastavu četiri 
fakulteta - mudroslovni, pravoslovni, zdravoslovni i bogoslovni (Dumbović, 1999). 

Školstvo na prostorima Vojne krajine odvijalo se nevezano uz političke i društvene 
događaje u ostatku Monarhije i dijelovima Trojedne kraljevine Hrvatske, Slavonije i 
Dalmacije. Na području Vojne krajine, tri godine ranije (1871.), donesen je školski zakon koji 
je vrijedio samo na njezinom području. Prema ovom školskom zakonu obvezno školovanje je 
bilo četverogodišnje (Franković, 1958). Školstvo je u Vojnoj krajini sve do 1881. bilo pod 
upravom Dvorskog ratnog vijeća u Beču (Marković, 2011). 

Ukidanjem Vojne krajine 1881. godine i njezinim pripojenjem prostoru Hrvatske i 
Slavonije počelo se raspravljati o potrebi novog školskog zakona koji bi objedinio dva 
odvojena zakona. Jedinstveni školski zakon (drugi) izrađen je 1888. godine i donesen je u vrlo 
nepovoljnom političkom razdoblju za Hrvatsku jer je vlast u to vrijeme bila u rukama 
mađarona Khuena-Hedervarya. Zakon je znatno smanjio socijalna prava učitelja koja su 
postignuta borbama u prethodnim godinama pa čak i ograničio njihovu osobnu slobodu. 
Učiteljske su plaće smanjene, a radni je vijek produljen s 30 na 40 godina. Učiteljice se prema 
ovom zakonu nisu smjele udavati, a sama bi udaja značila njihovo automatsko otpuštanje iz 
službe (Munjiza, 2009, 43). 

Učitelji nisu prihvatili novi zakon o školstvu pa su ubrzo su nakon njegova 
potvrđivanja krenule protureakcije i zahtjevi da se nešto promijeni. Godine 1895. dolazi do 
promjene u nastavnoj osnovi, a naredbom je propisana jedinstvena nastavna osnova za sve 
pučke škole. Nastavna osnova srozala je školstvo na vrijeme prije školskih zakona i 
propisivala je građu na sedmice, u školama se učio vjeronauk, čitanje i razumijevanje 
pročitanog, računarstvo i geometrija, krasopis i crtanje, gimnastika za vrijeme školskog 
odmore te radnje u školskim vrtovima. Početkom 1900. godine Vlada započinje novu 


raspravu o nastavnom planu, a u proces kreiranja uključuje se 37 učiteljskih društava. Novi 

nastavni plan izlazi 1905. godine temeljen na tada suvremenim pedagoškim nazorima, a 
sadržavao je plan i program za svaki predmet 1 razred, vođena je briga o odgojnosti nastave i 
psihološkom razvoju djeteta (Franković, 1958, 179-180). 

Iako su još od polovice 19. stoljeća napredni učitelji tražili jednakost spolova u 
obrazovanju, ženska je mladež ipak u velikom dijelu bila zapostavljena. Najveća 
zanemarenost osjećala se u području srednjeg i visokog obrazovanja. Poboljšanje u tome 
aspektu dolazi 1892. godine kada se u Zagrebu otvara ,,Privremeni ženski licej“. U ovom 
obliku srednje škole, posebna se pažnja posvećivala modernim jezicima i književnosti. 
Učenice koje su završile pedagoški smjer unutar liceja bile su osposobljene za učiteljice pučke 
škole, a one koje su planirale polaziti visoku školu, morale su polagati maturu u muškoj 
gimnaziji. U liceju se plaćala školarina pa je on praktički bio zatvoren za siromašnije djevojke 
(Franković, 1958, 185-186). 

Na Filozofskom fakultetu u Zagrebu 1896. godine uveden je pedagogijski seminar, a 
predstojnik mu je bio dr. Đuro Arnold (1853. — 1941.). Namjena ovoga seminara bila je da se 
na osnovu teorijske pedagogije 1 didaktike osposobi polaznike za praktičan rad u srednjim 
školama (Franković, 1958, 196). 

Razdoblje Khuenove vladavine (1883. - 1903.) ispunjeno je borbom za vraćanjem 
ugleda učiteljskoj profesiji te borbom protiv mađarskog utjecaja posebno na području 
upotrebe jezika i nacionalnog identiteta. Treba istaknuti da je u Khuenovo vrijeme porastao 
broj škola i učitelja. 1888. je na prostorima tadašnje Hrvatske i Slavonije bilo 1 248 škola, a 
1902./03. ukupno 1 412 škola. Od toga je bilo 1 345 škola na hrvatskom i srpskom nastavnom 
jeziku, 38 škola na njemačkom, 24 škole na mađarskom, a 5 škola na rusinskom i slovačkom 
jeziku. 1888. je na prostorima tadašnje Hrvatske i Slavonije bilo 1 910 učitelja, a do 1903. 
godine broj se popeo do 2 490 učitelja (Franković, 1958, 178). 

Početak 20. stoljeća donosi kraj Khuenove vladavine te nešto bolje razdoblje u 
prosvjetnom životu. Mnogobrojna mladež koja je zbog stroge mađarske vladavine napuštala 
domovinu, sada se vraća puna ideja i entuzijazma. U Hrvatskoj se početkom 20. stoljeća 
javljaju organizirani oblici obrazovanja odraslih i to ponajprije zbog opismenjavanja, odnosno 
svladavanja temeljnih vještina čitanja i pisanja. Statistika iz 1904. godine pokazuje sramotno 
stanje pismenosti hrvatskog stanovništva, točnije 54,52 % stanovništva je nepismeno. Razlozi 
za to su premalo učiteljskog kadra naspram broja djece te nedovoljan prostor u školama za 
svu djecu. Zbog toga su djeca završavala svoje obrazovanje prije vremena ili čak napuštala 


škole (Franković, 1958). 

Zagrebački su studenti 1905. godine osnovali ,,Društvo hrvatskih sveučilišnih građana 
za pouku analfabeta“ (kasnije poznato pod nazivom Klub ABC), a 1906. osnovano je 1 
»Hrvatsko društvo za pučku prosvjetu“. Iako su u određenom broju tiskani priručnici koji su 
isključivo namijenjeni opismenjavanju odraslih, u njihovom se obrazovanju većinom koriste 
udžbenici za djecu (Obad, 2018, 52). 

Neposredno prije početka Prvog svjetskog rata, na prostorima Hrvatske i Slavonije 
postojalo je sedam učiteljskih škola u kojima se obrazovao učiteljski kadar. Od toga su četiri 
bile muške i to u Osijeku, Zagrebu, Petrinji i Pakracu, a tri su bile ženske od čega dvije u 
Zagrebu i jedna u Karlovcu kao srpska konfesionalna škola. Sve učiteljske škole imale su 
jednak ustroj i sastojale su se od četiriju tečaja (Cuvaj, 1913, 157). 

Stanje učitelja u Hrvatskoj i Slavoniji početkom 20. stoljeća bilo je na vrlo niskom 
društvenom stupnju. Učitelji u Hrvatskoj bili su najslabije plaćeni u cijeloj Austro-Ugarskoj 
Monarhiji. Zbog toga su učitelji zahtijevali da se riješe njihova dva najvažnija pitanja, a to su 
materijalna sigurnost i pitanje obrazovanja učitelja. Upravo zbog materijalne egzistencije, 
učitelji su 1911. godine stupili u ,,tihi štrajk“ koji se očitovao u odbijanju sudjelovanja u 
vođenju ili organiziranju bilo kakvog kulturnog ili društvenog rada izvan školskih obveza. 
Štrajk je trajao godinu dana, a učitelji su sami odustajali od njega jer su uvidjeli kako opada 
kulturna i društvena scena u društvu (Franković, 1958, 258). 

Razvoj suvremenih spoznaja u području pedagogije i psihologije s početka 20. stoljeća 
osjećao se i na prostorima Hrvatske. U pedagogijskoj literaturi 20. se stoljeće naziva 
»stoljećem djeteta“, a početke pronalazimo u djelima švedske učiteljice Ellen Key (1849. - 
1926.). Pedagogija i školstvo u Hrvatskoj i Slavoniji zasnovano je na principima herbartovske 
pedagogije koju odlikuje sistematičnost i kruti formalizam. Pod utjecajem novih spoznaja u 
pedagogijskoj znanosti, u hrvatsko školstvo i pedagogiju prodiru nove ideje i pravci pod 
utjecajem reformskih pravaca koji su usmjereni prema djetetu i njegovoj prirodi (Franković, 
1958; Munjiza, 2009). 

Početak Prvog svjetskog rata donio je obustavu 1 rad svih kulturnih društava te usporio 
rad i kvalitetu hrvatskih škola. Učitelji su bili mobilizirani, a zbog nedovoljnog obrazovnog 
kadra, brojne su škole privremeno zatvorene. Umjesto mobiliziranih državnih činovnika, 
učitelji su morali pomagati i u raznim općinskim poslovima, što je to ostavilo traga na 
njihovom radu u školama i osobnom stručnom napredovanju (Lukaš, 2009, 55). 

Pregled stanja školstva na prostorima Hrvatske u istraživanom razdoblju popločen je 
nizom reformskih pokušaja raznim zakonima i odredbama koje su se bavile pitanjem ustroja i 


organizacije škola na svim razinama, obrazovanjem i profesionalnim statusom učitelja, 

klasnom i spolnom nejednakošću, pitanjem jezika te primjerenom nastavnom osnovom. 
Rješenja koja su ponuđena unutar zakona i odredbi ponajprije su uvjetovana i oblikovana 
tadašnjim stanjem u političkom, društvenom i vremenskom prostoru. Razdoblje od 1864. do 
1914. zauzima vrlo važno mjesto u povijesti hrvatskog školstva i pedagogije jer je upravo tada 
započela organizirana borba za jedinstveno hrvatsko školstvo te prava i profesionalni identitet 


hrvatskog učitelja. 

II. METODOLOGIJA ISTRAŽIVANJA 

1. Predmet istraživanja 


Doktorska disertacija pod nazivom ,,Odgojna uloga časopisa za djecu i mladež u 
Banskoj Hrvatskoj“ istraživački korpus pronalazi u časopisima za djecu i mladež tiskanim na 
prostorima tadašnje Banske Hrvatske u razdoblju od 1864. do 1914. godine. 

Pojam za djecu i mladež u istraživanom razdoblju odnosi se na populaciju od 6 do 18 
godina, a, s druge strane, pojam srednjoškolske mladeži označavao je mlade od 10 do 18 
godina. Pojam djece u istraživanome razdoblju prilagodili smo propisu članka 47. Školskog 
zakona iz 1888. godine koji propisuje da nižu pučku školu polaze djeca od navršenih 6 godina 
pa do 12. godine života (Cuvaj, 1888). Određeni časopisi prema svojoj svrsi naginjali su 
širokom rasponu čitateljske populacije i zbog toga se teško svrstavaju u samo jednu skupinu. 
Za potrebe ovoga istraživanja, služimo se klasifikacijom Štefke Batinić, to jest dječjim 
časopisima smatrat ćemo one namijenjene populaciji od 6 do 12 godina, a pod časopisima za 
mlade one namijenjene populaciji od 13 do 18 godina (Batinić, 2004). 

U ovoj povijesno orijentiranoj disertaciji, za početak istraživanja uzima se 1864. 
godina u kojoj je iz tiska izašao prvi dječji časopis ,,Bosiljak“, a kao završna godina 
promatranih uzoraka uzima se 1914. godina i vrijeme početka Prvog svjetskog rata. 

Povijesnom analizom sadržaja izvorne pedagoške literature, to jest analizom 
originalnih časopisa za djecu i mladež tiskanih u razdoblju od 1864. do 1914. godine, istražile 
su se i utvrdile odgojne ideje, vrijednosti koje časopisi sadržavaju i prenose čitateljima te 
nositelji njihovih odgojnih poruka. 

Sredina 19. stoljeća smatra se početkom plodonosnoga pedagoškoga razvoja na 
prostorima Hrvatske u kojima su učitelji pokretači promjena na području školstva i 
obrazovanja. Učitelji su oni koji pokreću i uređuju prve dječje časopise i svojim aktivnim 
sudjelovanjem u njihovom pisanju i izdavanju promoviraju svoje pedagoške poglede i 
odgojne smjernice. Pisanje za djecu u istraživanom razdoblju gotovo je isključivo privilegija 
ili zadaća učitelja jer tko će ako ne učitelj znati koje je štivo najbolje za djecu (Batinić, 2005). 

Pojmom Banska Hrvatska u hrvatskoj historiografiji označava se razdoblje od 1527. 
do 1868. godine kada je prostor tadašnje Hrvatske pod vlašću hrvatskog bana, Sabora i u 
sastavu Habsburške Monarhije, ali i razdoblje od 1868. do 1918. godine kada je Austro- 
Ugarskom nagodbom prostor Hrvatske postao dijelom velike zajednice nazivan Austro- 


Ugarska Monarhija (Šišić, 2004; Markus, 2016). 

2. Cilj i zadaci istraživanja 


2.1. Cilj istraživanja 


Prema predmetu istraživanja, tema pod nazivom ,,Odgojna uloga časopisa za djecu i 
mladež u Banskoj Hrvatskoj“ pripada znanstvenoj disciplini nacionalne povijesti pedagogije 
kojoj je cilj znanstveno istražiti odgojnu ulogu časopisa za djecu i mladež u razdoblju od 
1864. do 1914. godine. 

Povijesnom analizom sadržaja dostupne pedagoške literature, točnije pedagoške 
periodike, cilj je ovoga rada istražiti i utvrditi odgojnu ulogu časopisa za djecu i mladež u 
promicanju i razvijanju odgojnih sadržaja u hrvatskom kulturnom i pedagogijskom prostoru 
unutar povijesnoga razdoblja od 1864. do 1914. godine. 

Iz postavljenog cilja rada proističu zadaće kojima se, analizom sadržaja pedagoške 
periodike, donosi deskripcija odgojne uloge časopisa za djecu i mladež na hrvatskim 
prostorima rekonstruirajući njihove ciljeve, idejne pokretače i suradnike časopisa, odgojna 


područja, sredstva i metode te vrijednosti sadržane u odgojnim porukama. 
2.2. Zadaci istraživanja 
Prema predmetu i u skladu s ciljem istraživanja, postavljeni su sljedeći zadaci 
istraživanja: 
1) povijesnom analizom sadržaja odabrane pedagoške periodike, identificirati odgojne 


ciljeve odabranih hrvatskih časopisa za djecu i mladež u razdoblju Banske Hrvatske; 


2) povijesnom analizom sadržaja odabranih časopisa za djecu i mladež u razdoblju od 


1864. do 1914. godine, prepoznati i prikazati značajnije nositelje odgojnih sadržaja; 


3) povijesnom analizom sadržaja, identificirati odgojna sredstva i metode prezentirane u 


odabranim hrvatskim časopisima za djecu i mladež u razdoblju Banske Hrvatske; 


4) povijesnom analizom odabranih časopisa za djecu i mladež, prepoznati i prikazati 
zastupljenost odgojnih sadržaja prema odgojnim područjima u razdoblju od 1864. do 


1914. godine; 


5) povijesnom analizom sadržaja tekstova, prepoznati i utvrditi odgojne vrijednosti 


promovirane u odabranim časopisima za djecu i mladež u razdoblju Banske Hrvatske. 

2.3. Specifični istraživački zadaci 


Postavljene zadatke istraživanja konkretiziramo i operacionaliziramo specifičnim 


istraživačkim zadacima radi što kvalitetnijeg i objektivnijeg pristupa u ostvarivanju 


postavljenih zadataka. 


1. Povijesnom analizom sadržaja odabrane pedagoške periodike, identificirati odgojne 


ciljeve koje promiču hrvatski časopisi za djecu i mladež u razdoblju Banske Hrvatske: 


prepoznati ciljeve hrvatskih časopisa za djecu i mladež; 

prepoznati obilježja ciljeva časopisa s obzirom na sadržaje intelektualne odgojnog 
područja; 

prepoznati obilježja ciljeva časopisa s obzirom na sadržaje moralne odgojnog 
područja; 

identificirati obilježja ciljeva časopisa s obzirom na sadržaje estetske odgojnog 
područja; 

prepoznati obilježja ciljeva časopisa s obzirom na sadržaje tjelesno-zdravstvenog 
odgojnog područja; 

prepoznati obilježja ciljeva časopisa s obzirom na sadržaje radno odgojnog područja; 
prepoznati obilježja ciljeva časopisa s obzirom na sadržaje vjersko odgojnog područja; 
prepoznati obilježja ciljeva časopisa s obzirom na sadržaje građansko odgojnog 
područja; 

prepoznati obilježja ciljeva časopisa s obzirom na sadržaje ekološko odgojnog 


područja. 


2. Povijesnom analizom odabranih časopisa za djecu i mladež u razdoblju od 1864. do 1914. 


godine, prepoznati i prikazati značajnije nositelje odgojnih sadržaja: 


identificirati i imenovati nositelje odgojnih ideja unutar časopisa; 
analizirati sadržaje njihovih radova s obzirom na književnu vrstu i oblike korištenja; 
prikazati životopise značajnijih nositelja i njihova stručna i profesionalna zanimanja; 


analizom sadržaja izdvojiti imena učenika nositelja odgojnih sadržaja. 

3. Povijesnom analizom sadržaja odabranih časopisa za djecu i mladež u razdoblju Banske 


Hrvatske, prepoznati zastupljenost pojedinih odgojnih sredstava i metoda: 


— analizom utvrditi odgojna sredstva?> korištena u sadržajima časopisa i interpretirati ih 


prema učestalosti korištenja; 


— analizirati odgojne metode“* korištene u sadržajima časopisa i interpretirati ih prema 


učestalosti korištenja. 


4. Povijesnom analizom sadržaja odabranih časopisa za djecu i mladež u Banskoj Hrvatskoj, 


prepoznati i opisati zastupljene odgojne sadržaje: 


— analizirati tekstove časopisa za djecu i mladež i 


sadržaja intelektualnog odgoja; 


— analizirati tekstove časopisa za djecu 


sadržaja moralnog odgoja; 


— analizirati tekstove časopisa za djecu 


sadržaja vjerskog odgoja; 


— analizirati tekstove časopisa za djecu 


sadržaja ekološkog odgoja; 


— analizirati tekstove časopisa za djecu 


sadržaja građanskog odgoja; 


— analizirati tekstove časopisa za djecu 


sadržaja obiteljskog odgoja; 


— analizirati tekstove časopisa za djecu 


sadržaja tjelesno-zdravstvenog odgoja; 


i 


i 


i 


i 


i 


mladež 1 


mladež i 


mladež 1 


mladež 1 


mladež i 


mladež 1 


njima prepoznati 


njima prepoznati 


njima prepoznati 


njima prepoznati 


njima prepoznati 


njima prepoznati 


njima prepoznati 


zastupljenost 


zastupljenost 


zastupljenost 


zastupljenost 


zastupljenost 


zastupljenost 


zastupljenost 


23 Pod odgojnim sredstvima ovdje podrazumijevamo oblike dječje književnosti poput priče, pripovijetke, bajke, 
basne, pjesme i slično. Podrobniji prikaz promatranih odgojnih sredstava koje promatramo u empirijskom dijelu 


nalazi se u poglavlju ,,Instrumentarij istraživanja“. 


24 Pod odgojnim metodama ovdje podrazumijevamo sredstva odgojnog rada koje smo preuzeli i modificirali iz 
knjige Ante Vukasovića (1995) ,,Pedagogija“ od stranice 361. do 375. stranice. Podrobniji prikaz odgojnih 


metoda koje promatramo u empirijskom dijelu nalazi se u poglavlju ,,Instrumentarij istraživanja“. 

— analizirati tekstove časopisa za djecu i mladež i u njima prepoznati zastupljenost 


sadržaja radnog odgoja; 


— analizirati tekstove časopisa za djecu i mladež i u njima prepoznati zastupljenost 


sadržaja estetskog odgoja; 


— na temelju provedene analize časopisa za djecu i mladež, prikazati učestalost 


zastupljenosti odgojnih sadržaja. 


5. Povijesnom analizom sadržaja tekstova u odabranim časopisima za djecu i mladež u 


razdoblju Banske Hrvatske, identificirati i opisati prepoznate odgojne vrijednosti: 


— analizom prepoznati i izdvojiti promovirane odgojne vrijednosti pronađene u 


sadržajima časopisa; 


— razvrstati identificirane odgojne vrijednosti prema klasifikaciji: univerzalne, 
nacionalne, obiteljske, religijske, demokratske, obilježja ličnosti, estetske i kulturne, 


ekološke te nerazvrstane vrijednosti“; 


— interpretirati odgojne vrijednosti prema učestalosti pojavljivanja i korištenja u 


tekstovima; 
— odgojne vrijednosti ilustrirati i potkrijepiti citatima pronađenim u sadržajima časopisa; 


— na temelju provedene analize sadržaja časopisa, pronađene vrijednosti usmjerene 


prema djeci i mladeži u istraživanom razdoblju prikazati u odgojnom kontekstu. 


25 Odgojne vrijednosti koje promatramo tijekom analize odabranih časopisa za djecu i mladež modificirana je 
kombinacija klasificiranih kategorija vrijednosti preuzetih iz radova Ledić, J. (1999). Škola i vrijednosti. Rijeka: 
Filozofski fakultet i Mlinarević, V., Buljubašić-Kuzmanović, V., Sablić, M. (2007). Promicanje odgojnih 
vrijednosti mitovima i legendama u čitankama nižih razreda osnovne škole. U: A. Pintarić (ur.): Mitovi i 
legende: zbornik radova s međunarodnoga znanstvenoga skupa Zlatni danci 8 (173-186). Osijek: Sveučilište 
Josipa Jurja Strossmayera u Osijeku, Filozofski fakultet, Filozofski fakultet u Pečuhu i Matica hrvatska Osijek. 
Podrobniji prikaz protokola promatranih odgojnih kategorija vrijednosti empirijskom dijelu rada nalazi se u 
poglavlju ,,Instrumentarij istraživanja“. 

3. Metodološki pristup 


U pedagogijskom istraživačkom procesu, metode znanstvenoga istraživanja su 
sustavni, teorijsko-epistemološki utemeljeni načini, postupci i aktivnosti koje znanstvenici 
provode tijekom znanstvenoga istraživanja radi otkrivanja novih znanstvenih spoznaja 
(Mušanović i Lukaš, 2011, 27). Znanstvena metoda postaje tek onda kada ima karakteristike, 
odnosno sastavnice bitnih čimbenika poput prihvaćanja znanstvene zajednice, provjerenosti i 
potvrđenosti, formalne i sadržajne primjerenosti te načina i postupka dolaženja do znanstvene 
spoznaje (Mušanović i Lukaš, 2011). Metode istraživanja zapravo su put ili oblik planskoga 
mišljenja kojima se koristimo da bismo došli do znanstvene spoznaje ili istine (Milat, 2005). 

U ovom pedagogijskom istraživanju primjenjuju se deskripcija. Deskriptivna metoda 
ispituje stanje, a time i osobine pedagoške pojave (Bakovljev, 1989; Mužić, 2004). Osim 
navedene metode, u literaturi možemo pronaći brojne metode koje se koriste pri 
znanstvenome proučavanju poput metode brojanja, deskripcije, eksplikacije, povijesne 
metode, komparativne metode, statističke metode, metode intervjuiranja, metode anketiranja i 
slično. Metode se moraju temeljiti na logičkim temeljima valjanoga mišljenja, zaključivanja i 
spoznavanja (Milat, 2005, 31-33). 

Ovo istraživanje ima karakteristike  kvalitativno-hermeneutičkoga znanstvenog 
pristupa usmjerenoga na povijesnom diskursu analize sadržaja pedagoške periodike u 
hrvatskoj pedagoškoj kulturi u razdoblju Banske Hrvatske od 1864. do 1914. godine. 

Kvalitativna paradigma svoje principe pronalazi u krugu filozofskih usmjerenja, a 
njezina je znanstvena usmjerenost prema shvaćanju i razumijevanju socijalne interakcije u 
društvenom kontekstu (Mejovšek, 2008). U istraživanjima koja se odvijaju po kvalitativnoj 
paradigmi, cilj je steći što bolji uvid u i razumjeti društvene pojave na temelju opsežnoga 
prikupljanja deskriptivnih podataka, a osnova je proučavanje čovjeka kao holističkoga bića 
(Mejovšek, 2008, 159). Cilj kvalitativnih istraživanja analiza je i interpretacija različitih 
podataka poput pisanih riječi, fotografija i dokumenata. Na osnovu analiziranih podataka, 
pokušava se dobiti širi smisao i poruka unutar analiziranih kategorija i jedinica teksta. U 
istraživanjima kvalitativnoga karaktera, izvori nisu samo ispitanici (pojedinci ili grupe), nego 
to mogu biti tekst, poruka, razgovor, neki oblik udruživanja ili čak neki događaj (Mejovšek, 
2008). 

Kvalitativnom analizom pronalazi se opći i osnovni smisao poruke koju sadrži 
proučavani dokument, a kvantitativnom se analizom u dokumentu pronalaze pojave ili 


elementi koji se mogu brojiti ili mjeriti čime se daje uvjerljiviji dokaz o osnovnome smislu 

poruke koja se nazrela u kvalitativnoj analizi (Mužić, 1986). Kvalitativnu analizu sadržaja 
možemo opisati kao skup tehnika za sustavnu analizu tekstova usmjeravajući se ne samo na 
vidljiv sadržaj, već i na teme i temeljne ideje koje su implementirane u tekstovima kao 
primarna komponenta (Drisko i Maschi, 2016). 

Povijesna istraživanja ne generiraju samo podatke, nego pokušavaju otkriti značenja 
određenih obrazaca ponašanja u istraživanim podacima. Povijesno istraživanje u svojoj 
metodologiji pretpostavlja nužne stupnjeve istraživačkih faza, a to su: 

a) -heuristika - obuhvaća sustavno prikupljanje podataka o dosadašnjim istraživačkim 
spoznajama istraživanoga problema; 

b) kritika izvora - faza istraživačkoga procesa čija je svrha podvrgavanje 
prikupljenih informacija kritičkoj provjeri; 

C) interpretacija - faza koja podrazumijeva usustavljivanje činjenica i dovođenje istih 
u odnos s drugima činjenicama; 

d) izvještaj - završna faza istraživanja koja predstavlja odgovor na istraživački 
problem (Gross, 2001). 

Povijesna istraživanja proces su sustavnog ispitivanja prošlih događaja ili kombinacije 
događaja kako bi se došlo do informacija o onome što se dogodilo u prošlosti. Važno je 
shvatiti da povijesna istraživanja uključuju puno više od same akumulacije činjenica, datuma, 
opisa prošlih događaja i osoba. Povijesna su istraživanja interpretativna te na fluidan i 
dinamičan način prikazuju pojave u prošlosti i nastoje rekonstruirati i prikazati ideje i pokrete 
koji su doveli do određenog povijesnog događaja (Burke Johnson, Christensen, 2014, 622). 

Povijesna je metoda postupak kojim se na temelju raznovrsnih dokumenata i 
dokaznoga materijala može egzaktno saznati ono što se u prošlosti dogodilo i po mogućnosti, 
kako 1 zašto se dogodilo (Zelenika, 2000, 358). Uspjeh povijesnih istraživanja ovisi o točnosti 
i potpunosti izvornog materijala, a istraživač je obvezan utvrditi autentičnost upotrijebljenih 
dokumenata, kao i valjanosti njihovog sadržaja (Ary, Cheser Jacobs, Sorensen, 2010, 30). 

Unutar kvalitativne paradigme istraživanja primjenjuje se hermeneutika, odnosno u 
užem pojmovnom smislu, metoda analize. Hermeneutika je ,nauk o umijeću interpretacije 
tekstova sa svrhom shvaćanja smisla njihovog iskaza“ (Mužić, 2004, 112). Kod 
hermeneutičkoga pristupa, osnova je u traženju razumijevanja, a ne nuđenju objašnjenja ili 
pružanju konceptualne analize teksta, to jest, zadatak hermeneutike nije u razvijanju postupka 
razumijevanja, nego više u razjašnjavanju  interpretacijskih uvjeta u kojima samo 
razumijevanje egzistira (Kinsella, 2006). Cilj je hermeneutike objašnjavanje predmeta ili 


područja istraživanja koje je do sada bilo nejasno definirano, stoga zahtijeva daljnja 

pojašnjavanja i reformulacije (Halmi, 2013). Ova metoda zauzima vrlo važno mjesto u 
istraživanjima povijesti odgoja i obrazovanja, odnosno pedagogije i pedagogijskih ideja jer 
sadržava odlike kvalitativno-analitičkoga pristupa (Mužić, 2004). 

Istraživanja povijesnoga karaktera uključuju identifikaciju problema istraživanja, 
oblikovanje istraživačkih pitanja ili hipoteza, prikupljanje, organiziranje, provjeravanje 
izvornosti, vrednovanje, analiziranje podataka, testiranje hipoteza te pisanje izvještaja (Cohen, 
Manion, Morrison, 2000). 

Prvi korak istraživačkoga rada odnosi se na prikupljanje i kategoriziranje primarne 
istraživačke građe te pronalaženje arhivske građe. Prilikom prikupljanja građe, ista će biti 
podvrgnuta internoj i eksternoj analizi u svrhu korespondentnosti s ciljem i zadacima 
istraživanja. U drugome koraku istraživačkoga rada, pristupit će se analizi sadržaja 
prikupljenih materijala. Treći korak podrazumijeva usustavljivanje dobivenih činjenica u 
znanstvene pojmove i činjenice te pisanje izvještaja. Zadatak kvalitativne analize 
sistematizacija je prikupljenoga materijala, odnosno pretvaranje pronađenih činjenica i pojava 
u znanstvene činjenice (Lukaš, 2010). 

Ovo istraživanje primjenjuje kvalitativni pristup u kojem prevladava deskriptivna 
analiza sadržaja primarne povijesne literature i pedagoške periodike. Istraživanje koristi 
neempirijsku metodu rada na literaturi i dokumentaciji s postupkom kvalitativne analize 
sadržaja, a postupak analize obuhvatio je izvorne časopise za djecu i mladež objavljene u 


razdoblju Banske Hrvatske od 1864. do 1914. godine. 

4. Istraživačka metoda analize sadržaja 


Analiza sadržaja za zadatak postavlja sustavan kvantitativan i kvalitativan opis 
sadržaja u pisanim dokumentima i literaturi (Gross, 1980). Analiza sadržaja metoda je za 
klasificiranje i kvantificiranje raznih verbalnih i neverbalnih poruka u najširem smislu riječi, 
prema njihovim sadržajnim i formalnim karakteristikama, a u skladu s unaprijed utvrđenim 
općim pravilima (Zvonarević, 1981). Ona je metoda u znanstvenim istraživanjima čiji je 
zadatak objektivna,  sistematična i kvantitativna  deskripcija  manifestnoga sadržaja 
komunikacije (Mužić, 1986), a koristi se za izvođenje ponovljivih i valjanih zaključaka iz 
teksta o kontekstu unutar kojeg je korišten (Krippendorff, 2004, 18). Ona je metoda kojom se 
analizira sadržaj određenoga teksta ili poruke, to jest, bilo kojega oblika komunikacije 
(Mejovšek, 2005). Po svojoj definiciji, analiza je sadržaja višenamjenska metoda posebno 
razvijena za istraživanja širega spektra problema u kojima je sadržaj komunikacije osnova za 
zaključivanje (Cohen, Manion, Morrison, 2007). 

U njoj se koriste tehnike kojima se na objektivan i sustavan način kvantitativno i 
kvalitativno opisuju sadržaji nekog oblika komunikacije (Milas, 2009). Analiza je sadržaja 
pažljivo, detaljno i sustavno ispitivanje i tumačenje određenoga teksta izvora u nastojanju da 
se identificiraju uzorci, teme, pretpostavke 1 značenja (Lune i Berg, 2017). 

Ona je metoda istraživanja koja se primjenjuje na pisane ili vizualne materijale u svrhu 
identificiranja specifičnih atributa materijala. Analizirani materijali mogu biti udžbenici, 
novine, mrežne stranice, govori, televizijski programi, reklame, glazbene kompozicije ili bilo 
koja druga vrsta dokumenta. 

Prednost je ove metode nenametljivost; prisutnost istraživača ne utječe na ono što se 
promatra, a postoji 1 mogućnost ponavljanja istraživanja na istovjetnom materijalu (Ary, 
Cheser Jacobs, Sorensen, 2010, 457-459). 

Metodom analize sadržaja ne prikupljamo samo podatke o sadržaju, nego 1 o različitim 
suodnosima između onoga koji šalje određenu poruku i onoga koji ju prima. Analiza sadržaja 
sastoji se od dviju kategorija subanalize: 

* kategorije analize sadržaja; 
* kategorije jedinice sadržaja (Opić, 2016, 378). 

Za lakše snalaženje te objektivniju 1 sustavniju analizu i izvođenje objektivnih 
zaključaka, osmišljeni su protokoli (instrumentarij) istraživanja konstruirani u skladu s 


postavljenim ciljem i zadacima istraživanja. 

Doktorskim radom prevladava kvalitativno istraživanje zasnovano na povijesnoj 
analizi sadržaja primarne arhivske građe, odnosno primarne pedagoške periodike uz primjenu 
detaljne deskripcije. Postupak analize sadržaja primarne izvorne pedagoške literature 


obuhvaća časopise za djecu i mladež u razdoblju Banske Hrvatske od 1864. do 1914. godine. 

5. Postupci s podacima 


Metodom povijesne analize sadržaja može se prikupiti obilje podataka koje treba 
obraditi u skladu s postulatima znanstvenoga istraživanja. Prvi postupak koji koristimo pri 
analizi jest sređivanje podataka i izdvajanje važnih informacija od nevažnih. Nakon toga 
slijedi faza prikazivanja pronađenih informacija koja nam pomaže da logički povežemo 
dobivene podatke i donesemo zaključke prilikom oblikovanja teorije. 

U analizi i obradi prikupljenih podataka, koristili smo se sljedećim koracima: 

* redukcija podataka; 
* sređivanje i prikazivanje podataka; 
* donošenje zaključaka (Miles i Huberman, 1994 prema Mužić, 2004, 109). 

Uzorak izvora za analizu iz kojih ekstrahiramo podatke za proučavanje unutar ovoga 
istraživanja dostupni su časopisi za djecu i mladež iz razdoblja Banske Hrvatske (od 1864. do 
1914. godine). Časopisi predstavljaju izvornu pedagošku literaturu, odnosno primarnu građu 
koju ćemo podvrgnuti studioznoj sadržajnoj analizi. 

U istraživanju smo za kategoriju analize sadržaja koristili metodološki odabrana 
godišta časopisa za djecu i mladež, a za kategoriju jedinice sadržaja koristili smo 
tekstove/naslove/djela objavljene unutar odabranih godišta časopisa. Svaki analizirani tekst 
predstavlja jednu cjelinu unutar koje mjerimo učestalost ponavljanja kategorija postavljenih 
istraživačkim zadacima i pitanjima. 

Kodiranje kategorija istraživačkoga procesa određeno je unaprijed postavljenim 
istraživačkim zadacima i specifičnim pitanjima te se prati konstruiranim istraživačkim 
instrumentarijem. 

Postupak prikupljanja odvijao se u sljedećim etapama istraživačkoga procesa: 

* čitanje pedagoške literature i postavljanje istraživačkoga problema; 

* — kontaktiranje institucija specijaliziranih za područje pohrane i arhiviranja povijesne 
građe iz područja odgoja i školstva (Hrvatski školski muzej i Nacionalna i sveučilišna 
knjižnica u Zagrebu) i provjeravanje dostupnosti primarnih izvora u okviru 
istraživačkoga problema; 

* odabir korpusa pedagoške literature potrebne za analizu i ispunjenja zadanoga cilja 
istraživanja; 

* odabir uzorka istraživanja; 


* terenski rad i fizičko prikupljanja podataka (fotografiranje izvora); 

katalogiziranje podataka te pretvaranje fotografiranih izvora u .pdf format radi lakše 
analize materijala; 

analiza sadržaja odabranih časopisa i poruka koje nam isti upućuju uz upotrebu osobno 
konstruiranih protokola osmišljenih prema istraživačkim zadatcima i kategorijama 
unutar kreiranog instrumentarija istraživanja; 

izrada izvješća prema postavljenim zadacima istraživanja; 


donošenje zaključaka i interpretacija izvješća. 

6. Korpus istraživanja 


Korpus istraživanja doktorske disertacije čini sva dostupna periodika istraživanoga 
razdoblja pisana hrvatskim jezikom i prevladavajućeg pedagoškoga sadržaja, preciznije 
dostupni objavljeni časopisi za djecu i mladež u razdoblju od 1864. do 1914. godine. Početak 
istraživanja veže su uz izlazak prvoga broja časopisa ,,Bosiljak“, točnije, 10. listopada 1864. 
godine, a završetak istraživanja uz početak Prvoga svjetskog rata, odnosno, 28. srpanj 1914. 
godine. 

U pedagošku literaturu ubrajamo radove koji obrađuju užu ili širu pedagošku 
problematiku, a oni mogu biti knjige, priručnici, udžbenici, skripte i članci u časopisima, kako 
pedagoškim tako i drugim (Mužić, 1986, 184). U beletristiku pedagoškoga sadržaja ubrajamo 
književna djela (prozu i poeziju) koja imaju implicitnu povezanost s odgojem i odgojnim 
procesom (Mužić, 1986, 185). 

Časopisi za djecu i mladež, prema kategorizaciji pedagoške dokumentacije, pripadaju 
podskupini beletristike odgojnoga karaktera jer ih, prije svega, promatramo kao djela dječje 
literature koja svojom odgojnom usmjerenošću djeluju kao sredstvo u razvojnome formiranju 
djece i mladeži (Mužić, 1986, 187). 

U hrvatskoj historiografiji, za prostor pod upravom bana u razdoblju od 1867. do 1918. 
godine, obično su se koristili nazivi ,,Hrvatska i Slavonija“ te ,,Banska Hrvatska“, a imamo i 
povijesno zabilježen naziv ,,Nagodbena Hrvatska“ (Perić, 1997; Pavličević, 2000; Goldstein, 
2003). Prema Općoj i nacionalnoj enciklopediji, Hrvatska i Slavonija naziv je za hrvatske 
zemlje pod vlašću hrvatskoga Sabora i bana, a javlja se nakon uvođenja hrvatskoga jezika u 
javni život građana (1847. godine). 

U istraživanom razdoblju, prostor je Hrvatske Austro-Ugarskom nagodbom razdijeljen 
na način da je prostor Hrvatske i Slavonije pod upravom Ugarske, prostor Istre i Dalmacije 
pod upravom Austrije, a prostor Vojne krajine ostaje zasebnim dijelom sve do 1888. godine 
kada se formalno pripojio prostoru Hrvatske i Slavonije (Perić, 1997; Goldstein, 2003). 

Časopisi istraživanoga razdoblja, točnije od 1864. do 1914. godine, dostupni su u 
rijetkim knjižnicama i arhivima poput Hrvatskog školskog muzeja i Nacionalne sveučilišne 


knjižnice u Zagrebu. 

časopisa za djecu i mladež?“ (Tablica 1). 


U Hrvatskoj je u razdoblju između 1864. i 1914. godine ukupno pokrenuto 15 


Tablica 1. Popis časopisa za djecu i mladež tiskanih u razdoblju od 1864. do 1914. godine 


x : Početna godina Zola Ukupno a a 
R.b. Casopis izlaženja godina godišta Mjesto izlaska 
izlaženja 
1. Bosiljak 1864. 1868. 4 Zagreb 
Žao Zlatni orasi 1870. 1870. 1 Karlovac 
3. Smilje 1873. 1945. 72 Zagreb 
4. Bršljan 1873. 1903. 30 Zagreb 
Ho Hrvatska omladina 1885. 1886. 1 Samobor/Zagreb 
6. Pobratim 1891. 1916. 25 Zagreb 
Tk, Liljan 1895. 1898. 4 Zagreb 
8. Mali dobrotvor 1895. 1912. 17 Zagreb 
9 Vjerni drug 1897. 1933. 36 Zagreb 
10. Anđeo čuvar 1901. 1944. 43 Koprivnica 
11. Mladi Istran 1906. 1908. 2 Mali Lošinj 
12. Mladi Istranin 1909. 1914. 5 Opatija 
13. Proljetno cvijeće 1909. 1913. 4 Zagreb 
14. Krijes 1909. 1923. 3 Zagreb 
15. Milodarke 1913. 1914. 1 Osijek 
Ukupno 248 


Tablica 1 prikazuje imena 15 časopisa za djecu i mladež koja su pokrenuta u 


istraživanom vremenskom razdoblju od 1864. do 1914. godine. Uvid u tablicu pokazuje da je 


šest časopisa objavljivano u značajno dužem razdoblju, dok je njih deset objavljeno do 


maksimalno pet godišta i manje. Trajnost časopisa ovisila je o financijskoj potpori nakladnika 


te prihvaćenosti časopisa od strane namijenjene populacije. Od časopisa koji se tiskaju duže 


razdoblje, izdvajamo ,,Smilje“ koje izlazi u trajanju od čak 72 godine. Zatim slijede časopisi 


Anđeo čuvar“, ,,Vjerni drug“, ,,Bršljan“, ,,Pobratim“ i ,,Mali dobrotvor“. U tablici možemo 


* Podaci o broju pokrenutih časopisa u razdoblju od 1864. do 1914. godine dobiven je uvidom u službene 


kataloške registre Hrvatskog školskog muzeja i Nacionalne i sveučilišne knjižnice u Zagrebu. 

primijetiti da je deset časopisa tiskano u Zagrebu, a ostalih pet u Karlovcu, Koprivnici, 
Malom Lošinju, Opatiji i Osijeku. Od šest časopisa dužeg vremenskog razdoblja izlaženja, 


njih pet tiskano je u Zagrebu, a jedan u Koprivnici. 

7. Uzorak istraživanja 


U skladu sa zadanim vremenskim i prostornim okvirima istraživanja, metodološki je 
izrađen kriterij uzorka istraživačke građe. 
Kriteriji izbora uzorka istraživanja: 
1. Mjesto izlaska — Banska Hrvatska (prostor Hrvatske i Slavonije); 
2. Vrijeme izlaska — razdoblje od 1864. do 1914. godine; 
3. Godišta časopisa: 
a) Sva godišta časopisa (kratkog vijeka izlaženja - do pet godina); 


b) Izabrana godišta časopisa?" - peto godište svakog časopisa. 


Tablica 2. Uzorak istraživačke građe prema utvrđenome kriteriju odabira? 


Uzorak istraživačkog rada 


. Kriterii Broj godišta u Broj 
R.b. Casopis Od Do So) promatranom | izabranih % Mjesto izlaska 
godišta a da 
razdoblju godišta 
ik Bosiljak 1864. 1868. a 4 4 100 Zagreb 
2 Smilje 1873. 1914. b 41 5 12,2 Zagreb 
3. Bršljan 1873. 1903. b 30 5 17,2 Zagreb 
MM Hrvatska 1885. | 1886. a 1 1 100 nai 
omladina Zagreb 
Pobratim 1891. 1914. b 23 5 21,8 Zagreb 
6. Liljan 1895. 1898. a 4 4 100 Zagreb 
Mali 
Ta dobro tiGE 1895. 1912. b 17 4 23.9 Zagreb 
8. Vjerni drug 1897. 1914. b 17 5 29,4 Zagreb 
9. Anđeo čuvar 1901. 1914. b 13 3 38,5 Koprivnica 
Ii Proljetno 1909. | 1913. a 4 4 100 Zagreb 
cvijeće 
11. | Krijes 1909. 1914. a 3 3 100 Zagreb 
12. | Milodarke 1913. 1914. a 1 1 100 Osijek 
Ukupno 158 46 29,11 


27 Načelo odabira uzorka pod kriterijem b) zasniva se na principu da ukupni broj godišta časopisa koji izlazi u 
istraživanom razdoblju dijelimo s brojem 5, a dobiveni nam rezultat nalaže s kojim odmakom od početne godine 
biramo naredna godišta časopisa u ,,Uzorak istraživanja“ (npr. časopis ,,Smilje“ u istraživanom razdoblju izlazi u 
trajanju od 41 godine. Kada 41 podijelimo s 5, dobivamo rezultat od 8,2, a to nam nalaže da za uzorak 
istraživanja koristimo svako 8 godište časopisa, počevši od prve godine izlaženja). Detaljnija metodološka 
objašnjenja koja godišta časopisa ulaze u analizu nalaze se u narednim odlomcima gdje u vremenskom slijedu 
izlaženja pojedinačno opisujemo svaki časopis izabran u uzorak istraživanja. 

2 Kronološki popis časopisa za djecu i mladež koji su izlazili u razdoblju od 1864. do 1914. godine konstruiran 
je uvidom u službene kataloške registre Hrvatskog školskog muzeja, Nacionalne i sveučilišne knjižnice u 
Zagrebu te upotrebom knjige ,,Zabava i pouka dobroj djeci i mladeži: hrvatski dječji časopisi za djecu i mladež 
od 1864. do 1945. godine“ autorice Štefke Batinić. 

U Tablici 2 prikazani su časopisi za djecu i mladež koji su prema kriteriju odabira 
zadovoljili postavljene uvjete. Od 15 spomenutih časopisa koji su izlazili na prostoru Banske 
Hrvatske u razdoblju od 1864. do 1914. godine, 12 časopisa ulazi u analizu istraživačkoga 
rada, dok 3 časopisa ne zadovoljavaju postavljene kriterije. 

Časopisi za djecu i mladež koji nisu zadovoljili kriterije su časopisi ,,Zlatni orasi: 
časopis za našu malu, dobru mladež“ (1870. godina), časopis ,,Mladi Istran: list za mladi 
svijet“ (1906. godina) i časopis ,,Mladi Istranin: list za mladi svijet“ (1909. godine, a od 1910. 
godine nosi naziv ,,Mladi Hrvat“). Razlog za ne uvrštavanje časopisa ,,Zlatni orasi“ u korpus 
istraživačke građe pronalazimo u tome što je mjesto njegova tiskanja bio grad Karlovac, a 
prema zadanom vremenu istraživačkoga rada, ovaj je grad pripadao prostoru tadašnje Vojne 
krajine koji će tek nešto kasnije postati sastavnim dijelom Banske Hrvatske. Časopisi ,,Mladi 
Istran“ i ,,Mladi Istranin“ također ne zadovoljavaju istraživačke kriterije jer su mjesta njihova 
izlaženja Mali Lošinj i Opatija koja u tom razdoblju nisu u sastavu tadašnjega prostora 
Banske Hrvatske. 

Uvidom u Tablicu 2 primjećujemo da 6 časopisa izlazi vrlo kratko (kriterij a) tako da 
se u uzorak istraživačke građe uzimaju sva godišta izlaženja. Tijekom dužeg razdoblja izlazi 
preostalih 6 časopisa (kriterij b), stoga se u uzorak istraživačkog rada uzimaju do 5 godišta 
svakog časopisa prema obrascu navedenom u kriterijima izbora. 

Od ukupno 158 objavljenih godišta izabranih časopisa, u analizu istraživanja 
uzimamo 46 metodološki odabranih godišta, što iznosi 29,11 % ukupno dostupnog 


istraživačkog materijala. 


Tablica 3. Prikaz učestalosti izlaženja časopisa za djecu i mladež odabranih u uzorak istraživanja 


Ga 


Časopis 1864. - 1873. | 1874. - 1883. | 1884. - 1893. | 1894. - 1903. | 1904. - 1914. 


Bosiljak 4 


Smilje 1 1 


Bršljan 


Hrvatska omladina 


=== 
(99) 


Pobratim 


Liljan 


Mali dobrotvor 


Vjerni drug 


so eo [zv even s e“ koli] < 


= IR Baj|iR> 


Anđeo čuvar 


Proljetno cvijeće 


= i 
= | 


Krijes 


>IRiRaiaioR= 


2 


Milodarke 


UKUPNO 5 1 5 16 19 

Uvidom u Tablicu 3 vidljiva je najveća čestoća objavljivanja časopisa od 1894. do 
1914. godine u kojem brojimo ukupno 36 godišta časopisa. Prvi časopis za djecu i mladež 
»Bosiljak“ nije izlazio dugo, svega 4 godine, a razlog tome pronalazimo u slaboj financijskoj 
potpori. Deset godina nakon izlaska ,,Bosiljka“ javljaju se časopisi ,,Smilje“ i ,,Bršljan“. 
Značajniji razvoj objavljivanja časopisa za djeci i mladež započinje oko 1885. godine 1 taj se 
trend nastavlja do danas. Razloge nalazimo u pojačanoj i kvalitetnijoj organizaciji učiteljskog 
staleža u obliku društava 1 udruga, boljoj nakladničkoj podršci te značajnijem razvoju dječje 
književnosti na našim prostorima. 

U promatranom istraživačkom razdoblju doktorske disertacije od 1864. do 1914. 
godine, metodom analize sadržaja, prema postavljenom je cilju istraživanja obuhvaćeno 
ukupno 12 časopisa za djecu i mladež, od toga 46 odabranih godišta časopisa od čega 
ukupno 584 brojeva časopisa i ukupno 10 967 stranica časopisa. 

U sljedećim odlomcima rada pojedinačno se prikazuje svaki odabrani časopis za djecu 


i mladež koji se koristi kao uzorak istraživanja. 

7.1. Bosiljak 


Časopis ,,Bosiljak — list za mladež“ prvi je dječji časopis tiskan na prostorima 
Hrvatske. Prvi broj časopisa izašao je 10. listopada 1864. godine pod uredništvom Ivana 
Filipovića. Časopis je izlazio ukupno 4 godine i u tome je razdoblju Filipović bio jedini 
urednik. Mjesto izlaženja časopisa bio je grad Zagreb. U prvim dvama godištima, Filipović je 
bio 1 urednik 1 vlasnik časopisa, međutim zbog financijskih poteškoća, treće i četvrto godište u 
vlasništvu je nakladnika Lavoslava Hartmana, dok Filipović ostaje urednikom. 

Časopis prvih nekoliko brojeva izlazi jednom mjesečno, a nakon toga počinje izlaziti 
dva puta mjesečno. Samo je prvo godište imalo 14 brojeva, a četvrte se godine tiskaju 24 
broja godišnje. Početkom četvrtog godišta časopis mijenja ime u ,,Bosiljak — časopis za 
omladinu“. Prema namjeni, obuhvaćao je svu školsku populaciju, no njegova ciljana skupina 
bila je populacija starija od 10 godina, to jest, mladež viših razreda glavnih škola te nižih 
realki i gimnazija. Osim mladeži, časopis je nastojao privući i određeni dio puka te se na taj 
način pokušavalo razvijati pismenost i obrazovanje šire populacije Hrvata. 

Za potrebe istraživanja koristimo se svim godištima i brojevima časopisa ,,Bosiljak“. 
U istraživanju sadržajno analiziramo 4 godišta časopisa, 86 brojeva na 1 488 stranice ili 100 


% izabranih godišta (Tablica 4). 


Tablica 4. Uzorak odabranih godišta i brojeva časopisa ,,Bosiljak“ 


Bosiljak — list za mladež 


Pr Broj 
Aa Mea analiziranih | paliziranih Urednik Nakladnik 
časopisa brojeva z 
x £ stranica 
časopisa 
1. 1864./1865. 14 336 Ivan Filipović | Ivan Filipović 
l 1865./1866. 24 384 Ivan Filipović | Ivan Filipović 
3. 1866./1867. 24 384 Ivan Filipović | Lavoslav Hartman 
4. 1867./1868. 24 384 Ivan Filipović | Lavoslav Hartman 
Ukupno 86 1488 

7.2. Smilje 


Časopis ,,Smilje - zabavno - poučni list sa slikami za mladež“ najdugovječniji je 
hrvatski dječji časopis. Prvi broj časopisa izašao je 1. svibnja 1873. godine i od tada 
neprekinuto izlazi sve do 1945. godine. Časopis izlazi u Zagrebu jednom mjesečno na 16 
stranica. Vrlo kratko, u razdoblju od 1932. do 1933. godine, časopis je promijenio svoje ime u 
»9milje-Vrelo“, no ubrzo do kraja svoga izlaženja ipak vraća prvotni naziv ,,Smilje“. U 
početcima (prvih pet godišta) časopis izlazi prema kalendarskoj godini (12 brojeva), no 
kasnije je promijenio način izlaženja i pratio školsku/nastavnu godinu (10 brojeva). 

Prvi urednik časopisa bio je Vjenceslav Zaboj Mafik. Na mjestu urednika zadržava se 
vrlo kratko, odnosno, uređuje prvo godište i prva tri broja drugoga godišta. Na mjestu 
urednika nasljeđuje ga Tomislav Ivankec koji tu funkciju obavlja punih 38 godina, do svoje 
smrti 1912. godine. Na njegovo mjesto dolazi Josip Škavić koji časopis uređuje do 1914. 
godine. Tijekom svoga cjelokupnog izlaženja, časopis je imao ukupno 12 urednika. ,,Smilje“ 
svoju dugovječnost tiskanja pronalazi u stabilnom nakladniku Hrvatskom pedagoško- 
književnom zboru. 

Vrlo brzo je časopis uspio dobiti velik broj pretplatnika i proširiti se na prostore 
tadašnje Hrvatske. Časopis ,,Smilje“ od svojeg je početka namijenjen djeci pučkih škola, 
točnije djeci do dvanaeste godine života. U nakladničkome opusu, časopis je donosio pregršt 
poezije, pripovijetki, priča, basni, igrokaza, ali i popularno školsko gradivo metodički 
koncipirano za upotrebu u nastavi. 

Prema odabiru godišta časopisa, uzorak pripada skupini b) Izabrana godišta časopisa - 
5 godišta svakog časopisa. U razdoblju od 1873. do 1914. godine, ,,Smilje“ izlazi ukupno 41 
godinu, stoga 41 godinu dijelimo s 5 i dobivamo rezultat od 8,2. To nam sugerira da za 
analizu uzimamo svako osmo godište časopisa, počevši od prve godine izlaženja. 

Prema modelu uzorkovanja, u istraživanju sadržajno analiziramo 5 godišta časopisa, 
56 brojeva časopisa te 919 stranica ili 12,2 % izabranih godišta od ukupnog broja 


izlaženja časopisa u istraživanom razdoblju (Tablica 5). 

Tablica 5. Uzorak odabranih godišta i brojeva časopisa ,,Smilje“ 


Smilje — zabavno - poučni list sa slikami za mladež 


Broj 2 
Godište analiziranih ka, 
R.b. S Ž : analiziranih Urednik Nakladnik 
časopisa brojeva . 
x g stranica 
časopisa 
1. 1873. 1 201 Vjenceslav Zaboj Hrvatsko-pedagoško 
Matik književni zbor 
2. | 1880/1881. 12 195 Tomislav Ivankec | Hrvatsko-pedagoško 
književni zbor 
3. | 1889/1890. 12 195. | Tomislav Ivankec | Hrvatsko-pedagoško 
književni zbor 
4. | 1897/1898. 10 165 Tomislav Ivankec | Hrvatsko-pedagoško 
književni zbor 
5. | 1905/1906. 10 163 | Tomislav Ivankec | Hrvatsko-pedagoško 
književni zbor 
Ukupno 56 919 


7.3. Bršljan 


Časopis Bršljan — list sa slikami za mladež početnih škola“ počinje izlaziti 1. lipnja 
1873. godine u Zagrebu, samo mjesec dana nakon izlaska časopisa ,,Smilje“ i izlazi, uz 
određene prekide, do 1903. godine. Pokretač, izdavač i urednik časopisa bio je učitelj 1 dječji 
pisac Ljudevit Tomšić, koji je uređivao časopis do svoje smrti 1902. godine, a tada uredništvo 
preuzima njegova snaha Marija Tomšić-Im. Časopis je tijekom prvih dvaju brojeva izlazio u 
njegovome nakladništvu, no nakon toga, nakladništvo preuzima udruga učitelja ,,Narodna 
škola“ koja je bila društvo hrvatsko-slavonskih učitelja okupljenih oko pedagoškoga časopisa 
Školski prijatelj“. 

»Bršljan“ nije stalno izlazio, nego se prestao tiskati nakon prvih triju godina izlaženja i 
tek trinaest godina kasnije (1889. godine) ponovno se pokreće. Tijekom izlaženja, imao je 5 
nakladnika; prvi je nakladnik bio sam Ljudevit Tomšić, drugi je bila udruga Narodna škola, 
treći knjigotiskara Lavoslav Hartman, četvrti Tisak Mučnjak i Sentfelben te na kraju Tisak 
Antun Scholz. Godišnje je izlazio u 12 brojeva, odnosno jednom mjesečno, ali na 32 stranice, 


što je bilo dvostruko više nego njegov tadašnji konkurentski časopis ,,Smilje“. 

Tablica 6. Uzorak odabranih godišta i brojeva časopisa ,,Bršljan“ 


Bršljan — list sa slikami za mladež početnih škola 


Po Broj 
R.b. S Ke Anali nih analiziranih Urednik Nakladnik 
časopisa brojeva a 
x : stranica 
časopisa 
1. 1889. 12 367 Ljudevit Tomšić Piko uenjaki 
Senftleben 
pe 1892. 11 363 Ljudevit Tomšić Antun Scholz 
3. 1895. 10 330 Ljudevit Tomšić Antun Scholz 
4. 1898. 12 381 Ljudevit Tomšić Antun Scholz 
5. 1903. 12 367 Marija Tomšić-Im. Antun Scholz 
Ukupno 57 1 808 


Za potrebe doktorske disertacije koriste se odabrana godišta časopisa ,,Bršljan“. Iako 
časopis izlazi od 1873. godine, nismo bili u mogućnosti pronaći prva tri godišta, stoga za 
početnu godinu uzimamo 1889. godinu i početak drugoga ciklusa izlaženja. U razdoblju od 
1889. do 1903. godine časopis izlazi ukupno u 14 godišta koje dijelimo s brojem 5 i dobivamo 
rezultat 2,8, a to nam sugerira da uzimamo svako treće godište časopisa, počevši od 1889. 
godine. Međutim, u Hrvatskom školskom muzeju, za časopis ,,Bršljan“ ne pronalazimo sva 
godišta, stoga za zadnju godinu uzimamo 1903. umjesto 1901. godine. Osim nedostatka 
određenih godišta, u dostupnim godištima postoji manjak određenih brojeva, a samim time i 
stranica časopisa, što se vidi u priloženoj tablici. 

Prema navedenom modelu uzorkovanja, u istraživanju se sadržajno analizira 5 godišta 
časopisa, 57 brojeva i _1 808 stranica ili 17,2 % izabranih godišta od ukupnog broja 


izlaženja časopisa u istraživanom razdoblju (Tablica 6). 

7.4. Hrvatska omladina 


Časopis ,,Hrvatska omladina — list zabavi i pouci“ iz tiska izlazi prvi puta 5. kolovoza 
1885. godine u Samoboru, a prestaje izlaziti 1. srpnja 1886. godine u Zagrebu. Pokretač, 
urednik i nakladnik časopisa bio je učitelj i poznati dječji pisac Josip Milaković. Časopis je 
izašao u svega 6 brojeva i, osim prvog broja koji se tiska u Samoboru, mjesto izlaženja 
postaje mu Zagreb. Prva su dva broja tiskana u tiskari F. Fischera u Zagrebu, a ostali brojevi u 
tiskari A. Brusine u Zagrebu. Ovaj list nije bio dugoga vijeka izlaženja, a isto možemo 
pripisati financijskim poteškoćama (Pašagić, 2003). Časopis u svome trećem broju ističe 
financijske teškoće nastale zbog neplaćanja naručenih brojeva. 

Prema metodologiji odabira godišta časopisa, uzorak pripada kategoriji a) Sva 
godišta časopisa pa u istraživanju sadržajno analiziramo 1 godište časopisa, 6 brojeva i 95 


stranica ili 100 % izabranih godišta (Tablica 7). 


Tablica 7. Uzorak odabranih godišta i brojeva časopisa ,,Hrvatska omladina“ 


Hrvatska omladina — list zabavi i pouci 


proj Broj 
R.b. be pie ana mami analiziranih Urednik Nakladnik 
časopisa brojeva : 
a Ž stranica 
časopisa 
1. 1885./1886. 6 95 Josip Milaković | Josip Milaković 
Ukupno 6 3 


7.5. Pobratim 


Časopis ,,Pobratim - zabavni i počni list za odrasliju mladež“ počeo se tiskati 1. 
siječnja 1891. godine u nakladništvu tiskare Ignjaca Granitza u Zagrebu, a prestao je izlaziti 
1916. godine. Ukupno je izlazio 25 godina i tijekom tog razdoblja promijenio je 4 urednika, a 
stalno mjesto njegova izlaženja bio je grad Zagreb. Prvi urednik i pokretač bio je Josip 
Vitanović, profesor tadašnje zagrebačke realke, ali vrlo se kratko zadržao, svega tri broja. 
Nasljednik mu je bio gimnazijski profesor Petar Marković koji časopis uređuje do kraja 
osmoga godišta, a nakon njega, punih sedam godina urednik časopisa je Gavro Manojlović, 
tada srednjoškolski i kasnije sveučilišni profesor. Zadnji urednik bio je Ferdo Ž. Miler. 
Časopis je izlazio dva puta mjesečno i prva tri godišta pratio je kalendarsku godinu, a onda 
počinje pratiti školsku godinu. 


104 


Casopis je namijenjen starijoj populaciji mladeži, odnosno učenicima srednjih i viših 


pučkih škola. U to vrijeme, pojam srednjoškolska populacija obuhvaćao je široku populaciju 


pa zaključujemo da je časopis bio namijenjen djeci i mladima od 11. do 13. godina života 


(Batinić, 2004). 


Tablica 8. Uzorak odabranih godišta i brojeva časopisa ,,Pobratim“ 


Pobratim - zabavni i počni list za odrasliju mladež 


Broj 


pa EPA KE Broj 
R.b. ia de rena zani analiziranih Urednik Nakladnik 
časopisa brojeva . 
x g stranica 
časopisa 
1 1891 24 387 O IPO | eds 
' i Petar Marković 
2. 1895./1896. 20 360 Petar Marković Ignjat Granitz 
3. | 1900/1901. 19 472 Drinu Ignjat Granitz 
Manojlović 
4. 1905./1906. 20 429 Ferdo Ž. Miler Ignjat Granitz 
Di 1910./1911. 20 329 Ferdo Ž. Miler Ignjat Granitz 
Ukupno 103 1977 


Za potrebe doktorske disertacije koristimo se odabranim  godištima časopisa 


»pobratim“ jer časopis ulazi u skupinu b) Izabrana godišta časopisa. Casopis u istraživanom 


razdoblju izlazi u 24 godišta, stoga 24 dijelimo s 5 1 dobivamo rezultat od 4,8, a to nam 


sugerira da za uzorak uzimamo svako peto godište časopisa, počevši od prve godine izlaženja. 


U istraživanju sadržajno analiziramo 5 godišta časopisa, 103 broja i 1 977 stranica ili 21,8 


% izabranih godišta od ukupnog broja izlaženja časopisa u istraživanom razdoblju (Tablica 


8). 

7.6. Liljan 


Časopis ,Liljan — list za omladinu i puk“ počeo je izlaziti 1. siječnja 1895. godine u 
nakladništvu knjigotiskarskog zavoda Dragutina Haupfelda, a prestao je izlaziti 1. prosinca 
1898. godine u Karlovcu. Časopis ukupno izlazi četiri godišta. Glavni idejni pokretač i 
urednik bio mu je učitelj i pisac Stjepan Širola, tada učitelj dječačke pučke škole u Karlovcu i 
dopisujući član Hrvatsko-pedagoško književnog zbora u Zagrebu. 

Časopis je usvojio koncepciju opismenjavanja i širenja obrazovanja ne samo na djecu i 
mlade, nego i na starije populacije koje su prema stupnju pismenosti na razini mladih. 

Prema metodologiji odabira godišta časopisa, uzorak pripada kategoriji a) Sva godišta 
časopisa te se sadržajno analizira 4 godišta časopisa, 46 brojeva na 755 stranica ili 100 % 


izabranih godišta (Tablica 9). 


Tablica 9. Uzorak odabranih godišta i brojeva časopisa ,,Liljan“ 


Liljan — list za mladež i puk 


iu Broj 
R.b. i die Hala rarih analiziranih Urednik Nakladnik 
časopisa brojeva 2 
x g stranica 
časopisa 
: š: Knjigotiskarski zavod 
1. 1895. 12 196 Stjepan Širola Dragutina Haupfelda 
; Knjigotiskarski zavod 
2Ža 1896. 12 195 Stjepan Širola Dragutina Haupfelda 
z Knjigotiskarski zavod 
3 . 1 897. 12 200 Stj epan Širola Dragutina Haupfelda 
5 Knjigotiskarski zavod 
4. 1898. 10 164 Stj epan Širola Dragutina Haupfelda 
Ukupno 46 755 
7.7. Mali dobrotvor 


6 


Časopis za djecu i mladež ,,Mali dobrotvor - zabavno poučni list hrvatskoj mladeži“ 
pokreće učitelj i dječji pisac Franjo Bartuš ispred zagrebačkoga društva ,,Dobrotvor“. Časopis 
počinje izlaziti 1. prosinca 1895. godine, a prestaje izlaziti 1912. godine. Stalno mjesto 


izlaženja bio je grad Zagreb. Urednik svih godina izlaženja bio je Franjo Bartuš. Nakladnik 

časopisa prvih šest godina zagrebačko je društvo ,,Dobrotvor“. Od sedmoga godišta do kraja 
izlaženja, vlasnikom i urednikom časopisa postaje Franjo Bartuš. 

Bio je namijenjen djeci pučke dobi od 6. do 12. godine života. Osim proznih radova, 
časopis sadržajno donosi pregršt pošalica, zagonetki i društvenih vijesti. Prvo godište izlazi u 
sedam brojeva, dok sljedećih osam godišta prati školsku godinu i izlazi u 10 brojeva. S 
desetim godištem, časopis prestaje izlaziti u redovnom mjesečnom ritmu, odnosno Bartuš 
smatra da ga je isplativije tiskati povremeno kao zbirke pjesama koje je prikladno poklanjati 
učenicima kao nagradu na kraju godine (Batinić, 2004). Od 1905. do 1912. godine je tiskano 
12 takvih zbirki pjesama. 

Za potrebe doktorske disertacije, a prema utvrđenoj metodologiji odabira uzorka, 
koristimo se odabranim godištima časopisa. U istraživanom razdoblju izlazi u 17 godišta, 
stoga, 17 dijelimo s 5 i dobivamo rezultat od 3,4, a isto nam sugerira da prema navedenoj 
metodologiji za analizu uzimamo svako treće godište časopisa, počevši od prve godine 
izlaženja. Budući da se od 1905. godine tiska kao zbirka pjesama, smatramo da više ne 
zadovoljava postulate časopisa te se naredne godine ne koriste u istraživačkom radu. 

Zaključno, u istraživanju sadržajno analiziramo 4 godišta časopisa, 37 brojeva i 590 
stranica ili 23,5 % izabranih godišta od ukupnog broja izlaženja časopisa u istraživanom 


razdoblju (Tablica 10). 


Tablica 10. Uzorak odabranih godišta i brojeva časopisa ,,Mali dobrotvor“ 


Mali dobrotvor - zabavno poučni list hrvatskoj mladeži 


Da Broj 
R.b. S se dala rani analiziranih Urednik Nakladnik 
časopisa brojeva a 
s e stranica 
časopisa 
1. 1895./1896. 7 112 Franjo Bartuš e i 
,»Dobrotvor 
2. | 1898./1899. 10 160 Franjo Bartuš Zoru eko uvo 
»»Dobrotvor 
3. 1901./1902. 10 158 Franjo Bartuš Franjo Bartuš 
4. 1904./1905. 10 160 Franjo Bartuš Franjo Bartuš 
Ukupno 37 590 

7.8. Vjerni drug 


Časopis Vjerni drug — zabavni i poučni list za trgovačku, obrtnu i opetovničku 
omladinu“ počinje izlaziti 1. rujna 1897. godine, a prestaje 1933. godine. Tijekom razdoblja 
svoga izlaženja, promijenio je 8 urednika, a mjesto izlaska bio je grad Zagreb. U razdoblju 
istraživačkoga rada, časopis su uređivala tri urednika. Idejni pokretač i dugogodišnji urednik 
bio je zagrebački učitelj Julije Varžička. On je časopis uređivao punih 12 godina, a kratko ga 
je zamijenio Josip Škavić (koji je uređivao samo jedno godište) te Franjo Bartuš (šest 
godišta). Časopis je bio popularan i cijenjen među trgovačkom i obrtničkom populacijom 
učitelja i učenika, a preporučivan je 1 izvan prostora tadašnje Hrvatske. Njegov pandan bio je 
časopis ,,Pobratim“ koji je svojom sadržajnom koncepcijom bio primjeren gimnazijalcima. 

Prema metodologiji odabira godišta časopisa, uzorak pripada skupini b) Izabrana 
godišta časopisa - 5 godišta svakog časopisa. Časopis u istraživanom razdoblju izlazi u 17 
godišta, stoga 17 dijelimo s 5 1 dobivamo rezultat od 3,4, a to nam onda sugerira da prema 
navedenoj metodologiji za analizu uzimamo svako četvrto godište časopisa, počevši od prve 
godine izlaženja. 

U istraživanju sadržajno analiziramo 5 godišta časopisa, 50 brojeva i 818 stranica ili 
29,4 % izabranih godišta od ukupnog broja izlaženja časopisa u istraživanom razdoblju 


(Tablica 11). 


Tablica 11. Uzorak odabranih godišta i brojeva časopisa ,,Vjerni drug“ 


Vjerni drug — zabavni i poučni list za trgovačku, obrtnu i opetovničku omladinu 


io Broj 
Rb. i date PnanI mah analiziranih Urednik Nakladnik 
časopisa brojeva a 
x : stranica 
časopisa 
Knjižnica trgovačkih i 
1. 1897./1898. 10 164 Julije Varžička obrtničkih pomoćnika i 
naučnika u Zagrebu 
Knjižnica trgovačkih i 
2. 1900./1901. 10 163 Julije Varžička obrtničkih pomoćnika i 
naučnika u Zagrebu 
3. | 1904./1905. 10 167 Mije vaežte:, | omeo O nju 
Zagrebu 
4. | 1908./1909. 10 161 pije vasa, | 4 Ee a 
Zagrebu 
5. | 1912./1913. 10 163 Franjo Bartuš Paućn AIU 
Zagrebu 
Ukupno 50 818 

7.9. Anđeo čuvar 


Časopis ,,Anđeo čuvar - list za hrvatsku katoličku mladež“ počinje izlaziti 1. listopada 
1901. godine, a prestaje izlaziti 1944. godine. Jedan je od dugotrajnijih dječjih časopisa koji 
su ikada tiskani. ,,Anđeo čuvar“ izlazi u kontinuitetu od 43 godine. Tijekom svoga izlaženja, 
promijenio je 12 urednika, a imao je samo dva nakladnika. Mijenjao je mjesta izlaženja pet 
puta. Prvo i drugo godište tiskano je u Koprivnici; od četvrtog broja drugoga godišta mjesto 
tiska je Cernik; od petoga od četrnaestoga godišta mjesto tiska je Ilok; petnaesto godište grad 
Osijek, a od šesnaestoga godišta pa do kraja mjesto izlaženja bio je grad Zagreb. Pokretač i 
urednik prvih 15 godišta časopisa bio je Mladen Barbarić. Časopis ,,Anđeo čuvar“ bio je 
namijenjen školskoj populaciji djece i mladih. U prvoj godini izlaženja (1901. godina) tiskan 
je kao dvotjednik, a u svim ostalim godištima kao mjesečnik, drugim riječima tiskan je u deset 
brojeva godišnje. 

Za potrebe istraživanja koristimo se odabranim godištima časopisa ,,Anđeo čuvar“ jer 
pripada skupini b) Izabrana godišta časopisa - 5 godišta svakog časopisa. U istraživanom 
razdoblju izlazi u 12 godišta, stoga 12 dijelimo s 5 i dobivamo rezultat od 2,4, a to nam 
sugerira da sadržajno analiziramo svako drugo/treće godište časopisa, počevši od prve godine 
izlaženja. Prvo godište časopisa nije sačuvano u Nacionalnoj i sveučilišnoj knjižnici u 


Zagrebu pa za početak istraživanja uzimamo 1902. godinu. 


Tablica 12. Uzorak odabranih godišta i brojeva časopisa ,,Anđeo čuvar“ 


Anđeo čuvar - list za hrvatsku katoličku mladež 


Broj : 
Godište analiziranih Broj 
Rb. s ž 2 analiziranih Urednik Nakladnik 
časopisa brojeva : 
x g stranica 
časopisa 
u Odobrenjem 
1. 1902./1903. 10 177 Mladen Barbarić : 
duhovnih poglavara 
2. | 1904./1905. 10 162 Mladen Barbarić OPE 
duhovnih poglavara 
3. | 1907./1908. 10 160 Mladen Barbarić OO 
duhovnih poglavara 
4. | 1910/1911. 10 161 Mladen Barbarić COVE njem 
duhovnih poglavara 
5. | 1913/1914. 10 159 Mladen Barbarić CE OPICIJETA 
duhovnih poglavara 
Ukupno 50 819 

U istraživanju sadržajno analiziramo 5 godišta časopisa, 50 brojeva i 819 stranica ili 
38,5 % izabranih godišta od ukupnog broja izlaženja časopisa u istraživanom razdoblju 


(Tablica 12). 


7.10. Proljetno cvijeće 


Časopis ,,Proljetno cvijeće — list katoličke ženske mladeži“ pokreće i uređuje učiteljica 
Marija Marošević. 

Mjesto izlaženja je grad Zagreb, a tiska se u nakladništvu tiskare Hrvatsko katoličko 
tiskovno društvo Zagreb. Prvi broj izašao je 1. veljače 1909. godine, a zadnji 15. lipnja 1913. 
godine. Prvo godište imalo je svega šest brojeva, dok su ostala četiri godišta brojala po deset 1 
pratila školsku godinu. Prvo i drugo godište tiskani su iste kalendarske godine. 

Za potrebe istraživanja koristimo se svim godištima i brojevima časopisa ,,Proljetno 
cvijeće“. Prvo godište časopisa nije dostupno za istraživanje pa sadržajnu analizu 


započinjemo od drugog godišta časopisa. 


Tablica 13. Uzorak odabranih godišta i brojeva časopisa ,,Proljetno cvijeće“ 


Proljetno cvijeće — list katoličke ženske mladeži 


Godište Broj Broj 
Rb. S s analiziranih analiziranih Urednik Nakladnik 
časopisa PASE X ž 
brojeva časopisa stranica 
1. | 1909./1910. 10 160 Marija Marotević“.| Hrvatsko katoličko 
tiskovno društvo 
2. | 1910/1911. 10 165 Marija Marofevi6 || Hrvatsko Katoličko 
tiskovno društvo 
3. ( 1911./1912. 10 166 Mariji Maraševico (E Eo ale 
tiskovno društvo 
4. | 1912./1913. 10 161 Meja MArašević. (eee niske 
tiskovno društvo 
Ukupno 40 652 


Prema utvrđenom modelu uzorkovanja, u istraživanju se sadržajno analiziraju 4 


godišta časopisa, 40 brojeva na 652 stranice ili 100 % izabranih godišta (Tablica 13). 

7.11. Krijes 


Časopis ,,Krijes - omladinski list za pouku i zabavu“ počinje izlaziti 15. listopada 
1909. godine, a prestaje izlaziti 1923. godine. Do osmoga broja trećega godišta, časopisu je 
mjesto izlaska grad Zagreb, a od devetoga broja pa do konca izlaženja grad Rijeka. Prva tri 
godišta izlaze dva puta mjesečno, a od četvrtoga godišta jednom mjesečno. Časopis u 
razdoblju svoga izlaženja prati školsku godinu. Pokretač je i urednik časopisa Velimir 
Deželić, a tijekom izdavačkoga razdoblja ukupno ima tri urednika. U istraživanome razdoblju, 
urednici su Velimir Deželić i D. A. Bišćan. Prva tri godišta časopis izlaze redovno i tada 
slijedi višegodišnja stanka, odnosno od lipnja 1912. do siječnja 1917. godine. Časopis 
ponovno oživljava Velimir Deželić u suradnji s bratom Mladenom. Nakon ponovnog 


pokretanja, časopis izlazi kao dvotjednik, ali kratko te se vraća na jednom mjesečno. 


Tablica 14. Uzorak odabranih godišta i brojeva časopisa ,,Krijes“ 


Krijes - omladinski list za pouku i zabavu 


Broj : 
Godište analiziranih Broj 
Rb. X , : analiziranih Urednik Nakladnik 
časopisa brojeva a 
2 e stranica 
časopisa 
1. | 1909/1910. 20 397 Velimir Deželić | Hrvatsko katoličko 
tiskovno društvo 
2. | 1910/1911. 20 384 Velimir Deželić | Hrvatsko katoličko 
tiskovno društvo 
Hrvatsko katoličko 
3. 1911./1912. 8 156 D. A. Bišćan tiskovno društvo 
/Kuća dobre štampe 
Ukupno 48 937 
Prema metodologiji odabira godišta časopisa, uzorak pripada skupini b) Izabrana 
godišta časopisa - 5 godišta svakoga časopisa. Međutim, časopis u predviđenom 


istraživačkom razdoblju izlazi u 3 godišta, a nakon toga pravi stanku iza predviđene završne 
godine istraživanja pa za analizu uzimamo prva 3 godišta časopisa. Također, zbog toga što 
nakon osmoga broja trećega godišta časopis mijenja mjesto izlaska, odnosno umjesto Zagreba 
izlazi u Rijeci, prema utvrđenom kriteriju mjesta izlaska, naredne brojeve ne koristimo u 


istraživačkom radu.?? 


2 Hrvatska je 1868. godine s Ugarskom sklopila nagodbu poznatu pod nazivom ,,Hrvatsko-Ugarska nagodba“ 
kojom je regulirala svoj državno pravni status unutar Austro-Ugarske Monarhije, točnije s Ugarskom. Zbog 
potrebe Ugarske da ima izlaz na more, aneksom nagodbe 1870. godine, pravno je odlučeno da se grad Rijeka 

Prema navedenom modelu uzorkovanja, u istraživanju se sadržajno analiziraju 3 


godišta časopisa, 48 brojeva i 937 stranica ili 100 % izabranih godišta (Tablica 14). 


7.12. Milodarke 


Časopis ,,Milodarke - list za hrvatsku mladež sa slikama“ počinje izlaziti u jesen 1913. 
godine, a prestaje u proljeće 1914. godine u Osijeku. Nakladnik časopisa ,,Milodarke“ bilo je 
dobrotvorno društvo ,,Milodar“ iz Osijeka. Glavni je urednik i pokretač učitelj Rudolfo 
Franjin Magjer, poznati hrvatski književnik i pedagog. Prvo i jedino godište planirano je u 10 
brojeva, no tiskano je samo 5 brojeva. Iako je urednik Magjer na kraju prvoga godišta 
najavljivao tiskanje drugoga godišta, isto se nije ostvarilo. 

Prema metodologiji odabira godišta časopisa, uzorak pripada kategoriji a) Sva godišta 
časopisa. U istraživanju se sadržajno analizira 1 godište časopisa, 5 brojeva na 109 stranica 


ili 100 % izabranih godišta (Tablica 15). 


Tablica 15. Uzorak odabranih godišta i brojeva časopisa ,,Milodarke“ 


Milodarke - list za hrvatsku mladež sa slikama 


Broj : 
Godište analiziranih Hiroj 
Rb. : f : analiziranih Urednik Nakladnik 

časopisa brojeva 2 

, : stranica 

časopisa 
1. 1913./1914. 5 109 Rudolfo Franjin Dobrotvorno društvo 
Magjer Milodar 

Ukupno 5 109 


izuzme izvan teritorija Hrvatske. Tim aktom, Rijeka je potpala pod izravnu vlast Ugarske. Ovaj aneks nagodbe u 
povijesti je poznat pon nazivom ,Riječka krpica“. Prema navedenom, grad Rijeka ne zadovoljava metodološki 
okvir istraživanja u dijelu mjesta izlaska. 

8. Prikupljanje podataka 


Za potrebe istraživanja, proučena je dostupna izvorna pedagoška literatura u obliku 
časopisa za djecu i mladež u razdoblju od 1864. do 1914. godine. 

Cjelokupna istraživačka građa nalazi se u arhivima Hrvatskog školskog muzeja i 
Nacionalne i sveučilišne knjižnice u Zagrebu. Od metodološki odabranih časopisa za djecu i 
mladež, za potrebe istraživanja, iz fonda Hrvatskog školskog muzeja, koristili su se časopisi 
»Bosiljak“, ,,Smilje“, Bršljan“, ,,Pobratim“, ,,Mali dobrotvor“, ,,Vjerni drug“ i ,,Proljetno 
cvijeće“, a iz fonda Nacionalne i sveučilišne knjižnice časopisi ,,Hrvatska omladina“, 
»piljan“, ,,Anđeo čuvar“, ,,Krijes“ i ,,Milodarke“. 

Navedeni uzorak istraživanja, zbog osjetljivosti same građe, nije bio dostupan za 
korištenje izvan navedenih ustanova pa su zbog toga sva navedena godišta i brojevi časopisa 
za djecu i mladež fotografirana te zatim pretvarana u dokumente .pdf formata radi lakše 
obrade i analize podataka. Sva istraživačka građa istraživanja nalazi se u posjedu autora 
ovoga istraživanja. 

Za istraživački rad bilo je potrebno prikupiti obimnu pedagošku literaturu potrebnu za 
kvalitativnu sadržajnu analizu, a da bi izvori pomoću kojih donosimo znanstvene zaključke 
bili valjani 1 vjerodostojni, provedena je značajnost istraživačke građe. Prilikom provođenja 
povijesnoga istraživanja, istraživač je proveo vanjsku i unutrašnju kritiku izvora. Vanjska 
kritika prvenstveno se odnosi na autentičnost samoga izvora, to jest, dokumenta, a unutarnja 
se kritika odnosi na značenje 1 vjerodostojnost činjenica i tvrdnji koje ostaju u dokumentu 
kada se iz teksta uklone nepouzdani elementi (Good, Scates, 1967; Mužić, 1986). 

Vjerodostojnost i značajnost časopisa za djecu i mladež odredila se eksternom 
analizom, odnosno utvrđivanjem vremenskoga izlaska časopisa, mjesta izdavanja časopisa, 
urednika časopisa i nakladnika. 

Interna se analiza provela tijekom kvalitativne analize teksta i provjere istinitosti 
samoga sadržaja. Značajnost vremena i mjesta izlaska časopisa odredila se uz pomoć baze 
podataka Hrvatskog školskog muzeja i Nacionalne i sveučilišne knjižnice u Zagrebu, a 
vjerodostojnost urednika i nakladnika časopisa utvrđena je uz pomoć relevantne povijesno- 


pedagoške literature i periodike. 

9. Instrumentarij istraživanja 


Povijesna istraživanja u području pedagogije specifična su jer se rekonstrukcije i 
zaključci donose temeljem kvantitativne i kvalitativne analize pedagoške literature i 
dokumentacije jer prevladava deskriptivna metoda analize kojom je moguće opisane činjenice 
dovesti u određenu vezu, što je zadaća kauzalnog pristupa (Lukaš, 2009). Instrumenti u 
istraživanjima služe kao oruđe tijekom provođenja objektivnog i sustavnog prikupljanja 
materijala te kao orijentir za razlikovanje bitnih od nebitnih podataka i činjenica u mnoštvu 
prikupljenih informacija. 

Ovome istraživanju pristupili smo služeći se unaprijed osmišljenim okvirima 
promatranja i analize sadržaja primarne pedagoške periodike, to jest časopisa za djecu i 
mladež. Razlog za unaprijed osmišljenim okvirima — protokolima praćenja pronalazi se u 
velikom obujmu metodološki odabrane istraživačke građe. 

Za potrebe povijesne analize sadržaja prikupljenog materijala, a nakon detaljnog 
konzultiranja literature, za instrument istraživanja konstruirani su različiti protokoli koji nisu 
unaprijed zatvoreni i isključivi nego su otvorenog karaktera i time su kategorije unutar svakog 
od njih podložne dopunjavanju. Protokoli su smjernice istraživaču prilikom povijesne analize 
sadržaja odabrane pedagoške građe. Osmišljeni su na način da sadržavaju kategorije 
istraživačkog promatranja kako bi se objektivno i znanstveno pridonijelo ostvarivanju 


postavljenog cilja doktorske disertacije: 


PAOC — Protokol analize odgojnih ciljeva; 
PANOS — Protokol analize nositelja odgojnih sadržaja; 


1 
2 
3. PAOSM — Protokol analize odgojnih sredstava i metoda; 
4. PAOS — Protokol analize odgojnih sadržaja; 

5 


PAOV — Protokol analize odgojnih vrijednosti. 


Slijedi prikaz protokola istraživanja kojima smo se služili tijekom analize sadržaja 
časopisa. Analogijom su konstruirani protokoli za svaki časopis za djecu i mladež koji su 


navedeni kao uzorak u istraživačkom postupku. 

Tablica 16. PAOC - Protokol analize odgojnih ciljeva 


Sadržaji intelektualnog odgoja 


Sadržaji moralnog odgoja 


Sadržaji estetskog odgoja 


Sadržaji tjelesno-zdravstvenog odgoja 


Sadržaji radnog odgoja 


Sadržaji vjerskog odgoja 


Sadržaji građanskog odgoja 


Sadržaji ekološkog odgoja 


Tablica 17. PANOS — Protokol analize nositelja odgojnih sadržaja 


Tablica 18. PAOSM — Protokol analize odgojnih sredstava i metoda 


pripovijetka 


priča 


bajka 


basna 


anegdota 


Sredstva odgoja“ 


pjesma 


poslovica 


zagonetka 


križaljka 
slika 


fotografija 


primjer 


3 Za potrebe doktorske disertacije i empirijskog dijela istraživanja, oblici dječje književnosti transformirani su u 
funkciju sredstava odgoja koje promatramo u sadržajima uzorkom odabranih časopisa za djecu i mladež u 
razdoblju Banske Hrvatske (1864. — 1914.). 

Metode odgoja *! 


zapovijed 


navikavanje 


savjet 


pouka 


Uzor 


kažnjavanje 


upozorenje 


zabrana 


pohvala 


nagrada 


obećanje 


Tablica 19. PAOS — Protokol analize odgojnih sadržaja 


Promatrane kategorije 


Analiza 


Sadržaji intelektualnog odgoja 


Sadržaji moralnog odgoja 


Sadržaji vjerskog odgoja 


Sadržaji tjelesno-zdravstvenog odgoja 


Sadržaji radnog odgoja 


Sadržaji estetskog odgoja 


Sadržaji ekološkog odgoja 


Sadržaji građanskog odgoja 


Sadržaji obiteljskog odgoja 


31 Za potrebe doktorske disertacije i empirijskog dijela istraživanja, transformirana su odgojna sredstva 
usmjeravanja, poticanja i sprječavanja preuzeta iz knjige ,,Pedagogija“ profesora Ante Vukasovića iz 1995. 
godine u funkciju metoda odgoja koje promatramo u sadržajima uzorkom odabranih časopisa za djecu i mladež u 
razdoblju Banske Hrvatske (1864. — 1914.). 

Tablica 20. Popis kategorija vrijednosti 


R.b. Naziv kategorije*? 

1. Univerzalne vrijednosti 

2. Nacionalne vrijednosti 

3. Obiteljske vrijednosti 

4. Religijske vrijednosti 

5. Demokratske vrijednosti 

6. Obilježja osobnosti 

7. Estetske i kulturne vrijednosti 
8. Ekološke vrijednosti 

9. Nerazvrstano 


Tablica 21. PAOV — Protokol analize odgojnih vrijednosti 
Naziv kategorije Odgojna vrijednost Analiza 


Dobrota 

Sreća 

Ljubav 

Vrijednost davanja 

Prijateljstvo 

Suosjećanje 
Univerzalne vrijednosti Pomaganje 

Suradnja 

Brižnost 

Plemenitost 

Žrtvovanje za druge 

Rad 

Vrijednost života u zajednici 

Ljubav prema domovini 
Nacionalne vrijednosti Nacionalni ponos 


Ljubav prema materinjem jeziku 
Dom 

Zaštita 

Poštenje u braku 

Majčinska ljubav 

Ljubav prema majci 

Sigurnost 

Ljubav prema Bogu 
Nada 

Zahvalnost Bogu 
Radost vjerskih blagdana 


Obiteljske vrijednosti 


4. Religijske vrijednosti 


3? Prilikom konstruiranja protokola kojim istražujemo odgojne vrijednosti unutar časopisa služili smo se 
kombinacijom klasificiranih kategorija vrijednosti preuzetih iz radova Ledić, J. (1999). Škola i vrijednosti. 
Rijeka: Filozofski fakultet i Mlinarević, V., Buljubašić- Kuzmanović, V., Sablić, M. (2007). Promicanje odgojnih 
vrijednosti mitovima i legendama u čitankama nižih razreda osnovne škole. U: A. Pintarić (ur.): Mitovi i 
legende. zbornik radova s međunarodnoga znanstvenoga skupa Zlatni danci 8 (173-186). Osijek: Sveučilište 
Josipa Jurja Strossmayera u Osijeku, Filozofski fakultet, Filozofski fakultet u Pečuhu i Matica hrvatska Osijek. 
Redoslijed kategorija u protokolu ne određuje njihovu važnost u odnosu na druge. Redoslijed je proizvoljan. 

5. Demokratske vrijednosti 


6. Obilježja osobnosti 


7. Estetske i kulturne vrijednosti 


8. Ekološke vrijednosti 


Molitva 


Vjera u Boga 


Opraštanje 


Utjeha 
Antiratna ideja 


Pravda 


Sloboda 


Humanost 


Protiv ropstva 


Mir 


Rasna i nacionalna tolerancija 
Opreznost 


Tvrdoglavost 


Iskrenost 


Vrijednost znanja 


Kulturno ponašanje 


Strpljivost 


Dosjetljivost 


Umjerenost 


Požrtvovnost 


Radoznalost 


Zahvalnost 


Istinoljubivost 


Skromnost 


Mudrost 


Snalažljivost 


Poštenje 


Lukavstvo 


Zajedništvo 


Maštovitost 


Hrabrost 


Nježnost 


Ponos 


Ljubav prema tradicionalnim 
vrijednostima 


Vrijednost zdravog načina života 


Odanost 


Odgovornost 


Marljivost 
Narodni običaji 


Spomenici kulture 


Društvena imovina i dobra 


Ljepota i sklad 


Briga za osobnu imovinu i dobra 
Ljepota prirode 


Nacionalni parkovi 


Očuvanje planeta 


Ljubav i briga prema biljkama 


Vrline životinja 


Ljubav i briga prema životinjama 

10. Analiza i obrada podataka istraživanja 


Istraživanje je usmjereno na metodološki okvir povijesne analize sadržaja izvorne 
pedagoške literature, odnosno pedagoške periodike. U skladu s time, kako bi se provela 
ispravna metodološka obrada i primjena znanstvenoga aparata koje nudi povijesna metoda u 
pedagogiji, koristili smo principe analize, diferencijacije, klasifikacije, sinteze 1 
generalizacije. 

Primjenom analize postigli smo da se prikupljeni pedagoški materijal (časopisi za 
djecu i mladež od 1864. do 1914. godine) sustavno raščlani na svoje sastavne elemente te 
iscrpnom i detaljnom deskripcijom istraži, a uočene pojave i trendovi iskoriste za daljnju 
obradu. Diferencijacijom smo promatrane trendove i ideje unutar analiziranih sadržaja, uz 
upotrebu deskripcije i apstrakcije, podvrgli procesu utvrđivanja razlikovanja prema kvaliteti 1 
karakteristikama. Klasifikacijom smo promatrane kategorije istraživačkoga rada objedinili 
prema njihovim obilježjima, odnosno razvrstali prema odgojnim ciljevima, nositeljima 
odgojnih sadržaja, odgojnim sredstvima i metodama, zastupljenim odgojnim sadržajima i 
odgojnim vrijednostima. Postupkom sinteze povezali smo dobivene rezultate i činjenice u 
jednu znanstvenu cjelinu pomoću koje smo dali odgovor na postavljeni cilj i zadatke 
istraživanja. Generalizacijom nam spoznajne činjenice daju mogućnost da stvaramo zaključke 
o odgojnoj ulozi časopisa za djecu i madeži u promatranome istraživačkome razdoblju na 
prostoru tadašnje Hrvatske. 

Svako područje znanosti ima svoju utvrđenu metodologiju istraživačkoga procesa, a 
samim time i načine citiranja, odnosno navođenja korištenih izvora i literature. Smatramo 
potrebnim obrazložiti način citiranja i parafraziranja korištenih isječaka i dijelova tekstova 
pronađenih unutar odabranih i istraživanih godišta i brojeva časopisa za djecu i mladež koje 
smatramo relevantnima za potvrđivanje donesenih zaključaka tijekom istraživačkoga procesa 


(Tablica 22). 


Tablica 22. Način citiranja i parafraziranja dijelova teksta iz časopisa za djecu i mladež u rezultatima 


istraživanja 
Navođenje prema autoru Navođenje prema časopisu 

1. Ime autora teksta 1. Ime časopisa 

2. Ime časopisa 2. Godište časopisa 

3. Godište časopisa 3. Broj časopisa 

4. Broj časopisa 4. Broj stranice 

5. Broj stranice 

Primjer: Primjer: 
(Filipović, Bosiljak, 1865, 10, 25) (Smilje, 1873, 10, 13) 

III. REZULTATI ISTRAŽIVANJA 

1. Analiza odgojnih ciljeva u odabranim časopisima za djecu i mladež 


u razdoblju od 1864. do 1914. godine 


Prvi zadatak istraživačkog dijela rada odnosi se na povijesnu analizu i utvrđivanje 
odgojnih ciljeva izlaženja odabranih hrvatskih časopisa za djecu i mladež u razdoblju Banske 
Hrvatske od 1864. do 1914. godine. Analizom sadržaja uzorkom izabranih časopisa za djecu i 
mladež nastoje se prepoznati i prikazati odgojni ciljeve koje promiču časopisi te razlozi 
njihova pokretanja s obzirom na povijesno vremensko razdoblje izlaženja. Sustavnom 
analizom koncepcije časopisa i sadržaja tekstova nastoji se prepoznati ciljeve usmjerene na 
sadržaje iz područja intelektualnog, moralnog, estetskog, tjelesno-zdravstvenog, radnog, 
vjerskog, građanskog i ekološkog odgoja. 

Analiza sadržaja odabranih časopisa pokazuje da se odgojni cilj u četirima časopisima 
pronalazi unutar sadržaja dvaju odgojnih područja; u šest časopisa cilj se pronalazi unutar 
sadržaja triju odgojnih područja te se u dvama časopisima cilj uokviruje unutar sadržaja 


četiriju odgojnih područja (Tablica 23). 


Tablica 23. Prikaz odgojnih ciljeva prepoznatih u odabranim časopisima za djecu i mladež u Banskoj 


Hrvatskoj 

ČASOPIS/ Intelektu Tjelesno- 
ODGOJNO alni Moralni | Estetski s Jose Radni Vjerski Građanski | Ekološki 
PODRUČJE 
Bosiljak + + + + 
Smilje + + 
Bršljan + + + 
Hrvatska : = 
omladina 
Pobratim + + 
Liljan + + + 
Mali i i PI 
dobrotvor 
Vjerni drug + + + 
Anđeo čuvar + + 
Proljetno 

i + + + + 
cvijeće 
Krijes + + + 
Milodarke + + + 

Časopisi »smilje“, Hrvatska omladina“, ,,Pobratim“ i ,,Anđeo čuvar“ svoje ciljeve 
pronalaze unutar sadržaja dvaju odgojnih područja. Časopisi ,,Smilje“, ,,Hrvatska omladina“ i 
»pobratim“ svoje ciljeve pronalaze unutar sadržaja intelektualnog i moralnog odgoja, dok 
časopis ,,Anđeo čuvar“ svoje ciljeve pronalazi u sadržajima intelektualnog i vjerskog područja 
(Tablica 23). 

Unutar sadržaja triju odgojnih područja svoje ciljeve pronalaze časopisi ,,Bršljan“, 
»piljan“, ,,Mali dobrotvor“, ,,Vjerni drug“, ,,Krijes“ 1 ,,Milodarke“. Časopisi »Bršljan“ 1 
»Liljan“ svoje ciljeve pronalaze u sadržajima intelektualnog, moralnog i vjerskog odgojnog 
područja. Časopisi »Mali dobrotvor“, ,,Vjerni drug“, ,,Krijes“ i ,Milodarke“ svoj cilj 
pronalaze u sadržajima intelektualnog, moralnog i građanskog odgojnog područja (Tablica 
23). 

Časopisi ,Bosiljak“ i ,,Proljetno cvijeće“ svoje ciljeve pronalaze unutar sadržaja 
četiriju područja 1 to intelektualnog, moralnog, vjerskog i građanskog odgoja (Tablica 23). 

Analiza odabranih godišta i brojeva časopisa za djecu i mladež u razdoblju Banske 
Hrvatske (1864. - 1914.) pokazuje da su časopisi najviše sadržavali tekstove i programe koji 
proizlaze iz okvira intelektualnog i moralnog područja odgoja i obrazovanja, točnije u svih 12 
časopisa pronalazimo ciljeve iz područja intelektualnog odgoja, dok u 11 časopisa ciljeve 
prepoznajemo u okvirima sadržaja moralnog odgoja. 

Veliki broj časopisa na početku izlaženja ili na početku novog godišta na prvim 
stranicama jasno ističe cilj koji časopis želi postići u svojem radu. Pojedini urednik ili 
suradnik časopisa na početku godišta u obliku pjesme pozdravlja i najavljuje čitateljima što ih 
očekuje unutar njegovih sadržaja te potiče učenike na čitanje i razvijanje uma i srca. U 
slučajevima ovakvog predstavljanja programa i cilja, kada nema jasno naznačenog smjera i 
svrhe, istraživač upotrebom znanstvenog diskursa i objektivnosti prepoznaje i opisuje odgojni 
cilj. 

Zbog činjenice da svih 12 časopisa svoje ciljeve pronalazi u više odgojnih područja, 
odlučili smo ciljeve časopisa i razloge njihova pokretanja prikazati prema njihovom 
kronološkom redu izlaženja. 

Početkom druge polovice 19. stoljeća stanje školstva na prostorima Hrvatske u vrlo je 
lošem stanju. Preko 70 % stanovništva je nepismeno i vrlo je malen broj pučkih škola i 
učitelja na prostorima tadašnje Hrvatske. Treba istaknuti kako se škola nije uopće redovito 
polazila jer to još uvijek nije bila obveza. Udžbenici i knjige bili su pisani na njemačkom 
jeziku, a školstvo i obrazovanje imalo je obilježja apsolutističke i germanističke politike. Ivan 


Filipović (povijesno prepoznat kao otac hrvatskih učitelja) osjeća potrebu za razvijanjem 

hrvatske književnosti, pisanja knjiga i udžbenika na materinjem jeziku jer je to jedini način da 
se sačuva domoljubni duh 1 razvija pismenost hrvatskog naroda. 

, Nu uza sve to nismo ipak još ni iz daleka na onom stupnju, gdje bi mogli reći, da smo 
u podpunu razvoju. Tako nam se je izmedju ostalog još puno starati, da omladini našoj 
pribavimo što obilnijih književnih izvorah, iz kojih bi ona prema sadašnjosti crpiti mogla više 
i svestranije duševne hrane. Jer da u tom naša književnost još veoma oskudieva, to je 
nestašica, koju si mi niti možemo niti trebamo da tajimo “ (Filipović, Bosiljak, 1864, 1, 1). 

Učitelji koji svakodnevno rade s djecom 1 mladima osjećaju nedostatak obrazovnog 
štiva. Propisani su nastavni planovi i udžbenici na njemačkome jeziku neadekvatni i njima se 
ne uspijeva učenike potaknuti na bolji napredak u razvijanju intelektualnih, moralnih i 
domoljubnih aspekata. Na tim temeljima Ivan Filipović stremi pokretanju časopisa koji bi 
djeci i mladima pružio dodatan izvor znanja kao zabavu i pouku. 

, Tu nestašicu neosjećamo samo mi učitelji, kada nam je medju mladež dieliti izpitne 
nagrade, nego ju osjećaju i svi oni roditelji i prijatelji mladeži koji žele, da nam se ona u 
domorodnom duhu razvija i napreduje. S toga sam i ja, da po mogućnosti svih nas 
domorodnoj dužnosti zadovoljim, već davno želju gajio i snovao, da izdajem list za zabavu i 
pouku naše omladine“ (Filipović, Bosiljak, 1864, 1, 1). 

Časopis za djecu i mladež ,,Bosiljak“ ciljeve svojega izlaženja nalazi u sadržajima 
četiriju odgojnih područja - intelektualnog, moralnog, vjerskog i građanskog. Cilj je časopisa 
pobuditi kod djece i mladih svijest o važnosti obrazovanja u duhu vjere, razvijati moralna i 
intelektualna područja, a sve to s ljubavlju prema domovini. Časopis je nudio razne poučne 
članke, pripovijesti i rasprave, a branio je sadržaje političkog i nepoželjnog karaktera. 

, Zadaća ovoga lista polag podnešenoga programa ima biti, da na temelju i u duhu 
kršćanske prosvjete u mladeži budi nagnuće k svemu, što je dobro i plemenito, da ju potiče na 
svestrani napredak na polju umnome i stvarnom, da u njoj goji ljubav prema svomu rodu i 
domu, da ju čuva i odvraća od kojekakvih zabludah, stranputicah i manah, i da ju napokon 
jača u svakom krepostnom, poštenom i značajnom djelovanju i nastojanju. To ima za biti cilj 
lista, koji će se promicati njegovim um i srce oplenjivajućim sadržajem, sastojećim u 
svakovrstnih zabavnih i poučnih člancih, izklučujući svaku političku razpravu i članke 
erotičkoga sadržaja “ (Filipović, Bosiljak, 1864, 1, 2). 

Iz njeg će nadamo se svatko moći vidjeti, kojim ćemo pravcem ići, čemu se od nas 
nadati ima, i da smo sbiljam voljni stvoriti našoj omladini i svim njezinim prijateljima valjano 


glasilo na polju umnog, ćudorednog i stvarnog narodnjeg napredka “ (Bosiljak, 1864, 1, 31). 

,, Naš program ostaje isti, koji i ovoga tečaja bijaše; na njegovu temelju nastojat ćemo, 
da i nadalje medju omladinom i pukom širimo i kriepimo kršćansku prosvjetu, narodnu sviest 
i gradjanske vrline “ (Bosiljak, 1865, 15, 336). 

»Bosiljak“ je svoj program i zadane ciljeve nastavio promovirati i u narednim 
godištima 1 brojevima, a najčešće su to bili sadržaji razvijanja ljubavi prema Bogu i vjeri, 
hrvatskom narodu te potrebi obrazovanja i moralnog rasuđivanja. Oblici prenošenja sadržaja 
najčešće su bile razne pjesme, priče, bajke, slike, znanstveni i poučni članci te vijesti iz 
književnog i umjetničkog područja. Osim djeci i mladeži, nastojat će se sadržaji učiniti 
zanimljivima 1 pristupačnima svim osobama željnima razvijanja znanja i domoljubnog zanosa. 

, Kao do sada tako će on i od sada u omladini našoj gojiti ljubav prema Bogu, narodu, 
prosvjeti i k svemu, što je istinito, dobro i krasno. — Kao do sada tako će i od sada nju poticati 
na prijanjanje uz znanosti, kriepiti će ju u značajnosti i poštenju, nukati će je na rad, 
upoznavati će ju duševnim napredkom svoga naroda, i pružati će joj uz sve to i plemenitije 
duševne zabave i naslade. Da se pako to sve postigne, donosit će ,,Bosiljak“ svakovrstnih 
pjesamah, pripoviedakah, pričah, bajkah, povjestnih slikah, krasoslovnih, zemljopisnih, 
prirodoslovstih i inih znanstvenih i poučnih članakah, književnih i umjetničkih viestih, 
smješicah i sgodnih zagonetakah. A u pisanju svega nastojat će se, da se list odlikuje čistim i 
lakim jezikim, te da bude nesamo zanimiv za omladinu, nego takodjer mio i drag svakomu 


misaonu rodoljubu “ (Bosiljak, 1866, 23, 367-368). 


Časopis za djecu i mladež ,,Bosiljak“ prestaje izlaziti 1868. godine. Čekalo se pet 
godina da izađe novi časopis koji bi ispunio zamišljenu obvezu dodatnog pružanja izvora 
zabave i pouke djeci i mladima. Zadatak je na sebe preuzeo časopis za djecu i mladež 
»smilje“ koji je izdavala udruga hrvatskih učitelja pod nazivom Hrvatsko-pedagogijsko- 
književni sbor. ,,Smilje“ počinje izlaziti u trenutku pokreta za ujedinjenjem i jačanjem 
hrvatskog učiteljskog staleža 1 javljanja potrebe za uspostavljanjem samostalnog i 
jedinstvenog hrvatskog školstva. Časopis ,,Smilje“ svoje ciljeve pronalazi unutar sadržaja 
dvaju odgojnih područja i to intelektualnog i moralnog područja, a to su razvoj ljubavi prema 
svemu što je lijepo i plemenito te pružanju odgojnih sadržaja kojima će se djeca i mladež 
zabavljati i obogaćivati znanje u slobodno vrijeme. Stav je uredništva časopisa da se 
sadržajem ne smije zaostajati za najboljim inozemnim časopisima toga vremena. Unutar 
intelektualnog i moralnog područja objavljuje raznorazne pjesme narodnog i umjetničkog 


karaktera, priče i pripovijetke, basne i bajke te razne poučne i povijesne članke. 

, Ovakov evo list odlučio je hrv. pedagogijsko-književni sbor izdavati za mladež naših 
pučkih škola. On će donositi svakovrstne pjesmice i umjetne i narodne, zatim pripovidčice iz 
života i poviesti, bajke, priče i zagonetke, povjestne, živopisne, zemljopisne i ine poučne 
članke, a sve jezikom lakim i za mladež pučkih škola razumljivo i zanimivo sastavljeno. Da je 
takov list za našu mladež priekom potrebom, o tom neće nitko sumnjati, tko zna, da već za 
rana u djeci ne samo buditi nego i gojiti valja ljubav za sve, što je liepo, plemenito i istinito, a 
da su k tomu jedno od glavnih sredstava za mladež prikladni spisi. Za našu je mladež pako 
takov list tim potrebniji, počem naša književnost velikog izbora takovih spisa ne pruža, te će 
ona barem od vremena do vremena nješta nova dobivati, čim će se koji časak ugodno i 
koristno zabavljati, a uz zabavu i oplemenjivati za svoje buduće i domorodno zvanje“ (Zaboj 
Maik, Smilje, 1873, 1, 15-16). 

, Premda smo dosele brižno nastojali, da sve učinimo, kako bi nam se list odlikovao 
vanjskim oblikom i nutarnjim sadržajem, neštedeć kod toga ni truda ni troška za liepe slike, te 
ćemo od nove godine ipak još bolje o tom raditi, da uresimo i podignemo ,,Smilje“ tako, da se 
bude moglo takmiti s najboljimi inojezičnimi časopisi istoga smjera“ (Smilje, 1873, 11, 175- 
176). 

U narednim godinama i brojevima izlaženja, ,,Smilje“ je zadržalo zacrtani cilj koji se 
ogleda poglavito u razvijanju moralnog i intelektualnog razvoja djece. Autori, ponajprije iz 
redova učiteljskog staleža, znaju da je najbolji put do razvoja uma i srca u djece i mladih 
najvažnije dobro i kvalitetno štivo koje nije proizašlo iz obveznih nastavnih osnova i planova. 
Najbolje se do dječjih umova i duša dolazi putem knjige, a u ovom slučaju, časopisa koji 
donosi mnogobrojne i raznolike članke poučnog i zabavnog karaktera. 

» Ovim brojem stupa ,,Smilje“ sretno u dvadeset i šestu godinu svoga opstanka pa će 
odsele, kao što je i dosele, nastojati, da bude što ljepše i što punije blagoga mirisa, kojim će si 
naša omladina krijepiti svoju mladu dušu, svoj um i volju za rad i za budući svoj život“ 
(Smilje, 1897, 1, 16). 

»Iko se ikad bavio ma ikoliko uzgojem mladeži, zna, kako živo i duboko utječe na 
dječje srce i na dječju dušu dobro i valjano štivo. Valjano štivo plemeni, razveseljuje, 
zabavlja i poučava mladež. Dobra knjiga joj je najbolja družica i prijateljica. Iz nje ona crpe 
zabave i pouke, koja je podražuje u dobru, a štiti od i brani oda zla, pa joj je u poznijim 
danima čvrsto uporište u borbi života... ,,Smilje“ donosi izabrane zabave i pouke, donosi 
svega po malo, što je mladeži potrebno, da proširi svoj društveni vidokrug i da se u njoj 


uzbudi volja za čitanjem hrvatskih knjiga“ (Smilje, 1905, 1, 16). 

Časopis za djecu i mladež ,,Bršljan“ počinje izlaziti iz tiska samo mjesec dana nakon 
»smilja“, točnije u lipnju 1873. godine. Izlazi u nakladništvu udruge učitelja naziva Narodna 
škola. Ovo je još jedan pokazatelj koliko je u zaletu pokret udruživanja i jačanja učiteljskog 
staleža te prepoznavanje potrebe pisanja i tiskanja zabavno-poučnih štiva za djecu i mladež. 
Nismo bili u mogućnosti započeti analizu časopisa od prvog godišta zbog nemogućnosti 
pronalaska materijalne građe, stoga analizu započinjemo od 1889. godine. Unutar sadržaja 
triju područja, ,,Bršljan“ pronalazi svoje ciljeve u prostoru intelektualnog, moralnog i vjerskog 
odgoja. Na početku ponovnog razdoblja izlaženja, ,,Bršljan“ se obraća svojim starim 
čitateljima/učenicima koji su sada već odrasli. Podsjeća ih na lijepe trenutke koje su dijelili i 
nada se da će ga oni kao dobri roditelji preporučivati i rado kupovati svojoj djeci. Odgojni mu 
je cilj da tekstovima unutar sadržaja poučava djecu i mlade pobožnosti, plemenitosti i ljubavi 
prema učiteljicama i učiteljima te važnosti škole i knjige. 

» Prije nekoliko godina, kad sam se prvi put pojavio, vrlo si me voljela. Ja sam se tomu 
radovao, te sam si donašao koješta zanimiva, liepa i vesela, a dobro znam, da si se svakiput 
veselila, kada god sam došao na tvoj stol. Još sada vidim, kako si me veselo prolistavala, još 
sada čujem, kako si veselo brižljivu otcu i milenoj majčici pokazivala nove slike, nove 
pjesmice, nove zagonetke. Mnogi i mnogi onih nekadašnjih mojih malenih čitatelja, danas ste 
mladići i odrasle djevojke, možda ćak i samostalni već ljudi, koji se sigurno ugodno sjećate 
onih liepih vremena, kad ste me dobrim svojim roditeljem kao dobra dječica pokazivati 
mogla. Moguće, da danas gdje koji vas i turobno uzdiše za svojimi roditelji; moguće, da ću 
mu ja, dolazeć ove godine u pomladjenu obliku i opet pred njegovo lice, izbaviti po koju suzu 
tužaljku; nu takav neka se tješi, da se toj sudbini ne dade izbjeći. Na svietu sve se mienja: 
jedni odlaze, drugi dolaze, jedni bivaju stari, drugi umiru mladi — samo je jedno, što uvijek 
ostaje isto, a to je Bog i njegov nauk. 

Vas pako maleni moji prijatelji i prijateljice, koje sam našao vesele, zdrave i bistre u 
krugu milih vam roditelja, srdačno pozdravljam te vas molim, da mi budite prijatelji; 
kadagod pokucam na vaša vrata, primite me rado u kuću, slušajte i čitajte me pozorno, jer 
znajte, da vam samo dobro želim. K novoj godini, koja je eto nastupila, želim vam sreću i 
zdravlje, da u punoj mjeri zavriedite ljubav božju i ljubav svojih brižljivih roditelja, ljubav 
svojih učitelja i učiteljica, pa i ljubav moju. Vašim pako roditeljem želim, da jim se trud, što 
ga vašim uzgojem imadu, obilno naplati tim, da veseli i zdravi dočekaju obrskrbu vašu, da vas 


vide kao nabožne, valjane i čestite samostalne ljude “ (Bršljan, 1889 , 1, 1-2). 

Analizom sadržaja prepoznaje se da časopis za djecu i mladež ,,Hrvatska omladina“ 
svoje ciljeve nalazi unutar dvaju odgojnih područja i to u okvirima intelektualnog i moralnog 
odgoja. Časopis je nastojao sadržajno odgojno naglasiti važnost znanja i škole u životu djece i 
mladih. Znanje služi poput štita, a moralne odlike poput poštenja i karaktera, orijentir su 


valjanu i dobrom životu te pomažu u snalaženju tijekom životnih nedaća. 


» Omladino, sladko nam uzdanje, 
Po tebi nas čeka uzkrišenje, 
Samo nek ti prvo milovanje 
Bude našeg roda prosvjetlenje. 


Nek ti štitom bude sveto znanje, 
A oružjem značaj i poštenje, 

Pa ma kakvo, tebe snašlo zvanje, 
Po njemu si udesi življenje. 


Nek te ono čeliči i jači, 
Nek te vazda samo k dobru vodi, 
Da te nikad ne potlači, 


Već ti smjelo i u priekoj zgodi, 
Ikad ti se nebo naoblači, 
Vazda hodi: prosvjetom k slobodi!“ (Hrvatska omladina, 1885, 1, 1). 


Unutar sadržaja intelektualnog i moralnog odgojnog područja svoje ciljeve pronalazi 
časopis za djecu 1 mladež ,,Pobratim“. U početku izlaženja časopisa ,,Pobratim“ (1891. 
godina) primijećeno je da utjecaj škole nije dovoljan da razvije kod djece i mladeži 
karakteristike pozitivnih moralnih kvaliteta i da izvanškolsko provođenje slobodnog vremena 
može štetno djelovati na razvoj mladeži, pogotovo ako je neprimjerenog oblika. Upravo zbog 
toga, časopis ,,Pobratim“ sebi postavlja cilj da sadržajem promiče važnost školskog i općeg 
obrazovanja i ponudi djeci i mladeži valjano štivo za pouku i razonodu. Nije bitno samo opće 
znanje koje potiče škola, nego i odgoj srca. Mlada osoba odgojena prema moralnim 
vrijednostima i osobinama cijenit će Božje i ljudske zakone, poštivati starije, obavljati svoje 
građanske i obiteljske dužnosti, kloniti se poroka, biti pravedan i tolerantan, poštovati tuđe i 
pomagati drugome. ,,Pobratim“ ne smatra školu manje važnom; on smatra da je škola mjesto 
gdje djeca i mladi jačaju svoje umove i dušu, a lijepa pjesma, priča i pouka koja se pronalazi u 


njemu, snažno je odgojno sredstvo obogaćivanja duše i dopuna školskom nauku. 

,Izvanškolski odnošaji utječu u uzgoj mladeži silno a često i pogubno, da samo 
nastojanje škole ne dotječe: odatle tužbe na mladež, da je razkalašena, neugladjena, kadkad 
slaba u značaju. 

Da se tomu dvostrukomu nedostatku što prije i bolje doskoči, evo zasnovasmo list za 
odrasliju mladež, a namjenjujemo ga poimence mladeži srednjih učilišta, te dječačkih i 
djevojačkih viših pučkih škola. U tom ćemo listu donositi u prvom redu proizvode liepe nam 
knjige, koji su vrstni promicati nauku školsku i obću naobrazbu. Puko znanje ne čini čovjeka 
valjanim; uz obće znanje treba da čovjek bude što savršeniji i u pogledu uzgoja. Plemenitost 
je srdca izvor svakomu dobrom djelu. Tko je valjano uzgojen, visoko cieni svetost božjih i 
ljudskih zakona, štuje svoje starije, vrši dužnosti, koje mu ovi nalažu; milokrvan je prama 
mladjim u svakom pogledu: kloni se sebičnosti, snošljiv je i pravedan, poštuje tudje, pa samo 
uz te vrline može biti čelična značaja, te čiste, čvrste i koristonosne ljubavi prema svomu. 

Tim će pravcem promicati naš ,, Pobratim “ svestrano znanje i valjan uzgoj, podticati 
će mladež na rad i štednju; izticati će vrline i mane pojedinih osoba svihkolikih naroda, ne 
bili mladež naša, pristajuć uz prve a kloneći se drugih, iz tudjih doživljaja crpla što veću 
korist“ (Pobratim, 1891, 1, 16). 

»-.. A što da kažem od sebi! Neka sam skroman, ali ja sam i gorljivi radnik oko škole i 
Drijatelj naše, omladine; moja je želja i molitva Bogu, da bi zlatni pomlađaj naš odmicao 
divno sve naprijed, jer bez napretka nije sreće, i na mlađima svijet ostaje. Tu je škola sveti 
hram; ona sipa svoje blago u duh i dušu povjerene sebi mladunčadi. Ali ima i izvan škole 
nešto, što će obrazovati, plemeniti dušu i srce: to je pjesma, to je lijepo pričanje, to je pouka, 
ne ona, kako je podaje školska knjiga, nego slobodna, pribrana odsvakuda, pa ipak takova, da 


lijepo popunjuje strogi školski nauk. Tome hoće da služi Pobratim “ (Pobratim, 1905, 2, 48). 


Unutar sadržaja triju odgojnih područja i to intelektualnog, moralnog i vjerskog, 
ciljeve pronalazi časopis za djecu i mladež ,,Liljan“. U časopisu ne pronalazimo eksplicitne 
ciljeve u pogledu godišnjeg programa ili poziva na preplatu za sljedeće godište. Na početku 
godišta uredništvo, a tu podrazumijevamo učitelja dječačke pučke Stjepana Širolu, u formi 
pjesmice otvara početak novog godišta u kojoj poziva djecu i mladež na čitanje časopisa. 
Posredstvom dobrog odgojnog štiva, časopis će hraniti njihov um i dušu, a Bog će, onima koji 
ga rado čitaju, dati mir u srcima. Analiza sadržaja pokazuje da časopis svojim pjesmama, 
pripovijetkama, pričama, basnama, poslovicama i ostalim odgojnim sredstvima promiče 


sadržaje iz intelektualnog, moralnog 1 vjerskog odgojnog područja. 

» -.. Primite ga nevina i bjela! » Čisti bijel ko cv/jetak mirisavi 


K Vama hrli, - Vas će da zagrli, Drugo ljeto već se ,,Liljan “ javlja; 
Da Vam priča, da Vam pjesme pjeva, U tvom srcu stanak on si savi, 
Da Vas uči, - čitaoci vrli. Omladinac, - pa te sad ozdravlja. 


Niti bjlješti, niti zlat' se sjaje;- 
AI će srce — srcu Vam da daje... Primi njega, što s pupoljka mavi, 
Kao čedo prosvjetnoga slavlja, 
Odisat će — Bog će dobri dati — Što ti hranu duši, srcu, - glavi 
Miloduhom hrvatskoga cvjeća; - 
A sve za Vas: omladino, puče, 
Radit njemu slast će bit najveća!- 


A Ti, Bože, - blagoslov ud jeli, 


Dobrim štivom vazda on pripravlja. 
Niti blješti, niti zlat se sjaje, 

podena RASTATI Al ti srcu — svoje srce daje... 

Da procvate ,,Liljan“ ovaj bjjeli!! : A 


(Širola, Liljan, 1895, 1, 1). Podižući Bogu molbe vruće: 


» Vječni Bože, - blagoslov ud jeli, 
Da procvate — ,,Liljan “ ovaj bjeli!!“ 
Primi stog" ga — omladino, puče!!-,, 
(Širola, Liljan, 1896, 1, 1). 


Časopis za djecu i mladež ,,Mali dobrotvor“ svoje ciljeve pronalazi u sadržajima 
intelektualnog, moralnog i građanskog područja odgoja. U njemu ne nalazimo eksplicitno 
naveden cilj i svrhu izlaženja. Početak je izlaženja vezan uz rad zagrebačkog humanitarnog 
društva ,,Dobrotvor“ čija je temeljna svrha bila skrbiti i odijevati siromašnu zagrebačku 
mladež pučkih škola bez obzira na njihovu vjeroispovijest i narodnost. Časopis svoje ime 
dobiva prema nazivu udruge, a osim što je za cilj imao sadržajem promicati razvoj uma i srca, 
imao je cilj i građanskog karaktera, a to je da osvještava problem siromašne djece i svojim 
programom traži dobročinitelje koji žele pomoći. 

, Izvadak iz pravila zagreb. društva <Dobrotvor>. 

1. Svrha je zagreb. društva ,, Dobrotvor“ odijevati i obuvati siromašnu mladež zagreb. pučkih 
škola bez razlike vjere i zavičajnosti. 

5. Utemeljiteljem postaje onaj, koji uplati u društvenu blagajnu 25 for. Potpomažućim članom 
postaje onaj, koji se obveže na godinu plačati I for. 20 nč. — Začasnim članovima postaju oni, 
koji su se za promicanje svrhe ovoga društva učinili izvanredno zaslužnima “ (Mali dobrotvor, 
1896, 4, 20). 

Osim što je časopisu ,,Mali dobrotvor“ građanski cilj proizašao iz povezanosti s 
dobrotvornim društvom, on ga pronalazi i u promicanju važnosti čitanja i obrazovanja te 
razvijanja djece u požrtvovne pripadnike domovine. Taj cilj ispunjava pružajući zabavu i 
pouku pjesmicama, pričama, bajkama i raznim slikama koje upotpunjuju priloženi tekst. 

, Četvrto je ljeto sada, 

Što dolaziš kićen nama eto, 

Mladeži da našoj opet pružaš 

Sve milinje, duši toli sveto . . . 

Samo dalje plam prosvjete pali, 

Pa nam cv jetaj ,, Dobrotvoru mali!“ 


Tvoje pjesme, tvoje slike krasne, 
Pripovjetke, basne, mnoge priče, 


, Evo mene opet, dječice mila, 
Početkom škole zdrava i čila!- 
Opet vam nosim: pjesmice male, 
Pričice, bajke, sličice, šale. 


Znam, da me vazda čitate rado, 
Znam, da me voli srce vam mlado,. . . 
Zato na krilo evo Vam hrlim, 

Da Vas od srca, bratski ogrlim. 


Sve to milu omladinu našu S 
Škola i knjiga — neka Vas budi, 


Čedni da naši budete ljudi . . . 
Domaja čeka, sokoli zlati, 
Da svi budete vrli Hrvati! 


Na čitanje i na rad potiče. — 

Dobro došo opet nam na krilo, 
Četvrto ti — sretno ljeto bilo!“ 
(Širola, Mali dobrotvor, 1898, 1, 1-2). 


Zato prion te marljivo sada, 
Složno u kolo — školskoga rada! 
Nauk i knjiga čudesa stvara 
Tamo, gdje ima volje i mara...“ 
(Širola, Mali dobrotvor, 1904, 1, 1-2). 


Časopis za djecu i mladež ,Vjerni drug“ ciljeve nalazi u sadržajima moralnog, 
intelektualnog i vjerskog područja odgoja. Godine 1897. osjeća se na hrvatskim prostorima 
potreba da se osmisli i pokrene časopis koji bi posebno bio usmjeren na školsku mladež 
trgovačkih, obrtničkih i poslovnih škola. U istraživanom razdoblju postoje časopisi koji su 
usmjereni općenito djeci i mladeži pučkih škola, no traži se časopis koji bi dodatno pobuđivao 
ljubav prema zvanju i školi, a pronalazi se u ,,Vjernom drugu“. Temeljna je svrha časopisa 
potpirivanje čvrste i odlučne volje prema napretku i poštenom radu pa se na taj način odgojno 
obogaćuju um i srce. Sadržajno donosi zanimljive crtice iz poslovnoga života na čijim 
primjerima mladež razvija moralan i marljiv život. Donosi primjere iz poljoprivrede, nastoji 
učvrstiti hrvatsko nazivlje i razvijati ljubav prema hrvatskom jeziku, priča o trgovačkim i 
obrtničkim gospodarskim prilikama u domovini i svijetu. 

»... Vjerni drug će stoga donositi zanimljive crtice iz života, koje nam crtaju čestit 
život radiše. On će priopćavati život raznih velikana poslovnoga svijeta, s kojima se isti 
punim pravom može da ponosi, jer su to sjajni uzori, za kojima treba da se naša omladina 
povede. 

Vjerni drug će upućivati poslovnu omladinu kako se bogatstvo prirode prerađuje i 
upotrebljava, da se ispuni Božija, koja postavlja čovjeka gospodarom svega, što je na 


zemlji... 

Vjerni drug će crtati trgovačke, obrtne i gospodarske prilike lijepe naše domovine i 
ostaloga svijeta. On će upućivati poslovnu našu omladinu, kako i kamo da putuje, kada će 
zaželjeti, da se usavrši u svojoj struci. On će upozorivati na velike sile, koje u prirodi 
proizvode veličajne one pojave, kojima se svijet divi, al ujedno će i pokazati, kako ih čovjek 
obraća na svoju korist... 

Vjerni drug će priopćivati zadatke i gotove primjere iz poslovnice (comptoira) te 
upućivati, kako se obavljaju pojedini poslovni pismeni radovi. On će donositi, naročito iz 
poslovnog života, zanimljive sitnice, novosti i vijesti. Ujedno će nastojati, da lijepim i vjernim 
slikama predoči i objasni svoje razlaganje“ (Vjerni drug, 1897, 1, 2-3). 

Zanimljivim sadržajem ,,Vjerni drug“ nastoji mladeži pružiti zabavu kada se uz njega 
odmaraju nakon učenja, ali opet uz primjere i pouke iz trgovačkog i obrtničkog svijeta. 
Nastoji naviknuti mladež na čitanje ponekog ozbiljnog teksta razvijajući tako samostalnost i 
volju za čitanjem stručnih knjiga i časopisa. Knjiga je dobar prijatelj i u njoj pronalazimo 
odgojne primjere na kojima izvlačimo zaključke i pouke. Za napredovanje nije dovoljno samo 
čekati; treba se primiti ozbiljnih misli i prionuti radu, a ,,Vjerni drug“ svojim djelovanjem 
upravo to nastoji postići. U promatranim godištima i brojevima nastoji implementirati 
odgojne sadržaje koji jednako ostvaruju razvoj uma, ali i srca. 

»... Vjerni drug želi da poslovna naša omladina privikne i ozbiljnu štivu, kako bi 
kasnije, u zrelije doba, voljno posezala za stručnim svojim listovima i knjigama, pa da i ovim 
veoma zgodnim načinom obogaćuje stručno svoje poslovno znanje i umjeće. Dobre su naime 
knjige kao i dobri prijatelji, koji nas upućuju i savjetuju na dobro, te je sretan, koj se njima 
služi, jer se u njima nalazi iskustvo, mnogih drugih, dok pojedincu nije toli lasno, da sve sam 
iskusi. Na taj bi način i naš domaći poslovno pomladak zahvatio u napredno kolo tuđeg 
prosvijetljenog poslovnog svijeta i ne bi se trebao da boji vanjske utakmice. Hoćemo li da 
napredujemo, nije nam dosta samo lijepih riječi i uzdisaja, već nam treba ozbiljne misli i 
Drilježna rada. Pripovijetke jesu kao poslastica, a pouka je kao krepka hrana. Pa kao što 
tijelo oslabi i zahiri od samih slatkiša, tako bi se misao odviše raznježila i oslabila od samih 
Dripovijesti, dok je pravu snagu i krepčinu podaje toli nužna primjerena pouka. Vjerni drug 
će i u buduće ostati vjeran tomu svojem osvjedočenju, pak će vrijedne svoje štioce nuđati i 


nadalje zgodno poukom i ugodnom zabavom . . .“* (Vjerni drug, 1898, 10, 144). 


Časopis za djecu i mladež ,,Anđeo čuvar“ odgojne ciljeve pronalazi unutar sadržaja 
intelektualnog i vjerskog odgojnog područja. Časopis je izrazito vjerski orijentiran i za 


temeljni si cilj postavlja odgojno poučavanje hrvatske djece i mladeži čitanju vjerskih 


131 


sadržaja, preciznije sadržaje katoličke tematike. Posredstvom objavljenih odgojnih tekstova u 
promatranim godištima i brojevima, nastoji širiti vjeru i božju slavu među djecom i mladima. 
Sadržajima vjerskog odgoja prenosi djeci 1 mladeži osobine poslušne i dobre djece te odvraća 
od neprimjerenog i lošeg ponašanja. 

»...Pomozite me predbrojbom, preporučite list okolini svojoj, da se širi ,, Anđeo 
čuvar“ a s nijem da se širi slava božja, čast anđela i nada u bolju budućnost svetog krsta i 
slobode zlatne “ (Barbarić, Anđeo čuvar, 1902, 1, 1). 

» ... Valjan, katolički odgoj hrvatske mladeži leži u njemu na srcu i ove godine kao i 
lani. Molimo dakle sve to više list naš, a tim pomognu i hrvatstvu i katolišvu, da ga šire tim 
više, što je on jedini list mladenački u katoličkom duhu “ (Anđeo čuvar, 1902, 1, 16). 

» ...Kad je tako, onda se mogu slobodno od vas odijeliti preko praznika, jer sam 
siguran, da će te kao dobra i poslušna dječica uvijek imati na umu, da je anđel čuvar kraj vas 
i da bi gadno uvrijedili njega, kada bi i pomislili na kakovo zlo! Gledajte u neznanku, pa se s 
njome učite od cvijeća, kako treba da vam duša miriše od dobrote. Učit se od crva i mrava, 
kako treba da ste radini i poslušni starijima. Učite se od lijepa pjeva ptičijega, kako treba da 
svakom svojom riječi slavite Boga... “ (Anđeo čuvar, 1905, 10, 159). 

Postavljenome cilju ,,Anđeo čuvar“ ostaje vjeran i desetljeće nakon prvog izlaženja. 
Motivaciju i razloge trajanja temelji na važnosti obrane domovine i katoličke vjere. Svojim 
djelovanjem uspijeva postići izgovaranje hrvatskog imena u simbiozi s katoličkim naukom. 
Ne posustaje u naumu te unutar istraživanog desetogodišnjeg programa radi na pojačavanju 
svijesti Hrvata o borbi za domovinu i Boga. 

» Ovim brojem navršava ,, Anđeo čuvar“ desetu godinu života. Počeo je izlaziti onda, 
kada su se u Hrvatskoj nam otadžbini vijali crni oblaci, priječeći, da ne sine sunce čiste nauke 
Kristove, kada se je ime Hrvat samo na po usta izgovaralo. Danas imade ,,A.Č.“ više 
suborioca, a svi visoko dižu stijeg sa hrvatskom trobojom i križem Isusovim, svi su ponosni, 
da su Hrvati, da su katolici, svi gledaju s nadom u bolju budućnost. 

» Anđeo čuvar“ kao prvak i dalje će ići svojim putem, vodeći glavnu brigu za to, da 
uzdanica Hrvatske, mladost naša, miljenčad Kristova, otvrdne u borbi za Boga i Hrvatsku “ 


(Anđeo čuvar, 1911, 10, 160). 


»Proljetno cvijeće“ je časopis za djecu i mladež koji ciljeve pronalazi u sadržajima 
četiriju područja - moralnog, intelektualnog, građanskog i vjerskog odgoja. Urednica 
časopisa, učiteljica Marija Marošević, odlučna je da se na prostorima Hrvatske rašire ideje 


organizacije hrvatskih katoličkih učenica. Na tim temeljima, časopis ,,Proljetno cvijeće“ 

ciljano je namijenjen odgoju moralnih i obrazovanih Hrvatica u duhu katoličke vjere. U 
razdoblju izlaženja (1909. - 1913.) javlja se potreba zauzimanja za boljim društvenim 
položajem žena na prostorima tadašnje Hrvatske. Žene i djevojčice odgajane su da budu 
majke i domaćice, dok je ostatak društvenog i poslovnog svijeta prepušten muškarcima. 
Upravo je cilj časopisa da sadržajno radi na osvještavanju borbe za ženska prava i 
uključivanja u društveni i poslovni svijet. Svoje mjesto u društvu, žene prvenstveno vide u 
učiteljskom pozivu jer je to najuzvišenije zvanje koje mogu obavljati osim poslova vezanih uz 
obitelj i dom. Sadržajem unutar analiziranih godišta i brojeva odgojno nastoji pobuditi svijest 
učenica za obrazovanjem jer na taj način mogu kvalitetno doprinijeti te služiti domovini i 
vjeri. 

Naše Proljetno cvijeće stupa evo u drugo godište svoga života s novim nadama i 
vidicima, da nastavi započeto djelovanje među hrvatskim katoličkim učenicama. Nije 
promijenilo svoga programa ni svoje svrhe, koja stoji u tom, da širi ideju organizacije 
hrvatskih katoličkih učenica i da te učenice za tu ideju zagrije, oduševi tako da je one prihvate 
i ostvare, da postane središnjim glasilom organizacije svih hrvatskih katoličkih učenica... 
», Od sviju zvanja u kojima žena treba da radi javno t.j. izvan svoga doma i svoje obitelji 
najvažnije je najuzvišenije zvanje učiteljsko. Zato nam je u prvom redu nastojati, da budu 
učiteljske pripravnice, koje se na to zvanje odlučiše svom dušom pristanu uz ideju 
organizacije hrv. kat. učenica kako bi onda kao učiteljice na čvrstom katoličkom temelju 
mogle raditi na probitak svoga naroda “ (Marošević, Proljetno cvijeće, 1909, 1, 1-2). 

, Glavna mu je zadaća buditi i budnom održati katoličku svijest hrvatskih učenica. 
Ono hoće da pomogne odgojiti karakterne obrazovane katolikinje Hrvatice; ono hoće, da vi, 
mlade prijateljice njegove, budete uzorne kćeri Crkve i domovine“ (Proljetno cvijeće, 1912, 
1-2, 1). 

Važnost koju časopis za djecu i mladež ,,Proljetno cvijeće“ ima u promicanju svijesti o 
važnosti odgoja i obrazovanja, prije svega učenica, pronalazimo i u dopisima čitatelja koji 
rado čitaju časopis. U dopisima iščitavamo važnost kvalitetnog odgoja u duhu katoličke vjere 
i potrebe da se djevojčice tako 1 odgajaju. Mnogi mladići skrenu s puta vjere i vrijednosti 
naučenih u školama i zbog toga je potrebno da djevojčice budu nositeljice obveze čuvanja 
katoličke vjere i hrvatskog duha. Žena je temelj svega; na njoj je da otkupi svo zlo svijeta i da 
bude oslonac svojom strpljivošću. Osnovni je cilj ,,Proljetnog cvijeća“ da sadržajem unutar 


analiziranih godišta odgoji mlade Hrvatice koje će biti čuvarice hrvatskoga naroda. 

» Vrlo cijenjena urednice! 

Upravo nas je obradovalo, kada nam je mila kćerka primila ,, proljetno cvijeće“, koje 
si je uzelo za zadaću, da odgaja hrvatsku žensku učeću mladež u rodoljubnom i vjerskom 
duhu. Na žalost mnogi roditelji iskusili su već mnogu gorsku od svojih sinova na školama, jer 
su na školama pogazili svetinje, koje im je majka za mlada ucijepila u dušu. Najednom su na 
školama osjetili, da nisu slobodni, jer im tu slobodu sprječava vjera. Pa što su doživjeli mnogi 
roditelji kraj takvih sinova? U toj svetoj slobodi počinjali su štošta, čime su roditeljima 
nanašali sramotu. Tek vjera čini čovjeka pravim čovjekom, jer mu je ona uvijek budnim 
čuvarom, i ne da mu, da skrene stranputicom. 

Kamo bi dospjela naša hrvatska domovina, kada bi se i ženska mladež iznevjerila vjeri 
svojih otaca? One same izgubile bi najljepši ures krjeposne žene — vjeru, a sav narod bi trpio 
od nezdravoga pojava — bezvjerstva. Zar da i tu moru naprtimo na leđa izmučenome 
hrvatskome narodu? Valjda nijedan hrvatski kraj kao upravo Slavonija ne očekuje tako željno 
valjanih katoličkih radnica i radnika, da ovaj istina materijalno dosta bogati, ali moralno 
siromašni narod pridigne i osovi na čvrste noge. Inače će nam opustjeti ravna Slavonija, bit 
će za Hrvate izgubljena. Želimo ,,Proljetnome Cvijeću“ najljepši uspjeh u njegovu pothvatu, i 
daj Bože, da se okupe oko njega sve hrvatske katoličke učenice — uzdanice hrvatskoga 
naroda. 

Neka vrijedne učenice što više njeguju u svojima redovima uz vjerski i hrvatski duh, 
jer narodu treba pokraj dobrih katolika Hrvata i agilnih katolkinja Hrvatica“ (Proljetno 
cvijeće, 1909, 2-3, 43-44). 

» Vrlo cijenjena urednice! 

Izlazak ,,Proljetnog cvijeća“ vrlo me je obradovao, jer sam već odavna uviađo 
potrebu ovakvog lista. Znao sam, da je zadaća ,,Prolj. cvijeća“ zaista lijepa zadaća koja će 
hrv. narodu donijeti samo korist i to veliku korist odgajajući dobre kćeri, dobre Hrvatice i 
dobre katolikinje. ,, Žena je osnov svijetu . . . Ženi je zadaća, da svijet otkupi od svakoga zla 
svojom strpljivošću i da ga učvrsti svojom krjepošću... “ (Proljetno cvijeće, 1909, 5, 80). 

Časopis ,Proljetno cvijeće“ svojim je sadržajima aktualizirao i pitanje obrazovanja 
djevojčica koje su u promatranom vremenu istraživanja bile u nezavidnom položaju u odnosu 
na dječake. Unutar sadržaja časopisa moguće je prepoznati važnost obrazovanih mladih 
Hrvatica koje su temelj opstojnosti domovine i njezine vjere. Intelektualno, moralno, 
građanski i vjerski odgojen mladi naraštaj uvjet je opstojnosti naroda i snažno oruđe u borbi 


protiv vanjskih utjecaja koji u promatranom razdoblju dolaze iz pravca Austrije i Ugarske. 

U časopisu za djecu i mladež ,,Krijes“ pronalazimo obilježja cilja unutar sadržaja triju 
odgojnih područja, a to su intelektualni, moralni i građanski. Časopis je posvećen poučnom 
načinu razvijanja ljubavi i interesa prema knjizi i učenju. 

»...Pričat će Ti i o životu malene marne pčele i sićušna mrava, o stvorovima, koje 
primjećuješ tek pod mikroskopom, pripovijedat će o onim golemim zvijerima, pred kojim 
strepi ljudski rod. Napajat će Te mirisom bilinskog carstva, zanijeti tamo visoko, visoko među 
biserne zvjezdice, pokazat će Ti i one krajeve, kojima duva nježni zefir i ljulja vitke paome, 
pričat će Ti o zemljama, koje su pokrite vječnim ledom — upozorit će Te na sklad i ljepotu i 
onog najsitnijeg poljskog cvjetića, pokazati Ti taj krasni umni uređaj golemoga svemira i 
zemlje. Da, naš ,, Krijes“ će Ti opisivati i sve najnovije važnije obrete i otkrića, odvest će Te i 
u goleme tvornice i u male laboratorije učenjaka, pokazat će TI najnovije izume i iznašašća, 
otkriti nutrinu strojeva, pred kojima si često zamišljen stajao, izvjedljiv, kako li je to mogao 
sazdati čovjek. I mnogo će Ti još pričati i o visini ljudskoga uma; o običajima i životu onih 
starih naroda i o onima, koji danas žive; pričat će Ti o ljudima, kojih slava još danas nije 
zaboravljena, pričat će TI o lijepoj našoj Hrvatskoj. 

A zabavit će Te lijepim štivom, nježnom crticom i burnim opisom, zabavit će Te šalom 
i savjetom, kako da zgodno provedeš proste dane, zabavit će Te i pitanjima i raznim slikama “ 
(Krijes, 1909, 1, 1). 

Časopis ,Krijes“ temelje izlaženja pronalazi u potrebi pružanja djeci i mladeži 
kvalitetnog, poučnog i zabavnog izvanškolskog štiva koje bi ih motiviralo za bogaćenjem i 
razvijanjem intelektualnog razvoja u slobodno vrijeme. Uredništvo je časopisa prepoznalo da 
djeca i mladež u vremenu izlaženja časopisa (1909. godina) samostalno ne ulažu u sebe osim 
onoga što im je naređeno ili je propisano školskim nastavnim planom, to jest izostaje 
intrinzična motivacija za dodatnim obrazovnim ulaganjem. Budući da su učitelji ti koji najviše 
vremena, uz roditelje, provode s djecom i mladima, bolje opažaju stvari koje nisu dobre i loše 
se odražavaju na njihov razvoj. Učitelji su primijetili da djeca i mladi vrlo malo samostalno 
traže dodatne izvore za učenje te više čitaju beletristiku nego neku poučnu ili stručnu knjigu, a 
slobodno vrijeme upražnjavaju dokoličarenjem. Iako primjećuju da se bave sportom, previše 
su okruženi vulgarnim oblicima komuniciranja, što utječe na njihov rječnik i manire kulturnog 
ponašanja. Među djecom i mladima nema htijenja da postižu više nego što mogu pa se razvija 
osjećaj gubitka vjere i približavanja moralnoj krizi i propadanja. Upravo zbog toga časopis 
»Krijes“ služi kao savršeno pomoćno nastavno sredstvo u kojem djeca i mladi pronalaze 


prostor za razvoj intelektualnog i moralnog identiteta. 

»... Bolna srca gledamo neki čudni nehaj i nemar, koji se je uvukao među našu 
mladež. Uči se tek za školu, ta koliko ih ima, koji bi na pr. osim one kratke školske povjesnice 
potražili veću i opširniju, koliko ih ima, koji bi znanje na pr. fizike htjeli povećati i preko 
onog, što traži profesor, gdje su oni — ko nekad — što su željno ,,gutali“ valjane literarne 
stvari. — Iz prakse znam, jer sam bio dulje vremena u jednoj knjižnici, da današnje đaštvo na 
žalost rađe traži Holmesa nego valjano kakvo djelo, rađe čita Zolu i slične, nego li one, koji 
bi oplemenili mladi duh. 

Prosto se vrijeme upotrebljava rađe na šetnji — o kad bi to bili pravi izleti i zdrava 
gibanja svježim zrakom, tko bi imao što protiv toga, ali to je obično lijeno vucarenje gradskim 
ulicama, koje se zaslađuje pikantnim razgovorima. Da, u novije vrijeme, rado se polazi i 
nogomet“ — dosita zdravi šport i dobro i jačio tijelo, kad ne bi drugovi i razni usklici slabili 
duga. 

Ponajgore je pak to, da se među mladiće širi nehaj za nešto većeg i uzvišenijeg, a uz to 
gaji bezvjerstvo i blizi mu nemoral, pa koje čudo, da onda ne sveučilišta dolaze toliki, koji ne 
znaju pravi, kojom bi stazom, vrludaju i kopaju već tako mladi grob — ako ne uvijek tjelesni, a 
o ono duševni - jer što je, nego li mrtvac, onaj, koji ne ima viših nekih ideala, težnja i cilja?“ 


(Krijes, 1909, 1, 1-2). 


Unutar sadržaja intelektualnog, moralnog i građanskog odgojnog područja, ciljeve 
pronalazi časopis za djecu 1 mladež ,,Milodarke“. Budući da je proizašao ispred dobrotvorne 
udruge Milodar, po kojoj je dobio i ime, jedan mu je od ciljeva društvena namjena 
financijskog pomaganja siromašne djece s prostora grada Osijeka. 

,Pomažite dobrotvorno društvo ,, Milodar“ koje skrbi za siromašnu dječicu, svi listovi, 
novac, pošiljke i upiti neka se uprave na poslovnicu ,MILODARA“ u pučkoj školi u 
Jigerovoj ulici I. kat“ (Milodarke, 1913, 1). 

Prema pronađenim sadržajima unutar promatranim brojevima, časopis je promovirao 
ciljeve i iz područja intelektualnog i moralnog razvoja. U jednoj analiziranoj pjesmici 


posvećenoj njegovom djelovanju pronalazimo upravo takve nakane. 


» Milodarke tebi pružam Na čast Boga, roga svoga. 
Omladino moja mila, Proljetni je cvijet procvao, 
Da bi tvoja vedra duša, Prestao je uzdah sjetni, 
Njima se pozabavila. Život evo pramaljetni. 
Hrli, hrli, knjigo bijela, Stog su nikle milodarke 
Širom doma hrvatskoga, To mirisno cvijeće za te: 
Razgrij srca djece naše Neka buji, neka cvate!“ 


(Milodarke, 1913, 1, 4). 

1.1. Zaključak analize odgojnih ciljeva odabranih časopisa za djecu i mladež u 
razdoblju od 1864. do 1914. godine 


Odgovarajući na postavljeni zadatak analize sadržaja odabranih časopisa za djecu i 
mladež u razdoblju Banske Hrvatske (1864. - 1914.) i identificiranja odgojnih ciljeva koje 


promiču, dolazimo do sljedećih zaključaka: 


* analizom sadržaja odabranih časopisa za djecu i mladež, moguće je prepoznati i 
opisati ciljeve koje si časopisi postavljaju i s obzirom na sadržaje svrstati ih u jedno od 
odgojnih područja prema utvrđenim kategorijama istraživačkog protokola, odnosno unutar 
područja intelektualnog, moralnog, estetskog, tjelesno-zdravstvenog, radnog, vjerskog, 


građanskog te ekološkog odgoja; 


e analizom odabranih časopisa za djecu i mladež te njihovih godišta, prepoznato je da 
časopisi svoje ciljeve sadržajno uokviruju u četiri područja odgoja - intelektualnog, moralnog, 
građanskog i vjerskog. Razloge prevladavanja navedenih ciljeva u sadržajima odgojnih 
područja pronalazimo u suodnosu s društveno-političkim kontekstom istraživanog razdoblja. 
Intelektualni je cilj unutar promatranih časopisa imao svrhu podići opću pismenost hrvatskog 
naroda koja je u promatranom istraživačkom razdoblju bila na niskom stupnju. Također, 
pohađanje škola u istraživanom razdoblju nije bila obveza pa su časopisi svojim sadržajem 
dodatno pridonosili općem intelektualnom razvoju. Škola i učitelji u promatranom razdoblju 
nisu imali dovoljno velik utjecaj na moralni razvoj djece i mladih pa su časopisi svojim 
ciljevima i sadržajima iz područja moralnog odgoja dodatno nastojali odgojno djelovati. 
Ciljevi iz područja vjerskog odgoja su dominantni jer u tome vremenu istraživanja postoji 
izuzetno bliska povezanost hrvatskog naroda s katoličkom Crkvom, a Crkva je imala i 
značajan utjecaj na rad škola i učitelja. Značaj prisutnosti ciljeva iz okvira građanskog 
područja odgoja nalazi se u potrebi očuvanja nacionalnog identiteta i jezika koji je u 


promatranom vremenskom razdoblju bio na udaru vanjskih utjecaja Austrije i Ugarske; 


e analizom sadržaja odabranih časopisa nismo unutar utvrđenog protokola istraživanja 
pronašli ciljeve koji proizlaze iz okvira estetskog, tjelesno-zdravstvenog, radnog i ekološkog 


odgoja; 


e časopisi za svoj cilj uzimaju sadržaje iz više odgojnih područja, stoga ih je 
nemoguće odvojeno od toga promatrati 1 analizirati. Intelektualni ciljevi pronalaze se u 
sadržajima svih 12 analiziranih časopisa promatranih u analizi. Ciljeve sadržaja moralnog 

odgoja pronalazimo u 11 časopisa. Ciljeve iz okvira sadržaja građanskog područja odgoja 


pronalazimo u 6, a iz područja vjerskog odgoja u 5 časopisa; 


e časopisi u svojoj osnovi pokretanja i izlaženja pronalaze zajedničke interese, a to su 
djeci i mladeži ponuditi dodatan izvor zabave i pouke osim već tada propisanih planova i 
programa unutar školskog sustava. Programom i sadržajima časopisima se nastoji poticati 
djecu i mlade na čitanje, pisanje, razmišljanje, razvijanje domoljubnog i vjerskog identiteta te 


na kvalitetno popunjavanje slobodnog vremena; 


e iz sadržaja intelektualnog područja odgoja, časopisi za djecu i mladež nastoje djeci i 
mladeži poticati razvoj uma za znanstveno promišljanje, poučavati putem zabavnih sadržaja, 
razvijati volju za čitanjem hrvatskih knjiga, privikavati na čitanje stručnih knjiga i časopisa te 


razvijati kvalitetan odnos prema školi i učiteljima; 


e iz sadržaja moralnog područja odgoja, časopisi za djecu i mladež ciljano nastoje 
razvijati u djece i mladih vrijednosti dobrote, plemenitosti i velikodušnosti, jačati poštenje kao 
važnu moralnu osobinu, razvijati ljubav prema lijepom i istinitom, razvijati dječje srce i dušu, 


a potiskivati neprimjerene oblike ponašanja i nemorala; 


e iz sadržaja građanskog područja odgoja, časopisi za djecu i mladež ciljano nastoje 
razvijati ljubav prema rodu i domu, buditi narodnu svijest i građanske vrline, promicati 
vrijednosti materinjeg jezika, učiti štovanju ljudskih zakona, izvršavanju dužnosti, štovanju 
starijih i poštivanju tuđeg, pomaganju potrebitih i siromašnih, promicati spoznaje o običajima 


i životu drugih naroda (razvoj interkulturalizma) te razvijati svijest o jednakosti spolova; 


e sadržajima vjerskog područja odgoja, časopisi za djecu i mladež nastoje ciljano 
razvijati djecu i mlade u kršćanskom duhu, gajiti ljubav prema Bogu, cijeniti božje zakone i 


buditi katoličku svijest; 


* analizom sadržaja tekstova unutar promatranih časopisa, uspjeli smo prepoznati i 
opisati nastojanje svih časopisa da dodatno obrazuju djecu i mladež. Pojedini se časopisi u 
pokušavaju eksplicitno orijentirati ciljanoj skupini, dok je većina bila općenito namijenjena 
svima. Časopis za djecu i mladež ,,Pobratim“ nastojao je biti orijentiran prema učenicima više 
pučke škole, točnije gimnazijskom smjeru. Časopis za djecu mladež ,,Vjerni drug“ nastojao je 
biti orijentiran prema učenicima više pučke škole, točnije trgovačke i obrtničke škole. 


Casopisi za djecu i mladež ,,Anđeo čuvar“ i ,,Proljetno cvijeće“ namjenjivali su sadržaje 

katoličkom nauku, a ,,Proljetno cvijeće“ naročito prema razvoju katoličkih učenica. Casopis 
»Proljetno cvijeće“ svojim je programom i sadržajem bio namijenjen ženskom spolu, dok su 
ostali promatrani časopisi sadržajno bili namijenjeni jednako muškoj i ženskoj čitalačkoj 


populaciji; 


e svi časopisi odabrani u uzorak analize tijekom svojeg su izlaženja zadržavali prvotno 
zacrtane odgojne ciljeve i namijenjenu čitalačku populaciju. Postojanost časopisa u trajanju 
tiskanja nije ovisila o postavljenim ciljevima nego o financijskoj moći nakladnika, slaboj 
promidžbi prema namijenjenoj čitalačkoj populaciji i nemogućnosti naplaćivanja tiskanih 
brojeva. Razlozi za prestanak tiskanja određenih časopisa u promatranom razdoblju je i slaba 
nakladnička infrastruktura, u ovome slučaju nakladničkih kuća koje se isključivo bave 
tiskanjem odgojno-obrazovnih knjiga i literature. Zaključak je da su promatrani časopisi svoje 
ciljeve postavljali realno i u skladu s tadašnjim društveno-političkim zbivanjima na prostoru 


Hrvatske i prema potrebama čitalačke populacije; 


* analizirani časopisi za djecu i mladež u odabranom razdoblju istraživanja zauzimaju 
neprocjenjivo mjesto u promicanju važnosti obrazovanja i služe kao izuzetno odgojno 
sredstvo za rad s djecom i mladima. Osim toga, časopisi služe kao sredstvo promicanja i 
pisanja na materinjem jeziku i održavanja hrvatskog duha i tradicionalnih vrijednosti na 
tadašnjim prostorima. Opći odgojno-obrazovni kontekst istraživanog razdoblja (1864. - 1914. 
godina) temelji se na podizanju obrazovnih vrlina, moralnih, kršćansko-katoličkih 1 
domoljubnih vrijednosti, a odgojni sadržaji promatranih časopisa u okvirima su društveno- 


povijesnog konteksta promatranog vremena na prostorima tadašnje Hrvatske. 

2. Analiza značajnih nositelja odgojnih sadržaja u odabranim 


časopisima za djecu i mladež u razdoblju od 1864. do 1914. godine 


U drugome metodološki postavljenom zadatku istraživanja, povijesnom analizom 
sadržaja odabranih časopisa za djecu i mladež u razdoblju od 1864. do 1914. godine, 
prepoznaju se i prikazuju značajniji nositelji odgojnih sadržaja. 

Analizom odabranih časopisa pronalazi se ukupno 18 pokretača časopisa koji su 
ujedno i urednici 12 analiziranih časopisa za djecu i mladež u razdoblju od 1864. do 1914. 
godine. Od toga, 16 dolazi iz redova učiteljskog staleža, 1 je urednik iz redova kateheta- 
vjeroučitelja, a 1 iz redova književnika. Od prepoznatih pokretača i urednika časopisa, 16 su 
muškarci (88,8 %), a 2 su žene (11,2 %). 

Istraživanjem dolazimo do spoznaje da se unutar istraživanih godišta časopisa za djecu 
i mladež ukupno može identificirati 1 298 nositelja odgojnih sadržaja namijenjenih djeci i 
mladeži (Tablica 24). Od ukupnog broja, iz redova učitelja, kateheta i književnika-pisaca 
prepoznali smo 971 (75 %) nositelja. Iz krugova učenika osnovnih i srednjih škola te nekoliko 
polaznika fakulteta, dolazi 327 (25 %) autora. Razdvajamo ih od odraslih osoba jer u potpisu 


nakon teksta postoji naznačen razred 1 škola, odnosno fakultet. 


Tablica 24. Prikaz nositelja odgojnih sadržaja u promatranim časopisima za djecu i mladež 


E Pojeo Nositelji iz redova učenika 
Nositelji iz redova učitelja, ka A 
oR ve aja : osnovnih i srednjih škola te Ukupno 
kateheta i književnika-pisaca a 
polaznika fakulteta 
N % N % N % 
971 75,0 327 25,0 1 298 100 


Kvantitativni dio analize pokazuje da je od ukupnog broja učitelja, kateheta i 
književnika, 874 nositelja (90,1 %) bilo pripadnika muškog spola, a svega 97 nositeljica (9,9 
%), odnosno pripadnica ženskog spola. Među učeničkom populacijom nositelja odgojnih 
sadržaja u istraživanim časopisima, prepoznali smo 234 (72 %) pripadnika muškog spola i 93 


(28 %) pripadnice ženskog spola (Tablica 25). 

Tablica 25. Prikaz nositelja odgojnih sadržaja u promatranim časopisima za djecu i mladež prema 


spolu 
Muški spol Ženski spol Ukupno 
Nositelji 
N % N % N % 

Nositelji iz redova učitelja, 

kateheta i književnika-pisaca ds ua 2 soi IE 2 E 
Nositelji iz redova učenika 

osnovnih i srednjih škola te 234 72,0 93 28,0 327 100 
polaznika fakulteta 


Nositelji odgojnih sadržaja unutar istraživanog uzorka časopisa i odabranog 
vremenskog razdoblja pojavljuju se ukupno 5 394 puta s tekstovima različitih tematika i 
oblika. Iz krugova učenika, identificirano je 408 (7,6 %) tekstova, a ostatak od 4 986 (92,4 %) 


tekstova pripada nositeljima iz redova učitelja, kateheta i književnika-pisaca (Tablica 26). 


Tablica 26. Prikaz identificiranih tekstova u odabranim časopisima za djecu i mladež s obzirom na 


nositelje 
Tekstovi iz redova učitelja, Tekstovi iz redova učenika 
kateheta i književnika- osnovnih i srednjih škola te Ukupno 
pisaca polaznika fakulteta 
N % N % N % 
4 986 92,4 408 7,6 5394 100 


Nakon provedene analize prepoznajemo da su se više od 4 puta pojavila 253 (26 %) 
nositelja iz redova učitelja, kateheta i književnika. Od toga broja, 43 (17 %) nositelja 
pojavljuje se preko 14 puta. Analiza pokazuje da od 43 nositelja, njih 38 (88 %) pripadnika je 
muškog spola, a 5 (12 %) pripadnica ženskog spola. Prepoznali smo da je 36 nositelja 
odgojnih sadržaja iz redova učiteljskog staleža, 3 iz redova kateheta, 2 odvjetnika, 1 poštanski 
činovnik i 1 vojni oficir. 

U narednim odlomcima pristupit će se prikazu 43 najznačajnija nositelja odgojnih 
ideja i sadržaja prepoznatih analizom odabranih časopisa za djecu i mladež. Poredak prikaza 
najznačajnijih nositelja odgojnih sadržaja određen je prema ukupnom broju objavljenih 
tekstova autora u odabranim i promatranim časopisima za djecu i mladež, a ukupan je broj 


pojavljivanja više od 14 puta. 

Rudolf Maldini (1870. - 1944.) rođen je u Osijeku. Uz svoje ime, često je pisao i 
dodatak barun Wildenhainski. Školovao se u Karlovcu, Osijeku i Zagrebu. Preparandiju je 
završio u Zagrebu. Kao učitelj službovao je u raznim mjestima na prostoru tadašnje Hrvatske 
i Bosne. Pred kraj profesionalnog rada službovao je i u Sarajevu. Tijekom svoga 
profesionalnog učiteljskog života, pisao je pjesme za djecu, objavljivao razna književna djela 
i bavio se enigmatikom (Crnković, 1978, 183). 

Analizom odabranog uzorka časopisa utvrđeno je da je sudjelovao u radu sedam 
časopisa za djecu i mladež i to ,,Smilju“, ,,Bršljanu“, ,,Pobratimu“, ,,Liljanu“, ,,Malom 
dobrotvoru“, ,,Vjernom drugu“ i ,,Anđelu čuvaru“. Iz navedene analize možemo zaključiti da 
je on najzastupljeniji nositelj odgojnih sadržaja u časopisima za djecu i mladež u razdoblju 
Banske Hrvatske (1864. - 1914.). Ukupno se u odabranom uzorku analiziranih časopisa kao 
autor pojavljuje 243 puta. Prvi se puta javlja 1895. godine u časopisu ,,Vjerni drug“ 83 puta, 
zatim ,,Liljanu“ 46 puta, ,,Anđelu čuvaru“ 46 puta, ,,Pobratimu“ 26 puta, ,,Malom dobrotvoru“ 
25 puta, ,,Bršljanu“ 14 puta i ,,Smilju“ 3 puta. Od ukupnog broja pojavljivanja, u časopisima 


je objavio 166 pjesama, 31 poslovicu, 27 zagonetki, 11 basni, 5 pripovijesti i 3 poučna članka. 


Julije Varžička (1862. - 1928.) rođen je u Zagrebu gdje provodi svoju mladost i 
završava učiteljsku školu. U učiteljskoj je službi od 1880. do 1922. godine. Od 1897. godine 
urednik je časopisa za djecu i mladež ,,Vjerni drug“. Osim obavljanja učiteljskog posla, bavio 
se i pisanjem poučnih članaka 1 crtica (Crnković, 1978, 196). 

Analizom sadržaja odabranih časopisa za djecu i mladež utvrđeno je da se kao autor 
pojavljuje u 3 časopisa i to ukupno 207 puta. Od toga, u ,,Vjernom drugu“ 203 puta, 
»Bršljanu“ 3 puta i ,,Hrvatskoj omladini“ 1 puta. Od ukupnog broja, prepoznat je 181 poučni 


članak i 26 poučnih pripovijesti. 


Stjepan Širola (1867. - 1926.) rođen je u Zagrebu gdje završava učiteljsku školu. 
Tijekom učiteljskog rada službovao je u Žakanju, Karlovcu i Zagrebu. Od 1920. do 1924. 
godine, odnosno pred kraj profesionalne karijere, obavljao je 1 dužnost županijskog školskog 
nadzornika u Zagrebu. Godine 1895. počinje uređivati časopis za djecu i mladež ,,Liljan“ koji 
izlazi iz tiska četiri godine. Tijekom svoga života bio je aktivan suradnik i ostalih listova za 
djecu i mladež u kojima je objavljivao pjesme, priče, poučne članke, zgode, crtice i igrokaze 
(Vjerni drug, 1909, 10, 148-149). Objavljivao je i stručne rasprave u tada poznatim stručno- 
pedagoškim časopisima poput ,,Napretka“, ,,Hrvatskog učitelja“, ,,Prosvjete“ i ,,Hrvatske 


prosvjete“. Osim pedagoškog i književnoga rada, sudjelovao je u mnogim društvima kao 

tajnik. U Karlovcu je bio tajnikom učiteljskog, gospodarskog i pjevačkog društva, a u 
Zagrebu je bio tajnikom društva ,,Dobrotvor“ i družbe ,,Braća Hrvatskog Zmaja“. Bio je i član 
Hrvatsko pedagoško-književnoga zbora (Crnković, 1978, 191). 

Analizom sadržaja odabranih časopisa za djecu i mladež, prepoznato je da se 
pojavljuje u 8 časopisa kao autor tekstova ,,Vjerni drug“ 41 puta, ,,Liljanu“ 37 puta, ,,Smilju“ 
32 puta, ,Malom dobrotvoru“ 30 puta, ,,Bršljanu“ 23 puta, ,,Hrvatskoj omladini“ 2 puta, 
»pobratimu“ 1 put i ,Anđelu čuvaru“ 1 put. Ukupno se u časopisima pojavio 167 puta. Od 
ukupnog broja pojavljivanja, napisao je 59 pjesama, 50 pripovijetki, 19 priča, 15 zagonetki, 


12 poslovica, 7 poučnih članaka, 4 igrokaza i 1 križaljku. 


Jakov Majnarić (1838. - 1916.) rođen je u Delnicama. U Zagrebu je završio 
učiteljsku školu, a prvo je namještenje dobio u Lokvama. Kasnije je kao učitelj službovao u 
Delnicama i Sušaku. Tijekom života bavio se pisanjem pa je postao omiljen i poštovan dječji 
pisac. Djelovao je kao suradnik mnogih časopisa za djecu i mladež i u njima objavljivao 
pjesme, pripovijetke, poučne članke i crtice. U povijesti hrvatskog školstva ostao je zapamćen 
kao vrhunski učitelj i prosvjetitelj, a ne kao književnik (Liljan, 1897, 10, 168-169). 

Unutar analiziranih časopisa za djecu i mladež, Majnarić se pojavljuje u njih pet. Kao 
autor objavljuje radove u ,,Liljanu“ 77 puta, ,,Bršljanu“ 60 puta, ,,Anđelu čuvaru“ 13 puta, 
»smilju“ 12 puta i ,Malom dobrotvoru“ 2 puta. Ukupno se kao autor pojavio 164 puta. U 
promatranim časopisima, objavio je 77 pjesama, 50 pripovijetki, 18 priča, 18 poučnih članaka 


i 1 basnu. 


Franjo Bartuš (1860. - 1934.) rođen je u Krapini. U Zagrebu je polazio osnovnu 
školu i četiri razreda realne gimnazije. Nakon toga, 1880. godine završava učiteljsku školu. 
Profesionalnu službu učitelja obavljao je po mnogim mjestima tadašnje Hrvatske, a završio ju 
je u Zagrebu na dužnosti upravitelja osnovne škole. Tijekom radnog vijeka službovao je kao 
učitelj, urednik i pisac za djecu i mlade. Od 1880. godine počeo je aktivnije pisati i 
objavljivati radove u stručnim časopisima i listovima za djecu i mlade gdje je pisao 
pripovijesti, pjesme, zgode, igrokaze i crtice (Liljan, 1897, 8, 131-132). Osim pisanja za 
djecu, bavio se i prevođenjem stranih tekstova. Uz Ivana Filipovića 1 Tomislava Ivankeca, 
smatran je najaktivnijim prevoditeljem tekstova za djecu. Pokretač je i dugogodišnji urednik 
časopisa za djecu i mladež ,,Mali dobrotvor“ (Crnković, 1978, 167). 

Analiza sadržaja odabranih časopisa za djecu i mladež istraživanog razdoblja pokazuje 


da je bio aktivan u pet časopisa. Pojavljuje se ukupno 92 puta ,,Mali dobrotvor“ 36, ,,Vjerni 

drug“ 36, ,,Smilje“ 13, ,,Bršljan“ 6 i ,,Liljan“ 1 prilog i to sa 77 pripovijesti, 7 priča, 7 pjesama 


i 1 poučnim člankom. 


Mladen Barbarić (1873. - 1936.) rođen je u Iloku. Godine 1896. zaredio se za 
svećenika pa je kao kateheta službovao u Koprivnici, Cerniku, Iloku i Osijeku. Osim 
predavanja kršćanke nauke u školama, bavio se i književnošću. Izdao je više zbirki pjesama, 
crtica i crkvenih rasprava. Pisao je za djecu 1 mlade, a od 1901. godine pokrenuo je i uređivao 
časopis ,,Anđeo čuvar“ čijim je urednikom bio 15 godina (Crnković, 1978, 167). 

Analizom odabranih časopisa za djecu i mladež dolazimo do zaključka da se kao autor 
ukupno pojavljivao 91 puta u dva časopisa i to u ,,Anđelu čuvaru“ 79 i ,,Smilju“ 12 puta u 


kojima je objavio 39 pripovijesti, 38 pjesama, 10 zagonetki i 4 priče. 


Milan Kobali (1840. - 1897.) rođen je u Zagrebu gdje je završio za učitelja, nakon 
čega je šest godina radio u Odri. Zatim je radio u vježbaonici učiteljske škole u Zagrebu sve 
do svoje smrti. Jedan je od osnivača Hrvatsko pedagoško-književnog zbora i stalni suradnik 
pedagoškog časopisa ,,Napredak“. Objavio je nekoliko knjiga od kojih izdvajamo ,,Zornu 
obuku“, ,,Rukovođ za estetičko-etička štiva u pučkoj školi“ 1 ,,Slovnicu u II. razredu pučke 
škole“. Prepoznat je u povijesti hrvatskog školstva kao učitelj kojega su obožavali i cijenili 
učenici, ali i mnogobrojni pripadnici učiteljskog staleža (Smilje, 1898, 5, 68-69). Djelovao je i 
na području pisanja 1 objavljivanja tekstova za djecu i mladež. 

Analizom sadržaja promatranih časopisa za djecu i mladež, prepoznato je da se 
pojavljuje samo u časopisu ,,Smilje“ i to ukupno 81 put sa 55 zagonetki, 11 pripovijesti, 6 


basni, 5 pošalica, 3 basne i 1 poučnim člankom. 


Jelica Belović Bernadzikowska (1870. - 1946.) rođena je u Osijeku. Dolazi iz 
porodice prosvjetnih radnika; otac joj je bio profesor, kao i majčin otac. Završila je učiteljsku 
školu i službovala kao učiteljica u Zagrebu, Rumi, Osijeku i Sarajevu. Obnašala je dužnost 
upraviteljice više djevojačke škole u Banja Luci (Liljan, 1898, 6, 82-83). U životu je objavila 
niz književnih radova za djecu i mlade, pedagoških članaka te rasprava. Bila je svestrana 
prosvjetna djelatnica koja se uz pisanje bavila i prevođenjem. 

Analizom odabranih utvrdilo se da je kao autorica objavljivala u pet časopisa za djecu 
i mladež. Ukupno se pojavljuje 79 puta, a od toga 22 puta u ,,Liljanu“, 21 puta u ,,Smilju“, 18 
puta u ,,Malom dobrotvoru“, 15 puta u ,,Bršljanu“ i 3 puta u ,,Anđelu čuvaru“ i to kao autorica 


47 pripovijetki, 17 priča, 14 zagonetki i 1 pjesme. 

Rudolfo Franjin Magjer (1884. - 1954.) rođen je u Zemunu, a od najranije je 
mladosti živio u Osijeku gdje je završio učiteljski studij. Radio je kao učitelj u Šljivoševcima, 
Valpovu, a zatim u Osijeku. Osim učiteljskim poslom, bavio se i objavljivanjem pjesama, 
pripovijetki, prigodnih književnih članaka i osvrta. Autor je mnogih književnih djela 
posvećenih djeci 1 mladeži. Glavni je pokretač 1 urednik časopisa za djecu i mladež 
»Milodarke“ koji počinje izlaziti 1913. godine. Smatra se pokretačem i urednikom poznatoga 
osječkog časopisa ,Jeka od Osijeka“ koji počinje izlaziti 1918. godine. Ostao je u hrvatskoj 
pedagoškoj povijesti upamćen kao učitelj, školski nadzornik, pedagog i književnik (Hrvatski 
biografski leksikon, online izdanje). 

Kao autor se pojavljuje ukupno 72 puta u šest časopisa za djecu i mladež, a od toga 23 
u ,,Anđelu čuvaru“, 17 u ,Malom dobrotvoru“, 16 u ,,Pobratimu“, 10 u ,,Smilju“, 4 u 
»Milodarkama“ i 2 u ,,Bršljanu“. Prepoznato je 35 pjesama, 28 pripovijetki, 4 poučna članka, 


2 poslovice, 2 priče i 1 crtica. 


Marija Tomšić-Im (1870. - 1950.) rođena je u Mitrovici. Ondje je završila pučku 
školu i malu realku, a nakon toga je završila učiteljsku školu u Zagrebu. Kao učiteljica je 
službovala u Zagrebu od 1890. do 1899. godine kada je upoznala svoga supruga Julija 
Tomšića, sina poznatog pisca Ljudevita Tomšića i urednika časopisa ,,Bršljan“. Uz Zagreb, 
službovala je na raznim mjestima gdje se posvetila radu s djecom i mladima. Osim učiteljskog 
poziva, bavila se pisanjem ćudorednih pripovijetki, pjesmica, crtica i priča kojima je nastojala 
zabaviti i poučiti djecu i mlade. Kratko je vrijeme obnašala dužnost urednice časopisa za 
djecu i mladež ,,Bršljan“. Objavljivala je stručne rasprave i članke iz područja pedagogije 
(Crnković, 1978, 193). 

Analizom sadržaja promatranih časopisa za djecu i mladež utvrđeno je da se kao 
autorica pojavila u dvama časopisima. Ukupno se pojavila 70 puta, a od toga 41 put u 
»Bršljanu“ i 29 puta u ,Liljanu“. Prepoznate su 32 pjesme, 25 pripovijesti, 8 priča, 3 


zagonetke i 2 poučna članka. 


Tomislav Ivankec (1844. - 1912.) rođen je u Petrinji. U Zagrebu je završio učiteljsku 
školu, a nakon toga je radio kao učitelj i profesor na učiteljskoj školi. Bio je suradnik Ivana 
Filipovića s kojim je sudjelovao u poduhvatima oko organiziranja hrvatskog učiteljstva. 
Obnašao je dužnost tajnika i predsjednika ,,Učiteljske zadruge“, sudjelovao u osnivanju 
Hrvatsko pedagoško-književnog zbora u kojem je obnašao dužnosti tajnika i predsjednika 


(Cuvaj, 1913, 12-14). Godine 1874. preuzima od Vjenceslava Zaboja Mašika uredništvo nad 

časopisom ,,Smilje“ i obavlja ga do smrti. Svojim djelovanjem izvan područja školstva dao je 
doprinos razvoju hrvatske dječje književnosti. Objavljivao je crtice, zgode, basne, priče, 
pripovijetke, životopise i poučne članke. U časopisu za djecu i mladež ukupno je objavio 200 
naslova, a najčešće je pisao pod pseudonimom Smiljan (Crnković, 1978, 177). 

Analiza časopisa za djecu i mladež istraživanog razdoblja je pokazala da se kao autor 
pojavljivao samo u časopisu ,,Smilje“ i to ukupno 70 puta. Prepoznato je 46 poučnih članaka, 


14 pripovijesti, 5 priča, 3 basne, 1 bajka i 1 pjesma. 


Adolf Makale (1881. - 1935.) rođen je u Šibeniku. Pučku osnovnu školu završio je u 
rodnom Šibeniku, a mušku učiteljsku školu u Arbanasima kod Zadra. Službovao je kao učitelj 
u Betini. Osim rada kao učitelj, bavio se pisanjem za djecu i mlade te aktivno objavljivao 
radove u dječjim listovima (Pintarić, 2000). 

Prepoznato je da se kao autor pojavio u trima promatranim časopisima. Ukupno se 
pronalazi 59 njegovih tekstova, a od toga 28 u ,,Pobratimu“, 27 u ,,Bršljanu“ i 4 u ,,Anđelu 


čuvaru“ gdje je objavio 24 pjesme, 22 pripovijetke, 8 basni, 4 priče i 1 poučni članak. 


Cvjetko Gruber (1843. - 1914.) rođen je u Senju. Završio je Bogosloviju u 
Budimpešti, a tijekom života službovao je u raznim mjestima na prostorima tadašnje Hrvatske 
i izvan nje. Bavio se pisanjem tekstova pretežito sa stajališta kršćanke vjere i nauke. Poznatija 
djela su mu ,,Vrtić gospodnji - mali katolički molitvenik“, ,,Dobro diete, Dobar mladić, Dobar 
muž“ i ,,Put u nebo — katolički molitvenik“. Pisao je i objavljivao kratke pripovijetke s 
poukom za djecu i mladež (Crnković, 1978, 175). 

Uvidom u sadržaj analiziranih časopisa za djecu i mlade prepoznato je da se kao autor 
pojavio u pet časopisa. Ukupno je identificirano 59 pojavljivanja, a od toga 25 u ,,Bršljanu“, 
23 u ,Liljanu“, 8 u ,,Anđelu čuvaru“, 2 u ,Milodarkama“ i 1 puta u ,,Malom dobrotvoru“. 


Analizom je prepoznato 40 pripovijetki, 13 zagonetki, 5 pitalica 1 1 poslovica. 


Josip Milaković (1861. - 1921.) rođen je u Samoboru gdje je završio osnovnu školu, 
a zatim nastavio školovanje u zagrebačkoj gimnaziji. Učiteljsku školu završio je u Zagrebu, a 
nakon toga je radio kao učitelj u Samoboru, Kutini i Derventi. Kratko se posvetio 
svećeničkom pozivu i pokušao 1883. godine studirati teologiju, ali je odustao zbog narušenog 
zdravlja. Nakon toga se u potpunosti posvećuje učiteljskom pozivu i pisanju poezije, proze i 
igrokaza za djecu i mlade. Slovio je za najplodnijeg i za života najslavnijeg hrvatskog dječjeg 
pjesnika (Smilje, 1898, 8, 114-116). Bio je pokretačem i urednikom časopisa ,,Hrvatska 


omladina“. 

Provedenom analizom sadržaja časopisa za djecu i mlade prepoznato je da se kao 
autor pojavio sa 56 tekstova u četirima časopisima, od toga 28 puta u ,,Hrvatskoj omladini“, 
17 u ,,Pobratimu“, 9 u ,,Smilju“ i 2 u ,,Bršljanu“. Analiza otkriva da je kao autor objavio 41 


pjesmu, 9 pripovijetki, 3 zagonetke i 3 osmrtnice. 


Ljudevit Varjačić (1852. - 1926.) je rođen u Zagrebu gdje završava osnovnu pučku 
školu, zatim gimnazijski program i na kraju učiteljsku školu. Osim toga, završio je i glazbeni 
zavod, a kao učitelj je službovao u Zagrebu, Tuhlju i Varaždinu. Pisao je pjesme, zgode, priče 
i crtice za djecu i mladež. Napisao je desetke različitih knjiga za djecu od kojih izdvajamo 
,»Potočnice — pjesme i pripovijesti za mladež“ (1876. god.), ,,Šest igrokaza za mladež“ (1894. 
g0d.), ,,Košarica šale i satire“ (1895. god.), ,,Milovanke - pjesme i pripovijesti za mladež“ 
(1896. god.) i slično. Objavio je i nekoliko slikovnica za djecu (Smilje, 1898, 6, 82-83). 

Istraživanjem se utvrđuje da se kao autor pojavljuje u četirima časopisima sa 49 
tekstova, od toga 36 u ,,Smilju“, 9 u ,Liljanu“, 2 u ,,Bršljanu“ i 2 u ,,Hrvatskoj omladini“. 


Analizom prepoznajemo 28 pjesama, 13 zagonetki, 7 pripovijesti 1 1 poslovicu. 


Ferdo Stražimir Kulundžić*> (1875. - 1945.) rođen je u Srijemskim Karlovcima. 
Nakon provedene mladosti u Srijemskim Karlovcima preselio se u Osijek gdje je radio kao 
poštanski činovnik i bio aktivan član Hrvatske stranke prava. Ostao je zapamćen kao hrvatski 
političar i književnik. Pisao je najčešće u duhu narodne borbe 1 ideala. Objavljivao je pjesme, 
članke i radove posvećene djeci i mladeži u raznim listovima tadašnjega vremena. 

Analizom sadržaja časopisa za djecu i mlade utvrđuje se da je autor radova u trima 
časopisima. Analizom je prepoznato ukupno 44 pojavljivanja, a od toga 31 puta u ,Liljanu“, 


11 u ,Bršljanu“ i 2 u ,,Smilju“ sa 30 pripovijetki i 14 pjesama. 


Ivan Filipović (1823. - 1895.) rođen je u Velikoj Kopanici. Trivijalnu je školu polazio 
u Velikoj Kopanici, gimnaziju je završio u Vinkovcima, a viši pedagoški tečaj u Mitrovici. 
Kao učitelj je službovao u Vinkovcima, Novoj Gradiški, Požegi i Zagrebu. Od 1874. do 1887. 
godine obnašao je dužnost županijskog školskog nadzornika u Zagrebu (Stojanović, Liljan, 
1898, 2, 18). Bio je organizatorom ujedinjenja hrvatskih učitelja i u povijesti ostao zapamćen 
kao ,,otac hrvatskih učitelja“. Organizirao je sve tri Hrvatske opće učiteljske skupštine - 1871. 
godine u Zagrebu, 1874. godine u Petrinji i 1878. godine u Osijeku. Jedan je od utemeljitelja 
Hrvatsko pedagoško-književnog zbora; pokrenuo je inicijativu gradnje Učiteljskog konvikta i 


%3 Biografija Ferde Stražimira Kulundžića preuzeta je s Wikipedije. Biografija je preuzeta 28.8.2019. 
https://hr.wikipedia.org/wiki/Ferdo_Stra%C5%BEimir_Kulund%C5%BEi%C4%87 

Hrvatskog učiteljskog doma te aktivno radio na osnovama Prvog hrvatskog školskog zakona. 
Osim pedagoškog rada, najzaslužniji je kao pisac i organizator razvoja hrvatske dječje 
književnosti. Pokretač je 1 urednik prvog hrvatskog dječjeg časopisa ,,Bosiljak“ (Crnković, 
1978, 173-175). 

Analizom sadržaja odabranih časopisa za djecu i mladež identificirano je njegovo 
pojavljivanje sa 42 rada u dvama časopisima. Od toga je prepoznato 40 pojavljivanja u 
»Bosiljku“ i 2 u ,,Smilju“. Analiza utvrđuje da se pojavljuje sa 16 poučnih članaka, 15 


pripovijesti, 7 pjesama, 2 basne, 1 pričom 1 1 bajkom. 


Mijat Stojanović (1818. - 1881.) rođen je u Babinoj Gredi gdje polazi osnovnu školu, 
od koje uspijeva završiti samo dva razreda. Godine 1831. postaje pomoćnikom učitelja u 
Babinoj Gredi, a 1832. godine učiteljem u Šamcu. Ispit za narodnog učitelja polaže 1834. 
godine, a u razdoblju od 1835. do 1839. godine radi kao učitelj u Velikoj Kopanici, 
Slavonskom Brodu i Otoku. Nakon toga polaže ispit za trivijalnog učitelja i radi u Županji. 
Kratko je vrijeme boravio u vojsci, no 1850. godine zauzima položaj učitelja glavne škole u 
Srijemskim Karlovcima, polaže dodatni ispit i dobiva zvanje nadučitelja. Upravitelj je više 
škole u Zemunu od 1868. do 1871. godine kada postaje nadzornikom u slunjskoj krajiškoj 
pukovniji sa sjedištem u Karlovcu. Dužnost okružnog školskog nadzornika obavlja od 1873. 
godine. Umirovio se 1877. godine, a od 1878. do 1881. godine obnaša dužnost predsjednika 
Hrvatsko pedagoško-književnog zbora. U životu se, osim profesionalnog zvanja učitelja, 
bavio pisanjem za djecu, mladež i puk. Objavio je izuzetno puno narodnih pripovijetki, crtica, 
proza i poučnih članaka, a pisao ih je u svrhu poučavanja i obrazovanja (Franković, 1958, 95- 
96). 

Provedena analiza sadržaja časopisa za djecu i mladež pokazuje da se kao autor 
pojavljuje s ukupno 41 tekstom u dvama časopisima, od toga 40 puta u ,,Bosiljku“ i 1 u 


»9milju“. Analizom je pronađen 21 poučni članak, 19 pripovijesti i 1 poslovica. 


Rikardo Filipašić (1849. - 1897.) rođen je u Varaždinu gdje je završio gimnaziju, a 
poslije toga teologiju u Zagrebu. Zaredio se 1871. godine i tijekom života obnašao kapelanske 
i župničke dužnosti. Bavio se književnošću i najčešće pisao budnice i domoljubne lirske 
pjesme. Objavljivao je tekstove u raznim katoličkim i prosvjetnim časopisima pod raznim 
pseudonimima Filipašić, Ž. F., Rikardo F-ć, Žarkoljub F., Žarkoljub Filipašić i slično 


(Hrvatski biografski leksikon, online izdanje). 

Uvid u sadržaj odabranih časopisa za djecu i mladež istraživanog razdoblja pokazao je 
da se pojavljuje u časopisu ,,Bosiljak“ i to ukupno s 41 radom. Analizom smo prepoznali 22 


pripovijesti, 15 pjesama, 2 poučna članka, 1 bajku i 1 priču. 


Gavro Manojlović (1856. - 1939.) je rođen u Zadru. Studirao je u Zagrebu 1 Beču. 
Zvanje doktora znanosti iz filozofije povijesti i klasične filologije stekao je u Beču. U 
profesionalnom životu radio je kao profesor srednje škole u Zagrebu, Požegi i Osijeku. U 
Osijeku je obnašao dužnost gimnazijskog upravitelja. Na Filozofskom fakultetu u Zagrebu je 
od 1902. godine radio kao redoviti profesor i predavao opću povijest staroga vijeka. Bavio se 
pisanjem stručnih članaka 1 povijesnih udžbenika. Jedan je od urednika časopisa za djecu i 
mladež ,,Pobratim“, točnije uređuje ga je od devetog godišta izlaženja od 1900. godine 
(Hrvatska enciklopedija, mrežno izdanje). 

Uvidom u sadržaj odabranih i analiziranih časopisa za djecu i mladež prepoznato je 
njegovo pojavljivanje u časopisu ,,Pobratim“ i to ukupno sa 38 tekstova. Analizom se 


prepoznaje 28 poučnih članaka i 10 pjesama. 


Mijat Crnko (1850. - 1916.) rođen je u Kostajnici. U obitelji mu je otac bio učitelj. 
Pučku školu polazi u Kostajnici, a nižu gimnaziju 1 učiteljsku školu završava u Zagrebu. 
Službuje kao učitelj u Valpovu, Donjem Miholjcu i Virovitici. U kasnijem razdoblju života 
postaje upraviteljem škole u Petrovaradinu gdje ostaje do svoje smrti. Osim učiteljskim 
pozivom, bavio se pisanjem pjesama i pripovijesti za djecu i mlade. Objavljivao je radove u 
mnogim tadašnjim časopisima isključivo namijenjenih djeci i mladima (Crnković, 1978, 171). 

Uvidom u sadržaj analiziranih časopisa za djecu i mlade prepoznato je da se kao autor 
37 puta pojavljuje u pet časopisa, od toga 10 puta u ,,Smilju“, 10 u ,,Liljanu“, 10 u ,,Anđelu 


čuvaru“, 5 u ,Milodarkama“i 2 u ,,Bršljanu“ sa 34 pjesme i 3 pripovijesti. 


Ljudevit Tomšić (1843. - 1902.) rođen je u Vinici (Slovenija). Osnovnu školu 
započinje polaziti u Sloveniji, no nakon smrti oca, obitelj se seli u Karlovac gdje završava 
osnovnu školu. U Zagrebu završava gimnaziju i učiteljsku školu. Prvo radno mjesto kao 
učitelj dobiva u Karlovcu, a nakon toga obnaša dužnost upravitelja niže pučke škole u 
Zagrebu (Liljan, 1897, 7, 116). Osim profesionalnog zanimanja učitelja, Tomšić se bavio i 
književnim radom i promicanjem dječje književnosti. Pisao je tekstove i poeziju za djecu i 
mlade. 1870. godine je pokrenuo tiskanje časopisa za djecu i mladež ,,Zlatni orasi“ koji je 
trajao samo godinu dana, no 1873. godine pokreće novi časopis za djecu i mladež ,,Bršljan“ 


kojemu ostaje urednikom do svoje smrti 1902. godine (Crnković, 1978, 193). 

Istraživanjem smo utvrdili da kao autor djeluje u trima časopisima i to s ukupno 33 
pojavljivanja. Analiza pokazuje 31 tekst u ,,Bršljanu“, 1 u ,Smilju“ i 1 u ,Hrvatskoj 


omladini“ u kojima se pronalazi 20 pripovijesti, 6 poučnih članaka, 5 priča i 2 pjesme. 


Ferdo Živko Miler (1853. — 1917.) je rođen u Urfahru, Austrija. U Beču studira 
filologiju i slavistiku, a kao profesor je radio u Osijeku i Zagrebu. U životu je pisao drame i 
obnašao funkciju dramaturga u zagrebačkom HNK. Pisao je pripovijesti za djecu, čitanke, 
gramatike i skladbe. Prevodio je razna kazališna djela s drugih jezika. Obnašao je od 1905. 
godine dužnost urednika časopisa za djecu i mladež ,,Pobratim“ u kojemu je objavljivao 
tekstove (Crnković, 1978, 186). 

Provedena analiza sadržaja odabranih časopisa pokazuje da je objavljivao samo u 
časopisu ,,Pobratim“ i to 29 tekstova. Analiza utvrđuje pojavljivanje s 10 poučnih članaka, 9 


pjesama, 6 pripovijetki 1 4 priče. 


Vinko Bek (1862. - 1935.) rođen je u Podravskim Podgajcima. U Zagrebu je 1881. 
godine završio učiteljsku školu. Nastavio je 1888. godine svoje usavršavanje u Beču pri 
Odgojnom zavodu za slijepe. U profesionalnom radu učitelja, službovao je u pučkim školama 
u Bukevju i Zagrebu. Od 1895. godine obnašao je funkciju učitelja i upravitelja Zemaljskog 
zavoda za odgoj slijepe djece. Položaj ravnatelja Doma slijepih radnika, koji je i osnovan 
1898. godine njegovim angažmanom, obavlja od 1889. do 1920. godine. Utemeljio je Društvo 
sv. Vida (1893. god.) za podupiranje slijepih osoba i Dom slijepih djevojaka (1910. god.). Na 
prostorima Hrvatske prvi je napisao početnicu na Brailleovu pismu te pokrenuo i uređivao 
prvi časopis za slijepe osobe ,,Slijepčev prijatelj“ (1890. god.). Prvi je i najpoznatiji hrvatski 
tiflopedagog (Franković, 1958, 182-183). 

Uvidom u sadržaj analiziranih časopisa za djecu i mladež, prepoznato je da se kao 
autor pojavljuje u trima časopisima i to s ukupno 30 tekstova. Od toga 28 puta u ,,Smilju“, 1 
puta u ,,Bršljanu“ i 1 puta u ,,Pobratimu“. Sadržajna analiza utvrđuje pojavljivanje s 25 


zagonetki, 2 rebusa, 2 poučna članka i 1 basnom. 


Paula Belić-Marošević (1891. - 1978.) rođena je u Zagrebu gdje je završila osnovnu i 
višu djevojačku školu. Pri sestrama milosrdnicama u Zagrebu završava učiteljsku školu i 
službuje kao učiteljica u Slavonskoj Požegi i Đakovu. Udala se 1912. godine i dodala 
suprugovo prezime Belić. Osnivačica je i prva predsjednica literarnog društva učiteljskih 


pripravnica Danica u Zagrebu osnovanog 1908. godine. Osim učiteljskim pozivom, bavila se 

pisanjem pripovijetki, pjesmi, crtica i prikaza za djecu i mladež (Leksikografski zavod 
Miroslava Krleže, online izdanje). 

Uvidom u sadržaj odabranih časopisa za djecu i mlade, dolazimo do zaključka da kao 
autorica djeluje samo u časopisu ,,Proljetno cvijeće i to sa ukupno 28 pojavljivanja. Analizom 


je prepoznato 13 pripovijesti, 10 pjesama, 3 priče i 2 poučna članka. 


Franjo Sudarević (1861. - 1944.) rođen je u Osijeku gdje završava osnovnu školu i 
gimnaziju, a potom u Zagrebu učiteljsku školu. Službovao je kao učitelj u Vuki i Osijeku, a 
bavio se i pisanjem pripovijetki, drama i igrokaza. Ostao je zapamćen kao hrvatski književnik, 
narodni učitelj i aktivist u hrvatskom pčelarstvu (Crnković, 1978, 190). 

Uvidom u sadržaj odabranih i analiziranih časopisa za djecu i mladež, prepoznat je kao 
autor u radu triju časopisa s 28 tekstova. Prepoznali smo 19 pojavljivanja u ,,Vjernom drugu“, 


5 u , Anđelu čuvaru“ i 4 u ,,Pobratimu“ s ukupno 19 crtica, 5 pripovijesti, 3 priče i 1 pjesmom. 


August Harambašić (1861. - 1911.) rođen je u Donjem Miholjcu. Gimnaziju polazi u 
Osijeku i Slavonskoj Požegi. Započinje sa studijem prava u Beču, a završava ga u Zagrebu 
gdje je 1892. godine stekao zvanje doktora znanosti. Životni je vijek proveo kao odvjetnički 
perovođa i odvjetnik. Bio je aktivan na političkoj sceni istraživanog vremena i tri je puta biran 
u Hrvatski sabor. Već u studenskim danima djelovao je kao književnik i publicist, a 1900. 
godine izabran je za prvog tajnika Društva hrvatskih književnika. Najplodonosnije mu je 
razdoblje djelovanja između 1880. do 1890. godine čime je zaslužio status vodećeg hrvatskog 
pjesnika. Njegovim pjesničkim opusom prevladavala je domoljubna lirika. Bavio se i 
pisanjem za djecu i mladež, a najpoznatija mu je zbirka dječjih pjesma 1 priča ,,Zlatna knjiga 
za djecu“ (1890. god.). U hrvatskoj je povijesti zapamćen kao književnik, publicist i 
prevoditelj (Crnković, 1978, 176). 

Istraživanjem je utvrđeno da djeluje u trima časopisima s 27 pojavljivanja. Od toga sa 
16 radova pojavljuje u ,,Smilju“, 8 u ,,Hrvatskoj omladini“ 1 3 u ,,Bršljanu“. Prepoznali smo 


analizom njegove 24 pjesme i 3 zagonetke. 


Ivan Devčić (1857. - 1908.) rođen je u Gospiću, a učiteljsku školu završava u Petrinji. 
Službovao je kao učitelj i upravitelj pučke škole u Skočaju, Brušanima, Ličkom Osiku, 
Gospiću, Slunju 1 Kraljevici. Bavio se pisanjem za djecu, mladež i puk, a objavljivao je 
pripovijetke, priče i povijesne prikaze. Tijekom života napisao je 200 crtica, pripovijetki i 


priča (Crnković, 1978, 171). 

Provedena analiza sadržaja promatranih časopisa za djecu i mladež pokazuje da se 
pojavljuje u trima časopisima i to s 23 teksta. Prepoznaje se 12 pojavljivanja u ,,Pobratimu“, 


9 u ,,Smilju“i 2 u ,,Bršljanu“. Uvidom se izdvaja 12 pripovijesti i 11 poučnih članaka. 


Vjenceslav Zaboj Mafik (1831. - 1895.) rođen je u Zabofi, Češka. Bio je hrvatski 
pedagog i učitelj, a tijekom profesionalnog rada kao učitelj, službovao je u Pragu, Trstu, 
Varaždinu, Ludbregu i Zagrebu (Liljan, 1897, 6, 100). Jedan je od najvažnijih osnivača 
časopisa ,,Napredak“ (1859. godine), Učiteljske zadruge (1865. godine) i Hrvatskoga 
pedagoško-književnoga zbora (1871. godine). Pisao je stručne članke i priručnike za učitelje, 
a pokretač je i urednik prvoga godišta časopisa za djecu i mladež ,,Smilje“ (1873. godine). 
Zaslužan je za prevođenje ,,Inforamatorijum za školu materinsku“ (1882. god.) od svjetski 
poznatoga pedagoga Jana Amosa Komenskog s češkog na hrvatski jezik. Osim rada u 
području školstva i pedagogije, pisao i objavljivao pripovijetke za djecu i mladež (Crnković, 
1978, 184). 

Analizom sadržaja časopisa za djecu i mlade, utvrđeno je ukupno 23 pojavljivanja u 
dvama časopisima. Prepoznaje se 12 pojavljivanja u ,,Smilju“ i 11 u ,,Bosiljku“, a od toga 


pronalazimo 11 poučnih članaka, 10 pripovijesti, 1 priču i 1 rebus. 


Antun V. Truhelka (1832. - 1877.) rođen je u Zabraslavu, Češka. Dolaskom u 
Hrvatsku obnašao je funkciju učitelja u Virovitici, Valpovu i Osijeku. Tijekom života djeluje 
kao učitelj, glazbenik, prosvjetitelj, pisac i urednik. Jedan je od osnivača Hrvatsko pedagoško- 
književnog zbora (1871. godine). Sudionik je i pokretač prve Opće hrvatske učiteljske 
skupštine održane 1871. u Zagrebu. Pisao je za djecu i mlade i objavljivao basne, pjesme, 
zagonetke i pripovijesti. Surađuje u radu časopisa za djecu i mladež ,,Smilje“ od njegovih 
početaka 1873. godine i to aktivnim objavljivanjem tekstova (Crnković, 1978, 194). 

Analiza sadržaja promatranih časopisa za djecu i mladež utvrđuje da djeluje s 22 
teksta u časopisu ,,Smilje“ gdje se prepoznaje 7 zagonetki, 7 rebusa, 2 pjesme, 2 igre, 2 


dosjetke 1 2 priče. 


Bogumil Toni (1874. - 1951.) rođen je u Samoboru gdje je radio kao učitelj i školski 
nadzornik. Za vrijeme učiteljskog pripravništva počeo je pisati 1 objavljivati pjesme u 
časopisima za djecu i mladež, ponajprije u ,,Smilju“ i ,,Bršljanu“. Tijekom književnog 
djelovanja, objavljivao je tekstove u ,,Malom dobrotvoru“, ,,Vjernom drugu“, ,,Mladom 
Istraninu“ i ,,Prosvjeti“. Napisao je zbirku pjesama za djecu ,Jagode“ i izdao knjige ,,Pod 


krošnjama“, »Živko Vrapčić“ i ,,Po stazama djetinjstva“ (Crnković, 1978, 193). 

Analizom sadržaja časopisa za djecu i mladež identificirano je 21 pojavljivanje u pet 
časopisa. Prepoznaje se analizom 9 pojavljivanja u ,,Smilju“, 5 u ,,Bršljanu“, 3 u ,,Malom 
dobrotvoru“, 2 u ,,Anđelu čuvaru“ i 2 u ,Milodarkama“. Utvrđuje se pojavljivanje s 12 


pjesama, 6 pripovijesti, 2 poučna članka i 1 zagonetkom. 


Josip Kirin (1855. - 1940.) rođen je u Samoboru. U Zagrebu je završio učiteljsku 
školu 1 radio kao učitelj u Mariji Bistrici i Zagrebu. Od 1908. godine u Zagrebu je obnašao 
dužnost županijskog školskog nadzornika. Obnašao je dužnost tajnika i predsjednika 
Hrvatskog pedagoško-književnog zbora i Saveza hrvatskih učiteljskih društava (1907. - 
1919). Jedan je od uređivača Hrvatskog školskog muzeja i suradnika u Pedagogijskoj 
enciklopediji (1895. - 1916.). Objavljivao je stručne članke i knjige iz područja pedagogije i 
školstva 1 uz to se bavio pisanjem za djecu i mlade (Cuvaj, 1913, 51). 

Provedena analiza promatranih sadržaja časopisa za djecu i mladež utvrđuje ukupno 
20 pojavljivanja u dvama časopisima. Prepoznaje se 19 pojavljivanja u ,,Smilju“ i 1 u 


»Hrvatskoj omladini“, od čega je 10 priča 1 10 zagonetki. 


Mirko Leman (1862. - 1898.) rođen je u Osijeku gdje je završio učiteljsku školu i 
radio kao učitelj. Uz učiteljski posao, bavio se pisanjem za djecu i mlade te aktivno 
objavljivao pjesme u časopisima ,,Smilju“, ,,Bršljanu“ i ,,Pobratimu“ (Crnković, 1978, 182). 

Uvidom u sadržaj odabranih časopisa za djecu i mladež prepoznaje se 20 pojavljivanja 
u četirima časopisima. Analiza pokazuje 10 pojavljivanja u ,,Pobratimu“, 7 u ,,Bršljanu“, 2 u 


»smilju“ 1 1 u ,Hrvatskoj omladini“ kao autor 20 pjesama. 


Ljudevit Varga Bjelovarac (1871. - 1917.) rođen je u Bjelovaru. U profesionalnom 
životu radio je kao oficir i u tadašnje vrijeme dosegao čin domobranskog majora. Osim 
vojske, bavio se književnošću i pisanjem pjesama. Uglavnom je djela objavljivao pod 
pseudonimima ,,Lujo“, ,Lujko Varga“, ,,Slavomil Bjelovski“ ili Kornelije Bosiljčević“ 
(Crnković, 1978, 195). 

Analizom sadržaja izabranih časopisa za djecu 1 mladež prepoznaje se ukupno 20 
pojavljivanja u četirima časopisima. Identificirano je 8 pojavljivanja u ,,Smilju“, 6 u 
»Bršljanu“, 5 u ,,Pobratimu“ i 1 u ,Milodarkama“, od čega se prepoznaje 16 pjesama, 3 


pripovijetke 1 1 basna. 

Marija Marošević*“ (1889. - 1976.) je rođena u Vukovaru. U Zagrebu je polazila 
pučku i višu djevojačku školu, a pri Sestrama milosrdnicama završava učiteljsku školu. 
Upisuje višu pedagošku akademiju u Zagrebu gdje završava za nastavnicu hrvatskog, 
francuskog i njemačkog jezika te povijesti. Službuje kao učiteljica u Krašiću, Vugrovcu, Sv. 
Nedjelji 1 Zagrebu. Od početaka je bila aktivna u hrvatskom katoličkom pokretu. Uređivala je 
prvi časopis za žensku katoličku mladež ,,Ljubica“ te časopis za djecu i mladež ,,Proljetno 
cvijeće“. Osim učiteljskim pozivom, bavila se humanitarnim i književnim radom. 

Analiza sadržaja promatranih časopisa za djecu i mladež utvrđuje pojavljivanje s 18 
radova i to u časopisu ,,Proljetno cvijeće“. Uvidom je prepoznato 9 poučnih članaka, 8 


pripovijesti i 1 pjesma. 


Gabrijel Pinter (1875. - 1961.) rođen je u Varaždinu. Kao učitelj je službovao u 
Slavonskom Brodu, Virovitici, Petrovaradinu i Zagrebu na građanskim školama. Predavao je 
na učiteljskoj školi u Zagrebu i bavio se lektoriranjem knjiga i udžbenika. Osim učiteljskog 
posla, bavio se pisanjem književnih tekstova, a između ostaloga i za djecu i mladež 
(Crnković, 1978, 187). 

Istraživanjem se identificiralo 18 pojavljivanja u dvama časopisima, od čega 10 puta u 


»Bršljanu“ i 8 u ,,Pobratimu“. Analizom je prepoznato 10 pjesama, 7 pripovijesti i 1 priča. 


Napoleon Špun-Strižić (1839. - 1913.) rođen je u Požegi. U Pragu je studirao i 
doktorirao pravo. Osim bavljenja odvjetničkim poslom, pisao je književne tekstove, odnosno 
pjesme. Obnašao je dužnost profesora na Pravoslovnoj akademiji u Zagrebu. Izdao je 1867. 
godine zbirku pjesma ,,Iz mladieh lietah“ (Crnković, 1978, 191). 

Uvidom u sadržaj promatranih časopisa za djecu i mladež zaključujemo da kao autor 


djeluje u časopisu ,,Bosiljak“ i to s ukupno 17 tekstova. Analizom je prepoznato 17 pjesama. 


Ivan Tomašić (1868. - 1956.) rođen je u Seocu kod Nove Kapele. Završio je 
učiteljsku školu u Petrinji, a službovao je kao učitelj u Zagrebu. Umirovljen je 1922. godine, 
kratko je reaktiviran 1925. godine i ponovno umirovljen 1927. godine. Osim učiteljskim 
pozivom, bavio se pisanjem stručnih i književnih djela. U književnim se djelima nakon smrti 
supruge potpisivao imenom ,,Jadoslav“. Surađivao je s mnogim onovremenim časopisima za 


djecu i mladež (Franković, 1958, 269). 


%4 Biografija Marije Marošević preuzeta je s mrežne stranice ivanmerz.hr. Biografija je preuzeta 11.9.2019. 
godine, http://ivanmerz.hr/staro/glasilo/1976/1976-Drago_Cepulic.htm. 

Uvidom u sadržaj analiziranih časopisa za djecu i mlade, prepoznaje se djelovanje u 
pet časopisa s ukupno 17 pojavljivanja. Analizom se prepoznaje 8 tekstova u ,,Bršljanu“, 6 u 


»piljanu“, 2 u ,,Smilju“ i 1 u ,,Malom dobrotvoru“ s 9 pjesama, 7 pripovijesti i 1 pričom. 


Dragutin Boranić (1870. - 1955.) rođen je u Mariji Gorici. Kao učitelj je radio u 
srednjim školama u Osijeku, Vinkovcima i Zagrebu, a od 1906. do 1946. godine kao 
sveučilišni profesor u Zagrebu. Osim učiteljskog i znanstvenog rada, bavio se i pisanjem za 
djecu i mlade (Crnković, 1978, 170). 

Analiza časopisa za djecu i mladež istraživanog razdoblja pokazuje 16 pojavljivanja u 
trima časopisima. Utvrđeno je 10 pojavljivanja u ,,Bršljanu“, 3 u ,,Smilju“ i 3 u ,,Pobratimu“ i 


to s 9 pjesama, 6 pripovijesti i 1 poučnim člankom. 


Oton Kučera (1857. - 1931.) rođen je u Petrinji. Studirao je matematiku, fiziku i 
astronomiju u Beču. Kao gimnazijski profesor radio je u Vinkovcima, Požegi i Zagrebu. 
Doktorirao je 1899. godine na Mudroslovnom fakultetu u Zagrebu. Radio je kao profesor 
matematike na Šumarskoj akademiji u Zagrebu. Osnivač je Zvjezdarnice Hrvatskoga 
prirodoslovnoga društva 1903. godine na Popovu tornju u Zagrebu. Obnašao je dužnost 
predsjednika Matice hrvatske i Hrvatskoga prirodoslovnoga društva te bio autorom udžbenika 
iz fizike za niži razred gimnazije (Hrvatska enciklopedija, mrežno izdanje). 

Pregledom sadržaja časopisa za djecu i mladež istraživanog razdoblja, prepoznaje se 
ukupno 15 pojavljivanja u dvama časopisima od čega 14 u ,,Pobratimu“ i 1 u ,,Vjernom 


drugu“. Prepoznato je 15 poučnih članaka iz područja fizike i astronomije. 


Josip Antun Kraljić (1877. - 1948.) rođen je na Krku. Učiteljsku je školu završio u 
Kopru, a službovao kao učitelj u Istri i Malom Lošinju. Kratko je vrijeme boravio u Argentini. 
Urednik je časopisa za djecu i mladež ,,Mladi Istran“ od 1906. do 1908. godine. Sudjelovao je 
u radu drugih časopisa za djecu i mladež i objavio nekoliko knjiga za djecu. U časopisima se 
često koristio pseudonimom ,,Dubo Raskrižar“ (Crnković, 1978, 188). 

Provedena analiza odabranih sadržaja časopisa za djecu i mladež pokazuje da kao 
autor djeluje u ,,Bršljanu“ i to s 15 tekstova. Analizom se prepoznaje 7 pjesama, 7 pripovijesti 


i 1 igrokaz. 


Julije Kempf (1864. - 1934.) je rođen u Požegi. Učiteljsku je školu završio u Zagrebu, 
a kao učitelj je službovao u Novom Vinodolskom od 1884. do 1886. godine, a nakon toga u 


Požegi gdje dočekuje umirovljenje. U Požegi je, osim učitelja, obnašao i dužnost školskog 


155 


nadzornika (Cuvaj, 1913, 389). Surađivao je u brojnim časopisima za djecu i mladež, a pisao 
je uglavnom tekstove na granici literarnog i znanstvenog pristupa, članke znanstveno- 
popularnog karaktera i zemljopisno-putopisne crtice (Crnković, 1978, 179-180). 

Provedena analiza sadržaja časopisa za djecu i mladež pokazuje da se pojavljuje u 
trima časopisima s ukupno 14 tekstova. Analizom se prepoznaje 11 pojavljivanja u 


»pobratimu“, 2 u ,Malom dobrotvoru“ i 1 u ,,Smilju“ s 11 poučnih članaka i 3 pripovijesti. 


Zlatica Belohlavek-Korač (1870. - 1912.) je rođena u Karlovcu. U Grazu i Beču je 
završila glazbenu školu (glasovir i pjevanje). Kao učiteljica glazbe službovala je u Mostaru i 
Sarajevu. Nakon udaje radi kao učiteljica u Brinju, a u Sušaku je obnašla mjesto upraviteljice 
dječjeg skloništa. U profesionalnom se radu bavila prevođenjem, pisanjem stručnih tekstova i 
tekstova za djecu (Crnković, 1978, 169). 

Provedenom analizom sadržaja promatranih časopisa za djecu i mladež utvrđuje se da 
kao autor djeluje u dvama časopisima s ukupno 14 pojavljivanja. Prepoznaje se 13 


pojavljivanja u ,,Liljanu“ i 1 u ,,Smilju“ i to s 8 pripovijesti i 6 priča. 


Uvid u sadržaj odabranih i analiziranih časopisa za djecu 1 mladež istraživanog 
razdoblja pokazuje da se i sljedeći autori pojavljuju kao nositelji odgojnih ideja i sadržaja, ali 
s manje od 14 pojavljivanja: 

* Avdo Karabegović Hasanbegov (književnik) pojavljuje se 13 puta, Milka Pogačić 

(učiteljica) 12 puta, Milka Rožić (učiteljica) 12 puta, Rikard Katalinić-Jeretov 

(pisac) 11 puta, Stjepan Sabljak (kanonik i umirovljeni školski savjetnik) 11 puta, 

Stjepan Ilijašević (svećenik, kateheta, školski nadzornik) 10 puta, Krunoslav Kuten 

(gradski službenik) 10 puta, Božidar Širola (glazbeni skladatelj i pisac) 10 puta, 

Dragutin Jovan (učitelj) 9 puta, Dragojla Lopašić (učiteljica) 8 puta, Janko Tomić 

(učitelj) 8 puta, Hugo Badalić (književnik) 7 puta, Đuro Bujher (učitelj) 7 puta, 

Stjepan Dubin (učitelj) 7 puta, Milan Lang (učitelj) 7 puta, Dragutin Hirc (učitelj) 6 

puta, Šime Vudy (učitelj) 6 puta, Ljuboje Dlustuš (učitelj) 5 puta, Davorin 

Trstenjak (učitelj) 5 puta, Franjo Anderlić (učitelj) 4 puta, Marija Fabković 

(učiteljica) 4 puta, Josip B&hm (učitelj) 4 puta, Velimir Deželić mlađi (književnik i 

urednik Krijesa) 3 puta, Vjekoslav Košćević (učitelj) 3 puta, Ivan Šah (učitelj) 3 puta 


i Josip Vitanović (učitelj i urednik ,,Pobratima“) 3 puta. 


Od 26 navedenih nositelja odgojnih sadržaja koji se pojavljuju manje od 14 puta, 


njih 22 (84 %) je pripadnika muškog spola, a njih 4 (16 %) pripadnice su ženskog spola. Njih 

19 dolazi iz redova učiteljskog staleža, 4 1z redova književnika, 2 iz redova kateheta i 1 je 
gradski službenik. 

Analizom smo identificirali 327 nositelja iz redova učenika, odnosno djece i mladeži 
koji su u istraživanim časopisima aktivno sudjelovali objavom tekstova. Osim učenika 
osnovnih 1 srednjih škola, pronalazimo i studente koji su objavljivali tekstove. Od 12 
analiziranih časopisa za djecu i mladež, u 6 pronalazimo tekstove koji su učenička djela. U 
časopisu za djecu i mladež ,,Pobratim“ pronalazimo najviše učenika koji pišu i objavljuju 
svoje radove i to ukupno 233 učenika. To ne treba toliko čuditi budući da od 1900./1901. 
godišta časopis ima poseban dio gdje se objavljuju učenički radovi pod nazivom Listak za 
mlade pobratimovce. Prema broju pojavljivanja učenika slijedi časopis ,,Anđeo čuvar“ u 
kojemu smo identificirali 80 pojavljivanja, zatim časopis ,,Krijes“ s 9 pojavljivanja učenika, 
»Bršljan“ s 3 učenika te časopisi ,,Bosiljak“ i ,,Smilje“ s po 1 učenikom. 

Uvidom u sadržaj analiziranih časopisa za djecu i mladež, prepoznato je da su učenici, 
odnosno djeca i mladi sudjelovali u radu časopisa tako da su objavljivali pjesme, kratke 
pripovijesti i priče, poslovice te zagonetke, rebuse i križaljke. U sljedećem odlomku 
donosimo prikaz najistaknutijih nositelja iz kruga učenika koje smo identificirali analizom 


sadržaja časopisa. 


Najaktivnije učenike pronalazimo u časopisima za djecu i mladež ,,Krijes“ i ,,Anđeo 
čuvar“. 

Slavica Latković učenica je iz Slavonskog Broda 1 pojavljuje se u jednom godištu 
»Anđela čuvara“ i to s ukupno 11 tekstova, od toga sa 6 pitalica, 3 zagonetke i 2 rebusa. 

Josip A. Stipančić polaznik je gimnazijskog smjera u Sinju. Pojavljuje se u dvama 
godištima ,,Krijesa“ i to ukupno 11 puta sa 7 kratkih pripovijesti, 3 pjesme i 1 poučnim 
člankom. 

U časopisu ,,Pobratim“ pojavljuje se Pero Mageri - učenik donjogradske gimnazije u 
Zagrebu i to s ukupno 10 radova, 7 pjesama i 3 pripovijesti. 

Josip Serec, učenik iz Varaždina, 10 se puta pojavljuje u časopisu za djecu i mladež 
»Anđeo čuvar“ s 9 zagonetki 1 1 pričom. 

Josip Snagić, gimnazijalac iz Travnika, pojavljuje se sa 6 pjesama u časopisu ,,Anđeo 
čuvar“. 

D. Tomašić* student je geodezije koji se u časopisu ,,Krijes“ pojavljuje s 5 poučnih 


članaka. 


*5 U analizi ne uspijevamo pronaći autorovo ime. 

Učenik Antun Ružičić pojavljuje se u časopisu za djecu i mladež ,,Anđeo čuvar“ 5 
puta 1 to s 3 pitalice i 2 rebusa. 

Učenik Mijo Fijaldović u časopisu ,,Anđeo čuvar“ pojavljuje se 4 puta, a od toga s 3 
rebusa i 1 pitalicom. 

Ferdo Nikolić student je filozofije i u časopisu za djecu i mladež ,,Krijes“ pojavljuje 
se sa 4 poučnim člancima. 

Učenici Ivo Brlić, Viktor Štivić i Barbara Friedrich u časopisu ,,Anđeo čuvar“ 
pojavljuju se 3 puta, a učenici Đuro Markobašić, Anica Kokanović, Stjepan Gruber, 
Zvonimir Vargović, I. Marinović“, Mica Glivetić, Mišo Bonel, Mato Kopić, Ivan Meller, 
Mato Jevak, Dragica Pandić i Matija Lukas pojavljuju se po 2 puta. 

U časopisu za djecu i mladež ,,Pobratim“ po 2 se puta pojavljuju učenici Zdenka 
Mrković, V. Anderlić*", Ivan Nep. Gmajner i Nikola Udbinski; Micika Šuller se 
pojavljuje 2 puta u časopisu ,,Bršljan“. 

Učenik L. S. Pavić*š i student filozofije Josip Matković pojavljuju se 2 puta u 


časopisu za djecu i mladež ,,Krijes“. 


36 Isto 
37 Isto 
38 Isto 

2.1 Zaključak analize značajnih nositelja odgojnih sadržaja u odabranim 


časopisima za djecu i mladež u razdoblju od 1864. do 1914. godine 


Odgovarajući na postavljeni zadatak analize značajnih nositelja odgojnih sadržaja u 
časopisima za djecu i mladež u razdoblju Banske Hrvatske (1864. - 1914.), dolazimo do 


sljedećih zaključaka: 


* analizom odabranih časopisa za djecu i mladež, moguće je na kvalitativnoj i 


kvantitativnoj razini prepoznati i imenovati nositelje odgojnih sadržaja; 


* analizom smo utvrdili da šesnaest pokretača i urednika časopisa za djecu i mladež 


dolazi iz redova učitelja, dok je jedan kateheta-vjeroučitelj, a jedan književnik; 


* prepoznali smo da u promatranom vremenskom razdoblju, osim nositelja iz redova 
učitelja, kateheta 1 književnika, postoje i učenici 1 studenti koji pišu i objavljuju 


svoje tekstove u časopisima za djecu i mladež; 


* prepoznali smo da su žene iz redova učitelja, kateheta i književnika kao nositeljice 


odgojnih sadržaja (9,9 %) u puno manjoj mjeri zastupljene nego muškarci (90,1 %); 


e identificirali smo da značajniji nositelji odgojnih sadržaja ideje transferiraju djeci i 
mladeži upotrebom pjesama, bajki, poslovica, basni, pripovijesti, poučnih članaka, 


priča, igrokaza, crtica, pitalica, križaljki, rebusa i pošalica; 


e istraživanjem smo prepoznali, a prikazom životopisa potvrdili, da značajni nositelji 
odgojnih sadržaja u odabranim i promatranim godištima časopisa dolaze iz redova 
učitelja i da su upravo učitelji idejni tvorci i pokretači časopisa za djecu i mladež na 


hrvatskim prostorima; 


e identificirali smo 327 učenika koji su pisanjem sudjelovali u kreiranju sadržaja 
časopisa za djecu i mladež u istraživanom razdoblju. U analizi smo istaknuli 31 


učenika/studenta koji se najviše pojavljuju u radu promatranih časopisa. 

3. Analiza odgojnih sredstava i metoda u odabranim časopisima za 


djecu i mladež u razdoblju od 1864. do 1914. godine 


Treći zadatak istraživanja nastoji analizom sadržaja odabranih časopisa na 
kvalitativnoj i kvantitativnoj razini prepoznati odgojna sredstva i metode koje su korištene u 


hrvatskim časopisima za djecu 1 mladež u razdoblju Banske Hrvatske (1864. - 1914.). 
3.1. Analiza odgojnih sredstava u odabranim časopisima za djecu i mladež 


U prvom dijelu analize sadržaja nastojalo se prepoznati odgojna sredstva koja koriste 
autori unutar sadržaja časopisa. U analizi se temeljnim oblicima dječje književnosti 
namijenila uloga odgojnih sredstava. Upotrebom osmišljenog protokola istraživanja tijekom 
analize sadržaja časopisa izdvajali smo prepoznata odgojna sredstva. U istraživački protokol, 
koji je konstruiran nakon uvida u literaturu iz područja dječje književnosti, uvrštene su 
sljedeće vrste i oblici - pripovijetka, priča, bajka, basna, anegdota, pjesma, poslovica, 
zagonetka, križaljka, slika i fotografija. Od protokolom osmišljenih odgojnih sredstava, 
pronalazimo i pojavljivanje poučnog članka, računske zadaće, igre i brojalice. 

Nakon provedene analize sadržaja promatranih časopisa za djecu i mladež, ustanovilo 
se postojanje ukupno 15 odgojnih sredstava u ukupnom pojavljivanju od 7 897 puta (Tablica 
27). 


Tablica 27. Prikaz identificiranih odgojnih sredstava u odabranim časopisima za djecu i mladež 


RB Odgojno sredstvo N % 
1. | Pjesma 1 828 23,14 
2. | Pripovijetka 1 443 18,27 
3. | Zagonetka 1339 16,95 
4. | Poučni članak 780 9,90 
5. | Slika TTA 9,80 
6. | Priča 506 6,40 
7. | Anegdota 443 5,61 
8. | Poslovica 249 3,15 
9. | Fotografija 210 2,10 
10. | Basna 127 1,60 
11. Križaljka 106 1,34 
12. | Računska zadaća 47 0,59 
13. | Bajka 18 0,22 
14. | Igra 18 0,22 
15. | Brojalica 9 0,11 

Ukupno 7 897 100 

Analizom se, prema utvrđenom broju zastupljenosti pojavljivanja, identificiraju 
sljedeća odgojna sredstva - pjesma (23,14 %), pripovijetka (18,27 %), zagonetka (16,95 %), 
slika (9,80 %), priča (6,40 %), anegdota (5,61 %), poslovica (3,15 %), fotografija (2,70 %), 
basna (1,60 %), križaljka (1,34 %) i bajka (0,22 %). Osim odgojnih sredstava koja su uvrštena 
u osmišljeni protokol analize sadržaja časopisa, od značajnih su se dodatno prepoznala 4 
odgojna sredstva poput poučnog članka (9,90 %), računske zadaće (0,59 %), igre (0,22 %) 1 
brojalice (0,11 %). 

U narednim će se odlomcima identificirana odgojna sredstva prikazati i opisati u 
skladu s prepoznatim i utvrđenim brojem ponavljanja unutar sadržaja promatranih časopisa 


(Tablica 27). 
3.1.1. Pjesma 


Provedenim je istraživanjem pjesma identificirana kao odgojno sredstvo kojim se djeci 
i mladeži eksplicitno i implicitno prenose odgojne vrijednosti. Utvrđeno je da se pjesma kao 
odgojno sredstvo pronalazi u svim analiziranim časopisima za djecu i mladež. Prepoznaje se 
ukupno 1 828 javljanja različitih oblika i vrsta. Od toga su, prema redoslijedu izlaženja 
časopisa, pronađene 379 pjesme u časopisu ,,Pobratim“, 287 u ,,Bršljanu“, 208 u ,,Liljanu“, 
205 u ,,Anđelu čuvaru“, 170 u ,,Krijesu“, 145 u ,,Bosiljku“, 144 u ,,Smilju“, 101 u ,,Vjernom 
drugu“, 66 u ,,Malom dobrotvoru“, 59 u ,,Proljetnom cvijeću“, 40 u ,,Hrvatskoj omladini“ i 24 
u ,Milodarkama“. 

U pjesmama autori djeci i mladeži najčešće pjevaju o ljubavi prema majci, domovini, 
djetetu, ljubavi među braćom, o ljepotama prirode, gubitku voljene osobe, životinjskom i 
biljnom svijetu, ljubavi prema Bogu, važnosti molitve u životu čovjeka, prijateljstvu među 
djecom te važnosti škole i učenja. 

Vrlo često u pjesmama kao motiv pronalazimo ljubav prema Bogu ili Boga kao 
dobročinitelja, čime se autori služe da djecu privole na pridržavanje vjere i ponašanje u duhu 
katoličkog nauka. Uzimajući u obzir da je prostor Hrvatske u istraživanom razdoblju naseljen 
u najvećem broju katoličkim stanovništvom i da je na snazi potpisani konkordat 
(međunarodni ugovor) između Austro-Ugarske i Svete Stolice, nije iznenađujuće da 


pronalazimo pjesme i tekstove obojane vjerskom tematikom. 

» Ti znadeš nade, što mi milo sviete, 
Teb' su moje odkrivene grudi, 

I ćut svaka, što s'u men' probudi, 
Da mi srce uzhiti ili sgnjete. 


Tebi odkrih vez ljubavi svete, 

S ko'e mi zora blaženosti rudi, 
Znaš cilj, s kog' si moje srce žudi, 
Za kojim mi smjelo misli lete, 


Svaka ćut, što niče, cvietak to je, 
Komu rose treba da nesvene: 
Men' su rosa rieči, majko, tvoje. 


S tog sad vapim, misleć iz daljine 
Na te i tve rieči nekićene: 
Pomiluj mi majku, gospodine!“ 


, Bože, gdje je stanak tvoj? 
Tam gdje divnim cvietom cvate 
Vječnih ružah perivoj, 

Gdje se šeću zviezde zlate 

I imade stanak svoj! 

Tamo meni tamo poj, 

Tamo mi je stanak moj! 

Gdje najdraži stanak tvoj? 
Imaš srce usried grudi ', 

Gdje sam rado dan i noć; 

AI ti ono čisto budi, 

Pa ti iz njeg neću proć; 

U srdašce meni poj, 

Najdraži je stanak moj!“ 
(Ilijašević, Bosiljak, 1865, 5, 129). 


(Špun-Strižić, Bosiljak, 1864, 2, 33). 


Domoljubni zanos i ljubav prema svome narodu snažan je i čest motiv koji 
pronalazimo u sadržajima pjesama analiziranih časopisa za djecu i mladež. Promatrano je 
razdoblje prožeto borbom Hrvata za samostalnošću 1 identitetom unutar zajednice s Austrijom 
i Ugarskom pa ne iznenađuje prisutnost domoljubnog naboja i motiva u pjesmama u 


časopisima namijenjenim mladim čitateljima. 


, Uviek se mladjan molim Bogu 
Za Hrvatsku, narod svoj;- 

Što Hrvatom zvat se mogu, 

To je jedin ponos moj. 


Za Hrvatstvo sveto, drago, 
Želim radit sav viek svoj; 
Ono mi je rajsko blago, 
Ono jedin ponos moj. 


» Iko te uči štovat Boga, 
Tko li ljubit mili dom; 
Tko li sreću roda svoga 
Povećavat snagom svom? 


Hrvatska je brate knjiga 
Sto plemeni život tvoj; 

S tog ti prva budi briga 
Priljubit' se žarko k njoj. 


Za Hrvatstvo dično, milo, 
Žrtvovo bi život svoj; 
Nasladom bi to mi bilo; 
To bi bio ponos moj. 


Tako dome, tako rode 

Kliče vieran sinak tvoj: 

AK' ti rieči te ugode 

To će biti ponos moj!“ 
(Harambašić, Smilje, 1880, 3, 1). 


Dok ti ona stol ne kiti 

I ne kriepi duh ti zdravi: 
Dotle nisi, što t je biti; 
Dotle nisi Hrvat pravi!“ 
(Smilje, 1881, 6, 94). 

Uvid u sadržaje časopisa pokazuje da pjesma može poslužiti i u odgojne svrhe kao 
uputa kako bi se trebala ponašati dobra djeca i što se od njih očekuje. Čitajući pjesmu, djeca i 


mladi prepoznaju osobine dobre djece i isto mogu primjenjivati u svakodnevnom životu. 


», Dobra djeca srca smjerna 
Višnjemu se rado mole, 
Dobru djecu srca smjerna 
Ljudi uviek paze, vole. 


Dobra djeca srca smjerna 

Što je dobro, to tek rade, 

Dobru djecu srca smjerna 

Bog i ljudi viek nagrade “ 

(Milaković, Hrvatska omladina, 1885, 1, 13). 


Pjesmom kao sredstvom odgoja djecu i mlade poučavamo da su škola, obrazovanje i 


učenje važni u životu. U knjizi kao oruđu obrazovanja i učenja možemo pronaći razne 


odgojne pjesmice koje ih uče da će obrazovanjem postati cijenjeni u društvu. 


» Knjižica mi drugarica, - Zato, druzi, i vi cien te 
Knjigom učim poznat svijet; 


Pa ju cijenim, ljubim za to, 


Prigrlite knjigu si;- 
Dobra mnogo dat će vama, 


Ko proljetni rumen cviet!- Ljubite ju redom svi! 


Iz knjižice učim mladjan, Knjigom ćete postat ljudi, 


Kak' se slavi dobri Bog,- 
lz nje učim mnogo toga; 


Štovat, ljubit — bližnjeg svog... 


Pripovijesti u njoj ima; 

A te volim, volim tol!- 
Svaku čitam, svaku motrim, 
Njom si blažim težku bol.... 


Pjesmice ja iz nje štijem 

I popjevam u sav glas. — 

Uz knjižicu drugaricu, 

Ja sam sretan, blažen vas.... 


Po njoj sviet će cienit vas; - 
S toga, djeco, sva nastojte 
Prigrlit ju svaki čas!... 


Da, knjižice, drugarice, 

1z te učim poznat sviet; 

Pa te cienim, ljubim zato 

Ko proljetni rumen cviet!“ 
(Širola, Bršljan, 1889, 2, 51). 


Pjesmom se može u djece i mladih poticati osjećaj važnosti majke u životu te odgojno 
djelovati da je majku potrebno cijeniti i poštivati jer nikada ne znamo kada ju možemo 


izgubiti. Često pronalazimo tužne pjesme o gubitku majke i žaljenju djece za njom. Također, 

motiv majčine ljubavi prema djetetu često se pronalazi u analiziranim sadržajima časopisa za 
djecu 1 mladež. Djeci i mladima majka se najčešće prikazuje kao osoba koja ih pazi i brani od 


svih nesreća. 


»Tuj majku njenu pokopali, , Rasti čedo; razvijaj se, 
Tuj kleči kčerka, cvili, žali, Oj pupoljče rani! 

I plač, plače iz dna srce, Dobri Bog te od zla svakog 
Na licu joj se tuga zrca. Neka vazda brani! 

Icvili: Prosti, majko mila, Rasti, zlato materino, 

Što često sam te rastužila, Oj golube mili! 

Ah, majko, prsoti meni sada, Svi ti časi u životu 

Što neposlušna bijah mlada. Sama sreća bili! 

O, dijete, živi I1' mati jošte, Rasti, rasti -majčica te 
Zahvali Bogu rad milošte, Vazda pazi tvoja. 

A majci spremaj v jek veselje, Rasti, diejte! Junak budi, 
Ispuni njojzi vazda želje“ Mila nado moja!“ 

(Klaić, Anđeo čuvar, 1904, 4, 53). (Bunjevac, Pobratim, 1906, 19, 396). 


3.1.2. Pripovijetka 


Vrsta dječje književnosti čija je radnja lako pamtljiva i sadržava moralnu pouku. 
Analiza promatranih časopisa za djecu i mladež istraživanog razdoblja pokazuje da se 
pripovijetka primjenjuje kao često korišteno odgojno sredstvo za poučavanje i prenošenje 
odgojnih ideja i vrijednosti djeci 1 mladeži. Unutar analiziranih časopisa nalaze se 1 443 
pripovijetke koje se uz sadržajnu i tematsku stranu razlikuju prema namjeni i dužini. Prema 
svrsi, pripovijetke se promatraju iz svrhe poučavanja, odnosno jesu li sadržavale određenu 
moralnu poruku ili su bile zabavnog-opuštajućeg karaktera. Pripovijetka kao odgojno sredstvo 
poučavanja pronalazi se u svim analiziranim časopisima za djecu i mladež. Prema broju 
analiziranih izlaženja, pripovijetku pronalazimo u ukupno od 316 javljanja u ,,Bršljanu“, 240 
u ,,Pobratimu“, 178 u ,,Anđelu čuvaru“, 152 u ,,Smilju“, 118 u ,,Liljanu“, 103 u ,,Krijesu“, 98 
u ,,Bosiljku“, 72 u ,Malom dobrotvoru“, 63 u ,,Vjernom drugu“, 59 u ,,Proljetnom cvijeću“, 
23 u ,Milodarkama“ i 21 u ,,Hrvatskoj omladini“. 

Uvidom u sadržaje pripovijetki može se zaključiti da se djeci i mladeži putem 
pripovijetki poznatih i primjerenih naslova teksta te situacija pokušavalo prenijeti odgojne 
vrijednosti poput pomaganja, dobrote, vrijednosti obitelji, ljubavi prema roditeljima, ljubavi 


prema životinjama i biljkama, približiti im vjeru u Boga, pokazati veličinu i dobrotu Boga, 

razviti osjećaj zahvalnosti, kulturnog ponašanja i drugih poželjnih osobina dobrog djeteta i 
mlade osobe. 

Primjer kako pripovijesti mogu odgojno djelovati pronalazimo u tekstu Kad je bjeda 
najveća, najbliži je Bog u časopisu ,,Bršljan“. U pripovijetci glavni lik Luka Martinić doživi 
veliku nevolju na poslu. Uslijed nesreće izgubi jednu nogu i zbog toga više nije u mogućnosti 
prehranjivati svoju obitelj. Luka je bio mornar i nakon dugo se vremena odlučio skrasiti 1 
osnovati obitelj. Sa suprugom je dobio dvoje djece i radio kao lučki radnik. Situacija je bila 
bezizlazna. Pred Lukinim vratima jedan se dan pojavi crnac iz daleke zemlje kojeg je Luka na 
jednom od svojih mornarskih putovanja spasio od ropstva 1 sigurne smrti. Taj je crnac bio sin 
poglavice koji je obećao Luki prije svoje smrti iskazati veliku zahvalnost. Došao je i taj dan, 
sin poglavice pojavio se pred vratima s punom vrećom zlata, srebra i drugih dragocjenosti. 
Luka i njegova obitelj postali su bogati i mogli su mirno i spokojno živjeti. Ovom pričom 
djeci se ukazuje na životni primjer kako se u životu pomaganje drugom uvijek isplati, kao i to 
da treba uvijek imati vjeru u Boga i da je zahvalnost važna vrlina. 

» ...Nije li to upravo prekrasan primjer zahvalnosti? Budite i vi takovi? Zahvalnost je 
jedna od najljepših kriepsoti. Pamtite, da svako dobro dielo donosi plod; radite i uzdajte se u 
Boga, jer kada je nevolja najveća, On vam je najbliži“ (Pogačić, Bršljan, 1889, 11, 338-343). 

Djecu i mladež moguće je poučiti primjerima iz pripovijesti kako pomagati ljudima u 
nevolji i prepoznavati milosrđe kao važnu ljudsku kvalitetu. U kratkoj pripovijesti Milosrđe 
možemo vidjeti kako se upravo ono djeci 1 mladima prenosi. Usred oštre zime pred Božić 
jedan je dječak pristupio starici na cesti koja je prosila i pružio joj nešto u ruke. Čovjek koji je 
to promatrao pozvao je dječaka i upitao ga što joj dao. On je odgovorio da joj je dao deseticu 
krune. Čovjek je bio oduševljen činom i nagradio dječaka cijelom krunom za njegov plemenit 
čin. ,, On je ne htjede uzeti. Napokon se malo zamisli i uzme krunu. Otrčao vesela srca. 
Kamo? Opet k onoj istoj siromašnoj ženi, pa joj pruži i tu krunu u ruke, pa sav blažen odjuri u 
drugu ulicu pozdravivši duboko gospodina, a kojim je malo prije govorio“ (Dobrašin, Mali 
dobrotvor, 1899, 5, 54-55). Ovo je jedan od pronađenih primjera kojim se djeci i mladeži 
približavala empatija prema siromašnima ili ljudima u potrebi. 

Upotrebom pripovijesti kao odgojnog sredstva možemo kod djece 1 mladeži usađivati 
najviše moralne kvalitete koje roditelj očekuje od svog djeteta. Tako u pripovijesti Najljepši 
spomenik otac svojoj kćeri Katici, koja je vrlo rano izgubila majku, govori o tome da je 
najljepši poklon koji može staviti majci i njemu na grob taj da u životu postupa u skladu s 


najvišim moralnim i vjerskim vrijednostima. 

»- Živi uvijek po nauci i životu našeda ljubljenoga Spasitelja i budl njemu, dobrom 
pastiru svom, odana i vjerna, sliedi ga, usadi u duboko a srce, koje sam ti ja i pokojna 
majčica davali. Tako ćeš biti dobro, milo i pobožno i valjano dijete ljubljeno i milošću 
gospodnjom blagoslovljeno. Ovo je najljepši spomenik za roditelje tvoje — Ljudi će također 
radosno ustvrditi: Kako si poštene, valjane, krjeposne roditelje imala od kojih si se svemu 
dobrom pobožnomu i čestitom mogla naučiti. Ovaj sud o tvojoj dobroti za nas je najljepši 
spomenik od onih marmornih, štono su zlatnim napisima ukrašeni.....“ (Žeravčić, Anđeo 
čuvar, 1902, 3, 39). 

Pripovijetkom se mogu djeci i mladeži prikazati nevolje u koje mogu dospjeti ukoliko 
ne slušaju roditelje i ne obraćaju pozornost na svoje postupke. U pripovijesti Na božićnoj 
slami dječak Milivoj za Božić je dobio na poklon saonice. Poslije večere igrao se saonicama 
po kući i zamišljao kako će se sutra cijeli dan sanjkati. Umoran od igre, legao je na saonice i 
zaspao. Sanjao je kako je napadao gusti snijeg i da se jednom seljaku prikopčao na kola 1 
vukao za njim. Izgubio je pojam o vremenu i kada se htio vratiti kući nije mogao pronaći put 
jer je snijeg sve prekrio. Iznemogao i ozebao od zime i hladnoće, prisjećao se topla doma i 
riječi svojih roditelja. Pri kraju pronalaska puta, sreo je djecu koja su se klizala pa im se htio 
pridružiti. Zaletio se na led koji je počeo pucati. Vrlo se brzo našao pod vodom i počeo 
dozivati upomoć. U tome je trenutku pao sa saonica i probudio se iz sna. 

,»...Roditelji i njegova braća čuvši gdje viče ,, U pomoć!“ i gledajući, kako se skotrljao 
kao bundeva sa saona, nasmijali su se od srca, a mali Milivoj hvalio je malomu Isusu, što je 
to bio samo san i tvrdo odluči, da ne će ići saonama po ledu, već samo po snijegu i to u 
dvorištu ili samo pred kuću. Samo pred kuću, dalje ni za živu glavu, a kad se smrači, vozat će 
svoju sestricu i braću na saonama u sobi po podu — i na božićnoj slami... “ (Magjer, Smilje, 


1906, 5, 66-67). 
3.1.3. Zagonetka 


Istraživanjem smo utvrdili da se zagonetka kao odgojno sredstvo unutar promatranih 
brojeva časopisa za djecu i mladež pojavljuje 1 339 puta. U 11 analiziranih časopisa mogu se 
pronaći odgojni sadržaji izrečeni putem zagonetke. Od ukupnog broja, u časopisima se 430 
puta pojavljuje u ,,Smilju“, 425 u ,,Pobratimu“, 111 u ,,Krijesu“, 95 u ,,Anđelu čuvaru“, 70 u 
»Malom dobrotvoru“, 68 u ,Liljanu“, 52 u ,Bršljanu“, 40 u ,,Vjernom drugu“, 17 u 
»Hrvatskoj omladini“, 17 u ,Milodarkama“ i 14 puta u ,,Bosiljku“. Putem svojeg izričaja, koji 
je najčešće dvosmislen ili lukav, zagonetka uvijek sadrži određenu zamku koju odgonetač 
mora razriješiti da bi dobio točan odgovor. Upravo je zbog toga djeci i mladima izrazito 

zanimljiva, a odgojno i obrazovno pobuđuje razmišljanje izvan uvriježenog okvira. Time se 
kod djece potiče razmišljanje na drugačiji način 1 traži inventivan način rješavanja problema. 
»- Tielo drveno, zubi gvozdeni, a srce prteno, što je to? - Sanduk, na njem brava i u 
njem ruho 
- Golub guče na vrh kuće, plete gaće putovat će, golubica neće? - Dim i dimnjak 
- Kad u buk, neima ništa; kad iz buka, pun rep jabukah? - Zajimač kad se spušta u 
zdenac 
- Na klin visi, a zlo misli? - Puška 
- Otac ima sto sinovah i u svakoga sina kapa na glavi, a u njega neima? - Hrast i žir 
- Tko vidi više: onaj koji imade jedno oko, il onaj, koji ima dva? - Onaj koji ima jedno, 
jer vidi u drugog dva 
- Što pliva vodom a košticah neima? — Pijavica “ 
(Širokopoljski, Bosiljak, 1865, 4, 126). 


»- Kad u polje ide, okrene se kući; a kad kući ide, okrene se u polje? - Plug 
- Dva lončića četiri poklopčića? — Obrve i trepavice 

- Crno maleno kuću čuva? - Lokot 

- Crven jarac po košari skače? - Jezik 

- U bunaru vata gori? — Lula“ (Širokopoljski, Bosiljak, 1865, 5, 157). 


»- Ja sam biedan, svak me žali, 

Gdje se miljak svjetla hvali. 

Tek bez glave ja oživim, 

Jer tad bivam zanimivim. — Slijep “ (Širola, Liljan, 1895, 4, 64). 


»- U vrtu sam ti najkrasniji ja — 

To ti svako dijete dobro zna; 

Promijeniš li prvo slovo mi, 

Član si veličine te i ti. — Cvijet- svijet“ (Mali dobrotvor, 1896, 3, 19). 

» - Kako ćeš učiniti, da netko goruću svijeću, koja je u istoj sobi, ipak ne vidi? - Stavi 
mu svijeću na glavu. 

- Krv su, živo meso obadvoje: 

Koga nosim, zatim tko me nosi; 

Ja pak n'jesam — kao niti onda, 


Kad na gorskoj jašim veljoj kosi. — Sedlo.“ (Smilje, 1898, 6, 95-96). 


» - Kroz vodu ide, vode se ne tiče. — Mjesec 
- Svi u crljenu, harambaša u zelenu. — Šipak 
- Biela ovca preletjela preko doca, slomila sto i četiri koca. — Kosa“ (Pobratim, 1900, 


8, 198). 

»- Vrtim se i imam krila, 
Ne miče me moja sila, 
Navrh kuće moje s jelo, 
Pružam ljudima prvo jelo. 
Imam 1 vjetar dosta moći, 
Vrtim ti se danju, noći. - Mlin. 


- Uvijek sam garava i crna, 

Svakog svjetla pratilica vjerna, 

Ali tmina kad nastane, 

Mene odmah ponestane .- Sjena“ (Anđeo čuvar, 1904, 1, 32). 


Analizom se pronalaze i jednostavniji oblici zagonetki kao što su pitalice. Pronašli 
smo ukupno 326 pitalica u 8 časopisa za djecu i mladež. Pitalicu pronalazimo 156 puta u 
Anđelu čuvaru“, 65 puta u ,,Smilju“, 55 puta u ,,Liljanu“, 21 puta u ,,Malom dobrotvoru“, 10 
puta u ,Vjernom drugu“, 10 puta u ,Krijesu“, 8 puta u ,Pobratimu“ i 1 puta u 
»Milodarkama“. Za razliku od zagonetke koja je postavljena kao problem koji treba riješiti i 
najčešće je dvosmisleno formulirana, pitalica je vrlo eksplicitna u onome što traži da se 
odgonetne. U sljedećim izdvojenim primjerim možemo vidjeti upravo takav izričaj 


enigmatičnosti. 


» Što ima Bosna, a nema Hrvatska? — slovo O 

Koji je dan u tjednu najdulji? - Ponedjeljak, jer ima 4 sloga ili 10 slova 

Koje je slovo u sredini abecede ? — slovo c (abeceda) 

Kako se piše smrznuta voda s tri slova? - Led 

Dokle trči zec u šumi? — Do sredine, jer onda već trči iz šume“ (Smilje, 1898, 6, 96). 


, Kako se zove vuk? - Nikako, sam dođe. 

Koga ima najmanje na svijetu? - Papa. 

Treba se, brcka se, a ti živo guliš? - Riba 

Na smrt me odsudili, smrtno me prebili, a ipak sjedim s carem na prijestolju? — 
Košulja “ (Anđeo čuvar, 1902, 2, 32). 


» Što radi fijakerista kad ima najviše posla? - Sjedi 
Zašto magarac ždere drač? — Jer je magarac “ (Krijes, 1910, 10, 175). 


» Iko ima zdrave noge, a ne može hodati? - Stol 

Zašto krava muče? - Jer ne zna govoriti 

Koji je prvi posao crkvenjaka, kad ide u crkvu? - Da otvori crkvena vrata 
Zašto svećenik ima reverendu? - Da ju obuće 

Kad su neki ljudi najmudriji? - Kad šute“ (Milodarke, 1913, 2, 16). 

Analiza je potvrdila primjenu zagonetki u odgojne svrhe unutar sadržaja časopisa za 
djecu i mladež u cijelom razdoblju istraživačkog rada. Zagonetka kao odgojno sredstvo 
namjenu djelovanja pronalazi 1 u razvijanju pamćenja kod djece i potiče ih na razmišljanje. 
Osim odgojnog aspekta, zagonetka služi djeci i mladima za međusobno propitivanje i 
zabavljanje. Prepoznali smo da su svi časopisi u drugom broju objavljivali rješenja zadanih 
zagonetki i na taj način djecu i mlade motivirali da kupuju brojeve časopisa, a time ih 
najvjerojatnije poticali 1 usađivali važnost čitanja i časopisa kao važnog odgojnog i 
obrazovnog sredstva. U pojedinim smo godištima časopisa pronašli da su objavljivana i imena 
učenika koji su odgonetnuli zagonetku i odgovor poslali uredništvu. Ovo je samo dodatan 
način da se djeca nagrade i potaknu na razmišljanje, a nedvojbeno je to izazivalo sreću i 


zadovoljstvo odgonetača. 


3.1.4. Poučni članak 


Uvid u sadržaj časopisa za djecu i mladež pokazuje da se poučni članak kao odgojno 
sredstvo pojavljuje ukupno 780 puta. Prepoznat je u 8 analiziranih časopisa i to 327 
pojavljivanja u ,,Pobratimu“, 121 u ,,Bosiljku“, 111 u ,,Krijesu“, 80 u ,,Smilju“, 50 u 
vjernom drugu“, 45 u ,,Bršljanu“, 38 u ,,Proljetnom cvijeću“ i 8 u ,,Liljanu“. Analizom smo 
prepoznali da se poučnim člancima djeci i mladeži približavaju događanja u prirodi, pravila 
kulturnog ponašanja, povijest razvoja hrvatskog naroda i općenito drugih naroda, filozofske 
crtice za stariju mladež, pouka o običajima iz svatova, pouka o razvoju i važnosti govora, 
pouka vezane uz sadnju i brigu usjeva, crtice iz gospodarstva, obrta i trgovine grčkog i 
rimskog naroda, pouka o sjevernom polu, povijest zrakoplovstva, o govoru ,,majmuna“, 
oblacima, bolesti spavanja, vulkanima, dalekoj Indiji, svijetu životinja, kinematografiji, 
fotografiranju, izradi igračaka, ugljenu i rudnicima, pouke iz poslovnog svijeta za mlade, o 
pronalasku alkohola, pouke iz svijeta šegrtovanja, o lončarstvu, povijesti satova, obuci slijepih 
osoba, matematici i brojevima, duhanu, praznovjerju, psihološko-estetička razmišljanja, crtice 
o poznatim znanstvenicima, o fizici i atomima, umijeću mačevanja, pojave iz svijeta 
astronomije, pouke iz života modernog svijeta i mnogo drugih tema. Poučnim člankom unutar 
sadržaja časopisa pružao se dodatni materijal za razvijanje znanja o svijetu i dostignućima 
uopće, što se nije obrađivalo unutar propisanog nastavnog programa pa će se u sljedećim 
odlomcima nakratko ilustrirati njihov sadržaj čitateljima. 

Poučnim se člankom djeci i mladeži priča o važnosti kulturnog ponašanja i 


izbjegavanju neprimjerenih stvari poput psovanja. 

» ...Dakle i naš narod nije nikakova iznimka, i on uz svoje vrline ima borme i puno 
manah; a takova je jedna vrlo ružna mana — psovanje. Naš je narod na glasu psovač, dapače 
on je medju onimi, koji se največma psovanjem odlikuju; nu to mu odlikovanje ne služi ni 
malo na čast i poštenje, i mi moramo dakle nastojati, da se okanemo te mane, ako hoćemo, da 
si obraz osvjetlamo na divanu božjem i ljudskom “ (Filipović, Bosiljak, 1864, 1, 21). 

Poučni članak pruža uvid u svijet slijepih osoba te način njihova odgoja i obrazovanja. 
Time se kod čitatelja razvija osjećaj razumijevanja potreba slijepih osoba i spoznaja da se ne 
razlikuju od ostalih. 

»Mnogi ljudi govore: ,, Svijet se danas prevrnuo“, pa zbilja evo ovdje imadu posve 
pravo. Za to nam pružaju dokaz baš sami slijepci. Prije su ti ljudi bili bez svake obuke, a 
danas su im škole u naprednim zemljama baš tako pristupne, kao i svakomu drugom 
učeniku... Gotovo su svi sljepački zavodi internati. Obučavaju ih posebni učitelji, koji se tomu 
zvanju iz ljubavi posvetili. No u nekim zemljama polaze slijepci i opću pučku školu sa ostalom 
djecom jer je bolje išta nego ništa...U zavodima se obučavaju u svim onim predmetima 
kojima se uče i ostali učenici bilo niže, bilo niže i više pučke škole. Samo čitati i pisati 
obučavaju se na poseban način, a ostali predmeti kao i drugdje s tom razlikom, da je većina 
učila priredjena za opip... Osim svih onih predmeta, koji se uče u pučkoj školi, uče se slijepci 
glasbi, ručnomu radu, odnosno obrtu. Uče se kefarstvu, stolarstvu i ženskomu ručnomu 
radu...“ (Bek, Pobratim, 1891, 15, 237-239). 

Poučni članak iz primjera donosi saznanja iz povijesti satova, načinu njihove izrade te 
plemenitosti urarskoga zanata. 

, Kako je ura potrebna, najbolji je dokaz to, što su već Grci i Egipćani upotrebljavali. 
Najstarija i najjednostavnija bijaše sunčana ura. Bijaše to osovljen stup, po čijoj su sjeni 
poznavali dobu dana. I danas se još vide na mnogo mjesta sunčane ure. To je okomito na 
stijenu zataknuta željezna šiba, a ispod nje luk sa brojkama, na koje pada šipkina sjena, te 
pokazuje sate.... Urarski je zanat lijep i zanimljiv, al ima za sebe manje sposobnjaka od 
drugih zanata. Urarski zanat zahtijeva ponajviše strpljivost, opreznost, trijeznost i dobar vid. 
Iko toga ne ima, taj nije za urara...Urarija je vrst umjetnosti, a svaki urar, koji svoj zanat 
potpunomu razumije (a takovih ima kod nas malo), može se potpunim pravom nazvati 
umjetnikom...“ (Marijan, Vjerni drug, 1904, 3, 36-38). 

Osim upozorenja što treba izbjegavati i neprimjerenog ponašanja, poučnim se člankom 
djeci i mladeži daju primjeri o važnosti kulturnoga ponašanja i vladanja u društvu. 

»,...Svaki čovjek teži danas za što većom obrazovanošću. No obrazovanost ne stoji 


samo u učenosti nego također u udvornom i pristojnom vladanju. Danas živimo svi u svijetu, 

te moramo s ljudima općiti. Ako pak želimo, da nas ljudi za obrazovane drže, treba da se u 
općenju i saobraćaju s drugima držimo nekih potrebnih društvenih oblika. Već u ranijoj 
mladosti treba da se čovjek uči udvornosti i lijepom vladanju, jer će mu to u kasnijim 


godinama ići mnogo teže“ (Krijes, 1909, 2, 43). 


3.1.5. Slika 


Uvidom u sadržaj analiziranih časopisa za djecu i mladež prepoznajemo sliku kao 
odgojno sredstvo. Najčešća upotreba slike bila je vezana uz određenu priču i pripovijest u 
kojoj je glavni lik ili situacija iz teksta bila slikovno prikazana. Slikom su se dodatno 
objašnjavale određene teme kojima su autori nastojali djecu i mlade odgojno poučiti, ilustrirao 
se lik poznate osobe iz domovine ili svijeta i određene pojave u ljudskom i životinjom svijetu. 

U analizi smo prepoznali pojavljivanje slike u 11 analiziranih časopisa i to ukupno 
774 puta. Ukupno smo sliku pronašli 157 puta u ,,Vjernom drugu“, 125 puta u ,,Bršljanu“, 113 
puta u ,,Smilju“, 108 puta u ,,Pobratimu“, 69 puta u ,,Anđelu čuvaru“, 57 puta u ,,Krijesu“, 46 
puta u ,,Hrvatskoj omladini“, 38 puta u ,,Liljanu“, 33 puta u ,,Malom dobrotvoru“, 22 puta u 
»Bosiljku“ i 6 puta u ,,Milodarkama“. Slika je odgojno sredstvo koje daje dodatnu moć 
obrazovnom dijelu, no daje i estetsku vrijednost časopisu. 

Primjere korištenja slike pronalazimo u ,,Bosiljku“ gdje je autor pjesmom Na grobu 
Stanka Vraza iskazao zahvalu velikom književniku. Uz pjesmu je stavio sliku lika Stanka 
Vraza i tako dodatno pojačao pjesničku notu, a čitateljima je prikazao kako izgleda 


književnikov lik. 


Slika 15. Stanko Vraz (Bosiljak, 13, 1867, 201) 
Slika daje dodatnu odgojnu i obrazovnu notu kada se radi i o pripovijestima. Na 
primjeru pripovijesti Košarica jagoda u časopisu za djecu i mladež ,,Smilje“ jedna bogatija 
djevojčica pomaže drugoj siromašnoj djevojčici kojoj se pokida košara s jagodama 1 one se 


rasipaju po tlu tako što od nje kupi sve njezine jagode. Siromašna djevojčica tako zaradi 

novac potreban da pomogne bolesnoj majci. Sam tekst koji priča i poučava o potrebi 
razvijanja vrijednosti dobrote i pomaganja potrebitima i manje sretnima dobiva još veći 


odgojni značaj kada je uz tekst priložena dirljiva slika dviju djevojčica. Odmah se može 


stvoriti topla slika u mislima i na taj način potaknuti razvoj emocija. 


Slika 16. Košarica jagoda (Smilje, 1873, 3, 38) 


Slikom možemo pojačati gradivo koje želimo objasniti. Na primjeru poučnog članka 
Munjovod u časopisu za djecu i mladež ,,Hrvatska omladina“ o tome kako je pronađen i čemu 
služi munjovod ili gromobran upravo možemo potvrditi tezu. Uz poučan tekst, priložen je 


crtež koji pokazuje kako je munja jako opasna i kako se koristi munjovod. 


Slika 17. Munjovod (Hrvatska omladina, 1886, 4, 57) 


U priči Učitelj u časopisu za djecu i mladež ,,Bršljan“ stavljen je naglasak na važnost 
škole, učenja i učitelja kao osobe u životu svakog učenika. Učenik Milan Danić bio je lijen, 
nije htio učiti, često je upadao u nevolje i uvijek bio kažnjavan 1 kritiziran. Njegov učitelj nije 
odustajao, nego je poticao Milana na rad. Milan je mislio da to sve učitelj radi jer ga ne voli. 


Nakon dugo godina kada je Milan već odrastao, sreo je svog učitelja koji je došao u veliki 

grad. Učitelj je već bio star i bez novaca da si plati prenoćište. Pojavio se Milan koji je 
prepoznao svoga učitelja te mu se obratio i ponudio da kod njega jede i spava jer je to 
najmanje što mu je mogao pružiti nakon što je on njemu usadio znanje i vrijednosti da danas 
postane pošten čovjek 1 odvjetnik. ,,...Ako vas kazne, ne mislite, kao što je mislio Milan, da 
vas kazne, jer vas ne vole; oni vas kazne samo radi toga, jer vam dobro žele, jer vas ljube. 
Vjerujte, da nikoga više ne boli nego li dobrog vašeg učitelja, kad vas kazniti mora. Slušajte, 
djeco, nauke i savjete svojih učitelja, jer svaka učiteljeva riječ vama je blago, veliko blago, 
pak budete li ovo blago sačuvala u svom srcu, bit ćete bogatija krijepošću i uvjeke u životu 


sretna “ (Matray, Bršljan, 1895, 2, 41). 


Slika 18. Učitelj (Bršljan, 1895, 2, 37) 


Dodatan primjer upotrebe slike pronalazimo u poučnom članku U ugljeniku u časopisu 
za djecu i mladež ,,Vjerni drug“. Priča je to o teškom poslu koji obavljaju radnici u rudnicima, 
a potencirana je slikom koja prikazuje svu muku i težinu njihova zanimanja. 

Nema težega i pogibeljnijega rada, nego što je posao rudara u ugljeniku. Takav 
radnik svaki čas gleda u lice hladnoj smrti. Praskavi plin, povođanj, nenadano ugušenje 
mogu svaki tren prekinuti nit života jednoga ili svih radećih ljudi. Naša slika predočuje nam, 
kako rudari požrtvovno rade i otpremaju ugljen na kolicima po tračnicama, da ga onda 
željeznicama i brodovima otpreme u svjetsku trgovinu. Kako je pogibeljno to poslovanje, 
najbolje dokazuje žalosno iskustvo, što na pol milijuna tona iskopanoga kamenoga ugljena 


uvijek nastrada po jedan ljudski život“ (Vjerni drug, 1912, 4, 62). 

a 


u (Vjerni drug, 1912, 4, 56) 


Slika 19. U ugljeni 


3.1.6. Priča 


Provedena analiza sadržaja časopisa za djecu i mlade pokazuje da se priča kao odgojno 
sredstvo prenošenja odgojnih ideja i vrijednosti pojavljuje ukupno 506 puta u 9 časopisa. 
Pronalazimo ju kao odgojno sredstvo 116 puta u ,,Malom dobrotvoru“, 88 puta u 
»pobratimu“, 77 puta u ,Liljanu“, 65 puta u ,,Bršljanu“, 58 puta u ,, Anđelu čuvaru“, 46 puta u 
»proljetnom cvijeću“, 33 puta u ,,Smilju“, 14 puta u ,,Krijesu“ i 9 puta u ,,Bosiljku“. 

Pričom u analiziranim časopisima autori najčešće prenose čitateljima poželjne moralne 
vrijednosti, upozoravaju na opasnosti i potiču na oprez, pobuđuju vjeru i ljubav prema Bogu, 
pobuđuju zanos prema domovini, potiču na razvijanje vrijednosti znanja i školovanja, 
razvijaju osjećaj važnosti pomaganja, zajedništva i obitelji. 

Priča Lijer u časopisu za djecu i mladež ,,Mali dobrotvor“ govori o dječaku Dinku koji 
je ostao bez oca. Majka je nakon smrti oca mukotrpno radila da prehrani djecu, ali je i nju 
zatekla teška bolest. Nije Dinko znao kako joj pomoći pa je danima bdio nad njom i molio se 
Bogu. Peti je dan usnuo i sanjao anđela koji mu je dao upute kako da pronađe ljekoviti cvijet 
lijer i donese majci. Dinko se probudio i počeo tri dana hodati po planinama dok nije našao 
lijer i donio majci. ,,... Sin se približi k postelji, stavi lijer pred lice majčino, ona dahne: - 
Hvala Bogu, sad mi je mnogo laglje!-. Za tri dana bijaše posve zdrava. Majka i sin hvalili 
dobroga Boga, koji im je u nevolji tako brzo pomogao “ (Kostić, Mali dobrotvor, 1896, 1, 10). 
Ovo je samo jedan od mnogih pronađenih primjera kako se pričom kao odgojnim sredstvom 
djeci usađuje vjera u Boga, požrtvovnost i briga za najmilije. 

U priči I djeca mogu davati milostinju! koja se nalazi u časopisu ,,Anđeo čuvar“ mali 


je dječak Josip na propovijedi u crkvi čuo da treba biti milosrdan i pomagati druge te se 

rastužio jer nema novaca da udijeli milostinju. No, majka mu je objasnila da postoje i drugi 
načini da pomogneš nekome osim davanja novaca. Drugi je dan Josip pomogao jednom 
dječaku pokupiti s tla prosute žemičke 1 otjerati psa da ih ne pojede. Udijelio je on svome 
školskom prijatelju komad kruha, odnio siromašnoj obitelji toplu juhu i potrepštine koje je 
njegova majka pripremila i pomogao dječaku ponijeti tešku cjepanicu. Ovakav način 
pomaganja ispunio je Josipa i on je odlučio tako raditi dok je živ. ,,... Josip je činio mnoga 
dobra, pa je njegov anđeo čuvar napisao puno lijepih stranica iz života i maloga i velikoga 
Josipa. Sigurno će se i sam čuditi, kada mu stane dragi Bog u svoje vrijeme čitati, da on nije 
htio, da znade ljevica, što čini desnica. Sve je činio mirno, čedno i jedino Bogu na čast i slavu, 
tako te je lako zaboravio na mnoga dobra djela. Ali njegov anđeo nije zaboravio! Hoćete li i 
vi biti kao Josip, da vaš anđeo mnogo toga lijepoga napiše iz života vašega? “ (Anđeo čuvar, 
1902, 1, 8-11). Ovo je samo jedan od pronađenih primjera kojim se odgojno djecu poučava 
kako da pomažu jedni drugima i da dobrota počiva i u malim stvarima. U životu se treba 
voditi principom pomozi drugome i on će pomoći tebi. 

Potvrdu koliko je priča odlično odgojno sredstvo pronalazimo i u tekstu Požrtvovan 
drug u časopisu ,,Bršljan“. U priči dječak Živko pomaže svome prijatelju Marijanu u učenju. 
Marijan je neko vrijeme bio bolestan pa je zbog toga izostao iz škole. Dolazio je Marijan i iz 
siromašne obitelji pa je morao puno pomagati roditeljima i ostajati kod kuće. Živko je odlučio 
pomoći svome prijatelju tako da je ostajao s njime poslije škole da nadoknadi gradivo 1 
pomagao mu u pisanju zadaće. Živkova se majka zabrinula što on svaki dan dolazi kasnije iz 
škole. Ona je čula od druge djece da on ostaje u kazni nakon škole s Marijanom. U brizi je 
nakon škole zaustavila i pitala za razlog ostanka u kazni, no kada je čula razlog i shvatila 
koliko je njezin sin plemenit 1 dobar prijatelj, osjećala se ponosno. ,,..Marijan je dobio lijep 
prvi red, te se veselio odlici svoga druga Živka, čije je stope danomice sve više slijedio, dok 
napokon ne postade dobrim i valjanim učenikom, što je bilo veselje ubogim njegovim 
roditeljima “ (Mandl, Bršljan, 1903, 7, 195-196). 

Analizom odabranih časopisa prepoznato je da su nositelji odgojnih sadržaja često 
koristili tragične završetke priča kako bi djecu odgojno poučili. Takav način odgojnog 
poučavanja u pedagogiji poznat je kao ,,crna pedagogija“ - česta odgojna metoda korištena u 
18. 1 19. stoljeću. Ona podrazumijeva korištenje odgojnih sredstava i metoda koje sadrže 
manipulativan i nasilan karakter, a krajnji je cilj nepoželjnim situacijama poput smrti ili 
teškog ozljeđivanja djecu upozoriti na posljedice neposluha ili neprimjerenog ponašanja. 
Pronađeni primjer navedenog odgojnog postupanja i poučavanja pronalazimo u priči Djak kao 


sablast u časopisu ,,Bosiljak“. U priči je naglasak na tome kako je loše i ponekad pogibeljno 

strašiti druge. Jedan majstor postolar primao je učenike na praksu i često je siromašnijima 
davao da žive kod njega. Postolar je bio dobar čovjek i često se hvalio kako je izrazito hrabar. 
Učenici su odlučili svome majstoru podvaliti smicalicu. Upitali su ga bi li mogao cijelu noć 
provesti s mrtvacem, na što on je potvrdno odgovorio. Učenici su majstora prevarili tako da su 
odglumili da je jedan od njih umro, a majstor će morati provesti s njime noć. Majstor je cijelu 
noć sjedio i popravljao cipele s dječakom koji se pravio mrtav. U jednom je trenutku dječak 
htio preplašiti majstora i naglo se ustao i počeo vikati. No, majstor je refleksno udario dječaka 
postolarskim čekićem po glavi i na mjestu ga usmrtio. ,,...Brzo je dozvan lečnik; al čega su se 
svi bojali, obistini se sada, to jest, mladić je sbilja bio mrtav! Što je sada pomagalo sve 
naricanje. Nesreća se je dogodila, te se više ništa nije dalo promieniti. Nesretni udarac učini 
prividnoga mrtvaca pravim, a namjeravanu šalu — najtužnijom i žalostnom igrom“ (Mafik, 
Bosiljak, 1865, 6, 189-190). U priči Neopreznost i neposlušnost u časopisu ,,Smilje“ 
prepoznajemo još jedan primjer upotrebe crne pedagogije, ali u ovome slučaju poučavanja 
djece poslušnosti i opreznosti. Dječak Simo oduvijek je bio tvrdoglav i sklon nepromišljenim 
radnjama. Često su ga zbog toga kažnjavali roditelja, ali ništa nije djelovalo odgojno na njega. 
Jednog su dana s ocem išli u posjet teti, što nije odgovaralo Simi jer se bio dogovorio s 
prijateljima ići na pecanje i kupanje iako su ga prethodno roditelji upozorili da ne smije zbog 
nedavne pogibije jednog dječaka na kupanju. Čim mu se stvorila prilika, Simo je izmakao 
očevom pogledu i otišao s prijateljima. Kada je otac primijetio da ga nema, odmah ga je 
krenuo tražiti. Kad je otac došao do rijeke primijetio je Simino beživotno tijelo kojeg su iz 
vode izvukli njegovi prijatelji.,, ... Tako plati Simo svoju neopreznost i neposlušnost životom, a 
tim raztuži otca, majku, a najviše svoju sestricu, koja mu sada kiti hladni grob cviećem 
nezaboravnosti... “ (Varjačić, Smilje, 1873, 10, 146-148). 

Upotrebom priče, mogu se mladima približiti i opisati opasnosti koje ih čekaju u 
stvarnom svijetu. U priči Rade u časopisu ,,Mali dobrotvor“ upravo pronalazimo još jedan 
primjer crne pedagogije gdje se na primjeru neposlušnog i nemarnog dječaka opisuje situacija 
koja završava smrtnim slučajem. Rade je oduvijek bio nemaran, neposlušan, lijen i nekulturan 
dječak. Bio je bolna točka svojim roditeljima i svugdje su se crvenjeli zbog njega. Jedne je 
zime zamrznuo potok u selu, ali je još uvijek bio nesiguran i nitko se od djece nije usudio 
klizati niti je prilazio potoku. Rade je izazivao i nagovarao drugu djecu da se natječu s njime 
tko se može bolje klizati. Nitko nije htio, ali Rade nije odustajao i počeo se klizati. Nažalost, 
led je popustio i Rade je završio ispod leda. ,,... Isti dan pred večer izvukli ukočeno truplo 
ispod leda, a treći dan ujutro umnožalo se seosko groblje za jedan humak. Čuvajte se, djeco, 


da i vaša smrt ne bude roditeljima na utjehu! “ (Tomić, Mali dobrotvor, 1905, 6, 82-85). 

3.1.7. Anegdota 


Provedena analiza sadržaja časopisa za djecu i mladež pokazuje da se anegdota kao 
odgojno sredstvo pojavljuje u 10 časopisa za djecu i mladež u razdoblju od 1864. do 1914. 
godine i to ukupno 443 puta. Analiza pokazuje da se u časopisu ,,Krijes“ pojavljuje 316 puta, 
26 puta u ,,Bršljanu“, 22 puta u ,,Vjernom drugu“, 22 puta u ,,Pobratimu“, 18 puta u 
»Bosiljku“, 15 puta u ,,Hrvatskoj omladini“, 11 puta u ,,Malom dobrotvoru“, 7 puta u 
»viljanu“, 5 puta u ,,Smilju“ 1 1 puta u ,,Milodarkama“. Anegdota je kratak prozni tekst koji 
sadržava šaljivu poantu. Njezina je primarna zadaća izazivati smijeh čitatelja i poticati na 
zabavu ili osjećaj veselja. Pronađene anegdote nalazile su se na kraju pojedinog časopisa, 
odnosno u dijelu časopisa koji je namijenjen za zabavu 1 šalu. 

Osim šaljivog elementa, anegdota može sadržavati i poučni dio. U sljedećim dvama 
primjerima vidimo upravo takvu formu. U prvom primjeru na šaljiv, ali i poučan način jedan 
prijatelj daje drugom savjet o pozajmljivanju novaca, a u drugom primjeru vidimo kako 
svećenik kritizira svoje župljane. 

»- Njeki skupac reče svomu prijatelju, koji mu se je tužio, da mora uviek novce 
posudjivati, sasvim pouzdano sljedeće: - Učinite, dragi prijatelju, kao ja. Ja vam imam dvie 
novčane kese: jednu nazivam njeki; a drugu cieli sviet. Sve svoje novce mećem u prvu, a u 
drugu, baš ni pare. Ako sad tko k meni dodje, pa traži, da mu posudim novacah, to mu 
pokažem praznu kesu, i kunem se, da u cielom svietu niti pare neposjedujem, i ako novca 
trebam, da se moram i sam k njekomu uteći. Tako vam nelažem, a novci i prijatelji mi ostaju “ 
(Bosiljak, 1865, 5, 160). 

»- Vatra, vatra! Vikne njeki propovjednik, kad je usried svoje prodike spazio, da svi 
njegovi slušatelji skoro bez iznimke spavaju. Tim probudjeni viknu kao iz jednog glasa: gdje, 
gdje? - U paklu! Vikne oštrim glasom propovjednik, za sve one, koje pod predikom driemlju “ 
(Bosiljak, 1865, 5, 160). 


Anegdota donosi šaljive, ali istovremeno i poučne crtice iz školskog života učenika i 
učitelja. 

,Iz fizike. Učitelj: Koliko počela imade? — Učenik: Četiri. — Učitelj: Nabroji jih! — 
Učenik: Svjetlost, voda, zrak i...— Učitelj: No, četvrto, ... ta stojiš na njem. — Učenik: 
Daske. 

Iz vjeronauka. Kateketa: Zašto bijahu Adam i Eva iz zemaljskog raja proćerani? — 


Učenica: Zato, jer su hotjeli još jabuka Bogu ukrasti“ (Bršljan, 1889, 11, 352). 

,»1z škole. Učitelj: Kakav oblik ima naša Zemlja? — Vranko Krugljić: Oblik kruglje. — 
Učitelj: Znadeš li reći, Breko Budaliću, tko je to ustvrdio? — Breko Budalić (hrabro): Vranko 
Krugljić “ (Vjerni drug, 1898, 8, 128). 

»U školi. Učitelj: Gdje leži otok Java? - Milan: Ne znam, gospodine učitelju. — 
Učitelj: Zar ne znaš, otkuda dobivamo kavu? — Milan: Mi je posuđujemo od susjeda “ (Krijes, 


1910, 3-4, 79). 


U analizi smo pronašli 1 slikovnu anegdotu u kojoj možemo vidjeti kako se na šaljiv 
način čitateljima šalje poruka o tome koliko je važno biti poslušan u školi te da je škola 
mjesto za učenje, a ne razbibrigu. Iako šaljivo, slikom se prikazuje koji je oblik ponašanja 


neprimjeren u školi. 


Slika 20. Kako se neki učenici krasno okorišćuju predavanjem! (Krijes, 1912, 10, 111) 


U anegdotama pronalazimo i životne situacije. Na tuđem, a opet šaljivom primjeru 
može se izvući pouka o tome kako postupiti, a da ne ispadneš neznalica ili da te ne iskoriste ili 
prevare. 

» Netko je oglasio, da će svakog krčmara naučiti. Kako će što više piva iztočiti, ako mu 
pošalje 2 for. — I sbilja našlo se više krčmara, koji su mu poslali 2. for. i molili, da jim odkrije 
tu tajnu. Dobiše odgovor: Točite u čašah manje pjene, pa ćete iztočiti više piva“ (Bršljan, 


1889, 9, 289). 

, Odbijen. Krojač: Kada ćete mi napokon da isplatite svoj dug? Sve mi se čini, da ste 
na me posve zaboravili? — Dužnik: O ne. Baš sam noćas o vama snivao. Pustite me stoga opet 
na miru!“ (Vjerni drug, 1897, 1, 16). 

» Voli mir. Neki putnik došao je u jedno selo i nastanio se kod tamošnjeg trgovca. Iza 
tri nedjelje reče trgovac svojoj ženi: ,,Ja sam već sit ovoga stranca, a ne mogu mu ipak u lice 
reći, da ode iz kuće. Kada sutra doneseš juhu na stol, ja ću reći, da je juha presoljena, a ti 
opet reci, da nije presoljena. Tada ćemo ga pitati, tko ima od nas dvoje pravo. Dade li tebi 
pravo, baciti ću ga ja iz kuće, dade li pak meni pravo, onda ćeš ga ti istjerati. — Slijedeći dan 
donijela je žena juhu i odmah se stali trgovac i žena prepirati. Tada upitaše stranca, tko ima 
pravo, na što on odgovori: ,,Ja kanim još 14 dana ostati ovdje, zato ne ću da se pletem u 
prepirku “. 

Nepojmljivo. Poštanski činovnik: Na ovo pismo morate prilijepiti još marku i 5 filira, 


jer je preteško. — Seljak: Tako? Mislite da će onda biti lakše? “ (Krijes, 1910, 3-4, 79). 


, Razlog. Sudac: Kad ste kod tučnjave u čekaonici vašeg protivnika izlupali, došli ste 
opet natrag i počeli ga lupati po drugi put! — Tuženi: Jesam . . . jer je vlak imao zakašnjenje. 

Šteta. Izumio sam spravu, koja broji izgovorene riječi. Jučer ju je moja supruga uzela 
sa sobom, kad je išla k prijateljici. — Pa kakav je rezultat postigla? — Eksplodirao je moj veliki 
trud! 

Dječja ustašca. Četirigodišnja Marica došla s majkom u Zagreb. Baš su prolazili kraj 
crkve sv. Stjepana, kadli mala pogleda na toranj i zapita zabrinuto: - Mama, u kojem katu 


stanuje dragi Bog?“ (Krijes, 1912, 18-19, 257). 


3.1.8. Poslovica 


Uvidom u sadržaj analiziranih časopisa za djecu i mladež u razdoblju Banske Hrvatske 
prepoznato je da se poslovica kao odgojno sredstvo pojavljuje u svih 12 analiziranih časopisa 
i to ukupno 249 puta. Poslovice pronalazimo 83 puta u ,,Vjernom drugu“, 50 puta u 
»Hrvatskoj omladini“, 45 puta u ,,Liljanu“, 20 puta u ,,Pobratimu“, 13 puta u ,,Smilju“, 12 
puta u ,,Bosiljku“, 11 puta u ,,Malom dobrotvoru“, 7 puta u ,,Milodarkama“, 5 puta u 
»proljetnom cvijeću“, 1 puta u ,,Bršljanu“, 1 puta u ,,Anđelu čuvaru“ i 1 puta u ,,Krijesu“. 
Poslovica prema svojoj formi doprinosi razvijanju pamćenja kod djece i mladih, a može 


sadržavati šaljivost i moralnu poruku. Ona sadrži obrazovne elemente i poučava o dobrom 

karakteru i ponašanju te donosi odgojne naputke. Uz djecu i mlade, poslovica može pozivati i 


odrasle na pristojno i kulturno ponašanje. 


U navedenim primjerima možemo prepoznati da poslovica odgojno upozorava na 
prepoznavanje loših osobina ljudi i komentiranje tuđih postupaka, savjetuje da je pravo 
prijateljstvo važnije od bogatstva, da je u životu potrebno imati granice, da roditelje treba 
voljeti i poštivati, da je roditeljska ljubav potrebna za razvoj mladog čovjeka te da čovjek 


treba biti umjeren u životu jer je umjerenost polovica zdravlja. 


»-Bogatstvo je nesigurno, ako nema sreće, a i prijateljstvo se može uzkolebati, ako ga 
sreća ne podupire. 

-Čovjek ne će za ničim težiti, što nije dobro; ali često za onim što nije dobro s toga, jer 
misli: da je dobro. 

-Nijedan čovjek nije slobodan, koji se sam ne zna savladati. 

-Sreća čovjeku često dade ono, što mu znanje i vještina ne može dati. 

-Koga ne zaplaši djelo, toga ne će ni riječ zastrašiti. 

-Ne budi preuzetan, kad čiju nepravdu ili pogrešku koriš! 

-Ljudi, koji povjerenu tajnu izdaju, ne čine samo sebi nepravo, već i onim, kojim tajnu 
izdaju; jer mi ne mrzimo samo one, koji što iznevjere, već i one, koji slušaju, što mi ne 


želimo da začuju “ (Liljan, 1895, 1, 13). 


»-Ne ljubiti roditelje jest zloba; zaboraviti ih, ili se njih sramiti, jest bjesnoća. 

-Ljubav roditelja je temelj svega dobra, sjeme svih dobrih svojstava. 

-Umjerenost je mati zdravlja. 

-Prirodi malo treba: odijelo proti studeni, nešto hrane proti gladu, i vode proti žeđi“ 


(Liljan, 1895, 11, 176). 


U sljedećim primjerima prepoznajemo odgojni trenutak koji poslovica pruža svome 
čitatelju. U navedenim primjerima možemo primijetiti da se poslovica može koristiti u gotovo 
svakom trenutku čovjekova života, postupanja i djelovanja. Ona nas sadržajno poučava o 
najvišim moralnim vrijednostima i upućuje da prvo krenemo od sebe kada procjenjujemo 
druge i da poštujemo tuđe. Ona naglašava da je učenje važno, da iza svakog marljivog rada 
dolazi nagrada te da čovjek najbolje uči iskustveno, odnosno na svojim greškama. 


, Onom strogošću, kojom sudiš drugima sudi sebi. Onom blagošću, kojom praštaš sebi, 
praštaj drugima. Tudje poštuj, a svojim se diči. 

Iko kupuje ono, što ne treba, prodavat će i ono, što treba“ 

(Hrvatska omladina, 1896, 3, 47). 

»Drži slogu, a moli se Bogu! 

Igrati je slast, Učiti je čast! 

Iza tuče vedrje je nebo, iza tuge bistrija je duša, iza plača veselije poješ. 

Iza marnog rada, odmarat se sladje; radina viek duša, žudjen pokoj nadje. 
Izkustvo je skupa škola, ali i mnogo vriedi “ (Hrvatska omladina, 1896, 5, 80). 


,Proć' ćeš polja i planine, Šume, r'jeke i doline, ali ne ćeš naći kraja ko sred svoga 
zavičaja. 

Ljubi, poštuj iznad višnjeg Boga, Dom i narod, iskrenjega svoga. 

Nikada se ne ponesi, ma ti glavu kruna resi. 

Teže čovjek suze lije, kada mu se drugi smije. 


Ko si radom život sladi, budućnost si zlatnu gradi. 
Svaka riječ zlata vr jedi, iz mudre kad glave sljedi“ (Maldini ,Vjerni drug, 1908, 2, 32). 


» Tiha kiša oplođuje zemlju, bujica je opustošuje. 

Samo što je božansko, zadovoljuje čitava čovjeka, samo što je vječno nadvisuje vrijeme. 
Boj se Boga, koji je nad sve ljude, tada se ne boj nijednoga čovjeka. 

Lijepa haljina mnogokrat pokriva srce slabo i pamet praznu. 

Sramotna li neznanja sve znati, a sebe ne poznati! “ (Proljetno cvijeće, 1913, 8-10, 153). 


3.1.9. Fotografija 


Unutar sadržaja časopisa za djecu i mladež u istraživanom razdoblju pronalazimo 
upotrebu fotografije kao odgojnog sredstva u 8 časopisa. Ukupno smo prepoznali 210 
fotografija, a od toga je 83 puta korištena u ,,Pobratimu“, 63 u ,,Krijesu“, 29 u ,,Bršljanu“, 12 
u ,Liljanu“, 8 u ,Malom dobrotvoru“, 6 u ,,Smilju“, 5 u ,,Milodarkama“ i 4 u ,,Anđelu 
čuvaru“. 

S fotografijama je situacija jednaka kao i sa slikom. Odgojna je svrha dodatno 
pojačavanje odgojno-obrazovnog efekta i onoga što se želi prenijeti djeci i mladeži. Unutar 
sadržaja časopisa pronalazimo značajno manje upotrebe fotografije negoli slike, no krajnji je 
ishod u potpunosti jednak. Na primjeru fotografije prvog hrvatskog mlina na turbine u 
časopisu za djecu i mladež ,,Liljan“ fotografija je dodatno sredstvo kojim se autor poslužio da 
ilustrira ono o čemu piše u tekstu. Ponekad je dovoljno samo vidjeti sliku i razumjeti o čemu 


se radi, no ukoliko je popraćena tekstom, onda ona daje značajan izvor informacija čitaocu. 

Slika 21. Prvi hrvatski mlin na čigre (turbine) u Karlovcu (Liljan, 1897, 10, 157) 


3.1.10. Basna 


Analizom sadržaja časopisa za djecu i mladež identificira se pojava basne kao 
odgojnog sredstva u 9 časopisa. Ukupno je prepoznato 127 pojavljivanja, a od toga 52 puta u 
»Bosiljku“, 26 puta u ,,Liljanu“, 17 puta u ,,Smilju“, 10 puta u ,,Malom dobrotvoru“, 8 puta u 
»pobratimu“, 6 puta u ,,Anđelu čuvaru“, 4 puta u ,,Vjernom drugu“, 2 puta u ,,Bršljanu“ i 2 
puta u ,,Krijesu“. Basna se kao odgojno sredstvo koristi u odgoju djece i mladih još od 
antičkih vremena. Odlikuje se poukom koja uvijek stoji na kraju kratke priče, a donosi važne 
odgojne savjete koje čitatelji mogu primijeniti u svakodnevnom životu. 

U izdvojenim primjerima potvrđivanja odgojnosti basne možemo primijetiti da nas 
ona poučava o lakomosti, prepoznavanju i cijenjenju onoga što imamo, izbjegavanju loših 
ljudi 1 zahvaljivanju onima koji su nam pomogli. 

, Žena i kokoš. U njeke udovice bijaše kokoš, koja je svaki dan po jaje snela. Dodje joj 
na pamet, da će kokoš, ako joj se dade više ječma, po dva jaja na dan nesti; što i učini. Kako 
se pako uzdeblji, to nemogaše više ni jednog jajeta na dan iznieti. 

Nauk: koji si iz lakomosti više potraže, izgube i ono, što imaju. 

Lisica i lav. Lisica prigovoraše lavici, što svaki put samo jedno okoti, a ne više. Na to 
lavica: Jedno, ali je i to jedno — lav. 

Nauk: Svako dobro nije u množini već u krieposti. 

Kokoš zlatna jaja noseća. Njeki imadjaše kokoš, koja mu zlatna jaja nosijaše, pa zato 
pomisli, da je u njoj komadina zlata, te ju zakolje; al nadje ju iz nutra kao i ostale kokoši. 
Nadajući se, da će naći cielo klupko zlata, lišio se je tako i onoga što na malo imadjaše. 


Nauk: Zadovolji se onim što imaš, a bježi od lakomosti! “ (Bosiljak, 1864, 2, 57). 

»slavulj i jastreb. Slavulj sjedeći na njekom visokom drvetu pjevaše po svojem običaju. 
Opazi ga gledajući jastreb, pa doleti te ga ugrabi. Kad li bude, da će slavulj zaglaviti, a on 
stane jastreba moliti da ga pusti, veleći mu, da ga je malo, pa da se neće njim zasititi, s toga 
mu valja potražiti većih pticah, ako nema druge hrane. Jastreb mu uleti u rieč: Ala bih ja bio 
luda kad bih onu hranu pustoio koja je u mojoj vlasti, pa bih tjerao za onom koja je još na 
vrbi svirala. 

Nauk: Nerazumni ljudi nadajući se, da će dobiti većega i boljega, puste i ono, što su 


već u rukuh imali. 


Orao i čovjek. Čovjek jednom ulovi orla, pa mu odmah izčupa perje, te ga pusti u kući 
medju živad. Orao bijaše pokunjen sa sramote. Iza toga dodje drugi čovjek, pa kupi orla, te 
ga opet okrilati. Orao pako odleti pa ulovi zeca, i donese ga odmah na dar svojemu 
dobročinitelju. Opazivši to lisica stane vikati: Nedaruj ovoga već prvašnjega gospodara, da te 
nebi po drugiput ulovio, te ti opet krila očupao. 

Nauk: Svojega dobročinitelja pošteno nadari, a bježi od lukavih i zločestih “ (Bosiljak, 
7, 1865, 219-220). 


U sljedećim primjerima pronalazimo odgojnost basne putem fabula o važnosti 
prepoznavanja vrijednosti osobe ili stvari tako da ih ne sudimo po vanjskim karakteristikama, 
nego po unutarnjim kvalitetama. Basna nam može govoriti o vrijednostima života i o tome da 
ga ne uzimamo zdravo za gotovo, nego da ga iskoristimo na najbolji mogući način jer nas 
možda već sutra neće biti. 

»Majmun i plod. Neki majmun dodje u voćnjak, u kojem je bilo raznoga voća. Opaziv 
orah, skoči na drvo i odtrgne si ga. Bio je u ovojku, koji je gorak, a misleći, da je cieli plod 
takov, baci ga i otidje srdito iz voćnjaka mrmljajuć: Toliko je voća, pak sve ne valja. — Ludjak 
nije znao, da je to ovojak ili recimo odječica, a plod u njoj, da je tečan. 

Nauk: Tako vam je i neumni ljudi obično sude stvari, kojih ne poznadu, po vanjštini, 
po ljuski. — Ti ljudi slični su ovomu majmunu. — Odatle još i to i učimo, da poslie napora i 
težka rada uživamo sladak plod“ (Kobali, Smilje, 1881, 5, 77). 

, Starac i tri mladića. Starac, komu bijaše osamdeset godina, presadjivao je voćke u 
svom vrtu. — U taj čas prodju kraj vrta tri mladića i opazivši, što starac radi, poviču: Badava 
ti trud starče; ne ćeš le ploda uživati! 

Promislite, što govorite, odgovori im starac; - nitko ne zna, dokle će živjeti, pak vas ja mogu 


preživjeti, ako Bog hoće. 

Mladići nasmijav se odu. — Jedan ode naskoro na more; brod se razbi a njega i sve 
ostale proguta more. — Drugoga uzeše u vojnike te pade u ratu, a trećega usmrti hrast, što ga 
je bila bura srušila. 

Svi su umrli, a starac je doživio i stotu godinu te je uživao radostan plod onih voćaka, 
što više, radovao se je plodu i onih voćaka, koje je i poslie presadio, 

Nauk: Čovjek mora raditi, kao da će uviek živjeti, a tako je radio i ovaj starac. — Neka 
nitko ne misli, da ne može umrieti zato, što je mlad. Smrt ne štedi niti mlada, niti stara. - 
Danas jesmo, a sutra niesmo. — Danas čovjek, sutra crna zemlja“ (Kobali, Smilje, 1881, 5, 


78). 


Unutar sadržaja basne Jazavac i jež jednostavnim primjerom možemo prenijeti poruku 
kako u životu postoje različiti ljudi 1 kako trebamo paziti kome pomažemo. Ljudima treba 
pružiti pomoć, ali je bitno da u tome ne naškodimo samome sebi. 

, Jazavac i jež. Kad je najjača zima zavladala i nemilosrdno bijesnio sjever, dođe jež 
do jazavčeve rupe i bolnim glasom reče: 

- Brate jazavče! Pusti me unutra, da na ovoj ljutoj zimi ne skapam od zime i gladi. 
Smiluj se nesretniku! Dobro ti djelo nikad ne će ostati nenagrađeno. 

Kad je jazavac čuo bijednoga ježa, smiluje se, i pusti ga u nutra, da se otkravi, i dade 
mu hrane da se okrijepi. 

Nekoliko dana jež je mirno u kutu ležao, ali kad se je ugrijao i dobre hrane jazavševe 
najio, počne domaćina preko oka gledati, počne se kostriješiti i skakati po jazavčevom stanu i 
svoji bodljikama jazavca — domaćina bosti. 

Kad je već dozlogrdilo jazavcu ježevo postupanje, reći će mu jazavac: Bre ježe, zar si 
ti zaboravio, da si u mojoj kući? Zar ti ne vidiš, da je ovdje malen i tijesan prostor, da se ne 
možeš baniti i šepiriti po svojoj volji!?... 

-Brate jazavče, njemu će jež, ako ti je tijesno, izvoli van. To reče jazavcu i naježi se i 
svom se silom baci na njega. 

Sirota jazavac, koji je ježa ugrijao i nahranio, pokunji se i bolnim srcem noseć krvave 
i teške rane, dobivene za svoje milosrđe, izađe iz svoga stana i na ljutu zimu. 

Dugo je jazavac lutao po krutoj zimi, dok se je namjerio u jednoj jaruzi na svoju braću 
jazavce, koji ga sažaljenjem bratski primiše i zalogaje dijeliše, dok ne ogranu proljeće i njih 


ne izvabi na staro uživanje i noćno plandovanje po bujnim livadicama i cijeloj ubavoj prirodi. 

Nauk: Mnogi zbog svoje gostoljubivosti, miroljubivosti, dobrote, smilovanja, 
sažaljenja i neizmjerne ljubavi nasprama drugomu kukavno stradaju. Nezahvalnošću mnogi 
plaćaju!“ (Kulundjić, Liljan, 1897, 4, 67). 

Da je basna vrijedno odgojno sredstvo usmjeravanja i poučavanja, pronalazimo i u 
sljedećim pronađenim primjerima gdje je naglasak opet na prepoznavanju negativnih 
moralnih vrijednosti kod ljudi. 

»Lisica i zrdav. Ti si se posve promijenio u to ciče zimsko doba, lisica će zrdavu. 
Ljetos te vidjeh posve u drugom odijelu. Zar ne!? I ti si mi drugačije onda govorila no sada, 
zrdav će lisici. E pa! 

Tako je i među ljudima. Neki mijenjaju svoju vanjštinu, dok drugi svoju nutrašnjost. Nestalni 
su i bez značaja. 

Obična sipa i morski pas. Neki kučak strelovitom brzinom zaplovi prema sipi, da je 
uhvati i proždere. To spazi sipa, spusti crnu tekućinu, kojom zamuti svoj trag kućaku i tisnu se 
u dubinu morsku. I gle lukavštinom svojom spasi se. 

Tako i mnogi ljudi zametnu trag svojim lopovštinama, dok ih se jednom ne uhvati. 

Tko jači, taj kvači. Ne ćeš mi uteči, zoljo jadna, vrabac će. To opazi kobac i uhvati 
vrapca, pa počeo čerupati. U taj čas obori se na kopca sivi soko i ščepa ga svojim oštrim 
panđama te snjime u visine k svojim mladima. 


A zar nije tako među ljudima: Tko jači, taj kvači! “ (Maldini, Anđeo čuvar, 1910, 1, 15). 


3.1.11. Križaljka 


Analizom promatranih časopisa spoznajemo da se križaljka kao odgojno sredstvo 
pojavljuje u 10 analiziranih časopisa i to ukupno 106 puta. Ukupno smo prepoznali 42 
pojavljivanja u ,,Anđelu čuvaru“, 18 pojavljivanja u ,,Krijesu“, 12 pojavljivanja u ,,Smilju“, 7 
pojavljivanja u ,,Liljanu“, 7 pojavljivanja u ,,Malom dobrotvoru“, 7 pojavljivanja u ,,Vjernom 
drugu“, 6 pojavljivanja u ,,Milodarkama“, 4 pojavljivanja u ,,Hrvatskoj omladini“, 2 
pojavljivanja u ,,Pobratimu“ i 1 pojavljivanje u ,,Bosiljku“. Križaljka se kao odgojno sredstvo 
najprije pronalazi u obrazovnoj funkciji jer formom djeluje na razmišljanje i učenje. Križaljku 
smo uvijek pronalazili na kraju časopisa gdje se nalazio kutak za razbibrigu 1 zadatci za 
promišljanje. Dodatni efekt uključivanja djece i mladih u njihovo rješavanje dobiven je tako 
da su se rješenja križaljki objavljivala u sljedećem broju časopisa, a nerijetko su objavljivana 1 
imena onih koji su prvi poslali točno rješenje. Time je motivacija za sudjelovanjem bila puno 
snažnija i učinkovitija. 

U priloženim primjerima možemo vidjeti formu križaljki te istaknutu obrazovnu 


zadaću koju križaljka sadržava. 


Slika 22. Primjer križaljke 1 (Liljan, 1895, 8, 128) 


Slika 23. Primjer križaljke 2 (Anđeo čuvar, 1904, 1, 16) 

Slika 24. Primjer križaljke 3 (Milodarke, 1914, 4, 67) 


3.1.12. Računska zadaća 


Računske su se zadaće prvenstveno koristile kao odgojno sredstvo djelovanja na 
razvoj kognitivnih sposobnosti učenika. Unutar analiziranih časopisa pronašli smo 47 
pojavljivanja, a najčešće su bile u obliku pisanih matematičkih zadataka. Ukupno smo 
prepoznali 21 pojavljivanje u ,,Vjernom drugu“, 10 pojavljivanja u ,,Smilju“, 9 pojavljivanja u 
Anđelu čuvaru“, 4 pojavljivanja u ,,Pobratimu“ i 3 pojavljivanja u ,,Liljanu“. U sljedećim 


primjerima mogu se pronaći odabrani primjeri pronađenih u analizi sadržaja časopisa. 


» 1. Netko prevali 2,200 m za pol sata, za koliko će prevaliti 33,44 km? 
2. Četvorno (kvadratno) gradilište dugo je 28 m i stoji 4076 k. 80 f; koliko stoji 17 
m? toga gradilišta? 
3. m> dasaka stoji 24 k. Pošto je daska koja je 5 m duga, 20 cm široka i 2 cm 
debela? “ (Vjerni drug, 1897, 3, 48) 
»1. Pasla baba guske. Kraj naiđe dječak i upita: Koliko bako, imadeš gusaka? Je li 
100? — Baka odgovori: Da imadem još jedanput toliko i polovicu i četvrtinu i ja k 
tomu, bilo bi nas 100. — Koliko je bilo gusaka? 
2. Kći ima toliko, mati još jedanput toliko, a otac je pet godina stariji. Svi skupa imaju 
100 godina. Koliko je ocu, koliko majci, koliko kćeri? “ (Anđeo čuvar, 1903, 9, 143- 
144). 


»1. Od kojega broja preostane vazda 1, ako ga s 2, 3, 4, 5, 6, 7,8, 91 10 podijeliš? 
2. Kako ćeš u dva retka poređati sedam brojeva, t.j. od I — 7, da dobiješ uvijek iste 
brojke, kad ih zbrojiš? “ (Smilje, 1905, 1, 15). 

3.1.13. Bajka 


Uvidom u sadržaj analiziranih časopisa za djecu i mladež prepoznato je da se bajka 
kao odgojno sredstvo pojavljuje u 3 analizirana časopisa. Bajka se pojavljuje ukupno 18 puta i 
to 14 puta u ,,Bosiljku“, 3 puta u ,,Malom dobrotvoru“ i 1 puta u ,,Smilju“. Bajkom možemo 
djeci predočiti i pojasniti razne događaje i pojave. Ona je značajno odgojno sredstvo koje 
upotrebom izmišljenih likova ili personifikacijom životinja i biljaka djeci može pričati o 
opasnostima, poučavati ih prepoznavanju pozitivnih ljudskih kvaliteta, zauzimanju za sebe i 
druge te razvijati kod njih osjećaje empatije, ljubavi, sreće, tuge, gubitka i slično. Primjeri koji 
su pronađeni i navedeni u sljedećim odlomcima predstavljaju samo mali dio onoga što smo 


pronašli unutar sadržaja pronađenih bajki. 


U bajci Stari Lav i mačka pronalazimo priču o kralju lavu koji je bio toliko star da je 
imao rasklimane i šuplje zube da su mu unutra ostajali komadići mesa. To su koristili miševi i 
dok bi lav spavao gostili se ostacima. Lava je to smetalo jer bi ga budili iz sna. Lav je nakon 
savjeta svojih podanika odlučio zaposliti mačku na svome dvoru koja bi po noći stražarila 1 
tjerala miševe. Mačka je cijele noći tjerala miševe 1 tako postala lavu u velikoj milosti koji je 
napokon mogao mirno spavati. Mačka je uživala najveće dostojanstvo na dvoru. Shvatila je da 
joj je najbolje ne ubijati miševe nego ih tjerati jer će tako uvijek imati posla i bit će beskrajno 
u milosti kralja i dvora. Jednog je dana morala otići s dvora obaviti neki posao i ostavila je 
svoje malo mače da stražari umjesto nje. Malo je mače pojelo sve miševe. Kada se mačka 
vratila 1 vidjela što se dogodilo, stala je kuditi svoje dijete, a ono joj je odgovorilo da nije 
znalo da to ne smije učiniti i da mu je to majka trebala reći. Budući da nije više bilo miševa, 
kralj je otpustio mačku iz službe i uzeo joj sve blagodati koje je uživala. ,, Drugi dan vrati se 
mačka, i opazi okolo ležeće pognjavite miševe. Ona ti sad stane koriti svoje mače, i reče: 
Diete, šta si počinio? Zašto si pognjavio te miševe? Mače odgovori: Zašto nisi o tom sa mnom 
govorila, kad si odišla; te mi nisi zabranila, da miševe gnjavim? U kratko budi rečeno oboje 
se pokajaše. Njekoliko danah poslije odpusti lav mačku, i svrgne ju s časti i dostojanstva 
njezina “ (Bosiljak, 1866, 13, 206-207). U ovoj prikazanoj bajci pronalazimo odgojnu poruku 
da u životu ne trebamo dobivene blagodati uzimati olako nego se prema njima odnositi sa 
zahvalnošću i poniznošću. 

U bajci Mudri trgovac pronalazimo priču o jednom mudrom trgovcu koji je imao 
strašno zloćudnog konja koji mu je uvijek stvarao probleme. Jednog dana dok je objedovao, 
došao je netko na kobili i privezao ju kraj konja. Trgovac mu je rekao da to ne radi jer nije 


dobro da su blizu. Čovjek nije na to reagirao nego je još nepozvan sjeo za njegov stol. Čovjek 

se pravio gluh i nijem 1 nije htio poslušati savjet. Nije prošlo dugo kada je zloćudni konj 
udario kobilu i usmrtio ju. Čovjek se naljutio i počeo prijetiti trgovcu te ga prijavio sudu za 
odštetu. Na sudu je čovjek ispred suca postavljao pitanja trgovcu, a ovaj se pravio nijem 1 
šutio. Sudac je rekao tužitelju da ga ne može kazniti jer je očito ovaj nijem. No, tada je čovjek 
rekao da to nije istina jer ga je trgovac upozorio da ne veže kobilu uz konja. Na to mu je sudac 
odgovorio da je onda sam kriv za smrt kobile jer je bio upozoren na posljedice. “Kadija mu 
odvrati: Pa kad te je opomenuo, šta ti je onda kriv? Seli se odavle! Ti si griešna duša i velik 
šupljak; eto sam si proti sebi govorio“ (Bosiljak, 1866, 16, 255). U ovoj bajci pronalazimo 
odgojnu poruku da trebamo slušati upozorenja i ne ponašati se neprimjereno u društvu jer se 
lako možemo naći u velikim problemima. Za svako ponašanje postoji posljedica. 

U bajci Čovjek i mrav pronalazimo priču o čovjeku koji je mislio da je na svijetu sve 
proučio i shvatio. Jedan se dan šetao tako po obližnjoj šumi i sam sa sobom raspravljao i 
promišljao. Promišljao je kako je svaka stvar, biljka i životinja s razlogom, samo mu nije 
jasno koja je svrha pauka - ne radi ništa osim što plete mrežu, nije lijep kao stvorenje niti je 
čemu koristan. Naišao je na mravinjak u kojemu je vidio da su mravi uhvatili pauka i nose ga 
u mravinjak. Shvatio je da je paukova svrha da bude hrana mravima. Jedan je mrav to čuo pa 
ga pitao koja je svrha čovjeka kad on sve što radi samo ruši, gradi i na sebe misli te svim 
životinjama želi nauditi. Čovjek se zamislio i nastavio put. Uto je došla jedna buha i napala 
mrava da nema pojma i da samo na sebe misli jer su ljudi itekako bitni. Da nema njih, gdje bi 
one živjele i čime bi se hranile. Zamislio se mrav i rekao buhi da ima pravo te da je čovjek 
stvoren da bude hrana i sklonište buhama. ,, Čovječe, mrave, buho! Što vam vriedi vaš sud ako 
kod toga samo sebe pred očima imate? Istina je, da u naravi ništa nije bez razloga i svrhe; ali 
je jako ludo i sebično, ako o svem sudimo samo po koristi, koju mi uživamo!“ (Bosiljak, 1866, 


16, 301-302). 

3.1.14. Igra 


Uvidom u sadržaj promatranih časopisa pronašli smo i igru kao sredstvo odgoja i 
obrazovanja i to ukupno 18 pojavljivanja. Ukupno smo prepoznali 9 pojavljivanja u ,,Smilju“, 
6 pojavljivanja u ,,Malom dobrotvoru“, 2 pojavljivanja u ,,Bosiljku“ 1 1 pojavljivanje u 
»Bršljanu“. Igra je najčešće vezana upravo za razdoblje djetinjstva i mladenaštva te u njoj, 
osim zabave, možemo pronaći i elemente koji potiču djecu na razvijanje razmišljanja, 
percepcije, motorike i poštivanja pravila. Samim time, igra je vrlo važno i potrebno odgojno 
sredstvo u radu s djecom i mladima. U prikazanim primjerima igara koje smo pronašli u 
procesu analize sadržaja časopisa možemo zamijetiti sve navedene odgojne i obrazovne 
elemente. 

,Žabice. Svi igrači stanu u red, bilo u kolo ili u upravni red, sve na dva koraka 
razdaleko. Svi metnu šake na kukove, onda čučnu i skakuću ćućke na prstih, napred kolom ili 
pravcem, kako je na početku igre ugovoreno i obilježeno. Nitko nesmije izlaziti iz označena 
pravca. Nitko nesmije drugoga pretjecati, ide bo se samo na to, tko duže izdrži. Tko se umori 
ili padne, izilazi odmah iz kola, da nesmeta ostalim. Kad polovica igračah popada, onda 
mora ta polovica one, koji su se održali, svaki po jednog nositi na ledjih do mete koja se je na 
početku igre odredila “ (Bosiljak, 1866, 11, 175). 

, Sat. Dvanaest se dječaka uhvati u kolo, te izaberu trinaestoga, koji izpruženom 
rukom predstavlja kazaljku. Ovaj se mora malo udaljiti, a njih dvanaestorica se dogovore, 
koji će od njih biti prvi, koji drugi, treći itd. sat. Dogovoriv se, zovnu kazaljku u svoje kolo, te 
joj zavežu oči. Na zapovijed kazaljke počme sat ,ići“ , Lj. kolo se počme kretati, a kad 
kazaljka povikne: ,, Stani!“ moraju svi stati. Na kojega dječaka sada kazaljka pokazuje, taj se 
mora oglasiti, tj. mora promienjenim glasom ,,tući“ ili svoj sat, koji predstavlja, udarati. 
Kazaljka pogadja ime dječaka. Ako ga pogodi, ide ovaj da bude kazaljkom; nepogodi li ga, 
mora se kolo opet kretati i obustavljati, dok kazaljka pogodi ime kojega dječaka “ (Truhelka, 
Smilje, 1873, 4, 63). 

, Kapa je moja. Igrači se postave u dva reda. Jedan stoji naproti drugome na 20-30 
koračaja. Između redova zabije se u zemlju kolac, a na nj se natakne kapa. Mjesto kolca, 
može ju držati i koji igrač. Od svakoga reda ima po jedan igrač na dani znak trčati prema 
kapi. Tko prije onamo dođe, meće kapu na glavu i taj je pobjednikom. Iza ove dvojice slijede 


druga dva i to tako dugo, dok se svi ne obredaju “ (Mali dobrotvor, 1896, 5, 14). 

3.1.15. Brojalica 


Pregledom sadržaja odabranih časopisa u navedenom razdoblju prepoznata je i 
brojalica kao sredstvo kojim se u djece i mladih prvenstveno djelovalo na razvoj kognitivnih 
sposobnosti. Analizom smo prepoznali 9 pojavljivanja i to sve u časopisu ,,Smilje“. Brojalica 
se pronalazi najčešće u formi kratke pjesmice i veže se uz igru. Ona je poticala razvoj dječjeg 
pamćenja jer je zahtijevala zapamćivanje i reprodukciju. U izdvojenim primjerima pronađenih 


brojalica možemo vidjeti upravo sve njezine navedene elemente odgojnosti. 


»Enci, penci, 
Na kamenci, 
Tamo kuju, 
Dvanaesdenci! 
In, pin, 
Čarapin: 

Čara upa, 
Nasta lupa! 


Pipalica pipa, 

Od mora do mora, 
Do zelena javora, 
Ključi, buči, 
Talac, tec, 

Trči zec! 


Jedno kolo, 

Dvokolo, 

Trokolo, 

Cevrngalo, 

Penagalo, 

Šenagalo, 

Sejmalo, 

Ojmalo, 

Digimalo, 

Dić“ (Smilje, 1906, 8, 125). 


, En ten... En, ten, tini — zaoraka, tini — zaoraka, tika taka — bija, baja, buf. 
Jedinolje: Jedinolje — dodinolje- dodočuke — čuke rekse — čučuljan — čučuljica — 
Radojica — tutanj — šušanj — Coks! 

Jedan, dva . . . Jedan, dva, tri — četir, pet — kovač kuje — obrvet - djete plače — bit će 


dan — koji kuje — ide van! “ (Smilje, 1906, 9, 143-144). 

3.2. Analiza odgojnih metoda u odabranim časopisima za djecu i mladež 


Za potrebe praćenja odgojnih metoda unutar sadržaja odabranih časopisa koristili smo 
se samostalno osmišljenim protokolom istraživanja u kojem su odgojna sredstva 
usmjeravanja, poticanja i sprječavanja preuzeta iz knjige ,,Pedagogija“ profesora Ante 
Vukasovića transformirana u odgojne metode. U osmišljeni protokol praćenja analize sadržaja 
časopisa uvrštene su odgojne metode primjera, zapovijedi, navikavanja, savjeta, pouke, uzora, 
kažnjavanja, upozorenja, zabrane, pohvale, nagrade i obećanja. 

Analizom sadržaja tekstova odabranih časopisa prepoznali smo da su najzastupljenije 
korištene odgojne metode primjer, pouka, savjet, kazna, uzor, nagrada i upozorenje. 

Od protokolom planiranih odgojnih metoda, nismo pronašli zastupljenost zabrane, 
zapovijedi, navikavanja, pohvale i obećanja. Od protokolom osmišljenih odgojnih metoda, 
tijekom analize sadržaja tekstova nismo pronašli druge metode koje zadovoljavaju okvire 
postavljenoga zadatka istraživanja. 

U sljedećim odlomcima rada prikazat ćemo i ilustrirati pronađene odgojne metode 


prema utvrđenoj zastupljenosti unutar sadržaja odabranih časopisa. 


3.2.1. Primjer 


Primjer kao odgojna metoda najzastupljenija je u analiziranim sadržajima časopisa, a 
svoju odgojnu snagu pronalazi u konkretnosti i uvjerljivosti. Djeca i mladi vrlo rado 
oponašaju ponašanja i emocije odraslih. Upravo zbog toga je pozitivan primjer, odgojna 
metoda koja zaslužuje važno mjesto u radu s djecom i mladima. 

U priči Pokudljiva Ljubica djevojčica Ljubica je nakon završene nedjeljne mise svojoj 
majci komentirala kako su dvije djevojčice bile previše našminkane i izgledale kao paunice, a 
Vladimir, bilježnikov sin, cijelo se vrijeme igrao sa svetom knjižicom i razgledavao okolo kao 
da je u nekoj krčmi. Stanko, učiteljev sin, stalno je zijevao pod misom. Ljubica je upitala 
mamu nije li to grješno i nepristojno? Majka ju je zatim upitala: ,,... Nego nisi li ti takodjer 
opazila jednu djevojčicu koja umjesto da je rieč božju slušala i pobožno se molila, po crkvi se 
je razgledala i ljude promatrala, što imaju na glavama, kako su se opravili, je li se smiju, 
zievaju ili driemaju? “ Ljubica se zacrvenjela jer se sjetila da je ta djevojčica ona, a majka je 
nastavila ,, Dakako da je veliki grieh, kad se u crkvi sigra i smije, a na rieč božju nesluša. Ali 
je isto tako nepristojno i griešno, kad se kojekuda razgledje i na sviet više pazi nego li na 
službu božju. Ako ti to djevojče poznaš, kaži mu: naprije meti izpred svojih vratah!“ 


(Bosiljak, 1864, 2, 59-60). 

U pripovijetci Starac i tri mladića pronalazimo priču o bogatom starcu koji je pred 
umor pozvao tri mladića i svakog upitao što bi želio da mu Bog daruje na ovome svijetu. Prvi 
je poželio bogatstvo, drugi da bude poznat u cijelome svijetu, a treći čestit život i da bude 
svome narodu i domovini od koristi. Kada je to čuo starac, uzeo je za ruku trećega mladića 1 
rekao mu da su to kvalitete koje želi vidjeti u mladoj osobi i da mu ostavlja svo svoje 
bogatstvo. ,, Hrvatska mladeži! Ugledaj se u ovoga trećega mladića, ne bi li ovim putom 
mogla dopasti se Bogu i sebi pripraviti vječno blaženstvo na onome svijetu!“ (Kulundjić, 
Liljan, 1895, 12, 190). Pomoću odabira zadnjeg mladića, u navedenoj se pripovijetci čitatelje 
odgojno poučavalo koje se odlike visoko cijene i traže kod djece 1 mladih osoba u 
istraživanom razdoblju. 

U pripovijetci Oluja u šumi na vrlo mračnom primjeru djeci se pokazuje da treba 
poštivati i pomagati starije i nemoćne. U pripovijetci se u šumi igralo petero djece, dva 
dječaka i tri djevojčice. Nakon nekog vremena zabavljanja i igranja u šumi susreli su stariju 
ženu koja je na svojim grbavim leđima nosila veliki svežanj šiblja. Dječak Ivica i njegova 
sestra Milka smilovali su se starici i odlučili joj pomoći. Ostalo troje djece odlučilo je otići 
svojim kućama. Ivica i Milka pomagali su starici, ali ih je uhvatilo veliko nevrijeme u šumi. 
Starica im je ponudila sklonište, ali su se djeca odlučila vratiti doma. Starica im se zahvalila 1 
poželjela im božji blagoslov na putu. Sretno su se vratili svojoj kući. Troje djece koje nije 
htjelo pomoći zahvatilo je nevrijeme i na njih se srušilo stablo te su završili u bolesničkoj 
postelji. Ivica i Milka posjetili su svoje ozlijeđene prijatelje, a dječak im je Jurica rekao: 
Kako smo nepravedno radili, da nismo slijedili vaš primjer. Da smo to učinili, ne bi sada 
ležali bolesni ovdje. Naša nemilosrdnost prama ubogoj starici teško nas kaznila. U ubuduće 
raditi ćemo kao i vi, te poštivati stare ljude “ (Majnarić, Liljan, 1896, 6, 84). 

Skromnost, pobožnost i spremnost pomoći drugima može se prenijeti djeci i mladeži 
pomoću primjera ljudi koji žive prema navedenim principima. U pripovijesti Bogoljubna 
domaćica na primjeru domaćice Marice Radić čitateljima se prikazuju spomenuti principi i 
time ih se odgojno usmjerava. Marica je pravi primjer kako treba voditi brigu o domaćinstvu, 
odgoju djece i biti primjer vjernika. Zahvalna je na onome što ima, ne traži više nego što 
treba, odgaja djecu da se pristojno ponašaju i ne psuju, u crkvu se ide moliti Bogu, a ne da 
bude viđena, uvijek je spremna pomoći susjedu i prijatelju te umjerena u svojim željama i 
strastima. ,, Marica je tako slijedila zapovijed o ljubavi Boga i bližnjega, pa je bila prav anđeo 
svojoj okolini. U nju je sve upiralo svoje oči i rado ju slijedilo. Mnoge se žene za njom povele, 
a djevojke su vidjele u njoj svoj uzor, pa se vježbale i nastojale, da i one takve budu, jer su si 


željele pravu sreću, mir i zadovoljstvo “ (Vjerni drug, 1904, 4, 56-57). 

U priči Radini domaćina pronalazimo primjer gospodara Ivana koji marljivim radom i 
predanošću pokazuje kako se može izgraditi lijep život i utjecati na druge. ,, Kako Ivan 
neprestano radi, ne može on vidjeti lijena stvora. Zato je njegova družina također marljiva. 
Ona u svom gazdi ima najljepši primjer radinosti. I Ivanova su djeca takva. On svoju djecu od 
rane mladosti priučava svakakvu poslu. On veli, da si najbolje opskrbljuje djecu onaj, tko ju 
priuča i priuči radu. Radeći će sebi sve steći za život, a ne će u ludo i lakoumno trošiti svoju 
muku. Rad je najjači stup čovjekova života, a i najjači štit i obrana protiv stradanja. Tko radi 
ne boji se gladi. U radu je spas“ (Vjerni drug, 1905, 7, 97-98). 

Pomoću primjera možemo poučiti druge kako biti zahvalan svojim roditeljima. U priči 
Dvije slike imamo prvo dječaka Stipu koji je prolazio ulicom sa svojim prijateljima iz škole te 
sreo jednu siromašnu ženu. Ona mu je rekla da dođe na vrijeme kući. Kada su ga prijatelji 
upitali tko je ona, on je od srama odgovorio da je to njihova sluškinja. Stidio se priznati da je 
ta siromašna žena njegova majka. U drugoj priči imamo zatvorenike koji su čistili ulice. Kraj 
njih je prolazio jedan vrlo lijepo obučen učenik te poletio jednom zatvoreniku, kleknuo pred 
njime i poljubio mu ruku. To je s prozora vidio jedan grof i naredio da mu dovedu dječaka. 
Upitao je dječaka zašto je to napravio, a on mu je odgovori da je to bio njegov otac. Grofa je 
to toliko dirnulo u srce da je osobno pisao caru i zamolio ga da oprosti zatvoreniku kaznu. 
Cara je čin sinove zahvalnosti prema ocu također ganuo i naredio je da se zatvorenika pusti na 
slobodu. ,, Djeco! Dvije slike imadete pred sobom. Koja se vama bolje dopada? Među kakovu 


vi djecu spadate, zahvalnu ili nezahvalnu? “ (Anđeo čuvar, 1914, 7, 108). 


3.2.2. Pouka 


U analizi sadržaja časopisa za djecu i mladež pronalazimo pouku kao vrlo važnu 
odgojnu metodu utkanu u sadržaje odgojnih sredstava. Pouka je, prema definiciji, spoznaja 
stečena iskustvom i to najčešće negativnim. Pouku možemo pronaći u gotovo svim odgojnim 
sredstvima poput basni, bajki, priča, pripovijetki, poslovica i slično. Poukom poučavamo 
djecu i mlade razlikovati dobro od lošega. 

U pripovijetci Ovčar i ovan pronalazimo sadržaje o potrebi izbjegavanja i ne 
reagiranja u ljutnji jer se onda može donijeti kriva odluka. U pripovijetci pastir odvodi svoje 
ovce na ispašu. Odveo ih je na najljepši proplanak i sjeo u hlad i otpočinuo. Od tišine je 
zaspao i počeo njihati glavom, a ovan je pomislio da ga njegov gospodar izaziva na dvoboj. 
Ovan se zaletio 1 udario pastira svom snagom u glavu. Pastir se u strahu i boli trgnuo iz sna 1 


ljutito odlučio vratiti ovnu pa ga je snažnim rukama dignuo i bacio u ponor. Kada su to ovce 

vidjele sve su za svojim ovnom u ponor skočile i izginule. ,, Žestina, ljutina, srditost i naglost 
nanose čovjeku mnogo štete i kvara u životu. Blažena je strpljivost; srećan je čovjek koji zna i 
može zauzdati svaku svoju strast“ (Stojanović, Bosiljak, 1865, 5, 154). 

U drugoj pripovijetci Bogatstvo prepoznajemo važnost zdravlja. Siromašan je mladić 
nakon dugo vremena sreo svoga učitelja. Potužio se on učitelju kako je život težak i kako 
nema ničega. Učitelj ga je upitao za koliko bi dukata dao odsjeći svoju desnu ruku, a on je 
odgovori ni za jedan; za koliko bi dukata dao dva zdrava oka, a on je odgovorio ni za jedan. 
Učitelj je tada upitao za koliko bi dukata dao da ne čuješ, a mladić je opet odgovorio ni za 
jedan dukat. Učitelj mu je onda rekao: ,, Dakle, dragi moj! Bogat si, prebogat. Prilježno radi 
moleći se Bogu, i mudro štedi, pak ćeš se pošteno svojim hlebom hraniti, a osim svega upamti 
dobro, što ću ti sada reći: Najveće je zemno dobro i blago zdravlje i veselo, zadovoljno srce“ 
(Stojanović, Bosiljak, 1865, 5, 156). 

Pouka može dolaziti iz tuđe nesreće. Primjer za to nalazimo u pripovijetci Osvetljivi 
Božidar u kojoj je mali Božidar nastradao zbog osvetoljubivosti. Božidar nije na vrijeme 
napisao domaću zadaću. Otrčao je do prijatelja Ive da ga podsjeti jer je mislio da ju ni on nije 
napisao. No, Ivo mu je odgovorio da on nije takva lijenčina i da je napisao zadaću. Božidar se 
naljutio te otrčao doma i u brzini odradio zadatak. Budući da se žurio, napravio je puno 
pogrešaka i zbog toga ga je učitelj kaznio. Počeo je smišljati kako da se osveti Ivi. Iskopao je 
duboku jamu i nalio vodu u nju. Pozvao je Ivu na igru. U igri je Božidar namjerno šutnuo 
loptu na jamu i zamolio Ivu da ode po loptu. Ivo to nije učinio, a Božidar je u ljutnji zaboravio 
na jamu, sam se zaletio po loptu i upao u nju. Da mu Ivo nije pomogao, sigurno bi se utopio. 
» -..Tko pod drugim jamu kopa, sam se u nju zakopa “ (Bršljan, 1889, 10, 317-318). 

Djeci se poučnim pričama može približiti ili objasniti način ljudskih poslova. 
Analizom sadržaja časopisa pronalazimo primjere kojima se djeci i mladima objašnjava kako 
se radi na polju, u vrtu, mlinu i kovačnici. ,, Na polju rade ljudi i životinje. Prije svega vozi se 
na njivu gnoj. Poslije se gnoj rasztrusi....Kada zemlju poore, sije sjeme; a po tom njivu s 
branom pobrana ili s valjom povalja. Kad žito dozori, tada ga žetelice požnu i privežu u 
snopove, pa se onda vozi kući.... Na vrtu se kopa s motikom ili se prevrće s lopatom, pa onda 
sije sjeme ili sadi prisad. Mala se stabalca obrežu i šibicami od plemenitih voćaka ciepe. Za 
velike suše valja sjemenke, mladice i sve povrće brižljivo zalievati, da ne uvene..... u mlinu 
uredjena su velika kolesa, koja goni voda a ova opet okreću mlinsko kamenje. Žito se uspe 
nad gornji otvor kamena, a kad dospije med oba kamena, onda se samelje u brašno. Laneno 
sjeme, proso i ječam može se i u žrvnjićih samljeti.... U kovačnici veliko je ognište. Na ognište 


se stavi ugljen, koji se velikim mjehom razpuše u živu žeravicu, u koju se turi željezo, da se 

ugrije i razbieli. Kada se želejzo razbieli, izvadi se klještima iz ognja, položi na nakovalo, pa 
se kladivom kuje i objedalava, da iskre vrcaju na sve strane. Tako se prave podkove, verige, 
sjekire i druge stvari. Izradjeno željezo turi se u mrzlu vodu, da se ohladi“ (Širola, Bršljan, 
1889, 11, 149-150). 

Personifikacijom biljaka ili životinja djeci možemo približiti 1 odgojno pojasniti 
određeno ponašanje, upozoriti na što ili poticati pozitivne moralne vrijednosti. Otac i sin sjeli 
oni su uživali u tim melodijama. Otac je upitao sina što misli koja ptica ljepše pjeva, a sin je 
odgovorio ona koja ima ljepše perje. Otac mu je rekao da se prevario jer ona koja je ukrašena 
sjajnim i lijepim perjem ima manje lijep glas od one čiji je perje neugledno. ,, Ne sudi nikoga 
po vanjštini “ (Bršljan, 1889, 4, 124). 

U kratkoj priči Lav i koza na nekoj strmoj stijeni lav je opazio kozu kojoj je dobacio 
da joj je sigurnije da se spusti na zelenu livadu u ravnici gdje će joj biti ljepše i udobnije. No, 
koza je prepoznala zlu namjeru i lavu odgovorila: ,, Svakako volim ovdje sigurnije, nego u 
dolini udobnije“ (Bršljan, 1889, 4, 125). 

U drugoj kratkoj priči Mačke i žabe svaku su večer mačke održavale veliku glazbenu 
zabavu tako da je jedna mačka guslala, druga bubnjala, treća pjevala i slično. Svaku su večer 
to isto radile i žabe. I mačke 1 žabe prigovarale su jedne drugima da uopće ne znaju pjevati. 
» Tako su i nekoji ljudi, koji misle o sebi, da sve najbolje znadu “ (Bršljan, 1898, 4, 126). 

U pripovijesti Dva konja primjećujemo pouku za djecu i mlade koja govori o tome da 
treba biti umjeren u životu, odnosno ne biti previše lakom za drugim stvarima. Dva seljaka 
išla su na sajam pa su ponijeli svako svome konju vreću sijena da im imaju nešto dati za jelo. 
Kada su stali da se odmore, konji su se dogovorili da jedan drugome pojedu sijeno iz vreće jer 
će tako u njima smanjiti teret, a gospodari će im kupiti drugo sijeno. Kada su se probudili 
vidjeli su što su konji napravili i naljutili se. Seljaci su na sajmu kupili sve što su trebali, ali 
nisu imali za sijeno. Konje su opteretili svim silnim vrećama brašna i soli i krenuli kući. 
Gladni i pretovareni konji su morali nositi sav teret bez okrijepe. ,, Dobro su pametni ljudi 
rekli, odgovori jedan konj drugome: tko na leđima brašnenicu nosi, nek mu nikada ne bude 
teška. Samo je prazna torbica tegotna “ (Mali dobrotvor, 1902, 9-10, 143). 

Kratkom pričom koja uvijek sadrži kratku moralnu pouku djeci se i mladima mogu 
približiti najraznovrsnije životne situacije. U sljedećim dvama primjerima možemo 
posvjedočiti kako se djecu i mlade odgojno poučavalo da se ne obaziru pretjerano na tuđe 
hvale te da bez obzira na kvalitetu života koju imaju, svi su ipak predodređeni da jednog dana 


umru. 

, Tetrijeb gluhan i čvorak. Tebe bi mogao tisuć puta zvati i još ne bi čuo, tetrijebe 
gluhi, čvorak će. Nijesam se na tvoje dozivanje ni malo osvrtao, tetrijeb će, jer ti, čvorče, 
brbljaš često puta i kad nije potreba. Tako se i pametni ljudi ne obaziru na mnoge hvale i 
dosadnih ulizica svojih. 

Magarac i konj. Koliko ti je godina? Upitat će magarac konja. Deset, odgovori konj. 
Upravo je i meni toliko. Ali ti si za to vrijeme uživao ponosno noseći gospodara svoga i s 
njime stjecao slavu po raznim utrkama i vježbalištima, dok sam ja samo trpio sramotno mu 
noseći teški tovar. Pa? Istrošismo se oboje. Istina. Ali ti si u slavi, a ja u radu. Ti si uživao 
med, a ja same gorkosti života. No jedno mi je utjeha: izginut ćemo jednoga dana oboje. Tako 
je i među ljudima. Mnogi uživaju, mnogi ludo pate. Posljedica oboga je prerana propast“ 
(Pobratim, 1910, 2, 30). 

Pouku možemo pronaći i u kratkim jezgrovitim tekstovima poput poslovica. 
Poslovicom se može poučavati ili prenositi čitateljima spoznaje iz raznih životnih područja i 
situacija. Tako možemo prepoznati pouku vezano uz razumijevanje naših osjećaja, poučavati 
o vrijednostima pravog prijateljstva i jačati vjeru u sebe. 

» - Sunce nije utonulo, ako ga je prekrio oblak. Tako i naša sreća nije iščezla, ako se 
baš sada ćutimo nesrećnim. 

- Mjesec je jednak iskrenom i pravom prijatelju. Vidimo ga tek onda, kad je sunce 
naše sreće iščezlo za gorama. 

- Kako magle i oblaci potječu iz zemlje, tako i naša nesreća izlazi iz nas samih. 

- Nije onaj, koji ljubi domovinu u sreći, njezin pravi prijatelj, već onaj, koji je ljubi 
pa joj ostane vjeran u nesreći. 

- Za sve imaj ruku na srcu, za jednoga samo srce na rucl. 

- Pravi je prijatelj onaj, koji ti u lice kaže istinu, bila ti mila ili nemila. 


- Ne ljubi sam sebe, ali budi samomu sebi prijatelj “ (Pobratim, 1911, 9, 145-146). 

3.2.3. Savjet 


Analizom sadržaja časopisa za djecu i mladež identificirali smo savjet kao jedno od 
zastupljenijih odgojnih metoda prisutnih unutar analiziranih časopisa Njime se nastoji na 
nenametljiv i prirodan način raspraviti ili približiti čitateljima razna pitanja koja prate njihov 
životni put. On mora biti konkretan i pravovremen da bi imao odgojnu značajnost. 

Djeci se i mladima unutar analiziranih sadržaja časopisa daju savjeti o tome da budu 
vrijedni i da je posao jedna od važnijih dužnosti i obveza koje u životu treba prihvatiti. Posao 
je cilj našega života i nitko na svijetu nije oslobođen rada. 

» ...Posvetite se poslu, ogrlite objeručke posao; vršite radostno dužnosti, koje vam 
nalažu roditelji i učitelji; čuvajte se lienosti, bježite dangubu. Ustaj svaki rano, uporabljaj 
svaki časak. Umoriš li se, a ti se odmaraj; nu ne gnjusnom lienosti, već pristojnom zabavom... 
Vi daklem mladići, koji se već pripravljate za rad, za djelo, živo mi obljubite posao! Naskoro 
će vas godine dobom i silom ojačati; a čim se to sbude, pomagajte one, koji vas, sad slabe i 
nejake, podpomagahu! Vraćajte bezodvlačno milo za drago onim, kojim ste dužni više, ego ste 
im igda kadri da naplatite; pružajte ruku pomoćnicu ostarjelim roditeljem, jer nje tu mislim; 
a narod svoj dajte savjetom svojim umno vodite napred!“ (Bosiljak, 1865, 4, 125-126). 

U tekstovima pronalazimo savjete koji su upućeni roditeljima u kojima ih se poučava 
kako je mlijeko najbolje za razvoj djece te se može koristiti osim za hranu i kao lijek. 

»Mlieko je bez sumnje prvo piće za djecu. Ono je najprikladnije, da za vrieme uzrasta 
pravilno hrani čovječe tielo.... Djeca, koja su od ranog djetinjstva svaki dan naučna na 
mlieko, krepčeg su zdravlja i rumenijeg lica, nego li bez mlieka uzgojena. A kako nas uči 
izkustvo, još su i tim naprednija, što mnogo lakše pretrpe sve bolesti u djetinjstvu.... Tko je od 
djetinjstva priučan mlieku, pa se i poslije neprestane hranit mliekom, tomu je zdrava krv za 
vrieme tjelesnoga razvoja, a i zrele dobi. Djevojčice, koje od malena svaki dan piju mlieko, 
niesu podvržena žućenici, bolesti koja se radja i kad je krv nezdrava, ili kada je malo ima.... 
Najzdravije je pako i najbolje hrani i kriepi sveježe mlieko izpod krave, L.j. ako se odmah pije, 
čim se podoji i prociedi. Takovo mlieko za čudo kriepi i hrani djecu i propalu. — Pokušajte 
roditelji, koji ste rada, da imate zdravu i kriepku djecu! Zaista da se nećete pokajati!“ 
(Bosiljak, 1865, 7, 207-208). 

Pronalaze se sadržaji koji domaćicama pružaju savjete i upute kao održavati red i 
čistoću u kući jer neurednost i nemarnost pridonose propasti kućanstva. Svaka, pa i 
najsiromašnija domaćica, mora znati čistiti i zračiti sobu, izribati stolove i stolice, očistiti 


kuhinju, srediti smočnicu, prati tanjure, vilice i noževe te pravilno oprati svoje rublje. 

» ...Od svake se gospodarice osobito zahtieva, da znade barem čestitio prati. Ako se 
rubenina svrsi shodno pere, to će nesamo čista biti, nego će i dugo trajati. Gospodarica mora 
najprije paziti, da se tuzgava rubenina nikada na hrpi nedrži, nego da se nazračnu mjestu 
ovjesi... Za pranje netreba uzimati tako zvanoga vapnenoga sapuna prem ako je ova vrst 
sapuna mnogo jeftinija, ali kvari rubeninu. Umjesto sapuna možeš prati i sa korunom... ako ti 
se kod pranja ruke izjedu, t.j. ako ih lušija i sapunica izgrize, a ti namaži ranjena mjesta 
lojem i pivom, pak će brzo zarasti... “ (Bosiljak, 1865, 11, 278-280). 

Analizom sadržaja časopisa pronalazimo i savjete koji su upućeni djeci i mladima, a 
formulirani su kao kratki moralni podsjetnici: 

,- Štogod se prije naukom i znanjem razbistri um, rasvietli glava čovjeku i srce mu se 
oplemeni, volja na dobro skloni, tim prije postane pravim čovjekom, i osposobi se, uživati 
sreću tog života, koja se neda uživati bez zasluge i dobrodjetelji, kao što nemože čovjek 
uzdržati tjelesno zdravim, ako neposluje, ako nije umjeren i neljubi čistoću. Tko prilježno 
radi, sladko jede i spava. Tako je u obziru na tielo i na dušu, na tjelesni i duševni život. Draga 
djeci! učite se dakle prilježno u učionici, da se tako osposobiti možete za psoao i uživanje 
sreće. 

- Štogod je jača i žešća borna u životi, tim je slavnija pobjeda. Samoga sebe i svoje 
strasti pobiediti i nadjačati, najteže je, ali i najslavnije. 

- Štogod je čovjek mirniji, spokojniji, tiši i blažiji u sebi, tim je i mudriji, umniji, 
pametniji, rasvjetljenije glave i plemenitijeg srca. Učenost i kriepost važnija je, nego blago i 
imanje, srebro i zlato, dvoti i timari, gospoštine i dimluci. Za sve blago tog svieta nemože se 
kupiti ni znanje ni vrlina, nego obodvoje steći valja trudom i prilježnosti, za obodvoje valja u 
djetinjstvu i mladosti položiti dobar temelj. 

- Štogod je čovjek u životu obzirniji, oprezniji, smotreniji, to je i sigurniji. To valja kod 
svakog posla i poduzeća i u svih okolnostih života. Koliko putah bezobzirno izušćena rieč, i 
nesmotreno učinjen korak povuče za sobom cielu povorku zlih posljedicah“ (Stojanović, 
Bosiljak, 1866, 18, 285-286). 

Na početku školske godine učenicima se savjetuje kako se najbolje pripremiti za 
nadolazeće školske obveze. 

, Učenice i učenici sakupili se već sa svih strana, upisali se u nove razrede, te 
odlučili, da će ove godine sve svoje sile upotriebiti, da poluče povoljan uspjeh, te da roditelje 
svoje razvesele. Dao Bog, da nitko od te svoje odluke tečajem godine ne popusti. Školska 
godina mine brzo. Nemojte nikada misliti; To i to naučiti ću sutra; tu i tu zadaću izraditi ću 


sutra; ako ovaj put dobro ne odgovorim u školi, ili ako mi zadaća ovaj put i nije baš veoma 

dobro izradjena, ja ću to kašnje već izpraviti; ta imade do konca školske godine još čitav kup 
mjeseci. Tkogod ovako mudruje, navadno se prevari. Čovjek ne uči za školu, već za život. Ako 
ne naučiš jednoga zadatka, ako ne izradiš jedne zadaće, to nisi možda prikratio učitelja ili 
školu, van se prikratio za jedan nauk sebe. Pamti i to, da čovjek nikada dosta ne zna; čovjek 
treba da sav svoj život uči. Ima starih ljudi, starih učenjaka, koji su proučili sve škole, koji 
čitaju knjige i uče još i danas, pak priznavaju, da malo znadu, da bi toga mnogo i mnogi još 
kao ljudi morali znati. Kad vam vremena od školskih nauka preostaje, a vi čitajte liepe, 
poučne i zabavne knjižice“ (Bršljan, 1889, 10, 319-320). 

Djeca i mladi trebaju slušati svoju majku i iskazivati joj poštovanje. ,,Štuj, milo diete, 
rieč matere svoje, koja zande i pojmi, što je za te dobro i koristno, što li ne. Brižljiva tvoja 
majka predvidja sve pogibelji, što ti priete a kojih ti jošte ne uvidjaš. Slušaj dakle glas majke 
svoje i bit ćeš sretno, pokori se riečim one, koja ti uvjek želi, da, koja bi sve svoje za te dala, a 
to je tvoja — majka, tvoja dobra majka “ (Bršljan, 1892, 7, 215). 

Djecu i mlade savjetuje se kako da paze s kime se druže i na taj način sačuvaju svoju 
sigurnost. Tu ubrajamo druženje s poznatim osobama i prepoznavanje njihovih namjera, ali i 
upozorenja kako postupiti u odnosu s neznancima. 

Zato, moji ljudi, pazite, s kim se družite, i ne vjerujte nepoznancima, pa bili oni ma 
kako lijepo odjeveni, jer i pod godspodskom haljinom neretko je opako, pokvareno srce“ 
(Majnarić, Liljan, 1895, 5, 76). 

U pripovijetci Tvrdoglavost djeci se savjetuje da ne budu tvrdoglava jer ustrajanje u 
sitnicama može predstavljati problem u životu. Muž i žena živjeli su u ljubavi i slozi. Jednog 
Božića sjeli su objedovati kada je kroz sobu protrčao miš. Žena je rekla da se ne radi o mišu, 
već mišici. I tako su se oni stali prepirati i svatko držati svoje dok se nisu potukli. Sljedeće 
godine na Badnjak sjeli su objedovati i muž je rekao ženi: ,,Sjećaš li se prošle godine kada 
smo se potukli zbog miša? A žena mužu: Nije miš već mišica. I tako se opet posvađaše i 
potuku i propadne još jedan Božić.“ ,,] tako, draga djeco, sjegurno vam je i trećeg badnjaka 
bilo, ako nijesu umrli, a sve to radi svoje tvrdoglavosti. S toga nikada ne budite tvrdoglava, 
jer to nije Bogu, a niti ljudima milo, a vama bi bilo na veliku štetu“ (Maldini, Liljan, 1898, 5, 
76). 

Savjet je moćna odgojna metoda jer se njome može prenijeti važnost poput pohađanja 
škole 1 učenja, potrebe da se dijete moli Bogu i od njega traži pomoć u teškim trenutcima, 
uputiti da se treba zabavljati i razvijati socijalne vještine i podučavati da razlikuju dobre od 


loših situacija u kojima se mogu naći. 

»Kucnulo je zvono — ajde u školu! Čeka te dobri tvoj učitelj, željan te vidjeti i poučiti. 
Budi pozorno, a kod kuće uči marljivo, pa ćeš lijepo napredovati! 

Moli se i Bogu — moli se za dobre roditelje tvoje, za učitelje, za sebe i za cijeli hrvatski 
narod. Tvoja će molitva omiljeti Ocu nebeskom — ako je budeš iskreno i od srca molilo. A tako 
i treba da moliš, jer nam u današnje doba treba pomoći najviše od Boga. 

Zabavljaj se s drugovima svojim — kad ti vrijeme dopušta — a najmilija ti budi zabava 
sa mnom! Ja ću ti uvijek lijepo pripovijedati — dok si dobro, ja ću te pustiti samo na dobro — 
ali me slušaj. 

Nemoj posizati za svakim cvijetom, koje ti oko vidi, jer je često kraj svijeta skriven trn! 
Nemoj se dati ni u svako društvo, niti na svaku zabavu, koje ti srce poželi, jer bi moglo poći 
stranputice. 

Slušaj starije — i misli često na mene! Uza te je uvijek tvoj anđeo čuvar“ (Anđeo 
čuvar, 1904, 1, 8). 

U analiziranim časopisima istraživanog razdoblja pronalazimo savjete djeci i mladima 
da ne budu okrutna jer to vodi razvijanju loših životnih navika. Nitko ne voli mlade osobe 
koje se ponašaju bezdušno. Na primjerima druge djece koja se ponašaju nepromišljeno, 
savjetom se pokušava odgovoriti od takvog oblika ponašanja. 

» ...Djeco ne budite okrutna, jer je okrutnost jedan od najizvjesnijih znakova zločeste 
duše. Djeca mogu s nepromišljenosti upasti u mnoge pogreške, nu okrutnost ne izvire, iz 
nepromišljenosti. Ona je zločin pa je kao takovu morate oduravati. Tko je okrutan za 
djetinjstva, bit će i kao odrastao. Pokažite mi dječaka koji se zabavlja tim, da trga nogu 
muhama, a ja ću vam dokazati, da se dotični kao odrastao ne će ni najmanje žacati, da muči 
bližnjega. Imade zato sva sila primjera. Ne budite okrutni“ (Barač, Anđeo čuvar, 1904, 3, 44- 
45). 


3.2.4. Kazna 


U analizi sadržaja promatranih časopisa u razdoblju Banske Hrvatske pronalazimo da 
je kazna metoda koja se često koristila u radu, komunikaciji i odgoju djece i mladih. Kao 
odgojna metoda, kazna se upotrebljavala kada želimo spriječiti ponavljanje nekog 
neprimjerenog ponašanja ili postupka. Njome se žele iskorijeniti loši postupci kod djece koja 
su uporna u ponavljanju ponašanja koje odskače od propisanih društvenih pravila. Kazna 


može biti različite forme i intenziteta i ne mora nužno biti tjelesno kažnjavanje. 

Za nanošenje tjelesne kazne najčešće se u promatranom razdoblju koristila šiba koja je 
imala veliku odgojnu ulogu u ispravljanju neprimjerenih ponašanja i neposlušnosti. Kada 
djeca ili mladi nisu učestalo slušali zapovijedi starijih ili roditelja, onda bi se posezalo za 
tjelesnom kaznom. 

»Franjo, gdje si, hodi brže ovamo, ići ćeš mi po duhan! — reče otac najstarijem sinu. 
Franjo. Ja neidem, nek ide Jozo. 

Otac. Nuder, Jozo, brže! 

Jozo. Zašto da ja 'idem, Ivo nek ide! 

Ivo. E nekate ih molit; šta bi jih molili, otče, idite radje sam! 

Otac uzme šibu, te ih sve redom tako valjano prošiba, da nije drugi put trebao 
jednomu za drugim zapoviedati, da mu učine ovo ili ono. Djeca moraju da slušaju na 


prvi mig svojih roditelja“ (Smilje, 1873, 4, 64). 


Osim tjelesnog kažnjavanja, u sadržajima analiziranih časopisa možemo pronaći i 
drugačije vrste kazne. Na primjeru tuđe kazne za loše ponašanje, možemo čitateljima 
prikazati koje se ponašanje od njih ne očekuje i obratno. Upotrebom vrlo mračnih posljedica 
nekog ponašanja pokušavalo se preventivno djelovati na djecu i mlade. U pripovijetci Dva 
mala nevaljanca, dva su dječaka Hrvonja i Tukonja stalno nekoga zadirkivali i neprimjereno 
se ponašali. Roditelji su mislili da će ih škola promijeniti, no iako se učitelj trudio i kažnjavao, 
promjene nije bilo. Između sebe su bili dobri, ali znali su se često posvađati i potući. Jednog 
su se dana tijekom igre toliko posvađali 1 počeli tući da je krvoločni pas koji je bio sa strane 
napao Hrvonju te ga oštrim zubima ugrizao za trbuh. 

» ...Ovaj je s početka gledao mirno, ali vidjevši napokon, da se dječaci čvrsto tuku, 
skoči na Hrvonju, pograbi ga oštrimi zubi upravo za trbuh, te ga ozledi tako težko, da je mali 


naš nevaljanac doskora u težkoj boli umro“ (Smilje, 1873, 8, 122-124). 


U analiziranim sadržajima časopisa mogu se pronaći i blaži ishodi u kojima se kazna 
koristi kao odgojna metoda. Tako u priči Rade i Tade postoje dva dječaka od kojih je Rade 
poslušan i marljiv, a Tade lijen i nemaran; po cijele dane gleda kako da bude besposlen. Kad 
god je vidio priliku da napravi nered, on bi ju iskoristio. Jednog je dana pokušao nagovoriti 
Radu da ide s njime u susjedov vrt i tamo naberu zrelog grožđa. Rade nije htio jer je znao da 
je to krađa i veliki grijeh. Tade se naljutio, otišao sam u vrt i nagrabio što više grožđa, no 
susjed ga je prijavio njegovu ocu. ,,... Otac ga odmah pobro na red i strogo ga kaznio, da mu 
je volja prošla za tuđim se otimati. Od to doba ne bi Tade ni pod živu glavu uzeo ma ni 
najmanje stvarce, koja nije bila njegova; jer si je dobro zapamtio opomenu očevu, koji ga je 

uputio korbačem, kako valja sedmu zapovijed božju poštivati“ (Ivankec, Smilje, 1897, 1, 10- 
12). Ovdje vidimo da tjelesna kazna kao metoda sprječavanja ponavljanja lošeg ponašanja 
ostaje dugotrajno usađena u djetetovo sjećanje, a prisjećanje na kaznu odvraća osobu od 
ponavljanja negativnih radnji. 

Pozivanjem na savjest djeteta može se ponekad u odgoju postići puno više negoli 
tjelesnim kažnjavanjem. Upravo takav primjer pronalazimo u kratkoj priči Isprosna šiba u 
kojoj je opisana plemenita gospođa kako je odgajala svoju djecu u velikoj strogoći. Njezin se 
sin oglušio o zapovijed i gospođa je odlučila primijeniti drugačiji način kazne jer dijete više 
nije reagiralo na šibu. Majka ga je stavila pred božju sliku i rekla mu da će jednog dana ona 
ići pred Boga i njemu polagati svoje postupke. Kada dođe na red dio o tome da ga nije 
kažnjavala kada nije slušao roditelje 1 starije, onda će ona dobiti veliku kaznu od Boga. 
Upitala ga je želi li da ona bude kažnjena zbog njegovih neposluha. Dječak se rasplakao i 
odgovorio majci: ,,Ne, ne — majko, zarida sin, nisi ti zavrijedila kazne, nego ja, išibaj me de, 
kako sam zavrijedio, samo da ti ne budeš kažnjena, a ja ću si zapamtiti griješku moju i kaznu, 
i nikada više ne ću biti ni Boga ni tebi na žalost. Ovakvi uzgoj valja to od strane roditelja, te 
od strane djeteta, i sveđer budi tako “ (Gruber, Liljan, 1895, 9, 141). 

Djeci i mladima u analiziranim sadržajima časopisa možemo i šaljivim načinom, u 
sljedećem primjeru pjesmom, objasniti koje je to ponašanje koje odskače od društvene norme 


i kakva je kazna primjerena. 


»Mali Jure uv jek bio 
Nevaljanac stari, 
Zato nije nikom mio, 
Niko za nj ne mari. 


Po seocu kada ide, 
Nikom ne da mira, 
Koga vidi, k tomu pride, 
Pa u njega dira. 


Jednom pak se namjerio 
Na jednog seljaka, 

Te i njemu namjenio 
Nedjela opaka. 


Ali seljak ljutit na to 
Pograbio palu, 

Čvrsto Juru lupne za to, 
Za njegovu šalu. 


I od sada već ne dira 

U nikoga Jure, 

Frulu rađe mirno svira, 
Pasuć svoje pure“ 
(Bršljan, 1898, 8, 255). 


Kaznom, u ovom slučaju tjelesnom, u djece i mladih možemo pokušavati iskorijeniti i 
razvijanje štetnih navika poput pušenja duhana ili konzumacije alkohola. U pjesmi Mali 
duvandjija pronalazimo dječaka pod imenom Rade koji voli raditi što i stariji od njega. Tako 


je vidio da stariji puše pa je odlučio i on zapaliti. Usprkos upozorenjima, Rade nije prestao pa 

je pušio što je stigao. Na takvo su se ponašanje ljutili otac i učitelj pa su šibom utjerali pamet 


u maloga Rade. 


,Dosadilo njegovu dadi Bratac njegov sad govori 

Da mu sinčić duvan puši, Baš pred svakim i pred svima, 
Pa je zato mome Radi Kako Rade mu izgori; 
Natepao dobro uši. Sve bez vatre i bez dima. 

I učitelj kad je dozn o, I bojeć se s toga sade 

Kako puši njegov Rade Za nikakve više pare 

S vitom šibom je upozno Zapalio nebi Rade 

Što je za njeg neka znade. Veće lule ni cigare“ 


(Bršljan, 1903, 4, 122). 


U analizi sadržaja pronalazimo i primjer kojim se djecu i mlade poučava da ne muče 
životinje jer ih može zadesiti teška kazna zatvora. U pripovijetci Ne muči životinje dječak 
Živko je imao običaj mučiti životinje. Znao je on svoga starog mačka uštipnuti za uho ili nos, 
uhvatiti muhu ili bilo kojega kukca te ga nabosti na iglu. Puno je životinja mučio mali Živko. 
Jednog je dana na ulici opazio psića te ga kruhom pozvao sebi. Psić je, ne sluteći zlo, krenuo 
prema Živku, a ovaj ga je ošinuo bićem tako ljuto da je pas zacvilio i previjao se od bolova. 
No, gradski je stražar vidio Živka i odveo ga u zatvor. ,, To pazi gradski stražar, komu se umili 
neboga životinja, a rasrdi okrutnost Živkova, prihvati dječaka za ruku, uzev mu bič, te ga 
odvede u zatvor. Odsele nije Živko nikada više mučio životinja“ (Maldini, Bršljan, 1903, 6, 


184). 


3.2.5. Uzor 


Uvidom u sadržaj odabranih časopisa u razdoblju od 1864. do 1914. godine 
prepoznaje se uzor kao jedna od zastupljenih odgojnih metoda usmjerenih prema djeci 1 
mladima. Ovom metodom pokazuju se sklonost za nezanošenje, kopiranje i slijepo slijeđenje 
uzora u životu. Djeca i mladi često prema svojim uzorima iz djetinjstva i mladosti oblikuju 
svoje živote i teže biti isti ili barem slični. Upravo zbog toga, djeci je potrebno pružati 
kvalitetne i pozitivne uzore tijekom njihova odrastanja u zrele odrasle osobe. 

Pričama o dobroj djeci možemo na implicitan način djeci i mladima postaviti dobre 
uzore na koje bi se mogli ugledati. Upravo jedan takav primjer nalazimo u pjesmi Dobro diete 


gdje se nabrajaju 1 ističu ponašanja koja jedno dobro dijete treba imati. 

» Dobro djete rado uči Tu crkvu rado ide 


I zadaće piše, Te se Bogu moli, 

A kad treba, tada I'jepo Da ga otac, majka, a i 
I marljivo riše. Svaki drugi voli. 

Osim toga sluša ono Moliti se višnjem Bogu 
Svoju majku milu, Svakom stvoru treba, 
Da ne mora rad 'njeg nikad Jer svaka sreća, radost, 
Upotrebit silu. Dolazi sa neba!“ 


(Magdić, Smilje, 1897, 2,27). 


U pjesmi Dobra djeca pronalazimo ponašanja koja opisuju dobru i marljivu djecu. 


Djeca iz priče služe kao uzor djeci i mladima u vladanju. 


, Gledajte ih — dobru djecu, A on gasno knjigu uči, 
Bracu Vlatka, seku Nadu, Jer u njoj nauk zlati. 

Kako li su zadubljeni Tko zarana radit počne 
Svaki u svom marnom radu. Blagoslov ga vazda prati “ 


(Toni, Smilje, 1906, 5, 72). 
Mjesto mame svako jutro 


Seka mala sobu mete, 
Pa sad evo pokraj brata 
Čarapicu svoju plete. 


Djecu i mlade prema uzoru na druge možemo poučiti i u njima razvijati osjećaj 
pomaganja onima koji su manje sretni u životu. U pripovijesti Dobra Marica pronalazimo 
djevojčicu koja je odlučila svoj novac dati učitelju koji će ga poslati da se kupe pokloni za 
siromašnu djecu, dok će njezin prijatelj Janko svoj novac potrošiti na sebe i igračke. Ovdje je 
Marica uzor svoj djeci i mladima kako treba misliti na druge, a ne samo na sebe. Ovakvim 
činom, Marica je dobila duhovnu nagradu koja je puno veća nego bilo koja materijalna. 

,» ...Kad se Marica vratila kući, upita je majka: No, što si ti kupila? Ja sam, reče ona, 
odnijela svoj novac gospodinu učitelju za siromašnu istarsku dječicu! Majka poljubi Maricu 
pa joj reče: Ja sam sretna, što imam tebe milo dijete! Budi uvijek takva rodoljubna Hrvatica, 
kojoj će biti lozinka: Sve za rod i dom.... I vi, draga djeco, ugledajte se u dobri Maricu“ 
(Šurjak, Smilje, 1906, 6, 85-86). 

Ivan Radić prava je slika 1 prilika osobe koja je marljiva i drži do svoga gospodarstva. 
On svoju kuću drži u najboljem redu. Prema uzoru na njega, čitateljima se savjetuje i opisuje 
kako treba voditi brigu o obitelji i poslu. Nema boljeg načina nego kada se djeci zorno prikaže 


na nekom valjanom primjeru. 

» ...Kako je Ivan pazio na red u svom gospodarstvu, tako je pazio i na se, na svoju 
obitelj i svoju družinu. On je bio vazda čist i uredan, a to je tražio i od svojih. Njegova se 
djeca nijesu smjela naganjati po cestama i klatit kojekuda, a nije im bilo ni na pameti ni od 
potrebe. U svojem domu imala su i reda i rada, te im je prolazio dan za danom u korisnu 
poslu i ugodnu društvu uz oca i majku dobru družinu. Ona nijesu dosađivala nikomu, a nijesu 
dirala ni u koga ni u što. Ivan se brinuo, da udovolji svojim dužnostima. Kada je došao na 
njega red, da što uradi ili dade za općinu, crkvu ili školu, on je to odmah i voljno izvršio, jer 
je znao, da svaka zajednica svoje treba, a tako je i uredno plaćao svoje daće i poreze. Zato se 
nije nikada u njegovoj kući vodila ovrha za što, a on nije imao nepotrebna troška. Ivanovo 
gospodarstvo cvalo od reda i poretka njegova “ (Varžička, Vjerni drug, 1905, 5, 67-70). 

Koliku zapravo ulogu imaju roditelji kao uzori u odgoju djece pronalazimo u kratkoj 
pripovijesti Što vidimo kod majke. Roditelji su oni koji najviše provode vremena u razvojnim i 
formativnim godinama svoje djece te nije iznenađujuće da ona u njima prvotno pronalaze 
modele i za svoja ponašanja. 

Malena Marica sve je oponašala, što je kod majke vidjela. Na sreću vidjela je samo 
što je dobro. Sve bijaše čisto i uredno, sve je stajalo na svome mjestu. Marica smjede 
pomagati majci pri mnogočem, pri spremanju sobe, pri brisanju posuđa itd. još prije tatinog 
dolaska priredila je sve, što je on trebao. Kad bi se lutkom igrala, činila je to najvećom 
brigom. Nipošto nije trpjela na sebi što zamazana, pa niti na lutki. Nikada je nije povlačila po 
Pijesku, nego bi je postavila na čisto mjesto i onda u kuću unijela. Na večer skinula bi joj 
opravicu i položila na počinak. Ali prije toga bi s lutkicom izmolila kratku molitvicu, Da, u 
svemu je oponašala svoju majku. Sretnoga li djeteta, koje, od majke vidi samo što je dobro!“ 
(Anđeo čuvar, 1913, 2, 25). 

Budući da je posao učitelja ili učiteljice odgajati i obrazovati djecu, oni postaju uzori 
po kojima se djeca formiraju. Zato je potrebno da učitelji bude pozitivan uzor u ponašanju i 
odijevanju djeci. Učiteljice su svojim primjerom i odijevanjem značajno mogle utjecati na 
djevojčice, a pogotovo na njihovo odijevanje 1 čestitost. 

» ... nije zadaća da samo obučava, već on mora i uzgajati, a nije dosta uzgajati samo 
riječju. Bilo bi malo ploda, ako uz riječi ne bi bilo i djela. Znamo da na sve ljude, a osobito 
djecu i neobrazovane djeluje više primjer od riječi, ma bile one i kako lijepe i dobre. A među 
takovim ljudima učitelju je raditi... 

... Kako li će djelovati na puk, ako je učiteljica nepristojno odjevena, naime ako joj je 


prozirna od čipaka kačkanih ili vezenih ili od kakove lagane tanke tkanine.... Učiteljica treba 

da pokaže, kako se može i po modi odijevati i biti pristojan “ (Marošević, Proljetno cvijeće, 


1913, 7, 102-103). 


3.2.6. Nagrada 


Provedena analiza sadržaja časopisa za djecu i mladež pokazuje da je nagrada metoda 
koja se koristila u odgoju u promatranom razdoblju. Nagrada kao odgojna metoda služi 
ponajprije da bi se mlade poticalo na poželjna ponašanja i razvijanje pozitivnih moralnih 
vrijednosti. Nagrada mora sadržavati element pozitivnog djelovanja. U nagrađivanju se 
možemo služiti materijalnim stvarima, no nagrade iz spektra duhovnog poticanja ipak 
ostavljaju dugotrajniji učinak. U nagrađivanju se mora voditi pozornost da ona ne postane 
samoj sebi svrha, nego da se njome ispune moralni i osobni ciljevi. 

Najbolja nagrada koju djeca i mladi mogu dobiti jeste ona koja ispunjava njihovu dušu 
i srca, a dolazi iz nesebičnih pobuda njihovih djela i ponašanja. Tragičnim pričama i 
sudbinama ljudi pokušava se kod čitatelja usaditi osjećaj da najbolja nagrada nije u 
materijalnim stvarima nego u dobroti. 

U pripovijesti Novčić pronalazimo priču o djevojčici Anici koja je od roditelja dobila 
novčić da nešto kupi prije škole. Djevojčica je na putu opazila slijepu i siromašnu staricu te 
svoj novčić poklonila njoj, a sebi nije ništa kupila. To je s prozora primijetila jedna 
dobrostojeća gospođa. Nedugo je zatim Anicu snašla velika tragedija u kojoj su joj oba 
roditelja umrla pa je ostala siroče. U Aničin je razred nakon nekoliko dana od smrti roditelja 
došla gospođa koja je vidjela s prozora njezino ponašanje i upitala učiteljicu je li tu Anica 
Dobrić. Učiteljica je potvrdno odgovorila i istaknula da je ona najbolja učenica u njezinom 
razredu, ali da su joj nedavno roditelji preminuli. Nemajući svoje djece, gospođa je uzela 
Anicu kao svoju i jako se dobro brinula o njoj. ,, Dobri Bog hoće, da svako dobro djelo bude 
stostruko naplaćeno. Za to dobro poslovica kaže: Dobro djelo dodje na vidjelo. Dobro se 
dobrim vraća. Vidite, djeco kako može biti i najmanji darak, koga dajemo siromaku, 
nagradjen! Anica je posljednji novčić darovala slijepoj prosjakinji i taj čin bijaše uzrokom, 
da je postala poslije sretna za cieloga života. Nu pamtite: Kad dajete, dajte čista srca i ne 
tražite pri tom nikakve nagrade, jer će vam tada tekar biti dar od Boga primljen “ (Milaković, 
Hrvatska omladina, 1886, 4, 64). 

Najveća nagrada koju djeca mogu pružiti svojim roditeljima jeste da budu poštena, 
dobra i zahvalna. Osim što ih možemo nagraditi, možemo ih i poučiti da svojim radom i 


ponašanjem mogu darivati svoje roditelje. U priči Milosrdni ljudi otac i majka imali su 


207 


četvero djece. Teško su živjeli, ali nekako su uspijevali prehraniti djecu. Bila je zima, a 
jednom su dječačiću umrla oba roditelja i on je postao siroče. Tako je lutao od kuće do kuće i 
tražio pomoć i smještaj. Svi bi ga tjerali od sebe. Došao je na vrata siromašne obitelji s 
početka priče i pokucao. Oni su ga pustili unutra da se okrijepi i počeli ga ispitivati o njegovoj 
sudbini. Smilovali su se jadnom dječaku i pomislili gdje ima hrane za četvero, bit će i za 
petero. Usvojili su dječaka, a njihova su ga djeca prihvatila i zavoljela. ,,...Siromašna ali 
poštena obitelj posinila sirotana, smatrala ga svojim — a Bog ih je stoga i nagradio. Djeca 
porasla, pošla u školu, učila se veoma dobro, a za desetak godina postali vriedni i valjani 
ljudi. Priskrbili puno svega i svašta. Nije bilo nikada tuge i nevolje. Roditelji živjeli ugodno 
ljubljeni od zahvalne si djece. Najveće ima pako veselje i sreća bijaše posinjeno sirotče“ 
(Bartuš, Smilje, 1890, 12, 182-184). 

Ne zataji, kad što nađeš pripovijest je koja djecu i mladež poučava da budu pošteni pa 
će biti i nagrađeni. Ružica i Marica bile su najbolje prijateljice. Na putu iz škole jednoga je 
dana Ružica našla rubac u kojemu su bile četiri krune. Marica ju je odmah opomenula da 
rubac preda učiteljici jer je to najpravednije, a tako ih je i učila učiteljica. U javnom će listu 
učiteljica oglasiti da je rubac pronađen i tako će netko pronaći svoje izgubljene stvari. Ružica 
je tako i napravila. ,, Kad je izgubitelj, uzčitajuć u javnom listu, svoje stvari kod poglavarstva 
dignuo, ostavi iz zahvalnosti donosiocu jednu krunu, koju je Ružica poslije od gospođe 
učiteljice i dobila. Ružica i Marica bile su za to poštene djevojčice...“ (Maldini, Liljan, 1896, 
9, 134). 

Nagrada može doći u bilo kojem obliku. Najveća nagrada djeci koja su marljivo radila 
cijelu školsku godinu te svojim radom i uspjehom uveseljavala svoje roditelje mogu biti 
bezbrižni ljetni praznici. ,,Jest zlatni naši, ogrle ih roditelji nježno, sve, sve što vam srdašce 
zaželi, slobodno vam je ondje uživati kroz puna dva mjeseca; to neka je nagrada za vaš mar i 


€ 


nastajanja, kojim ste nas veselili kroz punih deset školskih mjeseci“  (Belović- 
Bernadzikowska, Mali dobrotvor, 1899, 5, 74). 

Nagrada može doći 1 nakon što nekome nesebično pomognemo. U sadržajima časopisa 
često pronalazimo priče 1 pripovijesti u kojima nakon pružanja nesebične pomoći drugome, 
junak ili lik bude bogato nagrađen te sretno i zadovoljno živi. Najčešće se do te nagrade 
dolazi nakon mukotrpnog života, putovanja ili pružanja pomoći. Na ovaj način čitateljima 
implicitno poručujemo da se u životu marljivost, požrtvovnost i ustrajnost isplati. U 
pripovijesti Dobričina seljak pronalazimo priču o seljaku Marku koji je svima pomagao, od 
susjeda do prosjaka. Jednog ga je dana snašla teška nesreća. Izgorjela mu je staja i svo blago u 


njoj, a kuću je jedva sačuvao. Bio je doveden na prosjački štap, a djeca i žena mu nisu imala 

što jesti. Od tuge 1 ljutnje, pošao je do šume te sjeo na veliki panj da promisli. Ispred njega 
stvorio se neki gospodin i pitao ga zašto je tužan. Marko mu je prepričao svoju nevolju. 
Gospodin mu je rekao da za njega ponese panj na kojem sjedi, a on će mu dati krunu da 
prehrani svoju obitelj. Marko je stavio je panj na leđa i ponio. Iako je bio težak, Marko to nije 
osjećao jer je imao samo jedan cilj, a to je zaraditi novce za svoju obitelj. Kada su došli pred 
Markovu kuću, gospodin je rekao da baci panj u dvorište i dao mu krunu. Marko je bacio panj 
u dvorište, a ona se pretvorila u veliki komad zlata. ,,/ gle čuda! Panj se za tren pretvori u 
veliki komad zlata. Ne da od sjaja ni u se gledati. I to je tvoje, reče nepoznati gospodin. Bo si 
uvijek pošten i dobar, strpljivo si podnašao svoju nesreću, pa eto ti za to nagrada za te i tvoju 


obitelj “ (Blagaić, Mali dobrotvor, 1901, 4, 56-57). 


3.2.7. Upozorenje 


Istraživanjem smo utvrdili da se upozorenje pojavljuje kao odgojna metoda u 
sadržajima analiziranih časopisa. Ono je vrlo korisna metoda jer podsjeća djecu i mlade na 
njihove obveze, pravila ponašanja te potencijalno opasne situacije u kojima se mogu naći. 
Upozorenje se može pojaviti u raznim oblicima i situacijama. Glavna je svrha upozorenja 
odgojno poučiti čitatelja o oblicima ponašanja ili postupanja koja od njih očekujemo. Na 
primjeru drugih pronalazimo moguće posljedice. Često se koristi i opomena kao odgojna 
metoda usmjerena djeci i mladima. Opomena se podrazumijeva kao snažniji oblik upozorenja. 

U pripovijetci Kurjak (vuk) na primjeru nestašnog dječaka Trivuna pronalazimo 
opomenu čitateljima da ne smiju pretjerivati sa šalama i lažima. Ponekad nepažnja i 
pretjerano nepoštivanje pravila ponašanja može dovesti i do ozbiljnih posljedica. Trivun je bio 
seoski čordaš i čuvao je ovce. Budući da je bio nestašan i bilo mu je dosadno, odlučio se 


|< 


našaliti i iz svega glas je počeo vikati: ,,Evo kurjak! kurjak! kurjak!“ Seljani su čuli povike i 
brzo se organizirali te noseći toljage i sjekire potrčali pomoći Trivunu. No, kada su došli na 
livadu, vidjeli su da je to sve bila šala, a Trivun se počeo grohotom smijati. Drugi je dan to 
ponovio i seljaci su opet ispali prevareni i nasamareni. Treći se dan dogodilo zlo te je iz šume 
istrčao kurjak i počeo napadati ovce. Trivun se uplašio i počeo vikati: ,,Jao kurjak! Jao kurjak! 
Evo kurjaka!“, no nitko mu od seljana nije došao pomoći. 

» ...Čuli ga seljani, kako užasno kriči, viče, dere se; ali su mislili, opet laže i zbija šalu 
kao jučer i prekjučer, pak borme nijedan neode u pomoć. Sad ali nije bila šala, nego živa i 


strašna istina. Kurjak kao biesan sgrabi lažljivoga ovčara i podere ga, a nitko mu nije doletio 

u pomoć. Tako je Trivun postao žrtvom svoga nestašluka i svoje laži. Nije dobro ni u šali 
lagati, kad se tako užasno osvećuje laž“ (Stojanović, Bosiljak, 1865, 1, 15). 

Važno je da se čitajući tekstove časopisa kod djece odgojno nastoji istaknuti da se i 
tijekom bezazlene igre može dogoditi ozbiljna posljedica koja se može pretvoriti u težu 
povredu ili čak smrt. U analizi pronalazimo tekstove koji upravo takve scenarije prepričavaju 
čitateljima i na taj mračan način nastoje poučiti i potaknuti važnost brige za sebe i druge. U 
pripovijetci Posljedica nesmotrene sigre uočavamo upravo takav mračan scenarij. U jednom 
su se selu skupila sva djeca pastiri. Igrali su se oni svega i svačega. Kada su im dosadile već 
poznate igre, na prijedlog dječaka Ivšice, odlučili su se zaigrati igru klanja svinja. Ostala će 
djeca glumiti svinje koje idu na klanje, a on će glumiti mesara. Ideja se svima svidjela. Igralo 
se tako da su djeca glumila svinje, a Ivšica je išao od jednoga do drugoga i udarao po glavi 
torbom kao što bi mesar udario pravu svinju. Onda bi djeca zahroptala i bacakala se po podu. 
Tada je došao Ivšica do svoga najboljega prijatelja Stanka i udario ga iz šale po glavi jače 
nego ostale, a ovaj se od bola počeo previjati po podu. Stanko je počeo jako krvariti iz glave, 
a ostala su se djeca preplašila kada su primijetila da je Ivšica u torbi imao šilo koje je 
zaboravio izvaditi. 

»..Ono je probilo kožu, i upravo se zabolo duboko u glavu. Stanko nije mogao odići 
doma, morali su ga odvesti. Do sutra mu glava oteče strašno, i za njekoliko danah ležao je u 
hladnom grobu. Eto što se može dogoditi, kad se mladež sigra, lude sigre i bezobzirno. 
Umirajući Stanko molio je i zaklinjao svoje roditelje, neka nemrze na Ivšicu, i neka mu 
oproste; jerbo on nije radio, učiniti toliko zlo, a dosta će mu biti takva gorka uspomena za 
cieli njegov život“ (Stojanović, Bosiljak, 1865, 4, 62-63). 

Osim odgojnih poruka upozorenja ili opomena koje možemo poslati unutar sadržaja 
pripovijetki, bajki, basni ili priča, pronalazimo i konkretne primjere iz situacija koje su se 
dogodile mladim osobama. Upravo jedan tak primjer pronalazimo u vijesti Nejedi, česa 
nepoznadeš iz Češke gdje su petorica mladića svoju nepažnju ili nesmotrenost platili životom. 
Ponekad je najbolje upozorenje ono koje je izravno i bez skrivenih motiva ili poruka. 

»Dne 15. tm. išlo je u Bratonicih kod Blatne u Češkoj petero djece u šumu, te nadjoše 
tamo liepe, modrasto-crne jagodice. Oni ih počeše jesti, ali doskora osjete strašnu muku u 
želudcu. Pojedoše bo bobulje od krstca koje su vrlo otrovne. A budući, da nije bilo lječničke 
pomoći nablizo, umre sva petorica u strahovitoj muci i boli“ (Smilje, 1873, 9, 147). 

Osim upozorenja djeci i mladima o opasnostima i posljedicama, pronalazimo i 
upozorenje roditeljima na opasnosti koje mogu proizaći iz ponekad jednostavnih i 


svakodnevnih situacija. 

» U Loučinu u Češkoj otidje prošloga tjedna siromašna težakinja na posao, ostaviv 
dvoje malene djece na samo kod kuće. Od dugoga vremena počmu se napokon djeca i 
šibicami igrati. Najedanput se upali košuljica manjega djeteta, a drugo, vidjevši pogibelj, 
hoće da ugasi vatru, ali se i njemu užge lagana opravica. Djeca počmu vriskati, ali jer nije 
bilo nikoga blizu, tko bi ih spasio, to izgore tako, da za nekoliko sati umru u strašnoj muci. 
Možete si misliti, kakovo čuvstvo obuzme nesretnu majku, kad je, došav u podne kući, našla 
svoju djecu sasma izgorjelu“ (Smilje, 1873, 10, 159). 

Upozorenje pronalazimo i u dijelu kada se djecu želi podsjetiti na nešto što može u 
konačnici biti pogibeljno za njih ili se mogu ozbiljno povrijediti. 

, Sklizanje pogibeljno! U zimsko doba . gdje običaju djeca nesmotreno sklizati, često 
se nesreće na ledu dogadjaju. Diete može na leda vrlo lakho pasti, te si nogu ili ruku slomiti, 
ili se drugačije osakatiti. Po ulicah sklizanje je zabranjeno, jer se na ovakovih sklizakih 
mjestih može i odrasli čovjek unesrećiti. Pa nije niti pristojno, da djeca skaču i skližu po 
ulicah. Čuvajte se dakle, dok ste čili i zdravi, jer kad vas jednom nesreća stigne, prekasno se 
je kajati. 

Ne stavljajte leda i sniega u usta! Mnogo je već djece opasno oboljelo, koja su imala 
ludu navadu, te su stavljala led i snieg u usta. Možete si time prehladiti zube i želudac, 


opasno oboljeti i umrieti“ (Bršljan, 1889, 2, 64). 

3.3. Zaključak analize odgojnih sredstava i metoda zastupljenih u odabranim 


časopisima za djecu i mladež u razdoblju Banske Hrvatske 


Analizom časopisa za djecu i mladež u razdoblju Banske Hrvatske zaključujemo da se 
mogu identificirati i opisati odgojna sredstva i metode. Odgojna sredstva i metode u okvirima 
se istraživanoga razdoblja prepoznaju i opisuju na osnovama kvantitativne i kvalitativne 
analize. 

Istraživanjem smo prepoznali i opisali odgojna sredstva poput pjesme, pripovijetke, 
zagonetke, poučnog članka, slike, priče, anegdote, poslovice, fotografije, basne, križaljke, 


računske zadaće, bajke, igre i brojalice. 
Analizom sadržaja odabranih časopisa došli smo do sljedećih zaključaka: 


* pjesma je najzastupljenije odgojno sredstvo koje pronalazimo u sadržajima časopisa 
za djecu i mladež u razdoblju Banske Hrvatske (1864. — 1914.). Identificirano je da nositelji 
odgojnih sadržaja pjesmom opisuju ideje ljubavi prema domovini, roditeljima, Bogu, važnosti 
molitve u životu čovjeka, prijateljstva među djecom, važnosti škole i učenja, pravila 1 
primjere dobrog ponašanja u društvu te poželjna i nepoželjna vladanja. Pjesmom se može 
razvijati i emocionalna komponenta te pobuđivati osjećaje dužnosti, moralnosti i 


odgovornosti; 


* pripovijetka je odgojno sredstvo koje pronalazimo u sadržajima analiziranih 
tekstova pomoću koje su se promicali odgojni principi pomaganja, dobrote, obitelji, ljubavi 
prema roditeljima, ljubavi prema vjeri i pouzdanja u Boga, kulturnog ponašanja i drugih 


poželjnih osobina dobrog djeteta i mlade osobe; 


* analizom smo prepoznali zagonetku kao jedno od zastupljenih odgojnih sredstava 
čija je primarna zadaća bila u okvirima intelektualno-obrazovnog aspekta razvoja djece i 
mladih. Druga prepoznata svrha zagonetke kao odgojnog sredstva koju pronalazimo u 


istraživačkom razdoblju jest u prostoru zabave i igre; 


epoučni je članak utvrđen važnim odgojnim sredstvom kojim se djelovalo na 
obrazovni aspekt razvoja djece i mladih. U analiziranim i pronađenim člancima pronalazimo 
raznovrsne teme od razvoja prvih pisama, satova i aviona, tema kako voditi gospodarstvo i 
kućanstvo, kako se ponašati u društvu, tema iz trgovačkog i obrtničkog svijeta, spoznaja iz 


područja astronomije, matematike, fizike 1 filozofije, tema iz zdravlja i higijene, sadržaja o 

važnosti marljivosti i tema koje nas poučavaju vrijednostima istine, dobrote, milosrđa i 


pomaganja; 


* pronalazimo upotrebu slike kao sredstva kojim se djeci i mladima nastojalo objasniti, 
približiti ili dočarati tekst koji je usmjeren njima. Nisu sve pronađene slike imale samo 
obrazovni učinak, nego su pojedine svojom izvedbom doprinosile 1 estetskom području 


razvoja; 


* promoviranje poželjnih moralnih vrijednosti, pobuđivanje vjere i ljubavi prema 
Bogu, domovinski zanos, vrijednost znanja i obrazovanja, zajedništvo 1 obitelj samo su neki 
od sadržaja koje pronalazimo u tekstovima priče kao odgojnog sredstva. U pričama 
pronalazimo i elemente ,,crne pedagogije“ kojima se tragičnim završetcima poput smrti, djecu 
odgojno usmjeravalo da budu poslušna i primjerenog ponašanja. Navedenim potvrđujemo 
priču kao sredstvo odgoja korišteno u promicanju odgojnih ideja unutar analiziranih sadržaja 


časopisa; 


* prepoznali smo i anegdotu kao sredstvo odgoja unutar časopisa koja prvenstveno 


ima zadaću zabaviti opustiti čitatelja, a može sadržavati i odgojni element; 


* analizom smo utvrdili i ilustrirali odgojna sredstva koja se pojavljuju u sadržajima 
analiziranih časopisa za djecu i mladež u razdoblju Banske Hrvatske: poslovica, fotografija, 
basna, križaljka, računska zadaća, bajka, igra i brojalica. Utvrdili smo da je poslovica sredstvo 
kojim se nositelji odgojnih sadržaja rado koriste jer, iako je kratka po formi, sadrži važnu 
odgojnu misao ili poučak. Fotografija je u analiziranim sadržajima časopisa imala za svrhu 
naglasiti odgojno-obrazovni efekt teksta 1 onoga što se njime želi prenijeti djeci 1 mladeži. 
Basnom kao odgojnim sredstvom autori su personificiranim likovima iz svijeta biljaka 1 
životinja djeci i mladima prenosili i usađivali važne odgojne vrijednosti i ponašanja. Križaljka 
je u odgojnom smislu pridonosila razvoju kognitivnog procesa u djece i mladih, no sadržavala 
je i zabavno-opuštajući karakter. Računska je zadaća imala ulogu sredstva razvoja 
kognitivnog aspekta djece i mladih, dok je igra sadržavala, osim elementa zabave i opuštanja, 
i elemente razvoja pravila ponašanja, socijalnog razvoja, navikavanja te usvajanja osjećaja 
pobjednika ili gubitnika. Bajkom kao sredstvom odgoja nastojalo se u analiziranim 
časopisima putem izmišljenih likova i situacija prenositi najviše moralne odlike pojedinaca, 
upozoravati ih na neprimjerena i opasna ponašanja, razvijati putem priča i likova emocije 


straha, tuge, sreće, gubitka, veselja 1 ljutnje. Brojalica kao odgojno sredstvo u analiziranim 

časopisima pripada kognitivnom području razvoja, ali ponajprije razvijanju pamćenja jer se 


ona prvo mora zapamtiti da bi se mogla kvalitetno reproducirati. 


Analizom sadržaja na kvalitativnoj razini prepoznali smo i prikazali odgojne metode 
poput primjera, pouke, savjeta, kazne, uzora, nagrade i upozorenja, a zaključujemo kao što 
slijedi: 

* primjer je najučestalija i najzastupljenija odgojna metoda u analiziranim sadržajima 
časopisa za djecu i mladež u razdoblju od 1864. do 1914. godine. Upotrebom primjera 
dugoročno se usađuju oblici ponašanja koji se kasnije mogu reproducirati u svome djelovanju. 
Prepoznali smo da se primjerom odgoja čitatelje kulturnom ophođenju i ponašanju, moralnom 
načinu upravljanja životom, odnosu prema starijima nemoćnima i zahvalnosti prema 


roditeljima; 


* pouka je prepoznata kao druga najzastupljenija odgojna metoda koja je korištena u 
sadržajima i tekstovima časopisa za djecu i mladež. Pronalazimo je u gotovo svakom 
odgojnom sredstvu unutar analiziranih časopisa, a ogleda se u davanju odgojnog okvira koji 


se može primjenjivati u svakodnevnom razvoju i životu; 


e savjet je metoda često primijenjena u sadržajima časopisa kojom autori odgojno 
djeluju prema svojim čitateljima. Savjet je najčešće prepoznat kao nenametljiv i prirodan 
način za objašnjavanje važnih pitanja u razvojnom procesu djece i mladih. Savjetom se 
čitatelje unutar analiziranih sredstava odgoja privikavalo na rad, marljivost, poštenje i 
dužnosti. Savjetovalo se i odrasle po pitanjima zdravlja, higijene 1 vođenja domaćinstva. 


Pronalazimo savjete formulirane i kao kratke moralne upute; 


e kazna je u analiziranim časopisima prepoznata u dvama odgojnim oblicima. Prvi 
oblik pronalazimo u opisanim radnjama koje su rezultirale tjelesnom kaznom ili smrću likova 
koji se ponašaju izvan okvira društvene norme. Drugi je oblik bio u blažim opisanim 
primjerima gdje djeca na tuđem ponašanju 1 iz tuđih posljedica izvlače odgojni zaključak. U 
istraživanom razdoblju možemo istaknuti da je kazna bila metoda koja se primjenjivala u 


odnosima i odgoju djece i mladih; 


e djeca i mladi tijekom razvojnog procesa često kopiraju ili oponašaju osobe ili 
ponašanja koja su im bliska ili se često u njima nalaze. U analiziranim sadržajima časopisa 
pronalazimo uzor kao metodu odgoja kojom se autori služe kada djecu i mlade žele nečemu 


poučiti ili na nešto upozoriti. Pronalazimo primjere u kojima se na uzoru dobrog djeteta ili 

odlikama dobre djece čitateljima prenose 1 usađuju takve vrijednosti. Analiza je pokazala da 


su učitelji i roditelji najčešće prikazivani kao uzori; 


* nagrada je metoda koja je korištena u istraživanom razdoblju i najčešće je dolazila u 
materijalnom ili duhovnom obliku. Naglasak je u analiziranim sadržajima časopisima bio na 
duhovnoj ili moralnoj nagradi osobe koja bi učinila dobro djelo ili prošla težak životni put. 
Materijalni dio nagrade najčešće pronalazimo na kraju bajke, pripovijesti i priče u kojoj 
glavni lik nakon teške sudbine i učinjenog dobrog djela bude nagrađen vrećama zlata i dukata 


te ostatak života provodi u blagostanju i veselju; 


* upozorenje je najmanje korištena i prepoznata odgojna metoda u analiziranim 
sadržajima. Zadaću je pronalazila u opisima situacija ili događaja koji su imali teške 
posljedice, pa čak i smrtne, za osobe koje su u njima sudjelovale. Na vrlo eksplicitan i 
tragičan način djecu se 1 mlade upozoravalo na to kakve posljedice mogu imati određena 


neprimjerena i nepažljiva ponašanja. 

4. Analiza odgojnih sadržaja u odabranim časopisima za djecu i 


mladež u razdoblju od 1864. do 1914. godine 


Analizom odabranih časopisa za djecu i mladež u razdoblju Banske Hrvatske od 1864. 
do 1914. godine nastojalo se prepoznati i prikazati odgojne sadržaje koji su promovirani u 
uzorkom odabranim godištima i brojevima časopisa. 

Konzultiranjem pedagogijske literature samostalno je osmišljen protokol istraživanja 
kojim se prate odgojni sadržaji. U osmišljeni protokol praćenja sadržaja odabranih časopisa 
uvrstili smo okvire intelektualnog, moralnog, radnog, estetskog, tjelesno-zdravstvenog, 
vjerskog, ekološkog, građanskog i obiteljskog odgoja. 

Unutar promatrane i analizirane pedagoške periodike identificirali smo promoviranje 
odgojnih sadržaja prema njihovoj zastupljenosti u okvirima intelektualnoga, moralnoga, 
vjerskoga, ekološkoga, građanskoga, obiteljskoga, tjelesno-zdravstvenoga, radnoga i 
estetskoga odgoja. 

U narednim odlomcima deskriptivnom će se metodom izložiti pronađeni odgojni 


sadržaji prema njihovoj prepoznatoj razini zastupljenosti unutar odabranih časopisa. 


4.1. Sadržaji intelektualnoga odgoja 


Analizom su se identificirali sadržaji koji promoviraju intelektualni odgoj, a mogu se 
pronaći u svim analiziranim godištima i brojevima časopisa odabranih uzorkom istraživanja. 
Intelektualne sadržaje odgoja ponajviše pronalazimo u odgojnim sredstvima poput 
pripovijetki, priča, pjesama, pitalica, zagonetki i križaljki koji su u funkciji razvijanja 
mišljenja djece i mladeži te poticanja samostalnog rješavanja problemskog zadatka. 

Sadržaje u okvirima intelektualnog odgoja pronalazimo kao uputu o potrebi vježbanja 
i pisanja sastavaka jer se pravilnim pisanjem usavršava i poboljšava način izražavanja i 
obogaćuje rječnik. Usavršavanjem pismenosti poboljšava se govor, razvija mišljenje i 
obogaćuje čovjekov duh. Pismena osoba jest obrazovana osoba, a s obzirom da je u 
istraživanom razdoblju visok postotak nepismenih ljudi, ne čudi da je čitanje i pisanje 
prepoznato kao važan obrazovni imperativ. 

» ...Moramo se vježbati u pisanju, ako hoćemo, da pravo govorimo, točno čitamo i 
čujemo. Dakle mali sastavci svake vrsti, izvadci iz knjigah, stranom mjestimice, stranom po 
cieloj osnovi i razredjenju knjige; to su stanice, koje si prave pomnjive pčelice, košnice, u 


kojih one priredjuju svoj med. Ni jedan dan netreba da prodje mladu čovjeku, da za sebe 

štogod nenapiše; neka si zabilježi, što bi mogao zaboraviti, ili neka na papir metne svoje 
sumnje, ili neka ih izpravi; neka se kuša ili sastavlja, bilo što mu drago. Pero oštri um, 
izpravlja jezik, razvija pomisli i pobudjuje dušu na rad za čudo ugodnim načinom “ (Bosiljak, 
1865, 4, 106). 

Naglasak na potrebi obrazovanja kojim se potiče i razvija kognitivni razvoj možemo 
pronaći u tekstovima koji eksplicitno ističu potrebu polaska u školu i učenja. Temeljni je 
čimbenik koji preuzima veliku odgovornost u razvoju intelektualnog područja djece učitelj. 


, Spremaj sinko, spremaj knjige, 
Već je igre bilo dost, 

Kano ptica svake brige, 

Već si dosta bio prost. 

Sad je sgoda, sad je hora, 

Poć u školu da se mora, 

Sad je vrieme sinko moj, 

Da prosvietli um se tvoj. 


Vidiš zemlju, cvieće krasno, 
Vidiš ovaj modri svod, 

Na njem mjesec, sunce jasno, 
Na njem zlatnih zviezda rod. 
A tko tom je nebu gazda, 

Tko li našu zemlju sazda, 
Liepo će ti sinko moj 

Učitelj to kazat tvoj. 


Kiša pljušti, bura vije, 

Nebom oblak lebdi trom, 

Rieke buje, more vrije, 

Strme hridi trese grom. 

Odkle pak ta buka ciela, 

Odkle dažd i žarka striela, 

Sve će tebi sinko moj 

Učitelj to reći tvoj “ (Kuten, Smilje, 1880, 1, 1-2). 


Obrazovana osoba zauzima povlašteno i cijenjeno mjesto u društvenom životu toga 
doba, stoga je vrlo važno promovirati obrazovanje i školovanje među mladom populacijom i 
odraslima. Vrijednost obrazovanja najčešće se čitateljima opisuje i približava korištenjem 
uzora. Na primjeru uspješne i obrazovane osobe koja je cijenjena u društvu bude se motivi za 


razvoj osobnih intelektualnih mogućnosti. U odgoju djece važan je pravovremeni razvoj 

sposobnosti, odnosno razdoblje djetinjstva 1 mladenaštva koje je krucijalno vrijeme usmjereno 
prema učenju. 

» ...Radi svojih vrlina i zasluga, radi svoga znanja i kriepostnoga života imenovaše ga 
školskim savjetnikom za čitavu Dalmaciju-; kasnije g. 1870. imenovan je prisjednikom 
zemaljskoga odbora. Godine 1873. izabran bi u carevinsko vieće u Beč, a ondje stoji i sada 
kao klisura čvrst na braniku boreć se za prava hrvatska u Dalmaciji, a slavenska u čitavoj 
monarkiji. Dr. Miho Klaić je Hrvat dušom i tielom te mu ide vazda sva čast i slava. - Mladeži 
draga! Uči i radi i ti sada za rana, da ćeš moći danas sutra poput našega Mihe koristiti 


svomu rodu i sborom i tvorom “ (Smilje, 1880, 3, 38). 


Najzastupljenije sredstvo pomoću kojega se unutar sadržaja časopisa prenosi ideja 
intelektualnoga odgoja jest zagonetka. Ona je prema svojoj formi prikladna za poticanje i 
razvijanje procesa razmišljanja 1 donošenja zaključka, odnosno odgovora na zagonetku. 
Ponovljenim rješavanjem novih zagonetki razvija se oblik razmišljanja koji je zasnovan na 


prethodnim rješenjima pa se ovdje zapravo radi o intelektualnoj nadogradnji. 


, *Što je to manje od lješnjika, a teže od nakovala ? — Žeravica. 

*Na klinu visi, a zlo misli? — Puška. 

*Koja je riba najbolja? — Pečena. 

*Koja je riba najmanja? — Koja ima rep najbliže glavi. 

*Koja je voda najskuplja? — Ona, koju krčmar u vodu vodu ulijeva “ 


(Liljan, 1895, 3, 48). 


Uz živu riječ učitelja, knjiga je najvažnije sredstvo koje pruža mogućnost dodatnog 
izvora informacija u procesu učenja. Knjiga je izvor boljega i lakšega života. Pomoću nje se 
djeca razvijaju u pametne mlade osobe koje će sebi omogućiti ugodan i lakši život u kasnim 
godinama života. Obrazovana mlada osoba može obogatiti svoj ekonomski, gospodarski, 
društveni i kulturni status. Učenje i obrazovanje izlazak je iz siromaštva 1 pruža djetetu 


mogućnost kvalitetne i dostojanstvene brige o sebi i roditeljima. 


» ...B jela knjiga dat će meni Njom ću hraniti oca, majku, 
I ruha i hrane; Sto doliči sinu; 

Bit će mojom hraniteljkom B jelom knjigom proslavit ću 
Pod starije dane. Milu domovinu! “ 


(Leman, Smilje, 1897, 4, 58). 

U analizi se pronalaze i sadržaji koji djeci i mladima pružaju širi okvir informacija, 
odnosno identificirali smo rubrike u kojima se donose činjenice iz opće kulture tadašnjega 
vremena. Svrha je pronađenih rubrika mogućnost proširivanja općeg znanja znatiželjne i 
naprednije djece u njihovom slobodnom vremenu. 

» Kod tri četvrtine sviju ljudi na zemlji desna je ruka za dva otprilike centimetra duža 

od lijeve. 

*Najveća biblija na svijetu nalazi se u Rimu. Pisana je jevrejski, a teži 320 funti. 

*Na hrastu živi, koliko se sada znade, 537 vrsti buba i kukaca. Među njima ima stotinu 

vrsti raznih šiškarica. 

*Najviše se pisama piše u Engleskoj, a najmanje u Grčkoj. 

*Matica pčela ima žalac kao i pčele medarice, ali se nikad njime ne služi. 

*Da su kanarinci žuti, to svak znade ali ne će biti svakom poznato, da ima i crvenih 

kanarinaca. Perje kanarinaca naime pocrveni, kad im se u hranu umiješa oštroga 

bibera iz Cayenne. 

*U Grenlandiji ne bude krumpir veći od golubinjeg jaja. 

*Slon spava manje nego sve otale životinje. Čak i onda, kad ta golema životinja mora 

teško raditi — kao na priliku u Indiji — ne spava više od 4 do 5 sati na dan “ (Pobratim, 


1906, 12, 270). 


» *Viljuške su talijanski izum, a potječu iz XVI. vijeka. Dugo ih vremena smatrahu 
nepotrebnim oruđem i predmetom raskošja. Naši djedovi jeli su naprosto prstima i 
nijesu osjećali potrebe, da za prinošenje jela k ustima upotrijebe posebnu spravu. U 
Njemačkoj su se dugo vremena podrugivali onima, koji bi jeli viljuškama, a u 
Engleskoj smatrali tu porabu afektacijom. 

*U Ujedinjenim državama Sjeverne Amerike ima 10.000 javnih pučkih knjižnica, koje 
sadržavanju više nego 50 milijuna knjiga. 

*U Njemačkoj ima 60.000 javnih pučkih škola, u kojima 125.500 učitelja i 23.000 
učiteljica obučavaju na godinu 9 milijuna djece. 

*Najstariji glasovir potječe iz godine1706. sad je u posjedu američkoga milijunaša 
Pierponta Morgana, koji ga je kupio za 150.000 kruna. 

*Glavica šparge sadržava više vode nego mnoga tekućina, npr. mlijeko. 

*Oranžerija (nasad naranči) Vatikana broji 10.000 stabala. Plodovi tih naranči 


izvanredno su ukusni. 

*Bez zraka ne može čovjek da živi ni pet minuta, no bez sna može da bude deset dana, 
bez pića sedam dana, a gladovati može i dulje, već prema tome, koliko mu je tijelo 
jako. 

*Najveći kolodvor na svijetu bit će u Leipzigu, što ga sada grade. Opsezat će 85.550 
četvornih metara tla, a imat će 26 redova tračnica. — Troškovi gradnje su 130 milijuna 


maraka. Gradnja će biti dovršena istom g. 1914.“ (Pobratim, 1906, 20, 422-423). 


Početkom 20. stoljeća žene su počele dobivati sve više prava i mogućnosti za 
obrazovanjem. Razvija se društveni osjećaj u kojemu se više ne smatra lošim i neprikladnim 
da djevojke pohađaju i završavaju škole. U analiziranim brojevima časopisa pronalazimo 
tekstove u kojim ih se upućivalo da ne zaborave svoje prvotnu dužnost, a to je da budu 
čuvarice domaćeg ognjišta. Analizirani sadržaji naglašavaju da se obrazovanost žena ne treba 
procjenjivati prema broju pročitanih knjiga, nego prema kvaliteti knjige koju čita. Od 
djevojaka se očekivalo da ulože puno više truda u obrazovanje od dječaka. Samo će ustrajne i 
marljive djevojke koje pronalaze zabavu u učenju moći nadvladati poteškoće i predrasude 
koje su vladale oko potrebe obrazovanja djevojaka i žena. 

»Po mnijenju sviju, koji se bave ženskim pitanjem, koje je za cijelo čovječanstvo vrlo 
važno, nužno je, da se i žene trse za što solidnijom naobrazbom.... Time se hoće reći, da je 
potrebno, da je žena upućena u sva važnija svjetska pitanja, ali da nije pozvana, da svoj život 
posveti znanosti, nego obitelji. Ima žena, koje se posvećuju posvema znanosti, ali njihov broj 
mora ostati rijedak, ako ne ćemo, da nastane nesuglasje u društvenom životu. Biti 
naobraženom kršćanskom majkom, to je temelj ženskog savremenoga pitanja“ (Proljetno 
cvijeće, 1909, 4, 64). 

,...Ne udari li ona za rana _ već čvrste i dobre temelje svojoj budućnosti, tad je 
sažaljenja vrijedna, ona će kasnije u životu biti nesretna. Ali, kako će si mlada učenica bolje i 
sigurnijim načinom osigurati sretnu i uspješnu budućnost, ako se ne priuči marljivosti?... 
Prije svega, dakako da moramo najprije učiti i to dobro naučiti ono, što se od nas zahtijeva u 
školi. To je temelj, ne dajmo se zavesti poteškoćama, ni zločestim primjerima... Učimo zato 
rado i marljivo čitajmo. Kad budemo puno i puno učile, ako budemo mnogo i mnogo dobrih 
knjiga i zdravih listova pročitale, tad ćemo istom znati, da malo znademo, da smo se malo 
naučile, a kud istom, ako ne bi bile marljive, ako ne bi ono znale, što se od nas iziskuje. 
Marljivo čitanje, marljivi rad, uopće marljivost naša bit će nam i naša zabava. Čitajte drage 
ne samo školske naše knjige nego i dobre listove, vazda sa zanimanjem, i sabrano. Čitajmo 


vazda sa olovkom u ruci “ (Proljetno cvijeće, 1910, 5, 71-72). 

Temelji obrazovanja stječu se u školi, ali je na pojedincu da samostalno nastoji 
obogatiti svoje znanje i duh. Kvalitetno znanje stječe se čitanjem kvalitetnih knjiga širokog 
područja obrazovanja, a poseban je naglasak na tradiciji kršćanstva i vjere. Znanje ne smije 
stagnirati, ono se mora kontinuirano nadograđivati. 

,Pod naobrazbom u pravome razumijem ja temeljito poznavanje u prvome redu 
religije i morala, što i jest jezgra prave naobrazbe. Naobrazbi spada nadalje poznavanje 
literature, historije i drugih znanosti, koje su na bazi kršćanskoj. Naobrazba nipošto ne stoji 
u poznavanju najnemoralnijih romana, najtrivijalnijih kazališnih komada, plesova 
najelegantnije toilette i t.d., kako to današnja mladež misli i za tim teži. Temelj daljnjoj 
naobrazbi valja udariti u školi. Tu su počeci budućega znanja... Ali to nije dosta. - Čovjek 
mora vazda za višim težiti. Njegov duh ne smije mirovati u stečenome već on mora 
napredovati sve to više, jer tko ne napreduje, taj nazaduje“ (Proljetno cvijeće, 1910, 9-10, 
151). 

Analizom pronalazimo savjete i upute o tome koliko je važno čitati knjige. Preporuča 
se čitanje obrazovnoga štiva, no ne treba zanemariti i dobrobiti zabavnoga štiva. Djeca i mladi 
trebaju se često individualno motivirati i pročitati ozbiljno štivo jer time proširuju znanje i 
razvijaju jezik. Kod čitanja obrazovnog štiva pronalazimo preporuku vođenja zabilježaka ili 
kraćih izvadaka pročitanoga, a naglašava se važnost ne podcrtavanja tekstova u knjizi jer to 
nagrđuje dušu knjige. 

, Većina čitača ima da savlada trostruko štivo: potrebno, korisno i zabavno. Čitanje 
potrebnoga štiva ište čitačevo zvanje — za čitače ,,Pobratima“ školske su knjige potrebno 
štivo: svrha korisnoga štiva stoji u tome, da se unaprijedi općena obrazovanost i oplemenjuju 
značajevi; zabavno najzad štivo — razbibriga naša u dokolici — ima da udovolji zahtjevima 
uobrazilje i mašte.... Dobra knjiga može se i dva puta čitati. Prvi _se put pročita, da joj se 
sazna sadržaj; istom kad je čitamo drugi put, ulazimo u trag pojedinim ljepotama njenim, 
preko kojih smo neopazice prelazili, kad smo se žurili da što prije stignemo do kraja. 
Zanimljivo bi bilo, kad bi svak popisao knjige, koje drži vrijednima da se čitaju dva puta.... 
Nije potrebno, da čitamo uvijek ono, što cijeli svijet čita. Često su knjige, o kojima danas svak 
govori, već na godinu zaboravljene. Ali potrebno je, da katkad izvadimo koju staru knjigu, jer 
iz nje upoznajemo sasvim drugo vrijeme i drugi način mišljenja. Pitaj koje je knjige volio tvoj 
djed — možda će one i tebe štošta naučiti.... Knjige, kod kojih se opaža da su polagano pisane, 
treba i polagano čitati... Od vremena do vremena mora se svak prisiliti da čita tešku i 
ozbiljnu knjigu, jer samo tako ostaje duh oštar i elastičan. Znak je duševne razmaženosti, kad 


čitači odvrgnu čitati djela mislilaca i govornika.... Mlađi čitači dobro će raditi, ako od knjiga, 


il 


koje im se čine osobito vrijedne, sebi naprave izvadke, da se i kasnije uzmognu sjećati njihova 
sastava... Neki podcrtavaju zanimljiva mjesta olovkom. Podcrtavanje nagrđuje doduše 
knjigu... Trebalo bi se u školama više na glas čitati. Danas svak najviše sam za se čita, a ipak 
se ljepota jezika i sloga piščeva potpuno osjeća istom onda, kad tko djelo njegovo na glas 
čita, a drugi pobožno slušaju “ (Pobratim, 1910, 4, 60-61). 

Poznavanje vlastitog jezika 1 pisma, ali i jezika drugih naroda te patriotizam, opće su i 
temeljne vrijednosti svakoga društva. Odlika plemenitih ljudi i naroda upravo je u poznavanju 
i njegovanju pisma 1 jezika. 

»... Nastoj, da lijepo pišeš!“ Ako učitelji i roditelji djecu nastoje svim dopuštenim 
sredstvima prinukati, da nauče lijepo i uredno pisati, onda ta ljepota i urednost djeluje 
također na ljepotu i čistoću duše i srce. Učenik, koji ima vazda tintom zaprljane prste i 
zamazan papir, ne će ni odijelo držati čisto. Ne će li nastojati, da se nečistoće čuva, onda će 
kasnije i njegov značaj postajati prljav, pa se s vremenom ne će stidjeti ni sramotnih riječi i 
nepoštena djela. Svakako je sigurno to, da su ljudi, koji energično nastoje točno i lijepo 
pisati, također u duši i srcu plemenitiji i bolji... “ (Pobratim, 1910, 5, 81). 

U analiziranim godištima časopisa pronalazimo sadržaje kojima se djecu 1 mlade 
obrazuje o važnim povijesnim osobama, pronalasku i korištenju željeza, pronalasku zlata, 
sedam svjetskih čuda staroga svijeta, životinjama iz doba dinosaura, životu morskih spužvi, 
životinjama koje više ne postoje i početcima razvoja putovanjem balonima. Dodatno se djecu 
i mlade poučava o poslovima na polju i vrtu, dobivanju jantara, pronalasku Amerike, životu 
Eskima, pronalasku atoma, prvim putovanjima oko Zemlje, pokusima iz kemije i fizike, 
poznatim grčkim filozofima, sakupljanju i čuvanju bilja, običajima ručanja kod starih Grka, 
razvoju beletristike, upotrebi ebanovine, računanju vremena, povijesti Egipta, razvoju 
zrakoplovstva i mnogim sličnim temama iz šireg kulturnoga i društvenoga prostora. 

» ...Zlato je najplemenitija i najskuplja ruda, jer svoje svjetlosti i masti (boje) nikada 
ne gubi, te se samo u najvećoj jari tali. Težko je, nu tako mekano, da ga možeš rezati nožem, a 
tanjivo je, da jednim dukatom možeš pozlatiti čitavoga konja i konjanika. Buduć da je zlato 
vrlo mekano, mieša se sa srebrom ili miedju, pa prama tomu, koliko ima ove primjese, pada 
zlatu ciena... “ (Smilje, 1881, 8, 123-125). 

» ...Polarni narodi nisu doduše, što se tiče pozdravljanja tako ceremonijozni i obzirni 
kao oni bezbrižni stanovnici vrućega pojasa. Tunguz n.pr. ulazi u kuću i ne pozdravlja nikoga, 
ali se kod svakoga pitanja u razgovoru diže, a kod odgovora opet sagiba, i to imponira. 


Sibirci opet imaju već donekle način evropskog rukovanja i skidanje šešira ili rusko ljubljenje 

u oba obraza. I Eskim stisne bijelcu ruku i dovikne mu: nakuruk (dobro-zdravo!)...“ (Krijes, 


1910, 2, 34-37). 


4.2. Sadržaji moralnoga odgoja 


Unutar analiziranih časopisa za djecu i mladež pronalazimo zastupljenost sadržaja 
moralnoga odgoja koji poučavaju o moralnim vrijednostima i čistoći duše. Upotrebom raznih 
odgojnih sredstava, prenose im se bitne društvene vrijednosti 1 moralne pouke. Analizom se 
prepoznaju tekstovi koji djeci i mladeži na implicitan i eksplicitan način približavaju oblike 
ponašanja i postupanja koje trebaju usvojiti i primjenjivati u životu. Tekstovi koje smo 
identificirali najčešće opisuju glavnog lika koji se ponašanjem ili radnjama suprotstavlja 
društvenim normama, no na kraju izvlači moralnu pouku ili bude kažnjen za neprimjerenost. 
Pronalazimo priče o siromašnoj obitelji i djeci kojima treba pomoć, o tome kako se dobrota 
isplati na kraju i kako uvijek treba drugima pomagati. U sljedećim odlomcima izdvojit ćemo 
primjere koji opisuju priželjkivane moralne vrijednosti i postupke koji se žele približiti djeci i 
mladima. 

U životu neprimjereno ponašanje i zla narav mogu dovesti do vrlo loših posljedica, 
čak ponekad mogu završiti i smrtnim ishodom. Djecu se pričama i pripovijetkama na primjeru 
zločeste djece poučavalo kakvo ponašanje trebaju izbjegavati, a tragičnim završetkom priče 
usmjeravalo ih se na pravilan put. U pripovijetci Zloćudni Lovro prikazan je dječak koji se 
ponašao zločesto 1 nije prihvaćao pravila kulturnog ponašanja u društvu. Vođenje života na taj 
način naposljetku ga je dovelo do toga da su ga svi odbacili te je poginuo na vrlo bolan način. 

»Lovro je od djetinjstva svog bio jako neotesan i razpušten dječak. Već prije nego je u 
školu pošao bio je uviek poderan, neopran i razčupan. K tome je imao još i tu jako zločestu 
navadu, da je pse i mačke, gdje ih je samo stigao, dražio, tukao i natezao. A to je dalo slutiti, 
da nije baš najbolje ćudi nit naravi. Kad je taj Lovro u školu došao, nije se ni najmanje 
popravio, nego je još sve nevaljanijim postajao. Sve su opomene učiteljeve bile u tutanj. Gdje 
je bilo huke i buke, tu je bio Lovro; gdje je komu kakva šteta učinjena bio je Lovro; gdje su se 
dječaci počupali, bio je Lovro! Jednom riečju: Gdjegod je šta zločesta i zabranjena 
počinjena, svagdje je Lovro imao svoj nos... Eto kraja, komu i zla i opaka ćud vodi! Lovro je 
bio zdrav i kršan momak, pa morade prije reda zaglaviti a sve s lude glave i opaka srca. Ljudi 
su ga žalili, otac i majka su plakali; ali komu nebijaše sjeta, nebija mu sada ni pomoći!“ 


(Filipović, Bosiljak, 1864, 1, 27-28). 

U kratkoj odgojnoj pripovijesti četvero je djece svom ocu objašnjavalo koja im je boja 
najmilija. Na primjeru dječaka Stanka i njegova izbora bijele boje, otac je poučio djecu da je 
bjelina temelj svih drugih boja i da je ona izvor čistoće, krijeposti i nevinosti. Čuvajući 
nevinost srca, u životu nikada neće manjkati ljubavi, vjere i veselja. ,, Vi ste djeco draga, 
dovrši otac, svi baš lijepo izabrali. Ali najvolim ipak od svih izbor Stankov, jer je bjelina 
temelj i skup svih ostalih bojah; i nevinost je izvor svake krieposti i radosti. Zato čuvajte samo 
nevinost srca, pa vam neće nikada pomanjkati ljubavi, ufanja i veselja. Jer uviek se smiješi 
nevinu čovjeku predsladka nada, a iz oka mu sjaje vedra misao i božanska ljubav“ (Filipović, 
Bosiljak, 1866, 8, 127). 

Čistoća srca i suzdržavanje od nepoćudnih radnji jedini je orijentir kojim se djeca i 
mladi trebaju voditi u odrastanju. Ako su srce i duša moralno čisti, onda se za života uvijek 
osjećamo mlado i krjeposno. Tijelo može ostarjeti, ali moralno čista duša uvijek je mlada. 
»Nije vrijeme što nas starimi ćini, nisu iste zlosreće nerazdužive pratilice žalostne sudbe 
ljudske na ovom svietu. Ono što nas starimi ćini jesu naše požude, inače opačine. Mladost 
vaša trajat će vam još dugo, ako uznadete srca svoga sačuvati čistoću, jer, da vam još 
jedanput kažem, u srcu je izvor mladosti i života. — Tielo vaše bez dvojbe će stariti i izgubiti 
će ponješto od snage svoje. S godinami posiedit će vam vlasi, a brige će vam podubokim 
borami nabrati čelo. Ali ostne li izvor života čist u vas, duša vaša, slična orlu, moći će uvijek 
u njem oprati svoja krila i ponoviti mladost svoju. Čuvajte dakle najvećom pažljivošću srce 
svoje, jer iz njega izhodi život! “ (Bosiljak, 1866, 14, 219). 

Djecu i mlade potrebno je na njihovom razvojnom putu odgojno poučiti koje moguće 
opasnosti i zamke krije život. Analizom pronalazimo sadržaje koji ih poučavaju 
prepoznavanju loših moralnih kvaliteta koje mogu negativno djelovati na njihovo poštenje i 
nevinost poput licemjerstva, prepredenosti, zavisti, lijenosti, nezadovoljstva, nepoštenja, 
okrutnosti i neposlušnosti. Upozoravanjem i isticanjem loših moralnih kvaliteta koje osoba 
može posjedovati, odgojno se nastoji kod djece implementirati suprotan, odnosno pozitivan 
sustav moralnih vrijednosti. 

»... Kao što je dobro za djecu, da poznaju takve otrovne biline, i od njih se čuvaju, 
tako je dobro, da poznaju i moralno zlo.... Licemjerstvo i pretovaranje kaže se liepo, a u sebi 
je otrov. Čovjek okružen njim hini i laže, kaže se janjetom, a kurjak u ovčijoj koži i kaže se 
prijateljem i pobratimom, a neprijatelj je i zlorad.... Lukavština, koja uvijek snuje, plete i tka 
mreže prevare krije jed u srcu medenimi riečmi, laže, maže, i vara, muti vodu, da u mutnom 
lovi. Lukavština je otrovna zmija, koja se skriva pod busene cvieća, i iz zasjede ujeda... Zavist 


je otrov, koji kuži sreću svijeta. Nesita je hala. Ona je ubojita strielja, kojom zadaju rane, za 

koje badava tražiš melema, a uvijek udara kao kurjak na janjiće... Za mladež je veliko zlo 
neposlušnost prama starijim svojim, jerbo se protivi onoj jedinoj božjoj zapoviedi, s kojom je 
skopćano obećanje: Poštuj oca svoga i mater svoju, da dugo živiš, i dobro ti bude na zemlji... 
Lienost je za svakoga veliko zlo, a za mladež pravi ubitak. Može li lien i neumaran, 
nepriliježen zemljodjelac, koji u vrieme sijanja lienčuje, očekivati obilnu žetvu? Nipošto ne 
može! Tako i mladež liena i neprilježna, koja u mladosti svojoj pomnjivo neskuplja kao 
prilježna pčelica med znanja i vosak vještine, nemože u zrelijoj dobi svoga života doći do 
nikakva boljega mjesta u društvenom životu... Slastohlepje zamašno je zlo, a za to kao i za 
mnogo drugo polaže se temelj u mladosti. Rieč je u našega narodu, da niejdna mati nije 


rodila izjelicu ili žderonju, nego odhranila... “ (Stojanović, Bosiljak, 1867, 1, 13-15). 


Osobine koje djeca i mladi trebaju usvajati tijekom razvoja su skromnost, milosrdnost, 
poslušnost, zahvalnost i požrtvovnost. Analizom tekstova pronalazimo primjere u kojima se 
upravo ove moralne vrijednosti pokušavaju opisati 1 približiti. Smatrane su moralnim 
imperativom u odgoju djece i mladeži promatranog vremenskog razdoblja. 

Nema sreće u taštoj vanjštini i izpraznoj slavi, no samo u čistoj ćudi i zadovoljnu 
srdcu. Ne želi nikada ono, što slabi ljudi dokučiti ne mogu. Kratak je ovaj život, kratak! 


Uživaj ga u miru!“ (Širola, Bršljan, 1889, 3, 89). 
» Dobar čovjek i u skromnosti dobro radi“ (Širola, Bršljan, 1889, 3, 92). 
»Budi i ti, diete moje, milosrdno!“ (Širola, Bršljan, 1889, 3, 92). 


» Ne čini li vam se sličan brzovlaku i naduti oholica. On neće da sluša savjete mudrih, 
pametnih i izkusnih osoba, pa leti iz zla u zlo; dok si napokon ne pokvari sreću i liepu 


budućnost“ (Jeretov, Smilje, 1890, 6, 93). 


» ...Kriepostan čovjek ne kazuje sva svoja dobra djela, što učini cielom svietu“ 


(Jeretov, Smilje, 1890, 6, 93). 


»...Ako te sad mučim i redim, to je sve za tvoju korist; jer ćeš ti do skora postati 
lijepim kipom, i sjati u kakvoj divnoj dvorani... Mila djeco, ako vas učitelji karaju i uče 


mladoj dobi, osjetiti ćete sjegurno kasnije blagonosne plodove “ (Smilje, 1890, 6, 93). 


»Budi uvijek zadovoljan u svom stališu, snašaj strpljivo svoju sudbinu“ (Smilje, 1890, 


6, 94). 

»Ne hvali se preko mjere, odazove se izpod zemlje korien. Liepo si u proljeću, ali ne 
zaboravi, da se u jesen posušiš, a u proljeće pak dodje novo lišće mjesto tebe, ako ja pak ne 


usahnem, ne će bit ni drveta, ni lišća “ (Smilje, 1890, 12, 191). 


Moralna vrlina koju pronalazimo u sadržajima, a koju mlada osoba treba usvojiti i 
primjenjivati jest poštovanje prema drugome. Tko ne cijeni brata i bližnjega svoga, ne cijeni 
niti samoga sebe. 

, ...Pače naša je dužnost svakoga štovati i cijeniti, i tko to ne radi, pokazuje samo 
neplemenštinu svoga srca. A što bi prezirali jedan drugoga, kad smo svi jednako crna zemlja, 
a svi jednako odvisimo od ruke božje. Tko stoga brata svog cijeni, cijeni samoga sebe, kako 


smo svi jednko ljudi i braća po Bogu i naravi“ (Gruber, Liljan, 1895, 3, 44). 


U analizi pronalazimo tekstove koji djecu i mlade odgojno poučavaju da nije sramota 
biti siromašan. Veća je sramota biti nekulturan i neiskren u životu. ,,... Siromaštvo nije 
sramota; zapamtite si to. Samo nepristojno ponašanje, neiskrenost i zloba čine čovjeka 


nevrijednim, da žive medju naobraženim ljudima “ (Liljan, 1895, 3, 47). 


Dobrota srca i općenito ljubaznost, razumijevanje i dobronamjernost naspram srdžbe i 
ljutnje, poželjne su karakterne crte kod djece i mladih osoba. U životu treba pokazivati 
dobrotu kojom nas je dragi Bog poučio. ,,... Zaboravljaš li, da te je stvorio ljubezni Bog, 
dobra narav te uzdržava i hrani, cijeli svjetski red sjeća te na milinu i prijatnost... svaka 
okrutnost polazi iz divlje ćudi. Svjetlost mudrosti životne skopčana je sveđer dragosti i 
milinom, dok iz živinske strasti rađa se uzburkana srditost, surova okrutnost i krvoločna 
bjesnoća. Mudrac pako prevladava sve umno i razborito, pače on mrzi osvetu i okrutnost, te 
misli samo na lijepu i uzornu blagost, koja tek božji stan divno resi. Na prijatnost i milini 
pozna se istinski junak kreposti, kako on znade svojom blagosti izliječiti i tuđe slabinje. Slava 
mu se sastoji u dobrotvornoj kreposti i dok okrutnik sve proti sebi imade, te ga osuđuje Bog i 
cijela narav blaga duša sjaji kao zlato. Budi u svemu blag i krotak!“ (Gruber, Liljan, 1896, 2, 
31). 

Navike kulturnog ponašanja pokazatelj su kvalitetnih moralnih vrlina poput 
ljubaznosti, mirnoće, uljudnosti i obzirnosti. Što je u djece i mladih razvijenija duševna snaga, 
to su oni pristojniji, uljudniji i ljubazniji. To ne trebamo smatrati slabošću osobe, već 
pokazateljem dobre odgojenosti i ljudskosti. Surovost i neotesanost odlike su moralno 


zakržljalih osoba ili neodgojenih i neobrazovanih. 

,Nespretnim i bučnim ponašanjem i vikom, neotesanim i bezobzirnim nastupom, ne 
pokazuje se muževnost, već kukavština i slabost. Mnogi ostane cijelog života takav slabić, pa 
kao što nespretni sklizač na svakom koraku obara druge, tako i ovakov slabić svaki čas radi 
svoje nespretnosti zapada u svađu i cijeloga života pada iz neprilike u nepriliku. Ne mislite, 
da je obzirnost, skromnost i mir znak slabosti i da ne dolikivaju dječacima. Ne, čim dječak 
ima više duševne snage, tim je finiji, uljudniji i ljubezniji. Surovost prepušta neotesancima, 
koji niti mogu gospodariti svojim rukam ni nogama, ni jezikom, a takove moramo žaliti, jer ti 
su duševno kržljavi “ (Anđeo čuvar, 1911, 7, 104). 

Odabrani tekstovi časopisa donose i proklamiraju sljedeće moralne vrline - strpljivost, 
dobrota i milosrđe. Osobe koje imaju razvijene ove vrijednosti pune su ljubavi i spremnosti 
pomoći drugome te ga prihvatiti bez obzira na njegove mane. U pripovijetci Mali grbavac 
pronalazimo priču o dječaku kojega su vršnjaci odbacili zbog njegova fizičkog nedostatka, 
grbe. On se nikada nije na njih ljutio, bio je strpljiv, pun ljubavi i obzirnosti. Kada je umro na 
mjestu grbe izrasla su mu anđeoska krila pa je pomoću njih otišao ususret dragom Bogu. 

»Ima mnogo ljudi na svijetu, koji su izvana lijepi, a unutri imaju zlo srce, u kojem 
nema ljubavi, dobrote i milosrđa prema bližnjem svom. Ovi lijepi ljudi se ohole sa svojom 
ljepotom, pa ne misle niti na dragoga Boga, niti na svog bližnjega, a ovi ružni se nemaju š 
čim oholiti, te uvijek misle na našega predobroga oca, koji ne će nikada zaboraviti na one, 
koji se njemu mole. Ovaj mali dječak je bio strpljiv. Strpljivost naime ne mrzi nikoga, ona 
ljubi svakoga, ona se ne ljuti, ona sve nevolje strpljivo podnosi, ona oprašta...“ (Anđeo 
čuvar, 1911, 7, 108). 

Pozitivni stavovi i moralne odlike razvijaju se prepoznavanjem vrijednosti istine 
naspram laži. Kako dijete odrasta sve češće komunicira s drugim osobama, stoga je važno da 
usvoji ovu sposobnost. Odgojno je poželjno da djeca 1 mladi svoje odnose temelje na 
poštenju, otvorenosti 1 istinitosti. 

Laž je dijete odličnih roditelja, jer otac laži je knez ,, Tama“. Radi toga se laž, čim se 
rodi, tetoši i njeguje, dohrani do muževne dobi i ona usrećuje svijet. 

Istina je naproti nahod. Ako li je tko nađe, ta taj se mora osobito čuvati reći, da ju je 
našao i pridržavao. 

Laž ide fino odjevena, nosi baršun i svilu, a lica je naličena. 

Istina ide skromno, ni jedne vlasi nema tuđe, dočim grize vlastitim zubima i nema 


nakita. 

Velikaši pozivaju laž u goste, dočim je isti mjesto za vratima. Laž je poput prašine, ona 
prodire i kroz ključanicu i prozore pukotine, proti njoj ne pomaže niti zasunak niti brava, 
istina rijetko prodire skroz. Laž je poput zmije, vijugavo se vuče i svlači si kožu. 

Istina ima dvorezi nož i nosi svoju vlastitu kožu na Pazar. Laž želi vladati, istina je 
skromna. 

Ako će ti laž dobro učiniti, ona te samo škaklji, ako će ti istina dobro učiniti, ona te 


boli“ (Žerav, Anđeo čuvar, 1913, 1, 15). 


Analiza sadržaja odabranih časopisa pokazala je značajnu zastupljenost proklamiranja 
pozitivnih moralnih vrijednosti u promatranom vremenskom razdoblju. Autori odgojnih 
sadržaja unutar časopisa prepoznali su potrebu stalnog moralnog upućivanja djece i mladih, 
što nam govori da su nositelji sadržaja/učitelji uvidjeli da je ovaj aspekt odgoja i usmjeravanja 


nedovoljno zastupljen u njihovom razvoju i odrastanju. 


4.3. Sadržaji vjerskoga odgoja 


U istraživanom razdoblju pronalaze se sadržaji vjerskog odgoja u svim analiziranim 
godištima i brojevima časopisa za djecu i mladež koji su uzeti za uzorak istraživanja. 
Pronađeni i analizirani tekstovi sadržavaju opise Isusova života kao poziv na molitvu Bogu, 
isticanje važnosti odlaska u crkvu i poštivanje vjerskih blagdana, poziv na poštivanje božjih 
zapovijedi 1 života u skladu s njima. Pronađeni tekstovi najčešće su kratke pripovijesti i priče 
u kojima glavni lik uz božju pomoć izbjegava sigurnu smrt i spašava se od neimaštine ili Bog 
zbog upućenih molitvi spasi njegova bližnjega. Sadržaji vjerskog odgoja prisutni su u svim 
aspektima odrastanja djece i mladih, ali 1 cijeloga čovjekova života. U sljedećim odlomcima 
na izdvojenim primjerima nastoji se ilustrirati vjerske sadržaje koje odrasli prenose djeci i 
mladima u svrhu njihova odgoja. 

U pripovijetci Zdrava Marija nalazimo primjer kada Bog neprimjetno pomogne 
dječaku Jurici da se vrati na ispravan i pošten put. Dječak Jurica primjer je pobožnog, dobrog 
i poslušnog dječaka. Kada je završio pučku školu s odličnim ocjenama, roditelji su ga odlučili 
poslati u veliki grad na dodatno školovanje. Tamo je upoznao zločestog dječaka koji ga je 
uvukao u svoje društvo pa je Jurica naposljetku i sam postao takav. Prestao se moliti Bogu, 
izbjegavao je školu, varao roditelje i učitelje. Sve ga je to dovelo do izbacivanja 1z škole. 
Roditelji nisu htjeli više čuti za njega. Sav očajan i s mržnjom u srcu, odlučio je pokrasti 


roditelje, zapaliti kuću i pobjeći u daleki svijet. Kada su roditelji bili na polju, provalio je on u 

kuću i počeo uzimati novac. Baš kada je htio zapaliti ormar, začuo je iz njega ugodnu božju 
pjesmicu Zdravo Marijo. Sjetio se svojih dječačkih dana, ljubavi roditelja i molitvi Bogu. 
Obuzeo ga je božji blagoslov te je pao na koljena i počeo se moliti. Kada su se roditelji vratili 
s polja i vidjeli Juricu kako se moli, oprostili su mu sve i primili ga natrag. Od tada je živio 
poštenim i pobožnim životom. ,,... Hvala ti, milostivi Bože, oče nebeski, što si me občuvao od 
tog groznog zločina! Ti me zoveš, evo čuje sluga tvoj; bit ću ti opet pokoran sin, ostaviti ovaj 
kraj i otić u daleki sviet, gdje ću moći opet dobrim i poštenim biti. Ti koji hraniš ptice u zraku 
i odievaš liljanje u polju nećeš niti mene skrušenoga sina zapustiti! .... Djeco draga, evo 
vidite, kamo vodi zlo društvo, i kako je opet moguća molitva kod Boga! Bježite dakle ono prvo 
kao kugu, a nepropuštajte nikad Bogu se moliti!“ (Banjalučki, Bosiljak, 1864, 3, 93-94). 

U kratkoj poučnoj pripovijetci pronalazimo ribara Stanišu koji nije mogao uloviti niti 
jednu ribu sve dok se nije za pomoć obratio dragome Bogu. Na ovome primjeru i njemu 
sličnima prenosi se važnost svakodnevne molitve Bogu i važnost njegova blagoslova u životu. 
Bog je taj koji nagrađuje naš uloženi trud i dok smo njemu odani pazit će na nas.. ,, Jedno 
jutro izveze se ribar Staniša u svomu čuniću na jezereo i lovljaše ribu cjeli bogoviti dan. 
Bacao je svoju mrežu nebrojeno putah, nu nije ulovio ni pljucavice, ni kesegice, ni jednog 
grgečića. Žalostan i turoban uputi se u veče k obali. Možebit, misljaše, da zato nisam ništa 
ulovio, što se nisam jutros najprije Bogu molio za blagoslov, samo sam se prekrstio; ali ja ću 
to odsele činiti. On u rieči sa sam sobom, a izskoči najedanput iz vode krupna riba, drugom 
još većom gonjena i padne u čunić, pak se stade pračkati pod nogama obradovanog ribara. 
, Sad“ rekne ribar, vidim jasno, da što se ljudskim trudom nedobiva postizava se s božjim 
blagoslovom “ (Stojanović, Bosiljak, 1865, 14, 335). 

U životu nije najvažnija materijalna korist i bogatstvo. Najvrjednije što možemo za 
života imati, neizmjerna je ljubav prema Bogu. Dobro srce koje Boga voli, vrijednije je od 
bilo čega. 

, Učenik. -Ah učitelju! Hajduci su me napali i svega do kože oplienili. Jedva sam živ 

pobjegao. - 

Učitelj. - A jesu li ti tvoji pokoj, tvoju vjeru i tvoje uhvanje u dobrotu oca nebeskoga 

odnieli?- 

Učenik. - Nisu, ali su mi odnieli novce, odjeću i sve. - 

Učitelj. — Dakle se tješi, sinko! Još uvijek si ti bogat i srećan. Dokle god znademo, da 

možemo svoje ruke prema nebu dizati i Boga našim ocem nazivati, dotle bi jako 

nepravedno bilo, da se na njega tužimo. Jer vjera u Boga, kojeg je ljubav i sila 


neizmjerna, ima mnogo veću vriednost, nego sve blago ovoga svieta. - 

Dobro srce, što za Boga mari, 

Vriednije je od svakoje stvari “ (Filipašić, Bosiljak, 1866, 5, 79). 

Vjera u Boga najveća je utjeha kada je čovjek u nevolji. Kada te snađu životne 
nevolje, moraš imati vjere da će ti Bog pomoći, njemu se moliti i tvoji će se problemi riješiti. 
Nikada ne trebamo gubiti nadu i vjeru. U priči Još živi stari Bog obratnika Martina zadesi 
velika oskudica. Posao mu je naglo stao, a dužnici nisu plaćali račune. Našao se u situaciji da 
nije mogao platiti stanarinu i da mu obitelj nije imala što za jesti. Razmišljao je čak da digne 
ruku na sebe. U strahu za njegov život, supruga mu je ispričala kako je sanjala da je Bog umro 
i da su anđeli na nebu svi u crnini. On se na nju naljutio i govorio da Bog nikada ne može 
umrijeti i da ne priča takva bogohuljenja. Na to mu je ona rekla:,,...E, pa dakle, ako još živi 
stari Bog, onaj isti Bog, koj nas je već toliko godina uzdržava, zašto zdvajaš i ne imaš u nj 
pouzdanja? Kako se je brinuo za nas, dok bijasmo maleni, brine se i danas i za nas i djecu 
našu. Zato ga ne vrijeđaj svojim malodušjem, već imaj vrelo pouzdanje u njegovu očinsku 
providnost i ljubav. Tmasti oblak zdvajanja, što ga je mučio do sada, raspuče mu se pred 
očima, da milo zureć u svoju dobru ženu prosbori: - Pravo veliš, ženo, pametnija si i bolje 
vjere od mene i ja ću odsada u buduće više pozdavati se u Boga, te neću lje ostati na cijedilu, 
jer Bog ne ostavlja nikoga bez svoje pomoći, koj se u nj cijelom dušom, pouzdaje, kako i pravi 
velinaša rieč: da još živi stari Bog! — Braćo, ne gubimo vjere!“ (Gruber, Liljan, 1896, 5, 76- 
77). 

Kada nam je najteže trebamo svoju snagu potražiti u milosti dragoga Gospodina. On 
će nam uvijek pomoći ako ga zatražimo. Da je Bog velik i da sluša naše molitve česte psu 
oruke slane djeci u pronađenim odgojnih sadržaja, a jednu takvu pronalazimo u pripovijetci 
Uslišana molitva. Davne godine polja nisu rodila žitom i zavladala je glad. Siromašna udovica 
i njezin sinčić danima nisu okusili kruha. Sav iznemogao, pitao je svoju majku za mrvicu 
kruha, a ona mu je odgovorila neka ide u crkvu pred kip maloga Isusa i zamoli za pomoć. 
Dječak je otišao u crkvu ispred kipa Majke Božje s malim Isusom te počeo moliti za pomoć. 
Isus je uslišao njegovu molitvu, pružio mu je ruku i dao žemičku. 

» ...Moj dragi gospodine! — reče dječarac — mene je k Vama poslala moja majka, da 

Vas umolim za komadić jer sam silno gladan! 
I gle čuda! Ruka maloga Isusa stane se micati, i pružati mališu — poput snijega — bijelu 
žemičku, koju ovaj sa slašću pojede. Utecite se i Vi djeco češće malomu Isusu, pa će i Vas za 
cijelo uslišati “ (Bršljan, 1898, 2, 59-60). 

Analizom pronalazimo vjerski obojane tekstove koji poručuju da Bog može kazniti 


one koji se ne ponašaju u skladu s njegovim zapovijedima, odnosno ne poštuju moralne 

vrijednosti društva. Djeci i mladima odgojno se poručivalo da Bog može biti milostiv, ali isto 
tako oštar i pravedan. U priči Ne budi objestan pronalazimo čovjeka koji je bio toliko bogat 
da nije mario ni za što na svijetu. Bio je sam sebi dovoljan. Sav je svoj novac sakrio u jednu 
vrbu pokraj potoka. Jedne je večeri pripremio veliku zabavu i za to se vrijeme u štaglju 
zapalila vatra. Nije dozvolio slugama da gase vatru i ona se proširila na kuću. Iste te večeri 
poplavila je rijeka i odnijela vrbu s novcima. Preko noći je postao siromah 1 ostao bez ičega 
na svijetu. ,, Eto vidite. Draga djeco, kako dobri Bog kazni objesnika. Nikada u svom životu ne 
budite objesni, ni bahati, pa makar svega u izobilju imali, znajte, da vam to dobri Bog naš 
otac daje, ali znajte i to, da vam to on sve natrag može uzeti, jer je sve u božijim rukama“ 
(Uzelac, Liljan, 1898, 6, 88-90). 

Sadržaji vjerske naravi 1 ufanje u Boga prenose se djeci i mladima od malih nogu. 
Primjere za to pronalazimo i u školskim klupama. Osim roditelja i svećenika, učitelj je taj koji 
djeci i mladima usađuje vrijednost molitve 1 traženja božje pomoći i milosti. Navedeno 
možemo vidjeti u sljedećemu primjeru. 

, Učiteljica rekla djeci svoga razreda ovako: - Kadgod vam je što teško, prekrstite se i 
pobožnim uzdahom zamolite dragoga Boga za pomoć... Dijete! Ne zaboravi nikada na 
dragoga Isusa, koji na tvrdoj posteljici, na drvetu Križa počiva. Pripravan je uvijek pomoći, 
kada ga zazovemo “ (Anđeo čuvar, 1913, 3, 36). 

Analizom smo utvrdili da je pjesma vrlo snažno odgojno sredstvo kojim se u 
istraživanom povijesnom razdoblju prenose vjerske vrijednosti, to jest veliča Bog i njegova 
snaga. Bog je vrtlar naših duša. Onoga tko živi prema njegovim zakonima, čeka vječna slava i 
spasenje. Bog je svugdje oko nas; On je stvoritelj svijeta, ljubav i izvor života. Djeca koja se 


mole Njemu imat će čista srca i duše. 


,Sjaji sunce na nebesi Pun mirisa onaj rani 

U veličju divnomu! Što u vrtu cvate cviet, 
Vidim da si, znam šta jesi, Što mi rosa suzom hrani, 
I kazujem svakomu: Ion s menom žudi riet: 
Bože ti si ljubav! Bože ti si ljubav! 

Ti si liepost sve ljepote, Oče! smiri srce ovo, 

I mudrota mudrosti; I milost mu svoju daj, 

Ti si uzor sve dobrote, Da ti čuje sladko slovo: 
I živ izvor milosti: Sa mnom srce tvoj je raj! 
Bože ti si ljubav! Bože ti si ljubav!“ 


(Ilijašević, Bosiljak, 1865, 6, 161). 

,» ... Tam gdje divni stoje dvori, 
U ko'ih sladka piesan ori- 
Slaveć možnog tvorca svog, 
Tam je mili, dragi Bog! 


Tam gdje duši čisti, sveti 
Vječnjoj žive u pameti 


Tam si želi srce moje, 
Gdje angjeli pjesme poje; 
O da u sbor s njimi mog, 
Ta da mogu gdje je Bog! 


Daj nebeski oče dragi, 
Sine krste, duše blagi, 


Kad se lišim svieta “vog, 
Daj da vidim, gdje je Bog!“ 
(Maršov, Bosiljak, 1865, 4, 49). 


Gdje j' angjelah sveti slog, 
Tam je mili, dragi Bog! 


» -.. Vjera hoće dušu svu da obuzima 

Za oca nebeskog; njom ravna sa svima, 

Jer od vječnoga je izašla izvora, 

Pa se opet natrag jednom vratit mora, 

Nazore u njojzi slobodnije budi, 

Uzdanjem u Boga vazda jača grudi ... “ (Majnarić, Liljan, 1898, 8, 119). 


»-..IVi, djeco, draga, Stvorcu pripjevajte, 

Ruže srca svoga Njemu voljko dajte! 

Bog je vrtlar marni naših, djeco, duša, 

Slava svakog čeka, koji Njega sluša!“ (Milodarke, 1913, 2, 22). 


Molitva kao odgojni čin razgovora s Bogom pronađena je u analiziranim sadržajima 
časopisa za djecu i mladež. Njome se poučava vjerom tražiti pomoć i zaštitu od Boga. Molitva 
je neizostavni dio katoličke vjere te nije iznenađujuće da ju pronalazimo u odabranim 
časopisima za djecu i mlade. U njima pronalazimo razne molitve kojima se traži općenita 
dobrobit svih ljudi, blagoslov za roditelje, sestre i braću, prijatelje te za samoga sebe. 


Molitvom se u djece razvija empatija prema drugima te osjećaj brige i zahvalnosti. Uči se 


djecu i mlade poštovati i obraćati se Bogu za pomoć i zahvalu. 


, Bože dragi, ove noći 

Budi nama na pomoći! 
Podaj nama sladki sanak, 
Da nam svane zdravi danak; 
Čuvaj naše roditelje, 


, Vječni oče, dobri Bože, 
Primi uzdah moj, 

Da po njemu sada primim 
Svet blagoslov Tvoj. 


Našu braću, prijatelje, 
Čuvaj po svem svietu ljude, 
Neka svima dobro bude! 
Bože dragi ove noći 

Budi i nam na pomoći!“ 
(Bartuš, Smilje, 1890, 6, 84). 


Ti mi dade ovo žiće, 
Da te slavim ja - 

Iu meni duh Tvoj čisti 
Milostivo sja. 

S tog Te molim, dragi Oče, 
Daj mi zdravlje - daj; 

Nek me sveti — svemogući 
Tvoj oživi sjaj. 


» -..Daj im Bože, daj im svima 
Pokoj naći slatki blagi — 
Prijatelj 'ma, dušmanima 
Noći u toj, Bože dragi! 


Putniku daj, koji s puta 
Sašav pravog k svojim hrli, 
Stići domu, da ne luta, 

Već da djecu doma grli. 


Da još sretan mogu Tebe 
Slavit, hvalit - v'jek; 

Primi, Bože, uzdah ovi 
Mog je srca jek!“ 

(Valentić, Liljan, 1896, 2,21). 


Bolesnomu, daj prikrati 

Nojcu dugu slatkim sankom, 
Zdravljice mu zlatno vrati 
Tvojim novim, mladim dankom. 


Koga s briga nesan mori, 
Ne daj, da se jadan pati, 
Da se u snu b jedom bori — 
B jedu nek mu san pozlati “ 
(Smilje, 1905, 3, 38). 


Slavljenje vjerskih blagdana prepoznato je kao čest motiv u sadržajima analiziranih 


tekstova. U analizi pronalazimo obilježavanje najvećih katoličkih blagdana Božića, Uskrsa i 


Svih Svetih. Ovi blagdani najčešće su djeci i mladima približivani pjesmom i molitvom. 


Božić je u analizi prepoznat kao najzastupljeniji blagdan koji se prikazuje i opisuje 


čitateljima. Razloge za to pronalazimo u tome što je vrijeme Božića prožeto vrijednostima 


mira, ljubavi, blagostanja, veselja i rođenja malog djeteta Isusa. 


, Gusti snijeg na zemljicu pada, 
Okolinom ciča zima vlada, 

A u srcu svih kršćanskih ljudi 
Silna radost, veselje se budi. 


U ponoći, a pred mnogo ljeta, 
Na svjet dođe Spasitelj svijeta, 
Dođe da na pravi put nas krene, 
Da nam duše otopi studene. 


Velja zima, ali srce vrelo, 
Čovječanstvo neka ljubi c jelo, 
Od svih pako neka nam najviše 
Za hrvatski narod duša diše “ 
(Richter, Smilje, 1906, 5, 70). 


Došo je Božić mio i dragi, 
Dječice moja, da nas dariva; 
Došo je Božić, taj sanak blagi 
O kojem duša davno sveđ sniva. 


U krilu svome nosi nam dare: 
Božićno drvce, kolača slasnih, 
Oraha zlatnih, Betlema čare 

O mnogo, mnogo igračaka krasnih. 


Isusa malog ljubite svaki — 

Ta on vam dušu srećom vas zlati, 

A za uzdarje hajdemo taki 

Ljubavi puno srce mu dati!“ 

(Magjer, Mali dobrotvor, 1905, 5, 65). 


Vjerovanje u anđela čuvara čest je motiv pronađen tijekom analize sadržaja časopisa. 


Molitvom anđelu čuvaru kod djece se razvija osjećaj postojanja natprirodne sile koja bdije 


nad njima i time se pobuđuje dublja povezanost s Bogom i vjerom. Upravo je molitva anđelu 

čuvaru prvi doticaj djece s naukama vjere. Kratkom molitvom koja je upućena anđelu, 
zaštitniku poslanom od samoga Boga, traži se da on bdije nad djecom, da ih čuva od svih zala 


i da im čuva dušu od raznih iskušenja. 


, Još sam malen — još sam djete, Još sa malen — još sam d jjete, 
Još me majka ml jekom doji, Jošte ne znam molitvice; 
Još me tata, bratac, seja Ti se moli Bogu za me, 
Na rukama nose svoji '. Da ustanem na nožice! 


(Kulundjić, Liljan, 1896, 2, 30). 


Svako dijete ima svoga A kad crna smrt nam žiće 
Anđela čuvara, Nemilo pokosi, 
Taj ga uči, vodi, pazi Anđeo tad našu dušu 
I valjanim stvara. U raj k Bogu nosi“ 
(Majsec, Mali dobrotvor, 1902, 7, 
105). 


, Hvala tebi dobri Bože, Kada pružiš svoju ruku, 


Što mi šalješ svog andjela, Ojačaš mi dušu mladu, 
Da me slaba čuva, pazi, Tada nema ovdje muka, 
Da me rdja ne pogazi. Niti suza, nit jauka... “ 


(Crnko, Milodarke, 1913, 1, 2). 


4.4. Sadržaji ekološkoga odgoja 


U istraživanom razdoblju pronalazimo sadržaje ekološkoga odgoja u svim uzorkom 
odabranim i analiziranih godištima i brojevima časopisa za djecu i mladež. U ekološke 
sadržaje uvrstili smo tekstove koji donose opise biljnog i životinjskog svijeta te razvijanje 
ljubavi i čuvanje biljnog i životinjskog svijeta. 

Istraživanjem pronalazimo tekst pod naslovom Razlika izmedju bilja i životinja u 
kojem se djeci i mladima donosi opis i pojašnjene različitosti između biljnog i životinjskog 
svijeta. Tekstom se ističu važnije razlike između obiju zajednica i osvještava čitatelje o 
važnosti očuvanja biljnih i životinjskih vrsta. 

,Dvie vrsti ustrojnih tjelesa imamo na zemlji, i to su životinje i bilje, te sad nastaje 
pitanje, koja je razlika medju njimi...Životinje i biline imadu onaj glavni oblik; stanice, 
sastoje i jedne i druge od krutih i tekućih dielova, rastu, hrane se i razplodjuju, obiluju 


neizrečenom razlikošću oblika, organizirane su i imadu uda, koja na razne upotrebljuju 

svrhe, da se njimi hrane, razploduju, suvišne čestice odstranjuju itd.; obe vrsti ostaju, 
razvijaju se i pogibiju...Bilju i životinji treba hrane, bilje ju nalazi, a životinja ju 
traži... Značajka dakle, koja ih razlikuje jest kretanje; no ima još i druga; životinja si hranu 
bira, jednu voli od druge, a treću zabacuje; ima dakle već na najnižem stupnju ustroja 
ćućenja, ima njekakvo sietilo, koga bilje neima...Bilje i životinje rastu, bilje bez kraja, dok je 
živo i zdravo (starost nije kod bilja bolest, kao kod čovjeka); a kod životinja rastu samo dotle, 
dok im se tielo podpuno razvije...Životinje i bilje imade djelove, uda, organe; no životinje od 
iste vrsti imade uvjek stalan broj, nikad ni veći ni manji; bilje pako veoma promjenjiv....“ 
(Bosiljak, 1867, 15-16, 236-237; 252-254). 

Pronađeni i analizirani tekstovi najčešće sadrže različite opise i pouke o životinjama, 
točnije djecu i mlade uči se o vrstama životinja, hranjenju i razmnožavanju te načinu 
obitavanja i življenja. Pronađeni tekstovi sadrže elemente ekološkog, ali i intelektualnog 
odgojnog područja. Tako pronalazimo opise životinja kao što su zec, pas, guska, konj, hrušt, 
lisica, vikunja, sjeverni jelen, majmun, sjeverni medvjed, pauk, mrav, los, tuna, nosorog, 
golub kokošar, bakalar, jastreb, bubamara i jazavac. 

Zec spada medju glodavce. Težak je 8-10 funtih; nu u prijašnje, za zeceve sretnije 
doba, gdje nije smio nijedan neplemić, da zeca ustreli, vagnuli su pojedini zecevi do 18 funtih. 
Zecevih ima čitavoj srednjoj Evropi i zapadnoj Aziji... Rodno svoje mjesto ostavlja vrlo 
nerado, i to samo onda, ako tu nenadje nikova druga ili družice...Zec spava ili driema čitav 
skoro dan, a stoprv u suton nastahe mu vrieme plesa i veselja... Zec je bojažljiv i plašljiv; nu 
narav ga je zato nadarila drugimi darovi; on bo je hitar, lukav, okretan, živahan i veseo...Zec 
se svega boji, što mu je nepoznato, a osobito tako zvanih strašilah, što se meću u zelje, da ga 
zecevi nepojedu... Pitomi zec je uvijek isto tako plašljiv kao i divlji, te doskora opet podivlja 
kad bi ga izpustili. Meso pitomih zecevah nije baš ni najmanje tečno. Lakho ih možeš ubiti, 
ako ih primiš za zadnje noge te ih podlanice za uši udariš“ (Mažik, Bosiljak, 1865, 14, 328- 
331). 

» Iko da izmedju naših štiocah nezna za gospu, tetu Liju! Zato mislimo, da će svakomu 
milo biti, što ćemo ovdje priobćiti mnogogodišnje izkustvo lovca i šumara jednog o toj 
znamenitoj i veoma zanimivoj zvieri...Lisica si često sama kopa svoj berlog; a u pjeskovitih 
krajevih upotrebi i berlog kunucah, da si priredi prostraniji stan...Lisica koti obično oko 
svrhe travnja po 6 do 8 sliepih lisićah, koje brižljivo doji i hrani. U to doba njezina ćud skoro 
sasvim predrugojači, uz prvašnju svoju lukavštinu postane još i smielom i drzovitom...“ 


(Bosiljak, 1867, 7, 105-107). 

Osim životinjskog svijeta, pronalazimo tekstove koji opisuju i približavaju čitateljima 
biljni svijet. Nalazimo sadržaje koji opisuju masline, pamuk, lopoč, ebanovinu te divlji kesten 
ili deblo drveta. 

,» ...LOpoč rastući u naših vodah, prekrasan je cvijet; mnogo krasniji su mu srodni 
cvietovi u vrućih krajevah. Sve vrste lopoča imadu debelu pružeću se stabljiku i dugoljasto, 
obično srcoliko, koži nalično sjajno lišće... Ovo je lišće kod nekojih vrsti veoma velikoga 
objema. Takodjer i cvjetni listići su veliki, plod jest bobulja ili ko kožnati tobolac s mnogim 
sjemenjem.. kod nas je najobičniji bjeli lopoč, koji je pravo rekuć nakit naših voda, osobito 
gorskih. Izmedju inozemnih lopoča vriedno je napomenuti dvie vrsti: lopič sa cvietom 
ružičastim i modrim...“ (Trstenjak, Smilje, 1880, 1, 10-13). 

» Drvo divljeg kestena upotrebljavaju po malo i stolari i kolari, te se od njega izrađuju 
i škrinje, no ono je veoma zgodna građa (materijal) za rezbare i kipare, jer je mekano i 
podatno, dočim je javorovina krta i tvrda. Drvo divljeg kestena, nije lošije nego li kruškovina. 
Oštrica se oruđa na njem tako brzo ne istroši, kao kod inoga rezbarskoga drva. Uz to je još i 
jeftino. Divlja se kestenina mora još sočna da raspili u daske, da joj se boja ne nagrdi. 
Crvotoči ju rado ne napadaju. Obrađivati se smije samo posve suha, jer bi se inače bjelina 
(meklina) udubila pak bi se površina previše izrebrila “ (Vjerni drug, 1897, 3, 47). 

U analiziranim tekstovima pronalazimo zanimljive pouke koje mogu pomoći u uzgoju 
i održavanju životinja i biljaka. Bilježimo upute kako postupiti ukoliko nam voćke ne rode, 
kako koristiti prirodno gnojivo za rast biljaka te kako se pravilno brinuti o domaćim 
životinjama. Djecu se i mlade sadržajima iz njima poznatog okružjenja, poput seoskog 
gospodarstva, poučava kako da se brinu o životinjama te kako da od njih imaju koristi, 
posebice u smislu hrane i zarade. Bitno je djecu i mlade poučiti da se moraju s poštovanjem i 
brigom odnositi prema životinja i biljkama. 

, ...Razumna i štedljiva domaćica (kućanica, gospodarica) znat će si peradju i u 
slabim gradinama da privredi premnogu krunu. Da se kod peradi zaista pokaže korist, treba 
je gojiti razumno. Prije svega treba za perad primjerenih prostorija. Za svaku vrst peradi 
treba da je posebna staja. Nije dakle dobro, da se kokoši, guske, patke (race) i pure zajedno 
zatvaraju. Mlada perad nekada je odvojena od stare... Zimi mora da je staja suha, topla i 
zračna. I u njoj treba nasipati suha pijeska, da se može u njem perad valjuškati. Staju treba 
zračiti svaki dan, a temeljito ju očistiti najmanje jedan put u mjesecu, da se ne zalegu 
kojekakve škodljive uši. Zaušljivi li se perad, treba joj nasipati ispod krila sumporna svijeta 


(praška), te cijelu staju naštrcati karbolnom kiselinom... Perad se ne smije da drži u 

otvorenim stajama, jer joj škode zima i druge nepogođe. I lasica i lisica došulja se rado do 
peradi. Zato treba zatvoriti noću i zimi sva okna...“ (Štampar, Vjerni drug, 1898, 6, 90). 

,Neplodne se voćke mogu tako da oplode, ako se sve jalovice grane poniknu. 
Jednogodišnje i dvogodišnje jalovice svojim vrškom privinu k zemlji a da se ne obrežu, pak se 
u spodobi luka privežu likom o bližnju granu. Što je voćka bujnija, to se može grana većma da 
savije. Na veoma bujnim voćkama mogu se da saviju potpuni kolobari. Posljedica je toga 
savijanja, da iz tih jalovica potjeraju plotkinje, dočim bi iz nje potjerale opet jalovice, da je u 
vis rasla...Da čađ, drveni pepeo i smeće voćke dobro gnoji, to mnogi znadu, al da i voda od 
pranja rubenine dobro gnoji, to je manje poznato. U toj vodi ima otopljenih masti i soli, koje 
voćku dobro hrane. Osim toga ubija ta voda razni gad u zemlji i na voćkinu korijenju“ 
(Vjerni drug, 1898, 10, 159). 

Analizom smo identificirali postojanje tekstova koji instruiraju koliko je zapravo bitan 
životinjski i biljni svijet za samoga čovjeka. Uništavanjem ili nepažljivim odnosom prema 
prirodnom svijetu čovjek može imati ozbiljne posljedice u životu i radu te je potrebno 
razvijati svijest o povezanosti čovjeka i prirode. Pronalazimo tekstove koji opisuju koliko je 
važno ne uništavati ptičja gnijezda i mravinjake, važnost bumbara za biljni svijet, itd. Na vrlo 
jednostavan način djecu se upozorava na možebitne posljedice ukoliko se prema prirodi i 
njezinim stvorenjima odnose s nepoštovanjem i nebrigom. U navedenim prikazima 
pronalazimo povezanost odgojnih sadržaja, a u ovome slučaju ekološkog s intelektualnim i 
moralnim odgojem. Dok se sadržajem prikazanih tekstova djeci približava ekologija i priroda, 
s druge ih se strane obrazuje i poučava moralnim vrijednostima poput važnosti života i 
suživota. 

»Koliko je vriedno vrabčije gniezdo. Ima nevaljanih dječaka, kojim je najmilijom 
zabavom tražiti ptičja gniezda te iz njih vaditi jaja ili mlade ptičice. Ovakovi nevaljanci 
pokazuju vrlo tvrdo i nesmiljeno srce, jer im obično svako mlado za nekoliko satih mora 
poginuti, budući da mu neima potrebite njege i hrane. A ima još i takovih dječaka, koji mlade 
raznim načinom muče... Nu osim toga čine ovi nevaljanci još i velik kvar, kada vade jaja i 
mlade iz gniezda, na pr. Vrabčeva i drugih nekih ptica, koje se hrane gusjenicami i raznim 
bubami. Netko je proračunao, da treba svaki mladi vrabac na dan 50 gusjenica i drugih 
buba; ako li ima u gniezdu na pr. 5 mladih, to čini 250 gusjenica na dan. Hrane li stari vrabci 
svoja mlada kroz 30 dana, pojedu ovi tečajem toga vremena 75.000 gusjenica. Svaka 
gusjenica pojede na dan toliko lišća i cvjetića, koliko je i sama težka. Uzmimo da pojede svaki 
dan samo po I cvijet, to će potrošiti za 30 dana 30 zametaka voća, a svih 75000 pojedu 


ukupno 225.000 komada takvih cvjetića. Kad nebi nevaljani dječaci izvadili to vrabčje 

gniezdo, imala bi okolica za 225.000 jabuka, krušaka, šljiva, trešanja itd. više. Ako pako 
uvažimo, da svaka gusjenica na dan pojede 5, 10, 20, cvjetića, to možemo lako razabrati, 
koliki kvar zločesti dječaci čitavoj okolici čine, kada iz gniezda vade jaja i mlade vrabce“ 
(Smilje, 1873, 9, 147). 

,»Šumski mravi neprijatelji ridovke. Opazilo se, gdje nema mrava, da se tamo ridovke, 
te otrovne zmije veoma množe. Zato zlo rade djeca, a i odrasli ljudi, koji u šumama razvaljuju 
i uništuju mravinjake, jer se mravi tad raziđu i isele u druge krajeve, a zmije ridovke se tuj 
množe. U velikim šumama teraju mravi zmije. Čim jedan mrav opazi ridovku, javi to drugim 
mravima, i već za nekoliko časaka opkole stotine mravi zmiju, pa joj izgrizu najprije oči, a 
onda glavu. Zmija se doduše brani i otimlje, a najzad ipak podlegne mravima, koji njezino 
meso raznesu u svoje mravinjake “ (Ivankec, Smilje, 1905, 1, 14). 

, Čuvaj bubamare. Stršeni su i ose škodljivi pčelama, jer ih isisavaju i uništuju. S toga 
treba ove zareznike svagdje i svagda tamaniti. Bumbari su nedužni i neškodljivi. Oni 
dugačkim svojim rilcem oblijeću sve one vrsti djeteline, na koje pčele poradi prekratkoga 
svoga rilca ne dolaze. Dlakavim svojim tijelom raznose bumbari pelud, pa oploduju djetelinu. 
Ne valja s toga tamaniti bumbare i njihova gnijezda, nego ih treba čuvati, jer su bumbari 
najbolji prijatelji poljodjelca “ (Vjerni drug, 1908, 2, 32). 

Unutar analiziranih godišta i brojeva časopisa za djecu i mladež pronalazimo i pjesme 
koje sadržavaju notu ekološkog odgoja. Tako pronalazimo pjesme koje glorificiraju ljepotu 
prirode i opisuju razna cvijeća poput bršljana, ljiljana, ruže, zumbule, potočnice, đurđice, 
ljubičice i drugo. Pronalazimo pjesme koje za temu koriste godišnja doba i time opisuju i 
približavaju djeci i mladima što se događa s prirodom u određenom dobu godine. Nalaze se 
pjesme koje djecu poučavaju razlozima poput odlazaka lastavica u toplije krajeve, 
medvjedova spavanja zimskog sna, potrebe hranjenja ptica tijekom zime i promjene drveća 


ujesen. 


, ...Kad sunašce odagnalo 
Ljutu zimu studenu, 
Proljeće je zapjevalo 
Prvu pjesmu milenu. 


Ptice, što se povratile 

Iz dalekih krajeva, 

Da bi mekho gnjezdo svile 
Sred domaćih krajeva. 


Sitni kukci, marne pčele 
Cviećem što obletaju, 

I nevine ovce biele, 

Što jagnjad nazivaju. 


Sve što raste, cvate živi, 
Kad proljetni svane čas, 
Stvoritelju svom se divi, 
Te mu pjeva u sav glas!“ 


(Majnarić, Bršljan, 1892, 8, 226). 

»Ruža. 

Blago li oj meni 
Ponajljepšem cvijetu, 
Krasotica prva 

Ja sam na tom svijetu; 


Ubire me vjekom — 
Mnogi stvorak mladi, 
I mirisom mojim — 
Grudi svoje sladi!... “ 


(Magdić, Bršljan, 1895, 11, 349). 


, Snijeg je svud, noć je tiha, 
Pustoš svagdje vlada — 

A ptičica mnogo sada... 
Pogiba zbog glada. 


Nesmijemo, djeco, pustit 
Tako to da biva — 

Jer za svakim stvorom ipak 
Netko suze liva. 


I smrt ptica na tom svijetu 
Mnogom srce para, - 
Stog štitimo ptice, da nas 


Dragi Bog ne kara!“ 
(Magdić, Liljan, 1896, 2, 26). 


» Sumbul. 

Ne hvalim se Vama, 
Al to znadu ljudi — 
Da mirisom svojim 
Blažim mlade grudi... 


Svako biće skoro 
Mene toli hvali — 
Stog su mnogu djecu 


Sumbul cvjetkom zvali!... 
(Magdić, Bršljan, 1895, 11, 350). 


, ...Snježne grane drveća bez lišća 
Pod snježnim se svojim trhom giblju, 
A sa krova ledenice vise. 

- Sve je divno, al' u mjesečevu 
Čarobnome ljepše svjetlu biva. 


Ko što proljet zelenilom svojim, 

Ko što ljeto svojim šarnim cvijećem 
Ili jesen svojom sjetom tihom 

Srce dira, il' ga razigrava 

Tako zima ruhom bjelim svojim, 

- Ozbiljnošću, čovjeka osvaja “ 
(Krijes, 1910, 11, 177). 


Pronađeni i prikazani sadržaja iz područja ekološkoga odgoja pokazuju da je u 
promatranom vremenskom razdoblju bila važna ekološka osviještenost djece i mladih te briga 
za biljni i životinjski svijet. Vrlo je značajno da se čitatelje u promatranim časopisima 
odgajalo da prepoznaju ljepotu prirode koja ih okružuje i da brinu o njoj. Ovo pokazuje vrlo 
napredna stajališta autora odgojnih sadržaja promatranog vremena o pitanjima ekološkog 
razvoja, a posebice ako uzmemo u obzir da je u suvremeno vrijeme vrlo važan svjetski 


problem upravo ekološka opstojnost Zemlje. 


239 


4.5. Sadržaji građanskog odgoja 


U analiziranim godištima i brojevima uzorkom odabranih časopisa za djecu i mladež u 


razdoblju Banske Hrvatske (1864. - 1914.) pronalazimo 1 sadržaje u okvirima građanskoga 


odgoja. Veći dio pronađenih sadržaja i tekstova ovoga područja možemo svesti na nacionalni 


odgoj jer analizirani tekstovi najčešće govore o bezuvjetnoj ljubavi prema domovini i 


razvijanju nacionalnog ponosa. U djece se i mladih osvješćuje važnost poznavanja svojih 


korijenja, čuvanja svoga doma pod svaku cijenu i isticanja nacionalne pripadnosti, odnosno 


hrvatstva. Identificirali smo tekstove i pjesme koji pobuđuju nacionalni ponos i žrtvovanje za 


domovinu. Pronalazak ovakvih sadržaja nije neshvatljiv s obzirom da se u istraživanom 


razdoblju prostor Hrvatske nalazio u sastavu Austro-Ugarske Monarhije. U istraživanom 


razdoblju postoji pokret ujedinjenja hrvatskog prostora i popularizacija korištenja hrvatskog 


jezika. Casopisi za djecu i mladež služe kao odlično sredstvo širenja nacionalne svijesti, 


razvijanja čitanja i korištenja hrvatskog jezika i pisma. 


» Iko te uči štovat Boga, 
Tko li ljubit mili dom; 
Tko li sreću roda svoga 
Povećavat snagom svom? 


Hrvatska je brat knjiga 
Sto plemeni život tvoj; 

S tog ti prva budi briga 
Priljubit' se žarko k njoj. 


Dok ti ona stol ne kiti 

I ne kriepi duh ti zdravi: 
Dotle nisi, što t'je biti; 
Dotle nisi Hrvat prvi!“ 
(Smilje, 1881, 6, 94). 


» Maleno djače 
Pobožno, mlado 
Višnjemu Bogu 
Molim se rado, 
Molim se njemu 
Veselo — oj 
Iskreno, žarko 
Za domak svoj! 


» Majka moja, majka mila 
Nabožna je duha bila, 
Bogu dala zavjet taj: 


- Prvi sinak Tvoj nek bude, 
Nek ti služi dušom svom, 
Nek na dobro puti ljude: 
Ljubit Tebe i svoj dom! 


A ja slušam majku dragu, 
Rado vršim zavjet taj: 
Molitvicu svak' dan blagu 
U nebeski šaljem kraj. 


Molitvicu za Hrvatsku, 

Da joj bog svu sreću da, 

I uz slogu tako bratsku 

Bogu, domu služim ja“ 

(Harambašić, Hrvatska omladina, 1885, 

2, 28). 
Za dom mi srce 
Mladjano bije, 
U njemu hrabra 
Krvca mi vrije. 
Pa kad odrastem, 
Cilj će biti moj: 
Raditi viekom 
Za domak svoj! 
(Milaković, Hrvatska omladina, 1885, 2, 9). 

» ...Ja se smjelo tim ponosim, » ...Ljubimo te iz dna duše 


Što sam roda hrvatskoga, Majko naša mila, sveta, 
Što hrvatsko srce nosim K tebi naša svaka miso 
Puno duha narodnoga. — Plemenita uvjek l'jeta. 


Svakom kažem, ko me pita, 


Otvoreno baš u lica: Tebe žarko ljubi svaki, 


Ja sam roda plemenita, Tko je usred svoga raja, 


Ja sam prva Hrvatica!“ Jer je sveta gruda zemlje 


(Bršljan, 1895, 5, 139). Hrvatskoga divnog kraja!“ 
(Magdić, Liljan, 1896, 4, 53). 


» Krasna li je zemlja naša! I u toj ću zemlji bajnoj 
Puna raznovrsnih čara, Ako Boga da, smirit kosti, 
Puna svakijeh dražesti, U toj zemlji svakog milja, 
Božanskoga svakog dara. I obilja i slatkosti. 


A u toj sam zemlji krasnoj A ti oj hrvatska krasna 


Prvo svjetlo ugledao, Domovino moja mila, 
I u toj sam zemlji divnoj Kada ovaj svjet ostavim, 
U svoja me primi krila!“ 


(Jurjev, Bršljan, 1898, 10, 297). 


Do mladića uzrastao; 


» Ustajmo braćo! sada je čas, Braćo Hrvati! Složno se svi 
Hrvatska vila zove nas, Listom na noge dignimo mi, 
Branimo zemlju, branimo kraj, Nek geslo nas naše: Smrt il' sloboda 
Dušmanski čuje se vaj! U krvavom okolo voda... “ 


(Pobratim, 1900, 3, 72). 


U analiziranim godištima i brojevima časopisima, osim isticanja nacionalnog ponosa i 
ljubavi prema domovini, pronalazimo i tekstove koji poučavaju kako se kulturno ophoditi u 
društvu i navikama pristojnog djeteta ili mlade osobe. Nalazimo i sadržaje koji poučavaju 
načinima pozdravljanja i rukovanja. Temeljni je okvir građanskog odgoja, osim razvijanja 
nacionalne svijesti, pripadnost i poznavanje pravilnog komuniciranja i odnosi s drugim 
osobama. Dobro i pristojno odgojeno dijete s razvijenim kulturnim navikama ponos je svojih 
roditelja, ali i pokazatelj obrazovne i društvene razvijenosti naroda. 

,Pozdravljanje. Vrijedno je zabilježiti kako se razni narodi pozdravljaju. Nijemci vele: 
Kako se nalazite? — Česi: Kako se imate? — Holandezi: Kako se vozite? — Englezi: Što radite? 
— Španjolci i Talijani: Kako stojite? — a u nas Hrvata je još najljepši pozdrav: Bog! — Bog s 


Vama! I Hvaljen Isus! — U Kinezskoj se pitaju: Jeste li pojeli svoju rižu? Dočim Egipćani se 

pozdravljaju pitanjem: Jel se znojite? Jer je kod njih suha koža prvi znak teške bolesti 
(Liljan, 1895, 1, 14). 

» ...Ikogod hoće da se kreće u obrazovanim slojevima društva, mora da se prilagodi 
zahtjevima uglađenosti. Gotovo bih rekao, d au tome imadu pojedini slojevi svoje osebujne 
običaje, pače i propise... U krugovima visokoga plemstva drugi su i strožiji zahtjevi glede 
kretanja negoli na primjer u slojevima građanskim. U ovima je saobraćaj slobodniji te se ne 
pazi toliko na svaku sitnicu, pa u njima zato općenje i ugodnije i manje ukočeno, premda i tu 
valja čuvati pristojnost i pokazati uglađenost i fino vladanje u svakom obziru.... Nekom je 
čovjeku prirođeno, te se u društvu lako giblje i lako će se snaći u svakoj prilici, dok je drugi 
nespretan, drven i toga radi predmetom ili potanje poruge i negodovanja.... Osobito pak pri 
gozbi ili pri jelu uopće premnogi se vladaju neuko, neukusno i nespretno. Ne znadu, kako se 
drži žlica, kako valja baratati nožem i vilicama...Mi se služimo žlicom, vilicama i nožem, a 
ima ih dosta, kako rekoh, koji ne znadu s njima fino jesti. Za nespretnjake izdavane su u razno 
doba po više knjiga, iz kojih su mogli učiti, kako da se vladaju u društvu... 

Ne loči juhu s tanjura, pa je ne lijeva preko ruba u usta; ako si je pojeo ne oblizuj 
tanjur. 

Meso na sitnije ne raskomadaj prstima, nego ga reži nožem. 

Pijući ne srči poput vola, a kad žvačeš, ne cmoči kao krme. 

Ne pij iz čaše susjeda do tebe, a čaše ne pograbi masnom šakom i ne zamači prste u 
nju. 

Ne glodi kosti rskajući kao pas. 

Ne bacaj kosti iza svojih leđa ili pod sto. 

Ne jedi tako, da ti se mast niz podbradak cijedi. 

Ne maži maslac palcem na kruh. 

Masne ruke ne otari o svoj zobun, nego se služi rupcem. 

Ne usekni se u stonjak. 

Pazi, da lakat ne zabadaš u rebra susjedova. 

Ne pljuj daleko od sebe. 

Ako podvoravaš susjedu pri stolu, a ti joj ne meći šakom komade u tanjur. 


Ne pij toliko, da ne možeš ustati i t.d. “ (Pobratim, 1910, 5, 82). 

4.6. Sadržaji obiteljskog odgoja 


U analizi časopisa za djecu i mladež pronalazimo sadržaje koji se mogu smjestiti u 
okvire obiteljskoga odgoja. Obitelj u hrvatskoj kulturi zauzima vrlo važno mjesto. Temelji 
hrvatskoga razvoja i identiteta usko su vezani uz sadržaje obiteljskog odgoja. Obitelj je 
primarno odgojno mjesto gdje djeca od roditelja uče temeljne vrijednosti vezane uz dom, 
domovinu, društvo i vjeru. U obitelji se poučavaju socijalnim i kulturnim običajima zajednice. 
U odabranim i analiziranim časopisima za djecu i mladež u razdoblju Banske Hrvatske 
pronalazimo majku kao glavni motiv u sadržajima vezanima za obitelj i kućni odgoj. Majka je 
u pronađenim tekstovima percipirana kao čuvarica ognjišta i obitelji. Analiza pokazuje da je 
sigurnost i ljubav majke neophodna djeci 1 mladima za optimalan rast i emocionalni razvoj. 
Na primjeru sudbina djece koja su izgubila majku, potiče se emocionalna povezanost majke i 
djeteta. Majčinska ljubav prema djetetu dodatna je nota koja se pronalazi u analiziranim 


tekstovima. Ljubav majke pobjeđuje svo zlo i štiti dijete od svake nepravde. 


,» Kao divlja neman razjarena Ni mo'e srce bure ne neboji, 
Biesni bura, s nebesah se lije, Ljute bure, udes štono stroji, 
A ko gladan vuče vihor vije — Ija imam utočište svoje: 


Strahom drhće gora sva zelena. 
Utočište, mir što vraća duši, 


Al gle, ptica nedrhće malena, A najgorču suzu viek osuši — 
Za dub zna bo, kog grom neprobije, Naručje ja , majko imam tvoje!“ 
Pa u meko duplje njem' se krije, (Špun-Strižić, Bosiljak, 1864, 2, 33). 


Mirno ljepših čekajuć vremena. 


,» O zla smrti, što si počinila, Rano si me majko ostavila, 

Te mi želja viek u srcu gori, Mene tužnog u cvatućoj dobi, 

Gnjev na tebe da sav svoj obori? - Progonjenog od nemile kobi! 

Da, majku si meni ugrabila, O mjačice, moja dušo mila, 

Majku dragu, život, radost moju, Da je meni jošte s tobom biti, 

Koju ljubljah kamo dušu svoju! Dokle živim viek nad tobom bditi!...“ 


(Bušić, Bosiljak, 1865, 5, 95). 


» -..Majčina ljubav sve smaže, kuša; Svatko si sretan, dotle te mati, 
Što podn'jet kadra nje nije duša?! Blagoslov njezin vodi i prati, 
Ne žali boli, nevolje trude, Dokle oslonjen o njenoj ruci, 
Samo da čedo sretno joj bude... Ma ne sanjaš o zlu i muci“ 


(Majnarić, Bršljan, 1903, 10, 289-290). 

, Spavaj, buji milo ranče, 
Rujna zoro, bjeli danče, 
Spavaj njego, dušo moja, 
Ljuljuška te majka tvoja. 
Ljuljuška te i pjeva ti. 


Da ti oči san uhvati, 

Pa da snivaš krepko čilo 
Ko majčino čedo milo. 

A dok budeš sanak sniti, 
Nad tobom će majka bditi“ 
(Smilje, 1906, 7, 108). 


Majka u odgoju i brizi za dijete ima važnu ulogu. Ona je osoba koja bdije na djetetom, 


uspavljuje i grli te brine kada je ono bolesno ili tužno. Naglašava se kako je potrebno 


razvijati, osim ljubavi prema majci, i poštovanje koje ona zaslužuje. Analizom pronalazimo 


tekstove koji osvješćuju važnost majke u odgoju i upućuju djecu i mlade da razviju čvršću 


emocionalnu vezu s majkama. Gubitak majke čest je motiv prepoznat u analiziranim 


sadržajima, čime se upravo želi naglasiti utjecaj majke i njezine ljubavi i brige. 


, Uviek majku ljubi, majku štuj, 
Na glas joj mili uvjek čuj! 

Nad kolijevkom je bdila tvom 
I škropila je suzom svom; 

U san te ljuljo njezin poj, 

Stog poštuj majku, sinko moj! 


A tko je bdio nad tobom 

U svakom času dobrom, zlo? 
Tko tješio te, kad ti jad 
Oblakom zastro obraz mlad? 
Na njeg ti čaro zore ruj? — 

Ah majka ... stoga nju mi štuj!... 


» Tiho, tiho djeco moja, 
Bolesna je majka vaša, 
Tiho, tiho neka spava 
Tog života sreća naša. 


San će nju okr'jepit malo 
Ustati će bolna maja, 
Pa će opet biti slatkih 
Cjelova i zagrljaja. 


A tko ti dao onaj ključ, 
Odkud ti sjaji vječna luč? 
Tko rekao ti, daje Bog, 

Što ljubi svakog stvora svog? 
I to ti majka rekla, znaj, 

Stog poštuj njezin obličaj! 


Oj sinko, majku dovjek štuj, 

U zviezde njeno ime kuj, 

Tu majku nigdje ne ćeš nać' 

Ma htjeo na kraj svieta zać!'. 

Ah jedna j' prava majka tek, 

Stog nju mi poštuj čitav viek!“ 
(Leman, Bršljan, 1889, 7, 193-194). 


Al sklopimo i mi svoje 

Na molitvu ruke sada, 
Preporuč'mo svetoj Gospi 
Majčicu što s' boli stradi. 


Pa će Gospa ozdravit nam 

Bolnu majku što sad sniva, 

Da nas opet ko dosele 

Grli, pazi i cjeliva “ 

(Maldini, Anđeo čuvar, 1905, 10, 149-150). 

,,Jjećaš li se onih časa, ...Mislio sam, da će tako 


Majko moja mila, Uvijek sa mnom biti, 
Kada si me uspavala Da ću uvijek na tvom krilu 
Usred svoga krila? Slaki sanak sniti. 

Kada si mi šaputala Ja se kruti prevario — 
Pjesme one svoj — Nadošlo je doba, 

Sjećaš li se, kako je bilo Od kojeg se čovjek muči 
Sretno dijete tvoje?... Sve do tamnog groba... “ 


(Pobratim, 1910, 2, 26). 


Spremnost majke na odricanje i žrtvovanje za dobrobit djeteta prepoznaje se u 
analiziranim sadržajima odabranih časopisa. Majka je za dijete voljna dati život. Ovakvim 
deskripcijama i nesebičnim djelima, majka je stavljena na pijedestal i u položaj najvažnije 
osobe u životu djeteta i mlade osobe. U pripovijetci Majka pronalazimo dvije odvojene priče 
o požrtvovnosti majke i spremnosti da ponudi svoj život za zdravlje i sreću djeteta. U prvoj 
pripovijetci pronalazimo priču o bolesnoj kćeri za čije ozdravljenje majka u molitvama anđelu 
nudi svoj život. ,,...Dugo je klečala, dugo je molila. I majka milosrđa uslišala je njenu molbu, 
njezino je dijete ozdravilo. Sretne li sada majke! Da li je anđeo smrti zapisao u svoju knjigu 
materinu žrtvu, da poklanja za život djeteta svoga deset godina svojega života? Tko bi znao? 
Al ona je na to pripravna! O, tko može pojmiti požrtvovnost majke“ (Imova, Bršljan, 1898, 7, 
203-206). U drugoj priči pronalazimo majku koja je zbog tužne sudbine završila s kćeri na 
ulici preživljavajući tako što prosi hranu. Sve što uspiju dobiti od ljudi za hranu majka prvo 
daje svojoj kćeri, a ona jede tek kada se dijete zasiti. Jednom je prosila ispred crkve i od gladi 
pala u nesvijest. Priskočili su joj u pomoć ljudi koji su izlazili iz crkve i pružili joj malo hrane, 
no ona je prvo dala svojoj kćeri da jede. ,,...Suhim usnama i zdvojnim pogledom prošapta 
jedva čujno: ,, Glad“. Gospoja se stresla kod te riječi i domala donijela. Joj pun tanjur 
krjepke juhe. Požudno ju gledala sirota i uzela žlicu, da jede, ali opet se sjetila djeteta svoga, 
pogleda ga milo i šapnu: ,,Najprije ti, pa onda ja“. Prisutnim se orosile oči. Sad su pojmili, 
otkuda je ona tako iznemogla, dočim je dijete prilično dobro izgledalo. Brzo se privatili 
djeteta. Sad je istom i ona jela mirno, kad je znala, da joj je djetetu dobro. O, tko će da 
nabroji žrtve, što jih znade za dijete svoje prinijeti mila majka!“ (Imova, Bršljan, 1898, 7, 
203-206). 

U priči Materinja ljubav na primjeru požrtvovnosti krave prema svome mladunčetu, 
personifikacijom je prikazana majka koja je spremna izgubiti svoj život da bi sačuvala 


sigurnost svoga djeteta. Ljubav majke prema djetetu ne poznaje granice. ,, Odbila se krava 

između goveda, pa zabludila. Došla na okrajak šumice, sklonila se pred nepogodom vremena, 
pa se oteli. Gospodar je tražio, al utaman; kao da je propala. Gladan vuk naiđe na nju i 
htjede, da pojede tele. Krava se u zdvojnosti zatrči, pritisne ga rogovima uz drvo. Vuk pogibe. 
Krava ga nije smjela pustiti, bojeći se za mlado; nego se i sama ukoči, držeći vuka. Sutradan 
naiđe gospodar i nađe ju — mrtvu. Veliku ljubav pokazuju nijeme životinje prama svojim 


mladima; a koliko veću dokaže često majka za svoju djecu“ (Varoški, Bršljan, 1903, 12, 380). 


Analiziranim sadržajima promatranih časopisa pronalazimo i tekstove koji govore o 
važnosti oca. Sadržaje upućene ocu nalazimo u značajnije manjem broju, nego što ih 
pronalazimo o majci. Pronađeni i analizirani tekstovi najčešće govore o ocu kao osobi s 
kojom se djeca igraju, osobi koja ih kažnjava ili o gubitku oca. Otac je važna figura u odgoju 
djece u kulturi hrvatskog naroda, a u analiziranim tekstovima časopisa prikazan je kao osoba 


koja je zadužena za materijalno zbrinjavanje i čvrstu ruku u odgajanju djece i mladeži. 


» Pred kućicom sjedi A oni na krilu 
Na klupčici tata, Sjedeći mu poje, 
Oko njeg dječica 
Igraju se zlata; Miluju mu lice 
I kosu mu rede; 
Igraju se žmure, Ko mačkica mala 
Ili vojske ,,rata “, Kad kod mace prede. 
Lete unutra, 
Ili van na vrata. A tada od milja 
Ljubit ih je stao 
Veselje u srcu Sa r'ječima slatkim 
Nalazi se u svakom, , Bog vam sreću dao!“ 
Ter u trci viču 
Radosno sokakom; A kada im dosta 
Igre, trke bilo, 
Tata prima redom Svi polete mahom 
Sokoliće svoje, Na tatino krilo “ 


(Kulundjić, Liljan, 1895, 5, 79). 


»...Gle, gle! Pod onim humkom moje sunce — otac moj! ... Oh sjećam ga se jošte 
sjećam!... Ta nije davno, što pomrča to predivno sunce moje... Osmjeh njegov bio je osmjeh 
rujne zore; riječ njegova bila topla, ko ogrejak jarkog sunca ... A sad? Pokriva ga sitni 
humak pokraj crkve ... Sve me, sve me sunca sjeća, nu najviše onaj humak, onaj, onaj križ vrh 
njega, pod kojim mi dio sreće zakopane eno leži... Molim ... plačem ... dugo, dugo. Kad u 
sobu mračnu banu drugo sunce — majko moja. Mnogu suza s njom prolih i molitvu mnogu 


rekoh, a za dušu pokojnoga oca moga, sunašca jednoga “ (Stipančić, Krijes, 1911, 3, 44). 

U okvirima sadržaja obiteljskog odgoja pronalazimo poštovanje prema roditeljima kao 
vrlo važan element u kulturi odgajanja. Djecu se poučava da budu zahvalni svojim roditeljima 
na onome što im pružaju. Zahvalnost se očekuje u poslušnosti, neospornoj ljubavi i brizi za 
roditelje kada ostare. Istraživanjem pronalazimo molitve koje djeca upućuju dragom Bogu da 
iskažu zahvalnost roditeljima. Roditeljski je dom prvotno mjesto gdje se djeca osjećaju 
sigurno i voljeno te mjesto gdje se uvijek mogu vratiti. Razvijanje emocionalne povezanosti 
djece i roditelja bitan je odgojni element koji smo identificirali u analiziranim tekstovima. U 
pripovijetci Zahvalan sin učenik Slavoj piše najljepše i najtočnije u razredu. Bogat čovjek iz 
sela zamolio je učitelja da mu preporuči učenika koji bi mu prepisao nekakva pisma. Učitelj je 
preporučio Slavoja, a ovaj je odradio odličan posao i za to dobio jednu srebrnu forintu. 
Budući da je to puno novaca, razmišljao je što bi sebi mogao kupiti. No, sjetio se da je njemu 
majka uvijek kupovala lijepe stvari i odlučio u znak zahvalnosti svoj prvi novac dati njoj. 
»...Evo ti, majko, prve moje zaslužbe! Majka se je vrlo radovala, kad je začula, kojim je 
načinom Slavoj forintaču zaslužio, te je od veselja upravo plakala. A Slavoju je bilo majkino 
veselje puno milije, nego li i koja poslastica. U taj si je trenutak preduzeo da će vazda 
nastojati, da si majku razveseli, pa je sbilja i nakanu svoju izveo“ (Smilje, 1873, 6, 91). U 
kratkoj priči pod naslovom Koliko duguješ roditeljima? opisuje se biskup koji posjećuje jednu 
školu na selu i ispituje učenike da mu izračunaju ili kažu koliko duguju svojim roditeljima. 
Prvo ih je pitao o tome misle li da roditelji na njih troše malo novaca, na što su djeca potvrdno 
odgovorila. Biskup im je tada, osim prikaza koliko godišnje roditelji na njih troše novaca, 
objasnio da postoje i stvari koje oni ne primjećuju da roditelji rade, a svakako bi im zbog toga 
trebali iskazati poštovanje i zahvalnost. ,,...Biskup će na to: A gdje su brige, što ih roditelji 
imali za tebe, besane noći i žalosti, što ih je tvoja majka imala radi tebe; težak posao, što ga 
je otac morao vršiti, da zasluži sredstava za život. Kako ćeš se odužiti svojim roditeljima? 
Dijete: Dobrim ponašanjem i tim što ih nigda žalostiti neću. Biskup: Dobro si reklo, dijete, to 


je jedino sredstvo, da odštetiš svoje roditelje za muku i trud“ (Anđeo čuvar, 1911, 5, 79). 


Ljubav i povezanost među braćom i sestrama motiv je koji prepoznajemo unutar 
analiziranih sadržaja obiteljskog odgoja. Prepoznajemo i izdvajamo tekstove koji govore o 
ljubavi, tuzi i gubitku voljene sestre ili brata te isticanja važnosti da čovjek ima nekoga svoga. 
Najčešće pronalazimo u analizi tekstove koji za temu imaju gubitak, odnosno smrt nekoga od 
braće ili sestara. Ovim se pokušava osvijesti emocionalna povezanost među braćom i sestrama 


te njihova međusobna ljubav i privrženost. 

» Pokraj groba studenog 
Djevojčica sjedi, 

I na cvieće šareno 

U krilu si gledi. 


Uzam cvietak po cvietak 
U vienac ga vije, 

Pri tom gorke suzice 

Na vienac taj lije. 


Lije suze jadnica 

Za bratca si mala, 
Što joj smrt ga otela 
Pre, nego ga znala. 


» Kraj dječice majka u tuzi se gubi 
I nesreću sluti već crnu — 

Gle sinak joj bolnu si sestricu ljubi, 
A jadnici zjene već trnu... 


I dižuć je miluje ruke joj mlake, 

Al seka ko mramorna stljena — 

I planule svijeće ... I došlesu bake... 
Skameni se sirotna žena ... 


I usnuo mali... I klonula glava 

Sa sankom se grleć prijatnim — 

U krilu sad bratac u majčinom spava, 
A seka nad zvjezdama zlatnim ...“ 
(Milaković, Pobratim, 1895, 7, 97). 


Al majka joj kazuje, 
Da je dobar bio, 
Otcu, majci, svakome 
Vazda drag i mio. 


Pa će viencem nakitit 

Pust mu grobak sada, 

Nek zna, kako sestrica 

Imade ga rada “ 

(Majnarić, Bršljan, 1892, 4, 114). 


, Svjet me drži, da sam jadnik, 
Sirotanče da sam bogo 

I da ništa, ništa nemam, 

Čime bi se hvalit mogo. 


AI se čitav svjet taj vara, 
Jer ne pozna moga blaga: 
Imam zlata i biserja 

I kamenja skupa, draga. 


Reći će mi možda svjet tak: 
Pokaži to blago Tvoje! 

A ja ću mu tad pokazat: 

Na sestrice dvije moje“ 
(Dobrovoljac, Bršljan, 1898, 4, 
114). 


U kratkoj odgojnoj pripovijetci Iz školske torbice prepoznajemo priču o ljubavi i 


brižna i jednako odana svojoj braći ili sestrama. 


važnosti čuvanja brata. Osmogodišnji dječak Viktor poveo je svoga trogodišnjeg brata u školu 
jer ga se bojao ostaviti samoga doma. Ovdje vidimo jasan primjer kako već u ranoj dobi 


postoji velika emocionalna povezanost i potreba za brigom, što potiče i drugu djecu da budu 


»... Viktor sa svojim trogodišnjim bratom ostao bez majke. Otac rano u jutro skuha 


djeci zajutrak (to je zaista dobar otac) a onda krene na posao, ostavivši oba dječaka kod 
kuće. I tako se sada Viktor morao brinuti za se i za svojega brata, što je on vrlo savjesno i 
činio. Za brata se pobrinuo tako, da je zamolio prvu susjedu — sustanarku u kući, da pripazi 
na maloga bracu, a on otišao onda u školu. Poslije škole žurio se kući i sam pazio na maloga. 


I to tako išlo već neprekidno 3 godine. Danas je ali nastao mali preokret. I sustanarka rano u 


248 


jutro otišla u grad odakle će se povratiti tekar kroz tri dana. Vrijeme je već za školu, zakasnit 
će, ako se ne požuri ... Ion, da bude pravo i učitelju; da učini svoju dužnost — poveo bracu u 
školu. O zlatno dijete, što već za rana ozbiljno shvaćaš svoj poziv!“ (Magjer, Anđeo čuvar, 


1907, 3, 43-44). 


4.7. Sadržaji tjelesno-zdravstvenog odgoja 


U uzorkom odabranim časopisima za djecu i mladež prepoznali smo sadržaje koji se 
svrstavaju u okvire tjelesno-zdravstvenoga odgoja. Upotrebom odgojnih sredstava poput 
pjesama, pripovijetki, priča i poučnih članaka djeci i mladeži eksplicitno se i implicitno 
prenosila važnost očuvanja zdravlja i izbjegavanja štetnih stvari poput cigareta i alkohola. 
Osim toga, djeci i mladima prenosila se važnost brige za vlastito tijelo i duh te potrebe za 
održavanjem higijene tijela 1 stvari u okruženju. 

Čista i uredna kuća pravo je bogatstvo, a zasluge i odgovornost za to pridaju se 
majkama i domaćicama. Djeca će napredovati u domaćinstvu koje je uredno i čisto pa će ih 
zaobići i mnoge bolesti. U istraživanom vremenskom razdoblju čest je slučaj da su djeca i 
mladi zbog neodržavanja životnog prostora 1 općenite nehigijene obolijevala od raznih bolesti 
i umirala. Stoga se ističe kako se i u siromašnim kućanstvima isto može voditi briga o čistoći i 
obvezi redovitog zračenja i provjetravanja prostora u kojemu se živi. Osim čistoće kuće, 
potrebno je voditi brigu i o higijeni odjeće. Obveza održavanja čistoće odjeće obveza je žene. 
Svaka čestita domaćica mora znati oprati rublje. Djevojčice se od malih nogu podučava da 
znaju šivati, plesti i krpati odjeću jer je poderana i neodržavana odjeća ogledalo loše kućne 
kulture. 

, ...Nemarne, neuredne i nečiste gospodarice upropastile su već više obiteljah i 
spravile ih na prosjaćku palicu. Ali i najsiromašniji gospodari mogu imati čiste i zračne sobe, 
izribane stolove i stolice ili klupe; u kuhinji može sve biti u redu, na svom mjestu i čisto; isto 
tako i u izbi ili smočnici, ako i nemože biti prepunjeno. Dobra gazdarica stara se najvećma za 
rubeninu, odnosno za čistoću rubenine. Pri svakom pranju pregledje sve rublje, te ga okrpa i 
popravi, gdje je samo od potrebe. S toga i moraju djevojčice već za mlada učiti šivati, plesti, 
krpati i zaplitati. Ali to nečine sve djevojčice, i s toga se vidjevaju često poderane oprave i 
košulje, tolike luknjice i podrtine na košuljah i čarapah. Mnoge doduše nastoje, da te podrtine 
gornjom opravom skriju, ali od ovih se može punim pravom reći: Kod njih je izvana gladac, a 
iznutra jarac... pogledaj im stol. Stolnjak, ako i jest na stolu, nije preko mjesec danah pran, 


pa već i nezna, kakove je boje bio. Tanjuri, noževi i vilice nisu izribane, nego je sve tako 

zamuzgano i zahrdjano, da se svakomu gadi, osobito kad treba da se tanjur promieni. Tad se 
uzme tanjur ispred gosta, kosti se bace psu pod stol, a tanjur se samo zaliči kakvom gadnom 
krpom. Od svake se gospodarice osobito zahtieva, da znade barem čestito prati. Ako se 
rubenina svrsi shodno pere, to će nesamo čista biti, nego će i dugo trajati... “ (Klaić, Bosiljak, 
1865, 11, 278-280). 

Poučne članke o zdravlju i naputke kako kvalitetno voditi brigu o zdravstvenom 
stanju, kako izbjegavati nepravilno hranjene i bolesti pronalazimo u analiziranim tekstovima. 
Samo zdrav čovjek može obavljati tjelesno zahtjevne poslove. U zdravom je tijelu i zdrav 
duh, što znači da brigom o tijelu vodimo brigu o svome psihičkom stanju. U poučnim 
člancima nalazimo opise kako njegovati rane nastale uslijed igre ili posla kao i koje su 
prehrambene namirnice dobre, a koje štetne za organizam. Za piće je najzdravije koristiti 
vodu i mlijeko, a izbjegavati bilo kakvo alkoholno piće i kavu. Za zdravlje je bitan zrak pa se 
preporuča svakodnevno prozračivanje prostorije u kojoj se boravi. Osim brige o tome što 1 
koliko jedemo, čistom zraku i odjeći, potrebno je voditi i brigu o kretanju, odnosno ne biti 
lijen, nego se baviti napornim radom jer se tako jača tijelo. Spavanje i odmaranje od naporna 
rada sastavni su dio kvalitetne i općenito brige o zdravlju. 

,Svoje zdravlje čuvati i učvrstiti, to smo svi dužni i sebi i drugomu. Zadaća je našega 
života, da se što više usavršavamo, i onim što se učimo kosritimo sebi i drugima. Toj zadaći 
može puno bolje zadovoljavati zdravi, nego li bolešljivi. Bolestnoga prieči, njegova, bolest i 
nemoć, da neprekidnom pomnjom razvijati može svoj duh i svoje tielo, i da svoje duševne sile 
i tjelesnu vještinu rabi na dobro svoje, bližnjega svoga i domovine svoje. Zato mora svaki za 
tim težiti, da je zdrav, ili ako oboli, opet ozdravi... sredstva, koja čovjek rabiti može, da 
pomoćju izmjene tvari zdravlje svoje sačuva, ili opet zadobije, jesu: 1. Valjan izbor jela i pila, 
2. Zdrav zrak i čistoća, 3. Dovoljan posao i odmor, 4. Nastojanje, da naši stanovi i naša 
spavališta škodljivo nedjeluju... Nije svejedno koliko tko jede. Tko premalo jede ili premalo 
pije, taj nedaje svojemu tielu dovoljno hraniva, koliko je za uzdržavanje tvari potrebno; a tko 
premnogo jede, taj škodi svojemu želudcu i postaje manje sposoban za rad... Voda je u svem 
stvorenju obći uzdržavatelj života, jer bez vode nije moguća nikakova izmjena tvari... Zato 
nam je voda neobhodno potrebno hranivo, i mi bez nje nemožemo biti zdravimi... Zrak 
okružuje nas svuda na zemlji, imi ga od poroda pa do smrti u sebe dišemo. Dobar je zrak za 
život puno potrebniji, nego li dobro izabrana hrana...Tko dakle želi, da mu se tvar uviek 
uredno mienja, i da bude zdrav i kriepak, taj neka se brine, da mu je u sobi uviek zdrav i čist 
zrak, neka što češće i dulje hoda po vani, a osobito po šumi... Spavanje je najbolji odmor, 


kojim se nadoknadjuje iztrošena snaga. Djeca, te bliede i mršave osobe potrebuju više 

vremena za spavanje, nego li čili i zdravi ljudi. Što je teži i jači posao, tim je i potrebnije 
spavanje i jelo. Premnogo spavanja čini čovjeka tustim, tromim i bolešljivim... Čistoća i 
marljivo zračenje sobah, - jako gibanje u prostom zraku svakoga dana s dovoljnim odmorom, 
- svakdanje pranje cieloga tiela ili kratka kupka u tekućoj vodi, - dobro izabrana, tečna ne 
jednolična i ne premršava hrana i obilno pilo, - vierno izpunjavanje dužnostih i marljivo 
poslovanje, - to su jednostavna i naravna sredstva, koja promiču promjenu tvari i uzdržavaju 
naše zdravlje“ (Bosiljak, 1865-1866, 1-24, 381-384). 

U okvirima tjelesno-zdravstvenog odgoja pronalazimo sadržaje unutar analiziranih 
časopisa koji su isticali važnost određenih namirnica 1 pića za kvalitetan razvoj djece 1 mladih. 
Mlijeko je prvo piće s kojim se dijete nakon poroda upoznaje i ono je izvor svih hranjivih 
tvari potrebnih za rast. Tijekom odrastanja preporuča se pijenje mlijeka životinjskog 
podrijetla (kravlje, kozje) jer je dobro za krv i sprječavanje obolijevanja od raznih bolesti. Za 
svakodnevni život i okrijepu najbolje je koristiti vodu jer utažuje žeđ i daje nam snagu za 
svakodnevne poslove, a svakako treba izbjegavati alkohol. Otkrili smo u sadržajima časopisa 
da je med smatran zdravom namirnicom. Osim za jelo, služi i za nadomjestak šećera te kao 
lijek za mnoge bolesti koje se vladale u istraživanom razdoblju. 

»,... Djeca, koja su od ranog djetinjstva svaki dan naučna na mlieko, krepčeg su 
zdravlja i rumenijeg lica, nego li bez mlieka uzgojena. A kako nas uči mnogogodišnje 
izkustvo, još su i tim naprednija, što mnogo lakše pretrpe sve bolesti u djetinjstvu... Tko je od 
djetinjstva priučan mlieku, pa se i poslije neprestane hranit mliekom, tomu je zdrava krv za 
vrieme tjelesnoga razvoja, a i zrele dobe. Djevojčice, koje od malena svaki dan piju mlieko, 
niesu podvržene žućenici, bolesti koja se radja i kad je krv nezdrava, ili kada je malo ima. A 
ako i kašnje svaki dan uzimlju mlieka, te se neimaju bojati ne samo žućenice, nego ni još 
mnogo gorje bolesti, naime sušice (suhe bolesti, tižike). Obilna hrana mliekom od djetinjstva, 
to je najsigurnija obrana od te strahovite bolesti, u kojoj svake godine na tisuće umire i djece 
i odraslih “ (Filipović, Bosiljak, 1865, 7, 207-208). 

»..Bilinski cvijet — drži narod — da je najljekovitiji, a koren isti tako. To znadu i pčelice 
vrlo dobro, pa stoga da se vrijednost cvijeta ne izgubi, lijeću od jednoga do drugoga, te 
neumorno od jutra do mraka sišu sok i kupe pelud, a od toga proizvađaju onaj slatki med, žuti 
vosak i voštinu... U medu se ne nalazi samo ugodan i slastan užitak, t.j. poslastica, nego je on 
uspješan zamjenik sladoru, a pogotovu je zato koristan, što je probabljiv i hraniv. On se brzo 
pretvara u krv, te je potreban slabokrvnim i onima, koji se oporavljahu od težih bolesti. 
Narod drži, da je proljetni med najuspješniji za zdravlje...“ (Galović, Vjerni drug, 8-9, 123- 
125; 141-143). 

U pripovijesti Priča o vodi raspravlja se o tome koje je piće zdravije i korisnije za 
čovjeka. U raspravi su sudjelovali šampanjac, pivo, rakija, vino i voda. Na kraju su se 
rasprave sva pića složila da je za čovjeka ipak najzdravija voda. ,,...Ne, jer ne trebam da sam 
ističem slavu svoju. Ko me pije, taj me i pravom cijenom cijeni. Vas trebaju ljudi samo onda, 
kad su željni veselja i obmane, a s posljedice svega često su neprilike, nesreća i bolesti. Ja 
pako — voda- zaista sam napitak, koji žedju gasi, bolesnika ozdravljuje i majkama snagu daje, 
da svoju diecu mlijekom svojim najzdraviju hranu podati mogu. Mene piju bogataš i siromah 
istom slašću, al nitko mi ne može dobaciti, da sam mu naškodila“ (Glembay, Milodarke, 
1914, 4, 44-45). Ovakvim ilustriranim odgojnim tekstom djecu se od najranije dobi poučavalo 
i odgojno ih se usmjeravalo zdravom načinu života. 

Upotrebom pripovijetki, priča i poučnih članka djeci se i mladeži pokušava približiti i 
objasniti štetnost korištenja alkoholnih pića i duhana. Konzumacijom piva, vina, rakije i 
drugih alkoholnih pića čovjek se može dovesti do situacije narušavanja fizičkog i mentalnog 
stanja. Radi zaštite zdravlja, poučnim se člancima unutar analiziranih časopisa djeci i mladeži 
daju opisi loših stvari koje im se mogu dogoditi. Prepoznajemo kako su pronađeni tekstovi 
imali preventivnu ulogu zaštite djece i mladih od konzumacije alkohola. 

» ...U nas se hvala Bogu izuzam gradovah nepije mnogo piva, pa i po gradovih piju 
ga većinom stranci, a djeca posve malo il nimalo. Nu toga pića i treba da se osobito čuva 
naša omladina jer ljubiteljem piva posve neprija nikako mlieko. A hranivost mlieka kud i 
kamo je veća prema hranivosti piva, koja je u njem posve neznatna. U obće pivo je mladeži 
veoma škodljivo piće, osobito tako zvani ležak (Lagerbier). U krajevih, gdje se pije mnogo 
piva, djeca su pivarah i gostioničarah, ako su na pivo naučna, obično glupa i ništa se neuče, 
jer svakdanje piće piva uništuju malo po malo sve duševne sposobnosti. I može se reći, da na 
koliko pića piva mah uzimlje, na toliko propada i razbor... U obće se je opazilo, da su djeca 
jakih pivopijah vrlo malom iznimkom posve slaboumna“ (Filipović, Bosiljak, 1865, 7, 207- 
208). 

» ...Opojna pića kao: vino, šljivovica, pivo imaju u sebi vinovice, te njim djeluju na 
čovječje tielo. Za djecu je škodljivo svako takove piće, samo kad nješta više mastnih jedu, 
može im se i to samo katkada dati koja kap vina. I odrasli neka se čuvaju jakih i opojnih pićah 
i neka i uredno nepiju... Razdraživa pića: kava. Čaj i čokolada nisu nikakova hrana i nisu za 
mladež do 20. god. Ne samo neprobitačna nego upravo škodljiva... “ (Bosiljak, 1866, 8, 125). 

Osim upozorenja da je konzumacija alkohola loša za cjelokupan razvoj djece i 
mladeži, pronalazimo i tekstove koji preventivno djeluju na upotrebu duhana. Kao i kod 


alkohola, djeci se i mladima daju opisi štetnih posljedica konzumacije. Svrha pronađenih i 

analiziranih tekstova odgojno je djelovanje u zaštiti njihova zdravlja. U kratkoj priči Djeco, ne 
pušite djed Niko okupljenoj djeci priča o tome kako su dva inače dobra dječaka, Karlo i 
Frane, upali u loše društvo i počeli se neprimjereno ponašati. Jedno je od ponašanja bilo i to 
što su rano počeli pušiti duhan. Posljedica koja ih je snašla jest da su obojica u dobi od 
osamnaest godina umrla od bolesti pluća. Pomoću ovakvih priča odgojno se poučavalo o 
štetnosti korištenja duhana. Koristeći se teškim tragedijama, u ovom slučaju smrti, djecu se 
plaši i upozorava na njihovu štetnost. 

» ...Djeca su se doduše poslije toga opametila, ali žalibože bilo je prekasno. Velikim 
pušenjem pokvarila si svoja mlada pluća, te nisu više koristili nikakvi ljekovi, dok oba evo u 
svojoj najljepšoj mladosti ne legoše u grob. Tako vam je, moja djeco, kada se tko druži sa 
nevaljalimi dječaci, od kojih se samo raznim zloćam može priučiti. Pazite dakle uviek, s kim 
se družite, a čim vidite, da o kakovu zlu govore, bježite iz toga družtva; jer i Frane i Karlo da 
se nisu od Ive naučili pušiti, bili bi i danas na životu. Pušenje je i za odrasle škodljivo, a 
pogotovu za malu djecu. Dragi djede! Ja nigda ne ću pušiti, jer znadem, ako budem pušio, da 
ću morati prije reda umrieti“ (Ciganović, Smilje, 1890, 6, 85-90). 

» ...Duhan ima više otrovnih sastojina, nu od svih je najznatniji nikotin, te je i najbolje 
proučen. Nikotin je jedan od najljućih otrova, a ima ga u duhanovom lišću... Osam bi kapi 
nikotina moglo otrovati konja. Uzmemo li to u obzir, tada nam se u prvi mah pričinja dosita 
čudno, kako to, da — usprkos tolikoj množini otrova u duhanu — ipak toliki puše i — živu!... 
samo će nas jedno sredstvo sigurno očuvati od otrovanja nikotinom i svih blažih posljedica, a 
to je: da se čuvamo — pušenja “ (Krijes, 1910, 3-4, 62-64). 

»...Duhanu, divni, izvrsni duhanu, ti prva od svih panacea, pitko zlato, kamenu 
mudraca, prvi lieku proti svakoj bolesti! Dobro si sredstvo za bljuvanje, slatka si bilina, ako 
te s razborom čovjek upotrebljuje, u pravo vrijeme i kao lijek. Ali poput svih stvari, kao što i 
pivo zlouporabom postaje štetno, tako je i duhan kuga, nesreća i užasna sušica za tijelo i 
kesu; onda si ti pakleni, prokletim vražji duhanu, propast tijela i duše!“ (Krijes, 1912, 17, 
211-213). 

U odrastanju djece potrebno je razvijati osobnu higijenu. Poučavanje djece u ranoj fazi 
odrastanja o potrebi održavanja higijene pospješuje njihovo zdravlje i omogućuje dug život. 
Posebno se to odnosi na osobnu higijenu zubi i ruku te općenito redovito kupanje. Uzimajući 
u obzir istraživano razdoblje i činjenicu da tada nisu postojali današnji uvjeti i sredstva za 
održavanje higijene, odnosno nije se moglo svaki dan okupati te odraditi osnovnu higijenu, u 
narodu nije prevladala visoka razina higijenske osviještenosti pa su djeca i mladi obolijevali 


od raznih bolesti i umirali. U analiziranim uzorkom odabranim časopisima pronalazimo 

sadržaje koji govore upravo o potrebi redovitog pranja radi očuvanja zdravlja i sprječavanja 
bolesti. Pjesmicama o kupanju i poučnim člancima o zdravlju, djecu se i mlade osvještavalo o 


važnosti redovitog pranja vlastitog tijela. 


» Ej djeco! eno tamo Za pravo sviet me kori, 
Oper'te uši, lica, AL' nisam kriva tomu, 

Da sviet me sbog vas samo Jer vi ste sve to gori 

Ne zove — nemarnica: Na žalost srcu momu 

Ta koliko vas učim, Poderani ste, blatni 

Da red je prava sreća, I lieni baš ko klada, 
Čistoća pola zdravlja, Al evo vaša mati 

A mir još radost veća, Zapovieda vam sada: 
Kod djece gdje se javlja. Ajd' odmah sad se prati!“ 


(Smilje, 1890, 6, 90). 


»Ala je to divota, kad se tko okupa! Što se ne bi kupali, voda nije skupa! Moramo se 
kupati, prljavštinu stresti. Nečistoća privlači rđu i bolesti. 

Prljava se koža najbolje očisti, ako je živo operemo ili ako se okupamo. Nije svejedno 
u kakvoj se vodi kupamo, te nam valja paziti na to, kao što i kako se kupamo, dokle i gdje, ako 
želimo da si sačuvamo zdravlje i život. U kupelj ne smijemo nikada uznojeni, uzrujani, opiti, 
vrući, prozebli i siti. Zimi nam se teže okupati jer imamo za to manje prilike, no svatko će se 
razuman, ako je zdrav, i zimi češće okupati (barem svakih 14 dana) u toploj sobi ili kuhinji. 
Ljeti ima više prilike za to, te se može svaki dan da okupa, a komu to nije moguće, bar jedan 
ili dva puta na tjedan. Ne kupamo se samo zato, da stresemo sa sebe prljavštinu, nego da si 
otvorimo rupe (pore) na koži, kroz koje probija otrovni znoj (pot) iz našega tijela, te danas 
kupelj osvježi i okrijepi. Po tom ćemo biti veseliji i zdraviji. Tko je samo jednom okusio slast 
kupanja, taj se nameči na nj i teško da će ga zanemariti.... Hladna kupelj najbolje prija 
zdravu čovjeku. Ona tijelo okrijepi, jači i otvrdne. Osobito je zdravo kupati se u živoj, tekućoj 
vodi, gdje nas razdraguje svjež uzdah i milovidna priroda, te plivamo li, jer se onda čitavo 
tijelo živo pokreće... “ (Lobomajer, Vjerni drug, 1901, 10, 156-157). 

Osim poučnim člancima, djecu se i mladež privikavalo na važnost održavanja osobne 
higijene i u pripovijestima. Na primjeru pripovijesti Neumiveni princ metodom izazivanja 
srama, kod mladog se princa radi neumivanja i pranja ruku, djecu i mladež osvještavalo o 
važnosti higijene. Mladi se princ nije htio umivati i prati, a kada bi ga se htjelo prisilno oprati, 
vrištao bi i bacao stvari. Car je zapovjedio stražarima da ne pozdravljaju mladoga princa dok 
se ne počne kupati kako bi ga odgojno poučio primjerenom ponašanju i održavanju higijene. 


Zbog toga se princ osjećao sramotno i poniženo te je odlučio da će se kupati i umivati svako 


254 


jutro. ,,...Pred neposlušnim i neumivenim princem ne treba straža salutirati. Tim riječima bio 
je mali princ vrlo postiđen. Posve tiho pobjegao je. Boljelo ga, što straža znade za njegovu 
nemarnost, pa je odlučio da se poboljša. I zbilja, za umivanja nije se čulo u princovoj sobi 
vriskanje kao prije, a straži je bilo dozvoljeno, da pozdravlja maloga princa“ (Klaić, Anđeo 


čuvar, 1904, 1, 7-8). 


4.8. Sadržaji radnoga odgoja 


U analizi časopisa za djecu i mladež u razdoblju Banske Hrvatske (1864. - 1914.) 
pronalazimo i sadržaje koji se mogu svrstati u područje radnoga odgoja. Sadržaje radnoga 
odgoja nalazimo u znatno manjem broju nego prethodno ilustrirana odgojna područja. 

Kada govorimo o sredstvima koja se koriste unutar sadržaja radnoga odgoja, onda 
najčešće pronalazimo pjesme 1 tekstove koji govore o važnosti posla, marljivosti 1 upornosti u 
životu te izbjegavanju neprimjerenog ponašanja, odnosno ljenčarenja. Djecu i mlade treba u 
ranom djetinjstvu i odrastanju poučavati vrijednostima posla i odgojno ih usmjeravati da samo 
trudom i radom u životu mogu nešto postići. Bez truda i odricanja nema uspjeha 1 blagostanja 
u životu, a nema bolje prilike nego to u djece usađivati dok su mala i u školi. Osim rada kod 
kuće i pomaganja roditeljima u svakodnevnim poslovima, djeca moraju znati da je i škola 
mjesto njihova rada te da se trebaju prihvatiti knjige 1 učenja. Djecu i mlade privikava se 
izbjegavanju dokoličarenja i ljenčarenja jer takve navike vode u propast i neimaštinu. Važno 
je koristiti svaku priliku za radom i dokazivanjem. Djecu se i mlade poučavalo da je marljiv i 
vrijedan čovjek dostojan svoje vjere, domovine i zahvalnosti svojih roditelja. Posao je 
percipiran izvorom sreće i slave, a bez truda nema sreće i duševne krijeposti. 

, Posao je izmedju prvih dužnosti naših; on nam je bezuvjetnom potrebom. Posao je 
cilj našega života. Radina pčelica, skrbljivi mravak ciela narav naša i sam sustav drugovanja 
uče nas istinu ove izreke. Nitko na vasionom svietu nije oprošten posla: kralj na priestolju, 
seljak za plugom moraju poslovati, tako, da se često putah neznade, koga izmedju obojice teži 
tlači trud! Poslom samo pruža nam se zgoda, da se odužimo Bogu, roditeljem i domovini... 
posvetite se poslu, ogrlite objeručke posao; vršite radostno dužnosti, koje vam nalažu roditelji 
i učitelji; čuvajte se lijenosti, bježite dangubu. Ustaj svaki rano, uporabljaj svaki časak. 
Umoriš li se, a ti se odmaraj; nu ne gnjusnom lienosti već pristojnom zabavom. Jao si ga 
onomu učeniku, koji samo iz straha pred šibom knjigu traži; koj idući na posao, ide kano na 
muke! Jao si ga onomu, koj voli dragocjeno vrieme prodriemati, u kutu krekrštenih rukuh, il 


se trtajući simo tamo, grdno dugočasiti, nego li pobirati med iz knjigah naučnicah! Nikad 

neće takav biti čovjekom na svom mjestu, nikad se neće odužiti Bogu, roditeljem ni domovini; 
slavna si glasa nikad takov steći neće! “ (Bosiljak, 1865, 4, 125-126). 

Unutar kratkih pripovijesti i pjesama koje govore o marljivosti pčela ili mravi u 
prenesenom se smislu djeci i mladima ilustriraju vrijednosti rada. Primjenom životinja koje su 
po prirodi radišne i marljive pokazuje se kako se njihov trud isplati. Ako nešto u životu želiš 
raditi, onda to mora biti dobro i temeljito. Odlika poštenog i dobrog čovjeka proizlazi iz 
njegove marljivosti i predanosti radu. Kada radimo, ne predajemo se besposlici, a to vodi 
zdravom i kvalitetnom životu. 

,» Valjan liek. Bio njekakav gospodičić, koji nikad ništa nije htio raditi, nego se samo 
zabavljao, kako je najbolje znao. Nije dakle čudo, što se je češće na kojekakve bolesti tužio. 
Jednoč zovne on liečnika, da mu prepiše liek, od kojeg bi mogao odmah ozdraviti. ,,Ja vam 
boljeg i valjanijeg lieka neznam, “ reče on, nego da činite ono, što je Bog nekoč Adamu rekao: 
Sa znojem lica svojega jedi hljeb svoj.“ Uviek, diete! Posluj, radi, Da ti Bolest nedosadi “ 
(Filipašić, Bosiljak, 1866, 5, 79). 


, Kad sam bio jošte mali, 
Starina djed Niko 
Jednoč čisto ko u šali, 

K sebi me doviko. 


Hajd ovamo — djed će Nika, 
Viš radenih mravi, 

Njihova ti neka slika, 

Viek bude u glavi! 


» U nekoj suši ležao sakrit 

Plug cijeli već sa hrđom pokrit; 
On gledao jalom tihog gnjeva, 
Kad njegov bratac čist svako veče 
Sa polja ide te se sijeva. 

Tad reče on jednom dirnut jako: 


Za to dobro sada gledaj, 
Kako svak se trudi; 
Neradom se zavest ne daj, 
Marljiv uvjek budi! 


I ja dakle, djeco vami, 

Ovaj nauk velim: 

Da s'na mrave i vi sami 

Ugledate, želim! 

(Zovko, Bršljan, 1892, 6, 161-162). 


Odakle, da ja sam rdjav tako, 

A ti se sav sjajiš u toj žari, 

Dok oba jesmo od iste tvari? 
Znaj, prijane dragi, reče u taj: 
Od rada mi moj pridolazi sjaj!“ 
(Kulundjić, Bršljan, 1898, 9, 91). 


Da bi čovjek preživio, mora raditi. Radom, osim osiguravanja materijalnih sredstava, 
osnažujemo svoje tijelo i duh. U analizi često pronalazimo izraz U radu je spas čime se djecu 
i mlade žele odgojiti da bez rada nema niti života. Rad je okarakteriziran bitnim dijelom 
čovjekova postojanja i kao takav, sastavni je dio svake osobe. Djeci i mladima šalje se poruka 


da koriste svaki trenutak da budu vrijedna i marljiva, a takve uvijek čeka blagostanje i 

nagrada. Vrlo često rad je poistovjećen sa srećom. U radu se pronalazi izlazak iz siromaštva, 
božji blagoslov 1 zdravlje. Rad je obveza koju preuzima svaki član zajednice i uz osobni 
prosperitet pridonosi razvoju društva kao cjeline. Svrha analiziranih tekstova u sadržajima 
odabranih časopisa za djecu i mladež u razdoblju od 1864. do 1914. godine bila je upravo 


ovakvog razmišljanje potaknuti kod njih. 


»Radit treba, djeco moja, » Hajd' na rad, od druzi mili! 
Svatko živi svojom mukom, Rad nas krjepi, rad nas snaži; 
Po njemu smo zdravi, čili. 
Rad nas tješi, boli blaži. 
Radom samo 


Svakog čeka radnja svoja 
Ili duhom ili rukom. 


Rodu damo 
Tako, djeco, čas nijedan Mnogo dobro, svaku čast. 
Uzalud vam nek ne leti; Naše sile 
Nagrade je onaj vrijedan, Vijek nam bile 
Tko je samo znade htjeti. Vrelo sreće, milja slast. 


I najmanji trud se plaća, ' : . 

Radi dakle od uranka; Haj de, braćo, vedra čela 
Prionimo radu mladi, 

Dok nam nije ruka svela, 
Svak nas zdušno, marno radi. 


Minuli se čas ne vraća, 
Radi, radi bez prestanka. 


.. ' Pa će sreća 
Al radeći dobro pazi, Mnogo veća 
Cuvaj zdravlje, čuvaj sile: Stić i nas i mili rod. 
Sveđ po srednjoj hodi stazi, Našega rada 
U zdravlje ti muke bile!“ Bit će tada 
(Badalić, Pobratim, 1896, 17, 257- Krasni, divni vidjet plod" 
258). (Širola, Vjerni drug, 1900, 2, 19). 


, Kad te snađu teški jadi, 

A ti nemaš nikog' svoga: 

Tad u poslu spas si traži - 

Rad je spas žića tvoga!“ (Maldini, Pobratim, 1901, 11, 263). 

Besposlica i ljenčarenje najveće su zlo koje može zadesiti mladu osobu. Pronalazimo 
pjesme i tekstove koji govore o tome kada su nerad i dokolica najgore vrline koje mlada 
osoba može razviti. Nerad razvija osjećaj nezadovoljstva i manje vrijednosti te pridonosi 
općenitom tjelesnom i duševnom propadanju. Raznim tekstovima i pjesmama o vrijednosti 
rada, djecu i mlade u istraživanom razdoblju poučava se da je rad ljudski spas i da samo oni 


koji su marljivi zaslužuju svoje mjesto u društvu i kasnije u zagrobnom životu. 

»Irud je dužnost svakoga čovjeka i njegov normalni život na zemlji. Truditi se, mučiti 
se i raditi svima je suđeno... Rad može biti tjelesni (fizički) i duševni; rad je rad, orao tko 
zemlju ili naprezao um i misli svoje. S mukom ćeš se hraniti od zemlje do svojega vijeka. Sa 
znojem lica svojega jest ćeš hljeb, dok se ne vratiš u zemlju, od koje si uzet... svuda se radi, 
svi narodi rade i trude se kao i pobjednici. Zlo onima, koji krše zakone truda i rada, te samo 
uživaju naslađujući se tuđim radom i privredom drugih. Blagoslovljen budi rad i neka svatko 
vrši dužnosti svoje i neka radi svim silama svojim. Rad je svet i slobodan po biću svojem. 
Ništa veliko nema, što se naukom i radom raspolovilo ne bi. Nauk je iskra, koja dušu zažge, te 


je rada u vis da poleti i plamenom da plane.“ (Pobratim, 1905, 3, 62-63) 


, Ne dajmo se, druzi besposlici Besposlica to je zlotvor svijeta, 
Da nam kvari naše mlade dane; Ljuta rana svakim danom veća, 
Gušimo je vazda još u klici, Ona vijek je kao kuga kleta 

Kad nas tijelo naše pane. Gdje nje nema, tamo vlada sreća “ 


(Rukavina, Vjerni drug, 1913, 10, 145). 


U pripovijetci Radinost i besposlenost nalazimo dva brata, Stjepana i Vladimira. Otac 
je nakon rođenja drugoga sina, Stjepana, zasadio dvije jabuke i jednako ih pazio. Kada su 
dječaci porasli, darovao im je svakome po stablo jabuke. Stjepan je svoje pazio, čuvao i 
gnojio. Vladimir oko svojega nije uložio ni trud niti vrijeme. Kada je došla jesen, Stjepanova 
je jabuka rodila prekrasnim i obilnim plodovima. Vladimirova je bila puna lišća jer su 
gusjenice pojele cvijet. Vladimir se naljutio i optužio oca da mu je dao lošu voćku. Otac mu je 
objasnio da je dobio istu voćku kao 1 Stjepan i da su obojica imali iste vremenske uvjete. 
Jedini razlog njegova neuspjeha jeste njegova lijenost i nerad. 

,» ...Dokaže mu napokon, da nitko nije kriv, što mu jabuka nije urodila željenim rodom, 
nego njegova lijenost, besposlica, nehaj i nemar....Slijedeće godine napeo je Vladimir sve 
sile, da si vočku uzgoji. Kad bilo u jesen, urodila njegova jabuka kao i Stjepanova. Sad se više 
nije tužio ni na vrijeme ni na koga, jer samo ljenivci i besposlice tuže se na sve, samo ne na 
sebe; pa se ne pouzdaju usvoje ruke, u svoju snagu i marljivost, kako to čine vazda marljivi i 


posleni ljudi “ (Tomić, Liljan, 1895, 9, 130-131). 

4.9. Sadržaji estetskoga odgoja 


U promatranom povijesnom razdoblju najmanje su zatupljeni sadržaji estetskog 
odgoja. Razvijanje osjećaja za lijepo i skladno nije bio prioritetan element u poučavanju djece 
i mladeži istraživanog razdoblja. Analizom smo pronašli tek nekoliko poučnih članka koji 
tematiziraju estetiku, nauku o krasnome ili ljepoti. Ističemo da u analizu nismo uzimali crteže, 
slike 1 fotografije kao sadržaje estetskog obrazovanja i odgoja, nego smo ih promatrali 
sredstvima djelovanja u procesu pojačavanja odgojno-obrazovnog djelovanja. Za potrebe 
potvrđivanja estetskih sadržaja, tražili smo tekstove koji u implicitnoj ili eksplicitnoj formi 
djecu i mlade poučavaju u okvirima estetskog odgoja. Na toj razini, u odabranim godištima i 
brojevima časopisa za djecu i mladež pronašli smo nekoliko tekstova koje ćemo u narednim 
odlomcima opisati. 

Analizom pronalazimo poučni članak O krasnom u kojemu se djeci pokušalo približiti 
razumijevanje estetskog doživljaja i pojma krasnoga u svakodnevnim stvarima. Estetika je 
riječ grčkog podrijetla koja se prevodi kao osjećaj, doživljaj ili stanje. Ona je znanost koja se 
bavi proučavanjem ukusa, odnosno osjećaja prema lijepome. Estetična je osoba ona koja ima 
razvijen osjećaj za lijepo i skladno. Određeni se ljudi rode s prirodnim osjećajem 1 
doživljavanjem lijepoga. Oni koji to ne dobiju rođenjem nadoknađuju odgojem i 
obrazovanjem. Treba razlikovati estetiku od etike jer se estetika bavi obrazovanjem i odgojem 
za lijepo 1 skladno, a etika obrazovanjem i odgojem moralnih zakona i pravila. Osoba koja 
proizvodi ili stvara lijepo naziva se umjetnikom, a onaj koji prosuđuje napravljeno naziva se 
kritičarem. 

» «.. Estetika je znanost o ukusu; 1.j. sustavna poredba svih zakonah, koji su izvedeni iz 
ugladjenog čuvstva prema krasnomu. Estetičan je čovjek onaj, u kojeg je naobraženo nutrnje 
čuvstvo za krasno. Ako se u čovjeku već nalazi ćut krasnoga, to je ono naravno, prirodjeno. 
Toj izvornoj ćuti imamo zahvaliti ona djela, s kojih snimismo zakone, po kojih se zatim 
umjetnost dalje razvijaše, i kojih sustavna poredba sada sačinjava znanost o ukusu, nauk o 
krasno t.j. estetiku... Tu ćut krasnoga posjeduje svaki čovjek, isto tako kao što u svakomu živi 
i ćut dobra, istine i pravde; samo što se u svakom čovjeku nepokazuje jednako silnom L.j. 
naobraživom, te da i kod najčuvnijih izgoj pripomoći mora ako hoćemo, d aizvorno osjećanje 
postane čuvstvom, a potreboća iz nagona da postane samosviešću, slobodnim spoznanjem i 
izborom. Ukus je naobražena ćut krasnoga, kao što je i kriepost razvijena ćut za dobro, 


istinito i pravo. Ono prvo naobražavati zadaća je estetike, a razvijati ovo drugo ima etika 

(nauka o ćudorednosti), osnovana na vjerozakonu, filozofiji i naravnom pravu....“ (Bosiljak, 
1866, 14, 215-217). 

Analizom smo pronašli poučni članak Ljepota unutar kojega autor na psihološkoj 
osnovi raspravlja o estetičnom doživljavanju lijepoga na razini pojedinca. Ovaj poučni članak 
više je namijenjen odraslijoj mladeži. Poruka je članka da se razumijevanje pojma ljepote 
nalazi u svakome od nas i da ju svatko vidi drugačije. Trebamo poštivati razmišljanja i 
percepcije drugih osoba pa i ukoliko nisu jednaka našima. 

» ...Da nješto bude lijepo, treba da probudi Tvoje čuvstvo, da čuvstvo ovo nastane iz 
Tvojega uvidjanja, a i jedno i drugo da bude bez ikakva obzira na išta drugo, do li na samu 
stvar Tvojega uvidjanja i Tvojega čuvstvovanja.... Jest, estetičko je čuvstvo općenito; što je 
zbilja lijepo, priznat će svatko, pročisti li u koji čas svoju dušu od svega drugoga, i zaroni li 
sav samo u objekt estetički. Ljepota je jedna od triju opće priznatih božanstava Olimpa svijeh 
vremena i svih naroda; njezin se čar od iskoni na obje strane sipa na druge dvije sestre 
njezine: na hladnu i vedru Istinu i na toplu angjeosku Dobrotu. A sipa se i na rod Adamov, 
ljude na zemlji; ona im začinja dane zemaljske. A ljudi čistim srcem primaju tu začinu 
zemaljskih dana svojih; primaju je čuvstvom za ljepotu, čuvstvom estetičkim...“ (Manojlović, 


Pobratim, 1891, 9, 135-138). 


Analiza odabranih sadržaja časopisa u promatranom razdoblju pokazuje nam da se 
estetsko područje odgoja još nije dovoljno afirmiralo u praktičnom životu i djelovanju nego 


postoji samo u teorijskim raspravama. 

4.10. Zaključak analize odgojnih sadržaja u odabranim časopisima za djecu i 


mladež u razdoblju Banske Hrvatske 


Analizom odabranih časopisa za djecu i mladež u razdoblju od 1864. do 1914. godine 
identificirali smo i opisali odgojne sadržaje koji su posredno i neposredno imali odgojni, ali i 
obrazovni utjecaj na djecu i mlade. Sadržaji pronađeni unutar analizirane pedagoške literature 
mogu se, prema brojnosti i učestalosti, svrstati u okvire intelektualnoga, moralnoga, 
vjerskoga, ekološkoga, građanskoga, obiteljskoga, tjelesno-zdravstvenoga, radnoga i 


estetskoga odgoja. 


e — Sadržaje u okvirima intelektualnoga odgoja pronašli smo u svim uzorkom odabranim 
časopisima za djecu i mladež. Zastupljenost sadržaja intelektualnoga odgoja potvrđuje 
tezu da su časopisi imali odgojnu ulogu u razvoju djece i mladih u istraživanom 
razdoblju. Sadržaji koje smo identificirali isticali su potrebu učestaloga čitanja i pisanja 
jer se time potiče kognitivni razvoj. Pronašli smo mnogo sadržaja koji naglašavaju 
važnost obrazovanja i učenja. Obrazovan je čovjek uspješan i cijenjen u društvu. Učitelj 
je prepoznat kao najvažnija osoba koja utječe na obrazovni napredak 1 razvoj djece i 
mladih, a knjiga kao najvažnije posredno sredstvo učenja. Analizom smo identificirali 
osvješćivanje važnosti obrazovanja djevojaka kao bitnog društvenog razvoja i pokret 


jednakopravnog odnosa s dječacima. 


* — Analizom smo identificirali tekstove koji promiču sadržaje u okvirima moralnoga odgoja. 
Djecu se i mlade upotrebom priča i pripovijetki odgojno poučavalo poštivanju propisanih 
pravila ponašanja. Moralni imperativ u odgajanju djece očuvanje je čistoće duše i srca. 
Analizom smo prepoznali moralne kvalitete koje treba poticati u djece i mladih, a to su 
poštenje, vjera, ljubav, skromnost, zahvalnost, požrtvovnost, milosrdnost i strpljivost. 
Osobine koje treba suzbijati su lijenost, okrutnost, neposlušnost, zavist i licemjerstvo. 
Sadržaji moralnog odgoja pronađeni i elaborirani u časopisima za djecu i mladež nastoje 
u samom začetku odrastanja djece implementirati najviše moralne vrijednosti poput 


istinitosti, poštenja i milosrđa. 


e  — Sadržaje u okvirima vjerskoga odgoja pronalazimo u svim odabranim i analiziranim 
časopisima za djecu i mladež u istraživanom razdoblju. Vjerski odgoj smatran je 
osnovnim dijelom odgoja i odrastanja. Tekstovi koji su analizirani potiču ljubav prema 


Bogu, ukazuju na važnost redovite molitve i odlaženja u crkvu te življenja u skladu s 

božjim zapovijedima. S obzirom da je hrvatski prostor uglavnom katoličke 
vjeroispovijesti, ne iznenađuje zastupljenost religiozno obojanih sadržaja. Neizmjerna 
ljubav prema Bogu najvrjednije je što osoba može posjedovati. Djeci se 1 mladima 
prenosi veličina božje ljubavi pričom da osobu u nevolji može spasiti samo molitva Bogu 
i Njegov blagoslov. Molitva je pokazatelj ljubavi 1 poniznosti prema Bogu i treba biti 
sastavni dio odrastanja djeteta 1 mlade osobe. Vjerski obojanim tekstovima djecu se 1 
mlade u istraživanom razdoblju poučava skromnosti, poniznosti 1 življenju u skladu s 


vjerskim propisima. 


Ljubav i briga prema životinjskom i biljnom svijetu pronađeni su u analiziranim 
časopisima za djecu i mladež, a to svrstavamo unutar sadržaja ekološkoga odgoja. 
Tekstove koji su promovirali ekološki odgoj pronalazimo u svim odabranim i analiziranih 
godištima i brojevima časopisa. Temeljna svrha sadržaja u okvirima ekološkoga odgoja 
razviti je u djece 1 mladih važnost kohabitacije s prirodom 1 očuvanja biljne i životinjske 
zajednice. Analizom dolazimo do zaključka da su pronađeni sadržaji čitateljima davali 
opise biljnih 1 životinjskih vrsta, poučavali ih kako se odnositi s poštovanjem prema 
prirodi te koje dobrobiti čovjek može imati od prirodnog svijeta. Također, razvijala se 
empatija i briga prema životinjama. Analiza je detektirala i primjere posljedica za čovjeka 
ukoliko se ne odnosi primjereno prema prirodi, što je odlična odgojna usmjerenost u 
procesu razvijanja ekološke osviještenosti. Pronađeni 1 analizirani tekstovi pokazuju da su 
u razdoblju Banske Hrvatske (1864. -1914.) postojali sadržaji ekološkoga odgoja i 
potvrđuju napredno stajalište nositelja sadržaja časopisa o važnosti očuvanja prirode i 


Zemlje. 


Istraživanje je potvrdilo postojanje sadržaja koji su u okvirima građanskog odgoja, a u 
kojima se u većini naglašava aspekt nacionalnog odgoja jer su pronađeni i analizirani 
tekstovi prožeti pobuđivanjem domoljubnog zanosa i bezuvjetne ljubavi prema domovini. 
Pjesmama obojanima domoljubnom tematikom nastojala se usaditi nacionalna pripadnost 
i očuvanje identiteta hrvatskoga jezika. Analizom su pronađeni i tekstovi koji poučavaju 
manirima kulturnog ponašanja i ophođenja u društvu, što proizlazi iz šireg odgoja djece i 
mladih da postanu uzorni i čestiti građani. Svrha prepoznatih sadržaja građanskog odgoja 
stvaranje je mlade osobe svjesne svojeg identiteta i nacionalnog ponosa, ali koja se zna 1 


umije ponašati se u skladu s kulturnim normama društva. 

Analiza je časopisa pokazala da se u razdoblju od 1864. do 1914. godine mogu pronaći 
sadržaji koji govore o obitelji i odgoju u obitelji. Identificirani su tekstovi koji 
promoviraju i naglašavaju važnost obitelji i vrijednosti koje iz nje potječu. Analizom smo 
identificirali majku kao najvažniju osobu u obitelji koja je zadužena za brigu i odgoj 
djece. Majka je osoba koja hrani, brine, čuva i žrtvuje se za potrebe obitelji i djeteta. Otac 
je okarakteriziran kao osoba koja radi i osigurava obiteljski boljitak. Pronalazimo 
tekstove koji opisuju važnost bratske i sestrinske povezanosti. Istraživanje je detektiralo 
da je kultura obitelji važno obilježje na hrvatskom prostoru u istraživanom razdoblju i da 
se djecu 1 mlade od rane dobi poučavalo poštovanju i zahvalnosti prema roditeljima. 
Nismo u analiziranim sadržajima pronašli tekstove koji zagovaraju važnost drugih 


članova šire obitelji poput djeda, bake i slično. 


Čuvanje zdravlja, izbjegavanje cigareta i alkohola te važnost osobne higijene teme su 
koje pronalazimo u analiziranim tekstovima odabranih časopisa u istraživanom razdoblju. 
Navedene teme potvrđuju postojanje sadržaja tjelesno-zdravstvenog odgoja. Održavanje 
kuće čistom i prozračnom te redovito pranje rublja važan je higijenski imperativ. 
Analizom pronalazimo sadržaje koji djecu i mlade poučavaju zdravoj prehrani, redovitom 
kretanju i čistom zraku, izbjegavanju alkohola i duhana te potrebi održavanja osobne 


higijene. 


Pronađeni sadržaji u okvirima radnoga odgoja poučavaju djecu i mlade o važnosti posla i 
marljivosti. Prepoznali smo da je rano privikavanje vrijednostima rada i obveza važan 
odgojni postupak. Djeca i mladi s razvijenim radnim navikama u životu će bolje živjeti 1 
više priskrbiti sebi 1 obitelji. Ljenčarenje i dokoličarenje negativne su osobine koje treba 
izbjegavati. Analiza je pokazala da u analiziranim časopisima postoji sklonost 


prikazivanja rada kao sastavnoga dijela života. Prvi su dječji poslovi učenje i škola. 


Sadržaja estetskoga odgoja u analiziranim časopisima pronalazimo vrlo malo. Analizom 
smo uspjeli prepoznati tek nekoliko tekstova i poučnih članaka. Njihov je naglasak bio na 
filozofsko-psihološkom definiranju pojma lijepo i estetskom doživljaju. Pronađeni su 
tekstovi bili namijenjeni starijoj mladeži. Mali broj pronađenih tekstova i sadržaja 
pokazuje da je ovo područje u analiziranim časopisima još uvijek nedovoljno praktično 


implementirano, odnosno uglavnom je na razini teorijskih rasprava. 

Pronalazak odgojnih sadržaja u okvirima ekološkoga, obiteljskoga 1 građanskog odgoja 
pokazuje da su autori tekstova unutar promatranih časopisa vodili pozornost o odgoju i 
obrazovanju djece i mladih u svim aspektima razvoja. Isto pokazuje raznovrsnost 1 


dubinu pedagoškog promišljanja učitelja promatranog razdoblja. 


Prepoznati i prikazani sadržaji odgojnih područja potvrđuju da su časopisi za djecu i 
mladež u razdoblju Banske Hrvatske imali značajnu odgojnu ulogu koja se proklamirala 


svestranim razvojem pojedinca unutar hrvatskog društva tadašnjeg vremena. 

5. Analiza odgojnih vrijednosti  promoviranih u sadržajima 
odabranih časopisa za djecu i mladež u razdoblju od 1864. do 1914. 


godine 


U petom metodološki postavljenom zadatku istraživanja analizom sadržaja, na 
kvantitativnoj i kvalitativnoj razini, nastoji se prepoznati, utvrditi i opisati promovirane 
odgojne vrijednosti unutar uzorkom odabranih časopisa za djecu i mladež u razdoblju Banske 
Hrvatske (1864. - 1914.). Unaprijed osmišljenim protokolom istraživanja odlučili smo 
identificirati odgojne vrijednosti koje su bile usmjerene djeci i mladeži u promatranom 
razdoblju i time dokazati odgojnu važnost časopisa za djecu i mlade u odrastanju i prenošenju 
onovremenih vrijednosti. 

Za potrebe provođenja povijesne analize sadržaja odabranih časopisa i praćenja 
odgojnih vrijednosti, osmišljen je protokol istraživanja koji je konstruiran nakon konzultiranja 
literature iz područja pedagogije. Odgojne vrijednosti koje promatramo u istraživanju odlučili 
smo preuzeti i modificirati konzultiranjem znanstvene studije ,Škola i život“ profesorice 
Jasminke Ledić te znanstvenog rada ,,Promicanje odgojnih vrijednosti u mitovima i 
legendama u čitankama nižih razreda osnovne škole“ autorica Mlinarević, Buljubašić- 
Kuzmanović i Sablić“. Protokolom istraživanja osmišljeno je devet kategorija odgojnih 
vrijednosti koje su dodatno razrađene na čestice, odnosno definirane su odgojne vrijednosti 
koje pripadaju toj kategoriji. U devet kategorija ubrajaju se univerzalne, nacionalne, 
obiteljske, religijske, demokratske, obilježja osobnosti, estetske i kulturne te nerazvrstane 
vrijednosti. U kategoriji univerzalnih vrijednosti uvršteno je 13 odgojnih čestica vrijednosti. U 
kategoriji nacionalnih vrijednosti uvrštene su 3 čestice odgojnih vrijednosti. U kategoriji 
obiteljskih vrijednosti uvršteno je 6 čestica odgojnih vrijednosti. U kategoriji religijskih 
vrijednosti uvršteno je 8 čestica odgojnih vrijednosti. U kategoriji demokratskih vrijednosti 
uvršteno je 7 čestica odgojnih vrijednosti. U kategoriji obilježja osobnosti uvršteno je 27 
čestica odgojnih vrijednosti. U kategoriji estetskih i kulturnih vrijednosti uvršteno je 5 čestica 
odgojnih vrijednosti. U kategoriji ekoloških vrijednosti uvršteno je 6 čestica odgojnih 
vrijednosti. U kategoriji nerazvrstanih vrijednosti nije uvrštena nijedna vrijednost jer ova 
kategorija služi za vrijednosti koje neće biti obilježene okvirima prethodno navedenih 


kategorija. 


% Opširniji opis znanstvene studije i znanstvenog rada te njihovih metodoloških postavki i rezultata nalazi se u 
teorijskom dijelu ovoga istraživanja pod naslovom 1.1.3. ,,Prikaz istraživanja odgojnih vrijednosti za potrebe 
empirijskog dijela rada“. 

Analizom sadržaja odabranih časopisa prepoznaje se pojavljivanje odgojnih 
vrijednosti unutar sedam kategorija. Nismo prepoznali niti jednu vrijednost u kategorijama 
estetske i kulturne vrijednosti te nerazvrstano. Od protokolom osmišljenih kategorija odgojnih 
vrijednosti, istraživanjem se nisu pronašle vrijednosti koje bi zahtijevale konstrukcije nove ili 
dodatne kategorije. Ukupno se analizom sadržaja odabranih časopisa prepoznaje 1 802 
odgojne vrijednosti. Prema učestalosti pojavljivanja unutar utvrđenih kategorija, pronašli smo 
674 odgojne vrijednosti u kategoriji obilježja osobnosti; 390 vrijednosti unutar kategorije 
univerzalne vrijednosti; 269 vrijednosti u kategoriji religijske vrijednosti; 161 vrijednost 
unutar kategorije ekološke vrijednosti; 157 vrijednosti unutar kategorije obiteljske vrijednosti; 
128 vrijednosti unutar kategorije nacionalne vrijednosti i 23 vrijednosti unutar kategorije 


demokratske vrijednosti (Tablica 28). 


Tablica 28. Prikaz pronađenih odgojnih vrijednosti u promatranim časopisima za djecu i mladež 


R.b. Kategorije odgojnih vrijednosti N % 

1. Obilježja osobnosti 674 37,40 
Da Univerzalne vrijednosti 390 21,60 
3. Religijske vrijednosti 269 15,00 
4. Ekološke vrijednosti 161 8,90 
5. Obiteljske vrijednosti 157 8,70 
6. Nacionalne vrijednosti 128 7,10 
Ik Demokratske vrijednosti 23 1,30 
8. Estetske i kulturne vrijednosti 0 0 

9. Nerazvrstano 0 0 


U narednim poglavljima prikazat ćemo i opisati proklamirane odgojne vrijednosti 
prema učestalosti njihova pojavljivanja. Unutar svake kategorije navest ćemo prepoznate 
čestice odgojnih vrijednosti i istaknuti njihov kvantitativni doprinos, a u daljnjoj ilustraciji 
prikazati i potvrditi njihov kvalitativan odgojni doprinos pozivanjem na citate iz sadržaja 


odabranih i analiziranih časopisa za djecu i mladež Banske Hrvatske. 

5.1. Obilježja osobnosti 


Protokolom analize odgojnih vrijednosti unutar kategorije obilježja osobnosti, 
postavili smo 27 odgojnih čestica vrijednosti koje promatramo u sadržajima odabranih 
časopisa. Postavljene čestice odgojnih vrijednosti ove kategorije su opreznost, tvrdoglavost, 
iskrenost, vrijednost znanja, kulturno ponašanje, strpljivost, dosjetljivost, umjerenost, 
požrtvovnost, radoznalost, zahvalnost, istinoljubivost, skromnost, mudrost, snalažljivost, 
poštenje, lukavstvo, zajedništvo, maštovitost, hrabrost, nježnost, ponos, ljubav prema 
tradicionalnim vrijednostima, vrijednost zdravog načina života, odanost, odgovornost i 
marljivost. 

Unutar kategorije obilježja osobnosti prepoznali smo pojavljivanje ukupno 674 


odgojne čestice vrijednosti (Tablica 29). 


Tablica 29. Prikaz pronađenih odgojnih vrijednosti unutar kategorije obilježja osobnosti 


R.b. Čestice kategorije obilježja osobnosti N % 
1. Skromnost 103 15.27 
2 Vrijednost znanja 90 13,35 
3. Poštenje 64 9,49 
4. Marljivost 60 8,90 
5. Opreznost 56 8,30 
6. Vrijednost zdravog načina života 46 6,82 
7, Zahvalnost 45 6,77 
8. Poslušnost 44 6,52 
9. Mudrost 32 4,74 
10. Kulturno ponašanje 27 4,00 
11. Strpljivost 21 3,11 
12. Istinoljubivost 17 ŽO2 
13. Umjerenost 17 292 
14. Zajedništvo 14 2,07 
15. Požrtvovnost 11 1,63 
16. Iskrenost 10 1,48 
17. Hrabrost 8 1,18 
18. Ponos 5 0,74 
19. Savjesnost 4 0,59 
Ukupno 674 100 


Od protokolom utvrđenih čestica prepoznate su prema broju pojavljivanja sljedeće 
odgojne vrijednosti: skromnost (103), vrijednost znanja (90), poštenje (64), marljivost (60), 
opreznost (56), vrijednost zdravog načina života (46), zahvalnost (45), mudrost (32), kulturno 
ponašanje (27), strpljivost (21), istinoljubivost (17), umjerenost (17), zajedništvo (14), 
požrtvovnost (11), iskrenost (10), hrabrost (8) i ponos (5). Za navedenu kategoriju od 
protokola utvrđenih čestica nismo pronašli pojavljivanje odgojnih vrijednosti /ukavstva, 


odgovornosti, tvrdoglavosti, odanosti, ljubavi prema tradicionalnim vrijednostima, 

snalažljivosti, maštovitosti, dosjetljivosti, nježnosti i radoznalosti. Analizom sadržaja časopisa 
prepoznate su 2 čestice odgojnih vrijednosti koje se prema svojim obilježjima svrstavaju u 
promatranu kategoriju, a to su poslušnost (44) i savjesnost (4). 

U narednim odlomcima poglavlja prikazat ćemo na deskriptivnoj razini pronađene 
odgojne vrijednosti unutar kategorije obilježja osobnosti prema njihovom utvrđenom broju 


pojavljivanja (Tablica 29). 


Analiza odabranih časopisa za djecu i mladež u razdoblju od 1864. do 1914. godine 
pokazuje da je skromnost najčešće promovirana odgojna vrijednost u kategoriji obilježja 
osobnosti. Prebrojali smo ukupno njezina 103 pojavljivanja. U odabranim časopisima 
skromnost je vrijednost ljudi koji se ne razmeću i zadovoljni su onime što imaju. Pronalazimo 
analizom sadržaja razne pripovijetke, priče, bajke i basne koje u svojoj podlozi imaju svrhu 
razvijanja skromnosti. Najčešće je tema analiziranog teksta polazila od opisivanja rasipnog, 
pohlepnog ili lakomog djeteta. Na kraju bi dolazila poruka da je skromnost odlika dobre, 
poslušne i kulturne djece. 

» Kokoš zlatna jaja noseća. Njeki imadjaše kokoš, koja mu zlatna jaja nosijaše, pa zato 
pomisli, da je u njoj komadina zlata, te ju zakolje; al nadje ju iz nutra kao i ostale kokoši. 
Nadajući se, da se naći cielo klupko zlato, lišio se je tako i onoga, što na malo imadjaše. 
Nauk: Zadovolji se onim što imaš, a bježi od lakomosti! “ (Bosiljak, 1864, 2, 63). 

, Lav tražeći što za hranu, upazi zdrava zeca, da u medji spava u svojoj ležaji. Mogaše 
ga lako pograbiti, no vidjevši podalje jelena, pusti se za njim u bieg. Zec se probudi i 
pobjegne, a jelen uteče. Onda se lav vrati k zecu, ali nadje zečju ležaju praznu, počne lizati 
ustne i mahati glavom govoreći: ,,Eto ti moje pameti; hoću jelena, ne ću zeca.“ Tko manjem 
zabavlja i traži veće, izgubi i ono, što ima iz vreće! “ (Smilje, 1881, 9, 141). 

»Biser i slamka. Sjajio je sitan biser u dubokom moru. Opazi ga malena slamka s 
velikog broda, pa pomisli: ej da i meni onako sjati! Te se baci u more. Al što se dogodi? Biser 
je i dalje sjajio, a slamka je sagnjila i preminula u silnom moru... Budi uvijek zadovoljan u 
svom stališu, snašaj strpljivo svoju sudbinu “ (Katalinić-Jeretov, Smilje, 1890, 6, 93-94). 

» Stalo se lišće hvaliti vjetru svojim ljepotom: “Kakovo mi je zelenilo, kakav li hlad 
dajem! Samo radi mene cieni se i drvo. Ljudi dolaze, da se u mojoj sjeni hlade, ptice dolieću, 
da pjevaju i da si gniezda grade; ja sam glavno na drvetu. ,,Ne hvali se preko mjere, odazove 
se izpod zemlje korien. Liepo si u proljeću, ali ne zaboravi, da se u jeseni posušiš, a u 
proljeću pak dodje novo lišće mjesto tebe, ako ja pak usahnem, ne će bit drveta, ni lišća“ 


(Barišić, Smilje, 1890, 12, 191). 


268 


U priči Nova lutka upoznajemo djevojčicu Danicu koja je marljiva, ljubazna i 
poslušna. Bila je pravo veselje svojim roditeljima 1 imala igračaka u izobilju pa je majka 
imala problem što da joj kupi za imendan. Odlučili su joj kupiti najbolju lutku u gradu. Takvu 
još Danica nije imala. Lutka je bila prekrasna. Imala je dugu kosu, sjajne cipelice, a mogla je i 
plakati. Danica se toliko zanijela u igri i brizi za lutkom da je od majke svaki dan tražila da se 
lutki kupi nova odjeća, šešir, rukavice i slično. Ukoliko ne bi dobila, plakala bi i vrištala. 
Majka je primijetila da Danica postaje rasipna i tašta. Pozvala je Danicu na razgovor i rekla 
joj da nije očekivala da će nova lutka biti tako lakoma, nego skromna i zadovoljna onime što 
ima. Ako tako nastavi tražiti stvari, morat će ju pokloniti nekoj bogatoj obitelji. Majka 
odgojno poučava djevojčicu da čovjek mora biti skroman i zadovoljan onime što ima, a 
pogotovo ako ničime ne zasluži bolje. ,, .../ zbilja toga dana nije više Danica majci dodijavala 
s takovim zahtjevima. Lutka je bila odjevena čisto i lijepo, ali nije imala nikada suvišnih 
stvari. Pa i sama Danica ko da se ugledala u svoju lutku, jer je često i svojim prijateljicama 
pripovijedala, kako ne valja, da su tašte i rasipne. Kad joj je majka priređivala novu odjeću, 
ili šešir, često je znala majku i sama sjetiti, da je dosadašnja odjećica jošte dosta dobra i da 
šešir jošte može rabiti. Niti ja ne ću da budem rasipna i tašta, znala je majci reći, te joj 
ljubezno skočiti u naručaj. Danica ostala je čitav svoj život čedan i skromna, premda je imala 
dosta imetka. Nije li se te čednosti i skromnosti naučila od svoje lutke? “ (Tomšić, Bršljan, 
1895, 8, 251-253). 

Analizom pronalazimo priču Pobijedila u kojoj je djevojčica Ljubica napisala školski 
sastavak na temu skromnost i pobijedila u razrednom natjecanju. Osim pobjede, pokazala je 
djevojčici Ružici koja je bila tašta i umišljena da je skromnost najveća i najbolja vrlina koju 
čovjek može imati. Skromnost je vrijednost koja je iznad svih drugih vrijednosti. Ona teži 
plemenitim djelima i pronalazi se kod svih ljudi. Skromnost pobjeđuje laži i mržnju te donosi 
božji blagoslov među ljude. ,,...Skromnost je kruna svih krijeposti. U njoj se zrcali strah 
božji, ljubav bližnjega, požrtvovnost, vjernost, strpljivost i mudrost poput sjaja 
najdragocjenijih dragulja. Ko je skroman, taj će kao i krotki posjedovati zemlju i kraljevstvo 
nebesko. Ko je skroman, tomu nije ni najteže nemoguće, jer vjeruje u Boga, koji ga krijepi i 
jača u svakom djelu. On siže isto tako radosno u koljebu siromaha, kojemu nastoji pomoći u 
bjedi kao što i u dvor velikaša, gdje će se pogostiti. On ne pazi, da li ga tko hvali, da li mu se 
laska ili ga prezire. Skromnost napose važe prama sebi mjerom najstrožijom. Skromnost teži 
za djelima plemenitim, korisnim i spasonosnim, znajući cijeniti dar života kao milost 
Svemogućega, jer komu se više dalo, od toga više se i ište... Strpljen, spašen. Ona se 


zadovoljava i scijeni se sretnom, što je određena, da bude podlogom krijeposti za postignuće 

dobra i nastojanja u spoznanju istine sa neuskolebivom vjernošću i oduševljenjem za sve ono, 
što je u istinu lijepo i dobro. Skromnost ne podnosi laži, ogorčenja ni mržnje; njezina veličina 
tolika je, da nije kadra primiti na se takova zločina. Ona ne mrzi nikoga, pa ne će da i drugi 
ma koga mrze. Skromnost je miroljubiva, te rado oprašta nanešene uvrijede. Ne dopušta, da 
sunce prije zapadne, nego se pomire zavađena braća. Ona se raduje s veselima, a plače s 
tužnima, te ne miruje dotle, dok žalosna ne utješi; stoga nam je i najboljom utješiteljicom za 
svega života našega. Slabiće hrabri, dočim ohole ponizuje bezobzirce, kao što to čini sitna 
ljubičica, koja prolaznike sili, da se, diveći joj se, k njoj prignu — i kao što malu smijernu 
ljubicu uzvisi velik čovjek, isto se tako uzvisuje i skromni pred ohološću. Ali ona sam ne misli 
na to, već umuje jedino o tom, kako će svu svoju braću usrećiti onako, kako je i sama sretna“ 


(Majnarić, Bršljan, 1898, 1, 3-10). 


Vrijednost znanja druga je najučestalija odgojna vrijednost koju pronalazimo analizom 
sadržaja časopisa za djecu i mladež. U odabranim primjerima časopisa prebrojali smo 90 
pojavljivanja. Analizom sadržaja časopisa pronalazimo tekstove i pjesme koji opisuju kako je 
znanje i učenje izvor sreće i blagostanja. Često pronalazimo knjigu kao sredstvo 
produbljivanja znanja i mudrosti. U njezinim se tekstovima ističe važnost učitelja kao osobe 
koja prenosi znanje i obrazuje. Djeci i mladima pokušava se naglasiti važnost škole i učenja 


kao vrijednosti koje ih obogaćuju. 


» Eto mene djaka mlada, čedna, 
Vedra ćela, svakog znanja žedna, 
Ljubim školu, knjigu učitelja, 
Dobrim biti stalna mi je želja! 
Bud' ja bdio, budi sanak snivo, 
Naukom s vazda bavim živo — 
Bdijuć, snijuć velja mi je briga 
Izvor sreće: plodonosna knjiga. 


» Knjižice liepa, 
Liepa mi nado 
Svaki te danak 
Uzimam rado 

Pa učim svaki list. 


Divna knjigo! Kako si mi draga, 
Kolika li u tebi je snaga: 

Od malena i neuka djaka, 

Ti nam stvaraš divna učenjaka, 
Stvaraš umne, prosvjetljene ljude, 
Koji viek se neumorno trude, 

Da u domu svjetlo znanja sjaje, 


I sveobće blagostanje traje....“ 
(Varjačić, Smilje, 1889, 3, 34). 


Odkad te učim, 

Od to mi doba 

Kriepost svetinja 

A mrzka zloba, 

Nauk — istinit, Čist... “ 
(Crnko, Smilje, 1890, 5, 65). 

,lgrati je slast, 
Učiti je čast! “ (Milaković, Hrvatska omladina, 1896, 5, 71). 


Iz pupoljaka, ruža procvate, iz mladine ljudi niču, a nauk je zibka mudrosti “ (Hrvatska 
omladina, 1896, 6, 91). 


Škola je mjesto gdje se uči i proširuje znanje. U pronađenim tekstovima škola se 
opisuje mjestom gdje se djeca i mladi osjećaju sigurnima jer im pruža slobodu razvoja 


vlastitih sposobnosti. Stvara se osjećaj da je škola djeci i mladima drugi dom tijekom njihova 


odrastanja. 


»Dična školo, poput majke 
Širiš svoja meka krila, 
Da pod njima utočišta 
Nađu djeca tvoja mila. 


Ti ih čekaš, ljupko zoveš, 
A tvoj glas im milo prudi, 
Jerbo znadu, da uz tebe 
Postat će valjani ljudi. 


Ti uzgoju plemenitu 
Njima pružaš, kako valja, 
Ti ih učiš, što je dobro, 
Ti ih putiš, što ne valja. 


» Hajdmo u školi, dječice sada! 
Došlo je doba — marljiva rada; 
Lati se družice knjige 

Nove te zovu odsada brige... 


Knjigu prigrli, hvataj se rada! 
Ne boj se djela, - ne boj se jada! 
Mlađan ko marno rada se hvata 
Ruke mu kašnje vrijedne su zlata! 


Njihovo ti znanje širiš, 

Ti im čuvstva gajiš blaga, 
Nevinost im štitiš, jačaš, 
Ti si njima majka draga. 


Diži mi se, dična školo, 
Put nebesa glavu koči 

I othranjuj mladost našu, 
Našu radost, naše moći. 


Lovor će ti vj'ence plesti 
Njihova tad harnost prava, 
I do vijeka, dok te bude, 
Širit će se tvoja slava “ 
(Smilje, 1897, 1, 1). 


Samo u radu nać' ćemo sreću, 


U njemu tražit blagost sve veću... 


Maran i pošten čovjek će svomu 
Koristit vazda milomu domu! 


Novi vam život škola će dati, 
Nauka mnogih pribavit ćeš zlati"! 
Zato u školu hrlimo sada, 

Došlo je doba nauka rada!“ 
(Širola, Liljan, 1897, 9, 133). 


Škola i učitelj najčešći su motivi korišteni u promicanju vrijednosti znanja. Škola je 
hram prosvjete i znanja, a učitelj je osoba koja pomaže djeci da tijekom boravka u njoj usvoje 
što više mogu i da izlaskom budu umno, duhovno i tjelesno obogaćeni. U istraživanom se 


razdoblju nije redovito polazilo u školu iako je postojala zakonska preporuka, ali u praksi ona 

nije provođena. Zato je škola opisivana mjestom potrebnim za razvoj djece koji pruža 
mogućnost lakšeg i boljeg života. 

Hram prosvjete, mila školica, otvorila je širom svoja vrata, da vas primi pod svoje 
okrilje, pod svoj krov. Vi ste ili tek stupili ili se povratili u nju, da u njoj neki započnete, neki 
nastavite, a neki da svršite nauke svoje... Na tom će vam putu brižni vaši učitelji pokazivati 
draga zrnca, kojih mnogo treba da si naberete, budete li htjeli, da u životu što bolje prođete. 
A koja su to zrnca? To su dvovrsna. Jedna su rumena, žarka. Gore plamenom ljubavi. To su 
zrnca dobrote. Druga su svježa, zelena kao priroda proljetna, koja nas napunja nadom u 
bolju budućnost, a to su zrnca znanja. Ova su dvoja zrnca najdraži, najljepši i najvrjedniji 
nakit svakoga čovjeka... Školica nalikuje gozbenoj dvorani. Vi sjedate za stolove ili klupe, a 
dobri domaćine, gazde (vaši učitelji) nuđaju vas odabranim jelom i pićem, ne doduše 
tjelesnim, već i duševnim, jer svi njihovi lijepi nauci, upute i savjeti krasna su hrana duši. Pa 
kao što oni gostovi, koji se za gostinjskim stolom nećkaju i ne uzimaju, dok im se nuđa, 
odilaze sa gozbe gladni i žedni, tko i oni đaci, koji ne će da primaju savjete i nauke, dok im se 
daju, ostavljaju školu kao zloće i neznalice. Nije mudar, tko ne uzima, dok mu se daje... A 
možemo li se štogod naučiti da se ne učimo? Ne, jer se nitko nije učen rodio, a bez muke nema 


nauke.... “ (Varžička, Vjerni drug, 1900, 1, 1-2). 


»Učenik sam, ljubim školu Sve prereže, što dohvati, 
I knjižicu malu, Ne zna što je šala. 
Ali ja sam još i vojnik- 


Nije to za šalu. K tomu dodaj nacrt bojni 
U knjižicam b'jelim, 

Tok je meni top ubojni, Pa da vidiš ljuta boja 

Pero koplje bojno, U istinu, velim. 

Ploča štit, olovka puška- 

Pa da njjesam vojno?! Idem, idem, brže naprijed, 


Već je sedam sati. 


Ja sam vojnik, ja sam junak Za pol sata moram biti 


Usred vojske male — Doetkavecki: 
A učitelj, naš gospodin, 
Hrabri generale. Samo ne smjem zaboravit 


Na kolačić mali, 
I sabljicu još imnadem To je barut, koji treba 
U periša mala, Tope da potpali“ 
(Anđeo čuvar, 1902, 3, 40). 
Prepoznato je da se djecu i mlade u istraživanom razdoblju poučavalo da budu valjani, 


značajni i pošteni. Osobe koje gaje vrijednost poštenja bit će cijenjene u društvu i nagrađene u 

nebeskom carstvu. Analizom smo identificirali da je poštenje važna odgojna vrijednost i 
prebrojali ukupno 64 pojavljivanja. Najčešće je poštenje promovirano upotrebom pripovijesti 
i priča u kojima se djecu i mlade na primjeru mlade osobe koja se ponaša neprimjereno, 
odnosno laže ili krade, upućivalo na to koliko je zapravo važno biti pošten. Odgojna 
vrijednost poštenja ogleda se u najvišim moralnim načelima i dostojanstvu osobe. 

U pripovijetci Pošten drotarski dječak pronalazimo priču o siromašnom dječaku Janku 
koji je živio s majkom. Kada je napunio deset godina odlučio je poći u veliki svijet kako bi 
krpanjem starih lonaca zaradio novac za bolesnu majku. Ona ga je poslala na put savjetom 
neka bude vrijedan, ali prije svega pošten. Kada dođe u iskušenje, neka se sjeti pokojna oca i 
učini prema božjem blagoslovu. Janko je bio marljiv i vrijedan te je svaki zarađeni novčić 
slao majci. Budući da nije dugo ništa zaradio, stigli su ga crni dani pa je počeo prositi. Susrela 
su ga dva vojnika od kojih mu je jedan dao forintu i zapovjedio mu neka je ode promijeniti pa 
neka sebi ostavi 10 novčića, a 90 vrati. Kada to napravi, neka ga pronađe u gostioni. Janko 
nije uspio odmah promijeniti forintu, a kada je napokon uspio, nije mogao pronaći dobrog 
vojnika. Odlučio je svaki dan dolaziti na isto mjesto i čekati vojnika da mu vrati novac. I u 
trenutcima kada je ponovno bio gladan nije trošio novac, nego se sjetio pokojnog oca i želio 
pošteno vratiti novac. Nakon dugo vremena, Janko je sreo vojnika i vratio mu 90 novčića. 
Vojnik sav iznenađen Jankovim postupanjem, odlučio ga je uzeti pod svoje okrilje i dati ga u 
školu. Završio je Janko školu za vojnika pa je odlučio i sam omogućiti školovanje po troje 
djece iz svoga mjesta. ,,... Častniku ova iskrenost i ovakvo poštenje veoma dopadne, a jer je 
bio bogat, uzme dječaka k sebi i pošalje ga u učionu, da se tamo nauči, što bi mu bilo 
potrebito, da postan jednoč valjanim zanatnikom.... Ali na svoje nekadašnje siromaštvo ipak 
nije zaboravio; svake bo godine škola trojicu siromašnih ali sposobnih dječaka iz svoga 
zavičaja, pružajuć im stan, hranu, odjeću, knjige i sve, što im treba...“ (Mafik, Smilje, 1873, 
3, 43-45). 

U priči Košara jabuka nalazimo dječaka koji je došao kod prijatelja na igranje. Kada 
je ušao, u kući je primijetio košaru jabuka. Uzeo je u ruke jednu te tiho prozborio: ,,Oh kako 
je lijepa, a mora da je i ukusna“. Krenuo da ih je staviti u džep, no tada se trgnuo i sam sebi 
rekao: ,,Ne, to se ne smije, iako nema nikoga u sobi ipak to netko od gore vidi“. Sve je to 
vidio stari djed te pozvao dječaka k sebi i rekao mu: ,, Uzmi ove jabuke dobro moje diete! I 
budi uviek tako pošten, pa ćeš biti sretan u životu svomu! Jedno oko uviek gleda, kom' se skriti 
ništa neda “ (Smilje, 1873, 6, 91-92). Djecu se i mlade upotrebom ovakvih situacija poučavalo 


da je poštenje odlika dobroga čovjeka i da uvijek netko promatra i vidi kako se ponašamo. 

Onoga tko je pošten, u životu će pratiti sreća i blagostanje — odgojne su poruke koje 
najčešće pronalazimo analizirajući tekstove. Ovakve su se odgojne poruke upućivale djeci 1 
mladima u analiziranim sadržajima časopisa. U pripovijetci Budi pošten bolesna je majka 
poslala Maricu da kupi mlijeka za 10 filira. Marica se u žurbi spotaknula te izgubila novce. 
Nije ih mogla pronaći pa je počela plakati. To je vidio jedan trgovac i upitao ju što se 
dogodilo. Marica mu je objasnila, a on joj je dao 10 filira. Sva sretna otišla je do trgovine i 
kupila mlijeko za bolesnu majku. Pri povratku doma, slučajno je na onome mjestu pronašla 
izgubljene novce. Bez razmišljanja se uputila trgovcu, zahvalila mu se iz sveg srca i vratila 
novce. ,,..Ove su riječi ganule trgovca, pa pošto je Marica bila siromašna, ali poštena 
djevojčica, pokloni joj 10 kruna, veleč: Kad si tako poštena, uzmi ove novce, pa gledaj njima 
bolesnoj majci pomoći. Nastoj, da kroz cijeli svoj život takova budeš, pa te sigurno dobri Bog 
zaboraviti ne će“ (Uzelac, Bršljan, 1898, 7, 220-221). 

Analizom pronalazimo tekstove koji govore o važnosti poštenja i poštenoga rada. 
Nema vrijednije stvari koje osoba može posjedovati izuzev svoga poštenja. 

,»Raditi nam valja i poštenim životom nastojati, da budemo valjani ljudi i da se ne 
brinemo samo za se, nego i za — svoje bližnje! Božja pomoć bit će tada uz nas!“ (Širola, 
Liljan, 1896, 1, 13). 

»Put kojim koracaš, Ma da nije ravan, Kad s poštenje ideš, Dobar je i slavan!“ 
(Liljan, 1898, 6, 80). 

, Ostanite uvijek valjani i čestiti, pa mislite na to: Poštenje, življenje, poštenje traje 
najduže!“ (Majnarić, Liljan, 1898, 6, 87). 


Malo govori, a mnogo radi, Pošten rad tek život nam sladi “ (Anđeo čuvar, 1904, 2, 
27). 

» U svijetu onaj dokopa se sreće, Poštenim tko srcem na put žića kreće“ (Magjer, 
Anđeo čuvar, 1905, 9, 141). 


, Čuješ: poštenje je zlato, Sve krieposti u njemu 
Koje bliješti, svietli, Upored se vide: 

Kao ona zviezda, Iz njeg dobro svakoje, 
Što no nebom leti. Kao biser ide... 
Čuješ: poštenje je ures, Oh! Bogata tebe, 

Što čovjeka krasi, Milo diete, drago, 

I po svietu širokom, Ako budeš imati! 
Liepim glasom, glasi. To najljepše blago!“ 


(Petković, Anđeo čuvar, 1910, 1, 14). 


Marljivost je odgojna vrijednost koju smo prepoznali analizom sadržaja odabranih 
časopisa i to 60 puta. Važno je djecu i mlade od ranog odrastanja privikavati radu 1 

marljivosti. Osoba koja je marljiva neće biti gladna i uspjet će u životu. Analizom 
prepoznajemo razne tekstove koji obiluju primjerima o tome kako se marljivost u životu 
isplati i kako je marljiva osoba cijenjena u društvu. Glavna teza koja se provlači u 
analiziranim tekstovima je da tko radi, taj će uspjeti i sreću pronaći u radu. U kratkoj 
pripovijesti Uzori marljivosti dva su se siromašna mladića posvetila obrazovanju, a hranila su 
se trudom svojih ruku. Prijavile su ih zle duše da ih nitko ne podupire i da nisu bogati, a opet 
lagodno žive. Mladići su pozvani na sud da se brane. Sud ih je upitao kako je moguće da su 
tako dobro ugojeni, a nitko ih po cijele dane ne vidi da rade, nego samo uče i čitaju knjige. 
Siromašni su mladići u strahu da ne budu prozvani za lopove, pozvali starog mlinara da 
svjedoči u njihovu korist. On je posvjedočio da u životu nije vidio marljivije osobe jer po 
cijele noći rade u mlinu, a tijekom dana samo uče. 

» -..Ovaj dodje i posvjedoči, da su oni mladići, koji k njemu svaku večer dolaze i preko 
pol noći rade za dvie drahme (po prilici 2 maraka ili 1 for.). I sud i slušatelji niesu se mogli 
toj marljivosti dosta načuditi. Da im se njihovo stanje olakša, odredi sud, da im se odmah 
izplati plaća za 200 noći“ (Kobali, Smilje, 1880, 2, 30). 

Pronalazimo i različite pjesme koje glorificiraju rad i potiču djecu i mlade da budu 
marljivi. Odgojno je važno djecu već u ranom odrastanju upoznati s vrijednostima rada _i 


usmjeravati da se u životu rad isplati dok se nemar i lijenost ne cijene. 


» ...Što koristi vika, Manje nek je hvale, 
Ako 1 poso driema! Manje nek je buke, 
Što uzkici plamni Samo nek su složne 
Ako l' sviesti nema?! Oko posla ruke. 

Za to uči, uči Manje nek je rieči, 
I marljivo radi; AI tim više čina, 
Radom, a ne riečju Pa će sretna biti 
Sva se sreća gradi. Tvoja otačbina... “ 


(Milaković, Hrvatska omladina, 1886, 6, 84). 


» Vidiš, kako pčela marna, Kad porasteš čovjek kano 
Po cv'jetov'ma med sabire; I ti bit ćeš marljiv je li? 
Tako treba da i ljudi Znaj, da radom sreću stiče, 
Svojim radom dobro šire. Svatko, tko ju seći želi“ 


(Širola, Liljan, 1895, 7, 102). 


U pripovijesti Tko s proljeća ne sije, s jeseni ne žanje postoje dva mladića, Ivan i 


Martin. Ivan je bio marljiv kao mrav, a Martin lijen kao trut. Nakon što je snijeg otopio 1 

došlo proljeće, Ivan je marljivo radio na svojoj njivi, a Martin dangubio. Tek pred vrijeme 
sjetve, Martin se sjetio svojih njiva, ali je tada već bilo kasno. Došla je jesen, a na Ivanovim 
njivama ploda i puno raskoši, dok je na Martinovima korov. ,,... Tako bijahu dva dječaka. 
Jedan bijaše marljiv i dobar, išao redovno u školu. Slušao svoje roditelje, učitelje i druge 
starije razumne ljude, drugi bijaše nemiran, tvrdokoran i neposlušan. Nije polazio na nauk, 
nego se kojekuda skitao i igrao s rđavim drugovima. Prvi je napredovao u znanju i uljudnu 
vladanju, drugi je ostao neuk, neotesan i surov. Jedan postane čestitim čovjekom, da ga je 
svatko štovao i volio, a drugi je bio na sramotu cijelome selu. Tko u proljeće marljivo i 
uredno sije, s jeseni će obilan plod žeti, a tko u mladosti uči, u starosti će mu znanje koristiti. 
Što je težaku proljeće, to je čovjeku mladost“ (Šebečić, Smilje, 1906, 9, 134-135). Na ovome 
primjeru primjećujemo kako se djecu i mlade poučava da marljivu osobu na kraju posla čeka 
velika nagrada, a lijenčinu samo problemi i neimaština. Ovo je jedan od mnogobrojnih 
primjera koji su pronađeni analizom. 

U kratkoj priči Vinograd otac ostavlja trojici sinova vinograd i poruku da se u njemu 
nalazi veliko bogatstvo. Sinovi su cijeli vinograd prekopali, ali zlato nisu našli. No, vinograd 
je rodio bogatim plodom pa su zaradili duplo više od vinograda nego prijašnjih godina. Još 
jedan odgojan primjer kako na kraju mukotrpnog rada dolazi zadovoljstvo popraćeno 
uspjehom i nagradom. 

» ...Umr'o otac. Sinovi prekopali veoma marljivo sav vinograd, i nigdje nijesu naišli 
ni na zlato ni na srebro. Ali je zato te godine vinograd urodio tolikim plodom, da su dva puta 
više novaca dobili za vino, nego obično. Sada su tek sinovi razumjeli očeve riječi, što ih je na 
samrti rekao. Zaoto su nad vratima vinograda napisali veliki slovima: Marljivost je suho 


zlato, Marljiv budi uvijek zato“ (Muravić““, Anđeo čuvar, 1911, 8, 122). 


Opreznost je odgojna vrijednost koju pronalazimo u analizi sadržaja časopisa za djecu 
i mladež i to 56 puta. Opreznost je zapravo osobina osobe koja želi ili nastoji izbjeći opasnost, 
nepriliku ili neprimjereno ponašanje. Djecu se i mlade u analiziranim časopisima upotrebom 
raznih priča i događaja pokušavalo upozoriti na određena ponašanja i odgojno poučiti da budu 
oprezna u svome djelovanju. Tako u basni Lav i lisica pronalazimo starog lava koji nije 
mogao više loviti i tako se prehranjivati. Odlučio se sakriti u špilju i praviti da je bolestan. 
Životinje koje su u to povjerovale i dolazile lavu pomoći bile su pojedene. Pred špiljom se 


pojavila lisica, no primijetila je kosti drugih životinja pa je upitala lava kako je. Lav joj je 


“ Zlata Muravić, učenica 4. razreda Broda na Savi. 

odgovorio neka uđe unutra i sama vidi. ,,...Ja bi unišla, da nevidim mnogo tragovah od one 
zvjeradi, koja je unišla, a nijednoga traga one koje je izišla. Nauk: Razboriti ljudi vide 
unapried po izkustvu preteću pogibelj, pa joj se za vremena uklanjaju“ (Bosiljak, 1864, 3, 
91). Djecu se i mlade ovim primjerom poučavalo da budu oprezni s kime se druže i ne 
nasjedaju na tuđe priče i obmane. 

U pripovijetci Koprive mala se Ružica u svojoj nesmotrenosti slučajno opekla na 
koprivu te se naljutila i krivila Boga što ih je stvorio. Ovo je jednostavan primjer u kojem se 
na primjeru djevojčice koja se opekla djecu i mlade usmjeravalo da budu oprezni u svakoj 
životnoj situaciji. ,,...Ali majka joj reče: Ne tuži se ti na dragoga Boga, već sama na se. Ti si 
već prije znala, da koprive peku, pa zašto si se dakle mašala za nje? Ali tako uviek biva; 
nesmotrenost i lakoumje već mnogomu čovjeku puno zla prouzročilo. Već su mnogi s 
nestašnosti, dopanuli se gorkosti, zato pazi da i tebe, koprivica naogrebe“ (Filipašić, 
Bosiljak, 1866, 5, 78-79). 

Analizom smo pronašli i tekstove koji su imali tragičan završetak, a sve s ciljem da 
djecu i mlade upozore na moguće negativne posljedice 1 tako ih nauče opreznosti. Nalazimo 
tekst gdje je dječak zamalo umro jer se ubo kemijskom, dječaka koji je bio neoprezan sa 
šibicama pa je zapalio kuću i djecu koja su se neoprezno igrala, a njihova je igra završila 
teškom ozljedom. U odgoju djece i mladih nikada nije dosta opreznosti pa iz tih razloga 
analizom pronalazimo tekstove koji promoviraju sigurnost. Upotrebom primjera druge djece 
koja su bila neoprezna, djelovalo se poučno i preventivno prema djeci i mladima u 
istraživanom razdoblju. 

»Neko se je diete ubolo željeznim perom, smočenim u kemičko (lučbeno) crnilo. 
Doskora mu je ruka tako natekla, da su ga morali bolje odnieti u bolnicu, gdje su ga liečnici 
jedva spasili. Treba dakle vrlo paziti, da se neubodemo željeznim perom“ (Smilje, 1873, 6, 
94). 

Roditelji nisu imali sada ni sobe, gdje bi spavali, a niti novaca, da si sagrade novu 
kuću i da si kupe nove postelje, stol i stolice. Oh, kako su bili sada žalostni! A tomu svemu 
bijaše krivo diete, koje se je igralo žigicom. S toga se nemojte nikada igrati žigicami! Vatra ti 
je živalj svemogući, često škodi tebi, rodu, kući “ (Smilje, 1873, 11, 174). 

, Naučila se djeca igrati vrepca. Namjeste dašćicu, na nju komad okrugla drveta 
(vrebac zvani) pa jedni tepu palicama, a drugi ga dočekuju. Te se igre često igraju. Zalud im 
učitelji i roditelji govore: ,,lgrajte se takve igre, gdje nećete ni sebi ni drugome nahuditi. “ 
Djeca kao da mare i ne mare. Jednoga se dana i opet igrali te igre. Jedan zatepe vrepca; 


drugi ga htjede uhvatiti; pa kako je vrebac oštro poletio, pogodi ga baš u oko. Oko mu iscuri. 

Igra bila neoprezna, krvavo se i svršila. Od toga vremena ne igraju se te igre; boje se, da se 


još komu tako šta ne dogodi“ (Varoški, Bršljan, 1903, 12, 379). 


Analizom sadržaja prepoznali smo vrijednost zdravog načina života kao važnu 
odgojnu vrijednost usmjerenu djeci i mladima. Identificirali smo ukupno 46 pojavljivanja ove 
osobnosti. Najčešće pronalazimo tekstove koji djeci i mladima govore o važnosti zdravlja, 
održavanju osobne higijene te izbjegavanju konzumiranja duhana i alkohola. Nema većeg 
blaga u životu od zdrave osobe, osnova je tekstova koje su pronađene analizom sadržaja 
časopisa. 

, Sretniji je siromah zdrav i snažan, nego bogatac, ako mu tijelo osjeća bič bolesti. 
Zdravlje i blagostanje sa svestosti i kreposti bolje je od zlata i srebra, a jako tijelo je 
dragocjenije od nebrojena blaga “ (Gruber, Liljan, 1895, 5, 80). 

Bogat neka se hrani kad je gladan, a siromah kad može. Kratka večera, zdrav život, 
Zdrav čovjek ne pozna svoga bogatstva “ (Liljan, 1896, 5, 74). 

» Bolesti čovjek kaje se i bije; 

Zdravlju svojem šta sve počinio nije; 

Ali kad mu netom sine iskra zdravlja, 


Na žalost tad svoju baš sve zaboravlja “ (Maldini, Pobratim, 1900, 6, 138). 


Konzumiranje alkohola i duhana može dovesti do narušavanja zdravlja, a često i 
rezultirati tragičnim završetkom. U kratkoj pripovijesti Dva brata pronalazimo Ćirila i 
Metoda. Ćiril je bio dobar, a Metod nestašan. On se znao skrivati od ukućana i pušiti duhan. 
Majka i otac opominjali su ga i upozoravali da to ne radi jer je to loše za njegovo zdravlje. 
Metod se nije obazirao te je obolio i mlad umro. ,,Nu Metoda nije poslušao majčine riječi, već 
je uvijek tako kradom uzimao duhan i pušio ga. Za neko vrijeme počne kašljucati i napokon 
padne u sušicu, usljed koje naskoro i umre“ (Maldini, Liljan, 1896, 9, 134). Ovo je samo 
primjer poučnih i preventivnih tekstova pronađenih u sadržajima analiziranih časopisa koji se 
odnose na vrijednosti zdravog načina života. 

Higijena je prepoznata kao najvažniji aspekt zdravog načina života. Pronalazimo 
tekstove koji opisuju zašto je važno održavati osobnu higijenu i što ona podrazumijeva za 
osobu. Prepoznato je da u istraživanom razdoblju održavanje higijene nije bilo na 
zadovoljavajućoj razini i to neovisno o društvenom položaju. Bitna zadaća bila je djecu i 
mlade od ranog djetinjstva odgojno poučiti važnosti pranja tijela, kose, ruku i usta te kako 


postupati u slučaju ozbiljnije ozljede ili posjekotine. 

»Neki čovjek posjetio bolesna prijatelja. Teška glavobol mučila bolesnika, a osim toga 
mu izbili po tijelu nekaki čirovi. ,,O prijatelju“ — uzdahne bolesnik, opazivši druga, ,,smiluj 
mi se i kaži, kaku rabiš ljekariju, da si uvijek tako zdrav? “ Vrelo, što se nalazi kod moje kuće, 
najbolji je moj lijek, odgovori došljak. Ladnom njegovom vodom ispiram ja svoja usta, perem 
glavu, oči, uši i čistim cijelo tijelo i tako se čuvam od svake bolesti, dok drugi trpe, koji se 
boje vode“ (Toni, Bršljan, 1898, 12, 382). 

Osim važnosti održavanje higijene tijela, pronalazimo i tekstove koji djeci i mladima 
objašnjavaju mogućnosti obolijevanja od različitih zaraznih bolesti poput kuge, kolere, gube, 
difterije i sušice. Ovakvi tekstovi prije svega imaju preventivnu, a onda obrazovnu svrhu. 
» ...Higijena je ne samo kod nižih slojeva nego mnogo i mnoga puta baš kod inteligencije tako 
slabo razvijena, da se čovjek mora čuditi, kako ljudi o ovim stvarima nemaju ni pojma. Ta, to 
su tako jasne i nepobitne činjenice, a ipak se za njih tako malo brine, ili se uopće ruglu 
izvrgavaju. Ako ko posjeti prijatelja, koji imade sušicu ili drugu kakovu zaraznu bolest, začepi 
si rupcem usta i oprezno kroz nos diši samo, da se ne bi zarazio; s tim se nije niti najmanje 
očuvao, ma on kroz nos udisao kakogod oprezno, uvijek dospiju bakterije barem u nos, ako ne 
dalje, a drugo na rupcu se nalaze hiljade i hiljade bakterija... Malena ozleda može dotjerati 
do najtežih komplikacija, otrovanja krvi, gnojenja rane, sve su to posljedice, jer se premalo 
pazi na čistoću. Svaka pa i najmanja ranica mora se zato čista držati, mnogo puta se po sreći, 
da se rana zacijeli bez higijenskih pomagala, ali mnogo puta čovjek i nastrada...“ (Beuc, 


Krijes, 1910, 12-13, 203). 


Zahvalnost je odgojna vrijednost koju samo prepoznali ukupno 45 puta unutar 
analiziranih sadržaja časopisa za djecu i mladež. Zahvalnost prepoznajemo kao važnu 
vrijednosnu osobinu u istraživanom razdoblju. Pronašli smo da se zahvalnost može izreći 
dragoj osobi, roditeljima, Bogu, prijatelju i životinjama. Ona je čin u kojemu smo sretni što je 
netko nešto učinio za nas ili nam pomogao u nevolji. Djecu se i mlade raznim tekstovima 
odgojno usmjeravalo da budu zahvalni na malim stvarima i dragim osobama kojima su 
okruženi. Zahvalnost prema Bogu čest je motiv pronađen u istraživanju. Nema veće vrline od 
zahvalnosti. Zahvalna je osoba ona koja je najbliža Bogu. 

, Žena i kokoš. U njeke udovice bijaše kokoš, koja je svaki dan po jaje snela. Dodje joj 
na pamet, da će kokoš, ako joj se dade više ječma, po dva jaja na dan nesti; što i učini. Kako 


se pako uzdebelji, to nemogaše više ni jednog jajeta na dan iznieti“ (Bosiljak, 1864, 2, 57). 

» ...Bogu se, diete moje, imamo zahvaliti na svakomu dobrom i liepom daru, što ga 
uživamo na tom svietu; sve je Bog stvorio, sve od njega dolazi, kao i mi sami ljudi, koji smo 
izmedju svih stvorenjah na zemlji božja djeca“ (Stojanović, Bosiljak, 1865, 11, 284). 

» ...Zahvalnost je jedna od najljepših krieposti. Pamtite, da svako dobro dielo nosi 
plod; radite i uzdajte se u Boga, jer kad je nevolja najveća, On vam je najbliži“ (Pogačić, 
Bršljan, 1889, 11, 343). 

Odgojni čin koji smo prepoznali u istraživanju bio je i iskaz zahvalnosti prema majci. 
Djecu i mlade poučavalo se da budu zahvalni majkama za sve što za njih rade. Majka je osoba 


koja je uz djecu od začetka pa do svoje smrti i koja uvijek brine o odrastanju. 


» U koljevki nekoć mlada, Kad u školu me slala, 
Gledala me majka draga, Učila me: Marljiv budi, 
Danom, noću nad mnom bdila, Poštuj Boga, dobro ljubi, 
Mliekom svojim me hranila. Štitit će te dobri ljudi. 


Slabe ruke ojačala, A ja sada hvalim Bogu, 


Na noge me postavila, 
K crkvi božjoj me vodila, 


Na daru mu jur premnogu; 
Miloj majci ljubav vraćam, 


Brige njene rado plaćam “ 
(Papić, Bršljan, 1892, 9, 280). 


Skrušno Bogu se molila; 


U pripovijesti Kraljić i seljak nalazimo priču o bogatašu koji je svome sinu plaćao 
privatnog učitelja. Učitelj nije popuštao svojem učeniku. Jednog dana naišli su oni na seljaka 
koji se kraljeviću poklonio, a ovaj se ponio oholo i pravio se da ga ne vidi. Učitelj je ukorio 
kraljevića 1 upozorio ga da iako je bogat, ipak mora biti zahvalan seljaku jer bez njega ne bi 
imao hranu koju objeduje. ,,... Onaj je seljak doduše čovjek siromašan i najnižega stališa, a vi 
ste bogat, nu znajte, da biste uza sve to od glada umrli, da onaj siromašni seljak ne bi 
obradjivao zemlje. Bogataš se zastidio, te je odsele prijazni bio naspram seljakom. Ne preziri 
seljaka, jer te seljakova ruka hrani“ (Gruber, Bršljan, 1892, 10, 319). Na izdvojenom 
primjeru pronalazimo vrijednost zahvalnosti i usmjeravanje djece i mladih da ne prave razlike 
između bogatih i siromašnih. 

Pronalazimo i tekstove koji su isticali važnost učitelja u odrastanju i obrazovanju djece 
i mladih. Učitelj je smatran drugom najvažnijom osobom u odrastanju i često je imao važan 
utjecaj na životni put djece. Učitelji su preuzimali i ulogu roditelja te pružali učenicima 
pomoć i sigurnost pa im je iz tih razloga potrebno biti zahvalan. U kratkoj priči Zahvalni 
učenici pronalazimo Julija 1 Petra Golića koji iskazuju veliku zahvalnost svojem učitelju za 


sve što je za njih napravio tijekom odrastanja i školovanja. Nakon njegove smrti, svake 

godine s obitelji organiziraju veliku misu u njegovu čast te su mu podigli veliki nadgrobni 
spomenik. ,,...On mi je za život svojim prijateljskim riječima više vrijedio, nego novac moga 
oca. Ono, što sam stekao, slušajući njegove blage i ljubezne riječi, ne bih mogao kupiti ni za 
carevo blago, a to je; da sam pametan pa da imadem iskreno i pošteno srce. Dok sam bio 
učenik smatrao sam ga često za svoga neprijatelja. No da nije, bilo njega, ja ne bi bio časnik, 
ne bi sada nosio carske sablje, te živio gospodski, a moj brat ne bi bio toli uvažen i glasoviti 
liječnik... Bio sam i ja ondje, kad se je spomenik postavljao i pročitao sam na njem uklesana 
zlatna slova: Ovdje počiva u miru božjem Milan Šišić, učitelj. Rođen 1843. godine, a umro 
1883. — Zahvalni učenici Julio i Petar Golić, dižu ovaj spomenik u znak duboka štovanja i 


zahvalnosti žele duši njegovoj vječni stan u raju“ (Blažeković, Bršljan, 1895, 4, 114-116). 


» ...Ruku ljubi bivši šegrt Kod vas zanat ja izučih, 


Suznih oči gazdi svome. Vi ste meni temelj dali, 
Kako ne ću do vas doći, Pa kako vam srce moje 
Na tom da se ne zahvali!“ 


(Širola, Pobratim, 1898, 6, 91). 


Dobrotvoru milom mome! 


Poslušnost kao odgojna vrijednost prepoznata je u ukupno 44 pojavljivanja. Analiza je 
pokazala da se poslušnost nije smatrala bezuvjetnom pokornošću drugima, već činom 
priznavanja autoriteta odrasle osobe i slušanja uputa ili odgojnih savjeta. Pronalazimo 
tekstove koji govore o tome da dijete treba slušati roditelje i učitelja te da je poslušno dijete 
zapravo dobro i odgovorno. Odgojna poruka koja se šalje djeci 1 mladima jest da slušaju 
odrasle jer im oni žele dobro i na taj ih se način odgojno usmjeravalo na primjereno 


ponašanje. 


» ...Dobro diete rado sluša Dobro diete čini uvjek 


Sladke rieči roditelja, 
S njimi dieli sreću svaku, 
I uživa sva veselja. 


Dobro diete iz sveg' srca 
Učitelja svoga štuje, 

Te u dušu zasadi 

Sve, što od nejg' dobra čuje! 


Ono, što ga k sreći vodi: 
Radin život, čista duša 
I poslušnost — nek mu godi! 


Zato slušaj, drago diete, 
Čini uvjek, što je dobro 
Nedaj da se kada više 
Tvoj razljuti na te pobro!“ 


(Varjačić, Smilje, 1873, 8, 113-114). 

, Sretno diete, koj čini ono, 

Što stariji njemu dobra veli; 

Sretan će mu biti život cieli 

Ak je samo poslušnosti sklono... 

Neopreznost često onog sruši, 

Koj na rieči starijeg zagluši!“ 

(Varjačić, Smilje, 1873, 10, 148). 

,...Slušaj za mlade dobe svoje učitelje, roditelje i starije, jer kasnije, ako 


nevaljanština mah preuzme, bude sve prekasno “ (Gruber, Bršljan, 1889, 8, 253). 


Najčešće je prepoznato da se vrijednost poslušnosti u djece i mladih promovirala 
upotrebnom tragičnih situacija i događaja. Korištenjem tragedije u svrhu odgoja, djecu se i 
mlade na primjeru drugih upozoravalo na moguće posljedice i naglašavala se važnost slušanja 
odgojnih uputa i savjeta odraslih. U pripovijesti Veposlušna Slavica pronalazimo djevojčicu 
Slavicu koja nije slušala majku. Zbog toga joj se jednoga dana igla zaletjela u grlo i umrla je u 
teškim mukama. ,,...No Slavica je uvijek zaboravila na opomene majčine. Jednoga dana, 
kada je Slavica opet šila, držeći u ustima iglu i priređivajući konac, da ga u istu utakne, 
pokuca netko najednom oštro na vratima. Slavica se trgnu i u taj čas zaleti joj igla u grlo, 
uslijed česa neposlušna Slavica za kratko vrijeme u najgroznijim mukama i umre“ (Maldini, 
Liljan, 1896, 10, 150). 

U priči Tko ne sluša, nastrada pronalazimo dječaka Luku koji nikada nije htio učiti i 
uvijek je bio zločest. Zadavao je stotine briga svojim roditeljima, učitelju 1 prijateljima. 
Nikoga nije htio slušati i nije mario za opomene 1 kazne. Uzalud su mu govorili da je 
,poslušnost prva i glavna krjepost za djecu, i da poslušno dijete bude sretno, a ne neposlušno 
uvijek nesretno.“ Jednoga dana župnik je odredio dan kada će se sva djeca ispovijedati, a 
Luka je umjesto na ispovijed otišao u lov prethodno uzevši očevu pušku. Nažalost, u lovu je 
nesretno odapeo pušku te mu je ona raznijela ruku i razderala cijelo lice. Našli su ga nakon 
nekog vremena u polju, ali bilo je prekasno da se spasi od težine ozljeda. ,,...Z dok su se svi 
dobri ljudi spremali da veselo proslave Uskrs, mučio se iznakaženi Luka u groznim bolima 
četiri dana i onda umrije. Ukopaše nesretnoga Luku bez zvonjenja, bez svećeničkog 
blagoslova. Nikada nikoga nije slušao, zato je tako i prošao; kako je živio, tako je i umr'o, 


rekoše ljudi“ (Ljević, Anđeo čuvar, 1908, 9, 130-131). 


Analizom smo prepoznali i mudrost kao važnu odgojnu vrijednost i to u ukupno 32 
pojavljivanja. U pronađenim sadržajima odabranih časopisa mudrost je najčešće opisivana 
kao vrlo domišljato rješavanje određenog događaja ili situacije. Ovakvim odgojnim pristupom 

djecu se i mlade poučavalo da u svakoj životnoj situaciji moraju prvo dobro promisliti, a onda 
djelovati. U pripovijesti Mudra ženska glava nalazimo kralja koji je volio svojim podanicima 
zadavati razne pitalice i zadatke te na taj način pokazivati da je on najmudriji u kraljevstvu. 
No, kralj je upoznao djevojku koja je znala odgovore na sve njegove pitalice 1 to ga je toliko 
zadivilo da ju je odlučio oženiti. Uvjetovao je svojoj budućoj supruzi da ne smije nikome 
dijeliti svoje savjete, na što je ona pristala. Zatražila je da ukoliko dođe do prekida njihove 
veze, smije sa sobom ponijeti najdragocjeniji predmet koji zaželi. Kralj joj je to dopustio. Nije 
prošlo dugo, a nova je kraljica savjetovala seljaka kako da od kralja namiri svoju štetu. Kralj 
je to saznao te potjerao kraljicu s dvora. Podsjetila je kralja na dogovor i obuzela ga objema 
rukama oko struka želeći ga ponijeti sa sobom kao najdragocjeniju stvar koju ima. Kralj se 
nasmijao toj velikoj mudrosti i ljubavi te joj sve oprostio. ,,..Kralj se grohotom nasmije 
mudroti svoje žene, jarost ga sva prodje, svoju ženu ogrli, i — od to doba nebijaše više nikada, 
ni traga ni glasa, ni govora ni spomene kakvoj neslozi, kakovu rastanku medju njima. Blago 
ipak onomi, tko je mudar i pametan! “ (Filipović, Bosiljak, 1865, 4, 100-102). 

U pripovijesti Mudar seljak carica Katarina odlučila je na zvoniku crkve u Sankt 
Petersburgu obojiti anđela u zlatno. No, najmudriji majstori koje je carstvo imalo na dvoru 
nisu mogli naći rješenje kako to izvesti. Nakon dugo vremena, na dvoru se pojavio jedan 
seljak koji je carici obećao odraditi posao i to skoro besplatno. Sama carica nije vjerovala da 
je seljak dovoljno mudar da to izvede, no svejedno mu je dopustila. Seljak je, na čuđenje svih 
majstora carstva, vrlo vješto i mudro odradio svoj posao. ,,Ta mala ali istinita priča lijepo 
nam pokazuje, kako si često učenjak silno glavu tare i kod najmanje stvari, dok ju okretan 


čovjek jednostavno i lako izvede “ (Majnarić, Liljan, 1897, 4, 54-55). 


Analiza sadržaja odabranih časopisa za djecu i mladež pokazuje da je vrijednost 
kulturnog ponašanja prisutna u odgoju i obrazovanju djece i mladih. Prepoznali smo ukupno 
27 pojavljivanja. Analiza sadržaja odabranih časopisa potvrđuje da se u istraživanom 
vremenskom razdoblju vodila pozornost o tome kako se djeca trebaju ponašati u društvu, ali i 
u vlastitom domu. U kratkoj pripovijetci Miško i vrebci upoznajemo dječaka Miška koji je bio 
nemiran i često lovio vrapce. Jedan je dan uhvatio nekoliko vrabaca i nije znao što bi s njima 
te ih je stavio pod šešir. Tada je naišao neki putnik koji ga je uljudni pozdravio, no Miško mu 
nije odzdravio. Putnik sam sebi prozbori ,,To su čudnovati ljudi; kad ih pozdraviš, oni ti ine 
odzdrave.“ Nedugo zatim Miško je sreo načelnika kojega je pratio njegov dvorjanin. Ni 
ovoga puta Miško nije odzdravio. Načelnik se naljutio i poslao je dvorjanina da opomene 


Miška za ne pozdravljanje i nepristojno ponašanje. ,, ...Dvorjanik ni pet ni šest, nu već našemu 

Mišku baci šešir s glave, a vrebci veselo odletiše. Dvorjanik, načelnik i ostali ljudi, koji to 
vidješe, do sita se nasmijaše a našega Miška prozvaše Miškom vrabčarom. Od ono doba ljudi 
vele svakomu čovjeku, koj rado ne pozdravlja starije, da ima pod šeširom vrebca “ (Kobali, 
Smilje, 1880, 1, 14). 

Analizom smo pronašli i tekstove koji upućuju djecu i mlade da je nepristojno govoriti 
u društvu, a sugovorniku ne dopustiti da nešto kaže. ,,Desio se u društvu glasovita nekoga 
učenjaka dosadni jedan brbljavac. Kad je taj učenjak otišao, reče brbljavac: Čudnovato! Sve 
hvali toga čovjeka kano vanredna umnika, a ipak nije ni jedanput usta otvorio. Oprostite, 
odvrati mu jedna gospoja: on je to učinio, jer doklegod ste vi govorili, on je bar dvadeset puta 
zijevnuo “ (Vjerni drug, 1898, 10, 158). 

Vrijednost kulturnog ponašanja pronalazimo 1 u kratkoj pripovijesti Treba se držati 
reda u kojoj je dobar i poslušan dječak Dragan jedan dan za ručkom, odmah nakon molitve, 
bez dozvole posegnuo prije drugih ugrabiti jelo. Majka ga je opomenula da to nije pristojno i 
da se ne poslužuje bez odraslih pogotovo ne prije starijih za stolom. Dragan se naljutio i 
odlučio ne jesti, a roditelji su na to pristali. Nakon nekoliko sati kada je ogladnio, zamolio je 
majku da mu da jesti, na što je ona zahtijevala da joj obeća da će se ubuduće za stolom 
pristojno ponašati. ,,..Ako obećaš da, da više ne ćeš činiti, što nije pristojno i da ćeš biti valjan 
kao i do sada, dat ću ti jesti. Dragan je obećao mami, što je od njega tražila, pa i danas bez 


svakog prigovora drži svoje obećanje“ (Buconjić, Anđeo čuvar, 1911, 8, 126). 


U životu je bitno biti strpljiv i ustrajan. Ništa ne dolazi preko noći i bez uloženog truda 
pa je važno kod djece i mladih razvijati vrijednost strpljenja. Analizom smo prepoznali 
pojavljivanje odgojne vrijednosti strpljivost od ukupno 21 puta. U pripovijetci Skupocjena 
travčica djevojčice Ružica 1 Marica nosile su pune košare na glavi 1 išle prema selu. Ružica je 
cijelim putem prigovarala kako joj je teško, a Marica se smijala. Ružica je upitala zašto se 
smije kada su im košare jednako teške. Marica joj je odgovorila da je ona stavila jednu 
skupocjenu travčicu u svoju košaru i zato joj je sada lagana. Ta se travčica zove strpljenje. 
» ...L ja bi rada njom svoj teret olakšati; kaži mi iskreno, kako se zove! Marica odgovori: Ta 
skupocjena travčica, koja olakšava sve terete zove se strpljenje“ (Stojanović, Bosiljak, 1865, 
14, 335). ...Strpljivost i ustrajnost uznosite su i velečasne krijeposti spojene sveđer s 
konačnom pobjedom. Makar te tko nepravedno tare, životna snaga sve se to u tebi jači, i 
pravedan ne trpi, ali trpi s tim više i užasnije progonitelj, kako vele krasno pripominje 


apostol, da se krijepost u slabinju usavršuje...“ (Gruber, Liljan, 1895, 10, 156). 

»Iko ustraje, taj se ne kaje, veli naša hrvatska poslovica. Ustrajnosti treba čovjek u 
svačem, bilo to u nauci duševnoj ili tjelesnoj, da čovjek dođe do prosvjete, do istine. Bez 
ustrajnosti nema spasa. Ne treba odmah klonuti duhom ili snagom, čim te dočeka kakva 
zapreka, nego je treba junački nadvladati “ (Pobratim, 1910, 2, 32). 

» Ustrpljivost je tajna, naporno je do nje, to je rabota života našega. Ali vrijedno je da se 
za nju trudimo. Pravi se mir srca samo ustrpljivošću stiče i čuva. Pa sve, ako je i teško da je 
zadobimo i lako da je izgubimo, to je veoma dragocjeno i utješno nju posjedovati“ (Proljetno 


cvijeće, 1913, 3-4, 44). 


Poučavanje i isticanje vrijednosti govorenja istine odlika je poštenih i dobrih ljudi. 
Analizom smo prepoznali pojavljivanje odgojne vrijednosti istinoljubivosti i to ukupno 17 
puta. Djecu se i mlade raznim odgojnim pričama 1 tekstovima poučavalo da uvijek govore 
istinu i izbjegavaju laganje i obmanjivanje. ,, Ona tri velika metulja, koja su te progonila, jesu 
nemarnost, laž i neposluh; čuvaj ih se sav svoj život i bježi pred njimi, što iole možeš; mi smo 
pake marljivost, istina i posluh, k nama dobježi, nas se uhvati, kad te budu oni metulji u životu 
napastovali i progonili “ (Tomšić, Bršljan, 1889, 9, 279). 

»..U laži su kratke noge... Djeco, čuvajte se svake najmanje laži! Ona je izvor 
svakome grijehu... “ (Bršljan, 1895, 4, 98-104). 

», O laži. Da se ni u šali ne smije lagati, uči sv. Toma Akvinski. Jedan od njegovih 
Drijatelja reče u šali: Eno volova letećih u zraku. Toma pogleda u vis, motreći tobože na sve 
strane tako, da je prijatelj prasnuo na glas se smijati. — Ali Toma ga prikori ovako: Brate, 
uputnije je povjerovati, da volovi po zraku lete, nego da lažljive riječi iz kršćanskih ustiju 
potiču “ (Liljan, 1895, 12, 192). 

»Istina dijete svakoje krasi, Istinit pazi, i u šali da si! “ (Kolaj, Anđeo čuvar, 1904, 2, 
27). 

»Iskren nevin, lažljiv nevaljal“ (Gruber, Anđeo čuvar, 1911, 7, 107). 


Analizom smo prepoznali pojavljivanje odgojne vrijednosti umjerenosti u ukupnom 
pojavljivanju od 17 puta. U pripovijetci Budi umjeren, nakon završenoga školovanja u gradu, 
učenik se vraća doma na selo. Putem je odlučio zastati u krčmu da se osvježi i nagradi za 
uloženi trud i uspjeh u školi. No, napio se toliko vina da ga je cijeli drugi dan boljela glavi jer 
nije bio umjeren u piću. ,, Badava ga silio, da još pije; konj ne htjede. U istinu, - primjeti đak. 
Moj je konj pametniji od mene, koj sam u gradu tako dugo učio. Da sam bio umjeren, ne bi 


me sada boljela glava “ (Pihler, Bršljan, 1898, 2, 61-62). 

U pripovijesti Vuk i lisica pronalazimo priču o vuku koji je uza sebe imao lisicu koja 
je činila sve što je on htio. Jednom se vuk zaželio mladog janjeta i zapovjedio je lisici da mu 
donese. Lisica je to učinila, no vuk nije bio zadovoljan te je odlučio sam otići po još jedno. 
No, bio je nespretan pa su ga seljaci uhvatili i dobro istukli zbog lopovluka. ,,...Lisica 


odgovori: Zašto si tako proždrljiv? Pravo ti je!“ (Bernadzikowska, Liljan, 1897, 9, 146). 


Uvidom u sadržaje odabranih časopisa za djecu i mladež prepoznali smo i odgojnu 
vrijednost zajedništvo u ukupnom pojavljivanju od 14 puta. Djecu i mlade odgajalo se u 
međusobnom slaganju i prijateljstvu. U priči Lipa pronalazimo staro stablo lipe koja je djeci 
dok se igraju ispod nje govorila o tome kako se našla na ovome mjestu. Lipa je predstavljala 
simbol sloge i zajedništva, a zasađena je upravo da bi ljude na to podsjećala. Davnih je dana 
zasađena na sjećanje pomirbe i sloge dvaju susjeda. ,,...Bila dva susjeda. Živjeli u zavadi. 
Župnik ih opet izmiri. U znak obnovljenoga prijateljstva zasadiše me ovamo. To sam vam 
pripovjedala zato, da se svaki put sjetite, kad me ugledate, da valja vazda živjeti sa svakim u 


ljubavi i slozi “ (Mali dobrotvor, 1896, 6, 7-9). 


, Čurčica i koko mali, Evo proje zdjela puna, 
Nemilo se svađat stali, Evo zrnca, amo kljuna... 
Da bi o što — zrnce proje, Jedno koki, drugo Čuri... 
Al svaki veli — njegovo je. Čuri, koki, brzo žuri! 
Tako prošla riječ po riječi, Rat za zrnce — kori Jela 
Već i krupne stale teći A uz slogu puna zdjela! 
Onda pođu k maloj Jeli, Slogom rastu male stvari, 
Da im ona pravdu dijeli... A nesloga, sve pokvari!“ 


(Lanović, Anđeo čuvar, 1908, 9, 131). 


Prepoznali smo i pojavljivanje odgojne vrijednosti požrtvovnosti. Identificirali smo 11 
pojavljivanja opisa i isticanja ove vrijednosti. U pripovijesti Zahvalni dimnjačar nalazimo 
dimnjačara kojega je na njegovu putu jedan majstor ugostio, odnosno dao mu jelo i mjesto da 
se odmori. Drugi dan izbila je vatra koja je uhvatila majstorovu kuću. U kući je ostalo dijete. 
Nitko nije imao hrabrosti spasiti dijete, samo je dimnjačar utrčao u vatru i spasio dijete. 
,» ...Sve je hvalilo požrtvovnost toga neznanog delije, nu on nedade ništa sebi u pohvale reći, 
nego pred čitavim narodom ispripovjedi, da je samo ljubav i toplu zahvalnost vratio 
plemenitom majstoru, koji ga je sinoć tako dobrodušno ukonačio i ugostio!“ (Anđeo čuvar, 


1910, 1, 9). 

Istraživanjem smo prepoznali i 10 pojavljivanja odgojne vrijednosti iskrenosti koja se 
promovirala u odgoju djece i mladih u istraživanom razdoblju. U priči Svako djelo dodje na 
vidjelo imamo dječaka Mirka koji je polazio školu 1 zatražio majku da mu da 20 filira da kupi 
zadaćnicu. Mirko je znao da zadaćnica košta samo 10 filira, a za ostatak će on kupiti slatkiše. 
Kada je došao doma i pokazao majci zadaćnicu, ona ga je upitala koliko je koštala jer je 
vidjela na njoj cijenu od 10 filira. Mirko je uporno lagao dok mu majka nije pokazala cijenu. 
Jako se naljutila i oštro kaznila Mirka zbog neiskrenosti. ,,...Sinko moj, što si ti sada evo 
učinio, to nije od tebe lijepo, niti pošteno, a znaj da je Bogu dragome i ljudima mrsko. Što si 
još pako mislio možda, da ja za oto saznati neću, to si se ljuto prevario, jer dragi je Bog rekao 
već u početku stvaranja svijeta, da će svako djelo, doći na vidjelo, a i naša zemlja na to se 
zaklela nebeskom raju, da će se sve tajne njene saznati. Dakle toga u buduće više nikada ne 
čini. Mirko je to svojoj majci obećao skrušeno i više nikada nije toga činio. Nemojte ni vi, 
djeco draga, toga nikada činiti!“ (Maldini, Liljan, 1897, 3, 50). 

U priči Dva smiona dječaka dva dječaka od dvanaest i osam godina krenuli su u šumu 
da sakupe drva za ogrjev. Na navedenom primjeru potvrđujemo postojanje odgojne 
vrijednosti hrabrosti u analiziranim sadržajima časopisa, a ukupno smo prepoznali 8 
pojavljivanja. Njihova je majka bila bolesna pa nije mogla. Njih su se dvojica hrabro uputila u 
šumu da pomognu majci. No, na putu su naletjeli na čopor vukova. Stariji je dječak stavio 
mlađega na saonice i pokrio granje. Uzeo je sjekiru u ruke da obrani sebe i brata. Vukovi su 
ga napali, a on se junački branio. No, jedan ga je povukao za rukav i bacio na pod. Dok se 
hrvao s njime, mlađi je dječak sišao sa saonica 1 udario vuka po leđima. Vukovi su se tada 
razbježali. ,,...I tako ta dva slaba dječaka s pomoću božjom i svojom odvažnošću nadvladaše 
dvije strahovite zvjeri, a da nisu sami dopali nikakovih opasnih rana“ (Majnarić, Liljan, 


1897, 3, 40-41). 


U pripovijetci Magarečji ponos malo magare vikalo je na sav glas da se konji mogu 
ponositi koliko ih volja, ali da će uvijek ostati samo ropski konji. Magarci poput njega imaju 
se čime ponositi jer su oni na leđima nosili i božanskoga Isusa, a to se ne može mjeriti kao 
konjski rad. No, malo mu je ždrebe odgovorilo da je to sva zasluga njegovih predaka, a on tek 
svoj ponos mora zaslužiti. ,,...Ej, moj dragoviću! Nadmudri ga ždrebanče od pet mjeseci. To 
je učinio tvoj praotac, a što si ti? — Ništa! A moji roditelji i braća zarađuju svojim trudom 
gospodaru toliko, da ovaj može udobno živjeti. Eto vidiš, u tome je razlika u tvom ponosu i 


ponosu mojih rođaka“ (Klaić, Smilje, 1905, 3, 43). Upotrebom navedene pripovijetke 

potvrđujemo da je djeci i mladima promovirana odgojna vrijednost ponosa koju smo 


prepoznali u 5 pojavljivanja. 


Analizom smo pronašli četiri teksta koji naglašavaju odgojnu vrijednost savjesti. Ona 


je isticana kao sastavni dio moralnog razvoja djeteta 1 mlade osobe. Savjest je moralni kompas 


koji razdvaja dobre postupke od loših. 


» -..Ona bdije uvijek kod svakoga čina. Ona uči čovjeka, da se savlada. Ona podaje 


čovjeku snage, da napusti nadrva. Do samozataje možeš doći samo svojom savješću. Samo 


savjest postavlja čovjeka na noge i oslobađa ga od gospodstva njegovih strasti i nagnuća. 


Savjest uči čovjeka sve ono činiti, što ga usrećuje, a odvraća ga od svega što ga čini 


nesretnim “ (Bartuš, Vjerni drug, 1908, 1, 10). 


»Zalud krst na grudi blista, 
Kada savjest nije čista. 


, Savjestan mi uvjek budi, 
Savjesnost jer c'jene ljudi“ 
(Maldini, Vjerni drug, 1908, 9, 114). 


Zaludu ti kruna ista, 
Kad ti savjet nije čista “ 
(Maldini, Vjerni drug, 1908, 3, 46). 

5.2. Univerzalne vrijednosti 


Protokolom analize odgojnih vrijednosti unutar kategorije univerzalne vrijednosti, 
postavili smo 13 čestica koje promatramo u sadržajima odabranih časopisa. Postavljene 
čestice odgojnih vrijednosti ove kategorije su dobrota, sreća, ljubav, vrijednost davanja, 
prijateljstvo, suosjećanje, pomaganje, suradnja, brižnost, plemenitost, žrtvovanje za druge, rad 
i vrijednost života u zajednici. 

Unutar kategorije univerzalne vrijednosti prepoznali smo pojavljivanje ukupno 390 
odgojnih čestica vrijednosti (Tablica 30). Od protokolom utvrđenih čestica prepoznate su 
prema broju pojavljivanja sljedeće odgojne vrijednosti: pomaganje (82), dobrota (81), rad 
(66), plemenitost (33), prijateljstvo (29), vrijednost davanja (27), sreća (19), ljubav (18), 
žrtvovanje za druge (9) i brižnost (5). Od protokolom utvrđenih čestica odgojnih vrijednosti 
za navedenu kategoriju nismo pronašli pojavljivanje vrijednosti suosjećanja, vrijednosti 
života u zajednici i suradnje. Od protokolom osmišljenih čestica, pronašli smo analizom jednu 
odgojnu vrijednost koju možemo svrstati u okvire navedene kategorije, a to je vrijednost 


života (21). 


Tablica 30. Prikaz pronađenih odgojnih vrijednosti unutar kategorije univerzalnih vrijednosti 


R.b. Čestice kategorije univerzalnih vrijednosti N % 
1. Pomaganje 82 21,10 
DA Dobrota 81 20,76 
3 Rad 66 16,92 
4. Plemenitost 33 8,46 
5. Prijateljstvo 29 7,43 
6. Vrijednost davanja 2 6,92 
7 Vrijednost života 21 5,40 
8. Sreća 19 4,82 
9. Ljubav 18 4,61 
10. Žrtvovanje za druge 9 2,30 
11. Brižnost 3 1,28 
Ukupno 390 100 


U narednim odlomcima poglavlja prikazat ćemo pronađene odgojne vrijednosti unutar 
kategorije univerzalnih vrijednosti prema njihovom utvrđenom broju pojavljivanja (Tablica 


30). 


Istraživanjem smo utvrdili da su pomaganje i dobrota dvije najčešće prepoznate i 


promovirane odgojne vrijednosti u kategoriji univerzalnih vrijednosti. Pomaganje je u 

analiziranim sadržajima časopisa za djecu i mladež identificirana kao najvažnija univerzalna 
odgojna vrijednost. Ukupno smo prepoznali 82 pojavljivanja. Pronalazimo različite 
pripovijetke, priče i pjesme koje govore o važnosti pomaganja drugome. Djecu se i mlade 
odgojno poučavalo da čovjek ne može uspjeti sve u životu sam te da je važno pomagati 
potrebitima jer nikada ne znaš kada će pomoć tebi biti potrebna. ,,Konj i magarac. Njeki 
čovjek imadjaše konja i magarca. Putujući reče na putu magarac konju: Uzmi malo tovara s 
mene na se, ako hoćeš da ostanem živ. Konj neposluša; kad dalje, al se magarac svali od 
težka tovara, te ugine. Tad gospodar sve natovari i istu magareću kožu na konja, koji 
jadikujuć reče: Jao po mene siromaka, što li mi se kukavnomu sgodi? Netjedoh mali tovar na 
se uzeti, a gle sada nosim sve, pa i kožu. Nauk: Kad jaka slab podupire, bolje im obojici u 
životu ide“ (Bosiljak, 1864, 2, 57-58). 

U priči Cvieće marljiv i dobar dječak Milivoj odlučio je na putu do škole nabrati 
prekrasnog cvijeća za svoju majku. Nabrao je Milivoj kiticu lijepog cvijeća i opazio 
siromašnog dječaka kako bere ružno cvijeće. Upitao ga je zašto bere baš to kada ima toliko 
predivnih cvjetova, a dječak mu je odgovorio da ga bere jer je to lijek njegovom bolesnom 
ocu. Milivoj je odmah bacio za majku nabrano cvijeće i dalje pomogao brati ovom dječaku. 
Kad su završili, dječak se zahvalio Milivoju 1 otišao. Cvijeće koje je Milivoj ubrao za majku 
sada je uvenulo 1 nije stigao nabrati drugo. Nekoliko dana kasnije, siromašni je dječak u znak 
zahvale donio Milivoju kiticu prekrasnog cvijeća. Kada je majka čula što je Milivoj učinio, 
srce joj se ispunilo srećom što ima sina koji je spreman pomoći. ,,Sad majka s neopisivom 
radošću zagrli sinka svoga i reče: Ova me kitica sad više veseli, nego išta na svietu; ostani 
samo sinko uviek takav, te nepreziraj nikad siromaka; pomozi mu uvjek, koliko ti najviše sile 
dopuštaju, jer se često u najprostijoj odjeći sakriva najljepše i najplemenitija duša“ 
(Holjčeva, Smilje, 1873, 8, 114-116). 

U analiziranim je tekstovima prepoznata visoka razina solidarnosti prema 
siromašnima. Pronalazimo u istraživanju tekstove i pjesme koje djecu instruiraju da pomognu 
siromahu ili prosjaku. 


Kuda, kuda diete drago 
Kud ćeš s otim kusom hljeba? 
Pričulo se maloj Zorki 

Milo, ko da glas je s neba... 


Taj je krušac meni dala 
Moja majka. Ali znadem, 
Da će Bogo prostiti meni, 
Ako ja ga drugom dadem... 

Dobro diete, diete drago, 

Sirotice ljubit treba- 

K bogcu stupit dobro diete- 

I blagoslov pade s neba... “ (Milaković, Bršljan, 1889, 5, 129). 

U pripovijesti Starac i dječak saznajemo koliko je zapravo pomaganje drugima 
samodostatna nagrada. Ova je pripovijest samo jedna ilustracija kako se djeci prenosila 
vrijednost pomaganja drugima. Neki je starac nosio na leđima težak teret. U tom je trenutku 
naišao dječak koji je bez razmišljanja stavio teret na svoja leđa i ponio umjesto starca. 
» Obojica idjahu zajedno do starčeve kolibe. Tu odloži dječak breme, a starac mu ganutljivo 
reče: Hvala ti! I kad ćeš jednoč, moj sinko, bit slab i star, bog će ti pomoći! Dječak odtrča 
natrag u šumu — u srcu je čutio najljepšu nagradu “ (Nikolić, Bršljan, 1892, 12, 378). 

Pomaganje je prikazano na način da se osoba koja pomaže ispunjava osjećajem sreće. 
Pomaganjem gradimo veze s drugim osobama i na taj se način ispunjavamo. U pripovijesti 
Sagovi nalazimo bogatog trgovca koji si je dao sazidati veliku i prekrasnu kuću. Običaj je bio 
da se unutrašnji zidovi ukrase skupim sagovima. Jednog su dana u kuću došli trgovčevi 
prijatelji 1 začudili se da nema niti jednoga saga. On je tada pozvao dvanaestero siromašne 
djece kojima je godinama pomagao i stavio ih pred zid te rekao svojim prijateljima: ,,Eto 
gospodo, ovo su moji sagovi! Mislim, da je tisuću puta pametnije, da novac za ovu djecu 


upotrijebim, nego da njime oblažem mrtve zidove!“ (Raskrižar, Bršljan, 1903, 10, 317). 


Odgojna vrijednost dobrota druga je najzastupljenija vrijednost u kategoriji 
univerzalnih vrijednosti. Ukupno smo prepoznali 81 pojavljivanje. Pokazalo se da su autori 
analiziranih sadržaja djecu i mlade odgojno usmjeravali na razvijanje nesebičnosti u pružanju 
pomoći i milosrđa. Dobrota je karakteristika ljudi koji za svoje djelovanje ne traže nagradu ili 
priznanje. Možemo pretpostaviti da je nakana autora ovakvih sadržaja bila da se odgoje i 
obrazuju djeca 1 mladi s razvijenim osjećajem suosjećanja i milostivosti. U priči Novčić 
pronalazimo djevojčicu Anicu koja je za svoj imendan dobila novčić da si kupi što želi. Ona 
je odlučila svoj novčić dati siromašnoj ženi koja je prosila na ulici. Njezin je čin primijetila 
bogata grofica. Kada su nedugo nakon toga Aničini roditelji preminuli od bolesti, grofica je 
uzela Anicu pod svoje i nagradila ju za njezinu dobrotu. ,, Vidite, djeco kako može biti i 
najmanji darak, koga dajemo siromaku, nagradjen! Anica je posljednji novčić darovala 
sliepoj prosjakinji i taj čin bijaše uzrokom, da je postala poslije sretna za cieloga života. Nu 
pamtite: Kad dajete, dajte čista srca i ne tražite pri tom nikakve nagrade, jer će vam tada 


tekar biti dar od Boga primljen“ (Milaković, Hrvatska omladina, 1886, 4, 64). 

Dobrota se mjerila i time koliko si spreman odreći se svojega da dadeš drugome. 
Pronašli smo mnoge tekstove koji su isticali vrijednost dobrote na način da su osobe s nekim 
drugim podijelile ono što imaju. Na ovaj način djecu i mlade poučavalo se da je dobrota i u 
malim stvarima. 


» Dobio je mali Rade 
Jabučice dvije — 

Što će s njima dobro znade, 
Pa se blažen smije 


Hrlo, brzo poletio 
Susjeda do svoga; 
Tuj stanuje mali Mijo, 
Sirotan do Boga. 


Podao mu jabučice, 

Zna da odbit ne će, 

Pak mu oči, a i lice 

Zasjalo od sreće “ (Bartuš, Mali dobrotvor, 1896, 6, 14). 

Pripovijest Pomoć u nuždi govori o dobroćudnom krojaču koji je uvijek pomagao 
drugima. Nažalost, došlo je vrijeme oskudice 1 velike gladi. Ljudi više nisu kupovali odijela te 
krojač i njegova obitelj nisu imali za hranu. Morao je prodati svoje stvari, ali ni to nije bilo 
dovoljno. Zadnji komad kruha dao je svojoj djeci. Tada je u radnju došla bogata seljanka i 
zatražila haljine za svoje kćeri. Ispričao joj je svoju nevolju, a ona je odlučila učiniti dobro 
djelo i poslati mu žita i kruha da prehrani obitelj. ,,...Radostan otac srdačno se zahvali na 
dobročinstvu seljakinje, koje je spasilo njega i djecu mu od smrti. Bog svojih nikad ne 
ostavlja “ (Gaj, Mali dobrotvor, 1898, 2, 28). 

U priči Uvijek imade u svijetu dobrih ljudi djevojčica dolazi kod vlasuljara prodati 
svoju kosu. Tek što je vlasuljar krenuo rezati kosu, naišao je neki stranac i začudio se 
djevojčici što reže tako lijepu kosu. Ona mu je odgovorila da joj je prije dvije godine umro 
otac, a majka joj je bolesna te nemaju za hranu i lijekove. Upitao ju je želi li možda prodati 
njemu svoju kosu za više novaca. Djevojčica je na to pristala. Stranac je odrezao samo 
pramen kose za uspomenu na njezinu hrabrost i dao joj hrpu novaca. ,,..Va to on izvadi iz 
novčarke same forintače, i izreže joj samo nekoliko pramova kose, položi ih u novčarku, da 
imade uspomenu tako požrtvovne djevojke! Sad ćete imati ugodnije blagdane, reče joj ganuto 
stranac, te se odmah udalji. Djevojka se sva zapanji od čuda, i tronuća, te samo suznim očima 
u nebo poglede i dobromu Ocu od srca zahvali u ime bijedne matere svoje “ (Miljenko, Anđeo 


čuvar, 1903, 8, 117-118). 

Unutar sadržaja analiziranih časopisa ukupno smo prepoznali 66 pojavljivanja 
vrijednosti rada kao neizostavne dionice odrastanja te odgoja djece i mladih. Rad je 
prezentiran djeci i mladima kao integralan dio života i svakodnevnice te je neophodan za 
opstanak. Samo radišna i marljiva osoba postiže uspjeh, sreću i božji blagoslov. Suprotnost je 
radu besposlica koja vodi do duhovnog i fizičkog propadanja. Odgojna poruka koja se 
najčešće ponavljala u pronađenima tekstovima govori o tome da je rad izvor sreće i da onaj 
koji radi neće gladovati i oskudijevati. Rad kao odgojni pojam u ovome je istraživanju, osim 
vrijednosti, korišten kao cilj, sredstvo te odgojno područje. 

» ...Besposlenost je početak svakomu zlu; on je rdja, koja čovjeka u bolest vrgne nego 
posao. Koje se crtalo često rabi, uviek je svjetlo. Tk osvoj život voli, neka ne trati vremena, jer 
život sastoji u vremenu. Lienštini je sve težko, radiši sve lako. Trom sporo ide, pa ga 
siromaštvo lako stigne... Ruku uz posao a srdce k Bogu; posao, štednja i blagoslov Božji, 
brzo svako imanje umnoži. Moli, kao da ćeš sjutra umrieti, a radi, kao da ćeš sto godina 
živjeti. Tko umije, njemu dvie. Tko ljeti hladuje, zimi gladuje. Tko hoće samljeti, mora i zasuti. 
Iko radi, izradi. Tko ima polja, ima dio Boga, ali ni onaj nije siromašan, koji umije zana. 
Komu se hoće raditi, svagdje nahodi kruha. I marniku će glad zaviriti u kuću, ali ne će u nju 
ući. Radi danas, jer sjutra brinut će se za se. Posla se laćajmo srčano, jer tko je rad da u 
starosti odpočine, u mladosti valja da se trudi, a koja se žena često ogleda, slabo kuću 


nadgleda “ (Varžićka, Pobratim, 1891, 2, 19). 


, Kad se jutrom zvono ori, Kad o podne se oglasi 
Kan' da sam nam veli Bog; Kan' da snova zbori tad: 
Ustani se od sna gori Kratki jesu žića časi 

Ter se lačaj posla svog. Mrzi lijenost, miluj rad“ 


(Majnarić, Liljan, 1895, 5, 68). 

Posao je izvor slave i sreće. Bez truda nema sreće, nema zasluge ni krijepsoti 
(Tomić, Liljan, 1895, 9, 130). 

Analiza sadržaja odabranih časopisa pokazuje da je djeci i mladima rad opisivan kao 
nešto što je sveta obveza za života, a sve koji su vrijedni i marljivi čeka vrijedna nagrada u 


zagrobnom životu. Vrlo je često rad poistovjećivan s božjim blagoslovom. 


»Ti okl'jevaš? — stid te bilo, brate? Da, sam Bog nam kaže s neba, 
Okani se l'jenosti te klete! Da tek radom moć je sreću steći, 
Motri samo, kako oni pate, Da nam radom sve zaslužit treba, 
Zapovjedi što ne drže svete: Želimo li sretni u grob leći! 

Ustaj s toga, svog se posla primi, 
Digni čvrste ruke svoje sada! 
Bog ti do ih, da poradiš njimi 
I da počneš žića još za mlada. 


Doć će doba, kad ćeš klonut kosti 
I oslabit mišice ti zdrave, - 

Tada brate, bit će svega dosti 

I ti shrvana leć ćeš ispod trave“ 


(Širola, Vjerni drug, 1900, 1, 7). 


» Iko je voljan, taj se rada laća, Latimo se zato marnog rada, 


Rad nam sreću, rad nam snagu daje, Zazovimo u pomoć si Boga, 
A sa Neba dolazi nam plaća, Nek nam usna molitvicu sklada 
Svi ko jedan, svaki svoj za svoga: 


Daj, o Bože, nove snage nama, 


Jer i Nebo rad će da ti priznaje... 
Sitni crvi — neki ljudi mali- 


Korist traže, da ih narod hvali. Daj nam k radu — volje, žara, plama!“ 


(Širola, Vjerni drug, 1912, 1, 1). 


U basni Deva jednogrba i deva dvogrba pronalazimo primjer u kojem se apostrofira 
vrijednost rada i pridaju mu se žuljevi i radne ozljede kao pozitivne karakteristike čime ga se 
opisuje poželjnim 1 prepoznatljivim znacima. ,, Kod neke oaze u vrućoj Sahari sastale se deva 
jednogrba i deva dvogrba, pa će prva drugoj: Zar te nije stid, rugobo jedna, pokazati se ovdje 
med ovim plemenitim svijetom s tvojima žuljevima i sa tvoje dvije grbe. Nikada drugo moja, 
ponosno će deva dvogrba jednogrboj devi. Moje dvije grbe i moji žuljevi na prsima i nogama 
samo su dokaz mome prevelikom radu i teretu, što ga za života nosim i za koji još ravna meni 


nijesi “ (Maldini, Pobratim, 1910, 2, 30). 


Analizom smo prepoznali pojavljivanje odgojne vrijednosti plemenitosti. Ukupno smo 
prebrojali 33 pojavljivanja. Ova vrijednost podrazumijeva sposobnost razumijevanja, 
praštanja 1 velikodušnosti. Djecu i mlade raznim se odgojnim tekstovima poučavalo da 
plemenita osoba tijekom života pokušava pomoći drugima, a ne činiti nekome zlo. 
Plemenitost je moralno čista vrijednost, a osoba je s tom kvalitetom humana i teži 
velikodušnom cilju. 

U kratkoj priči Plemeniti radnici klesarski pomoćnik Ivan pred svoju je smrt zamolio 
prijatelja da umjesto njega proda svu njegovu imovinu i utržak preda staroj majci. Ivan se 
pred smrt bojao da će majka bez njega upasti u velike nevolje i da se neće moći brinuti sama 
za sebe. Nakon Ivanove smrti, prijatelj je s nekolicinom drugih odlučio da svaki mjesec 
izdvajaju od svojih plaća iznos koji je slao majci. Na ovaj je način stara majka mislila da 
novac dolazi od Ivana. ,, Svaki su mjesec toliko sabrali, koliko je Ivan svojoj majci slao. A bili 


su tako nježni, te su je ostavili u nadi, kao da ju i sada pomaže njezin sin. Oni mišljahu, da bi 

ju crna vijest o njegovoj smrti mogla slomiti. Istom, kada je starica majka ovoga proljeća 
preminula, saznalo se za plemenito ovo djelo dičnih radnika “ (Vjerni drug, 1897, 1, 15). 

U priči Prava jakost pronalazimo priču o Vladimiru i Branku koji su živjeli u sirotištu. 
Vladimir je šepao na jednu nogu pa su ga druga djeca zvala pogrdnim imenima. Branko je bio 
malen i boležljiv i česta meta starijih dječaka u zadirkivanju. Jednog su se dana sva djeca 
klizala na obližnjem jezeru. Stariji je dječak vrijeđao Vladimira, a Branko mu je stao u 
obranu. Kada je ovaj krenuo na Branka, led je pukao i dječak je pao u vodu. Sva su druga 
djeca pobjegla, a samo su Vladimir i Branko ostali i pomogli dječaku. Time su pokazali da 
plemenito srce ne poznaje granice ljudske dobrote. ,,..Djeco moja, - počne ravnatelj — ne ću 
da vam dugo govorim. Plemenito ponašanje Vladimira i Branka pokazalo vam je danas 
svima, da tjelesna jakost nije ništa prema jakosti duše i srca. Oni su spasili život svomu 
neprijatelju zaboraviv na uvrijede. Nitko od vas zdravih i jakih nije se usudio da učini ono, 
što su pokušala ova slaba i bolesna djeca, pa dao Bog, da im to plemenito djelo bude 
nagrađeno! Vladimire i Branko, ostajte mi djeco uvijek tako plemenita srca, a vi ostali 
ugledajte se u plemenitost Branka i Vladimira! “ (Erbežnik, Anđeo čuvar, 1903, 5, 70-72). 

U pripovijesti Plemenita duša pronalazimo Iliju Perića koji je izgubio nogu radeći u 
talionici željeza. Nakon nesreće izgubio je posao 1 pokušavao prehraniti obitelj radeći sve i 
svašta. U međuvremenu mu se razboljela žena, a sin oslijepio. Jednoga je dana na putu susreo 
mladoga gospodina Dobrinovića kojemu je pomogao i ispričao mu svoju tužnu priču. Nije 
znao da je taj gospodin novi vlasnik talionice. Drugi dan Ilija Perić pozvan je u talionicu gdje 
mu je novi vlasnik ponudio posao primjeren njegovoj ozljedi i pomogao mu oko liječenja 
žene i sina. ,,...Perić se nije nadao, da će toliku dobrotu doživjeti u svom vijeku. Siromašna 
obitelj bijaše sada presretna. Ilija bijaše mladomu gospodinu vlasniku talionice i njegovoj 
obitelji odan do skrajnosti. Ja bih i u vatru i u vodu za plemenitoga gospodina Dobrinovića, 
ja bih za nje i život svoj žrtvovao, govoraše često zahvalni Perić“ (Bartuš, Vjerni drug, 1904, 
2, 2223): 

U pripovijesti Plemeniti kovač pronalazimo kovača koji je radio po cijeli dan i noć u 
svojoj radnji. Jednog ga je dana neki stranac upitao zašto se tako pati, a on mu je odgovori da 
radi duplo nego što treba jer pomaže svome susjedu koji ima puno djece, a nema posla. Ne 
želi da mu djeca budu gladna pa sve što zaradi daje njima. Sutradan je taj stranac svratio 
kovaču i ponudio mu 600 kruna da si kupi novi alat i nabavi pomoćnika. Kovač je odgovorio 
da njemu ne treba, nego da taj novac odnese njegovu susjedu jer je njemu potrebniji. 

» ... Gospodin se osupnu od snebivanja nad tim plemenitim srcem kovačevim, te mu 


preda sav novac, da ga izruči pogorelcina. Eh, pomislite si, draga djeco, kako su ti ubogari 

vruće molili Boga za zdravlje i sreću svoga velikoga dobročinitelja, plemenitoga kovača!“ 
(Maldini, Anđeo čuvar, 1910, 1, 13-14). 
»Što je čovjek plemenitiji, tim stroži je protiv sebi; a umiljatiji naprama drugima“ 


(Anđeo čuvar, 1911, 5, 72). 


Istraživanjem smo prepoznali pojavljivanje odgojne vrijednosti prijateljstva i to 
ukupno 29 puta. Prijateljstvo je opisivano kao veza između dvoje ljudi koji se međusobno 
poštuju, cijene i pomažu. U razvoju i odrastanju djece važno je imati prijatelje i razvijati 
povezanost s drugim osobama. Analizom smo pronašli pjesme i tekstove koji su promicali 


odgojnu vrijednosti prijateljstva i njegovoga značenja za osobe. 


»Hvali Bogu do kraja života, 

Sebe sretnim scieni na uvike, 

Najubožja ma bio sirota 

Prezri ljudske hvale, slave, dike, 

Ti, koji vjerna imaš prijatelja! 

Vjerna druga, tuge i veselja!“ (Bosiljak, 1867, 17, 264). 

» -..Koja je sreća u prijateljstvu, to zna samo onaj, koji je imao ili koji ima prijatelja, 
jer svega što može čovjek poćutjeti nemožeš niti jezikom, niti perom točno izpisati, dakle niti 
saobčiti drugomu. Ali da ipak u koliko toliko predočimo sreću, sjećamo te, dobri čitatelju, na 
ono, što si već toliko putah sam izkusio, kada si bio junačke ili babje sreće. Nije li te onda 
nješto tjeralo, da komugod pouzdanomu svoju radost ili tugu odkriješ? Pak kad si to učinio, 
nije li ti se radost podvostručila, a tuga odmah na polak ublažila? Jest, neizreciva je utjeha i 
sreća, kad imadeš čovjeka, komu smiješ srce otkriti, tajne saobčiti i povjeriti, s kim možeš 
podieliti radosti duševne i tjelesne; kad si nadješ druga, koji ti se sreći raduje, nesreću s 
tobom dieli, koji te u nezgodi tješi, a u dvojbi savjetuje! Takav pjevi i plačidrug može samo 
pravi iskreni prijatelj biti“ (Bosiljak, 1867, 17, 265). 

U pripovijesti Dva poštenjaka nalazimo seljaka Vidovića i Severovića koji su od 
djetinjstva bili susjedi i živjeli u slozi i prijateljstvu. Jednoga su se dana posvađali zbog međe 
i cijela je stvar završila na sudu. Između toga se Vidoviću razboljela žena pa nije mogao doći 
na ročište. Svoga starog prijatelja Severovića zamolio je da na sudu govori u svoje i njegovo 
ime. Ovaj je to učinio te je na kraju Vidović dobio sud oko zemlje. ,, Eh, prijane, pošteno sam 
te branio; dobio si parnicu! Vidović mu se zahvali, a od toga dana življahu opet obojica u 
najljepšoj slogi i prijateljstvu kao da nisu nikada imali kakove parnice“ (Mafik, Smilje, 1873, 
8, 129-130). 

U istraživanom razdoblju prepoznali smo da se djecu i mlade odgojno usmjeravalo da 
pomažu drugima, posebno siromašnima i da dijele s njima hranu i novac. Prepoznali smo 
vrijednost davanja u ukupnom broju od 27 pojavljivanja. Raznim se tekstovima i pjesmama 
djecu i mlade upućivalo u važnost davanja drugima i tako se razvijao osjećaj solidarnosti i 
brige. U pripovijesti Zviezdice i dukati upoznajemo siromašnu djevojčicu bez oca i majke koja 
je imala jedino odjeću i komad kruha. Uputila se u veliki svijet i usput nailazila na siromašne 
ljude kojima je nesebično pomagala dajući ono što je imala. Jednom je siromahu dala kruh, 
dvjema djevojčicama šal i jednoj cipele. Sjela je da odmori u šumi, a s neba su počele padati 
zvijezde koje su se pri udaru u tlo pretvorile u dukate. Tako je darežljiva djevojčica skupila 
zlata za cijeli život. 

» Iko rado daje, onomu i Bog dade. Siromasi nam ne mogu toga naknaditi, nu to može 
dragi Bog. On je vratio i ovoj djevojčici strostruko njezine darke. Ta Isus je rekao: Dajte, pa 


će se i vam dati “ (Kobali, Smilje, 1880, 1, 15). 


» Kraj puta sljepac sjedi, Tad sirota prođe jedna 

A do njeg u teškoj bjedi, Odrpana, gladna, b'jedna, 
Skoro na po sinčić goli I ponudi sl'jepca toga 
Milostinju zdvojno moli: Zadnjom kriškom hl'jeba svoga, 
Ali idu ljudi, žene - A kad to su vidli ljudi, 

Sljepca s' nitko da pomene, Gdje slijepca ona nudi, 

A kamo I' da što da mu dadu Postide se čina svoga 

S izobilja, kog imadu. I daruju ubogoga “ 


(Maldini, Smilje, 1906, 8, 122). 


U pripovijetci Molitva za cipele djevojčica Klarica za Božić je dobila nove cipelice i 
oblačila ih samo za svetkovine. Bila je zima, a ispred prozora njezine sobe po snijegu je 
hodala bosonoga djevojčica. Klarica je to opazila 1 srce joj je zatreperilo od tuge. Skinula je s 
nogu svoje cipelice 1 bacila ih djevojčici. Sluškinja je opomenula Klaricu da će otac biti jako 
ljut 1 da joj neće htjeti kupiti nove cipelice. Klarica se uplašila i izmolila molitvu da otac ne 
bude ljut zbog njezine dobrote. ,, Dragi Bože, budi tako dobar i daj, da moj otac uzmogne 
mnogo novaca zaslužiti, da mi kupi novih cipela, kad sam svoje poklonila tomu ubožčetu. 
Otac je upravo u taj čas stupio u sobu. Čuo je sav taj događaj, poljubio kćerku i kupio joj 


nove cipele “ (Bartuš, Mali dobrotvor, 1895, 1, 6-7). 


Analizom odabranih sadržaja časopisa pronašli smo isticanje važnosti života. Raznim 


se tekstovima djeci i mladima isticala vrijednost života i potrebe da isti cijenimo i čuvamo. 

Odgojna vrijednost vrijednost života prepoznata je u ukupnom broju od 21 pojavljivanja u 
kojima najčešće starije osobe prenose njegovo značenje i vrijednost. 

, Starac i smrt. Njegda ode starac u šumu, te je nasjekav drvah natovari si na ledja, pa 
će kući. Daleko mu bijaše, te nemogav stovari njegdje drva, pa dozivaše smrt. Kad li se smrt 
ukaza te ga zapita, zašto je dozivlje, uplaši se starac, te reče: Da mi breme podigneš. Nauk: 
Svaki se čovjek životu raduje, ma i nesretan bio“ (Bosiljak, 1864, 2, 58). 

,» ...Neka nitko ne misli, da ne može umrieti zato, što je mlad. Smrt ne štedi niti mlada, 
niti stara. — Danas jesmo, a sutra niesmo. — Danas čovjek, sutra crna zemlja“ (Kobali, 


Smilje, 1881, 5, 78). 


»Proljetnoga usred cvijeća Šapnulo mu nešto duši: 
Slab i pognut starac sjedi, Ti se starče, grobu krećeš! 
Sunašce mu čelo ljubi, Nagledaj se jošte svega, 
Vjetrić s prami sjedi. Proljeća već vidjet ne ćeš! 
Gleda cvijeće oko sebe, S tog mu suza s oka kanu! 
Gleda lastu u visini, Ah, to sunce toplo, jasno, 
Gleda ono zlatno sunce Laste, cvijeće zborilo mu: 
Na plavetnoj gor' pučini. Da je živjet toli krasno!“ 


(Imova, Liljan, 1898, 4, 53). 


U analiziranim sadržajima časopisa pronalazimo promicanje odgojne vrijednosti sreće. 
Prebrojali smo ukupno 19 pojavljivanja ove odgojne vrijednosti. Djecu i mlade raznim se 
tekstovima i pjesmama koji govore o sreći i zadovoljstvu nastojalo odgojno poučiti da u 
odrastanju trebaju gledati pozitivno na stvari i uživati u životu. Sreća dolazi iznutra i 
samostalno odlučujemo kako se želimo osjećati. 

,, Sreća našega života ovisi u glavnome od naše volje, strpljivosti, prijaznosti i obzira 
spram bližnjega... Neki su ljudi sretni. Oni umiju dobro svagdje naći. Nijedno zlo im nije tako 
veliko, a da ne bi u njemu vidjeli i utjehu i mir. Nikada im nebo nije tako tmasto, a da im ma s 
kojega mjesta ne bi zasjala koja zraka sunca. Ako i ne vide sunca, ipak ih misao tješi, da je 
sunce iza oblaka i da će sinuti. U ušima takovih sretnika je vazda zraka radosti, dobre volje i 
mir duše. U njihovim srcima sja sunce. Njihova duša pozlaćuje svojim sjajem sve, što vidi. 
Veselo nose svoj trh života.... Vesela ćud je obično čovjeku prirođena, ali se dade i naučiti i 
uzgojiti. Mi možemo ovaj život učiniti najboljim, ali i najgorim; mi ga možemo stvoriti 
radošću, ali i tugom. Život ima uvijek dvije strane. Jedna je strana vedra, a druga tmurna i 


tamna. Mi možemo po našoj volji posmatrati stranu, koju hoćemo. Po našem izboru možemo 

biti sretni ili nesretni. Vedra zraka u oku podaje našemu životu u svim zgodama sjaj, ljepotu i 


radost“ (Bartuš, Vjerni drug, 1912, 4, 58-59). 


,, Ko dašak lak i mekan, I drhat se grudi razbukti 
Ko pupolj rosnom u jutru, Valovljem strasti i jada, 
Ko drhat mlađane grudi 


Il crkut miloglasne ševe A ševino srce tane 


Probi i zalije krvlju — 
OK kratak, kratak je sreće čas. 


Lijep je, sladak je sreće čas. 


AI dašak uguši bira A sreću tek tražimo, sreću tek hoćemo 
I pupolj se rascvjeta ružom; Sreću beskonačnu, pravu “ 
Ružom, što miri i vene (Proljetno cvijeće, 1912, 9-10, 146). 


Odgojna vrijednost ljubav prepoznata je kao važna univerzalna vrijednosti. Pronašli 
smo ju u ukupno 18 pojavljivanja. Ljubavi nema bez života i ona je jača od svega. 
Pronalazimo tekstove koji čitatelja poučavaju razlikovati čistu od lažne ljubavi te potrebi da 
gajimo osjećaj ljubavi naspram mržnje. Ljubav je prikazivana sredstvom koje može poraziti 
svakog neprijatelja. Ona je bezvremenska i ne može nestati. 

»Ljubav... jača je od smrti i od straha smrtnoga. Samo ona, samo ljubav drži i miče 
svijet“ (Pobratim, 1891, 6, 82). 

» Valja dakle lučiti pravu od lažne ljubavi. Čista ljubav ubode često vanjštinu, ali za 
nutrinju je sveti lijek, vanjštinu rani, nutrinju blaži — kao i lijek, što po naravi svojoj gorak, a 
zdravlje povraća. Dobar otac kori svoju zlu djecu, no tim je uprav dobro hoće, a i Spas svijeta 
reče, da tko sebe neuredno ljubi, da većma sebe mrzi. Spoljašnja ljubav jest izvana med — 


iznutra jed...“ (Gruber, Liljan, 1895, 12, 191). 


, Učite se, djeco draga, Ljubav, život jeste, 

Ljubit' iz nejaka; Ona sreću daje: 

Učite se, pa će ljubit' Dokle ona s braćom vlada 
I vas sreća svaka! Ne znadu za svoje... 

U svietu je danas dosta, Učite se stoga, djeco, 
Zloće i slaboće, Ljubit' iz malena, 

Al vjerujte: nebi bilo, Pa će pratit svaka sreća, 
Da se ljubit' hoće! Do zadnjeg vas trena!“ 


(Petković, Anđeo čuvar, 1908, 7, 106). 


» Moć ljubavi je veća i trajnija od sve buke ratne ovoga svijeta. Ona vabi k sebi 


bludeće u tamnoj šumi poput svjetla očinske kuće. Ne bojte se nikada, da bi dobrota i 

milosrđe iščezlo. Svaka blaga riječ i svaka velika ljubav je neumrla, ona pobjeđuje porugu i 


tiho se slavi u ljudskom srcu!“ (Anđeo čuvar, 1911, 7, 109). 


Analizom sadržaja pronašli smo i pojavljivanje odgojne vrijednosti žrtvovanje za 
druge. Ukupno smo prepoznali 9 pojavljivanja. U japanskoj pripovijesti Žrtva djetinje ljubavi 
pronalazimo tri brata koja su živjela s bolesnom majkom u velikoj neimaštini. Jednoga dana 
car je objavio da će svakoga tko uhvati lopova i dovede ga sudu, bogato nagraditi. Braća su se 
dogovorila da će jednoga prijaviti kao lopova 1 tako barem malo prikupiti novaca za život i 
lijekove bolesnoj majci. Kocka je pala na najmlađega brata. Priveli su ga sudu i dobili veliku 
nagradu. No, nisu znali da je car odredio da se lopov smrtno kazni. Braća su zamolila cara 
dopuštenje da se oproste s lopovom. Caru je bilo čudno da se netko oprašta od osobe koja 
krade od tebe pa je prisluškivao razgovor. Kada je čuo njihovo opraštanje i veliku žrtvu koju 
podnosi najmlađi brat, odlučio ga je osloboditi i svu trojicu zbog velike žrtve bogato nagraditi 
i zaposliti u svojoj službi. 

» ... Sudac ispriča caru taj događaj, a ovaj pusti preda se sva tri brata, pa im dade 
izdašne službe, da su dalje mogli svoju majku pristojno uzdržavati. To je dakako pripovijest 
događaja, koji dolikuje Japanu, ali je neumjestan polak kršćanskih načela, jer nije dopušteno 


činiti zlo, ako se time što dobra i polučiti hoće“ (Širola, Liljan, 1895, 12, 189). 


Zadnja identificirana odgojna vrijednost u kategoriji univerzalnih vrijednosti jest 
brižnost. Ova odgojna vrijednost ukupno se pojavila 5 puta. Njome se nastojalo kod djece i 
mladih razviti emocionalni osjećaj brige o drugima koji sadržava komponente pažnje, ljubavi 


i posvećenosti. 


» Vodi koka patke male, I ta mala čeljad eto 
Čuva ih i pazi; Veselo sad pliva; 

Ne pusti si svoje male Stara koka gleda sve to; 
Mar tko, da ih mazi. Ali ona ne uživa, 

Ali što će jadna sada? Nego kvoca, zdvaja, jada 
Eto što se zgodi. Kao brižna mati — 

Svaka patka pliva rada Al ne mare patke sada, 
Po hlađanoj vodi. Što im majka pati“ 


(Mali dobrotvor, 1902, 7, 109). 

5.3. Religijske vrijednosti 


Protokolom analize odgojnih vrijednosti unutar kategorije religijskih vrijednosti, 
postavili smo 8 odgojnih čestica koje promatramo u sadržajima odabranih časopisa. 
Postavljene čestice odgojnih vrijednosti ove kategorije su ljubav prema Bogu, nada, 
zahvalnost Bogu, radost vjerskih blagdana, molitva, vjera u Boga, opraštanje 1 utjeha. 

Unutar kategorije religijske vrijednosti prepoznali smo pojavljivanje ukupno 269 
odgojnih čestica vrijednosti (Tablica 31). Od protokolom utvrđenih čestica prepoznate su 
prema broju pojavljivanja sljedeće odgojne vrijednosti: molitva (75), vjera u Boga (56), 
radost vjerskih blagdana (52), ljubav prema Bogu (45), zahvalnost Bogu (26) i opraštanje 
(15). Od protokolom utvrđenih čestica odgojnih vrijednosti za navedenu kategoriju nismo 
pronašli pojavljivanje vrijednosti nade i utjehe. Analizom sadržaja odabranih časopisa nismo 
pronašli odgojnu vrijednost koja bi svojim sadržajem ulazila u okvire navedene kategorije, a 


nije prethodno uvrštena u istraživački protokol. 


Tablica 31. Prikaz pronađenih odgojnih vrijednosti unutar kategorije religijskih vrijednosti 


R.b. Čestice kategorije religijskih vrijednosti N % 
ilo Molitva 75 27,88 
2 Vjera u Boga 56 20,81 
3. Radost vjerskih blagdana 52 19,33 
4. Ljubav prema Bogu 45 16,72 
5. Zahvalnost Bogu 26 9,66 
6. Opraštanje 15 5,60 
Ukupno 269 100 


U narednim odlomcima poglavlja prikazat ćemo pronađene odgojne vrijednosti unutar 


kategorije religijskih vrijednosti prema njihovom utvrđenom broju pojavljivanja (Tablica 31). 


U kategoriji religijskih vrijednosti identificirali smo molitvu kao najzastupljeniju 
odgojnu vrijednost koja se 75 puta promovirala čitateljima. Molitva je religiozni čin kojim se 
vjernici obraćaju Bogu, a njome iznose svoje želje, razmišljanja i osjećaje. Analiza pokazuje 
da je molitva kao odgojna vrijednost zastupljena u odgojnom i obrazovnom životu djece i 
mladih u istraživanom razdoblju. Poticalo ih se na molitvu i traženje zaštite, spasenja i ljubavi 


od Boga te izricanje zahvalnosti i vjernosti. 

» Dobri Bože! Daj mi snage 
Spoznat tvoje vlasti moć — 
Tvoje svete sliedit trage, 
Po njih jednom k tebi doć. 


Blagi Bože! Čuvaj, štiti 
Roditelje moje svud — 
Dobrim zdravljem nje okiti, 
Kriepošću jim riesi grud. 


Stog molitva naša, 

Nek se gor uznaša, 

Do nebesa diže, 

Bogu da je bliže, 

Da ju sam On čuje, 

I nam se smiluje, 

Da po žiću tomu 

U njegvu smo domu!“ 
(Majnarić, Liljan, 1895, 7, 104). 


»Jutrom se ševa k sunašcu vine, 
Curliće, klikti, Stvorca veliča, 
Pjesan joj ori iz te visine 

I ljudma slavu Njegovu priča. 
Dječice draga, slavite s toga 
Izjutra i vi molitvom Boga! 


U večer slavulj pjesmice slaže, 
Bigliše sve do ponoći tamo, 
Stvorcu se time zahvalan kaže: 
Vrjedan je dobra zahvalnik samo. 
Molitvom, djeco, hvalite Bogu 

U večer i vi za skrb mu mnogu! 


Proplankom golub ponosno šeće, 
Naokol' kljucka, traži si hrane, 
Eno je nešto nakljucko veće, 

K nebu tad zirne kroz one grane. 
Kod jela, djeco, molite pomno, 


U nebo i vi pogled'te skromno!“ 


(Radl, Smilje, 1898, 6, 86). 


Blagoslovi svako djelo 

U kom kriepost divno sja; 
A uništi zloće vrielo 

S kog' izhodi propast sva... 


Dobri Bože! neuzkrati 
Mojoj molbi glasa svog — 
Na me pogled svoj obrati: 
Milosrdan ti si Bog!“ 


(Varjačić, Smilje, 1873, 5, 66). 

» Kad se moliš, milo dijete moje, Tad se l'jepo prekrsti, moj sine, 


Tako moli molitvice svoje: Krst te čuva svake opačine, 
Tiho klekni ispod krsta sveta I pobožno molitvicu moli 
Svaka miso nek ti je od svijeta; Molitvice višnji otac voli. 


Onda sklopi svoje ruke male, Tako moli molitvice svoje 
Ne igraj se, ne zbijaj mi šale; 
Već podigni smjerno oči svoje 


Ogledalo to su duše tvoje; 


Kad se moliš, milo dijete moje, 

Pa će sretno biti žiće tvoje 

Od poroda sve do smrti svoje “ 
(Maldini, Anđeo čuvar, 1907, 5, 66). 


Analizom smo identificirali odgojnu vrijednost vjera u Boga kao drugu 
najzastupljeniju u kategoriji religijskih vrijednosti i prepoznali smo ukupno 56 pojavljivanja. 
U promatranom istraživačkom razdoblju odgojno se poučavalo djecu i mlade da uvijek imaju 
vjere i da se u teškim trenutcima pouzdaju za spas Bogu. U kratkoj pripovijetci Vinova loza 
otac Miloje i njegov sin Stanko radili su u vinogradu, kada je sin upitao zašto je vinova loza 
ovako tanka i slaba, a svejedno se uspijeva vinuti u visine 1 dati toliko plodova, dok neke 
druge biljke ne mogu same uspjeti. Otac mu je odgovori da je to zato jer je i biljkama, kao 1 
ljudima, potrebna božja pomoć i vjera da bi uspjeli. ,,... Zo je možda zato učinio, reče pametni 
otac, da bi nas opomenuo, da smo svi slabi stvorovi, i da za svako dobro njegove pomoći 
trebamo. Jer kao što jedan trs, kako sam Spasitelj reče, nemože sam uspjeti, tako nemožemo 
ni mi bez Boga donašati liepih plodova dobre pokore i krieposti. Tkogod s Bogom počme, 
Uviek dobro dočme “ (Filipašić, Bosiljak, 1866, 4, 62-63). 

» U svako doba stoji pred nama smrt i pogibelj, nu Bog je s nama, ne bojmo se!“ 


(Hrvatska omladina, 1885, 2, 30). 


U pripovijetci Pouzdanje u Boga siromašni je seljak imao neplodnu njivu koju je često 
napadala divljač. No, svejedno ju je izorao i očistio od kamenja i divlje trave. Baš kada je 
krenuo sijati, naišao je neki stranac i upitao zašto baca dobro sjeme na neplodnu zemlju. On 
mu je odgovorio da je na njemu da posao radi, a dragi će Bog dati ostalo. ,,...Sjeme 


povjeravam zemlji, a nju Bogu, Ja činim svoju dužnost, a dobri će se Bog za ostalo pobrinuti 


(Makale, Anđeo čuvar, 1903, 10, 156-157). 


» Kad ti dodu teški dani, On će pomoć tebi pružit, 
Ako zlo ti kad zapr jeti On će tebe pazit milo, 
Nemoj tada duhom klonut, Pa će nestat teških dana 
Već na Boga ti se sjeti. Kao da ih nij'ni bilo“ 


(Tomić, Anđeo čuvar, 1911, 7,97). 

Uvidom u sadržaj odabranih časopisa prepoznali smo njegovanje vrijednosti 
obilježavanja i slavljenja važnih vjerskih blagdana Božića i Uskrsa. Prebrojali smo ukupno 52 
pojavljivanja odgojne vrijednosti radost vjerskih blagdana. Pronašli smo tekstove koji su 
opisivali radost obiteljskog okupljanja tijekom blagdana i potrebe pomaganja drugima u duhu 


blagdana. No, najčešće pronalazimo pjesme koje veličaju Isusovo rođenje i smrt. 


....Badnji dan se slavi danas, U kršćanskom svijetu sada 
Dan, kad Krst se rodi za nas, Osobita radost vlada: 
Kadno Bog poprimi c jelo — Mladi, stari, svi se brinu, 
Košto čovjek ima — tjelo. Da ugode božjem sinu.... “ 


(Lang, Smilje, 1898, 5, 65). 


, Spustio se anđel božji Pokloni se ljudstvo cjelo, 
Sa brzijem l'jetom, Bregovi i ravni, 

Sišao je grobu božjem, Nebo, zemlja slavi Boga, 
Božjem grobu svetom. Njegov Uskrs slavni “ 


(Toni, Smilje, 1906, 8, 113). 


, Uskršnjega za uranka Uz nju prista tisuć grla, 
Poletila u zrak ševa, Pa družba će sva ta vrla: 
Pa veselo bez prestanka Stari život odbacimo, 
Uskrsnicu pjeva. Novi život započmimo!... “ 


(Majnarić, Bršljan, 1903, 4, 103). 


» Došo je Božić mio i dragi, 
Dječice moja, da nas dariva; 
Došo je Božić, taj sanak blagi 
O kojem duša davno sveđ sniva. 


U krilu svome nosi nam dare: 
Božićno drvce, kolača slasnih, 
Oraha zlatnih, Betlema čare 

I mnogo, mnogo igračaka krasnih. 


Isusa malog ljubite svaki — 

Ta on vam dušu srećom vas zlati, 

A za uzdarje hajedmo taki 

Ljubavi puno srce mu dati! “ (Magjer, Mali dobrotvor, 1905, 5, 65). 

Prepoznata odgojna vrijednost u kategoriji religijskih vrijednosti jest i ljubav prema 
Bogu koja se pronalazi u 45 pojavljivanja. Pronađenim tekstovima i pjesmama čitatelje se 
odgojno usmjeravalo prepoznavanju važnosti pridržavanja vjerskih načela i iskazivanja 
ljubavi prema Bogu. Ljubav prema Bogu opisivala se čistom vrijednošću i oni koji su gajili 
ljubav imali su zagarantirano mjesto u nebeskom svijetu. Nema vrjednijeg u životu djeteta 1 


mladih doli ljubiti Boga i vjerovati. 


» -..Oj divno nebo, raju moj, Da, tamo, drago d'jete znaj. 
Posuto zvjezdama bez broj; Odabran da je za te dom; 

Ah, topla želja puni grud, Nebeskog oca ljubit stog 

Da budeš jednoč stanak moj! Svim srcem čistim, dušom svom “ 


(Badalić, Liljan, 1896, 9, 138). 


»Ah da znadeš, majko mila Ah, kada bi moglo biti, 
Što sam ti noćas snila 
U svom sanku blaženom! 


Da bi tako uvijek sniti 
Cjjelog žića mogla ja! 


Gledala sam u snu tome, 
Da se bliži logu mome 
Majka Božja Isusom. 


To bi bila vela sreća, 

Na tom svijetu ponajveća; 

Ja bih bila sretna sva!“ 

(Klaić, Anđeo čuvar, 1902, 2, 17). 


» ...Kćeri hrvatske! posvetite se tome divnome Srcu, ali ne samo riječima, nego srcem, 
darujte mu srce svoje. Srce će Vas Njegovo krijepiti i bodriti u slavnoj borbi, što je započeste 


za Vjeru i domovinu “ (Marošević, Proljetno cvijeće, 1910, 7, 100). 


Primijećeno je da se djecu i mlade poučavalo da budu zahvalni Bogu za sve što je 
učinio i dao ljudima na zemlji. Prebrojali smo ukupno 26 pojavljivanja odgojnih vrijednosti 
zahvalnost Bogu u analizi sadržaja odabranih časopisa za djecu i mladež. Čitatelje se nastojalo 
odgojno poučiti da je život na Zemlji stvoren božjom zaslugom i da mu zbog toga treba 


iskazivati zahvalnost u svakoj prilici. 


,» Čemu šumi lišće, Čemu skače potok 
U zelenoj gori? Žurno i veselo? 
Ono hvali Boga Zahvaljuje Bogu, 
L'jepog što ga stvori. Njegovo što je djelo. 

Čemu vas dan poju Oj, veličajmo ga, 


Pličice u gaju? Jer On sam je slavan, 
Veličaju Boga Od vijeka sadašan, 
Viječnome u raju. I od vijeka davan! “ 


m sme n pje (Majnarić, Liljan, 1898, 7, 104). 


Dragi Bože, baš Ti hvala, Da nam nije sunca toga, 
Što nas sunce blago grije, Svu bi zemlju krila tama, 
Sa nebesa što se plavih Bez života zemljica bi 
Tako milo svima smije! Bila naša pustoš sama... “ 


(Anđeo čuvar, 1911, 10, 158). 


, Gospode, hvala! Ti križ mi šalješ 

Križ težak, mučan. 

U cvijetnu godine dob, 

Proljet u ranu, kad 

Jasmin procvate bijel i đurđice bijele 

I bijeli jorgovan. 

Gospode, hvala — jer Ti mi ga šalješ — 

I ne ću već ruža, da se radujem, 

Već križ, da trpim s Tobom... 

Gospode, hvala! “ (Proljetno cvijeće, 1911, 8-9, 117). 


Neizostavni je dio vjere traženje oprosta kod Boga zbog učinjenog grijeha ili 
nepravde. Analizom pronalazimo tekstove koji djecu i mlade poučavaju važnosti opraštanja i 
naglašavaju njezino korištenje u svakodnevnom životu. Analizom smo uspjeli identificirali 
odgojnu vrijednosti opraštanje u ukupnom pojavljivanja od 15 puta. Analiza pokazuje da se 
čitatelje poučavalo kako je opraštanje sastavni dio odrastanja i da onaj koji se pokaje 
zaslužuje oprost čak i kad su to neprijatelji. U životu se treba radovati lijepim stvarima jer čin 


opraštanja oslobađa osobu mržnje. 


»Ako kad te brat uvr'jedi, 

S oproštajem ti ne štedi, 

Nego reci: Ajde simo 

Da se bratski zagrlimo!“ (Širola, Liljan, 1896, 8, 124). 

» ...Tko se pokaje za svoj grijeh i njega priznaje, njemu je oprošteno “ (Lopašić, Liljan, 


1898, 2, 21). 


»Ljubite svoje neprijatelje, blagoslivljajte one, koji vas proklinju i molite one, koji vas 


progone i kleveću “ (Vjerni drug, 1898, 9, 142). 

5.4. Ekološke vrijednosti 


Protokolom analize odgojnih vrijednosti unutar kategorije ekoloških vrijednosti, 
postavili smo 6 odgojnih čestica koje promatramo u sadržajima odabranih časopisa. 
Postavljene čestice odgojnih vrijednosti ove kategorije su ljepota prirode, nacionalni parkovi, 
očuvanje planeta, ljubav i briga prema biljkama, vrline životinja te ljubav i briga prema 
životinjama. 

Unutar kategorije ekološke vrijednosti prepoznali smo ukupno 161 odgojnu česticu 
vrijednosti (Tablica 32). Od protokolom utvrđenih čestica prepoznate su prema broju 
pojavljivanja sljedeće odgojne vrijednosti: ljepote prirode (77), vrline životinja (67) te ljubav i 
briga za životinje (17). Za navedenu kategoriju od protokola utvrđenih čestica nismo pronašli 
pojavljivanje odgojnih vrijednosti nacionalni parkovi, očuvanje planete te ljubav i briga za 
biljke. Analizom sadržaja odabranih časopisa nismo pronašli odgojnu vrijednost koja bi 
svojim sadržajem ulazila u okvire navedene kategorije, a nije prethodno uvrštena u 


istraživački protokol. 


Tablica 32. Prikaz pronađenih odgojnih vrijednosti unutar kategorije ekoloških vrijednosti 


R.b. Čestice kategorije ekoloških vrijednosti N % 
1. Ljepote prirode 77 41,83 
2. Vrline životinja 67 41,61 
3. Ljubav i briga za životinje 17 10,56 
Ukupno 161 100 


U narednim odlomcima poglavlja prikazat ćemo pronađene odgojne vrijednosti unutar 


kategorije ekoloških vrijednosti prema njihovom utvrđenom broju pojavljivanja (Tablica 32). 


U kategoriji ekoloških vrijednosti prepoznali smo 77 pojavljivanja ljepota prirode kao 
najzastupljenije odgojne vrijednosti. Upotrebom pjesama i poučnih članaka autori su 
čitateljima prenosili doživljaj prirode i sve njezine ljepote kroz godišnja doba. Podjednako 
pronalazimo opisivanje ljepote životinjskog i biljnog svijeta. Djecu se i mlade odgojno 


usmjeravalo da cijene prirodni svijet i sve što im pruža. 


» Široka polja svud su zelenim pokrita ruhom, 
Svud se gajem razleže vesela pjesma sa grana, 
Bistri potok žubori slobodno livadom suhom, 
Bog se čuje pastira s gorskih ječati strana. 

Mladim lišćem posuto gizdavo drvlje tuj stoji, 

Cviećem se odjeo gaj — od radosti sieva mu lice, 

Pčele na cvieće polieću — pčela zlaćeni roji — 

A u grmlju i polju slavje skladaju ptice!...“ (Filipašić, Bosiljak, 1867, 16, 241). 


U kratkom poučnom članku Mraz i njegovo djelovanje djeci se i mladima na vrlo lijep 
i jasan način opisuje kako se priroda priprema za dolazak zime. ,, Tužno je okolo. Gdje se je 
prije bujno talasalo klasje, tamo je sada suho strnište. Gdje je krasno cvalo cvieće, tamo 
nadješ uvehlu, napola sprhlu suhar. U vrtovih, gdje se je njihalo množtvo sladka voća, golo 
strši drvlje kao metla; a zeleno lišće, što je nedavno na grančicah šumitalo, leži suho i žuto po 
tlu. Iz šume, gdje se je prije razliegao ljubki poj ptica, čuje se jednozvučno graktanje vrana i 
gavrana. Pusta jest ova nedavno jošte krasna zemlja. Sve svoje sjajno ruho je svukla, što ju je 


bilo krasilo. Pripravlja se na zimski sanak... “ (Janda, Smilje, 1873, 4, 59). 


Najčešće pronalazimo pjesmu kao sredstvo opisivanja i približavanja ljepota prirodnog 
svijeta i ekološkog odgajanja djece 1 mladih u istraživanom vremenskom razdoblju. 
Pronađene i analizirane pjesme donose vrlo živopisno opisane ljepote i prirodni svijet koji 


okružuje djecu i mlade zbog čega je vrlo jednostavno razviti povezanost s prirodom. 


, «..Rano ustat pljevca prije, A seljaka, kako kosi 

Ko što kaže narod moj! Kako kosom ruši klas; 

Ševu gledat, kako vije, Kako mu se čelo rosi, 

Put nebesa lijep poj: Kak' se znoji za sve nas. 

Tad zapjevam i ja poj: Tad zapojem opet poj: Raj mu 
Slava Tebi Bože moj! podaj, Bože moj! 

Pa livadom pošetati, Još kad vidim i pastira, 

Prije zore tamo stić, Gdje u hladu leži mlad; 

Kad kos stane cvrkutati, Kad u frulu on prebira, 

Is njim slavuj drobni ptić. Uz pjesmicu tihu kad. 

Tad i ja opet pojem: Tad zapjevam opet poj: Sreću daj 
Sretan li sam, Bože moj! mu, Bože moj...“ 


(Kulunđić, Liljan, 1897, 7, 113). 


» Poput saga livada je Al na žalost među cvijećem, 
Šarnim cv'jećem zaosuta, Kud ti smjela noga stupa, 
Od milinja da ti duša Bodljasti se stričak gdjegdje 
Razdragana po njoj luta. Uz koprivu viđa skupa. 

I taj svijet takova je 

Livada već na tisuć ljeta, 

Na kojoj na žalost ali 

S koprivom tek stričak cv'jeta “ (Maldini, Vjerni drug, 1900, 4, 52). 


Analizom prepoznajemo odgojnu vrijednost vrline životinja od ukupno 67 
pojavljivanja. Identificirali smo da autori upotrebom poučnih članaka, djeci i mladeži donose 
detaljnije deskripcije karakteristika životinja poput izgleda, područja prebivališta, načina 
hranjenja i razmnožavanja te njihovu općenitu ulogu u životinjskom i prirodnom svijetu. 
Pronalazimo opise domaćih i divljih životinja. U istraživanom vremenu, škola i učitelj bili su 
primarni izvor upoznavanja djece i mladih s raznolikim životinjskim svijetom, a analizirani 
časopisi za djecu i mladež nastojali su dodatno obrazovno i sadržajno pripomoći. 

Poučni članak Domaća guska donosi nam karakteristike domaće guske i time upoznaje 
djecu s poučnim činjenicama o ovoj životinji. ,,...Divlja guska lukava je i hitra; domaća 
nespretna, koletava i glupa, a radi ovog posljednjeg osobito je na glasu. Divlja guska hoda, 
pliva i leti okretnije i sigurnije od pitome, jerbo je prisiljena u svojoj slobodi, da se brani 
proti neprijateljem, a tim postaje tielom jačja i osjećalah oštrih. Domaća guska nebrine se za 
ništ; hranu joj pruža gazdarica; koprivami, repom, krumpirom ili kukuruzom goji se od dana 
do dana...“ (Šreplova, Bosiljak, 1865, 5, 74). 

Poučni članak Jazavac djeci donosi ilustraciju jazavca opisujući njegov izgled, 
prebivalište 1 prehrambene navike. ,U Slavoniji često je vidjeti jazavca i njegove 
jasbine...Jazavac je samoživac i pustinjak, niti se mari mnogo za nejga... Zimi spava u svojoj 
jasbini, ali se pokadšto budi i ždere sabranu zalihu. Jazavac nije probirač u jelu, jede meso, 
voće i žito, mnogu povrtlinu, kao repu i mrkvu...Jazavac je od prilike dugačak 2-2,5 stope, 
rep mu 6 palaca, noge ima snizke, glavu dugoljastu i gubicu ili njušku šiljastu, glava mu je 
nalik na pasju, uše male i vidit ih je, kao da su srezane... Trom je i spor, i nemože brzo hoditi, 
kamo li je trčati... “ (Stojanović, Bosiljak, 1867, 14, 222-223). 

Poučni članak Tulanj donosi opis divlje životinje tuljana. Ova životinja nije stanovnik 
kontinentalnih krajeva i jedino kako se djeca mogu upoznati s ovom životinjom poučni su 
članci. Upravo su taj cilj imali autori članaka u analiziranim časopisa za djecu i mladež. 
» Tulanj živi ponajviše u sjevernom ledenom moru, pa je stanovnicima onih krajeva od velike 
koristi. Oni dobivaju od njega kožu, mast i meso; s toga ga u velike progone i love. Tulanj je 
veoma mila i okretna životinja, koja se u moru kreće vrlo brzo, dok je na kopnu dosta 


nespretna. Rado izlazi na ledenu obalu, da se tuj sunča i sa svojim mladima i s drugovima 

igra i zabavlja... Hrane se ribama i morskim racima. Dugi su dva metra; dlake su crno- 
bjelkaste, sivo-smeđe ili žuto-sive, a po trbuhu su bjelkasti... tulnjevi vole vrlo svoje mlade, pa 
se igraju s njima kao majka s djecom... Žive u zadruzi, pa se pojavljuju u čoporu od 50 
njih... “ (Ivankec, Smilje, 1897, 2, 26-27). 

Poučni članak Životinje prorokuju vrijeme opisuje kako se ponašanjem određenih 
životinja mogu predvidjeti promjene u prirodi, što je u promatranom razdoblju bila česta 
pojava. ,, Neka opažanja u prirodi, osobito životinja, pokazuju unaprijed vrijeme, gotovo 
sigurnije nego tlakomjer i meteorološke uredbe... Lijepo ili bar suho vrijeme bit će, kada 
šišmiši na večer mnogo okolo leprše... Lijepo se vrijeme ima očekivati za jedan ili dva dana, 
kada se opet u zemlju zavuku puževi... Očekivati treba ružno vrijeme, kada domaće životinje 
postanu nemirne, kada se konji i magarci taru, glavama tresu, njuškaju po zraku, osobito 
magarci mnogo revu i taru... Kiši se jamačno nadati, kada krtovi marljivo kopaju, kada 
Dijetlovi kukuriječu, kada lastavice nisko, a ždralovi nasuprot visoko lete...“ (Pobratim, 1900, 


121): 


Razvijanje osjećaja i brige za prirodni svijet koji nas okružuje prepoznato je u 
odgojnoj vrijednosti ljubav i briga za životinje. Analizom smo prepoznali 17 pojavljivanja 
navedene vrijednosti. U sadržajima pronađenih i analiziranih tekstova odabranih časopisa 
prepoznato je razvijanje ljubavi i osjećaja brige za životinje. Djecu se odgojno poučavalo 


zaštitničkom i prijateljskom odnosu prema životinjama. 


»Snljeg je svuda, noć je tiha, 
Pustoš svagdje vlada — 

A ptičica mnogo sada... 
Pogiba zbog glada 


Nesmijemo, djeco, pustit 
Tako to da biva — 

Jer za svakim stvorom ipak 
Netko suze liva. 


I smrt ptica na tom svijetu 

Mnogom srce para, - 

Stog štitimo ptice, da nas 

Dragi Bog ne kara! “ (Magdić, Liljan, 1896, 26, 2). 


U pripovijesti Mala Maca bila je mala djevojčica koju su ukućani zvali Maca. Nije još 


išla u školu pa je po cijele dan po dvorištu naganjala životinje. Sjetila se da je prije par dana 

mačka omacila mačiće pa se odlučila poigrati s njima. Staroj se mački to nije svidjelo pa je 
stalno mijaukala i obilazila djevojčicu. Kada je djevojčica stavila mačiće u vodu, mačka je 
počela jako mijaukati što je čuo dječak Stanko. Odmah je došao do sestre i zapovijedao da 
prestane te odnio mačiće nazad u štalu. Bio je stariji pa je razumio i znao kako se treba 
odnositi prema životinjama. 

» ...Skrbni Stanko donio sad brzo meka sijena i slame, posadio mačiće u kotaricu, pa 
ih odnio u štagalj i stavio na takvo mjesto, do kojega mu seka Maca ne može tako lako doći. 
Njegovoj seki maci pak nije nikako u glavu išlo, zašto se i ona ne bi smjela poigrati s 


mačićima i macama, kad je i ona sam Maca“ (Ivankec, Smilje, 1905, 1, 4-7). 


5.5. Obiteljske vrijednosti 


Protokolom analize odgojnih vrijednosti unutar kategorije obiteljskih vrijednosti, 
postavili smo 6 čestica koje promatramo u sadržajima odabranih časopisa. Postavljene čestice 
odgojnih vrijednosti ove kategorije su dom, zaštita, poštenje u braku, majčinska ljubav, ljubav 
prema majci i sigurnost. 

Unutar kategorije obiteljske vrijednosti prepoznali smo ukupno 157 pojavljivanja 
odgojnih čestica vrijednosti (Tablica 33). Od protokolom utvrđenih čestica prepoznate su 
prema broju pojavljivanja sljedeće odgojne vrijednosti: ljubav prema majci (81) i majčinska 
ljubav (26). Od protokolom utvrđenih čestica odgojnih vrijednosti za navedenu kategoriju 
nismo pronašli pojavljivanje vrijednosti poštenje u braku, dom, sigurnost i zaštita. Od 
protokolom osmišljenih čestica analizom smo prepoznali 5 novih odgojnih vrijednosti koje 
možemo svrstati u okvire ove kategorije, a to su ljubav prema sestri (18), ljubav prema ocu 


(11), ljubav prema bratu (9), ljubav prema djetetu (8) i ljubav prema roditeljima (4). 


Tablica 33. Prikaz pronađenih odgojnih vrijednosti unutar kategorije obiteljskih vrijednosti 


R.b. Čestice kategorije obiteljskih vrijednosti N % 

1. Ljubav prema majci 81 51,60 
2. Majčinska ljubav 26 16,57 
šk Ljubav prema sestri 18 11,46 
4. Ljubav prema ocu 11 7,00 
5. Ljubav prema bratu 9 5,173 
6. Ljubav prema djetetu 8 5,10 
7. Ljubav prema roditeljima 4 2,54 

Ukupno 157 100 

U narednim odlomcima poglavlja prikazat ćemo pronađene odgojne vrijednosti unutar 


kategorije obiteljskih vrijednosti prema njihovom utvrđenom broju pojavljivanja (Tablica 33). 


U kategoriji obiteljskih vrijednosti prebrojali smo 81 pojavljivanje odgojne vrijednosti 
ljubavi prema majci. Analiza sadržaja časopisa pokazala je da autori najčešće upotrebom 
pjesme razvijaju djetinju ljubav prema majci. Nema ljepše 1 čišće ljubavi od one koju djeca i 


mladi osjećaju prema svojoj majci. 


, ... Kada me kakav nevolja goni, 
Te oko moje suzice roni; 

Bolja il težka kada me svlada, 
Da mi sav život u muci strada, 
Uzdišuć jako po tisuć krati': 
Zovem te, mati! — zovem te mati! 


Oca i sina, supruge, kćeri, 

Brata i sestre, druga u vjeri, 

Srodnika mila, prijana radka, 

Nisu mi tako imena sladka, 

Ko tvoje ime, koje ću znati: 

Svedj ljubit, mati! — svedj ljubit, mati!... “ 
(Sundečić, Bosiljak, 1865, 5, 65). 


» Majko draga, dušo čista, 
Milo mi je tvoje lice 
Poput zviezde večernjice, 
Što na nebu trepti, blista. 


Kad te grlim od radosti, 

Kad ti ljubim rujne ustne, 

Moja duša tiho usne 

Od milinja, od sladosti... “ 
(Sirovica, Bršljan, 1889, 11, 331). 


U pripovijesti Sinovlja ljubav seoski je župnik odlučio pomoći siromašnoj obitelji tako 
što je dao skrojiti odjeću za njihovo troje djece. Župnik je djecu pozvao k sebi i dok su čekali 
majstora, ponudio im je kruha i pečenja. Dvoje starije djece odmah je počelo jesti dok je 
najmlađe petogodišnje dijete svoje jelo držalo u krilu. Župnik ga je upitao zašto ne jede, a on 
je sa suznim očima odgovorio da mu je majka bolesna i da će jelo ponijeti njoj kako bi 
povratila snagu. Župnika je to oduševilo te je naredio da se donese još kruha i pečenja kako bi 


dječak imao što za pojesti i ponijeti svojoj majci. No, dječak je pojeo samo kruh, a svoje je 

pečenje pridodao pečenju pripremljenom za majku. ,,...Dijete pojede svoj kruh, a pečenje 
metne k majčinomu, te i to odnese sobom kući svojoj majčici. Ovako ljubite dobra djeco svoju 
majku; pa i treba, da ju ljubimo, ta majka je — majka!“ (Liljan, 1895, 9, 143). Iustracijom 
ove pripovijetke dobivamo potvrdu njegovanja velike ljubavi prema majkama u istraživanom 
razdoblju. 

Ljubav prema majci prepoznata je i u pjesmama koje tematski obrađuju smrt, odnosno 
gubitak majke. Primjenom tužnog trenutka majčine smrti, autori sadržaja ističu sve vrijednosti 


majke koje djeca i mladi možda uzimaju ,,zdravo za gotovo“. 


, Vrele suze na tvom grobu, majko, Patila si dugo gorko boli 
Zahvalni ti sinaka danas lije... Poput mučenice, majko mila; 
Zašto si me ostavila bljedna, - A koliko djeci Ti si svojoj 

Zašto Tebe žive više nije!- Draga, dobra roditeljka bila!...“ 


(Širola, Bršljan, 1898, 11, 330). 


, Dragog Boga moli Nju ja ljubim žarko 
Moje srce malo, Ona mi sva sreća, 

Da bi nebo mojoj Dok uz nju živim 

Mami zdravlje dalo. Sve mi puno cvijeća...“ 


(Toni, Anđeo čuvar, 1914, 10, 145). 


Druga je najzastupljenija odgojna vrijednost unutar obiteljske kategorije majčinska 
ljubav, a prepoznata je u 26 pojavljivanja. Ljubav je majke u analiziranim tekstovima 
prikazivana i pomoću radnji koje ona čini, a primjeri su za to bdijenje dok djeca spavaju ili 
kada su bolesna. Majčine su ruke meke i tvrde i one grle, paze i čuvaju. Najvrjednije što djeca 


i mladi tijekom odrastanja imaju majčinska je ljubav. 


,Kad već čitav taj sviet noćca Kad u noći čitav svijet se 

Crna svojim velom krije, Veće sankom slatkim blaži, 
Tad sve spava — sam' nad čedom Tad nad čedom, dragim čedom 
Materinja ljubav bdije. Materinja ljubav straži... “ 


(Dobrovoljac, Bršljan, 1898, 2, 33). 


» Majčino oko tol' jasno sije, 
Majčina ljubav tol' ljupko grije, 
Majčina ruka tvrda — al meka, - 


Ravne ne nađeš za sveg si vijeka...“ 
(Majnarić, Bršljan, 1903, 10, 289). 

Majčina ljubav krijepi dječje duše i prati ih tijekom odrastanja. Tekstovi majku 
prikazuju zvijezdom koja vječno promatra i plamti, što s odgojnog aspekta možemo 
promatrati da je djeci potreba briga i ljubav, a majka je osoba koja to prirodno pruža. Njena je 


ljubav nezamjenjiva, a onaj tko ju ima, treba biti zahvalan i to poštivati te u tome uživati. 


, Kad zadje sunce zlato, 
Zemlju mrak uhvati, 
Kol' brižno d'jete svija 
U postelju mati. 

Kad rujna svane zora, 
I sunce sjajno grane; - 


, Kada se moja rodila zvijezda, 
Ona je oko uprla gore, 

Šapat je vrući s usana njenjih 
Letnuo tad' u nebeske dvore. 


Od Boga sreću prosila sinu, 

Da mu se dobri ispune snovi, 

I da mu ona njegova zvjezda 
Vijek po vedrini sa srećom plovi. 


Kol' sladko grli majka 
Svoje milo lane... 

O, majčino to srce 
Nitko ne izmjeni! 

Kad umre majka moja 
Teško jadnom meni...“ 
(Širola, Liljan, 1895, 2, 32). 


Al' kad bi zvljezdi oblaci crni 
U crno krilo sakrili zrake, 

Pa kad bi u toj tjeskobnoj tmini 
Klonula krila volje mi jake: 


Tada bi topla majčina ljubav 
Uza me kao anđeo stala 

Ni znao ne bih, zvijezde da nema, 
Jer bi ko sunce ljubav ta sjala“ 
(Krijes, 1910, 6-7, 122). 


Analizom smo prepoznali pojavljivanje odgojne vrijednosti ljubav prema sestri. 
Unutar analiziranih sadržaja časopisa za djecu i mladež pronalazimo 18 pojavljivanja. Ljubav 
prema sestri prenošena je pjesmama u kojima se opisuju odnos brata i sestre ili bratovo 
oplakivanje preranog odlaska sestre, odnosno kroz smrt sestre naglašava se ljubav 1 njezino 


značenje u njegovu životu. 


, Rasti, rasti, sestrice, 
Ko u gori ljubica; 
Pak će biti veseli 
Mama, a i tatica. 


,, Seja Draga skakala, 
Pa si nosić slupala, 

A bratac ju Ivo žali 
Vežuć pomno nosić mali. 
Ne plač, moja Dragice, 
S tvoje ljute ranice; 


Slušaj mamu, taticu 
Uvijek, što ti kažu, 
Jer božiju zapovjed 


Samo ti nalažu 
(Kulundjić, Liljan, 1896, 1, 168). 


Ivo će je poljubiti, 

Pa će rana zac/jeliti. 

Tiho sluša Dragica 

Što zbori Ivica, 

Pa ju sretnu sanak hvata 

U naručju dobra brata“ 
(Maldini, Bršljan, 1903, 10, 307). 

» Ti si bila pupolj tako divan, tako mio, 

A ja leptir, što se uz te ljupko svio. 

Ti si bila anđel blagi iz nebeskog bajnog raja, 

A ja zemnik blažen, zanijet od tvojega zagrljaja. 

Ti si bila mog života zlatokosa čarna vila, 

Sve na tome božjem svijetu pjesniku si bratu bila. 

AI te samrt prije časa u svoj hladni naruč skrila, 

Moju dušu, pjesmu moju crnim velom obavila. 

Sada tužim i uzdišem, a srce mi rana pali, 

Što su s tobom pokopani najljepši mi ideali“ (Maldini, Pobratim, 1911, 11, 175). 


Uvidom u sadržaj odabranih tekstova otkrivali smo pojavljivanje odgojne vrijednosti 
ljubav prema ocu. Analizom smo prepoznali 11 pojavljivanja ove čestice vrijednosti. Pronašli 
smo tekstove koji ljubav prema ocu opisuju u veselom i lijepom tonu, ali pronalazimo 1 tužnu 
tematiku koja često opisuje očevu smrt. U pronađenim tekstovima iskazivana ljubav obično je 
polazila od očeve smrti prema oplakivanju i zahvaljivanja ocu. U odnosu na majku, otac se 
puno manje pojavljuje kao važna figura u djetetovom odrastanju. Tekstove koji govore o 
ljubavi prema ocu nalazimo u puno manjem broju nego tekstove usmjerene ljubavi prema 
majci. 

, Mala Zorka jeste dijete 

Vrlo umiljato, 


Zato se i zove ona 
Materino zlato 


Kada šetat s njome pođe 
Majčica u polje, 

Tada Zorka bere cvijeće 
Sve do mile volje. 


Iako ju mama pita: 

Kom ćeš cvieće dati? 

Radosno joj odgovori: 

Dragom svomu tati“ (Magdić, Bršljan, 1898, 6, 179). 


,, Oče! Evo tužan klečim na tvom grobu, 

Na tom humku — koj me s tobom sada dijeli, 

Suze mi se nižu, meni - biljede robu, - 

Al ću s' tebe sjećat kroz svoj život ci'eli.... “ (Klemenčić, Vjerni drug, 1899, 3, 43). 


,, ...SVe me, sve me sunca sjeća, nu najviše onaj humak, onaj, onaj križ vrh njega, pod 


kojim mi dio sreće zakopane eno leži...Molim... plačem... dugo, dugo. Kad u sobu mračnu 

banu drugo sunce — majka moja. Mnogu suza s njom prolih i molitvu mnogu rekoh, a za dušu 


pokojnoga oca moga, sunašca jednoga “ (Stipančić, Krijes, 1911, 3, 44). 


Analizom sadržaja časopisa za djecu i mladež identificirali smo 9 pojavljivanja ljubav 
prema bratu kao odgojne vrijednosti unutar kategorije obiteljskih vrijednosti. Svi pronađeni 
tekstovi temu ljubavi prema bratu promovirali su upotrebom ožalošćene sestre koja oplakuje 
bratovu smrt. Nismo pronašli niti jedan tekst koji nije tematizirao smrt nakon koje je sestra 


izražavala svoju ljubav i značenje brata u svome životu. 


», Tužno milo zvonce zvoni, 

Mala Branka suze roni, 

Suze roni, pa uzdiše: 

Mojeg Stanka nema više- 

Nema više bratca moga, 

Bratca moga milenoga, 

Ne vidi mu dragog lica 

Njegva seka sirotica... “ (Milaković, Hrvatska omladina, 1865, 4, 63). 


»Ah, zar slatki naziv brajko! Strvenog od bola eno 

Da mi usta već ne zbore?! U smrtnom se kupa znoju. 
Ah, kako mi teške slutnje Jao! Slab će past' u ljutom 
Bratsko srce sada more! S okrutnicom smrti boju. 
Ja da vidim braca mrtva! Uvenulom šapćem plačuć: 
Njega, koj' mi dobar toli Oj, ne umri, braco mili! 
Vazda znao savjet dati A on tek li šapnut može: 

I ublažit žića boli! Moli, da mi Bog se smili!“ 


(Pobratim, 1900, 1, 23). 


Odgojnu vrijednost ljubav prema djetetu također pronalazimo upotrebom tematike 
ožalošćenih roditelja koji oplakuju gubitak sina ili kćeri. Oplakivanjem naglašavaju svoju 


tugu te ljubav koju su gajili za izgubljeno dijete. Analizom smo prebrojali ukupno 8 


pojavljivanja. 
» Pitaju me, zašto drhtnem Ah ne znadu, da ti bje mi 
Kćero moja, Kćerko moja. 
Kad se sjetim onog dana Na propalih sviju nada 
- Mrtva poja. - Sreća moja“ 


(Maldini, Vjerni drug, 1901, 7, 99). 

»...Timi blješe ponajdraži, Kad si oči zaklopila 


Mog života život prvi, Mjesec se za oblak skrio, 

Ti mi blješe rajsko čedo Ko da i on nije s gora 

S moje puti, s moje krvi. Crnu tugu gledat htio. 

Ali eto smrt kleta Pa sad kada mjesec motrim 
I tebe mi mladu ote, Za oblake gdje se skriva, 
Pa da nije život ovaj Čini mi se ko da jošte 
Prepun tuge i grozote. Moja kćerka samo sniva... “ 


(Maldini, Anđeo čuvar, 1907, 3, 37). 


Analizom sadržaja pronađenih tekstova identificirali smo pojavljivanje odgojne 
vrijednosti ljubav prema roditeljima. Prepoznali smo ukupno 4 pojavljivanja ove čestice 
odgojne vrijednosti. Svi pronađeni 1 analizirani tekstovi djecu i mlade savjetuju da roditelje 
poštuju, vole, čine ih ponosnima; da se mole dragome Bogu za njihovo zdravlje te da je velika 


sreća imati oba roditelja koji se brinu za njih. 


»..Iko svoje roditelje ljubi i počituje, mio je i drag Bogu i dobrim ljudem“ 
(Stojanović, Bosiljak, 1865, 5, 156). 


, Uviek, diete! Ljubi roditelje, 
I do groba čini im veselje“ 


(Filipašić, Bosiljak, 1866, 4, 62). 


» ...Djeco! Užasna je nesreća izgubiti otca i ostati uz siromašnu majku. Uz roditelje su 
djeca sretna. Molite za njihovo zdravlje!“ (Tomšić, Bršljan, 1889, 1, 6). 


»...Dakle, moje dijete, samo ako štuješ svoje roditelje, bit ćeš sretan na ovom i 
drugom svijetu. Promisli to i usadi u srce svoje! “ (Majnarić, Liljan, 1896, 8, 119). 


317 


5.6. Nacionalne vrijednosti 


Protokolom analize odgojnih vrijednosti unutar kategorije nacionalnih vrijednosti, 
postavili smo 3 odgojne čestica koje promatramo u sadržajima odabranih časopisa. 
Postavljene čestice odgojnih vrijednosti ove kategorije su ljubav prema domovini, nacionalni 
ponos i ljubav prema materinjem jeziku. 

Unutar kategorije nacionalnih vrijednosti prepoznali smo pojavljivanje ukupno 128 
odgojnih čestica vrijednosti (Tablica 34). Od protokolom utvrđenih čestica prepoznate su 
prema broju pojavljivanja sljedeće odgojne vrijednosti: ljubav prema domovini (111), 
nacionalni ponos (15) i ljubav prema materinjem jeziku (2). Analizom sadržaja odabranih 
časopisa nismo pronašli odgojnu vrijednost koja bi svojim sadržajem ulazila u okvire 


navedene kategorije, a nije prethodno uvrštena u istraživački protokol. 


Tablica 34. Prikaz pronađenih odgojnih vrijednosti unutar kategorije nacionalnih vrijednosti 


R.b. Čestice kategorije nacionalnih vrijednosti N % 
1. Ljubav prema domovini 111 86,72 
2. Nacionalni ponos 15 11,72 
3. Ljubav prema materinjem jeziku 2 1,56 
Ukupno 128 100 


U narednim odlomcima poglavlja prikazat ćemo pronađene odgojne vrijednosti unutar 
kategorije nacionalnih vrijednosti prema njihovom utvrđenom broju pojavljivanja (Tablica 


34). 


Analizom sadržaja odabranih časopisa za djecu i mladež u razdoblju Banske Hrvatske 
(1864.-1914.) identificirali smo odgojnu vrijednost ljubav prema domovini kao 
najzastupljeniju u kategoriji nacionalnih vrijednosti. Ukupno smo prepoznali 111 
pojavljivanja ove odgojne čestice. Ljubav prema domovini autori su uglavnom prenosili 
čitateljima upotrebom pjesme. Čitatelje se upotrebom spomenute odgojne vrijednosti odgaja 
da od ranog djetinjstva stvaraju osjećaj ljubavi prema domovini i pripadnosti određenoj naciji. 
Ljubav prema domovini iskazivala se osjećajem pripadnosti svome narodu, poštivanjem 
kulture i običaja naroda te spremnosti na žrtvovanje. Upravo je polaganje života u čast i 


obranu domovine najveći iskaz ljubavi koji se prenosio u istraživanom razdoblju. Razvijao se 

među djecom i mladima osjećaj beskrajne odanosti potrebama domovine i naroda. Kamogod 


išao, domovinu u srcu trebaš nositi. 


»Hrvat mi je otac, Hrvatica mati, 
Hrvat sam i sam, 
Za Hrvatsku svoju živit, umirati 


e 


Moram viek da znam!... 


(Harambašić, Hrvatska omladina, 1865, 3, 44). 


», Domovino majko mi'a 
Majko moje mladosti! 

Sried tvojeg sam sretan krila, 
U teb su mi radosti; 

Ti sa vjerom mojom dragom 
Biser jesi medju blagom, 

U životu zato svom 

Viek ću branit vjeru, dom! 


»Ljubit ću te oj hrvatski dome, 
U srdcu ćeš vazda biti mome, 
Evo zavjet duše moje sveti: 

Za te živjet, za te ću umrieti!“ 
(Varjačić, Smilje, 1890, 7, 97). 


, Zdravo da si hrvatski mi dome 
1 sinovi u naručju tvome! 

Tvoja sreća radost moja prava, 
Nad sve mila tvoja mi je slava. 
Draga mi je tvoje zemlje gruda, 
Spomen na te prati mene svuda; 
Pa dok živem ja na svietu tome: 
Ljubit ću te, oj hrvatski dome! 


Domovina me rodila 

U cvatućih livadah; 
Vjera me je okrstila, 

U me sila božji dah. 
Obje ste me odgojile, 
Ina noge postavile; 
Zato neću biti trom, 
Borit se za vjeru, dom!... “ 
(Filipašić, Bosiljak, 1867, 8, 113). 


Za me nema mjesta izvan tebe, 
Jer te ljubim kao samog sebe. 
Tvoje biede, biede su i moje, 
Veselje mi isto ko i tvoje. 

Vali sudbe kuda me zanieli, 
Rieč ti moju angjeli donieli; 
Kud po svietu polazio tome, 


U srdcu ćeš vazda biti mome....“ 
(Barišić, Smilje, 1890, 7, 97-98). 


, Bacam se pred tobom na tle, Hrvatska sveta domajo, 
Dršćem od zanosa silnog, uzbuđen plakat bih htio, 
Prepun sam beskrajne sreće, jer te nadgledati mogu 
Tako u potpunom sjaju, preslavnu kraljicu našu, 

Koja si jednako lijepa, umilna, čedna i bajna 

Svakome vjernome sinu, koji te iskreno ljubi. 

Ja te obožavam, majko, zato sam uzeo liru — 

Prvi put neka sad na njoj pjesma zaromoni tebi; 
Neka se izvije pjesma čista i ljubavi puna, 

Iskrene ljubavi prave hrvatskom narodu mome...“ 
(Galović, Pobratim, 1906, 20, 417). 


U punom manjem broju tekstova pronalazimo odgojnu vrijednost nacionalni ponos i 
to s 15 pojavljivanja. Ponos je osjećaj velikog zadovoljstva samim sobom, a nacionalni ponos 
podrazumijeva grandiozni osjećaj poštivanja svoje domovine i svega što predstavlja. 


Nacionalni ponos razvijao se i produbljivao među djecom i mladima najčešće upotrebom 


pjesme. 
» Viek se mladjan molim Bogu Za Hrvatstvo dično, milo, 
Za Hrvatsku, narod svoj; Zrtvovo bi život svoj; 
Sto Hrvatom zvat se mogu, Nasladom bi to mi bilo, 
To je jedin ponos moj. To bi bio ponos moj. 
Za Hrvatstvo sveto, drago, Tako dome, tako rode 
Zelim radit sav viek svoj; Kliče vieran sinak tvoj: 
Ono rajsko mi je rajsko blago, AK' ti rieči te ugode 
Ono jedin ponos moj. To će biti ponos moj!“ 


(Harambašić, Smilje, 1880, 3, 33). 


Razvojem osjećaja ponosa svojom domovinom postiže se u odgoju djece i mladeži 
istraživanog razdoblja afirmacija nacionalnog sustava vrijednost, njegovanje kulturnih 


tekovina i dublja povezanost s domovinom. 


» ...Nauči kano svetinju spominjat ime roda, 
Od žića tebi dražje bud i pravo i sloboda, 
Nauči dizat gnjevan glas rad patnje mučenika, 
Nauči robstvo prezirati i podla plaćenika. 


Nauči bratu biti brat u čistom srdcu svome, 

Tu ljubav draži svetinjom i diči mi se njome; 

O dat će Bog i s roda tvog će ljutnja kob se snieti — 
Na zemlji toj ćeš slobodnoj ti živit i umrieti“ 
(Pogačić, Hrvatska omladina, 1886, 6, 84). 

, Poznate li one dvje Planinkinje to su vile 


Crnooke djevojčice? Prvi zraci pramaljeća, 
S lica ćete čitati im, Ocu, majci dika, radost 
Prave da su Hrvatice. Svome rodu spas i sreća 
Hrvatice, kćerke mile, A i tebi Hrvaćane 

Iz hrvatskog divnog kraja, Dvije su mile to sestrice. 
Anđelčići samog neba Pa i ti se s njima diči 
Rumen cvjeci bajnog maja Što su prave Hrvatice“ 


(Maldini, Anđeo čuvar, 1905, 6, 91). 


Čuvanje i poštivanje narodnog jezika prepoznato je pojavljivanjem odgojne vrijednosti 
ljubav prema materinjem jeziku. Identificirali smo 2 pojavljivanja ove vrijednosti. Analizom 
pronađenih tekstova prepoznato je da se djecu i mlade poučavalo važnosti materinjeg jezika u 
svrhu očuvanja identiteta i opstojnosti naroda, odgojno se usmjeravalo da čuvaju, razvijaju i 
što više koriste materinji jezik i pismo. Narod bez jezika jest narod koji nema samosvijest i 
svoju slobodu. Materinji je jezik srce i duša naroda, a na mladim je generacijama da očuvaju 
njezino postojanje. 

»...U jeziku se ogleda značaj naroda... Jezik je narodu svetinjom, i to prvom 
svetinjom... Po njegi jezika narodnjega mjeri se samosviest, a po samosviesti i sam narod. 
Svaki narod, bio on silan ili slabašak, bio on slobodan ili nejak robovao, uvjek si on čuva 
svoju narodnu samosviest, tu milu svetinju.... Gdje nema ljubavi narodnog jezika, nema ni 
samosviesti, a gdje te nije, ondje su i jake sile slabe, ondje propada družtveni i politički život, 
ondje propada tjelesna i duševna sloboda... Da, omladina je pozvana, da vrši krasnu i svetu 
zadaću, da si jezik oplemeni i usavrši. Ona mora svoj jezik njegovati, samo njega ljubiti, a 
bavljenje s tudjini jezici ima joj biti samo sriedstvom, da si svoj usavrši. Tudji jezici imadu joj 
biti jezici potrebe i koristi, a narodni jezik ima joj biti jezikom srca i duše...“ (Ljubinka, 


Bosiljak, 1868, 24, 378-381). 

5.7. Demokratske vrijednosti 


Protokolom analize odgojnih vrijednosti unutar kategorije demokratskih vrijednosti, 
postavili smo 7 odgojnih čestica koje promatramo u sadržajima odabranih časopisa. 
Postavljene čestice odgojnih vrijednosti ove kategorije su: antiratna ideja, pravda, sloboda, 
humanost, protiv ropstva, mir te rasna i nacionalna tolerancija. 

Unutar kategorije demokratskih vrijednosti prepoznali smo ukupno 23 pojavljivanja 
odgojne čestice vrijednosti (Tablica 35). Analizom sadržaja odabranih časopisa prema 
učestalosti pojavljivanja prepoznali smo odgojne vrijednosti: sloboda (10), pravda (8) i mir 
(5). Od protokolom utvrđenih čestica odgojnih vrijednosti za navedenu kategoriju nismo 
pronašli pojavljivanje vrijednosti antiratna ideja, protiv ropstva, humanost te rasna i 
nacionalna tolerancija. Analizom sadržaja odabranih časopisa nismo pronašli odgojnu 
vrijednost koja bi svojim sadržajem ulazila u okvire navedene kategorije, a nije prethodno 


uvrštena u istraživački protokol. 


Tablica 35. Prikaz pronađenih odgojnih vrijednosti unutar kategorije demokratskih vrijednosti 


R.b. Čestice kategorije demokratskih vrijednosti N % 
1. Sloboda 10 43,48 
2. Pravda 8 34,78 
3. Mir 5 21,74 
Ukupno 23 100 


U narednim odlomcima poglavlja prikazat ćemo pronađene odgojne vrijednosti unutar 
kategorije demokratskih vrijednosti prema njihovom utvrđenom broju pojavljivanja (Tablica 


35). 


Analiza sadržaja časopisa za djecu i mladež prepoznala je prisutnost odgojne 
vrijednosti sloboda kao najzastupljenije u kategoriji demokratskih vrijednosti. Vrijednost 
slobode prepoznata je u ukupno 10 pojavljivanja. Analizirani sadržaji najčešće su vrijednost 
slobode promovirali putem pripovijetke, basne ili priče. Djeci se i mladima na primjeru 
životinja pokušalo objasniti značenje slobode za pojedinca. Sloboda koja se u pronađenim i 
analiziranim tekstovima prepoznala jeste oslobađanje od podčinjenosti i uskraćenosti slobode 
kretanja. 

U pripovijesti Dva slavuja drvosječa je u šumi našao gnijezdo s dvama malim 
slavujima. Odlučio je uzeti jednoga za svoju djecu. Brinula su se djeca za slavuja i kada je 
odrastao bio je radost i veselje cijele kuće. Mislila su djeca da se pripitomio pa ga nisu 

stavljala u krletku, no čim se stvorila prilika, slavuj je pobjegao. Susreo je u šumi svoga brata 
koji ga je upitao zašto je pobjegao od gospodara koji ga je pazio 1 hranio. Slavuj mu je na to 
odgovorio: ,,...Volim ovdje u slobodi gladovati nego kao tužni rob živjeti u gospodskim 
bogatim dvorovima “ (Makale, Bršljan, 1903, 6, 184-185). 

U basni Česljugarka i kos nalazimo kosa koji je bio u malenoj krletci. U zgradi preko 
puta nalazio se češljugar (zeba) u velikoj i raskošnoj krletci. Češljugar je ismijavao kosa jer je 
on jadan i u malenoj krletci, no kos mu je odgovorio da nije bitna krletka nego činjenica da su 
obojica zarobljenici. ,, Ti se hvastaš svojim raskošjem i svojom udobnošću, ali ne govoriš 
istinu, niti ti riječi teku od srca. Nije tebi ništa bolje, nego meni. Oboje smo nesrećni i 
nezadovoljni, oboje smo tužni i žalosni, oboje smo jednake sudbine: oboje smo bez zlatne 
slobodne! Češljugarka se od toga dana nije više rugala kosovu siromaštvu, jer je spoznala, da 
je nesrećan svaki stvor pored svoga bogatstva i sjaja, ako slobodan nije“ (Makale, Pobratim, 


1906, 15, 329). 


Analizom smo prepoznali pojavljivanje odgojne vrijednost pravde, a prepoznali smo 
ukupno 8 pojavljivanja. Pronađeni tekstovi poučavali su djecu i mlade vrijednostima poštenog 
načina života, odnosno izbjegavanja krađe i prisvajanja tuđega. Onoga tko ukrade, treba stići 
pravda, odnosno kazna. 


,» ... Ova priča neka svakog uči 
Da on samo, koj se radom muči 
I najbolju uviek plaću nadje, 

AI tko hoće da živi od kradje, 
Taj jednaput mora da nastrada, 


[Ti 


Jer Bog hoće da pravica vlada 

(Tomić, Smilje, 1873, 1, 10). 

U poučnom članku Pravednost kod životinja pronalazimo primjere pravde u 
životinjskom svijetu. Pomoću ovakvih tekstova djecu se i mlade poučavalo razumijevanju 
pojma pravde, ali i da ista može biti prisutna i primjenjiva kako u svijetu životinja, tako i 
među ljudima. ,, Nema sumnje, da i životinje imadu osjećaj za pravednost. Ne samo da će se 
osvetiti za uvrede i nepravice, nego se one znadu u stanovitim slučajevima sakupiti i sjediniti 
na obranu protiv neprijatelja; obdržavaju sjednice, skupštine, sudove i obrambene presude. 
Možemo se točno o tom uvjeriti osobito kod nekih ptica, sisavaca, pače i kod kukaca, koji žive 
u velikim zadrugama i zajednicama. Tako primjerice kod dabra možemo opaziti presude, koje 
oni jave i strogo izvrše. Nedaleko stanova, koje su radene životinje sagradile, možemo opaziti 


dabrova odmetnika, koji su sigurno protjerani iz valjano uređenog društva bratskog poradi 

svoga nepristojnog vladanja, lijenosti ili krađe. Ovi živu kukavno u rupama, pravim 
tamnicama, izdubenim u obalama rijeka, pa nemaju prikladnih i zgodnih kotlinatih kučica. 
Ovi nesretni osuđenici su još i pod neprestanom policajnom paskom, tako da im nije nikako 


moguće pobjeći. Ako hoće da sagrade stanove, ovi im se službeno odmah poruše...“ 


(Kamenar, Pobratim, 1906, 10, 222). 


Odgojna vrijednost koje je promovirana i prepoznata u analiziranim sadržajima 
časopisa za djecu i mladež jest mir. Prepoznali smo 5 pojavljivanja ove vrijednosti. Odgojna 
vrijednost mira u analiziranim tekstovima usmjeravala je djecu i mlade na nenasilno 
ponašanje, priznavanje vrijednosti i slobode druge osobe 1 općenito izbjegavanje konfliktnih 
situacija. Čitatelje se odgojno usmjeravalo na razvijanje međusobnih harmoničnih odnosa 
punih veselja, poštivanja i ljubavi. 

» ...Kada bude na zemlji nestalo nasilja, kada se budu svi narodi složili u bratski 
blagdan i kada nikada više ljudska ruka ne bude prolijevale ljudske krvi, onda će anđeo bola 
zauvijek staviti ovu zemlju, na kojoj će da vlada mir i veselje“ (Bernadzikowska, Mali 
dobrotvor, 1904, 3, 43). 

»...Ljubiš li i ti, milo dijete, mir? Je li se drage volje uklanjaš odanle, gdje bi moglo 
narušiti mir? Vrlo je ružno, ako se dijete rado svađa! U tom je početak velikoga budućega 


zla!“ (Anđeo čuvar, 1902, 1, 6). 

5.8. Zaključak analize odgojnih vrijednosti promoviranih u sadržajima 


odabranih časopisa za djecu i mladež u razdoblju od 1864. do 1914. godine 


Analizom sadržaja uzorkom odabranih časopisa za djecu i mladež u razdoblju Banske 
Hrvatske (od 1864. do 1914. godine) identificirali smo i opisali vrijednosti koje su 
promovirane, a imale su odgojni utjecaj na djecu 1 mlade. Istraživanjem smo prepoznali 
pojavljivanje 1 802 odgojne vrijednosti u sedam od devet kategorija vrijednosti koje su 
osmišljene protokolom istraživanja. Odgojne vrijednosti pronađene unutar odabrane i 
analizirane pedagoške dokumentacije mogu se, prema brojnosti i učestalosti, svrstati u 
kategorije obilježja osobnosti, univerzalnih, religijskih, ekoloških, obiteljskih, nacionalnih i 
demokratskih vrijednosti. Pronađene odgojne vrijednosti unutar svake kategorije potvrđene su 
citatima ili isječcima sadržaja iz promatranih časopisa za djecu i mladež. Analizom nismo 
identificirali pojavljivanje odgojnih vrijednosti u unaprijed osmišljenim kategorijama estetske 
i kulturne vrijednosti te nerazvrstano niti pronašli vrijednosti koje bi svrstali u novu ili 


dodatnu kategoriju. 


* Unutar kategorije obilježja osobnosti identificirano je i opisano ukupno 19 odgojnih 
vrijednosti s ukupno 674 pojavljivanja. Prepoznali smo i opisali odgojne vrijednosti 
skromnost, vrijednost znanja, poštenje, marljivost, opreznost, vrijednost zdravog 
načina života, zahvalnost, poslušnost, mudrost, kulturno ponašanje, strpljivost, 
istinoljubivost, umjerenost, zajedništvo, požrtvovnost, iskrenost, hrabrost, ponos i 
savjesnost. Pronađene i opisane odgojne vrijednosti unutar ove kategorije pokazuju 
nam da su časopisi nastojali razvijati kod djece i mladih širok spektar pozitivnih 
ljudskih osobina i kvaliteta. Ovaj nam rezultat nameće zaključak da se u istraživanom 
razdoblju vodila pozornost o odgoju djece i mladih u plemenite pripadnike hrvatskoga 


naroda. 


e Analizom smo identificirali i potvrdili postojanje odgojnih vrijednosti u kategoriji 
univerzalnih vrijednosti. Prepoznali smo 11 odgojnih vrijednosti u ukupno 390 
pojavljivanja, a to su pomaganje, dobrota, rad, plemenitost, prijateljstvo, vrijednost 
davanja, vrijednost života, sreća, ljubav, žrtvovanje za druge i brižnost. Prepoznate 
odgojne vrijednosti unutar ove kategorije potvrđuju nam da su autori sadržaja 
odabranih časopisa odgojno usmjeravali djecu i mlade na razvijanje humanih i 
moralnih kvaliteta. Postojanje odgojnih sadržaja koji promoviraju univerzalne 


vrijednosti ukazuje na to da su kreatori tekstova i njihovog sadržaja prenosili djeci i 

mladima u istraživanom vremenskom razdoblju najvažnija društveno-vrijednosna 


usmjerenja. 


Pregledom sadržaja časopisa za djecu i mladež prepoznaju se i tekstovi obojani 
religijskom tematikom. Analizom smo prepoznali 6 odgojnih čestica u kategoriji 
religijskih vrijednosti s ukupno 269 pojavljivanja. Identificirali smo odgojne 
vrijednosti molitva, vjera u Boga, radost vjerskih blagdana, ljubav prema Bogu, 
zahvalnost Bogu i opraštanje. Dobiveni rezultati istraživanja u ovoj kategoriji 
pokazuju da je religija imala važnu odgojnu ulogu u odrastanju djece 1 mladih. 
Obojanost časopisa religijskim tekstovima i vrijednostima ukazuje i na to da je u 
istraživanom razdoblju vjera vrlo važan dio svakodnevnog odgoja i obrazovanja djece 


i mladih. 


Upoznavanje djece i mladih s bogatim životinjskim 1 biljnim svijetom prepoznato je 
kao važan obrazovni dio unutar analiziranih sadržaja časopisa. Pronašli smo 3 odgojne 
vrijednost s ukupno 161 pojavljivanjem koje svrstavamo u kategoriju ekoloških 
vrijednosti. Identificirali smo pojavljivanje odgojnih vrijednosti ljepota prirode, vrline 
životinja te ljubav i briga za životinje. Navedenim odgojnim vrijednostima utvrdili 
smo da se djecu i mlade upotrebom časopisa poučavalo poštivanju prirode i njezinih 
mogućnosti, raznolikosti biljnog 1 životinjskog svijeta te potrebi ponašanja prema 


životinjama i ekosustavu s pažnjom i brigom. 


Istraživanjem smo utvrdili postojanje sadržaja koji promiču vrijednosti obitelji. 
Identificirali smo 7 odgojnih vrijednosti s ukupno 157 pojavljivanja koje svrstavamo u 
kategoriju obiteljskih vrijednosti. Prepoznali smo sadržaje koji promiču odgojne 
vrijednosti poput ljubav prema majci, majčinska ljubav, ljubav prema sestri, ljubav 
prema ocu, ljubav prema bratu, ljubav prema djetetu i ljubav prema roditeljima. 
Rezultati analize u navedenoj kategoriji pokazuju prisutnost sadržaja obiteljskog 
odgoja i to kao važan sastavni dio odgajanja i obrazovanja djece i mladih u razdoblju 
Banske Hrvatske (1864. - 1914.). Obitelj je u tradiciji hrvatskog naroda zauzimala 
visoku temeljnu vrijednost, a pronađeni elementi obiteljskih vrijednosti u odabranim 
časopisima to i pokazuju. Prepoznato je da u pronađenim sadržajima časopisa za djecu 
i mlade majka zauzima vrlo istaknuto, važno i nezamjenjivo mjesto u odgoju i životu. 


Majka je opisivana kao čuvarica svoje djece i ognjišta, odnosno doma. 

Unutar kategorije nacionalnih vrijednosti prepoznali smo 3 odgojne vrijednosti s 
ukupno 128 pojavljivanja. Prepoznate su i opisane odgojne vrijednosti ljubav prema 
domovini, nacionalni ponos i ljubav prema materinjem jeziku. Pronađeni i ilustrirani 
sadržaji pokazuju da je domoljublje vrlo važan odgojni aspekt u odgoju djece i mladih 
istraživanog razdoblja. Analiziranim tekstovima autori su nastojali pobuditi kod djece 
i mladih ljubav prema domovini, odanost, osjećaj pripadnosti i spremnost žrtvovanja 


za napredovanje domovine. 


Pregledom sadržaja odabranih časopisa prepoznali smo pojavljivanje 3 odgojnih 
vrijednosti s ukupno 23 pojavljivanja u kategoriji demokratskih vrijednosti. 
Prepoznato je pojavljivanje odgojnih vrijednosti sloboda, pravda i mir. Rezultati 
pokazuju da se djecu i mlade u istraživanom vremenskom razdoblju odgojno 
poučavalo vrijednostima slobode i nenasilnog rješavanja sukoba. Autori sadržaja 
prepoznali su da je važno od rane dobi u djeci i mladeži odgojno razvijati postulate 


demokracije i prava života svakog pojedinaca. 


Dobiveni rezultati petog zadatka istraživačkog rada potvrđuju nam da časopisi u 
istraživanom razdoblju od 1864. do 1914. godine imaju značajnu vrijednosnu ulogu u 
odgoju djece 1 mladeži. Potvrđene i opisane odgojne vrijednosti dokazuju da se u 
sadržajima časopisa mogu pronaći odgojne vrijednosti promovirane djeci i mladima. 
Bogatstvo prepoznatih vrijednosti ilustrira da su autori istraživanog vremena itekako 
shvaćali važnost razvijanja i prenošenja vrijednosti u odgoju. Rezultati nam daju pravo 
zaključiti da su odabrani i analizirani časopisi bili izuzetno važno odgojno sredstvo u 


razvoju vrijednosnih usmjerenja djece i mladih. 

IV. ZAKLJUČAK 


Doktorski rad Odgojna uloga časopisa za djecu i mladež u Banskoj Hrvatskoj 
upotrebom povijesne analize sadržaja uzorkom odabranih časopisa za djecu i mladež 
rekonstruira odgojnu ulogu časopisa u promicanju i razvijanju odgojnih sadržaja i ideja u 
hrvatskome povijesnom, kulturnom i pedagogijskom prostoru u razdoblju od 1864. do 1914. 
godine. 

Istraživanje za predmet sustavnoga proučavanja koristi 12 časopisa za djecu i mladež 
tiskanih u razdoblju Banske Hrvatske od 1864. do 1914. godine te se njihovom analizom 
sadržaja nastoje potvrditi i opisati ciljevi časopisa, nositelji odgojnih sadržaja, odgojna 
sredstva i metode korištene u prenošenju odgojnih ideja, prepoznati zastupljenost sadržaja 
odgojnih područja i identificirati promovirane odgojne vrijednosti. 

Istraživački se rad sastoji od uvoda i teorijskih polazišta u kojima se strukturirano i 
pregledno pristupilo definiranju razumijevanja odgoja općenito, ali i iz perspektive 
vrijednosne kategorije, pregledu razvoja hrvatske dječje književnosti u razdoblju od 1864. do 
1914. godine 1 uloge učitelja u tome procesu, definiranju pojma časopisa za djecu i mlade te 
prikazu društveno-političko-prosvjetnoga konteksta promatranoga razdoblja istraživanja. 
Disertacija se nastavlja s iznošenjem postavljenih metodoloških okvira na kojima se temelji 
istraživanje te opisom metoda i postupaka korištenih u procesu prikupljanja, analiziranja i 
prikazivanja rezultata istraživanja. U empirijskome dijelu rada, prema postavljenim se 
istraživačkim zadacima provodi analiza, sistematizacija, kategorizacija i interpretacija 
sadržaja odabranih časopisa za djecu i mlade te pristupa evaluaciji, opisivanju i verifikaciji 
dobivenih rezultata istraživačkoga procesa. U završnome se dijelu iznose zaključci izvedeni 
procesom analize i sinteze sadržaja promatranih časopisa u razdoblju od 1864. do 1914. 
godine i sumira se znanstveni doprinos teme i područja istraživačkoga rada. Na kraju rada 
daje se popis pedagoške periodike i literature korištene u izradi ove doktorske disertacije. 

Pedagogija kao znanost o odgoju proučava sve aspekte razvoja ljudskoga bića od 
njegova rođenja do smrti, a namjenu pronalazi u proučavanju i prikazivanju odgoja, 
ukazivanju na njegovu društvenu ulogu i opravdanost, opisivanju cilja, zadataka i sadržaja te 
metodološkom prikazivanju sustava pedagogijske zakonitosti. Odgoj kao najvažniji subjekt 
proučavanja pedagogije označava cjelokupan proces razvoja čovjeka polazeći od njegovih 
tjelesnih, kognitivnih do socijalnih i moralnih karakteristika. Tijekom određivanja pojma 
vrijednosti kao društvenoga fenomena nailazimo u literaturi na postojanje različitih pristupa 


njegova proučavanja. Teorijama vrijednosti bavi se filozofska disciplina ,,aksiologija“ koja 

proučava vrijednost iz perspektiva ekonomskih, običajnih, moralnih, pravnih, političkih, 
religioznih i umjetničkih područja te promatra njihove uzajamne odnose, uvjete nastanka, 
forme i sadržaje stvaranja. Sa stajališta aksiologije, vrijednost u svakodnevnome govoru 
označava ono što je dobro, istinito, lijepo, pravedno i napredno, drugim riječima opće ime za 
sadržaje morala, umjetnosti, prava, običaja, politike i drugih formi društvene svijesti (Životić, 
1986). Predmetom je proučavanja i definiranja u područjima psihologije, sociologije, 
antropologije, filozofije i pedagogije gdje vrijednost svaka znanost promatra i proučava 
unutar konteksta vlastitoga znanstvenog područja djelovanja (Ferić, 2009). S aspekta odgojnih 
znanosti, pronalazimo širok spektar različitih definiranja, shvaćanja 1 proučavanja pojma 
vrijednosti. Proučavanja su najčešće u skladu s dominantnim vrijednosnim orijentacijama 
društvenoga života, a osobitu važnost imaju etičke, intelektualne, estetske, religijske, 
kulturne, nacionalne, osobne i obiteljske vrijednosti. U odnosu na druge vrijednosti, odgojne 
vrijednosti imaju dvostruku funkciju kao cilj, ali i kao sredstvo odgoja jer usvajanje 
vrijednosti, svrha je odgoja, no istovremeno i sredstvo (Munjiza i ostali, 2007). 

Iz perspektive teorije književnosti ne postoji jednostavna definicija pojma dječje 
književnosti. Najjednostavnije definirano, to je književnost namijenjena djeci 1 obuhvaća djela 
koja po tematici odgovaraju dječjoj dobi. Terminološki se javlja distinkcija između 
književnosti za djecu koju stvaraju odrasli za djecu i književnosti za djecu koju stvaraju sama 
djeca (Hameršak i Zima, 2015). Dječja je književnost namijenjena djeci, no ona se mora 
dodatno prilagođavati jer je razvoj djece specifičan 1 postoji velika razlika između razvojnih 
sposobnosti koje su uvjetovane dječjom dobi. Pisci moraju poznavati osnove dječjega razvoja 
i odgoja te primijeniti osnove dječje psihologije kako bi svoje tekstove približili njihovim 
potrebama i zahtjevima. Upotrebom dječje književnosti i literature, djeca i mladi 
jednostavnije usvajaju obrazovne sadržaje, što učiteljima služi kao dopuna u kvalitetnijemu 
ostvarivanju odgojnih ciljeva. Dječja književnost ima svoje oblike, a kao osnovni izdvajaju se 
usmeno književni oblici - bajka, legenda, anegdota, basna, brojalica, rugalica, izmišljalica, 
uspavalica, poslovica, pitalica, slikovnica, dječja pjesma, dječja proza (priča, pripovijetka, 
roman) i dječji igrokaz (Hranjec, 2006). U promatranome razdoblju istraživanja na prostorima 
Banske Hrvatske začeci su razvoja hrvatske dječje književnosti, a kao početak se uzima 1850. 
godina i tiskanje knjižice naziva ,,Mali tobolac“ autora Ivana Filipovića. Značajnu povezanost 
dječje književnosti i pedagogije pronalazimo u činjenici da se, prema periodizaciji hrvatske 
dječje književnosti (koristeći periodizaciju Milana Crnkovića), razdoblje od 1850. do 1913. 
godine naziva, prema najpoznatijem hrvatskom pedagogu Ivanu Filipoviću ,,Filipovićevo 


doba“. Navedeno razdoblje mnogi teoretičari književnosti nazivaju i razdobljem didaktičke 

književnosti, školske ili književnosti učitelja (Hranjec, 2006). Učiteljima promatranoga 
razdoblja idu zasluge za ideju stvaranja nacionalne dječje književnosti ponajprije jer su bili 
glavni inicijatori pokretanja i uređivanja hrvatskih dječjih časopisa. 

Pregledom relevantne 1 recentne literature, časopis je definiran kao serijska publikacija 
više ili manje organiziranih srodnih tekstualnih, zvučnih i slikovnih priloga dostupnih u 
tiskanome, elektroničkome ili obama oblicima (Brešić, 2014). Može biti zabavnoga, 
znanstvenoga, obrazovnoga, religioznoga ili umjetničkoga karaktera, a izlazi u određenim 
vremenskim razmacima. Razlikuje se od novina po tome što izlazi povremeno i obrađuje 
pojedinu tematiku, dok novine izlaze dnevno i bave se svakodnevnim događanjima. Uloga je 
časopisa u društvu trostruka, odnosno to je medij koji informira, dokumentira i transformira 
društvo u vremenu izlaženja (Brešić, 1972). Važno je napraviti distinkciju između časopisa za 
djecu ili mladež koji su namijenjeni djeci i mladima te ih pišu i uređuju odrasle osobe od 
časopisa čiji su kreatori sama djeca, a u njima se isključivo nalaze radovi i tekstovi koje su 
izradila djeca ili mlade osobe. Časopisi za djecu i mladež razlikuju se od knjiga prema 
dinamičnosti, aktualnosti, formi, kratkim prilozima o temama bliskim životu te mogućnostima 
interakcije s urednicima časopisa i sudjelovanja u kreiranju sadržaja. Uloga časopisa za djecu 
i mlade proizlazi iz potrebe pružanja djeci i mladima različitih odgojnih i obrazovnih sadržaja 
kojima razvijaju čitalačke navike i stječu različita znanja, a sve pod okriljem zabave i 
razonode. U istraživanome razdoblju od 1864. do 1914. godine na prostoru tadašnje Banske 
Hrvatske iz tiska izlazi ukupno 15 časopisa za djecu i mladež: ,,Bosiljak“, ,,Zlatni orasi“, 
»smilje“, ,Bršljan“, ,,Hrvatska omladina“, ,,Pobratim“, ,Liljan“, ,,Mali dobrotvor“, ,,Vjerni 
drug“, ,,Anđeo čuvar“, ,Mali Istran“, ,,Mladi Istranin“, ,,Proljetno cvijeće“, ,,Krijes“ i 
»Milodarke“. 

Pregled razdoblja istraživačkoga rada od 1864. do 1914. godine potvrđuje da je isto 
prožeto političkim borbama za samostalnost i integritet hrvatskih prostora unutar Austro- 
Ugarske Monarhije koja je nastala 1867. godine uslijed propasti Austrijskoga Carstva. Iz 
perspektive političko-društvenih odnosa, prostor Hrvatske pod utjecajem je Austrije i 
Ugarske. Prostor Hrvatske i Slavonije (Banska Hrvatska) u nadležnosti je Ugarske, a 
Dalmacija i Istra ostaju u nadležnosti Austrije. Godine 1868. područje Hrvatske i Slavonije 
sklapa nagodbu s Ugarskom, čime je uspostavljena Hrvatsko-Ugarska državna zajednica. 
Ovom nagodbom Hrvatska dobiva mogućnost samostalnoga uređenja u područjima 
pravosuđa, unutrašnje uprave i školstva. Hrvatskim prostorima upravlja ban (postavljan od 
kralja), Hrvatski sabor i zemaljska vlada. Ovakav sustav vladavine potrajat će do kraja Prvoga 


svjetskog rata (1918. godine) i raspada Austro-Ugarske Monarhije. Uvidom u prosvjetne 

prilike od 1864. do 1914. godine, prepoznaje se postajanje snažnoga pokreta učiteljskoga 
staleža u stvaranju jedinstvenoga hrvatskog obrazovnog sustava te nastojanja izdavanja 
literature i knjiga na hrvatskome jeziku. S obzirom da je Hrvatska s Ugarskom 1868. godine 
sklopila posebnu nagodbu i time dobila samostalnost u području školstva, učitelji započinju 
intenzivna planiranja i osmišljavanja budućega školskog sustava s narodnim identitetom i 
jezikom. Mukotrpan rad nagrađen je donošenjem Prvoga školskog zakona 1874. godine pod 
nazivom ,,Zakon o ustroju pučkih škola 1 preparandija za pučko učiteljstvo u kraljevini 
Hrvatskoj i Slavoniji“. Ovaj je Zakon dorađen 1888. godine kada je prostor Vojne krajine 
pripojen prostoru Hrvatske i Slavonije i poznat je pod nazivom Jedinstveni školski zakon 
(drugi). U razdoblju od 1864. do 1914. godine značajno je izdvojiti održavanje triju Općih 
učiteljskih skupština (1870., 1874. i 1878. godine) i preustrojstvo Sveučilišta u Zagrebu 1874. 
godine. Vrlo zapaženu ulogu u razvoju pedagogije i hrvatskoga školstva ima udruga Hrvatsko 
pedagoško-književni sbor koja je osnovana 1871. godine, a pod čijim su okriljem tiskana 
stručna pedagogijska literatura, djela odgojnog sadržaja za mladež 1 odrasle, školski 
udžbenici, priručnici i razne pedagoške periodike. Udruga je zaslužna za neprekinuto 
izdavanje časopisa za učitelje ,,Napredak“ te, između ostaloga, osnivanje Hrvatskog 
učiteljskog doma 1889. godine i Hrvatskoga školskoga muzeja 1901. godine. 

U metodologijskome dijelu rada postavljeni su cilj i zadaci istraživanja. Istraživanje je 
utemeljeno na postavkama kvalitativno-hermeneutičkoga znanstvenog pristupa koji je 
usmjeren analiziranju sadržaja pedagoške periodike u razdoblju Banske Hrvatske od 1864. do 
1914. godine. Najzastupljenija je metoda istraživanja povijesna analiza sadržaja pedagoške 
periodike koja podrazumijeva rad na pedagoškoj literaturi sa svrhom kvalitativnoga opisa 
sadržaja u pisanim dokumentima. Uzorak istraživanja sadrži 12 časopisa za djecu 1 mladež 
koji su odabrani preciznim okvirom selekcije istraživačke građe. Kriterij izbora časopisa za 
djecu i mladež u uzorak istraživanja sastojao se od triju glavnih čimbenika, a to su mjesto 
izlaska (Banska Hrvatska), vrijeme izlaska (1864. - 1914.) te godište časopisa (sva godišta 
ako je vijek izlaženja do 5 godina te izabrana godišta). Odabrani i analizirani časopisi za djecu 
i mlade u razdoblju Banske Hrvatske su ,Bosiljak“, ,,Smilje“, ,,Bršljan“, ,,Hrvatska 
omladina“, ,,Pobratim“, ,Liljan“, ,,Mali dobrotvor“, ,,Vjerni drug“, ,,Anđeo čuvar“, ,,Proljetno 
cvijeće“, ,,Krijes“ i ,,Milodarke“. Analizirano je 46 metodološki odabranih godišta časopisa, 
ukupno 584 brojeva časopisa 1 10 967 stranica. Za potrebe analize sadržaja časopisa za djecu i 
mlade, osmišljeni su protokoli istraživanja sukladno postavljenim zadacima, a to su: a) 
povijesnom analizom sadržaja odabrane pedagoške periodike, identificirati odgojne ciljeve 


odabranih hrvatskih časopisa za djecu i mladež u razdoblju Banske Hrvatske; b) povijesnom 

analizom sadržaja odabranih časopisa za djecu i mladež u razdoblju od 1864. do 1914. 
godine, prepoznati i prikazati značajnije nositelje odgojnih sadržaja; c) povijesnom analizom 
sadržaja, identificirati odgojna sredstva i metode prezentirane u odabranim hrvatskim 
časopisima za djecu i mladež u razdoblju Banske Hrvatske; d) povijesnom analizom 
odabranih časopisa za djecu i mladež, prepoznati i prikazati zastupljenost odgojnih sadržaja 
prema odgojnim područjima u razdoblju od 1864. do 1914. godine; e) povijesnom analizom 
sadržaja tekstova prepoznati i utvrditi odgojne vrijednosti promovirane u odabranim 
časopisima za djecu i mladež u razdoblju Banske Hrvatske. Zbog velikog obujma izabrane 
istraživačke periodike, osmišljeni su protokoli istraživanja pomoću kojih se prilikom analize 
sadržaja prate zadani parametri postavljenih istraživačkih zadataka. Protokoli praćenja 
osmišljeni su za potrebe istraživačkog procesa i nisu zatvorenog karaktera; oni služe 
istraživaču kao smjernice u pregledu odabrane građe. Ukupno je konstruirano pet protokola 
istraživanja: Protokol analize odgojnih ciljeva (PAOC), Protokol analize nositelja odgojnih 
sadržaja (PANOS), Protokol analize odgojnih sredstava i metoda (PAOSM ), Protokol analize 
odgojnih sadržaja (PAOS) i Protokol analize odgojnih vrijednosti (PAOV). Svi uzorkom 
odabrani časopisi analizirani su korištenjem protokola, a nakon iscrpne i sustavne analize 
uslijedila je interpretacija rezultata i pisanje izvještaja. 

Uvidom u sadržaje odabranih časopisa za djecu i mlade potvrđuje se ostvarivanje 
zadanoga cilja istraživanja koji ističe da su časopisi za djecu i mlade imali značajnu ulogu u 
promicanju odgojnih sadržaja i vrijednosti. Uvidom u rezultate istraživanja, potvrđujemo da 
je moguće na razini kvalitativne analize dokazati odgojnu ulogu časopisa za djecu i mladež uz 
znanstveno argumentiranje, opisivanje i prikazivanje odgojnih ciljeva, nositelja, sadržaja, 
sredstava i metoda te odgojnih vrijednosti unutar uzorkom promatranih časopisa. 

Odgovarajući na prvi metodološki postavljeni zadatak Povijesnom analizom sadržaja 
odabrane pedagoške periodike, identificirati odgojne ciljeve odabranih hrvatskih časopisa za 
djecu i mladež u razdoblju Banske Hrvatske zaključujemo da se iscrpnom analizom 
promatranih sadržaja, prepoznaju odgojni ciljevi časopisa koji se sadržajno opisuju u 
područjima  intelektualnoga, moralnoga, vjerskoga i građanskoga odgoja. Istraživanje 
potvrđuje postojanje ciljeva intelektualnoga odgoja u svih 12 promatranih časopisa za djecu i 
mladež, ciljeva moralnoga odgoja u 11 časopisa, ciljeva građanskog odgoja u 6 časopisa i 
ciljeva vjerskoga odgoja u 5 časopisa. Analizom se uočava da promatrani časopisi imaju istu 
osnovu izlaženja - da na zabavan i poučan način pruže djeci i mladima dodatan izvor 
informacija koji je izvan okvira propisanih nastavnih planova i programa promatranoga 


vremenskog razdoblja. Casopisi su, osim odgojne uloge, služili i za promicanje važnosti 

obrazovanja, pisanja i čitanja na materinjemu jeziku i održavanju tradicionalnih vrijednost. 
Zaključno prepoznajemo da je zajednički odgojni cilj odabranih i analiziranih časopisa 
nastojati u djece i mladih odgojno naglašavati važnost obrazovanja te razvijati moralne, 
kršćansko-katoličke i domoljubne vrline. 

Uvidom u sadržaje tekstova časopisa za djecu i mladež, identificirano je 18 pokretača i 
urednika. Prepoznato je 16 pokretača-urednika koji su po zanimanju učitelji, jedan je urednik 
kateheta, a jedan književnik. Identificirano je ukupno 1 298 nositelja odgojnih sadržaja od 
čega je 971 nositelj iz kruga učitelja, kateheta i književnika, a 327 nositelja iz redova učenika 
i nekoliko studenata. Analiza potvrđuje da najveći broj nositelja odgojnih sadržaja u 
časopisima za djecu i mladež u razdoblju Banske Hrvatske dolazi iz redova učitelja. Ovim je 
rezultatima odgovoreno na drugi postavljeni istraživački zadatak: Povijesnom analizom 
sadržaja odabranih časopisa za djecu i mladež u razdoblju od 1864. do 1914. godine, 
prepoznati i prikazati značajnije nositelje odgojnih sadržaja. Nositelji iz redova učitelja, 
kateheta i književnika sudjelovali su u radu časopisa za djecu i mladež s ukupno 4 986 
radova; iz redova učenika s 408 radova, što je ukupno 5 394 tekstova različite tematike 1 vrste. 
Među nositeljima iz redova učitelja prepoznato je 874 nositelja (90,1 %) muškog spola i 97 
pripadnica (9,9 %) ženskoga spola. Učenička populacija broji 327 nositelja odgojnih sadržaja, 
a od toga 234 nositelja (72 %) pripadnika muškog spola i 93 (28 %) pripadnica ženskoga 
spola. U rezultatima istraživanja prikazali smo 43 najznačajnija nositelja odgojnih sadržaja 1z 
redova učitelja; kratko prikazali njihove životopise i ukupan doprinos djelovanju časopisa za 
djecu i mladež. Prikaz najznačajnijih nositelja odgojnih sadržaja određen je prema ukupnom 
broju objavljenih radova u odabranim i promatranim časopisima. Izdvojeni su i prikazani 
Rudolf Maldini, Julije Varžička, Stjepan Širola, Jakov Majnarić, Franjo Bartuš, Mladen 
Barbarić, Milan Kobali, Jelica Belović Bernadzikowska, Rudolfo Franjin Magjer, Marija 
Tomšić-Im, Tomislav Ivankec, Adolf Makale, Cvjetko Gruber, Josip Milaković, Ljudevit 
Varjačić, Ferdo Stražimir Kulunđžić, Ivan Filipović, Mijat Stojanović, Rikardo Filipašić, 
Gavro Manojlović, Mijat Crnko, Ljudevit Tomšić, Ferdo Živko Miler, Vinko Bek, August 
Harambašić, Paula Belić-Marošević, Franjo Sudarević, Ivan Devčić, Vjenceslav Zaboj 
Mafik, Antun V. Truhelka, Bogumil Toni, Josip Kirin, Mirko Leman, Ljudevit Varga 
Bjelovarac, Marija Marošević, Gabrijel Pinter, Napoleon Špun-Strižić, Ivan Tomašić, 
Dragutin Boranić, Oton Kučera, Josip Antun Kraljić, Julije Kempf i Zlatica Belohlavek- 
Korač. 

Provedenom analizom uzorkom odabranih časopisa za djecu i mladež identificirana su 


i kategorizirana odgojna sredstava i metode te se potvrdio treći metodološki postavljeni 

zadatak istraživanja: Povijesnom analizom sadržaja, identificirati odgojna sredstva i metode 
prezentirane u odabranim hrvatskim časopisima za djecu i mladež u razdoblju Banske 
Hrvatske. Analiza je potvrdila prisutnost 7 897 odgojnih sredstava poput pjesme, pripovijetke, 
zagonetke, poučnog članka, slike, priče, anegdote, poslovice, fotografije, basne, križaljke, 
računske zadaće, bajke, igre i brojalice koje su služile u prenošenju odgojnih ideja Analiza 
sadržaja odabranih časopisa potvrđuje i opisuje prisutnost brojnih strategija usmjeravanja, 
poučavanja i sprječavanja u obliku odgojnih metoda poput primjera, pouke, savjeta, kazne, 
uzora, nagrade i upozorenja. Rezultati sustavne analize potvrđuju mogućnost prepoznavanja i 
opisivanja odgojnih sredstava 1 metoda koje nositelji sadržaja primjenjuju pri oblikovanju i 
izražavanju odgojnih tekstova i ideja na kvantitativnoj i kvalitativnoj razini. Pronađena i 
prikazana odgojna sredstva i metode primjerena su namijenjenoj čitalačkoj populaciji, djeci i 
mladima, a isključivi im je cilj bio što jednostavnije prenijeti odgojni i obrazovni sadržaj. 
Upotreba pronađenih odgojnih sredstava i metoda pridonosi potvrđivanju pretpostavke da su 
časopisi za djecu i mladež istraživanoga razdoblja (1864. - 1914.) sadržavali značajan 
pedagoški materijal koji se mogao dodatno koristiti u nastavi te kod kuće za obogaćivanje 
odgojne razine članova obitelji i u slobodnom vremenu. 

Odgovarajući na četvrti postavljeni zadatak istraživanja Povijesnom analizom 
odabranih časopisa za djecu i mladež, prepoznati i prikazati zastupljenost odgojnih sadržaja 
prema odgojnim područjima u razdoblju od 1864. do 1914. godine zaključujemo da se, 
uvidom u odabrane časopise, prepoznaju odgojni sadržaji koji se uokviruju u područjima 
intelektualnoga, moralnoga, vjerskoga, ekološkoga, građanskoga, obiteljskoga, tjelesno- 
zdravstvenoga, radnoga i estetskoga odgoja. Sadržajima intelektualnoga odgoja nastojalo se 
odgojno djelovati i poboljšati čitanje i pisanje te kognitivni razvoj. U sadržajima moralnoga 
odgoja prepoznato je odgojno usmjeravanje djece i mladih prema vrlinama poštenja, vjere, 
ljubavi, skromnosti, zahvalnosti, požrtvovnosti, milosrdnosti i strpljivosti, dok ih treba 
odvratiti od /ijenosti, okrutnosti, neposlušnosti, zavisti i licemjerstva. Prepoznati su razni 
tekstovi vjerske tematike, a svrha im je bila promicati katoličke vrijednosti, ljubav i 
zahvalnost prema Bogu te odgojno poučavati djecu i mlade poniznosti i življenju u skladu s 
propisanim vjerskim načelima. Ljubav i briga prema životinja i biljnom svijetu te ljepota 
prirode najčešće su korišteni motivi u analiziranim sadržajima časopisa, a tendencija im je 
razvijati ekološki odgoj čitatelja. U okvirima sadržaja građanskoga odgoja, prepoznaje se 
pobuđivanje nacionalne svijesti i potrebe očuvanja identiteta putem njegovanja materinjeg 
jezika. Vrlo snažni motivi odgojno usmjereni prema djeci i mladima u analiziranim 


tekstovima iz područja građanskoga odgoja bili su nacionalni ponos i žrtvovanje za 

domovinu. Pronađeni i opisani sadržaji obiteljskoga odgoja promoviraju važnost obitelji, 
doma, ljubavi i poštivanja majke i oca te bratsko-sestrinske povezanosti. Čuvanje zdravlja, 
osobna higijena 1 zdrava prehrana sadržaji su identificirani u području promicanja 
zdravstveno-tjelesnoga odgoja. Rano privikavanje na rad, marljivost te razvijanje 
odgovornosti i obveze odgojni su motivi mnogih analiziranih tekstova koji djecu i mlade 
usmjeravaju i poučavaju u području radnoga odgoja. Analizom odabranih časopisa u 
najmanjem se broju pronalaze sadržaji iz područja estetskoga odgoja, a prikazani tekstovi 
naglasak stavljaju na filozofsko-psihološkom definiranju pojma lijepoga 1 estetičkom 
doživljaju, a uglavnom su namijenjeni starijoj mladeži. 

Uvidom u sadržaje časopisa za djecu i mlade identificirane su ukupno 1 802 odgojne 
vrijednosti koje su kategorizirane u obilježja osobnosti, univerzalne, religijske, ekološke, 
obiteljske, nacionalne i demokratske vrijednosti. Time je dan odgovor na peti postavljeni 
zadatak istraživanja Povijesnom analizom sadržaja tekstova prepoznati i utvrditi odgojne 
vrijednosti promovirane u odabranim časopisima za djecu i mladež u razdoblju Banske 
Hrvatske. Dodatno su identificirane i opisane vrijednosti koje, prema karakteristikama, 
svrstavamo u jednu od navedenih kategorija. Prepoznate i prikazane odgojne vrijednosti 
vrijednosti u kategoriji obilježja osobnosti: skromnost, vrijednost znanja, poštenje, marljivost, 
opreznost, vrijednost zdravoga načina života, zahvalnost, poslušnost, mudrost, kulturno 
ponašanje, strpljivost, istinoljubivost, umjerenost, sloga/zajedništvo, požrtvovnost, iskrenost, 
hrabrost, ponos 1 savjesnost. U kategoriji univerzalnih vrijednosti prepoznato je 11 
vrijednosti: pomaganje, dobrota, rad, plemenitost, prijateljstvo, vrijednost davanja, vrijednost 
života, sreća, ljubav, žrtvovanje za druge i brižnost. Pronađeno je 6 odgojnih vrijednosti u 
kategoriji religijskih vrijednosti: molitva, vjera u Boga, radost vjerskih blagdana, ljubav 
prema Bogu, zahvalnost Bogu i opraštanje. U okvirima kategorije ekoloških vrijednosti 
pronalazimo 3 odgojne vrijednosti i to ljepota prirode, vrline životinja te ljubav i briga za 
životinje. Analizom je prepoznato pojavljivanje 7 vrijednosti u kategoriji obiteljskih 
vrijednosti i to: ljubav prema majci, majčinska ljubav, ljubav prema sestri, ljubav prema ocu, 
ljubav prema bratu, ljubav prema djetetu i ljubav prema roditeljima. Uvid u sadržaje 
analiziranih časopisa potvrđuje postojanje 3 odgojnih vrijednosti u kategoriji nacionalnih 
vrijednosti: ljubav prema domovini, nacionalni ponos i ljubav prema materinjem jeziku. 
Zaključno se potvrđuje postojanje 3 odgojnih vrijednosti u kategoriji demokratskih 
vrijednosti: sloboda, pravda i mir. Bogatstvo pronađenih i opisanih odgojnih vrijednosti u 


promatranim 1 analiziranim sadržajima časopisa potvrđuje temeljnu pretpostavku da su 

časopisi za djecu i mladež u razdoblju Banske Hrvatske imali značajnu odgojnu ulogu i 
vrijednost u istraživanome razdoblju povijesti hrvatskoga školstva i pedagogije. 

Časopisima za djecu i mladež Banske Hrvatske pripada značajna odgojna i obrazovna 
uloga u razvoju djece i mladeži. Odgojna uloga časopisa prvenstveno se prepoznaje u zabavi i 
motivaciji djece za čitanjem, ali služi i učiteljima kao dopunsko obrazovno sredstvo. 
Promatrani i opisani sadržaji namijenjeni su ciljanoj dobnoj skupini, djeci i mladima, i 
prenose se primjerenim odgojnim sredstvima poput pripovijetki, priča, bajki, basni, pošalica, 
pjesama, poslovica, zagonetki te na zabavan i poučan način implicitno i eksplicitno djeluju 
odgojno i obrazovno. 

Doktorska disertacija svojim rezultatima istraživanja doprinosi razvoju znanstvenoga 
područja povijesti nacionalne pedagogije i školstva. Njezini rezultati obogaćuju spoznaje i 
razumijevanje pedagogijskoga razvoja u promatranome vremenskom razdoblju, donose dublji 
pregled hrvatske pedagoške periodike (časopisa za djecu i mladež) koja je dosada nedovoljno 
istražena u znanstvenim okvirima pedagogije. Ovim su se radom upotrebom sustavne analize 
sadržaja časopisa za djecu i mlade znanstveno utvrdile i rekonstruirale odgojne ideje, 
sredstva, metode i vrijednosti unutar pedagogijskoga prostora u razdoblju od 1864. do 1914. 
godine. Radom je rekonstruirano pedagogijsko bogatstvo koje sadržavaju časopisi za djecu 1 
mlade u razdoblju Banske Hrvatske. 

Doprinos u znanstvenome okviru pronalazi se u boljemu razumijevanju povijesti 
razvoja djetinjstva i mladenaštva na povijesnim prostorima Hrvatske. Najznačajniji je 
doprinos u prikazivanju važnosti časopisa za djecu i mladež u odgoju djece i mladih te 
njihovoj mogućnosti promicanja odgojnih ideja 1 vrijednosti. Dobivene spoznaje poslužit će 
znanstvenome razumijevanju povijesti razvoja hrvatskoga školstva i pedagogije. 

S pozicije povijesnog aspekta rezultati ovoga istraživanja donose pregled razvoja 
časopisa za djecu i mladež u razdoblju od 1864. do 1914. godine i odgojnu kulturu koju su 
časopisi tijekom svoga vremena izlaženja donosili svojim čitateljima. Istraživanje detaljno 
donosi sadržajni pregled analiziranih časopisa i time otvara mogućnost za daljnja 
pedagogijska istraživanja, čime se dodatno afirmira povijest hrvatskog školstva i pedagogije 
unutar sustava pedagogijske znanosti. 

S pozicije društvenog aspekta, rezultati doktorske disertacije znanstveno prikazuju 
razvoj i potrebe hrvatskog naroda u istraživanom razdoblju, što se vidi unutar odgojnih 
sadržaja koji su pronađeni i prikazani. Društvena potreba istraživanog razdoblja bila je u 
poticanju obrazovanja šire populacije, pružanja poučnog i zabavnog štiva čitateljima, 


promicanja temeljnih pozitivnih moralnih vrlina te nacionalne opstojnosti i identiteta. 

Časopisi istraživanog razdoblja upravo su svojim odgojnim sadržajima čitateljima pružali 
navedene društvene zahtjeve. 

S pozicije odgojnog aspekta, analizirani časopisi u promatranom razdoblju donose 
mnoštvo odgojnih ideja, sadržaja i vrijednosti koje su u skladu s tadašnjim društvenim i 
povijesnim potrebama. Najznačajnija odgojna uloga časopisa za djecu i mladež ogleda se u 
pružanju literature koja je pisana na hrvatskom jeziku, koja nudi pregršt odgojnih sadržaja i 
namjerno utječe na cjelokupan razvoj svojih čitatelja u promatranom vremenu. Nositelji 
sadržaja i tekstova, a u to su učitelji, upotrebom časopisa za djecu 1 mladež nastoje dodatno 
odgojno djelovati na djecu i mlade istraživanoga razdoblja i upravo u tome se ogleda svo 
pedagogijsko bogatstvo. 

Ograničenje ovoga istraživanja svodi se na prikazivanje odgojne uloge dijela 
odabranih brojeva časopisa za djecu i mladež u ograničenome vremenskom razdoblju, 
odnosno od 1864. do 1914. godine. Istraživanje je u svome okviru postavilo pet istraživačkih 
zadataka kojima se nastojala prikazati odgojna uloga časopisa, no postavljeni zadatci nisu 
isključivi u tome da donose njihov kompletan prikaz važnosti u odgoju. Smatramo da postoje 
mnoga pitanja koja se mogu postaviti i na njih tražiti odgovori unutar postavljenog 
istraživačkog uzorka i vremenskog razdoblja. Budući istraživači ovoga područja i ove 
tematike mogu propitivati jesu li samo djeca i mladi bili isključiva čitalačka populacija, zašto 
su se pojedini časopisi prestali tiskati, kolika je bila naklada časopisa, jesu li časopisi bili 
jednako dostupni svima u obrazovnom sustavu toga vremena, koliki je doprinos učenika u 
stvaranju i tiskanju časopisa, koje odgojne sadržaje i vrijednosti učenici promoviraju u svojim 
tekstovima, jesu li časopisi bili izvan okvira filozofije državnog aparata i slično. 

Prikazivanjem mogućnosti istraživanja odgoja unutar sadržaja časopisa za djecu i 
mlade otvara se značajna prilika da se na isti ili sličan metodološki način znanstveno istraže 
časopisi koji izlaze nakon razdoblja promatranoga ovim radom. Daljnjim proučavanjem i 
istraživanjem časopisa drugih vremenskih razdoblja znanstveno se može dobiti šira i 


kvalitetnija slika razvoja pedagogije i njezinih početaka na hrvatskim prostorima. 

Životopis i popis javno objavljenih radova autora 


Ivan Lenard rođen je u Našicama 23. svibnja 1986. godine. Osnovnoškolsko 
obrazovanje završio je u OŠ ,Ivana Brlić-Mažuranić“ Orahovica, a srednjoškolsko 
obrazovanje (gimnazijski smjer) u SŠ ,,Stjepan Ivšić“ Orahovica. Nakon srednjoškolskog 
obrazovanja, 2005. godine upisao je preddiplomski sveučilišni studij pedagogije i povijesti na 
Filozofskom fakultetu u Osijeku. U srpnju 2010. godine završio je diplomski sveučilišni 
dvopredmetni studij pedagogije i povijesti obranivši diplomski rad na temu ,,Rasna politika 
Njemačke od 1933. - 1945. godine“ i stekao akademski naziv magistra pedagogije i magistra 
edukacije povijesti. 

Nakon završetka diplomskog studija, radio je na zamjenama kao učitelj likovne 
kulture u OŠ Višnjevac te učitelj geografije i povijesti u OŠ ,/Tin Ujević“ Osijek. U školskoj 
2011./2012. godini zaposlio se na neodređeno puno radno vrijeme kao stručni suradnik 
pedagog u osnovnoj školi Ladimirevci. 

Akademske 2013./2014. godine upisao je poslijediplomski doktorski studij pedagogije 
»pedagogija i kultura suvremene škole“ na Filozofskom fakultetu u Osijeku. Tijekom 
poslijediplomskog studija aktivno je sudjelovao na pet znanstvenih konferencija; objavio 
sedam znanstvenih radova te dva prikaza knjiga. Znanstveni interes pronalazi u području 
proučavanja nacionalne i svjetske povijesti pedagogije i školstva. Član je međunarodne 
udruge ,,International Association for the Educational Role of Language“, skraćeno ERL 
Association — ERLA. Udruga polazište pronalazi u istraživanju i promicanju položaja jezika u 
obrazovanju te premošćivanju prepreka između lingvističkih 1 obrazovnih poimanja jezičnih 

1. Božić Lenard, D.; Lenard, I. (2020). Contemporary English Teaching Techniques in 
Primary School and their Pedagogical Grounding. U: Daszkiewicz, Michal; Dabrowska, 

školi. U: Peko, Anđelka; Ivanuš Grmek, Milena; Delcheva Dizdarevikj, Jasmina (ur.), 
Zbornik radova s međunarodne znanstvene konferencije "Didaktički izazovi III: 
Didaktička retrospektiva i perspektiva: kamo i kako dalje?" (494-505). Osijek: 
Sveučilište Josipa Jurja Strossmayera u Osijeku, Fakultet za odgojne 1 obrazovne 


znanosti, Osijek, Republika Hrvatska. 

društvenih i humanističkih nauka KONTEKSTI, (559-575). Novi Sad: Univerzitet u 
Novom Sadu, Filozofski fakultet. 


. Lenard, I. (2016). Povijesna analiza profesionalne uloge učitelja u drugoj polovici 19. 
stoljeća na korpusu časopisa Napredak. U: Jukić, R., Bogatić, K., Gazibara, S., Pejaković, 
S., Simel, S., Nagy Varga, A. (ur.), Globalne i lokalne perspektive pedagogije, (47-58). 
Osijek: Filozofski fakultet Osijek. 


. Lenard, I. (2015). Kulturom nastave (p)o učeniku (recenzija, prikaz). Školski vjesnik - 


časopis za pedagogijsku teoriju i praksu, 64(3), 536-540. 


. Lukaš, M., Lenard, I. (2014). SOS Children's Friendly Community Historical Overview. 
U: Barbarić Kolar, E.; Bognar, B.; Sablić, M.; Sedlić, B. (ur.), Challenges in Building 
Child Friendly Communities (44-55). Slavonski Brod: Europe House Slavonski Brod. 


. Lenard, I. (2014). Thinking Through New Literacies for Primary and Early Years. 
Thinking Through Education (recenzija, prikaz). Društvena istraživanja: časopis za opća 


društvena pitanja, 23(3), 535-538. 


Popis sudjelovanja na domaćim i međunarodnim konferencijama: 


e Međunarodna znanstvena konferencija Didaktički izazovi III, Osijek, 16. - 17.5.2019., 
Fakultet za odgojne i obrazovne znanosti. Aktivno sudjelovanje i izlaganje rada. 

e Međunarodna znanstvena konferencija ZCLOS, Osijek, 2. - 3.3.2018., Filozofski 
fakultet Osijek. Aktivno sudjelovanje i izlaganje rada. 

Međunarodna znanstvena konferencija Global and Local Perspectives of Pedagogy, 
Osijek, 27. - 28.10.2016., Flozofski fakultet Osijek. Aktivno sudjelovanje i izlaganje 
rada. 

Third International Interdisciplinary Conference for Young Scholars in Social 
Sciences and Humanities Contexts, Novi Sad, 1. prosinca 2015., Filozofski fakultet 
Novi Sad. Aktivno sudjelovanje i izlaganje rada. 

Međunarodna znanstvena konferencija Challenges in Building Child Friendly 
Communities, Zadar, 10. - 12. listopada 2014., Europe House Slavonski Brod i 
Fakultet za odgojne i obrazovne znanosti Osijek. Aktivno sudjelovanje i izlaganje 


rada. 

